
FORORD. 

Sagnet om Kong Frederik IPs Kærlighed til en 
Jomfru af Slægten Hardenberg er naaet ned 
til vor Tid og blev for mere end en Menneskealder 
siden fremdraget af Carl Bagger i hans bekendte 
Digt: «Sophia af Hardenberg*. 

Dog have Historikerne ikke villet indrømme, 
at dette Sagn havde noget faktisk Grundlag, indtil 
C. F. Bricka i sin for nogle Aar siden udgivne Bog : 
« Frederik II's Ungdomskærlighed » , underkastede 
det en grundig Drøftelse og ved de af Geheime- 
arkivet fremdragne Oplysninger forsøgte at bevise, 
at Jomfruen maa have været Anna Korfitsdatter, en 
Broderdatter af Rigets Hofmester, Ejler Eriksen 
Hardenberg. 

Det herved tilvejebragte Materiale præsterer 
Bevis for, at Sagnet ingenlunde mangler historisk 
Berettigelse, og Hr. Brickas sindrige Gisninger have 
i det hele taget ført til et Resultat, som i høj Grad 
har Sandsynlighed for sig. 



Paa det saaledes ved den historiske Kritik af 
det overleverede skabte Grundlag har jeg bygget 
det Arbejde, som herved forelægges Publikum, og 
om hvilket jeg har ment, at det trods den poetiske 
Frihed, af hvilken jeg selvfølgelig i Behandligen af 
Emnet har gjort Brug, dog med Hensyn til Sagens 
Kerne turde kaldes en historisk Roman. 

København i November 1880. 

Forfatteren. 



FØRSTE BOG 



Første Kapitel. 
En broderlig Ven. 



Det var en solvarm Skærsommerdag i Aaret 1558. 
Himlen var disig, og de dirrende Luftbølger 
over Skaanes Sletter viste, at Solens Straaler med 
deres glødende Kys havde givet Jordens Pulsslag 
feberagtig Hast. 

Søen gik højt og slog Skummet mod den gamle 
Strandmur ved Malmø, hvis Støttepiller og firkantede 
Taarne vare sorte af Ælde; men i de Revner, Tidens 
Tand havde givet dette Erik af Pommerns gamle 
Værk, voksede grønnende Mos og viftende Græs. 

Byens spidse Gavle, høje Tage og de knejsende 
Kirkespir fortonede sig med usikre Omrids i Sommer- 
taagen ; men nærmest ved Stranden traadte Kristian 
IIPs Borg, det ny Malmøhus, klarere frem og viste 
sig i Dagslyset med skarpe Skygger. 

Middagstimens Døs laa over Land og By, og 
Slottet vilde have gjort Indtryk af en fortryllet Borg 
med indslumrede Beboere, hvis ikke nogle Bøsse- 
skytters taktfaste Trin havde vakt Genlyden i 
Krogene, da de drog ud for at afløse Strandvagten, 
som selv i Fredstid stedse stod paa Udkig paa den 
yderste Vold ved Sundet. 

En stor, gul, dansk Dogge laa dovent henstrakt 
inde i Slotsgaarden i Skyggen af det store Taarn, 
hvor Hovedopgangen var. 

Da Bøsseskytterne gik forbi, rejste den Hovedet 



og spidsede sine Øren, men lagde sig igen med en 
hul Brummen. Ved denne Bevægelse kom til Syne 
en Sølvplade, som var fæstet paa Halsremmen og 
i hvilken var indgravet to sammenslyngede E'er og 
derunder et Ulvehoved, Mærker, som sagde, at denne 
Hund tilhørte Ejler Eriksen af Slægten Hardenberg. 

Han var Slottets Befalingsmand, men for Tiden 
fraværende paa en Rejse i Lenet, hvorhen han ikke 
havde medtaget sin Ven og tro Ledsager, Hunden 
Samson, saa kaldet paa Grund af sin ualmindelige 
Størrelse, Styrke og Glubskhed. Det ædle Dyr havde 
fra Morgenstunden af ligget ved Taarndøren, ventende 
paa sin Herre, og da det, opskræmmet ved Bøsse- 
skytternes Trin, løftede sit Hoved, troede det sagtens, 
at det var ham, der kom. 

Maaske var Slotsbefalingsmandens firbenede Ven 
næsten det eneste Væsen paa Malmøhus, der længtes 
saa saare efter hans Tilbagekomst; thi Ejler Harden- 
berg var en Mand af strenge Sæder og øvede en 
Hustugt, som undertiden gjorde hans Regimente tryk- 
kende nok for hans undergivne. 

Fru Sofie Pedersdatter Lykke, hans Broder 
Jakobs Efterleverske, som for en Stund havde fæstet 
Bo hos ham og styrede hans Hus, thi han var Enke- 
mand, hun tog sig sikkert ikke hans Fraværelse nær. 

Hun laa magelig henstrakt paa en Løjbænk i 
sit Kammer og nød Middagshvilen. En vid, grøn 
Sløjkjole laa løst om hendes fyldige Legeme; hun 
lænede Hovedet til sin højre Haand, over hvilken 
Huens Baand, som vare løsnede, hang ned, og en rig 
Flod af lyst Haar med kun lidt synlige graa Stænk 
vældede ud over hendes Skuldre. Hendes fyldige, 
faste Træk vare i Ro; og Udtrykket i hendes skarpe, 
blaa Øjne var vel ikke drømmende, men grundende, 
thi denne Kvinde og blide Følelser havde ikke meget 
med hinanden at skaffe. 

Det var gerne hendes Vane, naar hendes Frænde 
Slotsbefaliogsmanden var fraværende, at hitte paa 
et eller andet, hvormed hun kunde vise sin Myndig- 



hed, hvilket da fremkaldte et Sammenstød imellem 
dem, naar han vendte tilbage og fandt sine Befalinger 
overtraadte. Maaske udtænkte hun noget af den 
Art, eller hun udregnede en eller anden Fordel, hun 
kunde gøre sig; thi hun forstod sig paa Pengesager 
saa godt som nogen Mand og ejede selv betydeligt 
Jordegods. 

Dog af hvilken Art hendes Tanker end vare, ' 
saa vækkedes hun dog af dem, idet den lave Dør, 
som førte ind til hendes Kammer, gik op, og der 
viste sig to Skikkelser for hende, saa forskellige som 
Dag og Nat. 

Den ene var en Jomfru paa sejsten Aar, slank 
af Skikkelse og iført en snæver, mørkeblaa Kjortel 
med Pufærmer og et hvidt Livstykke. En lille kruset, 
hvid Strimmel sluttede sig tæt om den slanke Hals, 
og en rig Fylde af lysebrunt Ha^r faldt ned over 
hendes Skuldre og Ryg. Paa Hovedet bar hun en 
lille fiffig Hat med en rød Fjer, og ved den ene Side 
af den hang et Slør af den Art, Kvinderne dengang 
brugte, og som de plejede at fæste for Ansigtet med 
en Naal, naar de gik ud; det gjorde da næsten en 
Maskes Tjeneste. 

Men i dette Øjeblik var der ingen Maske for 
den unge Jomfrus Aasyn, og af det lyste to store, 
brune Øjne med Ungdommens fulde og friske Glans. 
Der var som en Solstraale i dette Blik, lysnende 
med himmelsk Glans og varmende dens Hjerte, som 
fik det at skue. 

^ Dog talede hendes Træk et noget andet Sprog; 
thi vel vare Linierne i hendes ovale Ansigt rene og 
ædle, men tillige faste og strenge, den fint bøjede 
Næse skarpt mejslet og Hagen noget lang, hvilket 
gav hendes Aasyn Præget af en Viljestyrke, som 
vel næppe endnu var fuldt udviklet, men som sikkert 
var hende medfødt. 

Det var Anna Korfitsdatter Hardenberg, Slots- 
befalingsmandens Broderdatter og Myndling ; og bag 
hende kom vraltende en lille firskaaren Kvinde med 

et kvabset Ansigt, røde Haar og hvidgraa Øjne med 
et snu Blik, en forunderlig og afskrækkende Skikkelse 
at se til, et Vidnesbyrd om den dalevende Slægts 
Sans for det sælsomme. Det var Dværginden 
Zwonnike, Jomfru Annas Kammerpige og stadige 
Ledsager. 

«Hvad nu?» spurgte Fru Sofie. 

Det stolte i Anna Hardenbergs Aasyn og Hold- 
ning smeltede ligesom bort, et yndefuldt, næsten 
barnligt Smil viste sig om hendes smukt formede, 
friske Læber. 

«Om I tillader det, Faster,* sagde hun, cgaar 
jeg med Zwonnike ned i Urtegaarden for at trække 
frisk Luft.» 

I hendes Stemmes Klang var der ligesom et 
Slægtskab med det faste ^.og strenge i hendes Træk; 
dén var fuldttonende, men dyb. 

Fru Sofie saa paa sin unge Frænke med et for- 
skende Blik, smilede paa en egen Maade og udbrød : 

«:Ned i Urtegaarden, ej, ej!» 

«Er det eder ikke tilpas?» spurgte Anna. 

Fru Sofie vedblev at stirre paa Anna, og i 
hendes Blik var der noget af Slangens tryllende og 
ængstende Magt. 

<Gaa, min Dukke,* svarede hun omsider, c og 
leg Skjul med Zwonnike; anden Tidkort venter dig 
vel ikke, al den Stund hans Naade og Sinderne lege 
Boldspil ude paa Engen.* 

Anna Hardenberg blev blussende rød, hendes 
Øjne funklede; men hun gav intet Svar, vendte sig 
brat og gik, efterfulgt af den vraltende og grinende 
Zwonnike. 

Ejler skulde vide dette, tænkte Sofie Lykke, 
da hun atter var alene. Dog, hvad kerer jeg mig 
om slig enfoldig gammel Prædiker og Psalmesyngcr, 
nu, han ikke er her I Dermed tænkte hun paa Ejler 
Hardenbergs strenge, men beaandede Gudsfrygt, der 
havde gjort ham, ligesom flere af hans samtidige, 
til Psalmedigter. 

Lad hende gaa, tænkte hun videre, og gid 
Sommervinden maa tilføre hende den Lykke, jeg 
ønsker hendel — 

Atter løftede Samson sit svære Hoved, men saa 
nu op med en hel anden Mine; thi de lette Trin, 
der lød ned ad Taarntrappens Stenfliser som en 
Hvisken, og de tunge, som fulgte efter, sagde det 
kloge Dyr, hvem det var, der kom. Straks efter 
laa dens Hoved mellem to bløde Hænder, og en 
kendt Røst sagde: 

< Samson I Du lider af Kedsomhed, som jeg; 
kom og gaa medU 

Samson rejste sig langsomt og strakte sit vældige 
Legeme med en Gaben og et dæmpet Hyl, som om 
den af sit ganske Hjerte sagde ja til det Ord om 
Kedsomhed og var villig til at tage Del i lidt Tidkort; 
men Anna Hardenberg var rigtignok den eneste 
Person paa Slottet foruden Samsons Herre, som den 
lystrede og fulgte. Da de bægge vare yngre, havde 
de gjort mangen munter Fart med hinanden gennem 
Skove og over Marker paa Mattrup, Dragsholm eller 
en af de mange andre Gaarde, som den rige Ejler 
Hardenberg ejede eller som Lensmand var Bruger af. 

Her paa Malmøhus var der dog ikke Tale om 
slig Omstrejfen; her var man til Hove. En lille 
Vandring i Hans Mikkelsens Urtegaard eller Abild- 
have, opkaldt efter denne Kong Kristian II's tro Mand, 
fordi han oprindelig havde anlagt den, det var alt, 
hvad Jomfru Anna turde indlade sig paa, og naar 
hendes Farbroder var hjemme, endda nødigt uden i 
Faster Sofies Selskab. 

Men hun var en tankefuld Sjæl trods sin Ungdom 
og elskede ligesom alle, der er sig selv nok. Ensomhed. 
Zwonnike var naturligvis, som hendes Herskerindes 
Lune bød hende at være, snaksom som en Skade 
eller stum som en Støtte, og mærkede straks, at det 
i Dag var fornødent at lægge Baand paa Tungen. 
Hurtig gik Anna hen ad Fliserækken over 
Gaarden, gennem en lav Dør og en hvælvet Gang, 

som i Slottets østre Fløj førte ud til Voldgraven 
paa det Sted, hvor en Gangbro var lagt over til 
Haven. 

Dog vare alle Døre og Laager vel laasede, og 
Zwonnike maatte aabne og lukke, indtil de stod 
i Haven, hvor hun gjorde et Forsøg paa at indlede 
en Samtale med Jomfru Anna, men fik ikke en 
Stavelse til Svar af hende, hvorimod Samson, idet 
han spidsede Øren, lod en dyb Knurren høre. 

Anna standsede og lyttede; hun kendte Samsons 
skarpe Sanser og frygtede for, at der maaske dog 
var nogen i Haven; men da hun i det samme hørte 
Herrernes Raab og Latter nede paa Engen, mente 
hun, at det maatte være denne Larm, der havde vakt 
Dyrets Aarvaagenhed, hvorfor hun becoliget gik ind 
i Haven. 

Der vandrede hun ind under Træernes Bladehang 
mellem Myrter og duftende Roser, idet hun ind- 
aandede den vellugtsvangre Luft. Den viftende 
Sommervind lagde en fin Rødme over hendes bløde 
Kinder, og hendes Øjne straalede af Glæde over den 
Lykke, at hun en kort Stund uforstyrret kunde dvæle 
i det fri og lytte til Fuglenes Sang. Nu og da 
standsede hun og blev staaende i dybe Tanker. 

Hvorpaa tænkte hun? Mon paa sin Barndom 
paa Skjoldemose i Fyn, hvor hun havde henlevet 
de første Aar af sit Liv lykkelig hos sin Fader Korfits 
og Moderen, Mette Skram, med sine Søskende, som 
nu vare spredte vide om i Verden? Dengang saa 
Fremtiden lys og sikker ud; men Døden bortrev 
bægge hendes Forældre, hun blev et hjemløst Barn 
og kom i Frænders Varetægt. 

Denne tidlige Sorg havde givet hende et skarpere 
Syn paa Livet og en Alvor, som var over hendes 
Alder, 'om end muligt hendes Frænke og moderlige 
Veninde, Fru Birgitte Gjøe, havde bidraget sit til 
at styrke hendes moralske Kraft. 

Paa Faster Birgitte, som hun kaldte hende, og 
hendes Husbond, Herluf Trolle, tænkte hun ofte og 

gerne; til dem stod hendes Hu. Ingen Sinde havde 
hendes nærmere Slægtning Sofie Lykke, hvis Myndig- 
hed hun for Tiden var undergiven, indgydt hende 
Ærefrygt eller Kærlighed, som Tilfældet var med 
Birgitte Gjøe ; og dog følte hun den dragende Magt, 
som var hin Kvinde given, ja, naar hun vilde være 
ærlig, maatte hun tilstaa, at hun ikke havde Magt 
til at unddrage sig en Indflydelse, som dog ofte 
vakte Urostanker og hemmelig Angest i hendes Hjerte. 

Hun stod nu og grundede over Sofie Lykkes 
spydige Ord, at der ikke ventede hende anden Tidkort 
i Haven end at lege Tagfat med Zwonnike, fordi 
Hans Naade og Sinderne vare ude paa Engen, og 
den samme dybe Rødme, som disse Ord havde 
fremkaldt, begyndte atter at farve hendes Kinder, 
da en rasende Gøen af Samson skræmmede hende op. 

Hunden var gaaet sine egne Veje, men den var 
ikke langt borte. Anna ilede, fulgt af Zwonnike, 
efter L^yden til Stedet, og hvad hun nu fik at se, 
formindskede ikke den blussende Rødme paa hendes 
Kinder. 

Samson stod foran Indgangen til et Lysthus 
og sendte Klangen af sin dybe Røst ind under dets 
Løvtag; Lyden af en mandlig Røst, som talede 
beroligende til Hunden, lød ud derfra, og der var 
i dens Toner en egen skarp Malmklang, som straks 
underrettede hende om, hvem det var, Samson i 
sin Vrede holdt fangen. 

Hun kaldte Hunden til sig og vilde hurtig fjerne 
sig, men skønnede straks, at dette var ugørligt. 

En ung Herre traadte ud i det fulde Sollys, 
som gød sin Glans over hans slanke Skikkelse, den 
fine, brune Vams, de graa Hoser, den hvide Pibe- 
krave om hans Hals og funklede i Ædelstensknapperne 
paa hans Bryst og Ærmer. Han holdt en sort, guld- 
bræmmet Filthat med en hvid Fjer i sin højre Haand 
og bukkede høvisk, men dog ikke meget dybt for 
hende. 

Hans smalle Hoved med det kortklippede, glatte. 

brune Haar, de fine og skarpe Trapk^ den bøjede 
Næse, de smalle Læber, til Dels skjulte af det tynde 
Mundskæg, og Fipskægget paa den spidse Hage 
belystes stærkt af Solen og gjorde Indtrykket af 
dette ejendommelige Fysiognomi meget levende; 
men Virkningen forhøjedes endnu mere ved det baade 
skælmske og funklende Blik fra de smaa, brune Øjne, 
der hvilede paa Anna Hardenberg, idet hun med 
en dyb Nejen svarede paa hans Hilsen. 

Saa ærbødig kunde en fribaaren Jomfru, som 
hun, kun hilse en fyrstelig Person, og det var da 
ogsaa Kongens Søn, der stod for hende, Hertug 
Frederik, han som snart skulde bestige Tronen under 
Navnet Kong Frederik den Anden. 

Med hurtige og lette Trin gik han hen til hende 
og sagde: 

«For Gud, Jomfru Anna, I er saa vel vogtet, 
som nogen Ungmø kan ønske sig det. Samson evner 
ej blot at værge for eder, men at gøre Fanger. 
Hvoraf dog mon Dyrets fjendtlige Sindelag mod mig?» 

Anna, som havde genvundet sin Fatning og 
den stolte Holdning, som var hende ejendommelig, 
svarede smilende: 

c Samsons store Troskab gør ham uskønsom, 
Eders Naade I Et umælende Dyr gør ikke Forskel 
paa Mennesker. » 

tSikkerlig dog paa Venner og Fjender, » svarede 
Hertugen, idet han strøg sit Mundskæg. c Forlad 
-mig det, men det tykkes mig næsten, at Dyret tager 
sig sin Herres Bestilling paa, som er at vogte paa 
hvert af mine Skridt ; og vilde jeg dog gerne skaanes 
for slig Røgt, naar han ikke er til Stede selv.» 

Anna saa studsende paa Hertugen og vidste 
aabenbart ikke, om hun skulde tage dette for Alvor 
eller Spøg. Hans Blik hvilede brændende paa hende, 
saa at hun sænkede sit mod Jorden, idet han vedblev: 

cSaa har og eders Farbroder næsten ganske 
forment os Glæden af eders Selskab, Jomfru Anna, 
og vogtet paa eder lig en Drage. Et lykkeligt Møde 

er da dette, her mellem blussende Roser! Jeg gik 
herind, led ved Boldspillet, og lader nu de andre 
ende det uden mig. Jeg kom for at søge Ensomhed ; 
men Gud være takket, som har undt mig saa lifligt 
Selskab 1 Gaa vi en liden Gang gennem Haven med 
hinanden — om da Samson tillader det?» 

Anna fæstede et forskende Blik paa det stolte 
og muntre Aasyn, der var vendt imod hende, og 
tøvede et Øjeblik med Svaret. 

<Som Eders Naade vil,> svarede hun endelig, 
men hendes Røst lød lidt usikkert. «Følg mig,» 
raabte hun derpaa til Zwonnike, som stod noget 
derfra, «og hold Samson hos digU 

Denne sidste Befaling viste sig imidlertid ganske 
unyttig. Samson tog Post bag sin Herskerinde; 
den fulgte hende lige i Hælene, gik, naar hun gik^ 
og standsede, naar hun standsede. 

Zwornicke mente vel, at under disse Omstæn- 
digheder var hendes Nærværelse ganske overflødig ; 
hun blev staaende paa samme Plet og saa efter 
de bortgaaende med et bredt Grin; men det var 
forklarligt nok, at hendes Ulydighed ikke blev be- 
mærket, thi de Ord, som nu lød i Anna Harden- 
bergs Øren, fængslede aldeles hendes Opmærk- 
somhed. 

«Jeg tænker om eder, Jomfru Anna,» sagde 
Hertugen, « at I er ikke en Jomfru med et tungt 
Sind, tvært derimod med et glad Hjerte og barnlig 
Hu. Grumt nok da at stænge eder inde, som 
eders Farbroder gør. Havde han været til Huse, 
I vilde ikke have vovet eder her ned i Abildhaven 
— ej saaf Eders Blik svarer mig ja og — » 

«Eders Naade,* sagde Anna, idet hun afbrød 
Hertugen, cjeg beder eder, fat ikke Nag til min 
kære Farbroder !» 

«Nu,» svarede Hertugen, «sig mig da, hvilke 
Grunde jeg har til at elske haml» 

« Mangfoldige!* svarede Anna med Varme. «Ær- 
ligere, bedre eller mere gudfrygtig Mand har ikke 

traadt paa denne Jord, og han er eders Naade og 
det ganske kongelige Hus af Hjertet hengiven.* 

«I taler den gamle Stivnakkes Sag vel,» sagde 
Hertugen. «For Gud, jeg ærer og agter ham høj- 
ligt; kunde jeg blot have ham lidt mere kær!» 

«Sig mig,» bad Anna, «hvad det er, som til- 
lukker Eders Naades Hjerte imod haml» 

«Let nok at sige det,» svarede Hertugen; cmen 
I mærkede jo alt før, hvad jeg tænker. Han bru- 
ger fuldt ud den Myndighed, min Fader Kongen 
har givet ham over mig, og er saa nidkær og 
mistænksom, at mig levnes ingen Frihed; og jeg 
er, naar Sandheden skal siges, trods al Ærbødighed, 
der vises mig, dog i samme Kaar som en Fange 
med Lænke om Haand og Fod.> 

Da Anna tav og saa forlegen ned for sig, ud- 
brød Hertugen i en temmelig bydende Tone: 

cTal, Jomfru Anna! Sig, hvad I tænker derom U 

« Svært for mig at dømme i den Sag,» svarede 
hun og saa til Hertugen med et sky Blik. «Hvad 
man ikke kender i sin Grund og kun ser paa Over- 
fladen, derom bør man helst tie. Dog, siden Eders 
Naade begærer Svar, tør jeg ikke fordølge, at mig- 
bæres for, at Eders Naade lever et glad og frit 
Liv her paa Malmøhus med eders Sinder og: 
Venner. > 

Hertugens Øjne funklede og han udbrød hef- 
tigt, idet han brat standsede sin Gang: 

€ Tænker I saa ringe om mig, at I mener, at 
jeg ikke eftertragter noget større og bedre end 
dette ?» 

Anna saa ham kækt ind i Øjnene og svarede : 

cVisselig tror jeg det om Kong Kristians Søn- 
og Rigernes vordende Konge. Dog, Eders Naade,. 
hvad Magt ligger der paa, hvad jeg tænker.? Tal 
til Mænd derom og frist mig ikke til i min Ukyn- 
dighed at give flere Svar, som maa fortørne eder I* 

«Ikke er I ukyndig,* svarede Hertugen med 
et varmt Blik; «nej, saa vel lært en Jomfru, sonk 

kun faa, og har I dertil muligvis af Naturen større 
Forstand end mangen Graaskæg, som sidder i 
Rigens Raad.» 

Nu lo Anna og udbrød: 

«Ej, man skal se, at naar Eders Naade vorder 
Konge, da sætter I mig ind i Raadet!» 

Hertugen saa paa hende, ganske overvældet af 
hendes Ynde og af den klare Klang i hendes Latter. 
Derpaa svarede han med Lune: 

«Jeg gør det nu straks I For Tiden ligger mit 
Rige og mit Herredømme i Maanen, og hvo kan 
vel bedre staa mig bi i at regere der, end en ung, 
skøn Jomfru, hvis Drømme sikkert tit og ofte føre 
hende didop?» 

Hans Mine blev dog straks derpaa alvorlig; 
han vinkede hende hen til en nærstaaende Bænk, 
saa sig i det samme om med et hurtigt og mis- 
tænksomt Blik, som om han vilde forvisse sig om, 
at der ingen Lurere var i Nærheden, tog derpaa 
Plads ved hendes Side og sagde: 

« Ingenlunde var det min Hensigt at slaa 
Gækken løs og drive Spøg med eder. Vid, kære 
Jomfru Anna, at en Fyrste ofte er i de Kaar, paa 
den ganske Jord ikke at have en eneste Ven, for 
hvem han uden Sky og med Tryghed kan aabne 
sit- Hjerte. Saalunde er det netop med mig. » 

Anna saa paa ham med et spændt Blik, idet 
han vedblev: 

«£nddog jeg endnu kun har lidet eller intet 
at raade over, saa mærker jeg dog, at mine Sinder, 
dem I kaldte mine Venner, især eftertragte nu eller 
siden at vinde Ære og Fordel hos mig og mene 
endda paa lidet nær at være saa god en Mand, 
som jeg; thi store er i vore Lande Underdanernes 
Friheder og Rettigheder. Min kære Fader, Gud 
signe ham, maa vel bekende det; hans Hænder ere 
bundne, som mine engang ville vorde det. — I har 
et Ord paa Læben — sig detl> 

€ Tvende,* svarede Anna, idet hendes Kinder 

blussede; < først dette, hvad jeg engang hørte Far- 
broder sige, at Kongen i Danmark har stor Magt, 
om han vil bruge den; dernæst at Eders Naade 
uden at ville det gav samme Mand en stor Ros, 
idet I lastede andre, fordi de kun eftertragtede 
Ære og Fordel hos eder. Hans Strenghed, som I 
før beklagede eder over, er Bevis paa, at han sætter 
Samvittighedens Lov og sin Pligt over Gunst og 
Gave. » 

Hertugen hensank et Øjeblik i Tavshed og 
sagde derpaa med sit mildeste Smil: 

« Hav Tak for de Ordl Jeg skal mindes dem, 
naar jeg fristes til at vorde ubillig. Hav Tak, 
Jomfru Anna, fordi I talte oprigtig til migl> 

Derpaa greb han hendes Haand, holdt den 
mellem sine og sagde: 

«Gør ofte saa! Og eftersom det har været 
mig forment at finde en Ven, til hvem jeg kunde 
tale frit, vil da I nu og altid være mig en trofast 
Veninde?* 

Et troskyldigt, barnligt Blik mødte hans, og 
hun svarede med sit elskeligste Smil: 

cHjertensgerne vil }eg det! Dog,» føjede hun 
til, «er dette for stor Ære for migl> 

Men han svarede med bevæget Røst: 

cHav Tak for det «hjertensgeme> og se nu i 
mig kun en broderlig Venl» 

Dog førte han i det samme hendes Haand til 
sine Læber og kyssede den med en Elskers Fy- 
righed. Hun blev blussende rød, drog Haanden 
hastig til sig og rejste sig brat. 

«Gaa ikke fra mig nul» bad han bønlig, idet 
han sprang op. 

cEders Naade !» udbrød hun, idet hun saa paa 
ham med et taareblendet Blik, og al Farve veg 
fra hendes Kinder. 

Derpaa gik hun, men han fulgte efter. 

cNu, nu, ræddes ikke for mig, fordi jeg blev 
lidt ivrig I* 

Hun gik i Tavshed ved hans Side, mens han 
talede flere beroligende Ord til hende; men hun 
hørte dem næppe; thi det brændende Kys paa 
hendes Haand havde gydt Ild i hendes 'unge Blod, 
og det gærede i hendes Indre. Dog blev Her- 
tugen var, at der efterhaanden kom Ro over hendes 
ædle Træk, og at hendes Blik klaredes. Havde 
han kunnet læse i hendes Hjerte, vilde han undret 
sig over hendes Viljestyrke; thi uagtet det, der 
hidtil havde ligget i hendes Hjerte som en Spire 
under Muld, pludselig var brudt frem, og hun følte, 
at hun elskede, var hun dog i Stand til at tænke, 
og hendes Tanker vare disse : , 

Hertug Frederik har et godt Lov paa sig som 
en ridderlig Ynghng, der stedse agtede og ærede 
Kvinderne; og hvad kan jeg vente mig andet af 
Danmarks vordende Konge uden Venskab? Han 
mente kun det, jeg vil tro derpaa og handle derefter ! 

De vare nu komne til en lille Høj, hvorfra der 
var Udsigt til Engen, hvor Herrerne spillede Bold, 
og det var Anna en Lettelse, at der tilbød sig en 
Genstand for en rolig Samtale. 

Man saa en halv Snes unge Mænd i fuld Leg 
og saa muntre og ivrige, som om de vare Drenge. 
Der var Ejler Hardenbergs Søn Erik, Hack og Jens 
Ulfstand, Olof Mouritsen Krognos og hans Frænde, 
Erik Rosenkrantz, Oluf Daa og flere, alle Hofsinder 
i Hertug Frederiks Brød, men dog egentlig Ejler 
Hardenbergs Befaling undergivne. 

Hertugen og Anna morede sig ved at se paa 
Spillet og gjorde deres Bemærkninger om dets 
Gang. Til sidst blev Bolden af en sikker Haand 
kastet usædvanlig højt, og Hertugen udbrød: 

cEt godt Slag det? Eders Fætter Erik har en 
stærk og sikker Haand. » 

«Om ham mener jeg ellers,* svarede Anna, 
«at han er Eders Naades Ven.* 

Og saaledes førte hun selv uforsigtig Samtalen 
tilbage i det gamle, farlige Spor. 

Anna Hardenberg. II. 2 

«Saamænd,» svarede Hertugen; «dog er han 
fornemmelig sin Faders Søn, og Ulvens ene Ørelap 
i hans Vaabenskjold er ham vel mere værd end 
Rigets ganske Vaaben.> 

cDer dømmer Eders Naade uretfærdig og 
haardt,» udbrød Anna og tilføjede med Varme: 
«alle Mænd af min Slægt ere Kongen tro og hen- 
givne og elske deres Fædreland.* 

cEj, der drat Oluf Daa,» udbrød Hertugen, 
som ufravendt fulgte Spillets Gang. 

«Det sølle Skrog, » sagde Anna i en medlidende 
Tone, « stedse kommer han tilkort I > 

tEndogsaa naar han er ædru,» føjede Hertugen 
til. «Dog troede jeg,» vedblev han med et skælmsk 
Blink fra sine smaa Øjne, «at han er eders Ven.» 

«Saamænd,» svarede Anna koldsindig; cvi 
mødtes i vor Barndom, og han var en kort Tid 
min Legebroder. » 

fRygtet lyver da,» sagde Hertugen, <som vil 
vide, at I er udset til at vorde hans Fæstemø?* 

Anna lo hjertelig og svarede muntert: 

«Nej, der skød Eders Naade Maalet forbi l» 

<Nu,» vedblev Hertugen med et stikkende Blik, 
€Jeg rammer det vel dog til sidst, al den Stund 
at en maa der vel være, til hvem eders eller eders 
Slægts Hu staar. Det første. Forældre og Frænder 
tænke paa med en ung Jomfru — somme Stunder 
og med en Ungersvend, jeg kan tale noget derom 
— er at give hende bort eller skaffe ham en 
Hustru. Mon han, den udkaarne, er en af Flokken 
dernede?* 

Anna skiftede Farve og gav et Svar, som kun 
til Hælvten var Sandhed. 

«Mit Hjerte er frit, Eders Naade,* sagde hun, 
«og end gav ingen min Haand bort.* 

«Ej 3el* raabte Hertugen, «der fik Oluf Krog- 
nos Bolden i Nakken. Sig mig, hvad tænker I 
om ham?* 

«Han er ærlig og god,» svarede Antia og saa 
derpaa hen for sig med et tankefuldt Blik. 

cKold som Is,» sagde Hertugen i en skarp 
Tone; «jeg lider ham ejl> 

I det samme opdagede Anna, at Boldlegen 
var til Ende, og at Hofsinderne brød op. 

«Nu maa jeg fort, Eders " Naade 1 » udbrød 
hun og løb ned ad Højen, men Hertugen var straks 
ved hendes Side. 

cHvor er Zwonnike?» raabte Anna, idet hun 
standsede og saa sig om. 

«Hun er sikkerlig ikke sunken i Jorden,* sva- 
rede Hertugen med et Smil, «enddog hun ser en 
Troldkvinde lig og mulig kunde gøre det.» 

«Nu byder jeg Eders Naade Farvel!* sagde 
Anna, idet hun med Ynde nejede for ham. 

«Forund mig dog,» svarede Hertugen, «at led- 
sage eder et lille Stykke af Vejen! Det haster 
ikke med at skilles; det vil tage Tid, inden Sin- 
derne naa herind.* 

Hun gik hurtig videre uden at svare. 

cll ikke saa,* sagde Hertugen, c Samson bliver 
urolig, tænker maaske, at I flygter for mig, og fal- 
der mig i Struben.* 

Anna standsede og udbrød med bankende 
Hjerte og usikker Røst: 

« Eders Naade, vær nu god og lad mig fare 
med Fred!* 

Hertugen syntes ikke at høre hendes Bøn ; han 
havde givet sig i Lag med Samson, kaldte Hunden 
hen til sig, og mod Forventning kom den. Den 
hang med Hovedet og gav intet Tegn paa Ven- 
skab eller Sympati, men taalte dog, at den fyrste- 
lige Haand klappede den. 

<Ej sel* udbrød Hertugen, « dette er dog et 
Fremskridt. Tak, Samson, at du tillader, at jeg 
klapper dit kongelige Hoved! I Sandhed, Samson 
er som en Konge. blandt Dyrene og værdig at 
være en Fyrstes Ven; dertil er han eders Ven, 

2» 

Jomfru Anna; og skal det fra nu af være mit For- 
maal at vinde Samsons Hjerte I » 

Anna stod et Øjeblik som en Støtte og stir- 
rede paa Hertugen med et tilsløret Blik, som om 
hendes Sanser vare omtaagede og al hendes Kraft 
lammet. Da hørte hun Zwonnikes skraldende Latter 
paa temmelig nært Hold og derpaa Lyden af 
Mandsrøster. Hun for sammen, vendte sig brat og 
ilede derfra, fulgt af den gøende Samson. 

Dog sagtnede hun snart sine Skridt, thi hun 
var ikke kommen langt, førend hun saa, hvad der 
var paa Færde. Kældersvendene dækkede Bord i 
det store Lindelysthus, og Zwonnicke stod hos og 
sladrede med dem. 

c Fedt maa det Land Pommern være, hvor I 
er kommen fra,» sagde Kældersvenden Jonas til 
hende. «Ere alle Kvinder der saa vel ved Magt 
som I, Zwonnike?» 

«I maatte ønske eder noget af mit Kød, Jonas, » 
svarede Zwonnike og blev rød i sine brune Kinder, 
cl som ikke er tykkere end en Hasselkæp. » 

«Nu, I er fager nok paa eders Vis,» svarede 
Jonas med et Grin, «og undrer det mig saare, at I 
end ikke har fundet en Fæstemand. » 

« Holder nu Fred,> sagde Hertugens Kammer- 
tjener Hans Spiegel, som kom til, ledsaget af Liv- 
skytten, Kæmpen Erland, der bar et stort Sølv- 
drikkekar, fyldt med Rinskvin. 

«Giv hende en Taar af Mosten, saa vorder hun 
sød og mild,» sagde en anden af Svendene. 

«Saamænd,» svarede Jonas; « Kanden er dog 
dog ved at flyde over. Saa og et lille Bæger til 
mig! Min Hals er svar tør, og da drikke Zwon- 
nike og jeg Forlig.* 

< Zwonnike U kaldte i det samme Anna Harden- 
bergs Røst, og den lød skarp og streng. 

Zwonnike gjorde et Hop, og Svendene rettede 
sig, idet de ærbødig hilste Jomfru Anna, som hur- 
tig gik forbi. 

Der vankede ingen Skænd til Zwonnike, men 
hun havde ondt ved at følge sit Herskab. Lykkelig 
og dog med Hjertet fuldt af Angest, stolt af sin 
nyfødte Kærlighed og dog skamfuld ilede Anna 
op paa Slottet. Dog tilkæmpede hun sig paa Vejen 
Fatning, og da hun traadte ind til Sofie Lykke, 
kunde dennes spejdende Blikke ikke opdage noget 
Spor af Sindsbevægelse paa hendes Aasyn. 



Andet Kapitel. 
En Sommernis. 



Omtrent i samme Øjeblik, som Zwonnike luk- 
kede Havelaagen efter sig og sit Herskab, traadte 
Hofsinderne muntert og under højrøstet Samtale 
ind i Haven fra den modsatte Side. 

De vare alle unge Mænd, de fleste af dem 
omtrent jævnaldrende med Hertug Frederik, som 
nylig havde fyldt sit fire og tyvende Aar. Dog 
var to af dem, nemlig Erik Hardenberg og Frants 
Bilde, flere Aar ældre, og den yngste af dem alle, 
Oluf Krognos, havde først fyldt sit tyvende Aar. 

Nogle af dem, som den sidstnævnte, vare uer- 
farne Ynglinge og skulde først i denne Hoftjeneste 
vinde deres Sporer, andre derimod vare alt Mænd 
af Erfaring. 

Dette maatte siges om den ældste, Frants 
Andersen Bilde, en slank Mand, lille af Vækst, 
blond og med livligt og frisk Ansigt, der gav ham 
Udseende af at være yngre, end han var. Han 
havde som lille Dreng prøvet at blive flere Aar 
nede i Tyskland. 

Dog var vel Hak Ulfstand, en høj og svær 
Yngling med grove Ansigtstræk, kulsort Haar og 

lyse Øjne, i enhver Henseende hans Overmand; 
thi han var alt i sit fjortende Aar dragen udenlands 
og havde i fem Aar, indtil han blev Hofsinde hos 
Hertug Frederik, staaet i Tjeneste hos den berømte 
Hertug Moritz af Sachsen. Han maatte altsaa, 
uagtet han kun var tre og tyve Aar gammel, siges 
at være en erfaren Kriger. 

Dog, hvilken end deres Alder og Kaar vare, 
saa havde de alle med barnlig Iver taget Del i 
Boldspillet, hvis enkelte Omstændigheder og ende- 
lige Udfald de nu drøftede. 

Erik Hardenberg førte fornemmelig Ordet. Han 
var en høj og rank Yngling, hvis Træk havde nogen 
Slægtlighed med hans Søskendebarn Annas; dog 
vare de mere storslaaede, hans Haar var lyst og 
hans Øjne blaa. Hans Holdning var stolt, hans 
Væsen hovmodigt, hvilket vel allerede laa i Blodet; 
men det blev ikke bedre ved den Omstændighed, 
at han som sin Faders Søn havde en begunstiget 
Stilling paa Malmøhus, og Hertug Frederik havde 
ogsaa en Tid benaadet ham med sit Venskab. 

Han var da nu i Færd med at gøre sin Mening 
om det nys tilendebragte Boldspil gældende, og 
baade han og hans Tilhørere syntes ganske at have 
glemt deres forsvundne Herre, da de pludselig ved 
en Omdrejning af Havegangen stødte paa ham. 

Han stod med korslagte Arme paa den samme 
Plet, hvor Anna Hardenberg havde forladt ham, 
og stirrede hen for sig; men da han hørte Hofsin- 
sindeme komme, vendte han sig brat og sagde: 

«Nu, hvorlunde endte Legen ?» 

Alle hilste ham ærbødig, og Erik Hardenberg 
svarede: 

«Ej, Eders Naade, der gik I Glip af en god 
Spas! En Boldleg med næsten lige Kræfter er 
saare lystelig. Jeg og mine Mænd, vi sejrede ; men 
var Eders Naade bleven paa eders Post og havde 
ført Modparten an, vilde Udfaldet tænkelig være 
blevet et andet. » 

cNu,* udbrød Hertugen muntert, «da faar jeg 
give mine Mænd Oprejsning og nu føre an ved en 
Dyst af en anden Sort. Følg mig til Løvhytten I 
Der har jeg ladet Anretningen nedbære; vi have 
da ikke langt til Fadet, ej heller til Bægerets Rand. » 

Oluf Klausen Daa, en tyk, pluskævet Yngling 
med lyseblaa Øjne og røde Haar, smilte velbehage- 
lig og udbrød: 

« Eders Naade være priset for denne gode Ti- 
dende! Min Hals er saa tør som Trøske og min 
Mave saa slunken som en Mygs.» 

Leende gik de alle videre, da Oluf Krognos 
standsede Hertugen, bukkede ærbødig for ham og 
sagde : 

€ Forlad mig, Eders Naade, at jeg begærer 
Orlov og Frihed til at gaa paa mit Kammers; jeg 
har Hovedve.» 

Hertugen saa paa ham fra Siden og med et 
eget Smil. 

Oluf Mouritsens Aasyn var ganske vist blegt; 
men det saa i Hertugens Øjne snarere ud som en 
Afglans af indre Modvilje end som et Tegn paa 
Sygdom. 

Det var intet skønt Aasyn, noget plumpt i sine 
Træk; men af de blaa Øjne lyste en retskaffen 
Sjæl og en fast Vilje, og det rige, lyse Haar gav 
det noget af Ungdommens Skønhed. Man tænkte 
ved at se ham, at i dette unge Legeme boede alt 
en moden Sjæl, men dog næppe en Sjæl, der var 
hævet over Tidens Fordomme og Skrøbeligheder. 
Oluf Krognos havde alt faaet sig mere end een god 
Rus i Hertugens og sine Venners Selskab; det kunde 
altsaa ikke være de fulde Bægre, som ventede ham 
i Lysthuset, der forargede ham. 

Hertugen mente at vide, hvad det var. Han 
havde nemlig ude ved Boldlegen givet Oluf Krog- 
nos en drøj Irettesættelse for et ubehændigt Kast; 
thi Hans Naade havde et varmt Blod og blev let 
hidsig. Dog angrede det ham gerne bagefter, han 

havde ogsaa et godt Hjerte, og uagtet han ikke 
yndede Oluf Krognos, var det dog hans Hensigt 
nu ved Drikkelaget at gøre sin Overilelse god igen 
ved at vise ham Venlighed. Hans Naade følte 
sig da krænket ved, at Oluf Krognos meldte sig 
fra Gildet. 

Men næppe havde han kort og koldt givet 
den ønskede Tilladelse, før Oluf Krognos's Frænde> 
Erik Rosenkrantz, fremkom med den samme Bøn 
om Orlov. 

«Om Eders Naade tillader det,» sagde han^ 
cda gaar jeg med Oluf og er ham til Selskab. 
Naar den Hovedve kommer over min kære Frænde^ 
er han ilde faren og bør ikke være alene.) 

«Gaa du kun, Erik,» svarede Hertugen, «put 
Oluf i Sengen og dæk ham vel med Dynen I > 

Han sagde dette i en spydig Tone og vedblev^ 
idet han vendte sig til de andre: 

«Nu der fik vi adskillige Vota, et først om 
Hunger og Tørst, det du have Tak for, Oluf Klau- 
sen; men nu et om Syge og et om Medlidenhed. 
Tør jeg nu vente nogle om Sundhed og Glæde, at 
jeg ikke skal æde min Mad og drikke min Vin 
med Taarer?> 

«Ja, jaU raabte de andre Hofsinder i Munden 
paa hverandre, og Hak Ulfstand sagde: 

«Vi andre ere karske som Fisk og følge villig 
og gerne Eders Naade nu til Glædens Lag, men 
og, skal det engang være, naar Tidens Fylde er 
der, til en Krigsdans I > 

Hertug Frederik gav intet Tegn paa, at han 
forstod denne Hentydning til Fremtiden, hvis Mening 
dog var Hofsindeme indlysende nok; thi det var 
alle vitterligt, at Kong Kristian skrantede, og .de 
saa alt i Aanden Kronens Ring om deres unge 
Herres Hoved. 

Nu havde de naaet Løvh)^ten, ved hvis Ind- 
gang Svendene stod, klædte i Hoffets Farver, 
Brunt og Gult, undtagen Hans Spiegel, der viste sig 

i en Dragt af eget Valg og af et finere Stof-, han 
var nemlig Adelsmand af tysk Byrd og forenede 
i sin Person en Kammertjeners og en Sekretærs 
Stilling. 

Hertugen nikkede naadig til sine Tjenere, som 
bøjede sig dybt for ham, idet han gik forbi dem 
og ind i Løvhytten, hvor han med sine Sinder tog 
Plads ved det svære Egetræs Bord, om hvilket 
der var stillet Bænke, men til ham selv en Hynde- 
stol for den øverste Ende. 

«Her er svalt og godt,» sagde han, idet han 
satte sig; han kastede derpaa et Blik over Bordet og 
Anretningen og føjede til, idet han vendte sig til 
Hans Spiegel, der havde taget Post bag hans Stol: 
«Ret saa, Hans; ganske, som jeg ønskede det I* 

Bordet var skønt nok dækket med en frynset 
Dug, de store Sølvstobe med deres Forgyldning 
og de skønne Bægre, forskellige baade i Form og 
Størrelse, gav Anretningen et fyrsteligt Præg, og 
der var nok af Mad og Drikke; men dog var 
Maden simpel og vilde næppe have tilfredsstillet 
nogen Gane i vore Dage, og Vinen blev i hine 
Tider mest drukken frisk og skarp, som den va?, 
uden at være forædlet ved at gemmes. Dog gled 
den gennem Struberne som Mælk, og to store Kan- 
der bleve tømte i et Nu. 

Oluf Daa gjorde imidlertid Begyndelsen med 
en Kande Hamburgerøl. 

«Malt og Humle,* sagde Hertug Frederik 
muntert, «det er Oluf Klausens Lyst I * 

« Havde det bare været dansk 01, Eders Naade,» 
svarede Oluf Daa med et dybt Suk efter den sidste 
Slurk. 

«Ikke stort bedre det, end Vand af Brønden, » 
sagde Frants Bilde, ten Drik for Svende og ikke 
for Herrer. » 

€Nu,» tog Hak Ulfstand til Orde^ «det er ikke 
alt ilde; det Randers Burøl, det lider jeg godt.* 

«Saamænd,» udbrød Hertugen, «det Randers 

Burøl slog Skipper Klemens's Hær, da den laa 
for Staden. Dengang var jeg kun en toaars Glut, 
men har siden ofte hørt min Fader Kongen og 
hans Mænd tale derom og om — » 

Hertugen standsede midt i sin Tale. Der faldt 
nemlig en Skygge for Indgangen, og alle saa der- 
hen. En statelig Figur gik forbi og blottede i det 
samme ærbødig sit Hoved, det var Landsknægt- 
høvdingen Melchior Zweck, Ejler Hardenbergs højre 
Haand og betroede Mand. 

Ved Synet af ham glemte Hertugen ganske sit 
skønne Løfte til Anna Hardenberg, at han vilde 
mindes hendes Forsvar for hendes Farbroder, naar 
han fristedes til at blive ubillig. 

«Ej,» udbrød han i en skarp Tone, «der have 
vi vor Lurer I Stedse lister han efter mig som en 
Kat paa Fuglejagt.* 

Erik Hardenberg saa studsende til Hertugen, 
men sagde ikke noget. Der herskede nogle Øje- 
blikkes Stilhed i Løvhytten, indtil Hertugen selv 
afbrød den, idet han gav Kældersvendene Befaling 
til at fjerne sig, og kun Hans Spiegel og Erland 
skulde blive til Selskabets Betjening. 

Hertugen spiste og drak derpaa en Stund hastig 
og i Tavshed, og Hofsinderne fulgte hans Eksempel, 
indtil Hans Naade igen tog til Orde og sagde, idet 
han vendte sig til Erik Hardenberg: 

<Du saa mig saa fos an, da jeg sagde det om 
Melchior; men saa forholder det sig dog, at det er 
hans Hverv at udspejde, hvad vi tage os fore, 
mens din Fader er fra Huse, og siden give Mel- 
ding derom.« 

Hertugen sagde dette i en bidsk Tone, og 
man saa paa hans blussende Aasyn, at Vinen 
allerede havde begyndt at gøre sin Virkning paa ham. 

Erik Hardenberg blev bleg og svarede heftig: 

«Der gør Eders Naade min Fader storlig Uret !» 

fNu, nu, Erik,> svarede Hertugen med et ilde- 
varslende Blik, skønt sindig nok, «din Fader har 

saa sit eget Sind. Forstokket er han i sin Mistro 
til os unge og Livets Glæder fjendsk; han glemmer, 
at og han engang var ung.» 

Hertugen tog en Slurk Vin af sit Bæger og 
saa sig om i Kresen. Overalt niødte ham forlegne 
Blikke, og det gjorde ham ikke mildere stemt. 
Kun i Oluf Daas Blik saas et Glædesblink. 

« Jeg ærer din Fader, Erik, » vedblev Hertugen, 
«for hans Retsind og Gudsfrygt; er dog haabende, 
at vi selv, om vi leve og, give Gud sent, faa bære 
Kronen, da skulle bevise, at vi er saa god luthersk 
en Mand, som Ejler Eriksen og nogen.* 

Atter standsede Hertugen i sin Tale og trom- 
mede med Fingrene paa sit Bæger, mens der her- 
skede Dødsstilhed omkring ham; men'*derpaa ved- 
blev han i en hidsig Tone: 

cDog er jeg nu en Mand og ikke længer en 
Pog; skulde og formene, at jeg er Herre paa Malmø- 
hus og ikke Ejler Eriksen; burde han da nøjes 
med med kun at give Raad og ikke udstede Be- 
falinger, det han gør, og skikker mig dertil Spej- 
dere paa Halsen. » 

Nu sprang Erik Hardenberg op og sagde: 

«E<lers Naade bød mig engang i en Venskabs- 
stund, den I vel nu har forglemt, stedse at sige 
eder Sandheden. Saa faar I da og nu høre den! 
Visselig vil Eders Naade engang vorde Herre, ej 
alene over Malmøhus, men over ganske Danmarks 
og Norges Riger. Dog for Tiden er I det ikke, 
og I faar da vel lade den Mand raade for Borgen 
og Lenet, hvem eders Fader Kongen gav Magt og 
Myndighed dertil.* 

En dyb Vredesrødme lagde sig over Hertugens 
Aasyn, mens Hofsinderne med Spænding og Æng- 
stelse i Udtrykket lod deres Blikke gaa imellem 
ham og Erik Hardenberg. Denne føjede dog til 
i en mere ærbødig Tone: 

«Jeg beder Eders Naade forlade mig, at jeg, 
saa haardt trængt, har talet kun alt for frit og vær- 

net om min Faders Ære. Han gør kun sin Pligt^ 
og Eders Naade miskender sørgelig hans gode 
Hensigt.* 

Det lod til, at Hertugen mod alles Forventning 
havde genvundet sin Fatning. 

«Nu stop, Erik,» sagde han med et spydigt 
Smil, «og lad os ikke faa mere af slig bevægelig 
Tale! Det kunde let ende med Graad, blev det 
ej Næveslag. Du er drukken eller paa Vejen til 
at vorde detl» 

«Jeg er det ikke!» svarede Erik Hardenberg 
tvært. 

«Nu,» udbrød Hertugen med et funklende Blik, 
«da skal du vorde det! Lader os nu bortskylle 
alt Nag og drukne alle vore Sorger; vi ville have 
os en god Sommerrus !> 

Et lystigt Tilraab fra alle Hofsindeme paa Erik 
Hardenberg nær svarede paa Hertugens Opfordring. 

Dog kom der straks en Sky paa Hans Naades 
Pande, thi Melchior Zweck gik atter paa Tilbage- 
vejen forbi Løvhytten. 

Nu lagde Hans Spiegel sin Mund til Hertugens 
Øre og hviskede: 

<Mon det ikke vilde være klogest, om Eders 
Naade bød Melchior herind og drak ham under 
Bordet med de andre?* 

Hertugen forargede sig ingenlunde over denne 
Frihed, hans Livtjener tog sig; thi Hans Spiegel 
stod i stor Gunst og var indviet i alle sin Herres 
private Hemmeligheder; men Hans Naade tykkedes 
tillige, at det var et godt Indfald, og raabte der- 
for til Kæmpen Erland, der nu stod ved Løv- 
hyttens Indgang som et Slags Skildvagt, at han 
skulde løbe efter Melchior Zweck og kalde ham hid. 

«Nu,» udbrød Frants Bilde muntert, c da vorder 
Melchior glad! . Efter en Indbydelse til Eders 
Naades eget Taffel har han længe sukket. Længsel 
efter at nyde denne Ære, tror jeg, og ikke det 



29 

Ærinde at spejde har draget ham hid, som en Myg 
til Lyset. » 

Straks efter traadte Melchior Zweck ind, idet 
hans svære anselige Person formørkede Indgangen 
til Løvhytten. Hans Sporer klirrede ved de faste 
Trin, da han bag Bænkene gik hen til Hertugen, 
og Kaarden, paa hvilken den venstre Haand hvilede, 
stak ud bag ved ham som et Følehorn til Ulempe 
for de paa Bænkene siddende Hofsinder. 

Han holdt'Hatten i den højre Haand, idet han 
bøjede sig dybt for Hertugen, og da han atter 
hævede sit Hoved, fremviste det et barsk, arret 
Krigeransigt, af hvis sorte Øjne lyste megen Snuhed. 

«Tag Sæde, Melchior, og gør eder til gode,» 
sagde Hertugen og pegede mod den anden Ende 
af Bordet; «om jeg da ikke,» føjede han smilende 
til, «ved denne min Indbydelse afdrager eder fra 
eders Pligter, som Ejler Eriksen sikkert alvorlig har 
indskærpet eder, inden han drog af.> 

«Jeg takker Eders Naade for Æren,» svarede 
Melchior Zweck med et nyt Buk, «at I under mig 
en Plads ved eders Bord. Hvad det andet anbe- 
langer, da siger jeg kun: Karlene kende mig; om 
jeg saa er en Mil borte, de vove dog ikke at vige 
fra deres Post.» 

Hertugen vekslede et Blik med Frants Bilde 
ved den anden Ende af Bordet, idet Melchior Zweck 
med den samme krigerske Holdning gik derned 
og tog Plads mellem Frants og Oluf Daa. 

Der gjorde han straks et vældigt Angreb paa 
Skinken, Postejen og de andre Herligheder, mens 
Erland stod hos ham og fyldte hans Bæger, hver 
Gang det var tømt. 

Mens Hertugen samtalede og pokulerede med 
Hak Ulfstand og et Par andre af Hofsinderne, der 
sad ham nærmest, betragtede Frants Bilde med øjen- 
synlig Fornøjelse den med et vældigt Stykke Dyre- 
postej kæmpende Landsknægtshøvedsmand. 

« Melchior, > hviskede han til ham, «nu da I 

endelig er kommen op paa Skansen, saa gør I for 
Sandten eders Sager som en Mandl:^ 

Melchior sank en stor Bid, skyllede den ned 
med en Slurk Rinskvin og svarede: 

cjeg gør saa og iler dermed for at komme 
paa Højden med Hans Naade og det ganske Kom- 
pagni, al den Stund I alle have Forspringet for mig.* 

Derpaa drak han igen og føjede til i en barsk 
Tone: 

«Haaber ellers, Frants Andersen, at I ikke til- 
sigtede nogen Krænkelse af min Ære med det 
«endelig», I indflettede i eders Tale?> 

«Jeg mente dermed,* svarede Frants Bilde 
rolig, «at I hidindtil ikke har været saa heldig at 
vinde Hertugens Gunst. Det er dog min Mening, 
at han har gjort eder Uret ved at unddrage eder 
den.> 

cDermed er jeg fyldestgjort og tilfreds,* sagde 
Melchior Zweck, idet han bøjede sit svære Hoved 
med dets Manke af kulsorte Haar. « Sandt nok 
ellers, hvad I der sagde om Hans Naades Mod- 
vilje mod min ringe Person, som har været mig helt 
uforklarlig.* 

Han saa paa Frants Bilde med et lurende Blik; 
men da han intet Svar fik, vedblev han: 

€ Vistnok tør jeg ikke klage; jeg har jo, som 
I ved, ved særdeles Lejligheder været buden til 
Hans Naades Taffel, jeg formoder takket være Ejler 
Eriksens Omtanke og gode Vilje; men indtil denne 
Dag har Hans Naade ingen Sinde sagt mig et ven- 
ligt Ord og fra hans smaa lystelige Drikkelag har 
jeg stedse været udelukket.* 

cSaa er I vel nu tilfreds?* ispurgte Frants Bilde 
smilende. 

Melchior svarede med dæmpet Røst: 

<Tænk ikke, at jeg, fordi Ejler Eriksen for 
Tiden er min Øverste og foresatte, glemmer, at 
Hans Naade Hertugen staar over os alle og, hvad 
Dag det skal være, kan blive Rigernes Herre og 

Konge. Det er nu engang saa, Frants Andersen, 
at een Times Gunst ved Hove kan være mere værd 
end ti Aars tro Tjeneste I > 

.1 dét samme hendroges deres Opmærksomhed 
paa Hertugen, som talte med hævet Røst, idet 
Hofsinderne tavse lyttede til hans Ord. 

cTiden falder os lang,> sagde Hans Naade, 
«og er vi nu led ved den Legen Bold, den Ring- 
renden og Spærbrækken. Gavnligt nok det til 
Lemmernes Øvelse og Legemets Hærdelse, men 
ikke mere ridderligt, som i Fædrenes Dage, da 
Turneringer hyppig anstilledes. Der fattes os, hvad 
der fprdum gjorde slige Dystløb lystelige — skønne 
Pigeøjne at se derpaa, blussende Jomfrukinder at 
ildne os op og hvide Hænder til at række Sejr- 
herren hans Løn.» 

« Eders Naade,» sagde Hak Ulfstand, < kunde 
jo forsøge at stille et Dystløb an og indbyde Sta- 
dens Kvinder og Jomfruer at se derpaa.* 

Hertugen strøg sit Mundskæg, lod en kort 
Latter høre og sagde derpaa: 

€ Melchior, hvad tænker I derom? Vil I være 
os behjælpelig med eders Mandskab at stille en Tur- 
nering an?» 

Melchior var i Øjeblikket undskyldt for at 
svare, thi han var i Færd med at tømme det sjette 
Krus Vin, og det rummelige Drikkekars Bund 
pegede i dette Øjeblik næsten op mod Løvhyttens 
Tag. Melchior Zweck drak som en tørstig Hund, 
hvis Trug længe har været tomt. Vistnok havde 
han ikke tørstet, for saa vidt han altid kunde faa 
01 nok; men han var nu lige saa led ved Øllet,, 
som Hertug Frederik ved Boldspillet, og da han 
nu engang var naaet til en ædlere Kilde, saa sugede 
han af den, som et Barn, der ligger ved sin Mo- 
ders Bryst. Det var desuden sit eget Fædrelands 
bedste Most, han drak, thi han var en Tysker fra 
Nedre Pfalz ved Rinen. 

€ Eders Naade har at befale, » vare de Ord,. 

han omsider fik frem, thi Vinstrømmen havde næsten 
taget Vejret fra ham. 

cNu,* svarede Hertugen noget overrasket, cda 
ere vi jo alt halvt hjulpne; men sig mig dog,* mon 
I ikke vilde faa Utak af Ejler, om I uden hans 
Befaling lod Knægtene gaa af Post og række Haand 
til sligt Legeværk? » 

Melchior Zweck lod et Øjeblik sine sorte Øjne 
spille paa Ejlers Søn, men svarede derpaa i en 
kæk Tone, skønt med en underdanig Mine: 

<Ej hvad! Naar Slotsbefalingsmanden er fra 
Huse, da maa jo Myndigheden bero hos Eders 
Naade og bærer Eders Naade da Ansvaret. » 

«Ikke ilde det!» udbrød Hertugen og nikkede 
naadig til Melchior, mens Erik Hardenberg saa 
Landsknægthøvdingen stift i Øjnene, som om han 
vilde spørge ham: gav min Fader dig den Besked, 
da han rejste? 

«Vi vide dog bedre, » vedblev Hertugen, «hvad 
der i vore Kaar sømmer sig for os. Uret vilde 
det være, om vi i vor faderlige Vens og Raadgivers 
Fraværelse og uden hans Minde stillede noget saa 
kostbart og brydsomt, som en Turnering, an. Vi 
ville nøjes med mindre.* 

Han saa et Øjeblik i Tavshed ned i sit Bæger, 
som om han overvejede, hvad dette mindre skulde 
være, og udbrød derpaa: 

€ Vi ville have os en Dans; jeg agter at indbyde 
Stadens Kvinder og Jomfruer — maaske til i Mor- 
gen Aften ; først maa jeg tale med Fru Sofie derom 
— og da ville vi slaa Gækken løs lige til den lyse 
Morgen I > 

Et Glædesraab fra Hofsinderne svarede paa dette 
Budskab, og derefter gik det for Alvor løs paa at 
drikke. 

Det kom ikke som af sig selv for Datidens 
Mænd, at de i en glad Stemning og i et godt Lag 
fik en Taar over Tørsten, men de gik formelig ud 
paa at faa sig en Rus og regnede den som den 

jordiske Lyksaligheds Tojppunkt. De pralede af 
den, som af en Ære og takkede hverandre for den, 
som for en Velgerning. 

«Hold eder nu brav fugtige, » raabte Hertugen; 
« Bægeret tømt hver Gang til Bunds, og fordømt 
være enhver Skulkeri* 

Erik Hardenberg var imidlertid, idet han fulgte 
sin Faders Eksempel, en maadeholdende Mand og 
desuden paa Grund af sin Ordstrid med Hertugen 
endnu mindre end sædvanlig oplagt til at slaa 
sig løs. 

Han sad da og nippede kun til sit Bæger, 
hvilket højligt forargede Hertugen, der ikke undlod 
at foreholde ham det. 

« Eders Naade,» svarede Erik, «jeg mindes 
netop nu et Ord af eders høje Fader, Hans konge- 
lige Majestæt. Han sagde i Eders Naades og mit 
Paahør, at et Menneske, fortumlet af Drukkenskab, 
er som en Vogn uden Kusk. Tykkes det Eders 
Naade saa lysteligt at vælte ?» 

cEj!* raabte Hak Ulfstand, hvis store Øjne 
glødede af Vin, <Hans kongelige Majestæt og hans 
Ord i Ære, saa gjorde dog Niels Plade det bedre, 
som slog i Prædikestolen og sagde, at en drukken 
Mand gør sig lig med et Asen, en gal Hund, en 
Abe, en Buk, et Svin I » 

En skraldende Latter lød omkring Erik Harden- 
berg, og Oluf Daa sagde med tykt Mæle : 

«Fy, Erik, mener du om Hans Naade og os 
alle, at vi ere som disse urene Dyr?» 

Melchior Zweck, der sad som en Støtte og 
drak som en Svamp, men dog havde Hovedet klart 
endnu, lod sin dybe Røst høre og sagde: 

<Ved min Oldefaders Skæg, vi ere endnu 
langt derfra og saa ædru, som nyfødte Børn I » 

«Vel talt!» sagde Hak Ulfstand og vedblev, 
idet han vendte sig til Erik Hardenberg: «Sid nu 
ikke der og nip til Bægeret som en Hedning eller- 
Tyrk, men vend tilbage til den rette Tro og drik I » 

Anna Hardenberg. II. 3 

Saaledes hidset fra alle Sider maatte Erik 
Hardenberg med i Laget, og snart var der ingen 
ædru Mand i Løvhytten uden Hans Spiegel. 

Han pikkede omsider Hertugen paa Skulderen 
og sagde: 

< Eders Naade, nu gol Hanen !» 

Hertugen, som dog endnu ikke var fra alle 
sine fem, lo ad denne Spas, som han meget 
vel fattede. Hans Spiegel plejede nemlig efter 
sin Herres Befaling ved de natlige Drikkegilder 
med disse Ord at minde Hans Naade om at bryde 
op og søge Sengen. 

Hertugen greb sit Bæger og sagde med usikker 
Røst: 

«Nu dette tømt til Bunds, hver for sin Hjer- 
tenskær!* 

«Ej!> udbrød Frants Bilde med lallende Tunge, 
<har Eders Naade enf» 

I det samme faldt Oluf Daa under Bordet og 
fik et Jubelraab med paa Vejen. 

Da rejste Hertugen sig omsider for at gøre 
Ende paa Legen, men støttede sig viselig til Hans 
Spiegels Arm. 

De andre fulgte hans Eksempel og støttede 
hinanden, undtagen Melchior Zweck, som blev sid- 
dende. Øjnene stod ganske stive i Hovedet paa 
ham og hans Mæle var tykt; men han fik dog' de 
Ord frem: 

€ Eders Naade, lader os til Slutning majsle en 
Kendel* 

At maisle var en tysk Skik og et Vidnesbyrd 
om Tidens yderste Raahed. Det bestod i at ende 
Drikkelaget med at sønderslaa Bohavet og tildænge 
hverandre med skident Vand, Mel eller hvad man 
kunde faa fat paa. 

Nu klaredes Hertugens Tanker, og han sagde 
med saa megen Værdighed, som man kunde for- 
lange af en drukken Mand: 

€ Majsle? Nej, Melchior I Vi have tømt Glæ- 

dens Kalk som Mænd, men til Svin ville vi ikke 
vorde I > 

Derpaa ravede han af Sted ved Hans Spiegels 
Arm, mens Hofsinderne endnu en Stund fortsatte 
> Gildet. Til sidst gik Hak Ulfstand samme Vej, som 
Oluf Daa, og blev liggende ved hans Side under 
Bordet, indtil. Erland fik tilkaldt Hjælp, og bægge 
de døddrukne i Procession bleve baarne op paa 
Slottet, ledsagede af deres ravende Drikkebrødre. 



Tredje Kapitel. 
En Morgendans. 



Den næste Morgen sad Sofie Lykke i Fruer- 
stuen ved et lille Bord og griflede paa en Tavle; 
Anna Hat'denberg sad lige over for hende og 
baldyrede et Klæde. De havde valgt deres Plads 
i en Vinduesfordybning, hvor de svære Mure dan- 
nede ligesom et lille Kabinet for sig selv. Morgen- 
solens Straaler skinnede klart gennem de smaa 
Ruder, og Vinduessprosserne tegnede med deres 
Skygger paa Væggenes Gyldenlæderstapet et tavlet 
Mønster med gule Kvadrater. 

Paa denne brogede Baggrund viste Fru Sofies 
anselige Skikkelse sig med skarpe Omrids, mens 
Ann% sad i Skygge, og kun et Genskin af Sol- 
glansen mildt og dæmrende faldt over hende. Hun 
sad bøjet over sit Arbejde; snart gik hendes Naal 
hurtig, snart langsomt ligesom hendes Tankers Fart; 
men Sofie Lykkes Griffel kradsede vedholdende 
paa Tavlen, indtil hun endelig kastede den fra sig, 
fæstede et af sine skarpeste Blikke paa Anna og 
pludselig udbrød: 

«Sig mig dog nu, af hvad Aarsag du i Dag 

saa haardnakket har vægret dig ved at gaa ned i 
Abildhaven og røre dine Ben der, enddog Zwon- 
nike bad derom, og jeg gav Tilladelsen? Hændtes 
der dig noget fortrædeligt dernede i Gaarf> 

Dette Angreb kom saa uventet og pludselig, 
at Anna tabte Fatningen og rødmede dybt. Der- 
paa blev hun bleg af Harme over, at hun havde 
saa liden Magt over sig selv. Hendes første Tanke 
var at dølge Sandheden ; ikke fordi dette laa hendes 
ærlige Natur nærmest, men fordi hun ikke elskede 
sin Faster, og denne ikke havde hendes Fortro- 
lighed. Havde Birgitte Gjøe gjort hende det samme 
Spørgsmaal, vilde Anna ganske vist ogsaa være kom 
men i Forlegenhed, men deres gensidige Kærlighed 
vilde dog sikkert hidført en Forklaring. 

Nu lod hun Forstanden raade, og -den sagde: 
Faster har udfrittet Zwonnike og ved — hvor 
meget mon? Gik Zwonnike efter os og lurede? 
Gud staa mig bi, for Taabe jeg var og kunde lade 
mig saa rive hen, at jeg glemte mig selv! 

Medens disse Tanker for gennem hendes Hoved, 
fattede hun sig og svarede med et sorgløst Smil, 
som dog ingenlunde skuffede den skarptseende 
Sofie Lykke: 

«Om der hændtes mig noget fortrædeligt? Paa 
ingen Vis I Jeg traf uventet Hans Naade i Haven, 
han sad i Løvhytten, hvor den rasende Samson 
holdt ham fast, og vilde Dyret sikkerlig overfaldet 
Hans Naade, var jeg ikke kommen til og havde 
hindret det.> 

< Forunderligt,* svarede Fru Sofie med e^ ube- 
hageligt Smil, «at du indtil nu har været tavs som 
en Mur og intet fortalt mig om dette Eventyr og 
dit Møde med Hans Naade !» 

«Jeg mente det ufornødent,* svarede Anna i 
en skarp Tone: <jeg tager næppe fejl deri, at 
Zwonnikes sladderagtige Tunge har givet eder 
fuld Underretning.* 

«Mere priseligt vilde det været,* svarede Fru 

Sofie uventet mildt, «om du havde vist mig, som 
dog for Tiden er dig i Moders Sted, større Tiltro; 
og du vilde da faaet den Løn at finde, at jeg ingen- 
lunde laster dig, fordi du samtalede, Zwonnike siger 
en god, lang Stund med Hans Naade. Sig mig 
dog nu — hvorom talede I?» 

« Hvorom vi talede?* gentog Anna med et 
roligt Aasyn, men tned bankende Hjerte, «nu, om 
Farbroder Ejler, om hvem Hans Naade mener, at 
han er lovlig nøjeseende og streng, om Boldspillet 
og Sinderne, hvem vi fra Højen saa tumle sig ude 
paa Engen, fornemmelig dog om Samson og dens 
store Bidskhed. » 

«Ja,» udbrød Sofie Lykke vredt, ti det umæ- 
lende Bæst er dens Herres Sind faret. Jeg lader 
den inden Aften binde U 

Anna smilte uvilkaarlig. Hun mindedes, hvor- 
ledes Samson, som heller ikke led Faster Sofie, i 
Begyndelsen af deres Ophold paa Malmøhus havde 
forskrækket hende og engang holdt hende inde- 
spærret paa hendes Kammer, ligesom den nu havde 
forsøgt det med Hertugen i Løvhytten. 

«I vil faa Utak af Farbroder, om I gør det,» 
sagde Anna. 

«Nu,» svarede Sofie Lykke, som hurtig syntes 
at have faaet Bugt med sin Vrede, «det faar da 
vente, indtil Bestiet har ædt et Menneske, og Ejler 
selv nødsages til at lade den dræbe.* 

Derpaa vedblev hun med et Smil: 

«Min Vrede Xrar og her paa urette Sted, al 
den Stund vi maa takke Samson for, at det konge- 
lige Vildt blev opdaget, og du fik Hans Naade i 
Tale.> 

Et Udtryk af stolt Uvilje viste sig i Anna 
Hardenbergs straalende Øjne, men gav Plads for 
Skamfuldhed, da Sofie Lykke føjede det Spørgs- 
maal til: 

« Huede den Vandring og den Samtale dig? 
Var Hertugen naadig imod digf» 

Da hun intet Svar fik, vedblev hun i en al- 
vorligere Tone: 

«Nu, jeg vil ikke fritte dig ud, men sige dette, 
at dit Møde med Hans Naade paa dine Vegne 
volder mig stor Glæde og det af tvende Aarsager. 
Først fordi du ved at samtale med høviske Mænd 
og fornemmelig med store Herrer og Fyrster lærer 
at begaa dig her i Verden. For Sandten, aldrig 
gjorde Ejler noget mere taabeligt, end da han paa- 
tænkte at gemme dig som et skørt Glas i et Skrin, 
det jeg efter Evne har hindret; det er jo at gøre 
en ung Jomfru hel uvidende, dum og værgeløs. 
Dernæst og end mere, fordi det i Fremtiden kan 
vorde dig til stor Gavn, at du i Hertugen, snart 
maaske vor Herre og Konge, vinder en trofast Ven. » 

Dette blev sagt i saa rolig en Tone og med 
saa megen Alvor, at det dæmpede Uroen i Annas 
Hjerte. Hun troede i dette Øjeblik virkelig, at 
hendes Faster ikke mente andet, end hvad hun 
sagde, og søgte, skønt modstræbende, at overtyde 
sig selv om, at Hertugen heller ikke havde anden 
Hensigt end at være hendes Ven. 

Dog var den Tale om Venskab fra Sofie Lykkes 
Side ligefrem klog Beregning. Hun havde alt faaet 
Held til at læse i Kongesønnens Hjerte og mente 
at vide, at der gærede en sand, dyb Lidenskab. 
Hun havde gentagne Gange set det, at hvor kort- 
varig end ved hver Lejlighed Hertugens og Annas 
Samværen havde maattet blive, saa forvandledes 
han dog straks ved Synet af hende; den fyrstelige 
Højhed dunstede bort, og han blev til en alminde- 
lig dødelig. Han havde et Hjerte som Voks. Hvad 
kunde ikke en klog Kvinde udrette med det I 

Dristigt var det af hende at bygge Planer paa 
en ung Fyrstes opblussende Lidenskab for en Under- 
saats Datter; og dog skulde Fremtiden vise, at 
hendes skarpe Blik havde set rigtig, ja at hun end- 
ogsaa havde undervurderet den Lidenskabs Styrke, 
paa hvilken hun byggede. Hun oversaa imidlertid 

ikke de store Vanskeligheder og allermindst dem, 
der kunde komme fra Anna Hardenberg selv, 
hendes medfødte Sind og ved Opdragelsen ind- 
podede Tænkemaade, som havde en stærk Støtte 
i hendes Farbroder. 

Mon Anna, tænkte hun, er koldsindig, dydig 
og dum nok til at forspilde en saa uhørt Lykke? 
O, det skulde være migl Om sligt var timedes mig 
i min fagre Ungdom, og saa stor en Magt var 
bleven lagt i mine Hænder I Dog, tænkte hun videre, 
slaar ikke alle Julemærker fejl, saa elsker hun. Det 
gælder da kun at lade Spiren gro i Stilhed, ikke 
skræmme hende og holde Dækket for, saa at Ejler 
intet mærker. Lidenskaben vil da nok rive hende 
med og føre hende hen til Maalet. 

Maalet, det var ikke noget ringere, end selve 
Tronen, engang at vorde Kong Frederiks Gemalinde 
og Danmarks Dronning. Sofie Lykke havde for sit 
Vedkommende gerne sat sin Sjæls Salighed paa 
Spil for at naa saa højt. Paa den store Fare, hun ud- 
satte sin unge Frænke for ved at drive hende frem 
til dette Vovespil, paa den Mulighed, at Anna under 
Forsøget kunde miste sin Ære og Sjælefred og aldeles 
gaa til Grunde, tænkte Sofie Lykke kun lidt; men 
des mere paa den Magt og Rigdom, hun haabede 
at vinde ved den Dronning, hun selv havde skabt. 

Men det stod ikke klart for hende selv, hvor 
stor en Rolle Egennytten spillede i hendes fan- 
tastiske Planer. Idet hendes Tanker idelig sys- 
lede med Anna, fik kun hende kær, om end denne 
hendes. Kærlighed var af samme Slags, som den, 
hun i sin Barndom havde næret for sine Dukker, 
som hun legede og tumlede med. Skulde det vise 
sig, at Dukken selv havde en Vilje, som gik hendes 
Planer imod, vilde det sikkert være ude med 
Kærligheden. - 

Dyb Stilhed herskede i Stuen, mens hun og 
Anna hver forfulgte sine Tanker, der drejede sig 
om det samme, men uden at mødes paa noget 

væsentligt Punkt, da de bægge opskræmmedes, ved 
at Døren gik op, og en Kammerpige traadte ind 
med den Melding, at Hertugen ved Hans Spiegel 
havde ladet forespørge, om det var Fru Sofie be- 
lejligt at modtage ham og forunde ham en Samtale. 

Det var ikke Skik og Brug at modtage Mænd 
i Fruerstuen, og det rette vilde have været, om Sofie 
Lykke alene havde gaaet ned i Hallen og der 
modtaget Hans Naade; men hun skønnede straks 
Fordelen ved en mere fortrolig og uforstyrret Sammen- 
komst her i hendes Dagligværelse, hvorfor hun uden 
Tøven lod svare, at hun vår rede til at modtage 
Hans Naade. 

Man maatte næsten tro, at Hertugen selv havde 
staaet udenfor og ventet paa Svar; thi han traadte 
ind straks efter, at Kammerpigen havde fjernet sig; 
og Anna, som hurtig havde sammenrullet sit Sytøj 
og rejst sig for at forlade Værelset, maatte nu blive. 

Hans Naade saa frisk og munter ud; hans Ind- 
trædelse var et stateligt og smukt Syn, men hans 
Hilsen til Damerne havde dog ved Siden af den 
fyrstelige Anstand en stærk Tilsætning af den 
hjertelige Varme, som efter Sofie Lykkes Mening 
under visse Omstændigheder hurtig plejede at for- 
vandle Kongesønnen til en almindelig dødelig. 

Var det en Selvforglemmelse, eller skete det 
med Forsæt, at Hertugen gik den ældre Dame forbi 
og straks henvendte sig til den unge? 

Sofie Lykke glædede sig med en ægte Diplo- 
mats Selvbeherskelse derover og ved at se den for- 
ræderske Rødme paa Annas Kinder, idet hun sva- 
rede paa hans Naades Tiltale. Fru Sofie var saa 
langt fra at føle sig krænket over Tilsidesættelsen, 
at hun endogsaa havde en Spøg paa Læben, som 
hun vidste vilde falde i Hertugens Smag. 

Hun havde skaffet sig Underretning om Gildet 
i Løvhytten den foregaaende Dag, og tillige haft 
det Held selv at overvære Dramaets sidste Akt, 
eftersom hun fra et af Slotsvinduerne havde set 

Hans Naade komme ravende vecj hans Spiegels 
Arm og siden den bedrøvelige Procession, da de 
i Slaget faldne bleve hjembaarne. 

Hun vidste, at Hertugen, da han lagde sig, 
havde paalagt Hans Spiegel at kalde paa sig om 
fire Timer, men at Kammertjenerens Forsøg i den 
Retning havde vist sig ganske frugtesløst; at Hans 
Naade og hans Drikkebrødre havde sovet til sent 
paa Aftenen, at de derpaa, dog Hak Ulfstand og 
Oluf Daa undtagne, thi de havde sovet atten Timer 
i Træk, vare staaede op, havde redet en rask Tur 
i den kølige Aftenstund, derefter indtaget et solidt 
Maaltid og straks derpaa søgt Sengen. 

Af Sofie Lykkes nøjagtige Viden om Hertugens 
Gøren og Laden tør det sluttes, at hun havde 
forstaaet i Hans Spiegel at vinde en Ven og trofast 
Forbundsfælle. 

cTag Sæde, Eders Naade,* sagde hun nu til 
Hertugen, «om det maatte behage Eders Naade at 
dvæle lidt hos os.» 

<Hjertensgerne,» svarede Hertugen, idet han 
med Sofie Lykke tog Plads paa en Løjbænk lige 
over for Anna. 

cHvor vennesælt af Eders Naade, > føjede Fru 
Sofie til, cat I tænker paa os og under os lidt 
Tidkort. For Gud, vi Kvinder have ikke for meget \ 
deraf paa Malmøhus!* 

<Og vi Mænd skulde være bedre farne? » spurgte 
Hertugen. 

«Jeg mener saa. Boldleg, Ringriden, Fægten 
og Bryden er mere lysteligt og vekslende end at 
fægte med Strikkepinde, træde en Rok og evigt 
lade Naalen med dens Traad gaa ind og ud.> 

cSaa ere da vi Mænd,* svarede Hertugen, «i 
eders Øjne saare unyttige Skabninger. Aah,» udbrød 
han derpaa og slog sig med pudsig forskrækkelse 
for Panden, «først nu rinder det mig i Hu, at Ejler, 
inden han drog af, gav mig et af Lenets Regnskaber, 
som jeg under hans Fraværelse skulde gennemse 

og gøre mine Antegninger derved ; og jeg har end 
iklce løsnet Pakken !» 

« Meget viselig handlet af Eders Naade,» svarede 
Sofie Lykke; «ikke vidste jeg ellers -af, at Eders 
Naade mere har en Hofmester nødig. » 

cNu,» sagde Hertugen, idet han blev lidt rød 
i Kinderne, «paa den Vis tager Ejler ikke Tingen. 
Det skal være en frivillig Sag, og det hedder sig 
da: om Eders Naaxle maatte behage at gøre det! 
Dog, gør Hans Naade det ikke, saa lyder Beret- 
ningen til min Fader Kongen: «Hans Naades Hu 
staar kun til at more sig, og ham fattes ganske Alvor 
og Lyst til Regeringssager. » 

«Ha, halt lo Sofie Lykke. « Ufornuftigt af 
Ejler at fordre, at Eders Naade skal plage sig med 
alle de Tal og til hvad Gavn! Lad det være Lens- 
mandens Sag og, naa'r Eders Naade engang vorder 
Konge, da eders Kanslers. Dog, skal det gøres, 
giv da Pakken til Hans Spiegel, lad han^ ransage 
den, og han vil da i en halv Stund kunne gøre 
Eders Naade vis paa det ganske Kram.> 

Men nu rettede Hertugen sig og svarede: 

cNej, Fru Sofie, ikke saa I Enten gør jeg det 
selv, eller Ejler faar Pakken tilbage urørt, som han 
gav mig deril* - 

«Ret saal> udbrød Anna, men rødmede i det 
samme over i^in egen Dristighed, at hun havde ladet 
dette bifaldende Udraab undslippe sig. 

Mens Hertugen med Velbehag lod sine Øjne 
hvile paa hende, vedblev Sofie Lykke: 

<Nu, lad ham faa den og mærke, at Eders 
Naade selv har en Vilje! Eders Naade har nyttet 
Tiden bedre I > 

Hun smilte skælmsk, hvilket klædte hende godt; 
nu var Spøgen ved at bryde frem. 

« Hvortil sigter L^> spurgte Hertugen. 

«Til Eders Naades muntre Banket i Løvhytten 
i Gaar. Der døjede Eders Naade sikkerlig hverken 
af Kedsomhed eller Tørst?* 

cNej,* svarede Hertugen, idet" hans smaa Øjne 
spillede af Liv. «Vi ynde saare at bortjage den 
første og slukke den sidste, dog med Maade.> 

«Ak,f sagde Sofie Lykke i en medlidende 
Tone, «hvor gaar det stakkels Oluf Klausen og Hak 
Ulfstand, som baade bleve paa Pladsen?* 

Hertugen lo muntert og svarede: 

cNu, jeg mærker, ædle Frue, at I ved Besked I 
Lidt varmt gik det til ; naar Sommerheden og Drue- 
saften komme tilsammen, kunne de fælde deres 
Mand, om han ikke varer sig. Hak og Oluf bleve 
baarne til Huse, det er Sandheden; dog ere de nu 
bægge oven Senge, karske og friske.* 

Anna saa alvorsfuldt paa Hertugen, mens han 
sagde dette. Hun og mange ærbare Kvinder med 
hende saa med andre Øjne paa Tidens Skødesynd. 
Hun vidste adskilligt om sorgfulde Hustruer og 
Mødre, som idelig i mundtlig Tale og i deres Breve 
formanede deres Ægtemænd og Sønner til Maade- 
holdenhed i Drik. Hun vidste, at de fortvivlet kæm- 
pede mod Drikfældigheden, deres huslige Lykkes 
værste Fjende, at de beklagede den som len Uvær- 
dighed og græd over den som den elendige Aarsag 
til mangen brav Mands tidlige Død, uden at tale om 
dens bitre Frugter, Strid, Slagsmaal og Drab. 

Saa tydelig stod hendes Misbilligelse at læse 
i hendes Aasyn, at Hertugen sagde: 

«Jeg kan se det paa eders Øjne, Jomfru Anna, 
at I forarger eder over os; men er det saa, da sig 
uden Sky, hvad I tænker! 

>«0 nej,> udbrød Anna og løftede afværgende 
Haanden, c helst ikke detl» 

«Jo,» vedblev Hertugen halsstarrigt, «jeg ønsker 
at kende eders Tanker, af hvad Art de end ere.» 

Anna skiftede Farve, gjorde et lille Kast med 
sit Hoved og sagde: 

«Nu, skal det saa være, da bør jeg sige, at 
jeg ingen Sinde har kunnet fatte den store Morskab 

i at gaa fra Vid og Samling og lade sig bære til 
Sengs af sine leende Svende.* 

Sofie Lykke sendte hende et hvast Blik, men 
Hertugen svarede muntert: 

c Jeg gik, kære Jomfru Anna, jeg gik! Hans 
Spiegel kan bevidne detl> 

«Og J^S med,» udbrød Sofie Lykke og lo. 
cDet hændte saa, at jeg fik se Eders Naades Hjem- 
fart, og jeg kan vidne, at ingen Sinde saa jeg en 
lyksalig Mand kæmpe mere tappert for at gaa lige 
hen ad Fliserne.* 

Hertugen lo overstadig og udbrød: 

«Jeg er forloren og kan ikke længer bjærge min 
.Ærel Ved jeg da nu, hvilken Dom Jomfru Anna 
fælder over migl Lad mig dog sige, og jeg haåber, 
at det vorder troet, at om I, gode Fru Sofie, og 
eders skønne ^^rænke havde været med os i Løv- 
hytten, vilde vi have drukket mindre; Svendene tør 
vel le af os, men Kvinderne nødigt. » 

Anna saa paa ham med et tvivlende Blik, men 
Hertugen lod, som om han ikke mærkede det, 
pegede paa Klædet, som hun havde lagt fra sig, 
da han kom. 

«I baldyrer med Silke? Lad se engang, hvad 
eders Naal har udrettet! Jeg forstaar mig et Gran 
derpaa.i 

Anna tog Klædet og udfoldede det tøvende, 
idet Hertugen udbrød: 

cEj hvor skønt 1 En Hjort og Hundene efter 
den. I syede derpaa, da jeg kom? O, far forti 
Intet tykkes mig mere yndeligt end at se hvide 
Kvindehænder sysle med Naal og Traad. Stedse 
var jeg vel til Mode, naar min Fru Moder, og min 
Søster Anna sad og baldyrede, mens jeg samtalede 
med dem.) 

Anna opfyldte gerne Hertugens Bøn; det var 
hende en Lettelse at have sit Arbejde at sysle med 
og noget at fæste sit Blik paa. Det faldt hende ikke 
ind, hvad Sofie Lykke straks indsaa, at der i denne 

Opfordring fra Hertugens Side laa en betydnings- 
fuld, fortrolig Tilnærmelse. 

<Men jeg glemmer jo mit Ærinde I » udbrød 
Hans Naade og for pludselig med Haanden over 
Panden. «I skal nu komme til at sande, Fru Sofie, 
at jeg skønner paa anden Tidkort end den, vi før 
talede om. I klagede før over Brøst paa Morskab, 
og jeg maa tilstaa, at vi, siden jeg vendte hjem fra 
den Udenrigsfart, have levet her som i et Kloster. > 

<Men en herlig og lystig Rejse var det for 
Eders Naade ?» spurgte Sofie Lykke i en indsmig- 
rende Tone. «Der gives sikkert intet mere naadigt 
Herskab og Eders Naade har ikke mere velmenende 
Frænder end Hertug August og hans Gemal, Eders 
Naades Søster, Fru Anna.» 

«Et sandt Ord det,» udbrød Prinsen med Blik- 
ket fæstet paa Anna. som sad bøjet over sit Ar- 
bejde og baldyrede ivrigt, «og saa er Sachsen et 
herligt Land; dog, nu er jeg ikke mere der; ikke 
heller i Frankfurt, hvor Kejser Frederik viste mig 
stor Ære, men i mit eget kære Fødeland, det Sted 
paa Jordens Ring, tror jeg, hvor jeg agtes ringest 
og gælder mindst — » 

«Sig ikke sligt, Eders Naade I » faldt Sofie 
Lykke ind med underdanig Harme. 

«Nu, lader os ikke tale derom 1 Men hør nu, 
hvorledes jeg agter at trøste mig i min Ringhed; 
jeg vil gøre et Gilde — hvad tykkes eder, Jomfru 
Anna, om en Sommerdans 1» 

Anna saa livlig op fra sit Arbejde, og der 
viste sig et Glædesblik i hendes Øjne, mens Sofie 
Lykke udbrød: 

cEt lykkeligt Indfald af Eders Naade; men 
skal Gildet være eder værdigt, vil det kræve nogen 
Tid at stille det an.i 

« Gildet slcal gøres den Dag i Morgen, » svarede 
Hertugen muntert; «I skal staa det fore, gode Fru 
Sofie, og det skal blive eder værdigt, hvad ikke 
vil sige saa lidet I » 

Sofie Lykke lo, hendes Øjne fik Liv, og der 
tændtes et lille Rødmesblus paa hendes Kinder, saa 
at Hertugen, idet han smilende betragtede hende, 
tænkte, at hun som ung Jomfru maa have været 
saare fager 1 

cForstaa mig ret,> sagde han derpaa, « det jeg 
vil, er en lille, simpel, munter Fest uden Pral; jo 
kortere Varsel, des gladere Gæsternes Sind, og vi 
holde os da til de Mænd og Kvinder, som bo i 
denne gode Stad og om hvem der eder tykkes, Fru 
Sofie, at være værdige til at indbydes. Udsted I 
Indbydelserne, om I saa synes, gør det inden Middag 
og byd vore Gæster til i Morgen Aften.* 

Sofie Lykke lovede at gøre, som Hans Naade 
ønskede, men saa i det samme paa ham med et 
fiffigt Blik. Hun tænkte — han haster saa dermed, 
for at ikke Ejler forinden skal forstyrre Glæden 
for ham, og han lader mig staa for det Gilde i den 
Tro, at saa gaar det paa min Kappe. 

Dog er det muligt, at den kloge Dame der 
tænkte det alt for fint ud. Den sande Aarsag til 
Hertugens Hastværk med Gildet kom formentlig 
for Dagen, idet hån nu vendte sig til Anna, bøjede 
sit Hoved og sagde: 

«Og vil saa I, Jomfru Anna^ være min til 
Dansen i Morgen Nat?> 

«Jeg takker for den store Ære, Eders Naade 
der tiltænker mig,> svarede Anna rødmende og med 
et skælmsk Smil* c Eders Naade træffer dog eders 
Valg i Blinde. Det er en Stund siden jeg traadte 
en Dans, og jeg var ingen Sinde synderlig øvet.> 

«Det kommer paa en Prøve an,» udbrød Her- 
tugen overgivent og rejste sig, idet han kastede 
sin fjersmykkede Hat, som han hidtil havde holdt 
i Haanden, fra sig. «Syng os en liden Vise for, 
gode Fru Sofie, og Jomfru Anna og jeg ville træde 
en Paduane dertil.* 

cEders Naade 1> udbrød Anna med et for- 
skrækket' Blik, «her og i den tidlige Morgenstund i > 

« Netop bedst her, hvor ingen kan forarge sig 
derover — jeg ser det paa Fru Sofies Øjne, at hun 
vil det ikke; og, ret betænkt, Jomfru Anna, skulde 
det da være en større Synd at danse, naar Sol 
gaar op, end naar den gaar ned?> 

Han greb hendes Haand, idet hun lod Klædet 
med Hjorten og Hundene falde, og førte hende ud 
paa Gulvet; Sofie Lykkes Blik hvilede paa Anna 
og funklede halvt af Glæde, halvt af Misundelse, mens 
hun lod sin velklingende Røst høre og sikkert og 
smukt sang en Vise, hvis Takt passede til Dansen. 

De dansede da, og uagtet Anna var gaaet 
tøvende og tvivlraadig dertil, glemte hun dog 
snart baade Tid og Sted og saa kun for sig deii 
fyrstelige Herre, som førte hende med Anstand og 
Sikkerhed, da han var en Mester i alle Legems- 
øvelser. 

Omsider tav Sofie Lykke og sagde: 

cLad det nu være nok. Eders Naade! Det 
vilde dog være uheldigt, om vi bleve overraskede. > 

«Nu, hvad tykkes eder om vor Dans?t spurgte 
Hertugen, idet han førte den blussende Anna til- 
bage til Løjbænken. 

« Det var en skøn Morgendans, » svarede Sofie 
Lykke; « ingen Sinde saa jeg et mere fagert SynU 

<Ja,i udbrød Hertugen, «Jomfru Anna danser 
som en Sommervind over den grønne EngU 

«Ilde vilde det være for den stakkels Eng, var 
Vinden saa tung, som jeg I » svarede Anna. « Eders 
Naade har Kunsten inde; jeg gik blot efter, som 
jeg kunde bedst. Se nu først i Morgen, om der 
ikke blandt de Malmø Piger findes nogle, som 
træde en Dans bedre end jegl» 

cNu,» svarede Hertugen, idet han fattede sig, 
«vi ville prøve ogsaa deml» 

Derpaa tog han Afsked og gik. 

Kort efter havde Fru Sofie et helt Raad 
samlet om sig, bestaaende af Hushovmesteren, Slots- 
kokken, den øverste Kældersvend og Oldfruen, og 

med dem aftalte hun baade Anretningen og Danse- 
salens Udsmykning, og det varede ikke længe, 
førend mange Hænder vare i travl Virksomhed 
med Forberedelserne til Gildet. 

Anna gik paa sit Kammer, skød Vinduet op 
og svalede sine glødende Kinder i den friske Vind 
fra Søen. 

Dette er vist syndigt, tænkte hun med ban- 
kende Hjerte, og' dog ønsker jeg — kunde hele 
Livet blive som denne Dans og ende dermed! 



Fjerde Kapitel. 
Den rette. 



Næste Dags Aften gik Dansen muntert paa 
Malmøhus. Den var begyndt ved højlys Dag, men 
nu var det Aften, og Kerterne spredte Lys i Skum- 
ringens tiltagende Mørke; dog vare de for faa og 
Rummet for stort til, at Virkningen kunde blive 
meget glimrende. 

Salens Udsmykning var ogsaa mangelfuld nok, 
men dette hæmmede ikke Gæsternes Lystighed. De 
dansendes raske Trin lød taktfast paa Stenfliserne, 
og Skalmejernes og Bokfløjternes skarpe Toner 
klang, mens Trommer og Trompeter nu og da 
faldt buldrende og skingrende ind. 

De Malmø Mænd og Kvinder vare vel til Mode 
og priste Hans Naades Vennesælhed og store Ned- 
ladenhed •" thi straks ved Modtagelsen havde de 
baade af Hertugens og Fru Sofies Væsen og Tale 
mærket, at streng Hofskik skulde være bandlyst 
og dette være en sand Glædesfest. 

Det huede naturligvis Borgerne, at Hans Naade 
havde faaet til Sinds engang at forlyste sig med 
dem uden at hente adelige Gæster langvejsfra; de 

fandt Anretningen rigelig og god, og Svendene i 
Hoffets Farver, samt de tvende ved Døren som 
Æresvagt Opstillede Bøsseskytter, lod dem tilstrække- 
lig føle, hvor de vare, og at en Straale af Naadens 
Sol var falden paa dem. 

Jep Nielsen, en af Byens rigeste Købmænd, en 
trivelig, rødkindet gammel Mand i en brun Klædes- 
dragt og med svære Sølvspænder paa sine Sko, sad 
i en Vinduesfordybning med sin Ven, Byfogeden 
Peder Hansen, der ikke gav ham stort efter i 
Trivelighed, men hvis Dragt var sort og mere 
tarvelig. De sad og saa paa Dansen, men havde 
dog et lille Bord med en Kande Vin og to Bægre 
imellem sig. 

Jep Nielsen drejede Hovedet, for saa vidt den 
stive Pibekrave om hans Hals tillod det, og vendte 
sig til B)rfogeden: 

«Nu, dette er rosomt og huldsaligt af Hans 
Naade, at ban vilde beværte os; men hvad monne 
dog Aarsagen være til denne Danseleg, som blev 
saa hastig besluttet og sat i Værk?» 

Peder Hansen lod Haanden fare over sin skallede 
Isse og saa paa Jep Nielsen med et lunt Smil. 

«Hvor kan jeg vide det? Du er stærk deri, 
Jeppe, at granske Aarsagen til alt, som sker i 
denne syndige Verden; en priselig Dyd, naar den 
ikke, som i dette Fald, er ganske unyttig. Dog 
vil du vide mine Tanker, da ere de disse: unge 
Stude gør krogede Furer, og naar Katten er ude, 
spille Musene paa Borde og Bænke U 

cHa, ha,» lo Jep Nielsen, c saa du mener, at 
Ejler Eriksen intet ved om det Gilde?* 

cVær vis derpaa,» svarede Byfogeden med et 
Nik; «kom haii hjem og saa det, da vilde her 
ligge et Hus!» 

I det samme bevægede Hertugen og Anna 
sig forbi dem i Dansen. 

Hertugen var prægtig klædt i en brun Fløjls 
Dragt, hvis Knapper vare funklende Ædelstene, og 

Anna Hardenberg. 4 

over hans Bryst hang, tredobbelt slynget, en va^- 
tig Guldkæde. 

Annas Farve var denne Festaften det lyse 
grønne; men et sort Fløjls Livstykke sad stramt 
om hendes smækre Liv og fængslede i sit bløde 
Hylster hendes svulmende Barm, som ovenfor var 
dækket af en snehvid Brystdug. Den gik helt op 
til Halsen, hvor den samledes af en fin, lille Pibe- 
strimmel, fra hvilken en Guldkæde med et Smykke 
hang ned paa Brystdugens Læg. Hendes Kinder 
blussede, og i hendes dejlige Øjne var der et Ud- 
tryk af drømmende Glæde, idet hun dansede forbi 
med Hertugen, hvis Blik hvilede ufravendt paa hende. 

« Guds Død, » udbrød Jep Nielsen, «hun er pur 
og skær som den klare Vin og fører sig som en 
Fyrstinde.* 

«Alle af hendes Slægt, » hviskede Peder Han- 
sen, € satte altid Næsen højt i Sky.*' 

«Ikke saa,» svarede Jep Nielsen og rystede 
paa sit graaha årede Hoved; <der lyser Ædelsind 
af de Øjne, ikke HofFærdighed.* 

cNu kald det, hvad du vil,> sagde Byfogeden 
i samme dæmpede Tone; c men ikke for intet, 
tænker jeg, hænger hun ved Hertugens Arm den 
halve Tid og sidder og sladrer den anden halve 
med ham i Krogene.* 

« Skamme dig maa du,> udbrød Jep Nielsen 
forarget, «at du vil sætte Klik paa Anna Korfits- 
datters ærlige Navn og gode Rygte ; vi høre ellers 
intet uden godt om hende, og om nogen Jomfru, 
jeg har set, bærer Dyds og Renheds Stempel paa 
sin Pande, da er det hendel* 

cPokker og hverken du eller jeg,* svarede 
Byfogeden, « evner at se gennem Øjnene i et sligt, 
stolt Jomfrubams Hjerte og se, hvad der bor; ondt 
og godt mellem hinanden tænker jeg, hvad der saa 
faar Magten. Tykkes dig ikke, Jep, at baade Hans 
Naade og hun te sig, som vare her ingen andre 
til Stede?* 

« Dette har sikkerlig intet paa sig,t svarede 
Jep Nielsen bestemt. 

Byfogeden saa imidlertid paa ham med en 
saare vigtig Mine og vilde netop give ham en 
Dosis af den Sladder, der allerede gik paa Slottet 
om Hertugen og Jomfru Anna, og som havde be- 
gyndt at brede sig i Staden, da Sofie Lykke gik 
forbi og talede dem venlig til, idet de rejste sig 
og lyttede ærbødig til hende. 

Hun viste sig i stor Pragt og havde iført sig 
en violet Fløjls Kjortel med guldstribede Borter og 
gult Livstykke. Paa Hovedet bar hun en kostbar 
Perlehue, som ganske skjulte hendes rige Haarfylde, 
og paa den ene Side af den sad en fiffig, lille 
Fløjlshat med en hvid Fjer og en Ædelstensagraffe. 
Tillige var hun rigt behængt med Smykker, og al 
denne Stads, baaren frem af hendes anselige Per- 
son, gjorde en glimrende Virkning. 

Enten hun nu havde smykket sig saa rigt for 
at ære de borgerlige Gæster eller for ret at vise 
dem den store Afstand, der i Rigdom og Anseelse 
var imellem hende og dem, saa var hendes Væsen 
meget blidt og nedladende, og hun sparede aaben- 
bart ingen Umage for, at alle Gæsterne skulde have 
det godt og ingen føle sig tilsidesat. 

Dog havde hun under al denne Travlhed stadig 
Øjnene med Hertugen og Anna. Hun sad paa 
en Løjbænk i Salens øverste Ende, og udhvilede 
sig efter Dansen, mens Hertugen stod ved Siden 
af hende. Han vekslede nu og da et Ord med en 
af Hofsindeme eller en af Gæsterne, som kom i 
hans Nærhed, da han pludselig vendte sig til Anna. 

cSe, der kommer Oluf Klausen 1 Han blusser 
alt af Vin; han styrer Kaasen lige herop, han skulde 
vel ikke have den Dristighed at ville begære en 
Dans af eder?t 

«Gør han det,> svarede Anna, <da kunde jeg 
med Eders Naades Tilladelse være til Sinds at 
unde ham den. Giv dog nu en af Stadens Jom- 

4* 

fruer en Dans,» føjede hun til i en indtrængende 
Tone; « Eders Naade vil vise mig en Tjeneste ved 
at gøre det.» 

Hertugen gjorde et uvilligt Kast med Hovedet, 
men føjede hende dog og forlod hende. Straks 
efter traadte Oluf Daa til og sagde i en spydig 
Tone: 

«Nu, Anna, tør en ringe Svend som jeg driste 
mig til at byde dig op til en Dans, eller er det 
fornødent dertil først at indhente Hans Naades Til- 
ladelse ?» 

« Visselig burde du gjort det, havde Hans 
Naade endnu været her,» svarede Anna med et 
Vredeslyn i sine Øjne. «Nu gør jeg Sagen af selv, 
og da jeg mærker, at du er ond, saa beder jeg dig 
helst gaa og byde en anden Jomfru op.» 

Oluf Daa saa uvoren nok ud og vilde lige til 
at give et vredt Svar, da Oluf Krognos kom og 
traadte imellem sin Navnebroder og Genstanden 
for hans Harme. Han havde samme Ærinde som 
Oluf Daa; men han fremkom beskeden og sømme- 
lig med sit Ønske, som nu var Anna meget vel- 
komment, hvorfor hun straks rejste sig og fulgte 
ham ud paa Gulvet. 

«Det skal du faa betalt, » raabte Oluf Daa efter 
ham; men Oluf Krognos brød sig ikke om hans 
Vrede. 

Erik Hardenberg, som stod nærved, tog Oluf 
Daa under Armen og førte ham bort, idet han 
sagde : 

«Nu ingen Parlement og Kiv her, din Hugge- 
basse 1 Vil du fejde nogen paa, maa det vel blive 
Anna, som er den skyldige. » 

«Ho, holi udbrød Oluf Daa, idet han sank 
om paa en Bænk ved Væggen, cjeg ved grant, 
hvo det er, der har fordrejet Hovedet paa hende.* 

«Det er der sagtens flere om, hvis det for- 
holder sig med hende, som du mener, » svarede 
Erik, som var bleven staaende foran Oluf; «thi 

fager nok er min kære Frænke til at lokke Bejlere 
hid; men da maa det vel være hende, der fordrejer 
Hovedet paa Mændene.* 

«Hans Naade er stærkt efter hende, har du 
ikke mærket det?t spurgte Oluf Daa, idet han 
dæmpede sin Røst. 

Erik Hardenberg studsede; det var aabenbart, 
at han intet havde mærket, og at denne Beskyld- 
ning mod Hertugen var ganske ny for ham. 

«Kun Sladder detl» svarede han barsk: «var 
din Mund, 01uf!» 

Men denne Tilrettevisning gjorde ikke mindste 
Indtryk paa Oluf Daa. Med et gnistrende Blik, 
og idet han knyttede sin højre Haand, sagde han: 

cVar han ikke den, han er, gik jeg nu hen 
og gav ham paa Stand en mellem bægge Øjnene I » 

Erik Hardenberg lo. 

«Vinen gør dig ør i Hovedet. Dog jeg gætter, 
at hvad Vinen har begyndt, det fuldender din Nid- 
kærhed, som her er ilde anbragt. Befat dig ikke 
med Anna, Oluf! Hun vorder aldrig dinU 

Oluf rejste sig hvid som et Lagen og spurgte : 

« Giver du hende maaske bort?> 

«Just ikke det,» svarede Erik rolig; «dog ved 
jeg, hvad Faders Forsæt er i den Sag.» 

«Din Fader I » udbrød Oluf og knipsede med 
Fingrene. «Han har her ingen Myndighed; det 
maa vel være Annas ældste Broder, Erik til Tors- 
lunde, som raader over hende, og han er min Ven.» 

cErik Korfitsen, den Stymper,* udbrød Erik 
Hardenberg foragtelig, «han, som sidder gældbunden 
og i Ringeagt paa sin Gaard, han maar intet; nej, 
Fader er Slægtens Hoved, og vil du endelig løbe 
Panden mod Muren, da meld dig som Bejler hos 
ham.» 

«Pytl» sagde Oluf Daa med et hoverende 
Smil. <Det bliver ham saa lidt som Erik, om vi 
gaa til Bunds i Sagen; thi det ved jeg, at til syvende 

og sidst er det Hans Naade Kongens Ret som Lens- 
herre at give fader- og moderløse Jomfruer bort.» 

Nu blussede Erik Hardenberg op og sagde 
hidsig : 

«Jeg kedes ved den Snak; og for at du ikke 
skal gøre dig selv til Nar og løbe fejl i By, da 
vil jeg lade dig vide, at enddog Sagen kun er i 
sin Vorden og ikke vidt fremmet, saa have vi dog 
udset en Fæstemand til Anna, og det er netop ham, 
hun nys gik i Dansen med.» 

Derpaa vendte han sig brat og gik, mens Oluf 
Daa lod en sagte Fløjten høre. 

I det samme kom Hertugen forbi. Han havde 
endnu ikke fundet nogen borgerlig Jomfru, han gad 
danse med, og standsede nu foran Oluf, som ikke 
undlod ærbødig at rejse sig. 

«Ej,» sagde Hans Naade, «hvor er Jomfru 
Anna? Fik du saa en Dans med hende.* 

«Nej, Eders Naade, » svarede Oluf med et 
ondskabsifuldt Smil, «hun gik i Dansen med den 
rette U 

«Den rette ?» spurgte Hertugen brat, «hvad for 
Snak er det?» 

cNu, Eders Naade,* svarede Oluf, <hun danser 
med Oluf Mouritsen, som paa lidt nær er hendes 
Fæstemand.* 

«Hvo har sagt det?> for Hertugen op. 

«Erik Ejlersen,* svarede Oluf Daa og saa paa 
Hertugen med et skadefro Blik; «og han maa vel 
vide det.* 

Den Besked gjorde næsten lige saa stærk en 
Virkning paa Hertugen, som det Slag midt imellem 
bægge Øjnene, Oluf Daa vilde have givet ham, 
havde han ikke været den, han var; men inden 
Hans Naade fik sundet sig, kom Sofie Lykke hen 
til ham og sagde munter: 

«Nu, hvad tykkes Eders Naade om vort lille 
Gilde? Gaar det efter Ønske?* 

Hertugen vaagnede som af en Drøm og saa 

paa den spørgende med et aandsfraværende Blik; 
han fattede sig derpaa og svarede: 

«Det gaar, som det vil og kanU 

cDa bæres det mig dog for,» udbrød Sofie 
Lykke i en krænket Tone, «at Dansen gaar lystig, 
og ikke har jeg indtil for kort siden mærket andet, 
end at og Eders Naade har været glad i Hu.> 

«Saamænd,» svarede Hans Naade, idet han 
lod sit Blik løbe rundt i Salen; men lige med eet 
vendte han sig fra den forundrede Sofie Lykke og 
gik. hastig op imod Dansesalens øverste Ende. 

Hun fulgte ham med Øjnene og fik for saa 
vidt Forklaring over hans uhøviske Hastværk, som 
hun saa ham ile hen til Anna, hvem Oluf Krognos, 
da Dansen var til Ende, havde ført tilbage til 
hendes Sæde. 

Hertugen satte sig straks paa Løj bænken ved 
Annas Side og sendte Oluf Krognos et hvast Blik, 
som kendelig nok sagde ham, at han skulde for- 
trække, hvad han ogsaa gjorde, skønt nølende og 
idet han saa Hans Naade stift i Øjnene. 

Derpaa hæftede Hertugen Blikket paa Anna 
og stirrede saa længe og vedholdende paa hende 
uden at sige et Ord, at hun blev pinlig til Mode 
derved; og for at ryste Forlegenheden af sig og 
vække Hans Naade af hans Aandsfraværelse ud- 
brød hun muntert, idet hun pegede ned mod 
Skænken i den anden Ende af Salen: 

«Ej, der fik Hak Holgersen en Kande Vin ned 
ad Ryggen 1 1 

Det Skuespil nede ved Skænken, hvor nu alle 
trængte paa for at faa noget at slukke deres bræn- 
dende Tørst med, var broget nok og værd at se; 
men Hertugen vendte ikke engang sit Hoved der- 
hen eller ofrede det livlige Skue et Blik. 

Det faldt Anna ind, at Hertugen næsten intet 
havde nydt og kun drukket et eneste Bæger Vin, 
dengang han beordrede Erland hid for at bringe 
hende en Forfriskning. Mon hans Naade var gaaet 

i sig selv og vilde lægge sig efter Maadeholdenhed? 
Var det tænkeligt, at hendes Ord om den Sag den 
foregaaende Dag kunde have gjort noget Indtryk 
paa ham? 

Hun vendte sig imod ham og saa ud, som om 
hun havde en Spøg paa Læben, da han nærmede 
sin Mund til hendes Øre og med dæmpet Stemme 
sagde : 

cSig mig, Jomfru Anna, er I vidende derom, 
at eders Farbroder er til Sinds at give eder bort 
til Oluf Mouritsen?* 

Anna studsede og saa paa Hertugen med et 
Blik, hvis Udtryk hurtig vekslede og var vanske- 
ligt at tyde, — Glæde, Angest, Elskov og Mod- 
vilje syntes paa een Gang at spejle sig i hendes 
Øjne, og Straaleglansen af dette underlige dybe, 
uudforskelige Blik fortryllede aldeles Hertugen, saa 
at han vedblev at se ind i Skønhedsvældet, idet 
hun dybt rødmende vendte sig fra ham; men hun 
hævede dog straks sit Hoved, sém om hun med 
Stolthed afviste ham og ikke agtede at svare paa 
hans nærgaaende Spørgsmaal. 

Dog gav Hertugen ikke tabt; med den Sejhed, 
som var ham ejendommelig, naar han for Alvor 
havde sat sig en Ting i Hovedet, sagde han: 

€ Vredes I over dette Spørgsmaal? Tilstod I 
mig dog forgangen Dag en Broders og Vens Ret 
og gav mig derved stor Frihed til at spørge ; talte 
vi jo da spøgende derom, hvem den udkaarne 
monne være, til hvem I skulde gives bort. Af hvad 
Aarsag vredes I da nu, fordi jeg nævner ham?> 

cikke kan jeg forbyde Eders Naade at spørge, » 
svarede Anna med et stolt Blik; «men det maa 
vel være mig tilladt at tie, om jeg mener, at Tavs- 
hed er fornøden. » 

«Fornøden?» udbrød Hertugen, «dog muligt 
og fordærvelig. Vær nu sagtmodig, kære Jomfru 
Anna, og hør mig til Ende I Erik har i denne 

Aftenstund ladet Oluf Klausen forstaa, at han, jeg 
før nævnede, paa lidt nær er eders Fæstemand. » 

«Da har Erik skammelig løjet !» udbrød Anna 
med et funklende Blik. 

cikke tvivler jeg derom, naar 1 siger det,> 
svarede Hertugen, idet han saa paa hende med 
aabenbar Velbehag; «dog kan det, som end ikke 
er sket, vorde fuldbyrdet og vil, frygter j^, vorde 
det, om det da virkelig er saa, at det er Ejlers og 
Slægtens Vilje. » 

Anna var bleven bleg, og hendes Læber bævede, 
som om hun vilde sige noget, men ikke kunde faa 
Ordene frem. 

«Dog,» vedblev Hertugen, «evne vi vel, om I 
ønsker det, at gøre dette Anslag til intet. Min 
Fader Kongens Samtykke er fornødent; han kan 
bruge sin Ret og sige nej, gør han det end sjælden 
og lader helst Slægten raade derfor. Dog naar 
jeg underviser ham om Sagens Sammenhæng og 
lægger et Ord ind for eder — hvad er eders Ønske? 
Skal jeg gøre det?» 

Anna sad stum og stirrede hen for sig, som 
om hendes Tanker vare langt borte, og hun ikke 
hørte ham. 

«Nu for Djævelen, » udbrød Hans Naade hid- 
sig, «skal jeg da tale Oluf Mouritsens Sag? Staar 
eders Hu til ham?» 

«NejI> svarede Anna omsider; det lød som 
et dæmpet Nødraab. 

Nu lyste Hertugens Aasyn af hoverende 
Glæde; men derefter saa han paa Anna med et 
ømt Blik, og Samtalen vilde sikkert taget en mis- 
lig Vending, hvis den ikke var bleven afbrudt. 

Sofie Lykke kom nemlig i det rette Øjeblik 
og nedlod sig paa en Løjbænk, som stod lige over 
for deres. Hun havde hele Tiden holdt Øje med 
Hertugen og fandt, at han dog lod Lidenskaben 
løbe alt for meget af med sig. Hans gentagne 
lange Samtaler med Anna paa afsides Siddepladse 

i Dansesalen havde aabenbart vakt Gæsternes Op- 
mærksomhed; de hviskede derom, og Sladderen 
var i fuld Gang. 

Hun gjorde derfor nu et Forsøg paa at faa 
Hertugen med sig, og det lykkedes hende. Hun 
fandt ham nu i en bedre Stemning og vovede paa 
en halvskjult Maade at sige ham et advarende Ord, 
som han helt vel forstod, uagtet han slog det hen 
i Spøg. Hun fik hans Tilladelse til at forestille 
Byfogedens flinke Datter, Katrine Pedersdatter, for 
ham; han førte hende i Dansen, og da hun baade 
var rapfodet, livlig og opvakt, holdt hun Hans Naade 
i Aande og sysselsatte ham for en Tid. 

Men ikke saa snart havde Hertugen forladt 
Anna, og hun sad alene, før Oluf Krognos indfandt 
sig og indtog Hans Naades Plads. Annas første 
Indskydelse var at rejse sig og gaa sin Vej; men 
hun indsaa straks det ukloge i at fornærme ham 
saa groft, og blev derfor siddende. 

Den tilsyneladende koldsindige Ungersvend be- 
gyndte nu en rolig Samtale med hende, men valgte 
til Genstand for den Personer, som han vidste ikke 
vare hende ligegyldige. 

Han talede først om sin gode Moder, EUine 
Gjøe, fra hvem han nylig havde modtaget et Brev, 
og om sin Søster Mette, Holger Rosenkrantz's 
Hustru, hvis skrøbelige Helbredstilstand indgød ham 
Ængstelse; men derpaa meldte han Anna ny 
Tidender fra sin Moster, Birgitte Gjøe, og over- 
bragte de venlige Hilsener, hun havde sendt gen- 
nem hans Moder. 

Ved Birgitte Gjøe og hendes Gemal blev nu 
Samtalen staaende, og Oluf Krognos udtalede sig 
saa varmt om dette ædle Par, at Annas Hjerte blev 
rørt, og hendes Øjne fik Liv. Oluf viste sig nu 
for hende i et nyt Lys og talede saa godt og for- 
standig, at hun følte sig vel i hans Selskab, om 
end denn^ Følelse var rolig og jævn. 

Hendes Blik faldt imidlertid paa Hertugen nede 

i de dansendes Rækker, og hun mindedes, .hvad 
han havde sagt om hendes Frænders Hensigter 
med hende og Oluf Krognos. Hun havde vel en 
Anelse derom, men det stod dog kun for hende 
som en fjern og usikker Mulighed, indtil nu en 
Tanke slog ned i hende som et Lyn, og den fjerne 
Mulighed syntes hende at rykke en hel Del nærmere. 

Hun kunde nemlig sige sig selv, at en For- 
bindelse mellem hende og Oluf Krognos, Birgitte 
Gjøes kære Søstersøn, maatte forekomme denne 
hendes gode Frænke og moderlige Veninde meget 
ønskelig. Hun vilde sagtens af al Magt arbejde 
paa at faa den bragt i Stand, om hun ikke allerede 
havde gjort det, og hendes Indflydelse baade ved 
Hove og i Slægten var stor. 

Pludselig blev Anna kold som Is, svarede ikke 
paa de sidste Ord, Oluf havde henvendt til hende, 
rejste sig og forlod ham brat, mens han blev sid- 
dende mismodig og grublende over Kvindernes 
Lunefuldhed og Ustadighed. 

Kort efter saa han hende blandt de dansende 
ved Hak Ulfstands Arm; saa gik det løs med 
Frants Bille, og omsider bortførte Hans Naade 
hende; men enten hun dansede med den ene eller 
den anden, saa dansede hun med Lidenskab; og 
mens hun gjorde det for at glemme alle pinlige 
Tanker og undgaa flere fortrolige Samtaler, tænkte 
Oluf Krognos, at hun var en forfængelig, letsindig 
Skabning, der ikke var hans Kærlighed værd. 

Men efterhaanden dansede alle med stigende 
Vildskab, og de Strømme af Vin, som flød, dæm- 
pede ikke Feberen. 

Saaledes gik det næsten til den lyse Morgen. 
Kerternes Skin blegnede alt for Dagskæret, og den 
sidste Dans, hvormed Gildet skulde slutte, var alle- 
rede i Gang, da pludselig Musikken tav, og Dansen 
og Lystigheden paa en uventet Maade blev afbrudt. 

Femte Kapitel. 
Selvbudne Gæster. 



I Dagbrækningen nærmede en lille Rytterskare 
sig Malmø By Sønder fra. Den bestod af to Herrer 
og fire Svende, alle indhyllede i Rytterkapper, thi 
trods den varme Aarstid vare Nætterne dog kølige. 

De red netop ud af Skoven og fik frit Udblik 
til Stranden og Malmøhus, da den forreste og ældste 
af Herrerne standsede sin Hest, pegede mod Slottet 
og udbrød: 

«Guds hellige Død, hvad er det?> 

Idet han vendte sig mod sin Ledsager, viste 
sig under Filthattens Skygge og Morgendæmringens 
blege Skær hans skarpe Profil, de buskede Øjen- 
bryn, Ørnenæsen og det studsede, brune, graa- 
sprængte Skæg. Det var et strengt Aasyn, og Ud- 
trykket i de store, graa Øjne fik den unge Mand, 
paa hvem Blikket hvilede, til at tænke paa en Høg, 
der er i Færd med at styrte løs paa sit Bytte. 

Saaledes saa Ejler Hardenberg ud, naar han 
var vred; men hans unge Ledsager, unge Jens 
Ulfstand, Haks Broder, hævede sig i Sadelen, som 
om han ved at blive et Par Tommer højere kunde 
kigge ind ad Slotsvinduerne og udbrød i en Tone, 
som havde mere af glad Forundring end Vrede 
i sin Klang: 

« Ej se, hvor de skinnende Kerter lyse gennem 
Glarrudernel Er dette ikke Gilde eller Glædeslag, 
da ved jeg ikke hvad I » 

Ejler Hardenberg satte sin Hest i Gang og 
svarede brummende: 

« Næppe vender jeg Ryggen til, før man slaar 
Gækken løs. Nu fort og lad os faa at se Enden 
paa den Spas, komme vi end mulig som selvbudne 
og uvelkomne Gæster i vort eget Hus.» 

De red nu til, og Hestenes Hovslag og Klangen 
af Rytternes Vaaben gav Genlyd i den stille Nat; 
men som de nærmede sig det Sted, hvor Lande- 
vejen Nord fra stødte til, og Hovedvejen bøjede 
ind mod Byen, saa de en anden Rytterskare komme 
imod dem. 

Ejler Hardenberg holdt sin Hest an og stirrede 
mod de kommende, indtil han kunde skelne de 
enkelte Ryttere. 

«Ej, de brede Skuldre og den ludende Holdning 
maa jeg vel kendel Skuffer ikke mit Syn mig, 
Jens, da have vi der Kansleren; og den ranke 
Yngling ved hans Side er Axel Walkendorf.* 

Kort efter viste det sig, at han havde set 
rigtig; det var Kongens Kansler, Hr. Johan Friis. 
Hans noget plumpe Træk, den bøjede, men dog 
kødrige Næse og det graasprængte, lange Skæg, 
saas nu tydelig i Dagskæret, og den høje, spidse 
Forværkshue, som Hr. Johan yndede saa meget, 
fjernede sluttelig enhver Tvivl. 

Kanslerens store Mund lod se et bredt Smil, 
og hans smaa lyse, plirende, men kloge Øjne 
bleve endnu mindre, idet han nu paa nært Hold 
slog ud med Haanden og sagde: 

cFor tusinde Pokker, er det dig, Ejler Eriksen! 
Du her paa alfar Vej i Dagbrækningen, mens jeg 
maatte tro dig under Dynen og gjorde mig Be- 
tænkeligheder ved at falde ind med Døren i Huset 
hos dig paa denne Tid af Døgnet!* 

«Og du her i Skaane,» udbrød Ejler Harden- 
berg, idet han med Varme trykkede Johan Friis's 
fremrakte Haand, c mens jeg mente dig at være hos 
kongelige Majestæt paa Sjælland og vilde have 
svoret paa, at Hans Naade ikke kunde afse din 
nyttige Person og din travle Pen en eneste Stund ?» 

«Nu, nu,» svarede Johan Friis, « Hvile er dog 
fornøden, og det fattes ikke paa Hjælpere og Penne 
til daglig Brug. Jeg begærede Orlov for at se til 
mit kære ny Hus paa Borreby — det vokser som 

en Kæmpe, maa du tro; jeg dvælede der dog kun 
kort, eftersom kongelige Majestæt, da vi skiltes, 
og han drog til Ksdundborg, gav mig tvende 
Ærinder, et udi København og et her i Skaane, 
og kommer jeg nu sidst fra Landskrona, brugende 
Natten for Køligheds Skyld.* 

*Og jeg kommer fra Børringe,» sagde Ejler 
Hardenberg, «og gjorde ligesaa af samme Aarsag; 
men der have vi jo Axel Henningsen. Vel mødt 
i Skaane, unge Venl» 

Denne Velkomsthilsen blev given med Hjertelig- 
hed og modtagen med Ærbødighed. 

Axel Walkendorf var trods sin unge Alder, 
thi han var kun en Snes Aar gammel, en Aands- 
frænde af Ejler Hardenberg, streng i Sæder og 
greben af Datidens kraftige Trosliv; han tegnede 
til i Ordets fulde Betydning at blive en god luthersk 
Mand. Dog havde hans Aasyn og Væsen ikke 
hans ældre Vens Fasthed , og Ro. Hans Træk vare 
bløde, næsten barnlige, og de lyse, gennemsigtige 
Øjne havde et tungsindigt, drømmende Udtryk; men 
det kunde hurtig forvandles og i hans Blik gløde 
en Ild, som viste, at der under dette blide, barn- 
lige Ydre dølgede sig en stærk, lidenskabelig SjæL 

Der brød ligesom en lille Gnist deraf frem, 
da Ejler Hardenberg hilste ham saa hjertelig, og 
han fik det varme Haandtryk, hvorimod han straks 
derpaa med en aandsfraværende, ligegyldig Mine 
gengældte Jens Ulfstands Hilsen. 

De red nu alle i Fodgang ind ad Byen til, de 
to ældre Herrer alene foran, Jens Ulfstand og 
Axel Walkendorf bagefter i nogen Afstand, fulgte 
af Svendene. 

fVi ride nu til Gilde, ved I det, Axel Henning- 
sen,* sagde Jens Ulfstand; c vi saa Kerterne funkle 
fra Slottets Glarruder før, og vi tør da ikke tvivle 
om, at Hans Naade i Nat holder en lystig Banket. 
Nær havde jeg gjort et Hop i Sadelen af Glæde 
derover, al den Stund dette er dog bedre end at 

vende hjem til et mørkt Hus og kun modtages af 
søvndrukne Svende. Jeg formoder, at dette er et 
Dansegilde. » 

«Ikke kerer jeg mig stort om Dans og Drik,» 
svarede Axel Walkendorf koldsindig, c og krøb jeg 
hellere straks under Dynen. » 

« Er I da alt slig en Alvorsmand som eders 
Broder Kristoffer?* spurgte Jens. Han sigtede 
dermed til den senere som Statsmand og Rigens 
Hofmester berømte Kristoffer Walkendorf. 

< Langtfra, » svarede Axel ogsaa op; «han sysler 
kun med denne Verdens Sager, min Hu staar kun 
lidt til sligt. » 

«Lidt større Fromhed kan være god,> sagde 
Jens. « Eders Broder er barsk nok og har en 
haard Haand. Han • gav mig engang en Lussing, 
da han var til Huse hos os paa Hikkebjærg, og 
jeg blev noget vild, da han dog ingen Ret eller 
Myndighed havde dertil. » 

«Nu,» svarede Axel, «den haarde Haand, den har 
han nødig nu, mens han sidder som Lensmand oppe 
i Bergen og tumler med Hanserne. Jeg laster den 
ikke, enddog jeg har faaet den at fornæmme i min 
Barndom, da jeg trængte til Tugt.> 

«Godt og vel,» sagde unge Jens, c at vi nu ere 
voksede fra Ferle og Ris; men hør, lidet lysteligt 
var dog det, I før sagde om eders Ringeagt for 
Livets Gammen. Jeg vil dog lade eder vide,^ at 
vi paa Malmøhus have en Jomfru saa fager, at hun 
kunde friste selv en Præst til at danse. » 

« Hvilken Jomfru er det?» spurgte Axel i en 
ligegyldig Tone; men da Jens Ulfstand derpaa næv- 
nede Anna Hardenbergs Navn, fik Axels Øje Liv. 

cAnna Korfitsdatter, ej, er hun her? Derom 
vidste jeg ikke.» 

«Saa I kender hende ?» spurgte Jens. 

c Jeg skulde mene det,> svarede Axel med et 
af sine drømmende Blikke. «Ofte drog vi til 
Skjbldemose, og hun gæstede os med sine For- 

ældre og Søskende paa Glorup; var engang nogle 
Maaneder hos os, thi min Moder, salig Ihukom- 
melse, yndede hende saare, og hiev jeg da Annas 
Dusbroder. Hun var da ej alene en forstandig, men 
dertil en saare from og gudfrygtig Pige.» 

«Da er hun nu, hendes Dyd i Ære, en munter 
Jomfru,* svaredejens, «det vi vel have fornummet, 
enddog Ejler holder hende stramt og vogter paa 
hende, som var han en Gilding i Stormogulens 
Harem. Han lider ej, at vi blot se paa hende. » 

«Deri handler Ejler Eriksen ret,> svarede Axel 
med Alvor. 

«Da mener Hans Naade Hertugen ikke det 
og giver det aabenbart til Kende, naar Lejligheden 
fører ham og Jomfru Anna sammen, al den Stund 
han da varter hende op, som var hun en F5n-stinde. » 

c Da frygter jeg saare, » udbrød Axel med et 
mørkt Blik, «at hendes Forstand og hendes Dyd 
baade ere i Fare.* 

Jens Ulfstand lo og sagde: 

«Hør, Axel Henningsen, I burde vorden Præst!* 

«Saamænd, Jens Holgersen, om det i disse 
Tider havde sømmet sig for en fri Mand at være 
det; men sligt hører Papismen til.* — 

Mens de unge saaledes samtalede, stod Munden 
heller ik|^e paa de gamle. 

cSig mig nu,» spurgte Ejler Hardenberg, da 
de havde sat Hestene i Gang, cgaar dit Ridt her- 
til og i Kongens Ærinde, eller kommer du kun 
som min Gæst?* 

« Noget af baade Dele,* svarede Hr. Johan og 
kneb Øjnene til. cNu, jeg kan gerne straks sige 
det. Din sidste Skrivelse smagte ej Kongen ret; 
der stod noget om Ustadighed, for højt Livs- 
mod og hvad som var værst, om fulde Bægre og 
overstadig Drikken. Jeg fornam, at det vilde være 
kongelig Majestæt vel tilpas, om jeg, som ganske 
af mig selv og privatim, saa herind, hvisaarsag 
jeg tilbød paa min Rejse at gøre det. Dog har 

■jeg, med Hensyn til den unge Herre, Landets Haab 
og vor Frygt, Fuldmagt til at gøre eller lade, hvad 
mig tyklcSs, eller hvad vi to blive ens om.» 

«.Vell» svarede Ejler Hardenberg og gentog 
derefter med stærk Betoning Ordene: « Landets 
Haab og vor Frygt. Ej, Johan, du er den gamle 
Mester i at belægge dine Ord og ramme Sømmet 
paa Hovedet. For Gud, naar jeg skal sige Sand- 
heden, da udsaa Forsynet ingen Sinde mere uvis 
og ilsindet Yngling til at staa Lande og Riger for 
end denne I » 

«Nu, nu,> sagde Johan Friis, «gør ham ikke 
ringere, end han erl Mands Vilje har han, lid der- 
paal trænger til et Maal at rettes imod. Om j^ 
tør sige det, da holder du ham for stramt; giv 
ham større Raaderum!» 

«Jo, jo!» svarede Ejler Hardenberg, « vilde jeg 
lade ham staa Lenet fore, vilde det blive et skønne 
Regimente! Det blev vel Hans Spiegel, der gjorde 
det, og den ganske Republik af Hofsinder og 
Tjenere. » 

cSaa skaf ham dog Sysselsættelse under dit 
Tilsyn,* sagde Johan Friis, lige som de naaede 
Stadsporten. 

Her blev deres Samtale afbrudt, da Portvagten 
raabtes an, for at de kunde blive indladte; men 
da de vare komne inden for Slotsmuren, tiltalede 
Ejler Hardenberg Vægteren: 

«Sig mig, Søren, hvad gaar i Nat for sig paa 
Slottet? Jeg saa en stærk Lysning derfra før.» 

cHans Naade Hertugen,* svarede Søren Vægter, 
<gør et stort Gilde og Stadens fornemste Borgere 
ere budne derop.* 

c Der har du af Vægterens Mund Svaret,* 
sagde Ejler Hardenberg, idet de red op ad Algaden. 
«Kun til Tant og Fjas staar hans Naades Hu. Talede 
jeg dog alvorlig med ham inden min Afrejse og 
forestillede ham, at nogen Indsigt i Regnskaberne 
burde han skaffe sig; gav ham et saadant at 

Anna Hardenberg. 5 

efterse under min Fraværelse, men lagde ellers 
intet Baand paa ham. Dog tør jeg vædde med 
dig om ti Rosenobler, at han har ikke rørt derved 
eller kastet et Blik deri.» 

<Hvi gav du ham det da?» spurgte Johan Friis 
med et Smil. 

Men dette fornuftige Spørgsmaal var ikke 
skikket til at dæmpe Ejler Hardenbergs Harme; 
en fornuftig og grundet Indvending til en vred 
Mand er som Olie i Ilden. Han talte sig varm og 
udbrød til sidst: 

<Men Sofie Pedersdatter, hun skal ikke dø i 
S3mden! Hun burde være som en moderlig Ven- 
inde for Hans Naade, men er blot hans under- 
danige Tjenerinde. » 

«Ja, hun er en klog Fugl og kan sno sig af 
alle Garn,» svarede Johan Friis, c Men hør nu, 
Ejler, flyv ikke i Flint over saa lidt! Det tør jeg 
sige, at gør Hertug Frederik Gilde, naar du er fra 
Huse, da er Skylden din, al den Stund det vel 
kommer af, at du ikke gør Gilde for ham, som du 
burde, naar du er til Huse.> 

<Aa hvad,» svarede Ejler Hardenberg mut; 
«vare vi dog nys paa Thorupgaard hos Lave Ulfs- 
tand og svirede der brav.» 

De nærmede sig nu Slottet, og Dansemusikken 
tonede hvinende og buldrende ned til dem gennem 
de aabne Vinduer. 

Johan Friis holdt sin Hest an og udbrød: 

«Ej hør I Dansen gaar lystelig deroppe. Dette 
er noget andet end at sidde med Næsen over et 
Bæger Vin! For Sandten, havde jeg ikke de fire 
og tresindstyve Aar paa Bagen, og vare mine 
gamle Ben ikke saa stive, jeg gik lige derop og 
løb med i den Springdans !» 

«Og saa taler du,> udbrød Ejler Hardenberg 
forarget, « Kongens Kansler og i din Ungdom op- 
lært til den gejstlige Stand! Give Gud, Johan, at 
dine Ben vare lidt lindere og din Tunge lidt stram- 

merel Ugudelig Tidkort ere de Dansegilder, de 
unge og svage til Fordærv. » 

«Soni det lader,* svarede Johan Friis med 
roligt Lune, «er du en bedre Censor morum end 
jeg og burde være Bisp; men tro mig, Ejler, det 
gavner intet! Du evner ikke at forvandle Menneske- 
børnenes Natur eller Verdens Skik. Give vi ikke 
de unge Frihed til gode og uskyldige Løjer, da 
indlade de sig paa onde og skadelige. » 

Da Jens Ulfstand og Axel Walkendorf med 
Svendene nærmede sig, satte de atter Hestene i 
Gang, idet Ejler Hardenberg sagde: 

«Du tænker ikke paa, at jeg i mit Slag har 
en ung Due, den jeg bør vogte vel paa.» 

«Nu hjælpe os alle de hellige tre Konger i 
Køln I » udbrød Johan Friis og lo. 

« Dette er ikke til at spase med,» svarede Ejler 
Hardenberg barsk. 

«Har da Hans Naade søgt at gøre sine Hoser 
grønne hos Annalil? Er dog Hertug Frederik ingen 
Pigejæger, det jeg ved af.» 

«Hvor fandt du en Fyrste, » svarede Ejler 
Hardenberg, «der var at lide paa, naar Liden- 
skaben regerede ham?» 

«En slig sidder netop nu paa Danmarks Trone, » 
svarede Johan Friis med Alvor. 

« Visselig, visselig I Kong Kristian, vor naadige 
Herre, er vorden en vis og gudfrygtig Mand, og 
Gud have Lov derfor; men og han var vild i sin 
Ungdom. » 

«Nu,» sagde Johan Friis, «til hvad Gavn at 
mundhugges længere derom? Hør nu dog, inden 
vi ride derop, et godt Raad, min Bro'rl Tag det 
med Dansegildet sindig og betænksomt! Forring 
ikke din egen Værdighed med utidig Harme. Gør 
du det, vil du trække det korteste Straa, al den 
Stund der dog i den unge Herre stikker en Konges 
Sind ; det du vil faa at fornæmme, om du spænder 
Buen saa stramt, at den brister. » 

De red nu over Vindebroen, som i denne 
Glædesnat var nedladt, og gennem Slotsporten, 
hvor de mod Forventning fandt Vagten paa sin 
Post; og da de kom til Taarnindgangen, bleve de 
modtagne af Samson, som med et Glædeshyl 
sprang op ad sin Herres Hest, kyste den og fik 
en barsk Gensynshilsen. 

Hurtig sprang Ejler Hardenberg af Hesten, og 
i det samme kom Melchior Zwenck ravende ud af 
Taarndøren og stirrede paa Slotsbefalingsmanden, 
som om han ikke kendte ham, indtil det omsider 
klarede op i hans Hjernekiste; men hans Hilsen faldt 
kun ud til et Nik, idet han med tykt Mæle sagde: 

« Alt vel, Ejler Eriksen, og vi ere paa vor Post 1 1 

«Til Pumpen med eder, I gamle Fyldehund,* 
svarede Ejler og greb ham i Kraven; «tag der en 
Spand koldt Vand over eders Hoved, at I kan 
komme til Besindelse I > 

Derpaa ilede han forud op ad Taarntrappen 
og til Dansesalens Indgang, der var opfyldt af 
Svendene og nogle af deres Venner fra Byen, som 
de havde indladt, for at de kunde se paa Dansen. 

De veg ærbødig til Side, da Slotsbefalings- 
manden og hans Ledsagere brød ind i den tætte 
Klynge; men Ejler Hardenberg lod straks den til- 
ilende Hushovmester vide, at han ikke ønskede at 
afbryde Dansen, hvorfor han bød Svendene at 
blive rolig staaende, til Musikken tav. 

Han og Johan Friis kunde da nu en Stund 
ubemærkede iagttage Selskabet. 

Sofie Lykke sad i Hallens øverste Ende med 
nogle af de ældre Kvinder og saa paa Dansen, 
som gik muntert, men i dette Øjeblik uden over- 
stadig Vildskab. Der blev danset en Runddans, i 
hvilken Herrerne byttede Damer, saa at Hertugen 
og Anna vare komne fra hinanden; han havde en 
af Stadens Jomfruer ved Armen, og Anna blev ført 
af Oluf Krognos, som dog til sidst var kommen 
med i Legen. 

«Nu,» hviskede Ejler Hardenberg til Johan 
Friis, «det gaar jo helt skikkelig til, og saa vidt 
jeg kan se, er ingen drukken. » 

«De Malmø Piger have kvikke Fødder,* sagde 
Johan Friis; «men jeg kunde unde Anna Korfits- 
datter en mere statelig og fodrap Danser. » 

«01uf Mouritsen er god nok, skulde jeg tro,» 
svarede Ejler, <og vil jeg nu betro dig noget, idet 
jeg siger, at om han herfra dansede med hende lige 
til Brudeskamlen, skulde det ikke fortryde mig.» 

«Ej,» udbrød Johan Friis, cstaar Sagen saa, 
maa Olaf selv vide at vogte paa sin Duel» 

I det samme opstod der Forvirring i Salen, 
Dansen gik i Staa, og Musikken tav. 

Tingen var, at Danselysten og Vildskaben var 
løben af med Jens Ulfstand. Da han saa en vakker 
Jomfru fra Staden, som han kendte lidt til, sidde 
ledig, ilede han hen til hende, bød hende op til 
Dans og for ind med hende mellem de andre, 
hvor hans pludselige Tilsynekomst selvfølgelig 
vakte Forundring og fremkaldte en Forklaring. 

Ejler Hardenberg og Johan Friis tr^^adte nu, 
fulgte af Axel Walkendarf, frem i Salen og Her- 
tugen gik dem i Møde. Han rakte Johan Friis 
Haanden og sagde med et naadigt Smil: 

«En stor og uventet Glæde at gense eder, 
Hr. Johan! Staar det vel til med min kære Fader 
Kongens Helsen ?» 

«Saa nogenlunde. Eders Naade,» svarede Johan 
Friis med et dybt Buk. <Hans kongelige Majestæt 
har staaet sig ret vel paa Rejsen og maa nu være 
paa Vejen til Kolding. » 

«Nu, Gud have Lov for de gode Tidender, » 
sagde Hertugen, vendte sig derpaa til Ejler Harden- 
berg, gav ogsaa ham Haanden og sagde: c Som I 
sety Ejler, have vi under eders Fraværelse skaffet 
os lidt lystelig Tidkort. » 

Der var i Hertugens Holdning og den Tone, 
hvori han talede, noget, som overraskede hans 

Mentor, noget nyt. Til fyrstelige Nykker og Trods 
havde Ejler Hardenberg nok mærket adskilligt, men 
ikke før set Hans Naade i denne Skikkelse, rolig, 
selvbehersket og overlegen. 

Han bøjede sig dybt og svarede derpaa med 
et roligt Smil: 

«Ikke have vi, det jeg skønner, hidindtil savnet 
Tidkort her paa Malmøhus. » 

Derpaa lod han Blikket løbe rundt i Salen 
over de mangelfuldt udsmykkede Vægge og Gæsterne 
og vedblev: 

« Muligt dog, at jeg tager fejl heri; men er det 
saa, da drister jeg mig til at sige, at om Eders 
Naade havde ladet mig staa for dette Gilde, skulde 
det i alle Maader blevet langt prægtigere og min 
Herre og Konges Søn mere værdigt. » 

Hertugens Aasyn formørkedes, men opklaredes 
straks igen. 

<SaamændI Hastværk er Lastværk; dog blev 
Glæden vor Gæst, og hun er den fornemste. Vi 
ville ende, hvad saa lykkelig blev begyndt, paa en 
skøn Maade, idet vi tillige derved hædre vor kære 
Gæst, Hr. Johan. Lad Borde hidsætte, Ejler, og 
Taffelet dække her i Salen! Vi have nu danset 
nok, og I kunne vel efter Rejsen trænge til Styrkelse. 
Hvad siger I dertil, Hr. Johan ?t 

«Eders Naades glade Sind,» svarede Johan 
Friis, «og den venlige Modtagelse gør mit Hjerte 
godt, og til det gode Tilbud om Mad og Drikke 
siger min Mave Ja og Amen I > 

Det skete da, som Hertugen ønskede. Ejler 
Hardenberg gav selv de nødvendige Befalinger, 
men undlod dog ikke at hilse paa de mest ansete 
af de borgerlige Gæster. 

Imidlertid trak Hertugen sig tilbage til et Side- 
værelse og samtalede der alvorlig med Johan Friis. 
Efter Udtrykket i Hans Naades Ansigt at dømme 
voldte denne Samtale ham ikke ublandet Glæde; 
han mærkede vel alt noget til den overlegne Kløgt 

og sikre Myndigbed hos den gannle Statsmand, 
der siden i hans Stilling som Konge ofte skulde op- 
irre ham, men som han dog maatte bøje sig for. 

Axel Walkendorf og Anna havde snart fundet 
hinanden. De sad sammen paa en Løjbænk i 
Hallen fordybede i Samtale, mens hendes Blik 
hvilede paa ham med søsterlig Ømhed. 

«En Hjertens Glæde at gense dig,» sagde hun 
bevæget. «Du dvæler vel hos os nogle Dage?> 

«Det afhænger jo af Hr. Johan, > svarede Axel 
og saa paa hende med et forskende Blik. 

«Sker det,» sagde hun, « ville vi samtale, som 
fordum i de lykkelige Dage, da jeg var din Moders 
Gæst paa Glorup. » 

«Vil det smage dig nu?» spurgte han i en 
tvivlende Tone. 

«Af hvad Aarsag tvivler du derom?* spurgte 
hun forundret, men skiftede dog i det samme Farve. 

Her blev deres Samtale afbrudt af nogle af 
Hofsinderne, som kom for at byde Axel Walken- 
dorf velkommen, og kort efter gik man til Bords. 

« Lader os sidde i Bunterække,* sagde Her- 
tugen muntert, idet han bød Sofie Lykke sin Arm, 
og de andre fulgte hans Naades Eksempel. 

Axel Welkendorf tog Anna. Hun havde efter 
hans Tale før Maaltidet ikke ventet at faa nogen 
munter Bord kammerat i ham og blev da forundret 
over, at han greb sit Bæger, drak hende til og 
med et funklende Blik sagde: 

«Kom, Annal Lader os nu nyde denne Glædens 
Stund med hinanden !» 

Dog laa det i hans Natur, som ogsaa i Tids- 
aanden, at gaa fra den ene Yderlighed til den 
anden. Vel fik hun ikke den Sorg at se sin 
Barndomsven gaa drukken fra Bordet, men han 
tog til sig alt, hvad han kunde, taale, og det 
tykkedes hende, at han ikke ganske lignede sig selv. 

Sofie Lykke saa ophidset og gnaven ud, uagtet 
hun sad paa Ærespladsen ; thi mens Bordene bleve 

dækkede, var hun stødt sammen med Ejler Harden- 
berg, og de havde vekslet nogle Ord, som havde 
Næb og Kløer. 

Detle Hastværksmaaltid var ikke blevet be- 
gyndt med en Bordbøn, hvad der ellers var Skik, 
især hvor Ejler Hardenberg raadede ; men da Solen 
stod op, og dens Straaler faldt ind i Salen, greb . 
Ejler sit Bæger, rejste sig og sagde: 

€ Lader os hilse Guds Sol ved dens Opgang 
og i Jesu Navn ønske hverandre en god Morgen 
og en lykkelig Dag!> 

Hertugen rejste sig og alle med ham, hvorpaa 
de i Tavshed tømte deres Bægre. 

c Dette var priseligt og skønt 1» sagde Axel 
med et Suk, idet han satte sig. 

«Et sandt Ord,» svarede Anna. 

Hendes Stemme lød fuldttonende og blidt, som 
om hendes Bekræftelse kom fra Hjertet; men hen- 
des Blik hvilede spørgende paa hans blussende 
AsLsyn. 

Som om han gættede hendes Tanker, sagde han : 

«Se, hvor Guds Sol lig en Sandhedens Fakkel 
skinner paa Kvindernes afjaskede Pynt og Hallens 
støvede Prydelser, og vi se, som var et Slør draget 
fra vore Øjne, at alt kun er Forkrænkelighed.* 

cSkal den Tale,* spurgte Anna med et Smil, 
fvære Bod for, at du selv en Stund i dette Glædes- 
lag har været en Daare?» 

cHav Tak for den Revselse; jeg har den for- 
tjent,* svarede han og skød Bægeret fra sig. 

Da Anna var kommen i Seng, og Søvnen 
havde lukket hendes Øjne, hvirvledes hendes Sjæl 
om i Drømmenes taagede Land, og som vekslende 
Syner drog de tre Skikkelser forbi hendes indre 
Blik, den ærlige, forstandige Bejler, den lidenskabe- 
lige, fyrstelige Elsker og den fromme, tungsindige 
Barndomsven. 

Gækkende byttede de Egenskaber og Sind. 
Oluf Mouritsen talede varme Elskovsord til hende, 

af Hertug Frederiks Mund udgik strenge Ord om 
Dyd og Forstand, der lød som en Prædiken, og 
Axel Walkendorf ravede drukken og med en Haan- 
latter forbi hende. 

Da svandt de bort, og der viste sig i deres 
Sted en Yngling, som hun aldrig før havde set. 
Han var usigelig fager; og da han saa paa hende, 
tyktes det hende, at det var Axel Walkcndorfs 
Øjne, men da han talte, at det var Hertugens 
klare Røst; kun var der intet ved hatn af Oluf 
Krognos. 

Den fremmede Yngling talede livsalige Ord 
til hende, og hun lyttede aandeløs til dem, idet 
hun følte en Kærlighed saa varm og brændende 
som Kongesønnens og dog saa ren som Barndoms- 
vennens Broderfølelse, indtil hun omsider vaagnede 
af sin urolige Søvn, saa den klare Dag skinne ind 
til sig og drog et dybt Suk af Smerte over, at 
Drømmen var forbi og det skønne Syn forsvundet. 



Sjette Kapitel. 
Fru Sofie ser langt frem. 



Tredje Dagen efter Hertug Frederiks Gilde 
blev saa stille, varm og skøn en Dag, som nogen 
af de foregaaende. 

Havets Flade laa spejlblank; kun hist og her 
furede en Vind, saa flygtig og" let som et Suk fra 
en ung Piges Bryst, Sundet og de krusede Smaa- 
bølger gav Genskin af Himlens straalende Blaa. 

En Fiskerbaad gled langsomt langs Kysten 
neden for Malmøhus Strandvold og trak en blin- 
kende Fure efter sig, mens Aarerne ved hvert Slag 
frembragte Hvirvler som af flydende Sølv. De 

bleve førte af sikre Hænder og taktfast; thi Ror- 
karlen var gamle Ole Fisker, hvis solbrændte, haarde 
og ubevægelige Træk ikke gav noget Kendetegn 
paa, at han agtede paa det fornemme Selskab, 
hans Baad havde inde. 

Axel Walkendorf sad nemlig i Bagstavnen ved 
Roret, og paa Toften lige over for ham sad Anna 
Hardenberg. 

Et Tilfælde havde ført dem ud paa denne 
Rotur. De stod nede ved Slottets Landgangsbro, 
da gamle Ole kom forbi med sin Baad. 

« Herligt maa der være paa Havet i Dag,» 
havde Anna sagt; <der kommer nu og da en 
frisk Vind-, hvem der sad i Baaden hos OleU 

Axel Walkendorf havde straks vinket ad Fiske- 
ren, som villig lagde bi, eftersom en Drikkeskilling 
kunde indbringe ham langt mere i en kort Stund, 
end hans Arbejde med Snørerne den ganske Dag. 

De vare da gaaede i Baaden, men Anna ikke 
uden Betænkeligheder. 

«Kun for en liden Stund, Axel,» sagde hun, 
da Baaden stødte fra. «Faar Farbroder at vide, 
at jeg har givet mig ud paa en slig Fart uden 
Ledsagelse af Faster eller Zwonnike, vorder han 
vred.» 

Som hun havde udtalt, sprang Axel Walken- 
dorf op, saa Baaden slingrede, tog sin Hat af og 
hilste ind mod Land. 

Anna saa op til Volden og blev til sin For- 
skrækkelse var, at der stod Hertug Frederik, Johan 
Friis, hendes Farbroder med Faster Sofie og flere 
af Hofsinderne og saa ned paa dem. 

cTør vi gøre et lidet Slag med Ole ned ad 
Sundet, Ejler Eriksen?* raabte Axel. 

«Nu, I har jo alt givet eder. ud paa den Fart 
uden Forlov,* lød Svaret. «Gør det da i Guds 
Navn, men holder eder ved Kysten!* 

«Ikke maa du,» raabte Johan Friis muntert, 

<føre Borgens Perle og bedste Sir herfra og løbe 
med hende til Tyskland.* 

«En lang Vej derhen,* svarede Axel Walken- 
dorf; cdet vilde give os Vabler i Hænderne.* 

Derpaa roede Ole videre, mens Hertug Frederik 
stod med korslagte Arme og stirrede efter Baaden. 

Hans Naade var ikke i godt Lune i disse 
Dage. Hans Frihed til at gøre og lade, hvad han 
vilde, havde siden Ejler Hardenbergs Hjemkomst 
med Kansleren lidt et stort Skaar. Vistnok viste 
bægge Herrerne ham al Ærbødighed; men han 
mærkede dog, at han blev nøje iagttagen, og han 
var sjælden alene. 

Kansleren syntes særlig at have paataget sig 
at holde ham med Selskab. Det var et lærerigt 
Selskab det, og den Visdom og de Formaninger, 
der flød fra Hr. Johans Læber, krydredes jævnlig 
med munter Spøg; men Hans Naade mærkede 
grant, at Spøgen kun var som Sukker om en bitter 
Pille, og at Øjemedet var at hovmesterere ham. 

Idet han omsider vendte sig fra Stranden og 
gik videre efterfulgt af hele Selskabet, tænkte han 
med et Suk, at Alverdens Visdom i denne Stund 
var intet for ham. Gerne vilde han have undværet al 
den Lærdom og Kløgt, Kansleren ødslede paa ham, 
naar han til Gengæld kunde have faaet et lille Ord 
fra Anna Hardenbergs Læber, blev det kun et Ja 
eller et Nej. Han var led ved den gamle Herres 
skurrende Stemme og længtes efter Lyden af hendes 
søde Røst. 

Han misundte da endogsaa Ole Fisker i al 
hans Ringhed, som han sad der og roede den Baad, 
der bar Anna Hardenberg; men hvis Hans Naade 
havde kunnet faa sit lønlige Ønske at lade sin 
Sjæl fare i Ole Fiskers Legeme opfyldt, havde han 
maattet nøjes med Synet af sit Hjertes elskede, 
eftersom Ole var stokdøv. 

Axel Walkendorf og Anna kunde da samtale 
saa frit, som om de havde været alene, hvad de 

ogsaa gjorde, dog først efter at de en Stund havde 
siddet tavse. 

Omsider vendte Axel sig imod hende og spurgte 
brat: 

«Sig mig, hvad tænker du om Hertug Frederik? » 

Det gav et Sæt i Anna; nær havde hun bruset 
op og spurgt, hvad Meningen var med »det Spørgs- 
maal; men hun fattede sig og svarede rolig: 

«Han er en vennesæl Herre med et godt 
Hjertelag. ^ 

«Glem ikke,» vedblev Axel, «at han er en 
Fyrste og Kongens SønU 

Anna blev blussende rød og .sagde: 

cNaar og hvor mon har jeg glemt det?» 

«Du vel ikkej* svarede Axel tøvende, c men 
han dog, tykkes det mig. Naar han glemmer, hvo 
han er, da mind ham derom U 

Antia Hardenbergs fine og livlige Træk ud- 
trykte i dette Øjeblik den pinlige Følelse, denne 
korte Ordveksel havde vakt i hendes Hjerte. Hun 
saa paa sin Barndomsven næsten med Uvilje, men 
han sad der rolig og saa hen for sig med et drøm- 
mende Blik. 

c Du er ikke mere dig selv lig,» sagde hun 
med usikker Røst. c Ingen Sinde krænkede du mig 
med slige mistænksomme og haarde Ord.> 

« Livet er kort,» svarede Axel med et tung- 
sindigt Blik; «man maa nytte det ej alene til at 
sørge for sig selv, men og til at gavne sine Venner. » 

« Hvilken forunderlig Tale af en Ungersvend 
paa tyve Aar, som digl» udbrød Anna med et 
spottende Smil. 

«I Dag rød. i Morgen død,> svarede Axel. 
«Du ved, hvad jeg tænker derom !» 

«Jeg mindes det. Dog nu er du intet Barn 
længer, Axel, ikke heller jeg; ikke bør vi fortabe 
os i uforstandige Drømme. Ilde sømmer det sig 
dertil for en Mand som dig, hvem Gud Herren 

satte i Verden med en sund Sjæl og et karsk 
Legeme, at tænke saa klejnmodigt. » 

<Med Legemet kan det have sin Rigtighed, 
men hvilket Menneskes Sjæl er sund? Kun kort 
vil Tiden blive for mig til Helbredelse. » 

♦Formasteligt er det, Axel,» sagde Anna, 
«saa at ville løfte Fremtidens Slør. Kun Herren 
ved, hvor langt eller kort Liv der er enhver af os 
beskaaret. » 

Men Axel Walkendorf saa hen for sig med en 
Seers Blik. 

«Jeg tror, at det Slør løftes for nogle. Nu i 
seks Aar, siden jeg havde den Drøm, hvorom du 
ved, er jeg sikker derpaa, at mig venter en tidlig 
Død, og at mit Blod skal udgydes, give Gud i 
aaben og ærlig Kamp! Derfor lyder min Morgen- 
og min Aftenbøn stedse saa: «Gud, giv mig et 
saligt Endeligt 1» 

Anna blev rørt og saa paa ham med Taarer 
i Øjnene. 

«Give Gud, Axel,» sagde hun. «at den Drøm 
maa vise sig at være alene et Kogleri af onde 
Aander, og at Herren vil gøre den Spaadom til 
intet 1 1> 

c Jeg ser ham end grant for mig,» svarede 
Axel med dæmpet Røst og det samme stirrende 
Blik, «en skægget Mand i Plade og Staal og med 
en Daggert i sin Haand.» 

«Sig ikke mere I » udbrød Anna og blegnede. 
«Jeg bliver baade ræd og soi^uld ved at høre 
derpaa. » 

«Ej,> udbrød Axel, idet hans Øjne nu lyste 
med fuld Samling, «kan der times et kristent Men- 
neske noget bedre end en tidlig og salig Død? 
Er dette Liv andet end pur Elende, og Enden 
kommer dog saa sikkert, som Nat følger paa Dag. » 

« Sandt nok; men ikke bliver den Dag lige 
kort eller lang for os alle; og det maa jeg sige, 
vil jeg tale ærlig, at enddog ikke blot du, men 

Guds Tjenere og mange vise og i Gudsfrygt for- 
farne Mænd og Kvinder have prædiket og sagt 
dette om Livets Elende og Befrielse ved Døden^ 
saa er det dog svært, saare svært at næmme.» 

«Du vil lære det,» sagde Axel, «om du lever 
og vorder gammel; min Læremester og Bereder 
til Døden har været og er endnu hin Drøm, som 
jeg betragter som en særlig Naade fra Herren, mig 
bevist til min Sjæls Frelse.* 

«Tal til Farbroder derom, » sagde Anna efter 
nogle Øjeblikkes Tavshed, c og hør, hvad han har 
at sige.» 

«Det har jeg gjort nu nys, den Dag i Gaar.» 

«Og hvad sagde han?» spurgte Anna. 

«Han tænkte først en Stund efter,* svarede 
Axel, «og sagde saa: ikke tør jeg rokke ved din 
Tro paa den Aabenbarelse, • du har faaet i den 
Drøm. Det faar blive en Sag mellem Gud og dig; 
og kunne de Dødens Tanker blive dig til Gavn og 
bevare dig fra Synd.» 

«Men og vorde dig til Skade,* udbrød Anna,. 
« lamme din Kraft og forspilde dit Livs Glæde.* 

Axel rystede kun paa Hovedet til Svar, og de 
sad nogle Øjeblikke tavse, mens Aarernes Plask 
lød regelmæssig og dæmpet, og Baaden jævnt gled 
fremad. 

Anna saa rødmende op. et Straaleblik fra 
hendes Øjne faldt paa Axel Walkendorfs tankefulde 
Aasyn. 

«Sig mig, traf du ingen Sinde paa din Vej en: 
Jomfru, hvem du fik kær?* 

Han saa studsende op, hensank derpaa i Grublen 
og svarede omsider: 

fjeg tror nej; men skulde det ske, vil jeg 
kvæle den Elskov i mit Bryst, og den unge Jomfru 
skal intet erfare om den. 

«Det smerter mig for dig, Axel,* svarede Anna,. 
<og for hende, den unge Jomfru, om hun findes. 
Da kan det dog hændes, at de haarde Ord, du nys^ 

talte, ville blive som et Mundsvejr. Det vil jeg 
bede til og haabe paa, at hun, naar hun kommer, 
med sin Kærlighed vil udviske og bortvejre hin 
ræddelige Drøm, der staar paa din Ihukommelses 
Tavle som en hæslig Skrift. » 

Elskeligt var hendes Aasyn at se til, mens 
hun sagde dette og lod sit rene, sjælfulde, kærlige 
Blik hvile paa ham. Der tændtes en Gnist i hans 
Blik og en Glød paa hans Kind, men den sluktes 
atter. 

«Tak, Anna,» sagde han derpaa blidt. «Du 
mener mig det godt, som var du min kødelige 
Søster I Hav Tak, fordi du ikke vorder led ved 
mit Selskab I » 

«Det bliver jeg vel fri for,» sagde Anna livlig, 
<al den Stund jeg ikke kender en Ungersvend, 
hvis Sind og Tale er som din.» 

Derpaa førte hun Samtalen over i et mere 
dagligdags Spor, og Tiden gik hurtig for dem, 
mens de sejlede tilbage til Landgangsbroen. 

Imidlertid var Selskabet oppe paa Strandvolden 
blevet splittet ad. Meldingen om en kongelig Ud- 
rider, som var kommen med Brevskaber, havde 
kaldt Ejler Hardenberg og Johan Friis op paa 
Slottet, Hofsinderne sad i en Klynge paa Vold- 
kanten, saa ud over Sundet og samtalede, og Her- 
tug Frederik vandrede i nogen Afstand derfra frem 
og tilbage med Sofie Lykke. 

«Til Lise for Hr. Johan, » sagde hun med et 
Smil, cat han blev fri for den Strandvagt og nu 
kan hvile sin mødige gamle Krop i en Hyndestol.* 

«Ja,» svarede Hertugen, «vi gøre den gode 
gamle Herre stor Besvær, dog haabende, at Be- 
vægelsen er sund for ham! Lidt strengt af os, at 
vi holdt ham saa længe hemede. Ha,> udbrød 
han og drog Vejret dybt, «her er svalt og godt at 
dvæle U 

Derpaa saa han ud over Sundet, men fæstede 

dog straks Blikket paa Baaden, som vendte tilbage 
med Anna. 

«Ikke vidste jeg ellers før,» sagde Sofie Lykke 
med paatagen Alvor, <at Eders Naade har Søen 
saa kær.» 

Hertug Frederik vendte sig brat imod hende 
og opdagede Skælmen i hendes Øjenkroge. 

Længe havde det anet ham, at denne kloge 
Kvinde havde gennemskuet ham og maaske end- 
ogsaa førend han selv været paa det rene med 
sine broderlige Følelser for Anna Hardenberg; men 
han havde tillige mærket, at hun var ham hengiven, 
og hans Trang til Fortrolighed og til en paalidelig 
Forbundsfælle var stor. Han svarede da uden lang 
Betænkning : 

«Tal frit ud, Fru Sofie! Sig, hvad eders Ord 
dølge 1 » 

Hendes Øjne funklede af Glæde over, at Isen 
nu var brudt; men dertil kom den selvbehagelige 
Tanke, at hun med Taalmodighed havde oppebiet 
det rette Øjeblik og med Snildhed maget det saa, at 
Hertugen selv førte Stødet. 

4:Nu,» svarede hun, «jeg tænkte som saa, at 
der i denne Stund paa Øresunds Bølger vugger sig 
en Svane, som drager til sig Eders Naades Hjerte 
og Blik.» 

fNu, om saa var?» spurgte Hertugen hurtig, 
og saa spændt paa hende. 

. 4:Da,> .svarede Sofie langsomt og med Vægt, 
«bør jeg vel sige, at dette er en saare mærkelig 
og betænkelig Sag, al den Stund denne Svane ikke 
blev født til at bære en Krone.* 

Hertugen saa paa hende med Studsen i sit 
Blik, men hun vedblev: 

<3:Mon Eders Naade ret har betænkt det, at 
kun naar I gør Anna Korfitsdatter til eders Ægte- 
hustru, og hun engang som eders Gemalinde ved 
eders Side faar bære Danmarks Dronningkrone, da 
kan hun vorde eders?* 

« Tænker hun derpaa?» spurgte Hertugen og 
saa paa Sofie Lykke med et mistænksomt Blik. 

« Eders Naade maa vel kende hende og vide, 
at saaledes forholder det sig ingenlunde; tvært 
derimod skræmmer eders fyrstelige Byrd og Hiaj- 
hed hende, for saa vidt hun tænker derover. Eders 
Naade vil sikkert gerne forlade hende, at hun mu- 
ligt somme Stunder tænker mindre, end hun burde; 
men utilgiveligt vilde det være, om Eders Naade 
tankeløst gik videre paa den Vej, I har betraadt.^ 

cFru Sofie, » svarede Hertugen i en usikker 
Tone, «I ser langt frem I » 

cDet er saa stedse min Vane,> svarede hun 
med fast Røst; «ti] alle Tider tænker jeg en Sag 
til Ende, førend jeg gør Begyndelsen. » 

«En brydsom Vane denl» 

«Dog næppe for et elskende Hjerte, om det 
er Alvor med den Elskov.* 

«0, tvivl ikke derom I » udbrød Hertugen med 
Lidenskab. «Anna er mig mere dyrebar end mit 
eget Liv, ja, mine høje Fædres Aander forlade mig 
det, somme Stunder endogsaa dyrere end den Krone, 
jeg engang skal bære, om Gud Herren saa vil.> 

cDet var et stort Elskovsord detU udbrød 
Sofie Lykke, idet hendes kolde, graa Øjne fæstede 
Blikket paa Hertugens bevægede Aasyn. 

«Dog kom det fra et oprigtigt Hjerte,* svarede 
Hertugen med blussende Kinder. 

«Da før det ud og handl efter eders Hjertes 
Indflydelse, naar Tidens Fylde er derU 

«Ja,» svarede Hertugen og drog et lettend« 
Suk, <vi maa bie og sætte den Sag i Guds Haand.» 

<Nej, ikke saal» udbrød Sofie Lykke. «Da 
turde Gud Herren lade ske, hvad vore Fjender og 
ikke hvad vi selv attraa. Han hjælper ofte kun 
den, der hjælper sig selv, og kræver en stærk Vilje 
og. et fast Forsæt af os Mennesker. » 

«Visselig,» svarede Hertugen aandsfraværende. 

cMen da,» vedblev Sofie Lykke, «er det for- 
Anna Hardenberg. 6 

fornødent først at faa Rede paa Tingen, og skønne, 
hvad det er, man gaar til; naar Hindringerne kenc^es, 
overvindes de lettest. » 

« Havde der ikke været Hindringer,* udbrød 
Hertugen, standsede og lagde sin Haand paa Sofie 
Lykkes Arm, «vilde Sagen være afgjort, om da 
Jomfru Anna vil som jeg. » 

«Tvivl ikke derom, » svarede Sofie Lykke. 
«Vel har jeg ikke Annas Fortrolighed; hun er tavs, 
og hvad hun tænker og vil, det er saa vel gemt 
som Juveler i et laaset Smykkeskrin; men slet 
maatte jeg kende mit eget Køn og blind maatte 
jeg være gaaet gennem Verden og Livet, om jeg 
ikke forstod at tyde den Elskovsskrift, som staar 
at læse i hendes Øjne, naar Eders Naade er hos 
hende* 

«Tak, at I siger det,» udbrød Hertugen med 
et glad Aasyn; «jeg haabede, at Sagen stod saa, 
enddog hendes Ord ere faste og afvisende.* 

«Hvad der er hende til Ære. Hun ser den 
Afgrund, som er mellem Eders Naade og hende. » 

« Tilvisse, den er ikke let at komme over. 
Hvad vilde min Hr. Fader og Fru Moder sige og 
gøre, hvad mine kongelige Frænder og Rigens 
Raad, om de havde kunnet lytte til vor Samtale 
og vidste mine Tanker?* 

«De bør ikke faa Kundskab om dem,* svarede 
Sofie Lykke, «ikke førend Eders Naade sidder i 
Kongestol og har Tøjlen i eders egen Haand ; mærk 
eder, at dette er det første og vigtigste; men se 
nu til den anden Side ! Om Anna staar en Ring 
af Frænder, fast som en Mur.* 

«Nu, den vil jeg dog vel evne at bryde.* 

«Sig ikke det I* svarede Sofie Lykke. «De 
ville ræddes ved Tanken om slig Ophøjelse for 
Anna, men Standen vil misunde hende og hendes 
Slægt den. Dertil kommer, at Ejler har udset 
Oluf Krognos til Fæstemand til Anna, som — * 

«Jeg ved det,» faldt Hertugen ind, idet hans 
Øjne lyste af Forbitrelse og Had. 

«Nu,> vedblev Sofie Lykke. «Da bør Eders 
Naade betænke, at værre Stivnakke end Ejler 
Eriksen findes ikke i det ganske Land. Han vil' 
staa imod, og let vilde Sejren blive for ham nu,, 
al den Stund vore Modstandere for Tiden ere os 
ganske overmægtige. » 

«Netop mine egne Tanker,* udbrød Hertugen^ 
«hvisaarsag jeg jo og før sagde, at vi maa bie 
og sætte Sagen i Guds Haand.» 

«Men Eders Naade handler ikke derefter. I 
lægger intet Dølgsmaal paa eders Kærlighed, og 
det spaar jeg, at evner I ikke bedre end hidtil i 
andres Paasyn at tæmme eder selv, da vil I hid- 
kalde den Afgørelse, I mindst ønsker, og snart se 
Anna i en andens Arme.» 

<Det forbyde Gudl» udbrød Hertugen og løftede 
Haanden. 

«Læg da Baand paa eder selv,» vedblev Sofie 
Lykke, idet hun dæmpede sin Rost, «te eder, som 
var Anna ikke til, særlig naar Ejler er til Stede, 
se til højre, naar hun staar til venstre og følg hende 
ikke med eders Blikke i hver en Krog, som det 
hidindtil var eders Vane.» 

cHaarde Kaar del» udbrød Hertugen i en mis- 
modig Tone. 

«Nu,» sagde Sofie Lykke med et snu BHk, 
«gør Eders Naade, som jeg raader, og sætter eders 
Lid til mig, skal Lønnen ikke udeblive. Der bliver 
vel Udvej til belejlige Stunder, da man kan mødes 
og tales ved — » 

«Hav Tak, hjertenskære Fru Sofie I » udbrød 
Hertugen, greb hendes Haand og trykkede den 
med Varme. 

— «dog,» føjede hun til med et Smil, «stedse 
kun i min Nærværelse!* 

Da de vare komne vel nær til det Sted, hvor 

Hofsindeme sad, førte hun Hertugen til den mod- 
satte Side og sagde: 

«Dog ere Udsigterne til slige Glædesstunder 
for Tiden slette. Der kræves just nu et Offer af 
Eders Naade, og de gode Forsætter, I sikkert nu 
nærer, ville ret snart blive satte paa en haard 
Prøve. » 

« Hvortil sigter I?» spurgte Hertugen forundret. 

« Kender Eders Naade ikke den Plan, Ejler og 
Hr. Johan omgaas med?* spurgte Sofie Lykke. 

«Nej, nejl» udbrød Hertugen, «hvad er det?» 

«Ved et Tilfælde kom jeg efter det, «de gode 
Herrer talte vel højt i Gaar Aftes, da jeg var i 
deres Nærhed. Eders Naade skal for en Stund 
herfra og paa en Rejse med Ejler gennem Jylland 
for at lære Landet at kende og formere eders Kund- 
skaber, og Rejsens endelige Maal er Kolding, hvor 
I en føje Tid skal gæste eders høje Fader. » 

«For tusinde Pokker, jeg gør det ikke I » ud- 
brød Hans Naade og stampede i Jorden. 

«Ej hør, der har vi detU udbrød Sofie Lykke 
og dristede sig endogsaa til at le. « Gives der mere 
uregerligt Kreatur end en elskovssyg Yngling — 
forlad mig. Eders Naade, at jeg taler saa frit, men 
nu gælder det for Sandten at vorde hørt. Jeg beder 
da Eders Naade at lægge eder paa Sinde mit 
Raad, som er, at I uden Indvending gaar ind paa. 
det Forslag; sig helst, at I er led ved det ørkes- 
løse Liv her, og at det vil være eder en Forfrisk- 
ning at rejse og en Hjertens Glæde at gense eders 
høje Forældre. » 

«Det er intet halvkogt Raad det,» svarede 
Hertugen med et Suk, «haardt at døje og svært 
at følge.* 

«Men sundt; Pinen vil dertil ikke blive lang. 
Om en føje Stund, saa haaber jeg, er Eders Naade 
hos os igen, og under eders Fraværelse er Anna i 
min Varetægt. Sæt eders Lid ganske til mig, og 

skulde noget uventet - indtræffe, da skal I vorde 
underrettet » 

€Ha!» udbrød Hertugen med et skadefro Blik, 
«maa det saa være, da skal jeg vide at mage det 
saa, at Oluf Mouritsen gaar med paa den Rejse. 
Hellere vil jeg skue hans lede Aas)m hver Dag 
end vide ham her.> 

Inden SoiSe Lykke fik svaret, nærmede Hof- 
sinderne sig, og Hertugen blev straks Grunden til 
deres Opbrud var. Axel Walkendorf var vendt tilbage 
fra Roturen og gik med Anna midt iblandt dem. 

Da Hans Naade skimtede Fjerene i Annas Hat, 
vendte han sig brat fra Sofie Lykke" og gjorde 
Mine til at gaa de kommende i Møde. 

Fru Sofie greb ham i Armen og sagde: 

« Eders Naade, vær nu en Mand og gaa med 
migU 

Hans Naade satte en Mine op, som nær havde 
faaet Sofie Lykke til at le; men hun vedligeholdt 
sin underdanige Alvor, og det lykkedes hende at 
føre ham bort med sig. 

Et Par Dage efter gik Rejsen for sig. Her- 
tugen og hans Ledsagere skibede over Sundet til 
København for derfra at rejse videre over Kalund- 
borg til Jylland, og nu blev der i flere Maaneder 
stille paa Malmøhus. 

Anna Hardenberg fik Tid nok til at gruble 
over de sidste Dages Hændelser og genopleve dem 
i sine Drømme, vaagen og sovende, og Sofie Lykke 
kunde i g'od Ro og Mag binde det Garn, hvori 
hun havde besluttet stedse tættere at hilde sin unge 
Frænke, saa at enhver Udgang spærredes. 

Men nu var der ogsaa Fred og ingen Fare i 
Abildgaarden og paa Engen, Anna kunde frit vandre 
mellem Hækkene og under Træerne, hvis Grene 
nedtyngedes af modnende Frugt, sidde i Løvhytten 
med Samson liggende ved sine Fødder, og idet 
hun forestillede sig, at der pludselig ved Indgangen 
viste sig en Skikkelse, hvem den opspringende 

Samson med en rasende Gøen formente at træde 
ind, ligesom den forhen havde spærret Udgangen 
for ham. 

Dog blev det hende stundom for trangt inden 
for Borgens Mure og Abildhavens .Hække, og da 
lod hun sin Hest sadle og for om gennem Skovene 
og langs Stranden, dog stedse ledsaget af Sofie 
Lykke, der saa i hende et dyrebart Pant, Hans 
Naade havde betroet i hendes Varetægt. 

Fru Sofie fik rigtignok ofte Aarsag til at 
give sig og klage over sit Hvervs Vanskelighed; 
thi der gaves næppe i det ganske Land en Jomfru, 
der red saa vildt, som Anna Hardenberg, og ofte 
lod hun og Samson Fru Sofie paa hendes Pas- 
gænger langt bag efter dem. 

Dog glemte Sofie sin Møje, naar hun saa 
paa Annas af Sundhed glødende Kinder og blev 
var, at hendes unge Frænke Dag for Dag tiltog i 
Fagerhed. 



Syvende Kapitel. 
Paa Koldinghus. 



Det var en smuk, mild Oktoberaften, da Her- 
tug Frederik, efter at have endt sin Jyllandsrejse 
og kommende fra Vejle, ad Landevejen nærmede 
sig Kolding. 

Hans Følge var anseligt, den udvalgte Konge 
og Tronarving værdigt; thi paa hele Rejsen, saa- 
ledes ogsaa paa det sidste Stykke af den, havde 
de Herremænd, han havde gæstet paa deres Gaarde, 
sluttet sig til Toget og ledsaget Hans Naade til 
den næste By; men nogle af dem, hvem han' sær- 

deles yndede, vare paa hans Opfordring blevne 
hos ham for at følge ham lige til Kolding. 

Efter et skarpt Ridt lod de nu Hestene puste 
og red i Fodgang, Hertugen foran med Ejler 
Hardenberg ved sin Side. Han sagde noget til 
Hans Naade om den Rejse, de nu lykkelig havde 
tilendebragt, priste ham for den Huldsalighed, hvor- 
med han havde forstaaet overalt at vinde Hjerterne, 
men udtalte dog tillige, at det nu og da var gaaet 
vel muntert til, og at der var blevet pokuleret vel 
stærkt, hvorfor han nu, da Hans Naade skulde 
stedes for sin høje Fader, lagde ham paa Sinde at 
tage Rev i Sejlene. 

Hertugen hørte paa denne Formaning med et 
roligt Aasyn og svarede uventet mildt: 

<I har sikkerlig ikke ganske Uret, Ejler; vi 
bør nu beflitte os paa større Alvor, der ogsåa paa- 
trænger sig af sig selv, eftersom de sidste Efter- 
retninger fra Koldin'ghus ikke vare saa gode, som 
vi ønskede. » 

Hertugens Adfærd imod Ejler Hardenberg havde 
imidlertid paa hele Rejsen røbet et forandret Sinde- 
lag. Vistnok havde Sofie Lykkes snilde Raad givet 
Stødet dertil; men eftersom Forstillelse og Under- 
fundighed var Hertug Frederiks ærlige Natur imod, 
kunde det ikke forholde sig saa, at han som et 
viljeløst Redskab udskød den Kugle, hans Raad- 
giverske havde støbt. 

Nej, Gud Amor sad til Rors paa denne Sej- 
lads mellem Klipper og Skær og havde givet Her- 
tugen en højere og ædlere Klogskab. 

Samtalen med Sofie Lykke havde klaret hans 
Tanker og modnet hans Forsæt at ville gøre Anna 
Hardenberg til sin Gemalinde ; men idet han maatte 
indrømme sin . egen Magts Begrænsning og Fræn- 
dernes Indflydelse paa hende, indsaa han det ønske- 
lige i at vinde hendes Farbroders Hjerte og handlede 
derefter. Dette blev en Vinding for ham selv; thi 
under Forsøget fik han mere og mere Øjnene op 

for sin Mentors gode og ædle Sider og følte mindre 
til den Jæmvilje, hvis Styrke han nu undervurderede. 

Saaledes havde Hertugen paa hele Rejsen holdt 
Stemningen og Modet oppe; men nu, d^ han pær- 
mede sig Koldinghus, hvis forgyldte Taarnfløje lys- 
nede ham i Møde i Aftenrøden, sank Hjertet i Livet 
paa ham. 

Hans Faders alvorsfulde Skikkelse viste sig for 
hans Tanke, han følte sin stolte og lidenskabelige 
Moders Blik hvile paa sig; han mindedes alle de 
Planer, som havde været og endnu vare i Gang 
for at skaffe ham en fyrstebaaren Gemalinde, og 
han skønnede Sandheden af Sofie Lykkes Ord, at 
førend han selv sad i Kongestolen og førte Sceptret, 
kunde der ikke være Tale om at udføre det even- 
tyrlige Forsæt, som hans heftige Lidenskab havde 
indgivet ham. 

Han greb da sig selv i den Ukærlighed at 
tænke paa sin Faders Død som noget nærfore- 
staaende, angrede og sit Hjertes Haardhed og 
udbrød bevæget, idet han vendte sig til Ejler 
Hardenberg : 

cFor Gud, mit Hjerte længes nu svarlig efter 
at gense mine kære Forældre, og give Gud, at vi 
maa træffe Kongen oven Sengel* 

fjeg er vis derpaa,> svarede Ejler Hardenberg 
med Varme, «at kongelige Majestæt og Eders 
Naades høje Fru Moder drages ikke mindre af 
den samme Forlængsel og se — man maa have 
spejdet efter os fra Slotstaarnet ; thi der kommer 
Kaspar Wiesz med en Æresvagt af Bøsseskytter 
for at ledsage Eders Naade til Staden.* 

Det lod til, at denne Opmærksomhed fra Kon- 
gens Side glædede Hertug Frederik; han red Bøsse- 
skytterne rask i Møde og hilste naadig, da Høveds- 
manden standsede, blottede sit Hoved og bøjede 
sig næsten helt ned til Hestens Manke. 

Straks blev Kaspar Wiesz udspurgt om Kon- 
gens Helbred og gav, ridende ved Hertugens Side 

med Fjerhatten i sin Haand, det Svar, at Maje- 
stæten var i Bedring og oven Senge, inen holdt 
sig dog endnu i sit Værelse. 

Bøsseskytterne havde ved Hertugens Komme 
delt sig i to Hold, eet paa hver Side af Vejen, og 
hilste med deres Vaaben, da Hertugen og hans 
Følge red ind mellem Rækkerne, ledsaget af Kaspar 
Wiesz; men da denne skønnede, at Hans Naade i 
Hast vilde ride videre, udbad han sig Tilladelse 
til at ordne Toget, som Kongen havde befalet, 
nemlig saaledes, at den ene Deling red i Spidsen 
og den anden sluttede Toget, hvad Hans Naade 
da fandt sig i og red nu videre i Fodgang for at 
holde sit Indtog i Kolding By sindig og med An- 
stand. 

Han blev dog endnu en Gang standset og hans 
Følge yderligere forøget, idet en Rytterskare kom 
ham^i Møde uden for Byen. Det var flere Herrer 
af Rigens Raad, hvoriblandt Herluf Trolle og Jørgen 
Lykke, dernæst Befalingsmanden paa Koldinghus, 
Jørgen Rosenkrantz, og hans Broder Holger, Oluf 
Krognos's Svoger. 

Ved at se disse Herrer iagttage den forøgede 

Ærbødighed, hvormed de hilste ham og den Iver, 

hvormed de trængte sig om ham, følte Hertug 

sFrederik, hvad der laa i Luften, at man ventede, 

at hans Tronbestigelse ikke var fjern. 

Dog holdt een sig tilbage, Herluf Trolle, hvis 
djærve og til Smiger utilbøjelige Sind blev sig selv 
ligt; men netop ham kaldte Hertugen hen til sig, 
fordi han yndede ham for hans frejdige og man- 
dige Væsens Skyld og paa Grund af det gode Lune, 
som hos ham aldrig svigtede. 

Det lyste da ogsaa ud af hans smukke, blaa 
Øjne, idet han nu ridende ved Hertugens Side gav 
denne nærmere Underretning om Kongens Helbred 
og udtalte et fortrøstningsfuldt Haab om, at Liv 
og ikke Død vilde blive Udgangen paa Sygdommen. 

Men ikke slet saa mildt saa han, da han for- 

talte Hans Naade om Retsforfølgningen mod hans 
Frænde, men argeste Modstander, den nylig bort- 
rømte Peder Oxe, hvem han selv havde gjort sit 
til at styrte. 

Hertugen førte imidlertid selv denne Sag paa 
Tale. Han udspurgte straks Herluf Trolle om denne 
og nogle andre vigtige Sager, og da han fik kort 
og klart Svar, lykkedes det Hans Naade at faa sin 
Nysgerrighed tilfredsstillet og ikke komme alt for 
uvidende til Koldinghus. 

Han følte nemlig levende og ydmygende nu, 
da han nærmede sig sin Faders Hof og Sty- 
relsens Brændpunkt, i hvilken Grad hans nødtvungne 
Ophold paa det fjerne Malmøhus holdt ham uden 
for Begivenhederne, og Herluf Trolles beredvillige 
Imødekommen dannede en behagelig Modsætning 
til Ejler Hardenbergs Tilbageholdenhed. 

Alvorlige og vigtige Tanker optog da i den 
Grad Hertugens Sind, at de Elskovsdrømme, der 
paa hele Rejsen havde haft Magten over ham, nu 
paa det sidste flygtede fra ham som opskræmmede 
Duer. 

Holger Rosenkrantz havde imidlertid straks op- 
søgt og sluttet sig til sin unge Svoger Oluf Krognos 
og udspurgt ham om hans Ophold ved Hertug 
Frederiks Hof, men fik et noget uklart og mis- 
trøstigt Svar, der dog for saa vidt var forstaae- 
ligt nok, som det røbede den unge Herres Lede 
ved Hoftjenesten, og at han hjertelig længtes efter 
sine Gaarde, sine Skove, sin Jagt og sine Stude. 

I den lille Stads Gader vare Borgerne ved 
Tidenden om, at Hertugen nærmede sig, ilede ud 
af deres Huse, og Kvinderne stod ved Vinduerne 
og i Gadedørene, alle ærbødig, men i Tavshed 
hilsende den inddragende Kongesøn. 

Gennem Laasby og Torvegade drog Toget op 
til Koldinghus, over Vindebroen ind i Slotsgaarden, 
og ikke længe efter var Hertug Frederik oppe ad 
Taarntrappen og havde naaet Hallen, ved hvis Ind- 

gang Dronning Dorothea stod rede til at modtage 
ham og nu sluttede ham i sine Arme, hvorpaa hun 
undte hans Følge en kort, skønt naadig Hilsen og 
tillod Ejler Hardenberg at kysse hendes Haand. 

Ved denne Gensynsscene i alles Paasyn ved- 
ligeholdt Dronningens ranke og statelige Skikkelse 
sin fyrstelige Anstand, og hun viste fornøden Selv- 
beherskelse ; men ikke saa snart havde hun ført 
Hertugen ind i Sidekabinettet, hvor de vare alene, 
før hun paa ny drog ham til sit Bryst, og i denne 
lidenskabelige Omfavnelse, i det ømme Blik fra de 
funklende, brune Øjne og i de frembydende Taarer 
genkendte Hertugen sin Moder, som hun var, men 
skønnede tillige, at hendes Hjerte maatte være fuldt 
af Sorg. 

«Hvor lider min kære Fader, staar det slet til?» 
spurgte Hertugen hurtig. 

«Med Guds den Almægtiges Bistand nej,» sva- 
rede Dronningen, idet hun fattede sig; «det gaar 
atter fremad, om end kun langsomt; men det maa 
du vide, Frederik, at din Faders Legemssvaghed 
efter den Rejse var stor, saa vi maatte tro, at det 
værste var at befrygte. Nu, Gud have Lov, at du 
er hos os,» udbrød hun og gav ham atter et Kys. 

«Lad os nu gaa ind til ham,» sagde Her- 
tugen, '« mig længes svarligen efter at stedes for 
ham og se hans Aasyn.» 

Men Dronningen holdt ham tilbage. 

« Betænk nu ret, min hjertenskære Søn, det 
jeg sagde om Kongens store Svaghed I Belæg dine 
Ord vel, naar du nu kommer ham i Tale; han 
taaler ikke Modsigelse. » 

Hertugen blev lidt rød i Kinderne; thi denne 
Advarsel mindede ham pinlig om hans Opbrus- 
ninger og ubesindige Adfærd fordum, som for- 
mentlig havde været en medvirkende Aarsag til 
hans Anbringelse paa Malmøhus under Ejler Harden- 
bergs Opsigt. 

«Min kære Fru Moder,* svarede han heftig. 

«ikke er jeg nu længer en Pog og ved vel at omgaas 
en syg Mand. Frygt ikke Overilelse af migl» 

«Hav Tak for det Svar, jeg ventede dette af 
dig.» . 

Hun klappede ham paa Kinden, mens Hertugen 
tænkte, at det havde hun dog ikke gjort. Han tav 
imidlertid og fulgte nu sin Moder ind til Kongen. 

Han opholdt sig i et snævert, lille Gemak, hvor 
hans Alkoveseng stod. Der sad han i en Hyndestol, 
svøbt i en vid Palsrok, og med en flad, fjersmykket 
Baret paa Hovedet. Bag Kongens Stol stod to 
Ædelknaber, og ved hans Fødder laa hans Yndlings- 
hund, en stor Mynde. 

Ædelknaberne traadte til Side og bøjede sig 
dybt, og Hunden sprang op, da Hertugen traadte 
ind med Dronningen. 

Det tyktes straks Hertugen, da han saa Kongens 
blege, afmagrede Aasyn, at det trods Herluf Trolles 
fortrøstningsfulde Spaadom om Liv dog i dette 
Øjeblik fortalte mere om Død; men af det djærve 
Aasyn og de kloge Øjne lyste dog. Sjælsfasthed, 
og da Hertugen traadte hen til ham, saa han paa 
ham med et kærligt og klart Blik. 

Hertugen tog Kongens fremrakte, skælvende 
Haand og bøjede sig rørt over den for at kysse den ; 
men Kongen drog ham til sig, kyssede ham paa 
Munden og sagde: 

«Gud signe dig, min Sønl Vel mødt i Jesu 
Navn, og Herren være priset og takket, som forundte 
mig end een Gang at se dit Aasyn 1 For noget siden 
tænkte din Moder og jeg, at det ikke vilde naas.» 

«Men nu er I jo i god Bedring, min kære Hr. 
Fader, » svarede Hertugen, «og vi tør med Guds 
Bistand se Fremtiden mere lyst i Møde.» 

- «Nu,> sagde Kongen alvorsfuldt, «det gaar atter 
en Kende fremad. Vel ved kun Gud Herren, hvor 
det vil gaa, og hvad Enden paa denne Sygdom vil 
blive; men tør vi trøste os ved menneskelige Udsagn, 
da har vor Medikus lovet os, at jeg inden ret mange 

Dage vil kunne gøre en Lystvandring i Abildgaarden 
ved din Arm.» 

Denne Forudsigelse gik ogsaa i Opfyldelse.; men 
allerede før Kongen kom saa vidt, var Dronningen 
bleven roligere ved flere Tegn paa tilbagevendende 
Sundhed hos ham; han begyndte igen at tage sig 
af Regeringssageme og udtalte det' Ønske, at Livet 
ved Hoffet igen skulde gaa sin vante Gang, ligesom 
han paalagde Dronningen at sørge for, at Hertug 
Frederik ikke under sit Besøg kom til at mangle 
Tidkort. 

Det gik da livlig til mellem Hertugen og de 
mange paa Slottet og i Staden indkvarterede Adels- 
mænd med Ringriden og andre Legemsøvelser, uden 
at tale om Jagterne i Omegnens paa Vildt rige Skove; 
og der holdtes flere muntre Banketter, hvori Dron- 
ningen, hendes Jomfruer og kvindelige Gæster ogsaa 
tog Del. 

Blandt de sidste var Birgitte Gjøe. 

Hertugen led ikke hende i samme Grad, som 
hendes Gemal. I hendes ærlige Aasyn med de 
djærve Træk og i det faste Blik fra hendes kloge 
Øjne laa noget strengt, som ikke huede ham. Han 
havde hørt noget om, at hun ikke havde den 
gunstigste Mening om ham, og det forekom ham, 
at hun altid saa paa ham, som om hun vilde læse 
lige ind i hans Hjerte og udgranske ham. 

Denne Følelse greb ham ogsaa, da han en Dag 
lige efter Taffelet kom i hendes Nærhed og for 
Høfligheds Skyld sagde nogle naadige Ord til hende. 

Det lod ikke til, at de naadige Ord gjorde 
Fru Birthe glad. Alvorsfuldt saa hun paa Hans 
Naade, som blussede af Vin, og spurgte ham derpaa 
med et Smil, der ikke huede ham: . 

« Eders Naade sige mig dog nu, hvorledes det 
gefaller eder paa Malmøhus? Styrer Sofie Peders- 
datter Husholdningen til eders Tilfredshed I » 

«I alle Maader,! svarede Hertugen, cenddog 
hun jo ikke har os, men Ejler at staa til Regnskab 

derfor. Hun er en saare forstandig Kvinde, os meget 
hengiven. » 

«Og hvor lider Anna Korfitsdatter, min kære 
unge Frænke?> spurgte Birgitte videre og saa paa 
Hertugen med et forskende Blik. «Hvad tykkes 
Eders Naade om hende I » 

Da gik Naturen over Klogskaben hos Hertugen, 
og han svarede med et Anstrøg af Trods: 

«Hun tykkes mig at være den fagreste Jomfru, 
jeg nogen Tid saa, og i alle Maader elskelig.* 

«Nu,» sagde Birgitte Gjøe med uforstyrret Fat- 
ning, «det glæder mig, men forundrer mig ikke, at 
Eders Naade har saa gunstig en Mening om hende 
og er hende naadig. Jeg vil da med gunstig Forlov- 
fortro Eders Naade, at alle vi, som elske hende^ 
nu lægge an paa at skaffe hende en Husbonde, som 
er hende værdig, og have vi ment, at min kære 
Søstersøn Oluf Mouritsen er en saadan Mand, hende 
lig i Byrd og overlegen i Formue, hvad jo ikke 
skader. Eftersom min unge Frænke er i Eders 
Naades Brød, da henvender jeg mig paa rette Sted^ 
naar jeg nu beder Eders Naade at vise os den 
Gunst, at Eders Naade antager sig de unges Sag^ 
og fremmer den.» 

Hertugen saa paa Birgitte Gjøe med et stikkende 
Blik og blev endnu rødere i sine Kinder, end han 
alt var, idet han svarede: 

«Ikke indlader jeg mig paa at skaffe mine Hof- 
sinder Fæstemøer; kom I saa og hos mig til dea 
urette, eftersom, om det skal være, min Fader 
Kongen raader derfor; vend eder til haml» 

Derpaa drejede han sig om paa Hælen og forlod- 
hende; men Dronningen, som stod i Nærheden, havde 
hørt det meste af Hertugens Samtale med Birgitte 
Gjøe, og drog ham nu hen med sig i en Vindues- 
fordybning og sagde til ham: 

«Af hvad Aarsag gav du Birgitte Mogensdatter 
saa barsk og afvisende et Svar? Lider du ikke Oluf 
Mouritsen?* 



95 

«Mig er det ellers lige kært, hvilken Jomfru han 
fæster, » svarede Hertugen hidsig; «men det er kom- 
met til min Kundskab, at Anna Korfitsdatter ikke 
lider ham, og skulde jeg foretage noget til hendes 
Gunst, da maatte det blive at hindre hendes tyranniske 
Frænder fra at smede hende til en Mand, hvis 
Hustru hiin for ingen Pris vil vorde. » 

cjeg kan ikke tro det,» svarede Dronningen, 
aabenbart forundret over den Heftighed, hvormed 
hendes Søn talte. 

cDa maa jeg vel sige Eders Majestæt, » udbrød 
Hertugen med den paatagne spydige Underdanighed, 
der hos ham i Forholdet til hans Forældre plejede 
at være et Tegn paa stof Forbitrelse, «at jeg ved 
det af Jomfru Annas egen Mund. Jeg har adspurgt 
hende, om jeg skulde tale Oluf Mouritsens Sag hos 
Kongen, men hun gav mig til Svar et glat Nej.> 

Nu blev Dronningen stum, stirrede et Øjeblik 
paa Hertugen og forlod ham derpaa; hun kaldte 
saa Birgitte Gjøe hen til sig og havde en lang, 
hviskende Samtale med denne sin hengivne Tjener- 
inde og trofaste Veninde. Maaske havde deres hem- 
melige Raadslagning nogen Del i det, der et Par 
Dage efter kom over Hans Naade. 

Han gik i Abildhaven med Kongen, der støttede 
sig til hans Arm og nu og da hvilede sig paa Bænke, 
som med korte Mellemrum vare hensatte der. 

Kongen frydede sig ved atter at være i det 
fri og kun have Guds klare Himmel over sig. Han 
indaandede med Velbehag den friske Luft og gav 
nu og da Prøver paa det sunde, muntre Lune og- 
den Kærlighed til Spøg, som stedse i højere eller 
ringere Grad har været Fyrsterne af den oldenborgske 
Stamme medfødt. 

Han gik langsomt fra den ene Bænk til den 
anden og sagde til Hertugen: 

« Saare meget i dette elendige Liv afhænger af 
Indbildningen, og maa vi da stundom i de ældre 

Aar prise Børnene lykkelige, for hvem Legene er 
det sande Liv.» 

Kongen havde nedladt sig paa den sidste og 
fjerneste Bænk og vedblev: 

tSaa vil jeg da i denne min Vanmagt følge 
de smaas Eksempel og sige: lege vi nu, at den 
første Bænk var Hamburg, den næste Berlin, den 
tredje Frankfurt og saa fremdeles, da kan jeg indbilde 
mig, at jeg i det korte Spand af Tid har gjort en 
Rejse gennem det ganske Europien, og vi maa da 
vel nu være i Roml> 

Han tav et Øjeblik og sagde saa med et Smil: 

«Dog kan du vide, min kære Søn, at det ikke 
er min Agt paa denne Pilegrimsfart at falde fra den 
rette Tro og kysse Pavens Tøffel. Ret betænkt, da 
ere vi ej heller naaede saa langt, al den Stund vi 
ere dvælede nogle Steder paa Vejen, hvor vi have 
Ærinde.* 

Og nu viste det sig, at der under Spøgen dølgede 
sig Alvor og at Kongens Hensigt med at gaa saa 
langt havde været at tjerne sig fra Hoffolkene, som 
stod i Klynger ved Vandringens Udgangspunkt, for 
at han kunde tale med Hertugen om det, der laa 
ham saa meget paa Hjerte, som havde voldet ham 
saa mange Bryderier og Krænkelser, og som frem- 
deles skulde sysselsætte ham til hans sidste Stund. 

En Anelse sagde Hertugen, hvor Kongen vilde 
hen med den Tale. Han saa paa sin Fader med 
et spændt Blik, idet denne .atter tog til Orde og 
sagde : 

cDu ved, Frederik, at din Fremtids Vel ligger 
din fromme Moder, som mig selv, tungt paa Sinde, 
og at vi, som det sømmer sig kærlige Forældre, nu 
alt i nogle Aar have anstrengt os for at skaffe dig 
en god og dygtig Hustru, der ved sin Ømhed kunde 
fængsle din Hu og sikre dig mod de Snarer, Djævelen 
stedse lægger for os skrøbelige Mennesker i denne 
syndige Verden; ikke mindst for dem, der kaldtes til 
at klæde Troner og styre Lande og Riger. Er det 

saa og vor Pligt ikke alene mod os selv, men mod 
det Folk, over hvem Gud Herren satte os til Vogter, 
at vor Slægt ikke uddør, men forplantes, at ikke 
Tronen engang skal vorde ledig som et ganske 
herreløst Bytte, og Borgerkrig og Blodstyrtning der- 
ved fremkaldes.* 

Hertugen hørte i Tavshed paa den Tale og 
gennemgik i Tanken Rækken af de Forsøg, der lige 
fra hans ottende Aar vare blevne gjorte paa at skaffe 
ham en Gemalinde, først med en af Gustav Vasas 
Døtre, saa med den dengang fireaarige Maria Stuart, 
derpaa med Frøken Elisabeth, den senere berømte 
Dronning af England, saa den østrigske Erkehertug- 
inde Eleonora, dernæst en af Kurfyrst Joakim af 
Brandenburgs Døtre, saa Kong Kristian den Andens 
Datterdatter, Renata af Lothringen, indtil endelig 
Planerne med Kejserdatteren, Frøken Eleonora, igen 
vare optagne, men anden Gang nær ved at strande. 

Med Grund kunde Kongen, hvis Tanker vare 
gaaede den samme Vej som Hertugens, udbryde: 

« Forunderligt da, at alle vore Forsøg paa at 
skaffe dig en god, fyrstebaaren Gemalinde hidindtil 
ere strandede. Hvi har Herren i det Stykke sendt 
os saa stor og fortrædelig Modgang, da dog vor 
Hensigt har været kristelig og god? Dog, der snak- 
ker jeg som en Taabe ! Herrens Veje ere usporlige, 
hans Raad uransagelige I Men nu sige du mig, 
Frederik, hvortil din Hu staar, og hvad du tænker 
fornemmelig om dette sidste med Frøken Eleonora?* 

«Tør jeg sige frit ud, hvad jeg tænker,* svarede 
Hertugen uden Tøven, c da maa det blive dette, at 
jeg, min kære Hr. Fader, ingen grundet Mening kan 
have om disse Sager, som henhøre under Diploma- 
tien og ikke vedrøre Hjertet, og er dette med Frøken 
Eleonora mig lige meget eller lidet kært, just som 
alt det andet denne Sag vedrørende.* 

cFor Gud,* udbrød Kongen« c det bekymrer os 
alvorlig at høre dig tale saa koldsindig derom. Har 
du dertil aldeles misforstaaet vor Mening, som blot 

Anna Hardenberg. 7 

har været at udpege en Brud til dig, saa stod det 
til dig selv at sige Ja og Amen til vort Valg eller 
forkaste det.» 

«Da maa jeg tilstaa,* svarede Hertugen heftig, 
«at jeg hidindtil forstod Sagen uret; ikke mindes jeg 
forud at være bleven spVirgt. Det kom jo ej heller 
nogen Sinde saa vidt, at jeg fik at skue med egne 
Øjne nogen af de Fyrstinder, Eders Majestæt og 
Rigens Raad havde udset til Gemalinde for mig, 
og hvorlunde kunde jeg da træffe Valget?» 

Paa Kongens blege Kinder viste sig to røde 
Pletter, der vidnede om hans Harme over de lidte 
Krænkelser, og Hertugen fortrød straks, at han til 
Trods for Dronningens Advarser ona Varsomhed 
havde udtalt sig saa skarpt og rørt ved et af de 
ømmeste Punkter. 

Intet havde nemlig krænket Kristian den Tredje 
saa dybt, som den Koldsindighed, hvormed Kejser 
Ferdinand havde optaget det danske Frieri . til hans 
Datter, og som var gaaet saa vidt, at det under 
Besøget i Frankfurt ikke engang var blevet Hertug 
Frederik forundt at stedes for Frøken Eleonora. 
Paa samme Maade var det gaaet med Renata 
af Lothringen; ja hendes Moder, Kristian den Andens 
begavede, men rænkefulde Datter, havde endogsaa 
i den Grad holdt det danske Hof for Nar, at hun, 
uagtet hun indlod sig i Underhandlinger med det, 
ikke engang holdt det Løfte, hun havde givet, at 
sende et Kontrafej af Frøken Renata til Danmark. 

«Ilde betænkt af dig,» svarede Kongen med 
usikker Røst, c og dertil ufornødent at minde os 
om de Krænkelser, vi for din Skyld have maattet 
døje. For Gud,» vedblev han med stigende Hef- 
tighed, « skulde man ikke tænke, at vi vare i Foragt 
og at somme mente, at vor Trone ikke stod fast 
og sikker? Men de skulle vorde beskæmmede alle 
til Hobe I » 

«Min kære Hr. Fader, » sagde Hertugen i en 
angerfuld Tone, c tag eder ikke den Sag saa nær 

til Hjerte! Tryg ved eders grundfæstede Magt, 
Folkets Hengivenhed og ved den Hæder, Eders 
Majestæt har vundet ved de store berømmelige 
Gerninger, I har udført til Kirkens Fornyelse og 
Rigets Befæstelse, kan I for Gud lade haant om 
eders Fjenders Ringeagt.* 

Kongens Harme lagde sig; han saa med For- 
undring og Velvilje paa sin Søn, der aldrig før i 
hans Paahør havde talt saa velvalgte Ord. 

«Dog,» vedblev Hertugen, «har dette med 
Tronens Usikkerhed haft sin Aarsag fra Fortiden, 
og vil jeg da sige, at Frøken Renata var et for- 
standigt Valg, eftersom dermed gamle Kong Kri- 
stians Slægt vilde bleven stillet tilfreds, og deres 
indbildte Krav paa Tronen da maatte falde bort.* 

«Nu,» sagde Kongen, c det glæder mig at for- 
næmme, at du dog har tænkt over Sagen; det 
vidste jeg ikke. Hidindtil har du holdt dig saa 
tavs og koldsindig, som vedrørte Sagen ikke dig; 
og vi maatte tænke, at din Hu slet og aldeles ikke 
stod til Ægteskab; men det skal du vide, Frederik, 
at stor Bekymring volder mig den Tanke, at Gud 
Herren kunde kalde mig og jeg gaa i min Grav, 
før denne saa saare vigtige Sag er ført til Ende.» 

«0, min kære Hr. FacJerU udbrød Hertugen 
og greb Kongens Haand, «lad nu ikke det volde 
edet Hovedbrud I Tænk nu blot paa at vorde 
karsk, og saa lade vi det andet hvile. Jeg finder 
vel en Gemalinde, naar Gud vil, og Tidens Fylde 
er def.» 

Dronning Dorothea var imidlertid ubemærket 
kommen til og havde hørt Slutningen af Samtalen. 
Hun tog Plads paa Bænken ved Kongens Side, og 
et kærligt Smil gled over hans blege Aasyn, da 
han saa hende og mærkede hendes Haand, som 
hun blidt lagde paa hans Arm. 

Hun saa paa Hertugen med et skarpt Blik og 
sagde : 

«Jeg hørte dine sidste Ord, Frederik, og ved 

saa, hvorom Talen her er gaaet mellem eder. Jeg 
maa da sige, at det ingenlunde vil fremme Kon- 
gens Sindsro, at du viser Sagen af og tager saa 
langt Sigte paa Fremtiden, hvad Ægteskab angaar. 
For Sandten, din Koldsindighed i dette Punkt er 
vel egnet til at vække sære Tanker om dig. Sig 
mig dog nu, saa du paa dine Rejser ingen Fyrst- 
inde, til hvem du kunde vende din Huf» 

€Nej,» svarede Hertugen meget bestemt. 

cNu, om de Jomfruer, som ikke ere af fyrste- 
lig Æt og os langt underlegne, er det vel ikke 
fornødent at tale. Vil jeg da blot spørge, dig, om 
du har Ulyst til Ægteskab og agter at gøre os den 
Sorg at blive Ungkarl alle dine Dage?» 

Hertugen blev rød i Kinderne og saa forlegen 
ned for sig; endelig saa han op med et usikkert 
Blik og svarede: 

cMin kære Fru Moder maa vel vide, hvad 
Kongen og jeg nys have talet om, at naar alle 
Forsøg paa at finde en Gemalinde til mig hidindtil 
ere strandede, da er jeg ganske sagesløs og uden 
Skyld deri. Dog det vil jeg nu sige og bekende, 
om mine kære Forældre ikke fortryde derpaa, at 
det er mit faste Forsæt ikke at formæle mig med 
nogen Jomfru, var hun end Arving til den ganske 
Jordens Kres, uden at jeg har set hende med mine 
egne Øjne og ved Samtale forvisset mig om hendes 
Hjertelag. » 

«Det var faa Ord, men faste, » svarede Kongen 
med et sørgmodigt Smil, tdog ufornødent at for- 
kynde denne din Beslutning, eftersom det ingen 
Sinde er kommet i vor Tanke at øve Vold mod 
dit Hjerte.* 

Dronningen tav, men det Blik, hvormed hun 
saa paa Hertugen, huede ham ikke. 

Havde de travle Rygter naaet hendes Øren 
og gennemskuede hun ham? Det fik han ikke nu 
at vide og var tilfreds med sin Uvished, men følte 

sig dog stundom til Mode som en Forræder ved 
at dølge sine Planer for sine Forældre. 

Hertugens Ærlighed og Oprigtighed vilde 
maaske til sidst have drevet ham til at aabne sit 
Hjerte i det mindste for Dronningen, hvis ikke 
Sofie Lykkes indtrængende Fornianing at bie, tie 
og dølge idelig havde genlydt for hans indre Øre 
og holdt ham tilbage. 

Han varede sig da og teede sig i øvrigt under 
sit Ophold paa Koldinghus saa fornuftigt, at hans 
Besøg blev hans høje Forældre til Glæde, og da 
Tilbagerejsen til Malmøhus forestod, sagde Johan 
Friis til Ejler Hardenberg: 

«Det tykkes mig fast, for Herren, at vi nu 
have faaet Nykkerne pillet ud af Hans Naade; et 
lykkeligt Paafund af os, den Rejse I » 

«Saamænd,> svarede Ejler Hardenberg med 
et Smil, f jeg tror moksen, at den megen Visdoms- 
tale, du har gydt i Hans Naades Øren er trængt 
ind i hans Hjerne og har der baaret nogen Frugt. 
Min Gerning skal det nu blive at værne oiii Skatten; 
kan hænde sig dog, at den vil vise sig at være 
den sværeste!* 



Ottende Kapitel. 
En Rest fra Himlen. 



En smuk, klar Novemberdag henad Aften stod 
Anna Hardenberg alene ved et af Hallens Vinduer 
paa Malmøhus og stirrede ud over Sundet, der 
krusedes af en rask Vestenvind. 

Det var gunstig Bør for enhver, som vilde 
skibe fra Sjælland til Skaane, og nu ventede man 
Hertugen og hans Følge hver Dag, thi der var 

allerede for en Uge siden kommet Melding om, at 
Hans Naade var indtruffen til København. 

Derpaa tænkte Anna, men med mere Spænding 
og Uro end Fryd; thi den Fred, hun nu i nogle 
Maaneder havde nydt, havde givet hende Tid til 
Eftertanke. Hun havde kæmpet mangen en Dyst 
med sit urolige Hjerte og brugt alle de Vaaben 
mod sig selv, der stod til en saa viljestærk og gud- 
frygtig Jomfrus Raadighed. 

Det kraftigste af dem alle var Guds Ord. Hun 
var, som saa mange Kvinder i hine Dage, vel be- 
vandret i den hellige Skrift og søgte stedse Trøst 
ved selve Kilden. Guds Ord var ikke for hende 
alene en Gave, Præsten rakte hende fra Prædike- 
stolen, naar hun gæstede Kirken, men hendes Tan- 
kers daglige Ledsagere og Vejledere. 

De havde gjort hende klog paa Livets Fri- 
stelser og vist hende Vejen til at sejre i Kampen, 
men dertil kom mangen Formaning, hendes For- 
ældre havde givet hende i hendes tidlige Ungdom, 
og saaledes mente hun nu, at hun, hjulpen af alle 
gode Aander, var kommen til Klarhed og havde 
faaet fast Grund under sig. 

Hendes Lidenskab, tænkte hun, maatte være 
Synd, Djævelens Værk, eftersom den Mand, der i 
en usalig Stund havde kastet sine Øjne paa hende, 
aldrig kunde blive hendes Ægtefælle for Gud og 
Mennesker. Hans Tale om Broderlighed og Ven- 
skab havde i bedste Fald været et tankeløst Munds- 
vejr, det indsaa hun nu ; men naar saa var, vandrede 
hun jo paa Randen af en Afgrund. Hvorledes 
skulde hun fly fra Faren? 

Hun havde sin Ære kær, og hun elskede sin 
Frihed. Hun var ingen elskovssyg Jomfru, og urene 
Drømme og det oprørte Blods Fristelser havde hid- 
til været hende ukendte. Hvorfra skrev sig den 
underlige, dæmoniske Magt, Hertugen havde over 
hende? Hvad var det, der drog hende til ham, 
naar han bare viste sig, og lammede hendes Kraft? 

Hun oprørtes ved at tænke derpaa, og hendes 
Kinder blussede af Skamrødme. Hun vilde ikke 
være et Legetøj i nogen Mands Hænder, end ikke 
i en Fyrstes, og hvad vilde hun blive andet, om 
hun gav sig hen til Hertugen. 

Og dog, hvor ridderlig havde han ikke vist sig 
i sin Adfærd mod hende? Maaske uforsigtig; men 
hvilken Hjertensvarme havde der ikke stedse ligget 
i hans Blik og i hans Ord, og havde hun egentlig 
Grund til at tænke andet, end at han ærede og 
agtede hende? 

Hun stirrede yd paa Søen uden at se den; 
hendes Tanker forvirredes, og hun følte den Grund, 
hun havde ment var fast som en Klippe, vakle 
under sig, da hun mærkede en Haand paa sin Skulder, 
og da hun vendte sig om, saa hun Sofie Lykke 
staa for sig. 

Hun saa paa hende med et af sine mildeste 
Blikke, men dog forekom det Anna, at der paa 
Bunden af disse uudforskelige Øjne lurede noget, 
som mindede hende om en Slange. Hun blegnede, 
og en Kuldegysning gennemrislede hende. 

«Staar du der og stirrer ud over Sundet?* 
sagde Sofie Lykke. «Nu, det begriber jeg! Hver 
Time kunne vi nu vente at se Mastetoppen af det 
Skib, som vil føre ham tilbage til os.» 

«Ham, hvem?» for det ud fra Annas Læber, 
idet hun rødmede dybt. 

«Ham du tænkte paa, Hans Naade Hertugen,* 
svarede Sofie Lykke smilende. 

Derpaa lagde hun sin Arm om Annas Liv, 
førte hende hen til den nærmeste Løjbænk og 
sagde : 

cLad os samtale lidt om ham; kun alt for 
længe har jeg sat det op.» 

Det opbragte i det første Øjeblik Anna at 
vide sig gennemskuet; men var det egentlig saa 
overraskende? 

Havde hun ikke nu og da givet sig blot, mens 

Hertugen var hos hende, og havde ikke, naar hun 
ret tænkte efter, hendes Adfærd under hans Fra- 
værelse stundom været paafaldende nok? Aands- 
fraværende, ligegyldig ved al huslig Gerning, sø- 
gende Ensomhed og ublidt afvisende Zwonnike 
eller hvem der forstyrrede hende — det var jo 
Kendetegn nok paa indre Uro og Ængstelse. Hvor 
mange fejle Sting havde hun ikke syet paa det 
Klæde, hun baldyrede til sin Farbroder, og der 
laa det endnu ufærdigt 1 

Under alt dette havde hendes Faster været 
overbærende, taalmodig fundet sig i hendes Luner 
og aldrig gjort hende Bebrejdelser; men nu mindedes 
hun rigtignok henkastede Ytringer og halvtydelige 
Ord, der vare undslupne Sofie Lykke, og som 
burde aabnet hendes Øjne og vist hende, at hendes 
Hjertes Hemmelighed var i hendes Fasters Hænder ; 
men hun havde i sin Aandsfra værelse ikke agtet 
paa dem. 

Nu fik hun alt at vide. Sofie Lykke saa paa 
hende med et funklende Blik og sagde: 

«Anna, skønner du Sagernes Stilling? En stor 
Magt' er lagt i din Haand, og et højt Kald vil en- 
gang lyde til dig I Det bør være for dig som en 
Røst fra HinilenI« 

< Faster,* udbrød Anna med usikker Stenftme, 
<hvad mener I? Hvorom taler I?» 

c Om Kongens Søn og Folkets udkaarne Drot,> 
svarede Sofie med dæmpet Røst; «hans Hjerte 
ligger i din Haand. » 

Anna lod se et sygeligt Smil og sagde: 

«Ej Faster, hvad fabler I der?» 

«Gid alle Fabler vare saa sandel Du ved, at 
det er saa, men du ræddes ved Tanken. » 

Dette Svar gjorde Anna stum; hun sad med 
Hænderne foldede i sit Skød og saa hen for sig, 
mens Sofie Lykke vedblev: 

«Se din Skæbne i Øjnene og indret din Færd 
derefter I Hertug Frederik har dig kær, og dette er 

ikke en fyrstelig Flyvegrille. Han elsker og ærer 
dig, som en retskaffen Yngling bør elske og ære 
den Jomfru, han vil give sin Tro og gøre til sin 
Hustru. Nu brug din Forstand og skøn, hvortil 
dette kan føre, om du selv vil!» 

Nu brusede Anna op og sagde heftig: 

«Ikke vil jeg indlade mig paa Rænkespil! 
Hvad jeg fomæmmer i mit Hjerte,, har intet med 
denne Verdens Krogveje, at skaffe — » 

«Ej,» faldt Sofie triumferende ind, eder fik vi 
din Bekendelse 1 Du tilstod der, at dit Hjerte er 
fanget, hvad jeg vel gættede, men dog gerne vilde 
have dit Ord for; og jeg fik endda mere, thi du 
brænder jo som en Glød.» 

Blussende af Undseelse sprang Anna op, som 
om hun vilde fly; men Sofie greb hendes Haand 
med sin, drog hende atter ned til sig og sagde 
i sin mest indsmigrende Tone: 

«0, hjertenskære Anna, gaa ikke fra mig i 
Vrede 1 Bliv og hør mig, hvad for Sandten vil 
være til dit eget .Gavn. Ikke er det min Agt at 
opildne end mere den Lue, som brænder i dit 
Bryst, nej tvært derimod hjælpe dig tjl at dæmpe 
den, at den ikke skal anrette Ulykker. » 

Anna tilkastede, Sofie et sky, mistroisk Blik, 
men lyttede dog opmærksomt til hendes Tale, da 
hun talte videre: 

«Forstaa mig ret! Luen bør dæmpes, at den 
ikke skal slaa ud og brænde Huset af over Hove- 
det paa Hans Naade og dig; med andre Ord, her 
maa ties, bies og dølges, indtil Tidens Fylde er 
der. Er dette i dine Øjne Rænkespil og kalder 
du det at gaa Krogveje, da maa jeg svare dig, at 
saa dømmer kun Taaber. I den Tro, at det er en 
ærlig Sag at elske oprigtigt og af et rent Hjerte, 
hvad jeg er forvisset om, du gør, vil jeg bruge 
Herrens egne Ord og sige til dig, som han fordum 
sagde til sine Disciple: værer fromme som Duer 
og snilde som Slanger I » 

« Faster U udbrød Anna og rev sin Haand til 
sig, «I taler selv som en Taabe og tager Herrens 
Ord forfængelige; forlad mig, at jeg siger det, 
men det gælder mit Ve og Vel. Jeg er ikke saa 
forblindet, at jeg kan tro det, I sagde om Tidens 
Fylde, som skal komme; ikke har jeg noget Øje- 
blik tænkt, at Hertugen vilde gøre mig til sin 
Hustru, og des større er da min Synd, om jeg for 
en lille Stund lod mig daare. Dog har dette ikke 
saa meget paa sig, som I tror, og jeg skal med 
Guds Bistand vide at faa Bugt dermed.* 

<Ej hør!» udbrød Sofie i en spydig Tone; men 
Anna føjede til: 

«0g for at I kan skønne, at dette er min Al- 
vors Mening, da vid, at jeg, naar Farbroder er 
kommen, agter at bede ham give mig Forlov at 
drage herfra og didhen, hvor eders egen Datter et, 
til Birgitte Gjøe paa Hillerødsholm.» . 

Sofie Lykkes Øjne lyste af Had. Vel var det 
kun hendes Stifdatter, Anna sigtede til, Edele 
Jakobsdatter Hardenberg, hvis Moder, Sofies afdøde 
Gemals første Hustru, havde været en Bilde; men 
det havde dog krænket hende haardt, at nogle af 
Frænderne havde fordret og sat igennem, at 
Jomfru Edele blev tagen fra hende og sat i Huset 
hos Birgitte Gjøe, der var berømt for sine Gaver 
til at opdrage unge Jomfruer, hvad hun gjorde uden 
Vederlag, alene af Lyst, og fordi Gud havde nægtet 
hende selv Børn. 

Sofie fattede sig dog hurtig, Hadets Glimt 
forsvandt af hendes Øjne, og hun svarede med 
drillende Rolighed: 

«Af den Rejse vorder der intet, min Dukkel 
Ejler kan ikke afse dig, som er hans Hjertes Glæde 
og hans Øjnes Lyst i hans enlige Stand, da Gud 
tog baade hans Hustru og Døtre fra ham. Du 
ved det og begærer da vel ikke den Orlov. » 

« Sagde jeg til Farbroder Aarsagen,» svarede 
Anna, « vilde han paa Stand skikke mig bort.* 

fOg mig med og slaa mig med Bagdøren,* 
sagde Sofie i samme Tone, «al den Stund han er 
"Cn Mand af indskrænket Forstand og kan ikke fatte 
nogen fri og stor Beslutning, men gaar ad den 
slagne Vej lige efter Næsen. Her gælder det 
med et højt Sind og kækt Mod at gribe og holde 
fast det Guldæble, Lykkens Fe har kastet i dit 
Skød, som vil forlene dig med den højeste Ære 
og Magt, et Menneskebarn kan vinde, og hæve din 
Slægt over alle andre i Riget.* 

« Ti, Faster, til» udbrød Anna, «eller jeg bliver 
som I, besat af en ond Aand og gaar fra Vid og 
Samling.* 

<Har ingen Nødl» svarede Sofie I^ykke med 
€t roligt Smil. «Det sætter sig vel, naar du faar 
fuld Besked. Ikke er jeg en Fjante, som en Van- 
vidsdjævel løber af med, og ikke befatter jeg mig 
med Gætteværk i saa stor en Sag som denne. 
Vid da, at jeg har talet med Hans Naade, forinden 
han drog herfra, og han har givet mig til Kende, 
at det er hans faste Beslutning, om du vil som han, 
at gøre dig til sin ægteviede Hustru og Danmarks 
Dronning ; og vil du kende de Ord, han talede om 
dig, da kan jeg sige dig dem, thi de have præget 
sig uudslettelig i min Hukommelse. Han sagde: 
— Anna er mig mere dyrebar end mit eget Liv, 
ja, mine høje Fædres Aand forlade mig det, somme 
Stunder endogsaa dyrere end den Krone, jeg en- 
gang skal bære, om Gud Herren saa vil I — Disse 
vare Ordene, saa sandt hjælpe mig Gudl» 

Anna sad som fasttryllet og stirrede paa den 
talende; hun var ikke i Stand til at fremføre et 
Ord. 

«Da,» vedblev Sofie Lykke, « lagde jeg Hans 
Naade paa Sinde og bad ham betænke de store 
Forhindringer, der staa i Vejen og formene, ham 
nu at naa hans Ønskers Maal. Jeg sagde til ham, 
som nys til dig: her maa ties, bies, dølges, indtil 

han sidder i Kongestol og fører Sceptret og har 
Magt til at kaare til Dronning, hvem han vil.» 

Sofie tav et Øjeblik og vedblev derpaa med 
Varme og Fynd: 

<Nu kender du Sagernes Stilling og ved, hvad 
han vil. Jeg siger da nu til dig: betænk din Herres 
Vel, om du i Sandhed elsjffir haml Betænk, at 
uden dig vil Livets Lykke være ham nægtet, og 
ej Kronens Glans, ej Magt og Hæder vil kunne 
trøste ham elJer opveje Forliset. Glem ikke heller, 
at af hans Hjertefred og Sjælskraft hænger mere 
end af nogen anden Mands, Rigernes Vel og Folkenes 
Lykke og Velvære. Stød ham saa fra dig, om du 
tør eller kanb 

Anna var bleven dødbleg, og hendes Øjne lyste 
med Feberglans. 

« Faster, » sagde hun langsomt og afbrudt, »for- 
holder Sagen sig, som I siger, da staa Gud mig 
naadig bil Er jeg værdig til saa stor en Ære, og 
har jeg Kraft til at bære en Krone ?> 

«Du har detU svarede Sofie og greb Annas 
Haand. «Vær nu ingen modløs Taabe! Jeg keur 
der dig og ved, hvad der bor i dig. Derpaa kom- 
mer det an, hvilke Gaver Gud Herren gav et Men- 
neske. Ung og uforfaren er du, men dine Kræfter 
og din Forstand ville vokse med din Lykke. Du 
skal berede dig til dit høje Kald, og jeg skal staa 
dig bi med Raad og Daad.» 

Men Anna drog sin Haand til sig. 

«Ikke tvivler jeg om eders gode Vilje, Faster, 
men der gives dem, der staa mig end nærmere, og 
andre, hvis Agtelse er mig dyrebar. Skulde det 
nogen Tid ske, hvad I spaar, men hvad jeg tvivler 
om, at Hertugen begærede mig, en Undersaat, til 
Ægte, da maatte jeg beraade mig med Farbroder 
fornemmelig, men og med — » 

fO jeg gætter med hvemb faldt Sofie ind, 
« Birgitte Mogensdatter og Herluf.* 

fSaamænd,» svarede Anna, «der gættede I 
detU 

«Nu, da vid,» sagde Sofie og blev for første 
Gang under denne Samtale heftig, «at vil du lytte 
til dine Frænders Raad, da vil det surre i dit Ho- 
ved som i en Bikube Nogle ville raade til, og 
det vil være dem, d^. have Forstand, andre ville 
ræddes og raade fra, atter andre af Misundelse søge 
at gøre det hele til intet ^ 

Hun tav, fattede sig og vedblev: 

«Nu sætte vi, at du straks paa Stand løb til 
Ejler og plaprede alt ud, eller du fik Held til at 
drage til Hillerødsholm og der gav dig Birgitte i 
Vold. Da vilde du faa at mærke, at de og deres 
Lige med al deres Dyd have et Trællesind, fri- 
baarne Mænd og Kvinder uværdigt. Alle bejle de 
stedse til Kongegunst. Birgitte er Dronning Doro- 
theas ydmyge Tjenerinde, og Herluf gaar stedse 
Hendes Naades Ærinde, det han viste ved at 
række Haand til at fælde og jage i Landflygtighed 
Hendes Naades Uven, en Dannemand, som Peder 
Oxe; men nidkære ere de baade tillige, og ingen 
Sinde ville de finde sig i at bøje Knæ for en af 
deres Lige.»' 

Sofie Lykke blev ikke var den Selvmodsigelse, 
hun gjorde sig skyldig i ved at tillægge Herluf 
Trolle og Birgitte Gjøe saa stor Underdanighed; 
thi havde hun Ret deri, da vilde det jo ogsaa 
være at vente, at de vilde bøje sig for Hertug 
Frederiks Vilje, naar han først var bleven' Konge. 
Men Anna sad og stirrede hen for sig, som om 
hun slet ikke mere hørte, hvad hendes Faster sagde. 

Endelig udbrød Sofie Lykke: 

«Guds Blod, hvilken skræksom Tanke, om ikke 
en tysk Grevedatter, men en god, ædelig dansk 
Jomfru blev Kongens Brud! Da vilde vel Land 
og Rige forgaal Og nu,» vedblev hun, idet hun 
rejste sig, «vil jeg ikke sige mere om den Sag. 
Jeg har raadet dig, som min Forstand indgav mig 

det, og min Hengivenhed for Hans Naade og dig^ 
bød mig. Nu staar det til dig, om du vil lade dig^ 
slæbe til Brudeskamlen af et Drog og en Skrant- 
ning som Oluf Mouritsen og sidde i Gaarde med 
ham, mens han feder sine Stude og tæller sine 
Rosenobler, eller du med Kongens Søn, snart Dan- 
marks og Norges Drot, vil stige op ad Tronens Trin 
og sidde der, hvor Thyra Danebod, Dagmar og^ 
Margrete sad, saa at de Hardenbergers Ulv skal 
stilles Side om Side i Rigets Vaaben med Dan- 
marks og Norges Løver, hvor Hjerter staa i Brand. »^ 

Derpaa vendte hun sig brat og gik ud af Hallen 
uden at se tilbage eller ofre Anna et Blik. Som 
hun var kommen, saa gik hun, nemlig i det rette 
Øjeblik. Hun fattede, at alt var sagt, sotn siges, 
skulde, og at mere kun vilde svække Virkningen 
af det sagte. 

Hun fik da ikke at se det vekslende Minespil 
i Annas Aasyn, mens hun nu sad der, overladt til * 
sig selv, og som var et Vidnesbyrd om, at det 
Frø, der var blevet nedlagt i hendes Sjæl, spirede 
hastig og ved Indbildningens stærke Magt i kort 
Stund voksede til et Træ. 

Hendes Sjæl var ikke der, hvor hendes Legeme 
var, men fløj nu vide om med Ørnens høje Flugt^ 
og hun oplevede paa denne Vandring gennem Mu- 
lighedernes Rige Ting saa vidunderlige, at hendes 
Hjerte bankede af Fryd derved. 

Skuepladsen var herlig og stor; det var Dan- 
marks Sletter og Norges Fjælde, det var Rigernes 
Kongeborge, Tingsteder og Kirker. Overalt saa 
hun en Trone, ad hvis Trin hun Steg op, ført af en 
kongelig Haand, hendes Gemals; hun følte Kronens 
gyldne Ring paa sin Isse, hun saa Folkenes talløse 
Skarer, som hyldede hende, stolte Frænder og Kyn- 
dinge, som bøjede sig for hende. 

Da veg alt dette bort, og hun saa kun ham,, 
hvem hun elskede. Hun var med ham i Løn- 
kammeret, delte med ham Livets stille Glæder og: 

dets svare Byrder, lettede ham Kronens Vægt, gav 
ham gode og fromme Raad og blev ham en anden 
Dagmar, Fattigmand til Lise og Trøst. 

Saa vaagnede hun af den skønne Drøm, følte 
Sofie Lykkes Slangeblik hvile paa sig og følte 
Trykket af hendes faste Haand. Var hun en Frænke 
og Veninde, til hvem hun turde sætte sin Lid? 
Var hun andet end en Fristerinde, som hidsede 
hende op og drev hende frem, hun vidste ikke af 
hvilke Bevæggrunde, uden at bryde sig om den 
endelige Udgang derpaa, enten den blev hende til 
Ære og Ophøjelse eller styrtede hende i en Afgrund, 
af hvilken hun aldrig mere vilde komme op? 

Netop som disse Tvivl væltede sig ind paa hende 
og drog et Slør for hendes Dronninge-Drøms straa- 
lende Billede, skinnede nogle tændte Kerter i Hallen 
hende i Øjnene, hun saa Svende færdes med stor 
Travlhed ved Skænken i Hallens modsatte Ende, 
hun hørte stort Bulder nede i Gaarden, saa Gen- 
skinnet af Fakler lyse gennem Indgangsdøren fra 
Taarntrappen, gættede, hvad det var, og sprang op. 

Hertugen var kommen; hun hørte alt de klir- 
rende Fodtrin og Lyden af stærke Røster, men 
blev staaende et Øjeblik som lamslaaet, indtil 
endelig Udraabet: Jesus! undslap hendes Læber, og^ 
hun flyede op til Hallens øverste Ende, hvor hun 
forsvandt gennem den Løndør, som førte til Fruer- 
^tuen. 



Niende Kapitel. 
Handske og Jiaand. 



Fjorten Dage vare hengaaede siden Hertugéns 
Tilbagekomst til Malmøhus, og alt var i den Tid 
tilsyneladende gaaet sin jævne og rolige Gang. 

Hans Naade og Slotsbefalingsmanden syntes 
at staa paa den bedste Fod med hinanden, Sofie 
Lykke teede sig usædvanlig blidt og stilfærdigt, og 
Anna førte et tilbagetrukkent Liv i Fruerstuen og 
paa sit Kammer. 

Det var en barsk, mørk Morgen først i December 
Maaned. En kort Vinter med klingrende Frost var 
bleven afløst af Tø og Slud. Tunge Regnskyer 
joges over Himlen af Stormen, lig grædende Furier, 
hvis Kaabeflige sænkede sig mod Jorden og ind- 
hyllede alt i sine klamme Folder, medens Øresunds 
Bølger slog skummende mod Malmøs Strandvold, 
som om de vare forbitrede over denne unaturlige 
Hindring, der forbød dem at overskylle Kysten. 

Mørket rugede endnu i Slottets smaa Kamre; 
og i den store Hal, Beboernes sædvanlige Sam- 
lingssted paa enhver Tid af Dagen ; men i Kaminen 
i Hallens øverste Ende brændte et vældigt Baal af 
Favnestykker paa de glødende Ildbukke. , 

Det var oplivende for Øjet at se de blussende ' 
Flammer, men den Varme, Ilden udbredte, naaede 
ikke engang til Midten af Hallen, hvorfor en Kres 
af Løjbænke omkring Kaminen indbød til at tage 
Sæde i umiddelbar Nærhed af Baalet, og der var 
tillige henlagt tykke Fodtæpper, for at Fødderne 
ikke skulde isnes af de kolde Stenfliser. 

Dog lod det ikke til, at nogen af Slottets Be- 
boere havde kunnet nyde godt af de lune Sidde- 
pladses Hygge, ikke fordi de jo for længe siden 
alle vare ude af deres S^nge ; thi Ejler Hardenberg 
taalte ingen Syvsovere i sin Husstand, og den eneste 
Mand paa Slottet, der i saa Henseende havde sin 
Frihed, nemlig Hertug^en, havde siden sin Hjem- 
komst 'vist sig meget virkelysten og rettede sig i 
det hele saa meget efter sin strenge Mentors Ønsker, 
at denne havde ladet al Mistænksomhed og smaa- | 
lig Udspejden af hans Handlinger fare. 

Dugsvendene vare i Færd med at tjerne Lev- 
ningerne af Davren, som Hertugen og Hofsinderne j 

i Boldsalen. Det store Egetræsbord, som stod ikke 
langt fra Kaminen, var bleven* berøvet sin frynsede 
Dug, Fade og Drikkekar vare fjernede, afvadskede 
og hensatte paa Skænken, og den. sidste af Dug- 
svendene forlod netop Hallen, da Sofie Lykke traadte 
ind ad den lille Løndør oppe ved Kaminen. 

Hendes Blik røbede Tilfredshed over, at Hallen 
var tom. Med kryslagte Arme gav hun sig til at 
vandre frem og tilbage i det store Rum, hvilket 
hun ofte plejede at gøre for at skaffe sig legemlig 
Bevægelse inden Døre, naar Vejret var barsk. 

Hendes Holdning og Gang var endnu stoltere 
og fastere end sædvanligt. Nu og da standsede 
hun, stirrede ud gennem de regnvaade. Glarruder, 
henfaldt i Tanker og lod sine Fingre lege med 
Nøgleknippet ved hendes Bælte, Tegnet paa hendes 
Værdighed som Husmoder paa Malmøhus. 

Dog tænkte hun næppe i dette Øjeblik paa 
den huslige Gerning, hun havde røgtet, inden hun 
traadte ind i Hallen \ thi hendes fyldige Ansigt med 
de faste Træk, som omsluttedes af en sort Fløjls 
Hue, oplivedes nu og da af et hoverende Smil. 

Hun tænkte paa den Samtale, hun paa det 
samme Sted havde haft med Anna lige før Her- 
tugens Tilbagekomst, paa hendes unge Frænkes 
stolte Tilbageholdenhed og levende Modvilje, og 
hun maatte da vel nu smile ved Tanken om den 
mærkelige Forandring , Hertugens Tilsynekomst 
havde frenikaldt. 

Sofie havde nemlig holdt sit Løfte til Hans 
Naade, at han i belejlige Stunder skulde faa Lov 
til at mødes med Anna, og han havde saaledes 
høstet Lønnen for lang Tids Selvbeherskelse. 

Nu og da, naar Ejler Hardenberg var fravæ- 
rende eller optagen, havde han sneget sig ind i 
Fruerstuen og der tilbragt lyksalige Timer i Annas 
Selskab, dog altid i Sofie Lykkes Overværelse, og 
Zwonnike, som var bleven vunden ved en klækkelig 

Anna Hardenbei-g;. o 

Gave, plejede da at staa paa Post uden for Døren 
for at forebygge Overrumpling. 

Jo oftere Hertugen saaledes kom i Annas Nær- 
hed, des mere syntes hendes Tvivlsmaal at vige 
for hendes mægtigt voksende Lidenskab, og Sofie 
tænkte netop nu, at om dette end væsentlig var Her- 
tugens eget Værk, saa havde dog hendes Med- 
delelser til Anna hin Aften før Hertugens Komme 
og hendes indtrængende Ord sin Part i Sejren ; og 
at dette var saa, ' sluttede hun ogsaa deraf, at Anna 
syntes at have faaet Bugt med al Mistænksomhed 
og Modvilje mod hende selv, viste hende større 
og større Fortrolighed og sluttede sig stedse fastere 
til hende. 

Da Sofie Lykke atter vendte sig fra Vinduet 
for at fortsætte sin Vandring i Hallen, traadte hun 
paa en blød Genstand, tog den op og saa, at det 
var en Hjorteskinds Handske og hørte til en Mands 
Haand. Det tykkedes hende, at hun skulde gen- 
kende den, og de tvende nede ved Knaphullet med 
Guldtraad stukne E'er og Ulvehovedet derved stad- 
fæstede hendes Formodning, at den tilhørte Ejler 
Hardenberg og vistnok var tabt af ham for lidt 
siden, da han gik Ira Davren med Hertugen. 

Hun holdt Handsken op for sig, saa paa den 
med et haanligt Smil, lod den falde paa den Løj- 
bænk, som stod i Vinduesfordybningen og brast 
derpaa i Latter. 

De korte, klare Lattertoner gav Genlyd i 
Hallen, hun blev forskrækket derover, saa sig om 
og tav brat. 

Nej, der var ingen Lurer, som kunde blive 
Vidne til dette hendes vilde Udbrud af Ringeagt 
for Handskens Ejermand og hendes Fryd over den 
Haands Afmagt, til hvilken Hylsteret passede. 

Et kildrende Velbehag ved Tanken om, i hvilken 
Grad hun havde taget sin myndige og selvkloge 
Frænde ved Næsen, fyldte hendes Bryst og gjorde 
hendes Skridt hurtigere og lettere, idet hun nær- 

mede sig Kaminen for at nedlade sig paa en af de 
der henstillede Løjbænke, da Løndøren gik op, og 
Genstanden for hendes Ringeagt stod for hende. 

Denne pludselige Aabenbarelse var selv Sofie 
Lykkes stærke Nerver for meget, hun for sammen 
og blev blussende rød. 

«Ej,» udbrød hun, «hv6r I kyste mig, Ejler !» 

cHo, hol» smaalo han med sin dybe Røst; 
men hun vendte sig fra ham, gik hurtig hen til 
den Løjbænk ved Vinduet, paa hvilken hun havde 
henkastet Handsken, tog den, og da hun vendte 
tilbage med den, havde hun genvundet sin Fatning. 

c Det er vel denne, I søger ?» spurgte hun, idet 
hun smilende rakte ham Handsken. 

<Ej sel> udbrød han og tog Handsken. «Har 
jeg ikke der gaaet med kun een Handske og er 
ikke bleven det varl> 

Dette kunde nu nok hændes en Mand den- 
gang, fordi det var Skik, i det mindste inden Døre, 
at bære Handskerne løst i Haanden og ikke trække 
dem paa. 

«Nu,» vedblev han, cderi kan I, min kære 
Frænke, se et Bevis paa, at mit Hoved denne 
Morgenstund har været fuldt af Alvorstanker. De 
dreje sig om en Sag, som ligger mig meget paa 
Sinde, og hvorom jeg ønsker at tale med eder. 
Jeg var ved Fruerstuedøren og traf der Zwonnike. 
Hun sagde mig, at I var her, og gik jeg saa den 
korteste Vej herhid. » 

Sofie tog Sæde og Ejler fulgte hendes Eksempel ; 
men medens han derpaa blev siddende nogle Øje- 
blikke og i Tavshed stirrede ind i Ilden, for ad- 
skillige Tanker hurtig gennem hendes Hoved. 

Hvad mon han vilde? Havde han faaet Nys 
om Hertugens hemmelige Besøg i Fruerstuen ? Næppe, 
thi i saa Fald vilde han straks faret løs paa hende 
og havde overvældet hende med Bebrejdelser. 

Mon det var noget Husstyrelsen vedrørende? 
Denne Tanke gjorde hende et Øjeblik urolig. Hen- 

&♦ 

des Orm var Attraa efter timeligt Gods; den kunde, 
som vi have sét, tage en høj Flugt og stile mod 
et stort Maal, men tabte dog ikke det ringere af 
Sigte og blev da til smaalig Nærighed. Hun und- 
lod aldrig at gøre sig sine Fordele, hvor det kunde 
ske i Smug eller med et Skin af Ret, og saaledes 
havde hun ogsaa baarét sig ad paa Malmøhus, som 
hun troede, uden at Ejler Hardenberg havde mær- 
ket det. 

Dog, tænkte hun videre, om dette gælder det 
samme; drejede det sig derom, vilde han straks 
have buset løs; men nu fik hun at vide, hvad 
det var. 

Ejler Hardenberg hævede Hovedet, saa alvors- 
fuldt, men dog velvillig paa hende og sagde: 

«Schilchen havde i Gaar tillige med de andre 
Brevskaber fra Koldinghus en Skrivelse til mig fra 
Holger Ottesen. » 

Hans Schilchen var en af Kongens Enspændere 
eller Kurerer ; Holger Ottesen Rosenkrantz var Oluf 
Krognos's Svoger. Da han blev nævnt, gik der et 
Lys op for Sofie Lykke, og hendes Anelse stad- 
fæstedes ogsaa straks, idet Ejler Hardenberg efter 
et Øjebliks Tavshed sagde: 

fHan skriver om Oluf Mouritsen og spørger, 
om det ikke nu kunde være paa Tide at fremme 
Sagen mellem ham og Anna. For Gud, nødigt af- 
ser jeg min kære, unge Broderdatter, men kan dog 
ikke forsvare for Gud og min Samvittighed at af- 
holde hende fra at indtræde i den hellige Ægte- 
stand, hvor hun ved en god og retskaffen Hus- 
bondes Side vil være som i en tryg Havn, frelst 
fra Fare og Fristelse. Ej saa?» 

Sofie saa paa ham med et lurende Blik og 
svarede : 

«For saa vidt saare faderligt og kri.steligt tænkt 
af eder, Ejler. » 

«For saa vidt?» gentog han langsomt og saa 

spørgende paa hende. «Hvad dølger sijg nu bag 
de Ord?» 

«0.» svarede Sofie, • idet hun legede med sit 
Nøgleknippe og saa ind i Kaminilden, «jeg tænkte 
blot som saa og gjorde mig selv det Spørgsmaal: 
mon Annas Hu staar til Ægtestanden og ønsker 
hun alt nu at gives bort?» 

< Ganske ufornødent at spørge saa,> svarede 
Ejler Hardenberg barsk; «en Jomfru maa lade sig 
give bort, naar hendes Frænder ville, og nytte Lej- 
ligheden, mens den er der. Anna maatte være sært 
skabt, om hun trak Jomfrustanden for; og hørtes 
ej sligt siden Papismens Dage, da Pavens ugudelige 
Tyranni drev unge Jomfruer i Nonneklostre.* 

<Nu, » sagde Sofie, « til det første Spørgsmaal kom- 
mer et andet: mon Oluf Mouritsen staar hende an?» 

«Ej hørb udbrød Ejler Hardenberg og lod en 
kort, tør Latter høre. «Hvor vil I, Sofie, udpege 
en Fæstemand af mere ædel Byrd og rigere paa 
Gods? Er han dertil en retskaffen Ungersvend og 
befattede sig ingen Sinde med Drik, Dobbel eller 
anden Daarlighed.» 

«Saamænd,» svarede Sofie aabent; «det sidste 
har nu vel sin Aarsag, eftersom Oluf Mouritsen er 
noget skrøbelig af Helbred og ikke taaler et rask 
Levnet, som andre gæve Ungersvende. Jeg kunde 
ønske skøn Anna en mere karsk og fager Hus- 
bonde. Dog faar det saa være og jævner sig vel, 
om hendes Hu staar til ham. Men uden det raader 
jeg fra; ikke bør der øves Tvang paa hende, deraf 
vokser ingen Lykke udi Ægteskab.* 

Ejler Hardenberg saa paa hende med et for- 
skende, mistroisk Blik og'^agde: 

«Jeg fornæmmer, at Oluf Mouritsen ikke har 
eders Gunst, intet videre. Jeg er da vel gaaet til 
den urette i den Sag, idet jeg vendte mig til eder, 
hvad jeg dog ikke vilde undlade, eftersom I for 
Tiden er Anna som i Moders Sted. Dog undrer 
det mig saare, hvad I nys sagde om ikke at øve 

Tvang ; thi vel er dette ikke kommet i min Tanke, 
som ganske ufornødent; men jeg maa dog spørge 
eder, om I tog saa blødt paa eders egne Døtre, 
Helvig og Anna, da de bleve givne bort. Det blev 
vel da sagt til Helvig, at Erik Ottesen var en Mand 
for hende og ligesaa om Erik Rud til Anna, og 
det skete da, som I bød, og vi fornam intet til, 
hvad de unge Jomfruer selv havde til Sinds ; derom 
blev ganske og aldeles ikke spurgt* 

«Der gjordes saa,» udbrød Sofie heftig; «jeg 
gjorde det, al den Stund jeg fornam, at ^ore Fræn- 
der drev for haardt paa; og gik det her, som baade 
før og siden, at min Myndighed blev traadt for 
nær under det Foregivende, at Pigerne ikke vare 
mine kødelige Børn, men Edele Billes, hvad vel er 
sandt, men burde jeg dog som deres Faders Hustru 
have raadet over dem og — > 

«Nu, nu,» faldt Ejler Hardenberg ind, <vel 
muligt, at eders Myndighed da blev traadt for nær, 
men derom maa jeg sige, at om I af Krænkelse 
derover har ophidset eders Stifdøtre til Modstand, 
da har I handlet ilde. Dog drev I ikke den Krig 
frem ; og vil det end mindre lykkes eder her, efter- 
som I ingen Myndighed har over Anna Korfits- 
datter uden den, jeg har givet eder.» 

Sofie Lykke havde imidlertid genvundet sin 
Fatning. Hun sad og saa paa sin Frænde med et 
tirrende Smil; hun vidste, at Anna Hardenbergs 
Hjerte laa i hendes Haand, og at hendes Magt 
over det var saa stor, at Ejler Hardenbergs lovlige 
Myndighed efter al Rimelighed J^er vilde trække 
det korteste Straa. 

Uagtet han intet vidste om hendes Rænker, og 
han ingen Anelse havde om Annas Møder med 
Hertugen, laa der dog noget i det SmH og det 
Blik, Sofie Lykke sendte ham, der foruroligede 
ham. Han mindedes pludselig, at han var gaaet 
til Sofie Lykke i den Tro, at hun havde stor Ind- 
flydelse hos Anna, og han indsaa nu, at det vilde 

været klogere af ham, om han ikke havde rippet 
op i hendes egne Sager. 

Han tog sig da sammen og slog om i en 
ganske anden Tone, idet han venlig sagde: 

< Fortryd ikke paa, hvad jeg der sagde, Sofie I 
Tænk som jeg alene paa Annas Vel og frem den 
Sag, som førte mig til eder. Drag eder til Minde, 
hvorlunde det forholder sig — ganske som Holger 
skriver — nemlig saa, at Bejleren er ung og bly, 
og at vi ældre, som mene ham det godt, bør bane 
Vejen for ham. Tal til Anna og stil hende for, 
at som vi have udtænkt det, bør det være, al den 
Stund — » 

«Jeg gør det ikke,» faldt Sofie ind med stor 
Bestemthed; <og vil I kende Aarsagen til mit Af- 
slag, da er det den, at Anna har aabnet sit Hjerte 
for mig og tilstaaet, at Oluf Mouritsen er hende 
imod; hun lider ham ej, og ingen Sinde gaar hun 
til Brudeskamlen med ham.» 

«Guds Blod!» raabte Ejler Hardenberg for- 
bitret og sprang op, «hvi sagde I ikke det straks ?» 

<Ej se, hvor rasende I bliver I » svarede Sofie. 
«Mon I er en besindig Mand, hvem man tør give 
en Sandhedsdrik i et Drag ? Nej, I er som en hid- 
sig Yngling, hvem den maa indgydes Draabe for 
Draabe.» 

Ejler Hardenberg havde forladt Kaminpladsen 
og maalte nu Hallen paa tværs med lange Skridt; 
men det lykkedes ham at tæmme sig selv, han 
standsede foran Sofie og sagde: 

«I har Ret I En Mands Vrede udretter intet 
godt og er dertil i denne Sag ufornøden. Anna er 
en forstandig og dydig Jomfru, sine Frænder og 
fornemmelig mig, som nu er hende i Faders Sted, 
lydig og hørig. Naar hun faar Kundskab om min 
Vilje, vil hun bøje sig, og alt vorde godt.» 

<Nu,> udbrød Sofie og rejste sig, «lad det 
komme an paa en Prøve! Om I saa vil, da gaar 

jeg nu at hente Anna; saa kan hun svare for sig 
selv.» 

Dette dristige Skaktræk af hans snu Frænke 
forbløffede Ejler Hardenberg. Han vilde helst have 
taget Anna for i Enrum, men var for stolt til at røbe 
nogen Tvivl om sin egen Myndigheds Magt, hvor- 
for han nikkede og sagde: 

«Vel, gøre vi da det I Bring hende hid, og 
vi skulle faa at se!» 

Han fik temmelig lang Tid til at gruble over 
Sagen og ærgre sig over Sofies Egensind, og han 
var omsider naaet saa vidt, at han forbandede den 
Stund, da han tvært imod nogle kloge Venners 
Raad havde bedet hende om at komme til ham 
og forestaa hans Hus, da Løndøren gik op, og hun 
traadte ind med Anna. 

Anna var bleg, og man saa af hendes Øjnes 
fugtige Glans, at hun havde fældet Taarer. Dog 
gik hun uden Tøven hen til sin Farbroder, som 
drog hende til sig, kyssede hende paa bægge 
Kinder, lod hende tage Plads og gjorde selv lige- 
saa, mens Sofie blev staaende bag ham med Blikket 
fæstet paa Anna. 

Hun sad bleg og stum og saa ned for sig, men 
dog kendtes paa hendes fine, bevægelige Træk det 
stærke Sindsoprør, hvori hun var. 

Ejler Hardenberg greb hendes Haand og sagde 
helt mildt: 

«Jeg maa vel tro, mit Barn, at Faster alt har 
sagt dig, hvad det gælder, og hvisaarsag du er 
bleven hentet hid. Dog skal du nu høre det af 
min egen Mund, og er det da mit Haab, at du dog 
vil, som jeg, og at den kærlige Enighed og Sam- 
stemning i alt, som har fundet Sted mellem os, 
siden jeg kom dig i Faders Sted, ikke vil vorde 
brudt for — jeg ved ikke hvilke Nykkers Skyld, 
dem vel andre have indgivet dig.» 

« Farbroder I > udbrød Anna dybt bevæget, og 

idet hun saa op med et taareblendet Blik, men 
kun dette ene Ord kom over hendes Læber. 

Sofie mærkede af hendes Stemmes Skæl- 
ven og læste i hendes Øjne, at oin hun havde været 
alene med Ejler Hardenberg, vilde hun vel have 
ladet sig rive hen til fuld Tilstaaelse, hvilket nu nok 
skulde blive forebygget. 

<Hør det med Rolighed,* vedblev Ejler. <01uf 
Mouritsen har begæret dig til Ægte, og har dette 
hans Forsæt, at ville gøre dig til sin Hustru, alle 
vores fulde Samstemning paa baade Sider, al den 
Stund vi holde dette for at være et godt og ære- 
fuldt Tilbud ; og Oluf er saa gæv og dannis en 
Ungersvend, som nogen Tid begærede en Jomfru. 
Sig mig nu, staar han dig an? Kan du vende din 
Hu til ham?» 

«Nej,> svarede Anna heftig; «o, kære Far- 
broder, vredes ikke paa mig derfor, men jeg kan 
ikke vorde hans Hustru !» 

«Og Aarsagen til dette Nej, Anna,» spurgte 
Ejler, «lad mig faa høre den!» 

« Ufornødent at pine Tilstaaelser ud af hende, » 
lød det bag Ejler Hardenbergs Ryg; ^j^g har jo 
alt sagt eder Aarsagen, Ejler, som er stor og 
nok; hun lider ham ej, og ikke kan hun give sin 
Tro til en Ungersvend, hvis blotte Tilsynekomst 
fylder hende med Lede.» 

Ejler Hardenberg vendte sig om, maalte Sofie 
med Øjnene og sagde: 

«Ikke spurgte jeg eder, men Anna.» 

Derpaa rejste han sig, slog ud med Haanden 
og sagde med tilbagetrængt Harme: 

«Til ingen Gavn at føre denne -vor Samtale 
videre, Anna, al den Stund Ordene blive tagne dig 
af Munden af Faster. Gaa paa dit Kammers I Vi 
skulle siden tales ved under fire Øjne I » 
Bl Anna rejste sig hurtig, tilkastede Sofie et sky 
ik og forlod derpaa Hallen. 

Da Døren havde lukket sig efter hende, vendte 
Ejler sig mod Sofie og sagde i en skarp Tone: 

«Eder, Sofie, har jeg kun dette at sige, at 
staar I mig fremdeles imod i denne Sag, da har I 
snart været den længste Tid i mit Hus, og skal 
da Anna blive givet i bedre Hænder U 

«Ej hørl» udbrød Sofie i en spotsk Tone, <I 
vil vise mig af Gaarde I Se, det er den Løn, jeg 
faar, fordi jeg, da ingen anden af eders Frænker 
fandtes villig dertil, drog af min egen gode Gaard 
og tog paa mig det Hverv at drage i Reb med 
slig gammel barsk og stædig Karl, som eder ; men 
vide skal I, Ejler, » vedblev hun med stigende Hef- 
tighed, <at ikke er jeg en Tiggerkvind, hvem man 
kaster ud paa Gaden; og dertil dette, som er det 
fornemste og vigtigste, og hvad jeg beder eder 
lægge eder paa Sinde, at hvor I end vil sende 
Anna hen, og i hvilke Hænder I end vil give hende, 
da rokker det ikke ved Sagen. Ikke bærer hun 
eders Slægtnavn for intet; hun har en Vilje af 
Staal saa godt som I, og i en Sag som denne, 
der rører ved hendes Hjerte og angaar hendes 
egen Person, giver hun sig ikke. I skal komme 
til at sande detl> 

«Nu,> udbrød Ejler Hardenberg, som kun med 
Nød havde tiet, mens Sofie talede, «da tør jeg 
sværge en dyr Ed paa, al her stikker noget under ! 
Hun har en anden kær, og I ved, hvo det er.» 

«I maa tænke dette, og hvad I ellers finder 
for godt,> svarede Sofie koldt og fast, <jeg kan 
ikke hindre eder deri.» 

«Og ikke heller i at efterspore eders Rænker, 
Sofie! Eders Anslag, af hvad Slags det nu end 
monne være, skal vorde til intet, og Anna skal 
komme til at give sig som saa mangen knibsk 
Jomfru før hende.* 

«Da mindes jeg dog en, der blev haardt trængt, » 
svarede Sofie, «og som dog ikke gav sig. Jeg vil 
nævne hende og lade Udgangen paa hendes Sag 

være eder en Lære. Jeg mener Birgitte Mogens- 
datter. Mon Moderens Haardhed, Faderens Magt 
eller hele Slægtens Grumhed fik Bugt med hende? 
Og dog var den Sag ført videre, eftersom hun var 
Jesper Daas rette trolovede ; men ligefuldt blev den 
Pagt kendt ugyldig af den Aarsag, at der var blevet 
brugt Vold mod Jomfruen, og er nu Birgitte Herluf 
Trolles Hustru.* 

«Hvad rager den Sag mig?» udbrød Ejler 
Hardenberg og slog Knips med Fingeren. <Kong 
Kristian gjorde der Udslaget og lagde sin hele Magt 
i Vægtskaalen, men hvad det anbelanger, da — » 

«Nu,» faldt Sofie ind, «hvad det anbelanger, 
da vil jeg kun sige, at sligt kan ske paa ny; og 
skal det være Krig imellem os, da vid, at om det 
kniber for Anna, gaar jeg til Kongen og skal 
vel vide at faa nogle med i Følge og maa det. for- 
nemmelig blive Annas Broder Erik, som er hendes 
naturlige Værge, men hvem I i eders Hovmod har 
skudt til Side, og som ikke glemmer Krænkelsen. Og 
er det saa dog, naar alt kommer til alt, Kongen, 
der giver Anna bort, eftersom Anna er en fader- 
og moderløs Jomfru, og — » 

«Ja, gør det, gør detb raabte Ejler Harden- 
berg, afbrydende hendes Tales rivende Strøm, <og 
se saa, hvilken Taabe I erl Kender I mig ikke 
bedre og ved ikke, at jeg i enhver Sag ser mig 
vel for? Saa hør da nu, hvad jeg alt vilde 
sagt før, havde I ikke taget mig Ordet af Munden, 
at Sagen er Kongen forebragt nu, da vi vare paa 
Koldinghus, og den har Hans Naades Minde; og 
Erik Korfitsen har skriftlig givet mig til Kende, at 
han er enig med mig — se, der ligger det hele 
Hus, og I maa bygge op et nytl Mit Raad til 
eder er dog, at I holder eders Næse derfra, ellers 
bliver I til Nar.» 

Sofies graa Øjne lyste af Forbitrelse og det 
giftigste Had. Hun drog Vejret dybt og sagde 
derpaa : 

«Nu, vi vide ikke, hvad Dag vi faa en anden 
Konge, hvis Øre jeg har, og som er mig bevaagenl* 

Straks, da Ordene vare udtalte, følte hun, at 
hun i sin Forbitrelse havde givet sig blot. 

Der lagde sig en ildevarslende Ro over Ejler 
Hardenbergs nys ophidsede Aasyn, og han udbrød: 

«Ejl» idet han tre Gange gentog dette ind- 
holdsløse og dog meget sigende Enstavelsesord. 

Derpaa stod han nogle Øjeblikke og saa ned 
for sig som i dybe Tanker, sendte derpaa Sofie 
Lykke et langt, forskende Blik, hvilket hun ikke 
mødte med Fasthed, men syslede med sit Bælte, 
gjorde et Kast med Hovedet og spurgte derpaa i 
en spydig Tone: 

<Er det eder mon kærest, at jeg snarest drager 
af og begiver mig hjem ? For Sandten, mig længes 
nu til Huse, Livet her er brydsomt og dog takkeløs 
Gerning. » 

Hun gjorde Regning paa Ejler Hardenbergs 
Ulyst til at vække Opsigt og paa den Omstæn- 
dighed, at et pludseligt Brud mellem dem ikke 
alene vilde kaste Skygge ogsaa paa hans Rygte, 
men tillige sætte ham i Forlegenhed, saa at hun 
tænkte, at han nu selv vilde bede hende om at 
blive, og det lod til, at Beregningen holdt Stik, thi 
han svarede: 

«Saa var ikke min Mening, Sofie 1 I tog mine 
Ord derom efter Bogstaven og tydede dem til det 
værste. Lad os besinde os derpaa og prøve det 
en liden Stund endnu! » 

Derpaa stod han op og slog nogle Gange i sin 
venstre Haand med Handskerne, som han holdt i 
den højre, saa paa Sofie med et Blik, som ikke 
huede hende, og sagde med et Skær af fin Spot, 
som ingenlunde var almindeligt hos ham: 

«Og nu gaar jeg i Boldsalen at se til ham, 
denne anden Konge, efter hvis Tronbestigelse I 
sukker med stor Forlængsel. Vid dog, at Schilchen 
bragte gode Tidender fra Koldinghus; og har konge- 

lige Majestæt atter været i Sadelen og tumlet sin 
Ganger bravt — ho, hol» 

Derpaa gik han, men Sofie Lykke blev staaende 
pg fulgte ham med Øjnene. Hans stolte Holdning 
og faste Gang, det Blik, han sendte hende, idet 
han vendte sig, det faste Greb, hvormed hans Haand 
greb om Laasen, da han aabnede Døren, gjorde et 
pinligt Indtryk paa hende. En Anelse sagde hende, 
at en eller anden Beslutning var fattet af ham, og 
at al den Kløgt og Snuhed, han ejecle, var oppe 
og vaagen; og hun vidste, at kun faa Mænd stod 
tilbage for Ejler Hardenberg i sej Vedholdenhed, 
naar han havde sat sig et Maal. 

Saa faldt hendes Blik til sidst paa Haanden, da 
Lysningen fra Taarntrappen strejfede den, og hun 
mindedes angrende det Overmod, hvormed hun 
havde set paa den Handske, som hørte til den, 
da hun fandt den liggende paa Gulvet. 

Det var dog muligt, at denne Haand vilde yise 
sig at være stærk nok til at sønderrive det Væv af 
Rænker, hun havde spundet, og en overtroiskiFrygt 
greb hende, idet hun tænkte, at fjendtlige Magter 
havde lagt den forhadte Haands Hylster paa hendes 
Vej og tilkastet hende Handsken som et Tegn paa 
aaben Fejde. 

Men hun var ikke bange for at optage Kampen, 
og hun havde jo ofte i Aanden gjort sig rede til 
den. Nu vilde hun des bedre være paa sin Post. 

Hun ilede derfor ind til Anna, hvem hun fandt 
paa hendes Kammer. Anna sprang straks op og 
spurgte: 

«Hvor gik det videre? Hvad sagde Farbroder 
til eder.?» 

«Nu, det gik, som det kunde bedst,* svarede 
Sofie, idet hun lagde sin Arm om Annas Liv og 
førte hende hen til Løjbænken ved Kaminen, hvor 
de satte sig. «Vi havde en Tørn med hinanden, 
men jeg værgede for dig, det bedste jeg kunde. 

Først blev Ejler saare gram og truede med at 
drive mig af Malmøhus — » 

«Aa, Faster!* udbrød Anna, idet hun klyngede 
sig til Sofie, «ikke for meget, meget godt vilde jeg 
se eder drage herfra 1 Bliv hos migl Forlad mig 
ikke i denne Vaande.» 

«Se, sel» svarede Sofie og klappede Anna 
paa Kinden; «er jeg nu næsten i lige saa høj Pris, 
som den kostbare Birgitte Herluf Trolles ? Nu, niin 
Dukke, slaa dig til Taals og vær trygl Ejler sagde 
det vel og truede, men han gør det ikke; ej heller 
det, han talede om, at skikke dig bort og give dig 
i andre Hænder. Ønsker du dig nu til Hillerøds- 
holm ?» 

«Nej,» udbrød Anna og for sammen; hun blev 
derpaa bleg, løsrev sig, rejste sig og stod og saa 
paa Sofie med sine mørke, straalende Øjne, idet 
hun sagde: «I mener mig det godt, Faster, jeg ved 
det, og jeg lider trygt paa eder, og dog — » 

Her tav Anna brat og drog et dybt Suk. 

«Og dog?» gentog Sofie i en spørgende Tone. 
«Hvad er det, der faar dig til at tie brat og sukke 
saa svarligen? Tag Bladet fra Munden og tal frit I 
Lad mig vide, hvad du tænker, gaa end de Tanker 
mig imod. Ikke er jeg en prikken Skolemoder og 
staar for dig med Ferle i Haand, som Birgitte vilde 
have gjort, havde hun været her, men er for dig blot 
en ældre Søster, for hvem du uden at ræddes tør 
aabne dit Hjerte;* 

«Men naar jeg gør det. Faster,* udbrød Anna, 
<da kunne eders Ord snerte værre end Ferle og 
Ris. I vil spotte mig, naar jeg siger det, men dog 
maa det frem: mit Hjerte er tungt, naar jeg tænker 
paa, at jeg bedrager min gode, ærlige Farbroder, 
som har mig kær, og da I nævnede Birgitte og 
jeg ræddedes ved Tanken om at stedes for hende, 
tænkte jeg, at saa maa jeg dog være paa uret Vej.» 

«Nu Gud have Lov,» udbrød Sofie, «at ikke 
paa dit Synderegister ogsaa findes en Post om Oluf 

Mouritsen, at det Nej, du skikkede ham ved Ejler 
— og for Gud, det havde Fynd og Klem — at og 
det angrer dig og at du ynker ham! Det andet 
agter jeg ikke et Halmstraa værd. Ejler har dig 
kær? Nu, han elsker og sin Hund, som han sparker, 
hvad du selv forgangen Dag saa og fløj i Flint over. 
Han vil give dig bort paa samme Vis, som Hed- 
ningene sælge deres Kvinder; men du er en kriste- 
lig, højsindet Kvinde, netop som Birgitte i det 
Punkt har vist sig at være;* 

Anna saa studsende op, idet Sofie vedblev: 

«Nu, her kan jeg dog engang være dig til 
Vilje og opstille Birgitte Mogensdatter som et følge- 
værdigt Eksempel. Jeg talede derom til Ejler og 
siger nu til dig: gør som hun; sæt haardt imod 
haardt, om fornødent, lad Oluf Mouritsen dele Lod 
med Jesper Daa og giv din Haand til ham, der 
alt ejer dit Hjerte, din Herluf, men her er mere end 
en Herluf 1» 

«Men deraf kommer jo den ganske Elende,* 
sagde Anna med klagende Røst; «o, var Hertug 
Frederik blot en af mine Lige I » 

Sofie rejste sig brat og sagde: 

cNej bedst er det dog, at jeg nu pakker mine 
Færdessicrin og snarest drager tilbage til Sandholt. » 

fO, Faster I > udbrød Anna heftig bevæget og 
med et smerteligt Blik, c prøvede I, mens I var 
ung, eller nogen Tid i eders Liv slige haarde An- 
fægtelser? Hav Taalmodighed med migU 

« Lidet baader Taalmodighed her,» svarede 
Sofie haardt. «Er du ikke ens med dig selv, da 
kan ingen og intet bjærge dig. Jeg sagde til Ejler, 
at du har en Vilje af Staal; men nu siger jeg for 
Sandten, at den er som et Rør, der svajer hid og 
did for hvert Pust. Hvem skal det saa være? Oluf 
eller Hertugen? Skulle vi slaa Plat eller Krone 
derom?* 

Nu brast Anna i Graad og sank om paa Løj- 

bænken; men Sofie ilede hen til hende, satte sig 
ved hendes Side, drog hende til sig og sagde: 

<Ker dig ikke derom, at jeg blev kruset i 
Hovedet I Det brister ikke let mellem os. Vi maa 
gennem den Skærsild og ville staa Last og Brast 
med hinanden. Nq frisk Mod, Anna, og betænk, 
at svigter du, da saarer du til Døden det Hjerte, 
som elsker dig højere end Ejler, Birgitte og det 
ganske Frændskab.» 

fja, om jeg kunde tro detl> 

cTvivl ikke, mit Hjerte,* svarede Sofie med 
et Smil. «Du sTcal faa Vished snarest, og jeg 
skønner, at nu er dette fornødent.* 

Derpaa gav hun den blussende Anna et Kys 
og forlod hende. 



Tiende Kapitel. 
Pagten. 



Dagen gik sin Gang, Stormen piskede Regnen 
mod Slottets Mure, og Søen brød sine Tænder mod 
Strandvolden, hvor Bøsseskytterne krøb i Ly, ban- 
dende Høvedsmandens Ubarmhjertighed, som lod 
kristne Mennesker blive paa en udsat Post, mens 
hvert umælende Kreatur hyttedes i Staldene, og 
han selv sad i den lune Vagtstue med Næsen over 
det velfyldte Ølkrus. 

Der var imidlertid hos flere af Slottets Beboere 
god Samstemning mellem deres Sindstilstand og 
Elementernes Rasen. 

Sofie Lykke regerede med sine Tjenestekvinder 
ikke synderlig blidere end Stormen med Slottets 
Tage, men fik, da hun overfusede Zwonnike, ikke 
alene et giftigt Blik til Svar, men ogsaa nogle grove 

og meget forstaaelige Ord, som paa det pinligste 
mindede den stolte Frue om, at dette lille kvabsede 
Dyr af et Menneske var blevet beæret med hendes 
Fortrolighed og som Medviderske i hendes Rænker 
havde faaet Magt til at hævne sig. 

Bag Ejler Hardenbergs stolte og rolige Træk 
dulgte sig et frembrydende Uvejr. Nu og da kom 
der et Lyn fra hans store, graa Øjne, og et Vredes- 
udbrud kunde lig et Tordenskrald fare over en 
uagtpaagiven Tjeners syndige Hoved. Ogsaa den 
tro Samson blev i Løbet af denne Dag dybt krænket 
i sin kongelige Hundeværdighed ved et af de Spark, 
Sofie havde omtalt. 

Samson laa nemlig uden for Døren til Bold- 
salen, hvor dens Herre vilde ind, og rejste sig ikke 
hurtig nok. 

Da Ejler Hardenberg traadte ind og saa, at 
Fægteøvelserne vare i fuld Gang, stod han i nogen 
Tid som en tavs Tilskuer, og da Hertugen blev 
ham var og tilkastede ham nogle Ord, fik Hans 
Naade et mildt og ærbødigt Svar. 

Men da kort derefter en lille Fægtning, som 
havde udspundet sig mellem Frants Bilde og Oluf 
Mouritsen i en Krog af Salen, hørte op, vinkede 
Ejler Hardenberg den sidste til sig og førte ham 
udenfor med sig. 

Der lod han Annas uheldige Bejler straks vide, 
hvorledes Sagerne stod, og da Oluf hørte om hendes 
bestemte Nej, udbrød han modløs: 

tDa nødes jeg vel til at give Sagen op, end- 
dog mit Hjerte krymper sig derved ; thi det maa I 
vide, Ejler, at ingen Jomfru, jeg nogen Tid saa, 
staar mig saa godt an som Anna Korfitsdatter, og 
det er mit faste Forsæt, om jeg ikke kan vinde 
hende, at forblive Ungkarl til min Dødsdag. » 

«Ej,> udbrød Ejler Hardenberg og klappede 
Oluf venlig paa Skulderen, «det maa jeg lide! I 
er en trofast Ungersvend, en dydig Jomfrus fulde 
Kærlighed værd. Men føj nu til dette trofaste 

Anna Hardenberg. 9 

Sindelag lidt friskere Mod ; vig ikke som en Ussel- 
ryg, men kæmp for Prisen, og I skal vinde denl> 

«Ikke,» svarede Oluf i en krænket Tone, «tør 
den kaldes en Usselryg eller fej, som ikke nøder 
sig paa i en Elskovshandel. Helst holder jeg mig 
borte derfra, hvor jeg vrages. > 

«Store Ord de og stolte,* sagde Ejler Harden- 
berg, «men uforstandige. Ikke bør I vige for Børne- 
griller og Jomfrunykker, der komme og vejres bort 
igen som Fnug for Vinden. » 

cjeg frygter saare, at dette har mere paa sig. » 

«Nu, for Djævlen, sig mig da hvad?» udbrød 
Ejler Hardenberg hidsig. «Staar Annas Hu til en 
anden og da til hvem?» 

Oluf saa paa den barske Herre med en forlegen 
Mine, men gav intet Svar, hvorfor Ejler vedblev, 
men med mere dæmpet Røst: 

«Brug eders Øjne og Øren, Oluf; se at komme 
efter det, og naar I ved Besked, saa giv mig Under- 
retning I > 

I Olufs Øjne stod blandede Følelser at læse, 
stolt Uvilje og Frygt; men kun den første Følelse 
kom til Udbrud, idet han sagde: 

cikke vil jeg være en Lurer og Spejder; da 
maatte Anna, om hun bærer paa nogen Hemmelighed, 
hade mig som sin værste Fjende. » 

«Hvo taler om at lure og spejde?» brusede 
Ejler Hardenberg op. «Nu, gør eller lad, hvad I 
vill Jeg skal vide at hjælpe mig selvl» 

Saa var det vel dog til Luren og Spejden, at 
denne Hædersmands Hu stod, thi han var i det 
Punkt ikke stort bedre end saa mange af hans sam- 
tidige, i hvis Øjne Snildhed var en Kapitaldyd, og 
for hvem Øjemedet ofte helligede Midlet. 

Imidlertid fik hans Planer den Dag ingen Frem- 
gang, og det af den simple Grund, at Tagstenene 
regnede ned i Gaarden som Hagl, og han maatte 
træffe kraftige Anstalter, om han vilde beholde Tag 
over Hovedet. 

Han færdedes da det meste af Dagen oppe paa 
Lofterne-, han var nemlig en Husbonde af den gamle 
Sort, som altid selv førte Tilsynet. Men medens han 
stod deroppe og ledede Svendenes og Haandværker- 
nes Kamp med Stormen, foregik der under hans 
Fødder noget, som, hvis han havde kunnet se ned 
gennem Lofterne, vilde have kaldet ham fra hans 
Post, om der saa havde været Fare for, at baade 
Sparrer, Bjælker og Skorstene skulde gaa samme 
Vej som Tagstenene. — 

Anna sad i Aftenskumringen alene paa sit Kam- 
mer. Hun var bleven der, lige siden Sofie Lykke 
forlod hende, og ved Middagstid havde hun ladet 
sin Faster vide, at hun havde Hovedpine og trængte 
til Ro og Hvile, hvorfor Zwonnike var bleven sendt 
til hende med Mad og Drikke. Dverginden havde 
dvælet en Stund i Kammeret og n5^et Lejligheden 
til at give sit krænkede Hjerte Luft. 

< Satan og alle hans Djævle, » sagde hun, <ere 
nu farede herned og regere i Luften og paa Jorden. 
Vejret, Ejler Eriksen og Sofie Pedersdatter rase 
om Kap, som vare de besatte af onde Aander, og 
Samson hyler, som lugtede Bestiet Ulykke og Død.> 

Da hun intet Svar fik, vedblev hun i en fortrolig, 
indsmigrende Tone: 

«Kun Hertugens Aasyn skinner som Solen; han 
sidder nu ved Borde og tømmer sit Bæger; sikkerlig 
drikker han paa eders Velgaaende, Jomfru Annal > 

Anna vendte Ryggen til Zwonnike og havde 
hidtil hverken agtet paa hende eller det hidbragte 
Maaltid. Hun stod ved Vinduet og stirrede op paa 
de regntunge, forbidrivende Skyer uden at bryde 
sig om den susende Trækvind, som rigelig strømmede 
ind, eller maaske den netop forfriskede hendes feber- 
hede Hoved; men da de sidste Ord, Zwonnike sagde, 
ramte hendes Øren, vendte hun sig om med et 
Vredeslyn i Øjnene. 

Zwonnike syntes imidlertid ikke at agte derpaa. 

9* 

Hun traadte nærmere og sagde, idet hun Idggede 
op paa sin Herskerinde: 

«I var mig stedse god, I er ikke slig haardsindet 
Kvinde og arrig Djævel, som Fru Sofie. Talte hun 
mig ikke før til, som var jeg en Hund, og jog mig 
af Stuen; men jeg taalte det for eders Skyld. 
Zwonnike ved, hvad hun gør; Lykkens Børn maa 
prise deres Moder; og er I, Jomfru Anna, et sligt 
Lykkens Barn, paa hvem en Kongesøns Øjne ere 
faldne. Jo, jo, lige siden hin Morgen i Somnaer, 
da I løb om med Hertugen mellem Hækkene i 
Abildhaven, mærkede jeg, hvad det gælder ! Glem 
ikke stakkels Zwonnike, naar I kommer til Højhed 
og Ære; og skulde det end ikke ganske gaa efter 
Ønske, og I ikke vorder hans Naades Gemalinde 
og faar bære Dronningekronen, men blot hans 
Hjertenskær eller Frillekone, og sligt har man set 
før — > 

Næppe havde Zwonnike udtalt disse Ord, før 
et vel rettet Slag af Anna Hardenbergs Haand ramte 
hendes Kind, og hun tumlede tilbage. 

Zwonnike havde ikke troet, at der var saa 
m^en Kraft i den bløde, runde Arm, hvis Skønhed 
hun saa ofte havde beundret, eller at den lille Jomfru- 
haand kunde slaa saa haardt. 

Hun stak i at græde lige saa meget af For- 
bitrelse, som af Smerte, men saa i det samme sin 
Herskerindes harmblussende Aasyn lige for sig og 
hørte hende sige med sin Stemmes skarpeste Klang: 

fPak dig, du lede Kvindl Jeg vil ikke mere 
se dig for mine Øjne 1 Vov ikke tiere at sætte din 
Fod over min Dørtærskel 1» 

Zwonnikes Ansigtsfarve var gul; nu fik den en 
Tilsætning af Graat, som gjorde S)met af hende højst 
uhyggeligt, især da tillige alt Liv og al Farve syntes 
at trænge sig sammen i hendes lyse, af Blod under- 
løbne Øjne, der stirrede paa Anna lig en opirret 
Snogs. 

«Det Ørefigen skal du faa betalt, Anna Korfits- 

datter,* sagde hun, idet hendes hæse Stemme rystede 
af Forbitrelse; «Djævelen annamme digl» 

Derpaa vraltede hun ud ad Døren og slog den 
i efter sig med et Brag. — 

Da Anna var alene, slog hun Hænderne sammen^ 
knugede dem foldede mod sit Bryst, og hendes 
Harme, Smerte og Angest fik Luft i et Udraab, 
der lød dumpt i det lille Kammers snævre Rum. 
Længe varede det, inden hendes oprørte Blod atter 
kom i Ro. Det var ikke Dværgindens Trussel om 
Hævn, der havde forfærdet hende, men Bagtalelsens 
hvislende Røst, som havde naaet hendes Øren gen- 
nem Zwonnikes sleske Ord, og det Stik af dens Braad, 
hun havde mærket i sit Hjerte. Hun gik frem og 
tilbage i Kammeret som en saaret Løvinde i sit 
Bur, indtil hun endelig træt sank om paa den Løj- 
bænk, der stod foran Kaminen; og saa haardt 
tyngede Bevistheden om den falske Stilling, hun 
var kommen i, hendes Sjæl, at hun udbrød: 

« Jesus, hjælp mig i denne Vaande!» 

Længe blev hun siddende der som en Støtte 
med Hænderne foldede over sine Knæ og stirrede 
ind i Ilden. Det flammende Baal lyste stedse klarere, 
efterhaanden som det graa Daglys veg, og Mørket 
udenfor tog til. Skæret fra dets Ildtunger flagrede 
om i Rummet, opførte en fantastisk Dans hen over 
det mørke Egetræs Loft og ned ad de kalkede 
Vægge, gav de vævede Blomster i det Damaskes 
Omhæng, som skjulte Alkoven ved den inderste 
Væg, Friskhed og Glans, skrev med sine Ildbogstaver 
en underlig, idelig vekslende Skrift paa Fodtæppet, 
som fra Kaminen bredte sig ind over Gulvet og gav 
Værelsets Herskerinde og hendes marmorbl^e Aasyn 
et skuffende Skær af Liv og Bevægelse. 

Annas Jomfrubur og kære Asyl, det stumme 
Vidne til hendes Fryd, hendes Angest og hendes 
fromme Bønner nu i over et Aar, havde en Beliggen- 
hed, som godt svarede til dets Bestemmelse. Det 
var netop det inderste af den Række Værelser, som 

vare Kvinderne forbeholdte, og man kunde kun 
komme derind ved at gaa gennem Fruerstuen, Sofie 
Lykkes Kammer og et større Rum, der var opfyldt 
af Skabe og Kister, altsaa et Slags Garderobestue, 
hvorfra der atter gennem en Sidedør var Adgang 
til Zwonnikes og Tjenestekvindernes Kamre. 

Anna sad altsaa i sit Kammer som en vel vogtet 
Jomfru, og ingen Sinde, saa længe hun havde været 
paa Malmøhus, havde en Mand sat sin Fod over 
hendes Dørtærskel. 

Hun forskrækkedes nu ved pludselig at høre 
en Dør gaa og faste Mandstrin og Sporeklirren lyde 
inde fra Garderobestuen. Hun sprang op, men 
tænkte i samme Nu, at det ikke kunde være andre 
end hendes Farbroder. Zwonnike havde forraadt 
hende, og nu kom Hævnen straks over hendes Hoved 
som en Stormvind. Hun kendte Voldsomheden af 
sin Farbroders Harme, naar den brød løs, og gjorde 
sig i Aanden rede til at møde Uvejret, da Døren 
gik op, og Hertug Frederik stod for hende. 

, Lysalferne fra Kaminen, som havde sin Plads 
lige over for Døren, omringede ham straks og dansede 
omkring ham, som om de glædede sig over at kunne 
spejle sig i hans juvelbesatte Kaardefæste, i de 
gyldne Knapper paa hans brune Fløjls Vams og i 
Ædelstensagraffen paa den Ijersmykkede Hat, som 
han holdt i Haanden, men især over at kunne for- 
høje Rødmen paa hans blussende Kinder og Glansen 
i hans funklende Blik. 

Dog var den Rødme, der gød sig over Anna 
Hardenbergs Aasyn, endnu dybere. Fra hendes 
straalende Øjne skød et Lyn, og Hertugen tænkte: 
hvor er hun dejlig i sin jomfruelige, stolte Harme; 
men Harmen fik Ord, og hun sagde, idet hun veg 
tilbage : 

«Eders Naade er sikkerlig faret vild; dette er 
ikke eders Kammer I » 

«Ikke er jeg faret vild, » svarede Hertugen, idet 
han traadte nærmere, «ikke heller er jeg formastelig 

trængt herind; havde jeg gjort det, da vilde I, 
hjertenskære Anna, have Aarsag til at vredes paa 
mig. Men nej; en Venindes kærlige Haand viste 
mig Vejen, og jeg skønnede, at nu, da man vilde 
tvinge eders Hu til en anden Mand og myrde eders 
Livs Glæde, er det for Gud paa de Tide — » 

€ Eders Naade,» faldt Anna ind og saa paa ham 
med et bønligt Blik, «sig ikke flere Ord! Gaa herfra 
og lad mig i Fred!» 

Hendes Røst lød usikkert og med dens dybeste 
Tone; men han brød sig hverken om hendes bønlige 
Ord eller om den Sjæleangest, der lyste af hendes 
Øjne. Han kastede sin Hat fra sig, ilede hen til 
hende, knælede for hende, greb bægge hendes 
Hænder og bedækkede dem med Kys. 

€ Anna I Nu er det Tid at udsige det Ord, som 
saa længe brændte mig paa Tungen: jeg elsker ederl 
Nu er det Tid at knytte mellem eders Hjerte og 
mit det Baand, som ingen Sinde skal briste !» 

Derpaa rejste han sig, drog hende til sig og 
trykkede et langt, brændende Kys paa hendes Læber; 
men da han slap hende, skælvede hun over hele 
sit Legeme og udbrød: 

«Eders Naade, hvad har I der gjortU 

Hertugen, som intet vidste om den Braad, 
Zwonnike havde efterladt i Annas Hjerte, saa i de 
Ord kun et Tegn paa naturlig Blufærdighed. Han 
følte endnu Trykket af hendes varme Læber paa 
sine, og Kærligheds Ild lyste ham i Møde fra hendes 
straalende Øjne. 

Han fremtog en Ring med en Diamant i, 
prøvede den paa hendes Fingre, indtil han traf den 
rette og vilde sætte den paa; men hun drog hastig 
Haanden til sig. Han blev vred og udbrød: 

cAnna, hvad ligner dette? Er I en Jomfru med 
saa mange Sind, som Dagen har Timer?» 

Hun saa paa ham med dette dybe Blik, i hvis 
Straaler modsatte Følelser saa underlig brødes, og 
et svagt Smil viste sig paa hendes Læber. 

cO, Eders Naade, hvad skal jeg tænke og 
hvad sige om dette?* 

Nu greb han igen hendes Haand, satte Ringen 
paa Fingeren og sagde: 

<Sig nu det, I tænker: Frederik, jeg elsker 
digl» 

Da hviskede hendes Læber hans Navn, og hun 
sagde: « Frederik 1» Tonen var saa øm, og det 
Blik, hvormed hun saa paa ham, saa straalende, at 
det var unødvendigt at tilføje noget. 

Hertugen udbrød dybt bevæget: «Gud signe 
digU og førte hende hen til Løjbænken ved Kaminen, 
hvor han bød hende tage Plads, satte sig ved hendes 
Side og holdt hendes Haand i sin, mens han talede. 

«Nu tale vi sindig og kærlig med hinanden, 
og vær uden Frygt for, at vi skulle vorde forraskede. 
Fru Sofie stod inde derfor, hun holder selv Vagt 
og har lovet at vare mig ad, naar det er Tid for 
mig at gaa. Give Gud, at hun ingen Sinde kom, 
og at det maatte være mig forundt til evig Tid 
at dvæle hos dig og sidde ved din Side, som nu!> 

Annas Blik dvælede ufravendt paa hans Aasyn, 
men hun tav. 

«Sig dog et Ord I O, Anna, føler dit Hjerte 
ikke den Kærligheds Fryd, som fylder mit Bryst ?» 

Hendes Øjne fyldtes med Taarer; men hun til- 
kæmpede sig Fatning og sagde med sørgmodig, 
men fast Røst: 

« Eders Naade, mellem os kan det vel ingen 
Sinde blive som mellem rette trolovede, al den 
Stund eders høje Forældre og ikke heller mine 
Frænder tør give deres Minde til sligt ulige 
Ægteskab. » 

«Den Tid vil komme,* udbrød Hertugen heftig, 
«da jeg raader for mig selv, og dine Frænder faa 
da bøje sigl» 

«Det bæres mig for,> svarede Anna i samme 
Tone, <at dette aldrig vil fuldbyrdes og ske. Vi 

maa atter skilles, efter at vi have smagt denne korte 
Stunds søde Fryd — » 

«Den du forbitrer dig selv ved unødige Tvivl,* 
faldt Hertugen heftig ind. 

«0, Eders Naade,* vedblev Anna uden at bryde 
sig om Rynkerne i hans Pande, et Tegn paa hans 
Vrede over, at hun ikke gengældte hans Fortrolighed 
og tiltalte ham med du, <t:jeg maa tænke og sige: 
Gud Herren tilgive mig, at jeg lod mig rive hen 
og syndedel Jeg frygter saare,» vedblev hun heftig 
og drog sin Haand til sig, «at Faster med al sin 
Kløgt og Omsigt dog ikke evner at holde dette 
dulgt, og vorder det kendt, at jeg har givet Eders 
Naade Adgang til mit Kammer, kan I selv skønne, 
hvad Følgen maa blive, og at der paa min Ære 
er sat en Plet, som ikke kan afvadskes.* 

Hertugen indsaa, at hun havde Ret. Begreberne 
om den Ærbarhed, der fordredes af Kvinderne og 
her af en ung Jomfru, vare saa strenge, at hans 
Besøg hos hende maatte fælde hende, om man fik 
det at vide. Han søgte derfor atter at berolige hende. 

cNej, nej!> sagde han og greb igen hendes 
Haand, «vær uden Frygt og forjag al Ængstelse af 
dit Sind I Din Faster har laaset Døren til Tjeneste- 
kvindernes Kamre ; Forraskelse er ikke mulig; men 
skulde den mod al Forventning komme over os, 
skal jeg dog evne at slaa Bagtalelsen ned. Da skal 
jeg vedkende mig dig, det faar saa briste eller bære! 
Jeg skal forkynde det for Alverden, at jeg agter 
at gøre dig til min rette Ægtehustru og — men,> 
sluttede han heftig, <jeg kan se paa dine Øjne, at 
du tvivler om min Oprigtighed, og det smerter mig 
saare. » 

«Nej,» svarede hun med sagte Røst, og han 
følte et Tryk af hendes Haand. 

cMen paa min Magt til at gøre det?» udbrød 
han, idet han drog hende til sig 

«Ja,» svarede hun; men hendes Aasyn opklaredes 

i det samme af et livsaligt Smil, og hendes Øjne 
straalede af Kærlighed. 

Deres Læber mødtes atter, og da hun omsider 
sled sig løs, sagde han: 

•«Sker det ikke, da maa Skylden blive din, ikke 
minl» 

Saa sad de nogle Øjeblikke omsl3mgede og saa 
i Tavshed ind i den hendøende Ilds Gnister. 

< Tiden svinder, og snart maa vi skilles. Lad 
mig forinden dog en Gang høre det søde du fra 
dine Læber 1» 

« Eders Naade!» udbrøb hun og for sammen. 

«Den Begyndelse var god,» sagde Hertugen 
smilende; men Smilet forsvandt, og han saa en Stund 
alvorsfuldt paa hende. 

«Ikke fatter jeg Aarsagen til din store Svaghed 
og de stærke Tvivl. Det tykkes mig, at din Kærlig- 
hed til min Person maatte evne at faa Bugt dermed. 
Forlad da mig, om jeg tvivler og fordrer Bevis; 
er da og, det jeg vel skønner, dine Kaar vanskelige. 
Vil jeg da nu slutte en Pagt med dig og binde 
dig til mig med et Baand, som skal holde. Sværg 
mig nu til, at du ingen Sinde uden mit Minde vil 
give nogen anden Mand din Tro og lade dig fæste 
bort I » 

Hun saa paa ham ^ med et ejendommeligt Blik ; 
der viste sig ligesom en Skælm i hendes Øjne; 
derpaa drog hun et Suk, lagde sin Haand i hans 
og sagde: 

cjeg lover dig det.» 

cSaa sandt hjælpe dig Gud og hans hellige Ord?» 

«Ja,» sagde hun, «saa sandt hjælpe mig Gud 
og hans hellige OrdU 

I det samme gik Døren op, og Sofie Lykke 
stak Hovedet ind. 

«Nu maa Eders Naade fort,» sagde hun hurtig. 
»Ejler brød nu ind til mig og spurgte, om jeg ikke 
havde fornummet noget til, hvor Eders Naade var. 
Hans Øjne løb spejdende om i Kammeret, men jeg 

holdt Stand \ nu er han fort. Kom, skynd eder og 
gaa, mens det er Tidl» 

Hertugen rejste sig dog kun langsomt, greb 
Annas Haand og trykkede et Kys paa den, men 
maatte saa, paa ny advaret af Sofie Lykke, bryde op. 

Nogle Minutter efter vendte Sofie Lykke til- 
bage. Hun fandt Anna siddende paa samme Plet 
og stirrende ind i Ilden, satte sig ved hendes Side, 
saa paa hende med et forskende Blik og sagde: 

«Nu, Anna, er det fuldbyrdet og den første 
Sten til din Lykkes Trone lagt?» 

Da Anna tav, udbrød Sofie Lykke i en spydig 
Tone : 

«Skal al Kundskab forholdes mig? Jeg be- 
gærer ikke at vide om Kys og Omfavnelser, men 
blot dette, om Hans Naade talede Ord til dig, der 
have bindende Magt?» 

Anna rødmede dybt og saa op med et stolt, 
harmfuldt Blik; hun fattede sig dog og svarede: 

«Det er sket, som sent eller aldrig vil glemmes 
af mig, Faster, og et stort Ansvar tog I paa eder, 
da I førte Hans Naade til mig. Jeg har gjort ham 
den Tilstaaelse, at jeg elsker ham.> 

«Pyt, er det alt?> udbrød Sofie Lykke i en 
haanlig Tone; «det vidste han for Sandten forud 
og det lige saa grant, som at han elsker dig; men 
sagde han intet Ord om Ægteskab?* 

Det stod at læse i Annas Øjne, hvor pinligt 
dette Forhør var for hende, men hun skønnede, at 
hun ikke kunde slippe. 

« Visselig gjorde han det; vi sluttede en Pagt, 
og jeg gav ham det Løfte ingen Sinde uden hans 
Minde at love mig bort til nogen anden Mand.» 

<Vel, men hvad lovede han dig?> 

« Intet,* svarede Anna med et svagt Smil, 
«intet, som han beseglede med sin Ed.> 

«Og du fordrede ikke et Løfte af ham, som 
kunde binde ham?» udbrød Sofie Lykke forbavset, 

«Nej,» svarede Anna roligt. 

«Aah, hvilken Taabe du erl» lød Sofie Lykkes 
Svar, og det blev givet med stor Harme. «Hvor 
hovmodige og egenkærlige de Fyrster dog ere! 
At binde dig og holde sine egne Hænder fri!> 

Anna tav et Øjeblik og saa grundende hen 
for sig. 

«Jeg var mig det fuldt bevidst, » sagde hun, 
tat Pagten var ensidig og kun bindende for mig. 
Muligt, at der i denne Uagtsomhed var lidt af en 
Fyrstes Hovmod, men havde I hørt hans Tale, da 
vilde I dog have skønnet, at Oprigtigheden fra 
hans Side var fuld. Det var mig, der stred imod, 
og maatte det da være ham om at gøre at faa et 
sikkert Tilsagn af mig. > 

<Anna, Anna, hvor kortsynet du dog erl» ud- 
brød Sofie Lykke, c Hvo tvivler paa hans Oprig- 
tighed nu ? Ingen kender den bedre end jeg ; men 
det gjaldt at faa et Ord, som han ikke siden kunde 
gaa fra.» 

Nu udbrød Anna harmfuldt: 

« Mener I, Faster, at jeg nogen Tid vilde trænge 
mig paa og pukke paa et Løfte, som Hans Naade 
havde fortrudt? Og var han saa falsk, som I synes 
at tro, hvad der højligt undrer mig, mon da sligt 
Mundsvejr af et Løfte vilde binde ham ? I er kort- 
synet, ikke jeg; og jeg siger: Gud have Lov, at 
han holdt sig fri og ikke bandt sig; saa er det 
mig kærest. Er han saa stærk, som han selv tror, 
vil han og uden bindende Løfte fuldbyrde det, 
iiVortil hans Hu nu staar — o, jeg skælver af Fryd 
\ og Angest tillige ved at tænke derpaa; men let 
var det for mig at binde mig, eftersom jeg forud 
var bunden og fast i det Forsæt ingen Sinde at 
indtræde i Ægteskab, bliver det ikke med ham.> 

Sofie Lykke hørte opmærksomt til og sagde 
derpaa uventet mildt: 

«Der er nogen Forstand i det, du der sagde; 
i hvert Fald sket er sket og lader sig ikke ændre. » 

I det samme blev hun Ringen med den funk- 

lende Diamant paa Annas Finger, var, pegede paa 
den og udbrød: 

«Ej, gav han dig den?» 

«Ja,> svarede Anna og trak den af og skjulte 
den ved sin Barm. 

«Nu,> sagde Sofie Lykke, «den Ring vejer dit 
Løfte op; thi ved den har han fæstet dig; men ret 
saa, at du gemmer den ; bær den i en Snor om din 
Hals og lad den dulgt hvile ved dit bankende Hjerte 1 
Den Dag skal komme, da den frit for alles Aasyn 
tør funkle paa din Finger 1» 



Ellevte Kapitel. 
I Fruerstuen. 



Nu paafulgte der en Tid, som trods den ydre 
Ro og det daglige Livs rolige Gang dog var fuld 
af Spænding og Uro for de elskende og deres aar- 
vaagne Veninde. Korte Øjeblikke, fulde af Fryd, 
fravristede Lejligheden, Skuffelser, naar Forsøgene 
paa i Hast at plukke en slig Glædens Blomst glip- 
pede, Forskrækkelser, naar der syntes at være Fare 
for Opdagelse, vekslede idelig, og under al denne 
Ophidselse voksede Anna Hardenbergs Kærlighed 
og slog sine Rødder dybt i hendes Hjerte; men 
den holdt sig ren og var fremdeles fri for alle ær- 
gerrige og egennyttige Sidetanker. 

Dette mishagede i høj Grad Sofie Lykke og 
beredte nu og da Hertugen selv en Skuffelse, 
fordi han i denne Selvfornægtelse saa et Tegn hos 
Anna paa Mistvivl om Fuldbyrdelsen af hans Hen- 
sigter og om Opnaaelsen af den Højhed, han havde 
tiltænkt hende. 

Ikke des mindre gav han hende Beviser nok 

paa, at han fastholdt sin Beslutning med Hensyn 
til hende, og det stærkeste forkyndte han hende 
med en vis Stolthed, idet han lod hende vide, at 
han havde skrevet til Dronningen og bedet hende 
overtale Kongen til at modsætte sig hendes Fræn- 
ders Plan at give hende bort til Oluf Krognos. 
Han fortalte hende tillige, at dette Brev ikke vilde 
overraske hans Moder, da det kun var en Gen- 
tagelse af den kraftige Protest, han mundtlig var 
fremkommen med paa Koldinghus. 

Hertugen fik nu dog en Gang en varm og op- 
rigtig Tak af sit Hjertes elskede; men Sofie Lykke, 
som var til Stede ved denne Samtale, lod sig ikke 
nøje med halv Besked. Hun udfrittede Hans Naade 
skarpt, og da Anna hørte om Birgitte Gjøes fjendt- 
lige Holdning, blev hun alvorlig, thi hun syntes 
heri at mærke det første kolde Pust af det sig 
nærmende Uvejr. Sofie Lykke gav ikke Hans 
Naade nogen Ros for den Bedrift, men lod ham 
vide, at den var en Ubesindighed, og at det Brev 
helst maatte være uskrevet. 

Kort efter fik Anna imidlertid den Beroligelse, 
at Oluf Krognos forsvandt fra hendes Synskreds, 
og hun nu turde haabe, at alle Planer med Hensyn 
til ham i det mindste maatte udsættes. 

Et Brev fra hans Moder, Elline Gjøe, kaldte 
ham nemlig til Klausholm i Jylland, for at han 
kunde sige sin Søster Mette, Holger Rosenkrantz's 
Hustru, det sidste Farvel, da hun laa paa Sotte- 
sengen. Han begærede Orlov, som hellere end 
gerne blev tilstaaet ham af Hertugen, og som Ejler 
Hardenberg ikke kunde nægte ham, og rejste straks 
efter. 

Nu drog Anna Vejret friere, og der paafulgte 
nogle rolige Dage, i hvilke hun hengav sig til sine 
Drømme om den Lykke, hun nu mere og mere 
troede paa, og i stille Timer vænnede sig til Tan- 
ken om den eventyrlige, glimrende Lod, som For- 
synet efter alle Kendemærker virkelig havde ud- 

valgt hende til. Men naar hun var alene paa sit 
Kanimer, skød hun stedse Slaaen for Døren; thi 
uagtet hendes Faster havde beroliget hende med, 
at hun af Klogskabshensyn ikke tiere vilde give 
sit Minde til Stævnemøder, troede Anna dog ikke 
paa Freden, og hendes Blufærdighed var trods 
hendes varme Kærlighed stærk. 

I Zwonnikes ubehagelige Nærværelse maatte 
hun dog finde sig, og ofte foruroligedes hun af 
Dværgindens sleske Tale og lurende Blik. Hun 
indsaa imidlertid, at Zwonnikes Afskedigelse vilde 
være et alt for voveligt Skridt. 

Og hvad skulde hun tænke om sin Farbroder? 
Han lignede slet ikke sig selv. Den faderlige Kær- 
lighed, han stedse før havde vist hende, var bleven 
afløst af kold Tilbageholdenhed og stor Ordknaphed. 
Sagde han en Gang imellem noget, laa der stedse 
i hans Ord en skjult Brod, og hans Stemme havde 
en spotsk Klang. 

Hvad vidste han og hvad vilde han? Dette 
Spørgsmaal gjorde Anna ofte sig selv, men glemte 
det til sin egen Lise igen, thi hun havde Øjeblikke, 
da alle de andre Skikkelser omkring hende gled 
forbi hendes Øjne som Skygger, mens hun kun saa 
Hertug Frederik, og Tanken om ham fyldte hendes 
Sjæl ganske. 

Hun havde en Følelse af, at Uvidenhed her 
tjente hende bedst, og at hun gik sikrest som en 
Søvngængerske; men ikke saa Sofie Lykke. Hun 
vilde have givet meget for at have Argos's, den 
altskuendes hundrede Øjne og lige saa mange Øren. 

Hun nærede ikke mindste Tvivl om, at Ejler 
Hardenberg vidste noget og havde et bestemt Maal 
for Øje; men hun havde hidtil ikke kunnet komme 
efter, hvor dybt hans Viden gik, eller hvad hans 
Plan var. Tyendet viste en Tilbageholdenhed, som 
gjorde hende urolig, uagtet Zwonnike stadig for- 
sikrede hende, at alt var vel og ingen Fare paa 
Færde. 

Af Hans Spiegel, hendes eneste trofaste For- 
bundsfælle, havde hun faaet at vide, at Zwonnike 
for saa vidt løj, som Sladderen var dygtig i Gang^ 
mellem Tyendet og Hertugens Forhold til Anna 
almindelig kendt. Hun kunde da sige sig selv, at 
ganske uvidende kunde Ejler Hardenberg ikke være ; 
det anede hende endogsaa, at Zwonnike var i hans 
Sold, og at han lurede som en Tiger paa en Lej- 
lighed til at bryde frem og overrumple Hertugen 
og Anna, hvorfor hun aldeles formente Hans Naade 
Adgang til Fruerstuen, 

Saaledes stod Sagerne, da det første Varsel 
om, at Skæbnens Hjul nærmede sig et afgørende 
Vendepunkt, kom til Malmøhus og skræmmede dein 
alle op. 

Det kom i Skikkelse af Bud og Brev fra Dron- 
ning Dorothea med Efterretning om Kongens til- 
tagende Svagelighed; det gik nu efter en kort 
Bedring atter stærkt ned ad Bakke med ham, 
hvorfor hun indstændig opfordrede Hertugen til 
snarest at bryde op og drage til Kolding. 

Der var ogsaa et Brev fra Johan Friis til Ejler 
Hardenberg, der altsaa samtidig blev underrettet 
om, hvorledes Sagerne stod, og tillige gennem Kans- 
leren fik en indstændig Anmodning om at paaskynde 
Hertugens Afrejse. 

Han gik derfor straks ind til Hans Naade, 
som han fandt magelig hvilende paa en Løjbænk 
med Dronningens Brev i Haanden. Hertugen bød 
ham med en Haandbevægelse at tage Plads, men 
han blev staaende og sagde: 

« Eders Naade, dette er Alvorstid^ader 1 Eders 
Naade bør straks træffe Anstalter til eders Afrejse. > 

Hertugen foldede Dronningens Brev koldsindig 
sammen, vippede nogle Gange i Luften med det, 
rettede sig derpaa i Sædet og sagde: 

«Nu, nu, derpaa ville vi dog først besinde osl» 

Ejler Hardenberg saa paa Hertugen med For- 

vedblev i samme rolige Tone: 

ti maa huske, Ejler, at Kongen før har lidet 
ilde og atter rettet sig, som sidst da vi vare i Kol- 
ding; dette har vel ikke mere paa sig.» 

«0g jeg,> svarede Ejler Hardenberg barsk, 
< beder Eders Naade at huske, at for hver Gang 
eders høje Fader, Gud signe og bevare ham, paa 
ny lider ilde, maa det falde hans nedbrudte Legeme 
des sværere at vinde det over, indtil Enden kom- 
mer, og Døden banker paa. Hr. Johan skriver, at 
han saare frygter for, at kongelige Majestæt nu er 
iiær ved Maalet for sin jordiske Vandring, og at 
Eders Naades høje Fru Moder, Dronningen, tænker 
ligesaa. » 

<Min Fru Moder, ;► sagde Hertugen, idet han 
rejste sig og gav sig til at gaa frem og tilbage i 
Gemakket, €ser stedse straks Døden i Anmarcb, 
en elskende og saare ængstelig Hustru, som hun 
er. Om I saa synes,, afvente vi de næste Tidender 
og begive os nu ikke nu straks paa den lange Rejse, 
der let kan blive gjort omsonst. » 

« Eders Naade forlade mig det,* svarede Ejler 
Hardenberg, <men jeg bør ^ige frit ud, hvad jeg 
tænker, og mener jeg da« at Eders Naade ikke der 
handler som en elskende Søn og lønner eders høje 
Forældre slet for den store Kærlighed, de stedse 
have vist Eders Naade, For Gud,». udbrød han 
heftig, 4=jeg fristes til at tro, at noget særdeles maa 
blinde Eders Naades Forstand og lamme eders Fod, 
saa den ikke kan flytte sig berfra.» 

En blussende Rødme for over Hertugens Aasyn, 
og han svarede i sin skarpeste Tone: 

«I indlade eder helst akke med slige Gætningier 
min Person vedrørende, og hvad Tanker I monne 
have, dem beholde I bos e4er selvl Det har sit 
Forblivende ved det, jeg har besluittet.» 

Aldrig før havde Hertugen tatt E^ier H^^rden- 

Anna Hardenberg. I O 



146 

berg til i en saa bydende Tone. Den vordende 
Konges Myndighed stak der frem. 

Ejler saa Hertugen stift i Øjnene og sagde 
derpaa : 

«Nu, da har jeg blot at skrive og give Beret- 
ning om denne min Samtale med Eders Naade. 
Ikke agter jeg i denne Sag at dække Eders Naade 
og tage Ansvaret paa mig.» 

Hertugen saa op med et usikkert Blik, og 
sagde: 

«Nu, nu, vi ville sove derpaa og kunne tales 
ved i Morgen.* 

Ejler Hardenberg bukkede kun til Svar og 
fjernede sig, idet han tænkte, at Hertugens sidste 
Ord kun vare et Mundsvejr, og deri fik han Ret. 
Hans Naade sov derpaa i otte Nætter, og i den 
Tid fortrædigedes han ikke af ny Efterretninger fra 
Kolding. Dog havde han Udsigten til denne Rejse 
svævende over sit Hoved som et Damoklessværd, 
og under dette Tryk steg hans Lidenskab til en 
foruroligende Højde. Han var i den Grad ufor- 
sigtig, at han flere Gange indjog Anna en døde- 
lig Skræk, og Sofie Lykke fandt det nødven- 
digt at gøre et Forsøg paa at faa Hans Naadé af 
Sted; men det glippede aldeles. 

Den syvende Dags Aften fik Anna omsider at 
mærke, hvad der laa i Luften. Hun traf sammen 
med sin Fætter Erik i Hallen, og han sagde til 
hende: 

•Forunderligt, at Hans Naade saa haardnakket 
forbliver her, mens Kongen ligger paa Koldinghus 
og drages med Døden. » 

Anna, som allerede ved Omstændighedernes 
Magt havde faaet god Øvelse i at forstille sig, sva- 
rede rolig: 

cDet forundrer mig ikke mindre end dig, dog 
Vejrliget har vel nogen Skyld i Hertugens Tøven. » 

Stormen var ganske rigtig atter brudt løs ; men 
den Dag, da der kom Bud fra Kolding, og Hans 

Naade tog den Beslutning at tøve, havde det været 
Magsvejr. 

Erik Hardenberg saa da paa Anna med et 
spotsk Blik. 

«Vel muligt! Dog har jeg Aarsag til at tro, 
at denne Forhaling af Hans Naades Rejse intet har 
med Vejrliget at skaffe. Om du vil vide det, da 
gaar Talen saa, at en ung Jomfru her inden Slottets 
Mure har troldgjort Hans Naades Hjerte og holder 
ham fast. Ved du noget derom?> 

Anna blev blussende rød og svarede vred: 

« Skulde en saa ond Jomfru findes her, da for- 
tjente hun haard Straf; men lid paa, at det er 
Bagvadskelse I > 

«Nu,> sagde Erik, idet han strøg sit Mund- 
skæg og saa smilende paa hende, <du maa vide 
det, om ellers nogen; jeg faar da tro dig paa dit 
Ord.» — 

Anna havde vendt ham Ryggen, allerede mens 
han talede, og ilede nu hen til Løndøren, gennem 
hvilken hun forsvandt. Erik forlod Hallen ad Hoved- 
udgangen, og da han paa Taarntrappen mødte sin 
Faders Kammersvend og af ham fik at vide, at 
Hans Schilchen lige var kommen med Brevskaber 
fra Kolding, ilede han op til den gamles Brevkam- 
mer, hvor denne stedse baade skrev og læste 
Brevene, for at faa at vide, af hvad Art de ind- 
trufne Efterretninger vare. 

Næppe var han borte, før Hertugen fra sine 
Gemakker, som vare i det nederste Stokværk, kom 
op ad Taarntrappen, traadte ind i Hallen, og da 
han saa, at den var tom, gik han hurtig gennem 
den, aabnede Løndøren, lukkede den hastig efter 
sig og ilede ad den smalle Gang lige til Fruerstuen. 

Da han traadte ind, stod Anna der og fortalte 
Sofie Lykke, hvad der var hændet hende i Hallen 
med Erik. Bægge vendte sig brat, forskrækkedes 
over Hertugens pludselige Komme, og Sofie Lykke 
udbrød: 

«Ak, Eders Naade. hvor forvoven og ubetænk- 
som I dog erl» 

' Men Hertugen slog ud med Haanden og sagde : 

«Ej, nu er det ikke Tid længer at liste om 
paa Kattefødder; Afskedsstunden er for Haanden, 
og jeg er kommen for at byde eder og Anna 
Farvel. > 

4:Tys!> udbrød Sofie Lykke og løftede adva- 
rende sin Haand. 

Hertugen havde ikke mærket, at Zwonnike 
var i Stuen ; hun sad henne i en Krog ved sin Rok. 
Sofie Lykke ilede hen til hende og hviskede hende 
i Øret: 

< Zwonnike, tag din Silkestrømpe, gaa ud paa 
Gangen og sæt dig paa Bænken. Hører du nogen 
nærme sig, da var os straks adl Gør du din Skyl- 
dighed, skal en Rosenobel være dig visU 

Zwonnike lo stille, nikkede, sagde: c Lid trygt 
paa migl> rejste sig langsomt, saa skulende til 
Hertugen og forsvandt. 

Da hun var borte, tog Hans Naade et Brev 
frem og sagde: 

«Nu er det, Gud se i Naade til os, Alvor med 
Kongens Sygdom, og jeg maa den Dag i Morgen 
bryde op og drage herfra. Dog haaber jeg end 
at komme i rette Tid ; men hør nu, hvad min Fru 
Moder skriver; det vedrører dig, Anna I » 

Han udfoldede derpaa Dronning Dorotheas Brev 
og læste Slutningen af det: 

«Hvad angaar det, du skriver om Anna, da 
maa jeg svare, at jeg lader hendes Slægt raade 
derfor; at jeg skolde hindre ens Lykke, kan jeg 
ikke forsvare for Gud; jeg ved jo, at her er kun 
en kort Tid, men hisset Gt det evigt. Jeg ved, at 
du har et saa ærligt og oprigtigt Sind, at du ej 
vil hindre hendes Lykke. Jeg kan af Bedrøvelse 
ikke skrive noere. Hans vil berette dig alt. Jeg 
beder dig, kom hurtig; det er dig mere magtpaa- 
liggende, end du tænker. » 

«Nu,» sagde Hertugen, idet han foldede Brevet 
sammen, tjeg skal ile til min kære Moder, og vi 
skulle dele vor Sorg med hinanden, om det saa er 
Guds Vilje, at hun skal vofcje Enke og jeg fader^ 
løs; men naar Tid og Lejlighed er, skal hun for 
Sandtea erfare, at hun ikke gav mig for stor Ros, 
da hun tillagde mig et ærligt og oprigtigt Sind, 
og faun skal blive vis paa, at det, hun vil lade 
Annas Slægt raade for, det vil netop hindre hendes 
Lykke, og det kan ikke farsvares for GudU 

Anna saa paa Hertugen med et bevseget Aasyn 
og et taareblendet Blik, men Sofie Lykke sagde: 

«Ret saa, Eders Naadel Kun at Eders Naade 
nytter Tiden og tager Lejligheden i Agt; for Annas 
Æres Skyld bør I nu ikke tøve.« 

fBær ingen Tvivl derom,> svarede Hertugen 
og drog derpaa Anna hen i Vinduesfordybningen 
for der i Fortrolighnd at tale med hende. 

Sofie Lykke gik hen til Døren og lyttede; 
men da hun mærkede, at alt var stille ude paa 
Gangen, gik hun ind paa sit Kam^mer og lod Her- 
tugen og Antidk være ene. 

Imidlertid sad Erik Hardenberg hos sin Fader 
i Brevkammeret og samtalede med ham om de 
sørgelige Efterretninger fra Koldinghus. 

c For Gud, nu maa Hans Naade da fort, om 
han har Skam i Livet,* udbrød Erik. 

«Han maa selv derom, > svarede Eriks Fader 
mut; «ikke gaar jeg tiere til Hans Naade om den 
Sag og lader mig vise til Rette; er han nu og snart 
min Herre og Konge, maa jeg frygte, og da vorder 
alt mellem ham og mig anderledes. Tænkeligt, at 
det brister, og for Gud, Erik, jeg skulde intet have 
imod at faa Orlov, se til mine Gaarde og en 
Stund skøtte mig selv. 

cikke gjorde jeg i eders Sted det,» svarede 
Erik, som var mere snu og beregnende end hans 
Fader, c Lad Hans Naade end fare op og rykke i 
Tøjlerne, han bøjer sig dog, naar det kniber, og kan 

ikke være Raad og Støtte foruden. Han bærer stor 
Agtelse for eder og ved^ at paa eder kan han lide ; 
deraf kan nu, naar Hans Naade stiger paa Tronen, 
vokse stor Magt og Ære for eder og vor Slægt. > 

4:Saåmænd,» svarede Ejler; «og stod jeg gerne 
Kong Kristians Søn bi, var blot ikke dette med 
Anna.» 

«Ved I noget sikkert derom?* spurgte Erik 
nysgerrigt. 

«Jeg vil nu sige dig det, » svarede Ejler. «Jeg 
har haft Zwonnike for og forhørt hende. En Djæ- 
vels Kvinde er hun, Løgn og Sandhed vælder af 
hendes Mund, blandet som Vandet af en mudret 
Kilde, hvisaarsag jeg og forhørte to af de andre 
Tjenestekvinder. Jeg fik da det ud deraf, at vel 
har Hans Naade efterstræbt Anna og med Sofies 
Minde, Gud forlade hende det, gjort Besøg i Fruer- 
stuen; men Sofie har stedse været hos, og det er 
gaaet sømmelig til.> 

cHvi skred I da ikke ind og hindrede det?> 
spurgte Erik forundret. 

«Det var og min Agt, men jeg skønnede, at 
havde jeg ikke sikkert Bevis, vilde alt blive nægtet, 
og jeg frygtede, at om jeg busede paa, kunde Annas 
Ære lide et stort Skaar.» 

« Viselig nok tænkt af eder. Fader,* svarede 
Erik, c om I da kan være sikker paa, at alt er gaaet 
sømmelig til.» 

«Jeg har den faste Tro, at Anna er en dydig 
Jomfru; og se, mens Sofie tænker, at jeg er en 
hidsig og galen Mand, saa har jeg dbg i denne 
Sag udvist, frygter jeg, for stor Betænksomhed. 
«Dog,> føjede han til, idet hans Øjne lysnede, «det 
galdt i hvert Fald at gribe Hans Naade paa fersk 
Gerning, og ingen slig Lejlighed har budt sig til; 
om den havde været der, vilde Zwonnike varet 
mig ad.> 

Nu forstod Erik sin Fader bedre. 

<Vi maa vel tro og haabe,> svarede han, <at 

denne Elskovshandel fra baade Sider blot er Gækkeri 
og uskadelig Tidkort. Dog, selv om Annas Hjerte 
har faaet en liden Rift, vil det vel heles. Nu maa 
Hans Naade fort og vender vel, maa vi tro, ingen 
Sinde tilbage hertil i de samme Kaar. Dermed er 
det Eventyr ude, og vel da, Fader, at I holdt eder 
stilFe, og det ikke kom til et Brud mellem eder og 
Hans Naade. » 

Inden Ejler Har denberg. kunde faa givet Svar, 
fløj Døren op, og Zwonnike viste sig. ganske for- 
pustet i den. 

«Nu er Hans Naade der,> sagde hun kortaandet 
og afbrudt; c første Gang i mange Dage; nyt nu 
Lejligheden, Ejler Eriksen !» 

«Guds Blod, det vil jegl> raabte Ejler Harden- 
berg og sprang op. 

«Gør det ikke. Fader I » bad Erik og rejste 
sig. «Klogere at lukke et Øje til.» 

«Ej,> udbrød Z.wonnike, «til hvad Gavn har 
jeg nu vaaget og luret i Uger? Men glem ikke, 
Ejler, at I lovede mig tvende RosenoblerU 

«Det bør ske,> sagde. Ejler Hardenberg uden 
at agte paa Zwonnike, «og jeg byder dig, Erik, at 
følge mig; du skal være mit Vidne!* 

Erik læste i sin Faders Øjne, at Modstand 
her var forgæves, og fulgte efter ham, thi han gik 
alt ud af Døren. 

Zwonnike var ilet i Forvejen for i rette Tid 
at naa tilbage paa sin Post og i det yderste Øje- 
blik give en unyttig Advarsel, hvormed hun kunde 
stikke Sofie Lykke Blaar i Øjnene og saaledes lige- 
fuldt høste ogsaa den Løn, Modparten havde lovet 
hende. 

Da Erik med sin Fader naaede Hallen, saa 
han Zwonnike forsvinde i Rummets modsatte Ende, 
og. hun lignede saa meget en Kugle, der trillede 
hen ad Gulvet, at han trods Øjeblikkets Alvor ikke 
kunde andet end smile. Hans Fader derimod smi- 
lede sandelig ikke. Glubsk var han at se til, da 

han brød ind i Fruerstuegangen, og ikke saa snart 
havde han Foden i den, før Zwonnike styrtede ind 
ad Døren i Pruerstuen og raabte: 

cDer kommer Ejler Eriksen, var ederf> 

Hertugen og Anna var endnu alene; han stod 
ved Vinduet med Armen om Annas Liv, og hun 
tenede sit Hoved til hans Skulder. 

Nu fløj de fra hinanden, og Sofie Lykke, som 
inde fra sit Kammer havde hørt Zwonnikes Raab, 
aabnede hurtig Døren, og sagde i Hast: 

c Herind, Eders Naade, herind og du med, 
AnnaU 

Men Hertugen havde hurtig fattet sig. Han 
rettede sig stolt og sagde: 

tPaa ingen Vis, Fru Sofie I Ikke sømmer det 
sig nu for os at krybe i Skjul !> 

I det samme traadte Ejler Hardenberg ind med 
Erik, og da Sofie Lykke saa, at Ævred var opgivet, 
kom hun for en Dag og gik sin Frænde og Mod- 
stander i Møde. Han agtede imidlertid ikke paa 
hende, men gik lige hen til Hertugen, tilkastede 
den blussende Anna et harmfuldt Blik, bukkede for 
Hans Naade og sagde i en spydig Tone: 

<Ej se, skal jeg træffe Eders Naade her mel- 
lem Kvindeskørter; det havde jeg min Tro ikke 
ventet I > 

«Sig hellere, hvad sandt er,» svarede Hertugen, 
idet lian saa Ejler Hardenberg lige i Øjnene, cat 
det havde I just ventet, og derfor kom I, som jeg 
ser, endda ikke alene 1» 

cOg tør jeg, » vedblev Ejler Hardenberg i samme 
Tone, c være saa dristig at spørge Eders Naade, 
hvad I har at skaffe her i Fruerstuen hos min unge 
Frænke?t 

c Det tør I,» svarede Hertugen, gik hen til 
Anna, tog hendes Haand, førte hende frem i Stuen 
og sagde: «her ser I min Fæstemø! Jeg har til- 
sagt og lovet Jomfru Anna at gøre hende til min 

rette, ægteviede Hostru det snareste ske kan, na 
▼ed I detU 

Ejter Hardenberg stirrede maalløs paa Hertugen 
og frembød et saadant Billede af Overraskelse og- 
Forvirring, at Sofie Lykke fandt det at være et 
saare kosteligt Skue og lod se et hoverende SmiL 

«Ho, ho!> udbrød han endelig med sin dybe 
Røst, < Eders Naade behager at spøge, men forbd 
mig, den Skerts er grovh 

« Spørg Jomfru Anna,> svarede Hertugen med 
Alvor, <og spørg Fru Sofie, om jeg ikke har givet 
mit Ord; og tvivler I om min Oprigtighed, da 
krænker I groveligt mig.» 

<En stor Ære er timedes eder, Ejler, og vor 
ganske Slægt, » sagde Sofie Lykke. «Naar I faar 
besindet eder, vil I tro det og skønne derpaa.» 

Erik Hardenberg, som var bleven ikke mindre 
overrasket og forbavset end hans Fader, men sonk 
havde et skarpere Blik og et burtigere Næmme, 
skønnede snart Sagernes Stilling og genvandt først 
sin Fatning. Han bøjede sig dybt for Hertugen, 
og sagde: 

<For Gud, Eders Naade, dette er en stor og- 
uventet Ære for os; men saa langt fra vor Tanke 
maatte og burde sligt være, at det ikke kan for* 
tørne Eders Naade, at min Fader tvivlede.* 

«Saamænd, Erik,> svarede Hertugen og nikkede 
naadig til sin fordums Ven og Stalbroder; «faa 
vi nu og et Ord af eder, Ejler ?» spurgte han der- 
paa og vendte sig til sin barske Mentor, der havde 
staaet som hensunken i dyb Grublen. 

Nu løftede denne Hovedet og sagde: 

« Eders Naade maa kunne sige sig selv, hvad 
jeg har at svare — at min Broderdatter ikke fødtes, 
til at bære en Krone og ikke optugtedes til saa stor 
en Lod i Livet, da det ingen Sinde før skete, at 
en Herre af god, gammel fyrstelig Rod, som Eders 
Naade, valgte sig en Hustru blandt Underdaner, at 
eders høje Forældre, eders ganske Slægt og Rigets 



154 

Raad vil modsætte sig det; og yilde da jeg være 
en stor Daare og en slet Patriot, om jeg gav mit 
Minde til sligt Vovespil. For Gud, jeg har min 
Broderdatter for kær til at lade hende løbe den 
Hasard og komme derfra med Spot og Skam — > 

«Det skal ingen Sinde ske,» faldt Hertugen 
heftig ind; <Jeg skal, saa sandt hjælpe mig Gud, 
tage det op med den ganske Verden, før jeg slipper 
Anna Korfitsdatter; hun er mig dyrere end mit 
eget Liv!> 

« Eders Naade er ung,> svarede Ejler Harden- 
berg; 4cda banker Hjertet uroligt, Tankerne fare 
vild, og man ser ikke paa Tingene, som de ere. 
Tro mig, I vil komme til Besindelse I Jeg takker 
eder for den Ære, I har tiltænkt Anna, men kan 
ikke modtage den. Vi lade saa helst den Sag 
være fortiet og dulgt; den Dag vil komme, da Eders 
Naade skal takke mig, fordi jeg raadede fra!» 

Dette blev sagt i en rolig Tone og med Vær- 
dighed. Hertugen mærkede, at der ikke var Ond- 
skab eller Modvilje deri, at det kom af en fast 
Overbevisning og var godt ment. Hans Vr^de lagde 
sig da. 

cNu, Ejler, ikke er den Sag afgjort med en 
kort Ordveksel, hvad Fremtiden skal vise eder I Be- 
sind eder nu selv derpaa; I har det nødigt mere 
end vi, forlad eder derpaa; og saa ikke flere Ord 
derom nul» 

Derpaa greb Hertugen, atter Annas Haand, 
drog hende hen til Ejler og sagde: 

cjeg giver nu min Hjertenskær i eders Hænder 
og beder eder handle kristelig og kærlig med hende. 
Jeg vil engang kræve hende igen af eder, og da 
skal I staa mig til Regnskab for eders Færd imod 
hende I > 

Derpaa løftede han Annas Haand, trykkede et 
Kys paa den. 

cGud signe digl Vi bør skillesnu; jeg drager 
af aarle i Morgen.* 

Til sidst rakte han Sofie Lykke sin Haand og 
sagde med megen Varme: 

c Hav Tak, ædle Frue, for eders ,store Troskab 
mod os; ingen Sinde skal jeg glemme den og en- 
gang, saa haaber jeg, forskylde eder denU 

Derpaa gik han hurtig ud af Stuen uden at se 
tilbage. 

Efter hans Bortgang paafiilgte et Øjebliks Døds- 
stilhed. 

« Dette er Galenskab I > udbrød Ejler Harden- 
berg. «0, Anna, Anna, hvi kunde du gøre mig 
den Tort?t 

Anna gik hen til ham, tog hans ene Haand 
mellem sine, saa ydmyg bedende paa ham og sagde: 

«Jeg har syndet mod eder, idet jeg dulgte dette 
for eder; jeg ved det, og det angrer migl» 

cNu, din Skyld er den mindste.* svarede Ejler, 
vendte sig derpaa til Sofie Lykke og sagde harm- 
fuld: «I, Sofie, har brygget den Drik. og for Sand- 
ten, besk kan den blive for os alle, mest dog for 
vor kære, unge Frænke, hvem I burde værnet om, 
men skammelig har givet til Pris.» 

cSkam faa I for de onde Ord,» svarede Sofie 
forbitret; c skulde man ikke ved at høre eder tænke, 
at Anna var en æreløs Jomfru, og dog er hun saa 
god, som hun var før.> 

cDerom føler jeg mig forvisset,* svarede Ejler; 
«men Fortjenesten er ikke eders. I, som burde 
være hende i Moders Sted, har ført hende ind paa 
Syndens dulgte Veje, forblindet af falsk Æresyge 
og Hoffærdighed, som I er, og ikke tænkte I paa 
eller kerede eder om, at Barnet muligvis satte sin 
Uskyld, sin Ære, ja sin Sjæls Salighed til.> 

cDer lyver I,> raabte Sofie; «jeg har vaaget 
over hende, som havde jeg baaret hende under 
mit Hjerte, og som om hun var mit eget Barn; 
men I er en forstokket, gammel Karl, halsstarrig 
og ond og tillige et stort Dummerhoved, som ikke 



IS6 

skønner hverken Annas sande Vel eller eders eget 
Gavn.» 

Ejler Hardenberg blev hvid i Ansigtet, løftede 
sin knyttede Haand og sagde med dirrende Røst: 

« Sofie Pedersdatter, »u skønner jeg, saa dum 
jeg end er, hvad der bør ske. Gør eder rede til 
i Morgen at drage herfra med Hertugen I » 

Sofie Lykke to haanligt. 

«Pyt, se, om jeg gør detl» 

Nu lagde Erik sig imellem. 

«Kære Fader, dette er en betænkelig Sag; gaa 
ikke for ilsindet til Værks 1» 

«Det har sit Forblivende ved det, jeg har be- 
sluttet,* svarede Ejler Hardenberg koldt og fast. 
«Saa sandt hjælpe mig Gud, ikke skal Anna mere 
en Dag til Ende indaande den samme Luft, som 
denne træske Kvinde!* 

<Min Broder Jørgen skal hævne dette 1* raabte 
Sofie Lykke ude af sig selv. 

«Ikke kan I kyse mig med eders kostelige 
Broder, den Hofsnog, som skinner af Guld og dyre 
Stene og stedse krummer Ryg for Fyrster. Vil 
han mig noget, skal han stedse finde mig og mit 
gode Sværd rede. Men hør nu mit sidste Ord: 
drager I ikke godvillig herfra, vil jeg være evig 
fordømt, om jeg ikke i Morgen ved tvende af mine 
Bøsseskytter lade eder føre til Bryggen og sætte i 
Skibet I » 

Derpaa drejede han sig om paa Hælen og gik 
ud af Stuen, hvorpaa Anna, forfærdet over sin Far- 
broders Haardbed, ilede hen til sin dybt krænkede 
Faster og gjorde sit bedste for at trøste og berolige 
hende. 

Sofie Lykke genvandt imidlertid snart sin Fat- 
ning; hun var for klog til ikke at indse, at her var 
ikke andet at gøre end at vige. 

«Ker dig ikke om mig,» sagde hun til Anna; 
efor Gud, mig kunde, ret beset, intet mere fornøje- 
ligt times end at slippe ud af dette mørke Kastel og 

i Hans Naades Sdskab rejse til Sjælland. Men 
naar jeg tænker paa dig, min Dukke, da synker 
Hjertet i Livet paa mig. Du vil nu blive gtvet i 
bedre Hænder> som Ejler forgangen Dag truede 
med, og konnne under dine haardsindede Frænders 
Tyranni. Heiren være med dig og give dig Styrke 
til at staa imod I » 

«Bær ingen Frygt derfor, > svarede Anna til- 
lidsfuldt. 

cO,* udbrød Sofie Lykke, «du er et Barn og 
tænker som et Barn, ser ikke saa langt, som din 
Arm rækker. Den Stund viJ komme og kommer 
snart, da du i din Vaande vil mindes mine Ord, 
og da er jeg ikke mere hos dig.» 

»Saare smerter det mig, Faster, at vi skulle 
skilles,* sagde Anna oprigtig og drog et Suk. 

«Tak for det Ord,» svarede Sofie, idet hun drog 
Anna til og gav hende et Kys; «det falder som 
Balsam paa mit saarede Hjerte.« 

Dog fældede hun ingen Taarer, som Anna, 
men gav sig nu ivrig i Færd med at faa sine 
Færdesskrin pakkede og holdt Zwonnike og de andre 
Tjenestekvinder i Aande dermed den halve Nat. 

Den næste Morgen, straks da det dagedes, 
foregik Hertugens Afrejse. Hans Naade tog kun 
med sig, foruden Hans Spiegel og Erland, Erik 
Hardenberg og Frants. Bilde. Ejler Hardenberg 
agtede at tøve nogle Dage endnu paa Malmøhus 
for at ordne adskillige Sager og vilde derpaa bryde 
op og komme efter med Resten af Følget. 

Da Hertugen om Morgenen mødtes med Sofie 
Lykke i Hallen, fik hun straks at vide, at Hans 
Naade var bleven underrettet om hendes Afrejse og 
hvorlunde. 

«Det forundrer mig saare,» sagde Hertugen, 
«at eders Vrede paa Ejler er saa stor, at I ikke 
vil blive her længer; jeg var tryg ved Tanken om, 
at Anna skulde være i eders Varetægt.* 

Hans Naade fik nu fuld Forklaring og blev 

ilde til Mode ved at høre den; han tænkte ogsaa et 
Øjeblik paa at skride ind, men indsaa straks, da 
han fik Ejler Hardenbergs barske Aasyn at se, at 
her var intet at stille op, og byde og befale i den 
Sag kunde han ikke. Han lod det da .fare; de 
rejste, og Sofie Lykke nyttede Tiden paa Over- 
farten til at give Hertugen mange kloge Raad og 
sætte sig fast i hans Gunst. 

De skiltes i København, hvorfra Hertugen 
skyndsomst drog videre til Korsør; men Storm og 
Modvind sinkede Overfarten over Store Bælt, og da 
han endelig, et Par Dage ind i det ny Aar, naaede 
Koldingshus, fandt han sin Fader som Lig og Dron- 
ningen hensunken i utrøstelig Sorg. 

Netop paa Aarets første Dag var Bladet blevet 
vendt, og Kong Frederik den Anden sad nu paa 
sine Fædres Trone. 



Ende paa første Bog. 



ANDEN BOG 



Første Kapitel, 
ørnens Flugt. 



Kong Frederik fik Held til saa glimrende, som 
kun faa Fyrster, at begynde sin Regering; 
thi Omstændighederne førte ham lige fra hans Fa- 
ders Ligbaare til Krigerdaad. 

I Forening med sin Farbroder Hertug Adolf 
drog han ind i Ditmarsken for at kue dette Lands 
fribaarne Bønder, som ikke vilde taale Herrer 
imellem sig, og for at hævne sin Farfader Kong 
Hans's forsmædelige Nederlag for tresindstyve Aar 
siden. 

I dette korte, men lykkelige Felttog fik den 
udvalgte Konge paa Valpladsen Bloddaaben; der 
havde han vundet Heltery, men tillige i sin Æres- 
krans indflettet mere uvisnelige Blomster, Vidnes- 
byrd om den Menneskelighed og Mildhed, der var 
et Særkende for ham, som for saa mange Fyrster 
i hans Slægt, idet han modsatte sig sin Forbunds- 
fælle Hertug Adolfs Grusomhed og reddede mange 
Hundrede af det undertvungne Lands ulykkelige 
Beboere fra at blive nedsablede og lide en sørge- 
lig Død. 

Med højt Ungdomsmod var han i Spidsen for 
sin Hær dragen ind i Ditmarsken. Som der staar 
i den gamle Vise: 

Kong Frederik rider i Ditmarsken ind 
med frisker Mod og med Rosenkind — 

og nu, midt i Skærsommertiden, var han. vendt til- 
bage og havde, kronet med Sejr og prydet med 
den Glorie, som aldd i Menneskenes Øjne om- 
straaler Lykkens udkaame Yndling, under Folkets 
Jubel holdt sit Indtog i København, hvor nu store 
Forberedelser bleve trufne til hans Kroningsfest. — 

Medens den unge Konge i det korte Tidsrum 
af nogle Maaneder gjorde dette Spring fra forholds- 
vis Ubemærkethed og Afhængighed til Mag^tfylde 
og Navnkundighed, sad Anna Hardenberg i Stilhed 
lyttende til Rygtet om hans Heltefærd hds Birgitte 
Gjøe paa Hillerødsholm. 

Derhen havde Ejler Hardenberg bragt hende, 
da han nogle Dage efter Tronskiftet drog fra 
Malmøhus. Hun havde fulgt ham uden Indsigelse 
og uden Klage, gemmende sin Smerte og sin Æng- 
stelse i sit eget Bryst, og kun udbedt sig een Gunst, 
den at blive Zwonnikc kvit. Dværginden var ble- 
ven tilbage paa Malmøhus, og derved blev Anna 
fri ikke alene for denne træske og utro Kvindes 
Selskab, men tillige blev det forebygget, at Zwon- 
nike fyldte Krogene paa Hillerødsholm med sin 
Sladder om alt det, der var foregaaet paa Malorøhns. 

Saaledes havde Anna faaet sit Ønske fra tid- 
ligere Dage opfyldt om at komme i sin Frænkes 
og moderlige Veninde Birgitte Gjøes Hus-, men nu 
havde alt vendt sig saa underlig, at huti med et 
beklemt Hjerte var dragen paa den Rejse. 

Da hun stod Ansigt til Ansigt med Birgitte 
Gjøe, blegnede hendes Kinder, bg hun brast i 
Graad; men hendes kloge og tænksomme Frænke 
lod disse Tegn paa Sindsrystelse gaa upaatalte hen. 
En kærlig Modtagelse blev Anna til Del; intet Ord 
blev sagt, som kunde fortrædigfe hende, og da Bir- 
gitte Gjøe fremdeles i den første Tid lod hende med 
Fred, nærede hun det Haab, at hendes Farbroder 
havde skaanet hende og holdt sig tavs. 

Dog deri tog hun fejl. Birgitte Gjøe var alle- 
rede forud ved den Skrivelse, hvori Ejler Harden- 

berg meldte sin og Annas Ankomst, til Dels bleven 
underrettet om Sagernes Stilling, og nu fik hun 
mundtlig fuld Forklaring. 

Ejler dvælede imidlertid kun nogle Timer paa 
Hillerødsholm, og da han var dragen bort, trak 
Anna Vejret friere. Det rolige Liv paa Hillerøds- 
holm var nu til Lise for hende, og der var den- 
gang kun een Jomfru hos Birgitte Gjøe, Annas 
Søskendebarn og Sofie Lykkes Stifdatter, Edele 
Hardenberg, en livsglad Pige paa Annas Alder, 
hvem hun hverken tiltroede Skarpsynethed eller 
Lyst til at udgranske andres Hemmeligheder. 

Dernæst var hun glad ved selve Stilheden paa 
dette afsides Opholdssted; thi hvis der dengang 
noget Sted i Danmark var tyst, saa var det paa 
Hillerødsholm. 

Denne gamle Gaard, som med alt sit Gods og 
sine vældige Skove var Birgitte Gjøes Arvelod efter 
hendes rige Fader Mogens Gjøe, var bleven paa ny 
opført af hende og hendes Gemal Herluf Trolle. 
Det var en smuk og anselig Bolig, stod den end 
saare langt tilbage for den stolte Kongeborg, som 
et halvt Aarhundrede senere skulde rejse sig paa 
samme Sted, opført af Kong Frederiks endnu 
ufødte Søn. Som der staar over den gamie Port 
paa Frederiksborg: 

Kong Frederik den Anden god og from, 
Hans Naade gjorde dette Bytte, 
at Hillerødsholm til Kronen kom 
og Herluf til Skokloster flytte. 

Dengang var imidlertid ingen Tanke om at 
bytte og flytte opstaaet hos nogen af Parterne. 
Mens Herluf Trolle færdedes om i Kongens og 
Rigets Tjeneste, sad hans Hustru tilfreds paa sin 
Fædrenegaard og styrede sine huslige Anliggender 
med fast Haand og stor Klogskab, glad ved sin 
Ejendom og lidet anende, at den allerede i den 
nærmeste Fremtid skulde glide hende af Hænderne. 

Anna Hardenberg. ' 1 1 

Dejlig laa Gaarden paa sin Holm i den blanke 
Sø, omgiven af mægtige Skove, og det, som siden 
blev til en By, var endnu ikke til. Ærværdige 
Ege spejlede deres knudrede Grene i det klare 
Vand, i hvilket Fiskene slog, mens Ørnen kresede 
højt i Luften, og Hejrerne vadede mellem Sivene 
paa Søens Bred. — 

Det var en smuk og solklar Dag først i Juli 
Maaned. 

Anna og Edele sad alene i Fruerstuen, hver 
ved sin Rok og spandt, mens Birgitte Gjøe var 
nede og færdedes i Køkken og Fadebur. Selv var 
hun altid virksom og taalte ikke Lediggang hos 
dem, hun havde Myndighed over. Vistnok for- 
sømte hun ikke sine Plejebørns aandelige Uddan- 
nelse og undlod ikke at give dem Kundskaber; 
men den huslige Gerning spillede dog i hine Tider 
en overvejende Rolle i Kvindernes daglige Liv. 

Anna og Edele havde da denne Morgen hver 
sit Spind at gøre færdigt. For Anna gik det flinkt; 
hun arbejdede i Tavshed og syntes ganske optagen 
af sine egne Tanker; men Edeles Rok gik ofte i 
Staa. Hun var en tækkelig, blaaøjet Jomfru med 
Smilehuller i de runde Kinder, en lille, kæk, fint 
bøjet Næse, fyldige og friske Læber og en kort 
Hage med en lille Kløft. Hun Hgnede sin afdøde 
Moder, og man saa i hendes Aasyn kun svage 
Spor af Faderens, de Hardenbergers, stolte og 
faste Træk, der hos Anna havde faaet en saa skøn 
og fint udpræget Form. Hendes gule, rige Haar 
hang ned ad hendes Ryg lige til Bæltet, foroven 
sammenholdt af et lyseblaat, perlestukken Baand. 
Den muntre, lyseblaa Farve var fremherskende i 
hendes Dragt; hun bar en Guldkæde under Pibe- 
kraven om Halsen, og Fingerringe funklede paa 
hendes Fingre, mens de snoede Hørren. 

Annas Kjortel derimod var mørk og tarvelig, 
den fremhævede end mere hendes Aasyns Bleghed, 
og hun bar ingen Smykker uden det, der hang 

skjult under hendes Livstykke, nemlig den Ring, 
hendes fyrstelige Bejler havde skænket hende. 

«Aah,» udbrød Edele, lod Rokkehjulet gaa i 
Staa og sukkede, <nu er jeg snart led ved at 
træde Rokken og drage i den stride Hør. Kan 
du gætte, hvad der hjalp mig før, da det gik 
saa fort?* 

«Nu?> spurgte Anna, .saa op og lod sine 
mørke Øjne falde paa hendes Søskendebarns mun- 
tre Aasyn. 

«At det var Engele Skrams Haar, jeg drog i,» 
svarede Edele og brast i Latter. 

«Af hvad Aarsag frydede det dig at rykke 
hende i Haaret?* spurgte Anna uden at istemme 
Latteren. 

cNu,> svarede Edele, idet hendes friske Kin- 
der blussede, «hun vilde jo lokke Frants Andersen 
fra mig; men det glippede!* 

Anna vidste, at Edele var lovet bort til Frants 
Andersen Bilde. 

«Du bære ikke længer Nag til hende,* svarede 
hun og satte sin Rok, som hun et Øjeblik havde 
standset, atter i Gang. 

«0, det var ikke af Dyd, hun gav Ævred op,> 
sagde Edele, idet hun med korslagte Arme lænede 
sig tilbage i sin Stol. c Hun blev jo skikket bort 
og kom i Dronningens Fruerkammer ; dermed hørte 
den Leg op.» 

cNaar skal Fæstensøllet staa?» spurgte Anna 
aandsfraværende. 

«Jeg tænker ved Kroningsfesten. O, Anna, 
hvilke Dage det vil blive for os I At skue al den 
Herlighed og vor unge Konge med Guldkronen 
paa sit Hoved, Sceptret i sin Haand — * 

«Nu ikke .mere af den Snak,» udbrød Anna, 
idet hendes Kinder blussede ; cti og træd din Rok 1 > 

«Jeg evner det ikke,» sagde Edele og gabede. 

c Syng en Vise dertil, da gaar detU svarede 
Anna. 

c Nu, jeg vil forsøge det,» sagde Edele, satte 
Rokken i Gang og begyndte at synge Visen om 
Fru Mettelille. 

Ak var jeg aldrig til Hove kommet, 

men gaaet de Faar at røgte, 
fast bedre da var jeg bleven belønnet, 

for Løgn turde jeg ej frygte. 

Hvor en maa ikke med anden gaa 

udi venlig Tale og Ynde, 
der er det bedre at fly end staa 

og sig ad Døren skynde. 

Fast bedre er at bygge og bo 

udi de grønne Sige ' 

og tage til Takke med Retter £aa 
og drikke med sine Jævnlige — 

end leve med daglig Rædsel og Kval 

alt paa de høje Borge, 
hvor man maa vente Stød og Fald — 

cNu ikke mere af den lede Vise,» udbrød 
Anna utaalmodig, saa Edele brat tav. 

cFor Gud,» sagde hun, cdu er i Dag ikke god 
at gøre tilpas, Annal Du vilde ikke høre om 
Herligheden, og saa tænkte jeg, at lidt om Elenden 
vilde smage dig bedre; men jeg tænkte og dette: 
mon Engele nu sidder paa Koldinghus og synger: 
Ak var jeg aldrig til Hove kommet U 

c O, du med din Engele,* udbrød Anna, 
standsede Rokken, rejste sig og gik hen til det 
aabne Vindue. 

Edele sprang op, ilede hen til hende, lagde 
sin Arm om hendes Liv, og saaledes stod de nogle 
Øjeblikke tavse og saa ud over Søen. 

cHvor dit Hjerte banker, Anna; hvad skader 
dig?» 

c Intet, » svarede Anna og tog Edeles Haand 
bort ; hun rejste sig fra sin bøjede Stilling, saa op i 

Luften og sagde: <Se Ørnen, hvor højt den 
kreserU 

Edele, hvis Blik havde hvilet forskende paa 
Annas bevægede Aasyn, saa derop og sagde 
ligegvldig: 

<0 ja, den er nu for vore Øjne ikke større 
end en Spurv 1» 

Anna sagde intet ; hun vedblev at stirre derop, 
idet hun tænkte ; Som Ørnens Flugt, saa gik min 
kongelige Vens Bane, siden vi skiltes. Mon han 
mindes mig og vil han atter dale ned til mig? 

I de forløbne seks Maaneder havde hun hver- 
ken faaet Hilsen eller Brev fra ham. Havde han 
glemt hende? Og Sofie Lykke? Der var kommet 
et Brev fra hende til Birgitte Gjøe; men af dets 
Indhold havde Anna kun faaet en Hilsen. 

cAnna,* sagde Edele^ c dit Hjerte tynges af 
en Sorg; du er ikke mere dig selv lig; fortro dig 
til migU 

fOm jeg gjorde det, vilde du spotte mig; 
bedst derfor at tiel> 

Nu lagde Edele sin Arm om Annas Hals, gav 
hende et Kys og sagde: i 

«Jeg ved det, men spotter dig ikke; nej, jeg 
siger: du lyksalige, Kongen elsker digl> 

cEdelel^ udbrød Anna med blussende Aasyu 
og rev sig løs, men udstødte derpaa et Skrig. 

Birgitte Gjøe var ubemærket kommen ind i 
Stuen og stod lige bag dem. 

cEdele,* sagde hun barsk, cgaa paa dit Kammer 
og lad Anna og mig blive en Stund alene U 

Edele forlod Stuen langsomt og vendte sig 
flere Gange om, men hver Gang mødte hende hendes 
Plejemoders strenge Blik, saa turde hun ikke 
andet end lystre. 

Da hun var gaaet, vendte Birgitte Gjøe sig til 
Anna, som ikke udholdt det Blik, der faldt paa 
hende, men dybt rødmende slog sine Øjne mod 
Gulvet. Der var i dette Øjeblik over Birgitte Gjøes 

lidet skønne, men dog ædle Aasyn et Præg af 
Sjælsrenhed, Fasthed og Harmoni, som ganske 
fattedes Anna midt i hendes Forvirring. 

«Gud se i Naade til os!> udbrød Birgitte Gjøe 
og drog et Suk. »Jeg tror dog, at han førte mig 
herind i denne Stund, saa jeg fik høre Edeles usin- 
dige Ord til dig, Anna; og vender jeg dem da 
om og siger til dig: du ulyksalige, om Kongen 
virkelig elsker dig, og du har været letfærdig nok 
til at modtage hans Bejlenl For Gud, Anna, om 
mangen ung Jomfru vilde jeg have troet det, men 
allersidst om dig, du min dydige, gudfrygtige, for- 
standige Anna, du som i Sandhed var mit Hjertes 
udkaarne, i mine Øjne en Pryd for vort Kønl Ak, 
hvor ofte sagde jeg ikke til Edele og til andre af 
de unge, naar jeg revsede dem: det vilde Anna 
Korfitsdatter ikke have gjort 1» 

Anna var bleven dødbleg; dog saa hun Bir- 
gitte Gjøe frejdig i Øjnene og svarede: 

tSig ikke mere af den Sort, Faster I Det om 
Ulyksaligheden, det kan være sandt og ret og kan 
vel, Gud se i Naade til mig, vorde det end mere 
med Tiden; men det om Letfærdighed, det lader 
jeg ikke sidde paa mig og taaler ikke at høre det, 
end ikke af eder I > 

Birgitte saa af Annas Blik og mærkede af 
hendes Stemmes Klang, at hendes Blod var kommet 
i Kog, og hun kendte Anna og hendes Slægt for 
godt til ikke at vide, at kunde man end faa dem 
langt med det gode, saa ikke et Hanefjed med 
det onde. 

Det havde jo heller ikke været hendes Agt, 
naar hun tænkte paa den Mulighed, at det vilde 
komme til en Forklaring, at tage saa haardt 
paa Anna; men nu var det dog kommet saa. Hun 
indsaa sin Fejl, tog Anna ved Haanden, førte hende 
hen til en Løjbænk, satte sig der med hende og 
sagde blidt: 

cNu tale vi sindig og kærlig med hinanden I 

Tungt ligger mig den Sag paa Sinde, og naar jeg 
tav saa længe, var Aarsagen blot den, at jeg fryg- 
tede ved at tale at gøre ondt værre; men nu, da 
jeg fik høre Edeles uforstandige Ord til dig, skønner 
jeg, at jeg ikke længer tør tie. Jeg ved alt, Anna; 
men sig mig nu, mit Hjerte, hvorlunde er dog dette 
kommet, og hvor gik det til, at du lod dig saa 
rive hen?> 

Det faldt Anna svært at give den ønskede 
Forklaring, men hun indsaa, at hun ikke ganske 
turde undlade det, naar hun ikke vilde støde sin 
bedste Veninde fra sig for altid. 

Hun skred da til Værket, men hendes natur- 
lige Stolthed og Blufærdighed vægrede sig idelig 
ved at blotte hendes Hjertes Hemmeligheder, saa 
at Birgitte Gjøe flere Gange ved indtrængende 
Spørgsmaal maatte fremtvinge det, hun vilde vide. 
Det lykkedes hende saaledes omsider at faa alt det 
frem, hvorpaa det kom an, og Anna kunde ikke, 
om hun vilde retfærdiggøre sig, fortie Hertugens 
Indtrængen i hendes Kammer. 

Da Birgitte Gjøe hørte derom, udbrød hun: 

« Forbandet være din Farbroders Egenkærlig- 
hed, som forledte ham til at føre dig til Malmøhus 
og give dig i Sofie Petersdatters Hænder I » 

c Giv ikke hende Skylden!* svarede Anna 
heftig. «Er her nogen Skyld, Faster, da er den 
min egen. Ikke er jeg en Dukke, man kan handle 
med, som man vilU 

Birgitte Gjøe saa paa Anna med et medlidende 
Blik: 

«Gik du med velberaåd Hu dertil,, da er din 
Skyld dobbelt stor; men saa er det ikke; gør dig 
ikke af falsk Undseelse ringere, end du erl> 

c Nej, nej,> udbrød Anna; « dette gør mig ikke 
ringere, men bedre. Hans Naade har mig i Sand- 
hed kær, Faster, og jeg elsker ham, og da Sagen 
staar saa, hvor vilde jeg da kunne forsvare helt at 
lukke mit Hjerte til og støde ham fra mig?« 

Da Birgitte Gjøe tav, vedblev Anna : 

« Faster, du har selv elsket een og skulde tvin- 
ges til en anden; du ved, hvad det er, og maa 
kunne forstaa mig og ynkes over mig.» 

«Da tykkes det mig dog,> svarede Birgitte 
Gjøe skarpt, «at den Ungersvend, du viste saa 
haansk af, og hvis Hjerte nu bløder for din Skyld, 
maa være at ynke snarere end du. Du handlede 
ilde deri, og det vil engang angre dig. Saa gav- 
ner det dig og intet, at du river mig det med 
Jesper Daa i Næsen. Her er ingen Lighed ; først 
ikke, fordi Jesper var en gammel Ungkarl og kunde 
være min Fader, mens Oluf staar dig nær i Alder; 
ikke heller holder han fast eller hænger paa som 
en Borre, det Jesper gjorde. Gud naade, jeg fik 
det at fornæmmel Nej, Oluf har med det Ædel- 
sind, jeg kender hos ham fra Barnsben af, ganske 
draget sig tilbage og — > 

€ Faster,* faldt Anna utaalmodig ind, « jeg lider 
ham ej I Gammel eller ung, ædelsindet eller ikke, 
dette har intet med Sagen at skaffe. For Gud, 
jeg er lige saa led ved Oluf Krognos, som I var 
ved Jesper Daa, og kan jeg da i saa Maade ingen 
Forskel se.> 

Dybt havde det krænket Birgitte Gjøe, at 
Anna havde vraget hendes kære Søstersøn, hvis 
Menneskeværd i hendes Øjne opvejede ti Mænd, 
som den udvalgte Konge, og slemt sved det, at 
Anna saa aabent udtalte sin Modbydelighed for 
ham. Des skarpere kom Svaret til at lyde. 

«Nu,> sagde hun, <da ved jeg dog om en 
stor Ulighed mellem mine Kaar og dine. Stod 
ikke min Hu til en af mine Lige? Leflede mon jeg 
med en Mand, hvis Hustru jeg ikke kunde vorde ?» 

fjeg kan vorde Kong Frederiks Hustru,* ud- 
brød Anna med funklende Blik; <han har tilsagt 
mig det, og jeg har troet ham paa hans Ord. Uden 
det vilde jeg ikke være gaaet saa vidt — » 

cDet er ikke saa,> faldt Birgitte Gjøe ind; 

«du har tvivlet, du tilstod det selv før, og dog gav 
du dig hen i den Lidenskab; men end kan du 
vorde bjærget, og hør da nu et Ord i rette Tid : 
det vil aldrig ske I Hvad hans Naade i sin Elskovs- 
rus har lovet, det vil han nu paa Tronen glemme ; 
ikke heller har han Kraft til at trodse Dronning 
Dorothea, sin høje Slægt og Rigens Raad, som 
alle ville modsætte sig det.> 

«Han vil gøre det,» svarede Anna fast; chan 
har sagt det i Farbroders Paahør, at han, om for- 
nødent, for min Skyld vil tage det op med den 
ganske Verden.* 

«Nu, da maa han være troldgjort,» sagde Bir- 
gitte hensynsløst; <du har lokket ham som en 
Elverpige, eller lider du hellere at høre, at han 
har lokket dig, og at du er saa usalig som Elver- 
kongens Brud, da ogsaa detl Dog tør man vel 
tvivle og spørge, om han var gaaet saa vidt, som 
han gjorde, og havde vedkendt sig dig, var han 
ikke bleven forrasket med dig i Fruerstuen af 
Ejler. » 

«Jeg er fast overtydet om, at han vilde det,» 
svarede Anna og saa op med et frejdigt Blik. 
cHusk, Faster, hvad siden er sket, og hvad Hans 
Naade gjorde straks, idet han udnævned^ Farbroder 
til Rigens Hofmester og hævede ham til den øverste 
Plads i Riget næst sin egen. Der gav Hans Naade 
Vidnesbyrd om sit sande Sindelag mod mig og 
vor Slægt. » 

cDet kan ogsaa forklares anderledes,* sagde 
Birgitte Gjøe utaalmodig; «dog, tyd det, som du 
vil ; sikkert er det, at Hans Naade ikke ved noget 
Tegn har givet til Kende, at han mindes dig, i det 
mindste ikke det jeg ved af. Skulde det være sket 
uden mit Vidende, da sig frem og overtyd migl> 

Anna brast i Graad. Hun havde hemmelig 
næret det Haab, at Kong Frederik dog havde 
sendt hende Brev, men at Birgitte Gjøe egenmægtig 
havde holdt det tilbage ; men hun kendte sin Fasters 

store Sanddruhed og havde nu Vished for, at det 
ikke var sket. 

^?i«Græd ikke ^erover,» vedblev Birgitte, «men 
glæd dig hellere, ja glæd dig, siger jeg, om du 
da i Sandhed har Kongen kær, og din Elskov 
ikke har myrdet din Samvittighed. Stil dig dog 
engang for, hvorledes det vil blive, om du naar 
dine Ønskers Maal. Vi sætte nu, at det sker, hvad 
da? Hans Naades fyrstelige Frænder ville agte 
dig ringe, dine Lige ville misunde dig og trodse 
dig; de ville ikke bøje Ryg for dig uden af Nød. 
Onde Øjne ville følge dig, vogte paa dig og ud- 
lægge alt til det værste; det vil bedrøve din Ge- 
mal, ja vække hans Harme, han vil straffe de mod- 
villige, Ufred vil der blive i hans Hus, og med al 
din Kærlighed vil du dog blive ham som en Klods 
om Foden.* 

Anna saa paa Birgitte Gjøe med et spændt 
Blik; hendes Sjæl inddrak hvert Ord, og alt mens 
hun lyttede til en Tale, som oprullede Dækket for 
et mørkt Billede der, hvor Sofie Lykkes daarende 
Ord havde fremmanet Lys, Lykke og Hæder, 
bleve hendes Kinder blegere og hendes Blik mere 
stirrende. 

«Min^es du,» sagde Birgitte Gjøe, idet hun 
greb Annas Haand, < Historien om Agnes Bernauer, 
som jeg fortalte dig den Aften paa Klausholm for 
to Aar siden, og som pressede Taarer af dine 
Øjne? Hvorlunde hun, en fattig Borgers Datter, 
blev Hertug Albrecht af Baiems Hustru, idet han 
lod sig hemmelig vie til hende, men derpaa for at 
redde sin Hustrus Ære maatte kundgøre Ægte- 
skabet, og derved opbragte sin Fader, der vilde 
givet ham en fyrstebaaren Brud, saa at denne lod 
den usalige Kvinde ved Bøddelen drukne som en 
Heks i Donau, idet han beskyldte hende for Trold- 
dom, og at derover en heftig Fejde og stor Blod- 
styrtning opkom og lagde det ganske Land øde?» 

Anna nikkede kun til Svar. 

cNu,! vedblev Birgitte Gjøe, «vistnok er du 
mere end en ufri Mands Datter, men dog lige saa 
lidet fyrstebaaren, som hun var det; og vel har 
Kongen ikke mere nogen Fader, med hvem han 
kan kriges, lige saa lidt, som sligt vilde være sket 
nu i disse bedre Tider og i dette vort mere frede- 
lige Land. Ikke vil du, om du vorder Kong Frede- 
riks Gemalinde, blive kastet i en Flod og dragen 
gennem Vandet ved din Lok, som det timedes hin 
usalige Kvinde ; men tro mig, du vil komme til at 
fornæmme meget af den Kval, som hun maatte 
døje, og mangt et Stik i dit Hjerte vil pine dig 
saa, at du kunde fristes til at ønske, at du laa paa 
Havsens Bund.> 

Idet hun sagde dette, slap hun Annas Haand 
•og følte, at den var kold som Is •, hun lagde derpaa 
sin Arm om sin unge Frænkes Liv og drog hende 
til sig. 

«0, Anna, jeg har stillet dig alt dette saa 
skarpt for Øje til dit eget sande Gavn, af Kærlig- 
hed til dig og for at fri dig for megen Elende I 
Du er ingen æresyg, fræk Jomfru, som af forfænge- 
ligt Hovmod formastelig vil gribe efter Kronens 
Ring; du vil ikke forspilde din Herres og Konges 
Fred og sande Lykke og drage alle gode Pa- 
trioters Forbandelse over dit Hoved. Nej,, du vil 
ikke gøre det! Du er en højsindet Jomfru, som 
skønner din Herres og Konges sande Vel. Du 
vil vise dig stærkere end han og dertil forstan- 
-digere ; du vil forjage af din Tanke den gøglende 
Drøm, som har hildet din Sjæl og daaret dit 
Hjerte. Du vil gøre din Pligt, og da vil du i en 
frelst Samvittighed faa din Lønb 

Disse Ord ramte Annas Hjerte i dets dybeste 
Grund. Hun havde ikke Ærgerrighedens vilde 
Mod og var desuden i sin Barndom bleven skolet ved 
streng Tugt. Hvor varmt end hendes Hjerte slog 
og hvor trofast hun end hang ved den Kærlighed, 
der havde grebet det, saa havde Pligtfølelsen dog 

ikke ganske mistet sit Herredømme over hende; 
og der gaves intet Menneske paa Jorden, for hvem 
hun nærede større Agtelse, eller hvis Mening havde 
større Vægt for hende end Birgitte Gjøes. 

Derfor vaklede nu Grunden under hende, og 
idet hendes moderlige Venindes stærke og ind- 
trængende Ord som med et Lyn sønderrev det 
Slør, der for en Tid havde skjult Tingenes virkelige 
Udseende for hende, blev hun greben af Fortviv- 
lelse, og hendes Hjerne forvirredes. 

Hun opslog en kort, vild Latter og sank sanses- 
løs om i Birgitte Gjøes Arme. 



Andet Kapitel. 
Kongens Legesester. 



Da Anna igen kom til sig selv, hvilket skete 
efter et Par Minutters Forløb, saa hun for sig Bir- 
gitte Gjøes ængstelige Ansigt, som bøjede sig over 
hende, mærkede en skarp Lugt og blev var et 
aabent ,Skrin, hendes Fasters Husapotek. Dette 
Skrin havde foruden dets Ejerinde været det 
eneste Vidne til hendes Afmagt, og hendes første 
Følelse, da hun havde genvundet sin fulde Bevidst- 
hed, var Tilfredshed over, at der ikke var blevet 
tilkaldt Hjælp. 

Hun rejste sig fra Løjbænken, støttet af Bir- 
gitte Gjøe, som saa paa hende med et ængsteligt 
Blik og sagde i en kærlig Tone: 

«Hvor lider du? Er det ovre?* 

En Kuldegysning rystede Annas Legeme, og 
hun drog et dybt Suk. 

«Drik en Draabe Vin,» bad Birgitte, <jeg har 
det ved Haanden.** 

Hun tog et fyldt Bæger og rakte Anna det. 
Det blev grebet med rystende Haand, men tømt 
til sidste Draabe. Den stærke, spanske Vin gød 
Varme i Annas Blod, hendes dødblege Kinder fik 
atter noget af Livets Farve, og Birgitte udbrød : 

«Det maa jeg lide I Nu vorder det nok godt 
igen!> 

Nu løftede Annas Øjenlaage sig med de lange 
Øjenlaage der hidtil havde skjult hendes Blik som 
et Slør, og hun saa paa den ædle, retskafne, men 
strenge Kvinde, som havde myrdet hendes Glæde. 

Ofte havde Birgitte Gjøe frydet sig over disse 
Øjnes Straaleglans og dette dybe Blik, i hvilket 
en ædel og stærk Sjæl saa klart spejlede sig. 
Allerede i Barnealderen havde der i disse mørke 
Øjne vist sig Glimt af mærkelig Alvor, kunde de 
end straale af Glæde saa skønt og frisk, som kun 
faa; men aldrig før havde hun i dem læst For- 
tvivlelse. 

Det var det, de tolkede nu, og Birgitte Gjøe 
maatte tilstaa for sig selv, at aldrig før i sit 
Liv havde hun set et saa rystende Udtryk af dyb 
Sjæleve. 

Det Blik var Anna Hardenbergs Svar paa de 
trøstende Ord: nu vorder det nok godt igenl Bir- 
gitte Gjøe fattede, at hendes Ord vare blevne tagne 
i en dybere Forstand, end de fra hendes Side 
havde været mente, og hun forstod Svaret. 

Hun skønnede med stor Sorg den Lidenskabs 
Styrke, som hun havde sat sig for at nedkæmpe, 
og hvor haard Striden maatte blive, om ellers 
denne unge Sjæl havde Kraft til at vinde saa stor 
en Sejr. 

Anna rejste sig for at gaa. 

cHvorhen, mit Hjerte ?» spurgte Birgitte Gjøe 
ængstelig, <hvad vil du nu?» 

<Paa mit Kammer,* svarede Anna, «og lad 
mig der blive en Stund i RoU 

Stemmens Klang svarede til Blikket; der laa 

dyb Smerte i dens skælvende Toner. * Graad, 
Vredesudbrud, alt andet vilde Birgitte have fore- 
trukket for dette. Der var dog ikke andet at 
gøre end at lade hende have sin Vilje; men pine- 
fulde for Birgitte Gjøe bleve de Timer, hun nu paa 
sin Side tilbragte alene, prøvende sig selv, om hun 
havde handlet ret eller ikke, og bedende Gud om 
at oplyse hende, hvis hun havde grebet fejl. 

Dog genvandt hendes stærke Sjæl sit Selv- 
herredømme. Hun tænkte: ske, hvad der vil, jeg 
har dog truffet det rette og gjort min Pligt 1 Men 
uden Uro var hendes varme Hjerte ikke, og da 
Ventetiden blev hende for lang, gik hun op for at 
se til Anna. 

Hun stod ved Vinduet, men vendte sig om, 
da hun hørte Døren gaa. Straks saa Birgitte Gjøe, 
at der var foregaaet en Forandring. Annas Aasyn 
var blegt, men hendes Blik var roligt, fromt, ja 
havde næsten et forklaret Udtryk. 

Birgitte Gjøe gik hen til hende og trykkede 
hende til sit Bryst. Da kom der nogle Taarer, 
men heller ikke Birgitte Gjøes Øjne bleve tørre.- 

«Nu bærer du vel Nag til mig?> spurgte hun. 

«Slig Ondskab har ikke været i mit Hjerte,* 
sagde Anna, men straks gjorde hendes Sindsbevæ- 
gelse hende igen stum. Dog tilkæmpede hun sig 
Fatning og sagde: 

« Faster, jeg har bedet længe og vedholdende 
til Gud, og han har i sin Naade ladet Sandhedens 
Lys skinne i min Sjæl. Jeg skønner, hvad der er 
min Pligt; jeg vil gøre, som I raadede mig; jeg 
skal faa Bugt med dette I > 

c Gud signe dig, mit Hjerte,* svarede Birgitte 
Gjøe dybt rørt, <men evner du at holde det store 
Løfte?* 

c Jeg kani* svarede Anna, men Ordene lød 
hviskende, som- om hendes Stemme havde udtømt 
al sin Kraft ved at sige dem. 

<Da maa du fly,* sagde Birgitte Gjøe. 

<Hvorhen?» udbrød Anna. «0 nej, lad mig 
forblive hos ederl> 

Derpaa kastede hun sig om Birgitte Gjøes 
Hals og brast i Graad, men rev sig løs igen og 
sagde heftig: 

«Men da maa I ikke mere tale til mig om 
Ægteskab I » 

«Nej, nej,» svarede Birgitte Gjøe beroligende, 
men med en mismodig Mine; c det faa vi vel lade 
fareU — 

Et Par Timer efter, henad Aften, holdt en 
Stalddreng i Gaarden med tre Heste, der bare 
Tværsadler. Fru Birgitte vilde ud at ride med 
sine Jomfruer. Hun havde sagt til Edele: 

cjeg holder eder for meget i de kvalme Stuer. 
Se, hvor blege Annas Kinder erel Lad os gøre 
et Ridt gennem den svale Skov!» 

Edele havde af Glæde klappet i sine Hænder 
og Anna havde ikke gjort nogen Indvending. 

Nu kom de ned i Gaarden, og muntert vajede 
Fjeren i Eaeles Hat, da hun hoppede ud ad Taam- 
døren og af Stalddrengen lod sig løfte i Sadelen, 
Mere sindig steg de andre to til Hest, og derpaa 
red de, ledsagede af Stalddrengen, over Vinde- 
broen, gennem den vestre Port og ad Dæmningen 
mod Nord ind under Skovens grønne Hvælving, 
som genlød af Drosselens Sang. 

Dog gik det Ridt ikke saa rask, som Edele 
ønskede, eller som Anna i tidligere, lykkeligere 
Dage havde haft for Vane at ride. Birgitte Gjøe 
red Fod for Fod, men skaanede ikke sin Tunge. 
Hun talte om, hvor lifligt det var at dvæle i den 
grønne Skov, udpegede de tykkeste Træer, af 
hvis Stammer der kunde skæres herlige Skibs- 
planker, og udbredte sig om de Planer, hun og 
hendes kære Husbonde omgikkes med til deres 
skønne Ejendoms Forbedring. 

Tidlig vænnedes dengang adelige Jomfruer 
til at fæste Tankerne paa de virkelige Forhold, og 

der manglede dem sjælden Forstand paa Livets 
materielle Anliggender. Birgitte Gjøe haabede da 
ved at bringe slige sunde Emner paa Bane at ud- 
rive Anna af den Grublen, hvori hun var hensunken ; 
og for at gøre sine Sager rigtig godt, talte hun 
om Annas Fædrenegaard, Skoldemose i Fyen, og 
anstillede Sammenligninger; men hun fik kun Ja 
og Nej til Svar, og alene Edele lønnede hendes 
velmente Anstrengelser ved livlig at tage Del i 
Samtalen. 

De vare redne rundt om Søen over de høje 
Bakker, hvor de dvælede et Øjeblik for gennem 
et Udhug at nyde den skønne Udsigt over Søen, 
og søgte nu ned til Landevejen fra København, 
hvilken de sluttelig maatte følge for at naa hjem; 
men lige som de fra Skoven red ud paa Vejen, 
lød et Jagthorns Toner dem i Møde fra et Krat 
hinsides Vejen. 

Birgitte Gjøe holdt sin Hest an og udbrød : 

<Hvad nu? Skulde det være Herluf? Dog, 
han plejer ikke saa at lade blæse til Lyd for sig.» 

Straks ved de første Toner var Blodet faret 
Anna op i Kinderne. Hun kendte den muntre 
Melodi ; hvor ofte havde hun ikke hørt Erland blæse 
den i Gaarden paa Malmøhus, naar Hertug Frederik 
om Morgenen red ud for at jage, eller han om 
Aftenen vendte tilbage! 

Med bankende Hjerte saa hun en statelig 
Rytter paa en vælig Skimmel ride ud af Krattet; 
efter ham kom en Herre paa en sort Ganger, 
derpaa en Trop Svende i brune og gule Kjortler 
og med Jagtbøsser paa Sadelknapperne, endelig 
nogle Drenge med et Kobbel Hunde. 

fSaa sandt hjælpe mig Gud,» udbrød Birgitte 
Gjøe med udulgt Bestyrtelse, «have vi ikke der 
Hans Naade og min kære Gemal! » 

Kongen havde opdaget dem ; han gav sin Hest 
af Sporerne ; nogle Spring af det skønne Dyr, han 
red, bragte ham hen til Damerne; den guldbræm- 

mede Hat med den hvide Fjer blev tagen af og 
sænket; ridderligt, med blottet Hoved hilste han, 
men vendte sig til Fru Birgitte og sagde med sin 
muntre, klare Røst, hvis Lyd drev Blodet til Annas 
Hjerte. 

c Ej, Fru Birgitte, var I vidende om, at vi var 
ventendes, og er i reden os i Møde?» 

Mandig var han at se til, hans Holdning 
kongelig, og de Rosenkinder, med hvilke han var 
reden ind i Ditmarsken, havde antaget en Nøds 
brune Farve. 

«Nej,» svarede Birgitte Gjøe med Alvor, idet 
hun bøjede sit Hoved, c denne Ære kommer mig 
som en Overraskelse. » 

c Nu, just det vi ønskede og tilsigtede, » svarede 
Kongen uden at agte paa den kolde Modtagelse, 
han fik; «men der kommer Herluf! » 

Birgitte Gjøe nikkede til sin Gemal, som 
straks saa paa hendes Aasyn, at hun ikke var glad 
ved dette Møde ; men Kongen vendte sig nu til 
Jomfruerne og sagde: 

tEj, der have vi jo Edele Jakobsdatter, og hvor 
lider I, Jomfru Anna?» 

Edele bøjede sig smilende og med blussende 
Kinder for Kongen og saa derpaa til Anna med et 
nysgerrigt Blik. 

«Jeg takker. Eders Naade, jeg lider velU 
svarede Anna med fast Røst, idet hun saa ned 
for sig. 

Kongen studsede over hendes Aasyns Alvor 
og hendes Røsts sørgmodige Klang. Han fæstede 
et Øjeblik sine Øjne paa hende, vendte sig derpaa 
til sin Vært og Værtinde og. sagde i en munter 
Tone: 

«Nu ride vi ad Gaarden til, jeg foran med en 
af disse to kære unge Jomfrner paa hver Side, og 
følger saa efter, som I kunne bedst. » 

Først red Kongen langsomt, men saa tog han 
Fart, og Birgitte Gjøe saa, da de tre forsvandt ved 

Anna Hardenberg. 12 

en Omdrejning af Vejen, at Annas Kinder blussede, 
og at hendes Øjne straalede. Ak, tænkte hun med 
et Suk, nu vorder det, jeg med saa stor Møje har 
opbygget, revet paa Gulvet i et Nul 

Derpaa vendte hun sig til sin Husbonde og 
spurgte: 

« Herluf, hvad tænker du om dette, om Hans 
Naade og Anna?» 

Herluf Trolle vendte sit sunde, glade Aasyn 
mod sin Hustru, og hans smukke, blaa Øjne havde 
et Udtryk af Lune, idet han svarede : 

«Hør først dette: at det var en lystig Jagt i 
Dag fra København herhid, og at det nu tykkes 
mig at være som at komme i Paradis at gæste 
dig og vort kære HillerødsholmU 

Birgitte saa kærlig, men alvorsfuldt paa ham. 

«Du svarer i Øster, mens jeg spurgte i Vester.* 

« Giv Stunder, mit Hjerte, » sagde Herluf Trolle ; 
«nu komme vi til det andet, om hvilket jeg for 
Gud ikke ret ved, hvad jeg skal tænke, uden det 
skulde være som saa, at det ikke har meget paa 
sig; og vil jeg da sige, at et mere fagert Syn end 
det, vi nys saa, Anna Korfitsdatter ridende ved 
Kongens Side, skuede jeg ingen Sinde. » 

fAk Herluf, Herluf, » udbrød Birgitte Gjøe, «hvor 
I Mænd dog kunne tænke letfærdig U 

cFor Gud,» svarede Herluf og lo, «en grov 
Beskyldning den I Mon det ikke og stundom kan 
hænde sig, at I Kvinder gør en Kamel af en Myg?» 

«Ikke i denne Sag,» svarede Birgitte og gav 
nu sin Husbonde en kort Beretning om det, der 
denne Dags Morgen var foregaaet mellem hende 
og Anna. 

Smilet forsvandt vel af Herluf Trolles Aasyn, 
men han svarede: 

«Jeg bærer Tvivl om, at du handlede klogt i 
at gribe ind. Dog, nu er det sket, og jeg siger 
da: slaa dig dermed, til Taalsl Du har Annas Ord; 
sæt din Lid til det og, for Gud, jeg tænker om 

hende, at hun er en Jomfru, der evner at værge 
for sig selv, naar hun for Alvor vil.» 

«Det vilde være,» svarede Birgitte, «som naar 
vi saa et Barn gaa paa Randen af en Afgrund, da 
at sige: det bjærger sig vel I og ikke ile det til 
Hjælp. Ak, Herluf, havde vi et sligt Barn, det 
Gud Herren i sin uransagelige Visdom har nægtet 
os, havde vi en Datter som Anna, og hun var i 
slige onde Kaar, hvad vilde du da tænke og hvad 
gøre?» 

«Nu,» svarede Herluf, «da vilde Sagen være 
en hel anden. Hvad jeg da vilde gøre, dermed 
agter jeg ikke at bryde mit Hoved; jeg mener dog, 
at selv i saa Fald maatte jeg for st^^rste PcCrten 
lægge Sagen i Guds Haand.» 

«Men,» udbrød Birgitte, «idet nu Herren lod 
Ejler føre Anna til mig, lagde han Sagen i min 
Haand, og,» sluttede hun djærvt og fast og idet 
hun blev rød i Kinderne, «jeg er til Sinds, saa 
sandt hjælpe mig den samme Gud, at røgte det 
Hverv og gøre min Skyldighed til det yderste 
selv med Forliset af Hans Naades Gunst I » 

«Gør ikke det!» svarede Herluf med Alvor. 

De nærmede sig nu Gaarden og saa, at Kon- 
gen dog ikke agtede at fare derind uden at føres 
af Gaardens Ejer og Ejerinde. Han holdt neden 
for den sidste Bakke, livlig samtalende med Anna 
og Edele, og lidet derfra holdt Erland paa sin kraf- 
tige, sværlemmede brune Ganger, der lignede sin 
Rytter i Kæmpevækst og var i Stand til at bære 
ham. Erland fulgte stedse Kongen som hans Skygge 
og var straks reden efter, da Hans Naade satte sin 
Hest i Trav. 

Kongen vendte sig mod de kommende og slog 
ud med Haanden. 

c For Gud, Herluf,* sagde han, c din Gaard lig- 
ger jo yndelig i denne blanke Sø som en Svane- 
rede mellem Rørene; og saa denne almægtige Skovl 

I2» 

Sært nok, at jeg ikke før fik Held til at komme 
herhid.* 

«En Ære og Glæde for os, at det nu er sket,» 
svarede Herluf Trolle og bøjede sit Hoved. 

«Men ved I,- Fru Birgitte,* spurgte Kongen, 
da de havde sat Hestene i Gang, c hvad Jomfru 
Edele siger om Hillerødsholm?» 

*Nu da. Eders Naade?» spurgte Birgitte Gjøe. 

«At her er at være som udi et Kloster,* sva- 
rede Kongen. 

«0 nej, Eders Naade,* sagde Edele hurtig og 
forlegen, c ganske saa faldt ikke mine Ord I* 

«Nu,» udbrød Kongen muntert og saa paa 
Anna, « derom siger jeg, at gerne var jeg Munk 
her; og skulde da min gode Jagtbøsse lade sin 
Røst høre og synge Messe under Skovens Hvæl- 
vinger hver Time paa Dagen.* 

« Eders Naade bør mindes Kong Volmer,* sagde 
Birgitte Gjøe, c og hans vilde Jagt, den Uro og 
Besvær, hans Aand nu har efter Døden formedelst 
hans overvættes Jagtlyst!* 

«Den Straf fik Kong Volmer,* sagde Herluf 
Trolle leende, «af den Aarsag, at han trykkede 
Bonden saa haardt, hvad Kong Frederik ikke har 
Hjerte til og ikke heller vil have nødig.* 

Derpaa red de over Vindebroen ind paa Gaar- 
den, Kongen og Herluf foran, og Birgitte Gjøe med 
Anna og Edele fulgte bagefter; men da de vare 
stegne af Hesten og skulle skride ind ad Taarn- 
døren, nejede Fru Birgitte for Kongen og sagde 
med Varme: 

< Hjertensvelkommen være Eders Naade i dette 
vort ringe Hus; og træder nu for første Gang en 
Konge over dets Dørtærskel!* 

Kongen nikkede naadig, idet han skred ind, 
og Herluf Trolle tilkastede sin Hustru et bifal- 
dende Blik. 

Om nogen Mand og Kvinde dengang havde 
Aarsag til at være det kongelige Hus oprigtig hen- 

given, maatte det vel være Birgitte Gjøe og Herluf 
Trolle, eftersom hun skyldte Kristian den Tredje 
og Dronning Dorothea Befrielsen af det forhadte 
Baand, der i femten lange Aar havde lænket hende 
til Jesper Daa, og bægge skyldte de den kongelige 
Mellemkomst deres nuværende Hjertefred og store 
ægteskabelige Lykke. 

Kong Kristians og Dronning Dorotheas Søn 
turde da vel vente ikke alene en underdanig, men 
endog en hjertelig Modtagelse paa Hillerødsholm. 
Dette var omsider gaaet op for Birgitte Gjøe, og 
dette var hendes Husbondes Tanke, da han talte 
hende til med Øjnene. Dog er det et Spørgsmaal, 
om hun vilde faaet Held til at sige de skønne Vel- 
komstord, hvis hun havde haft nogen Anelse om, 
hvortil dette Besøg skulde føre, og at Kong Frederik, 
efter at han havde fraranet hendes kære Søstersøn 
det Hjerte, der var udset til at vorde hans, allerede 
omgikkes med den Tanke at uddrive hende af 
hendes Fædrenegaard. 

Nu gik imidlertid alt glat og jævnt, indtil det 
sildige Taffel var dækket, og Kongen skulde gaa 
til Bords. , Hans Naade saa, at der kun var dækket 
til tre, og hans Blik formørkedes; men han tog 
Sæde uden at røbe den Tanke, som Husfruen let 
gættede. 

Hun kredensede et Bæger kostelig Rinskvin 
til ham, rakte ham det med de Ord: 

cjeg beder Eders Naade at smage denne Drue- 
saft. Min kære Fader, hvem Gud signe, havde den 
i sin Kælder i lang Tid. Den blev købt til mit 
Daabsgilde, og er deri da min jævnaldrende, nu 
snart et halvt Sekulum gammel.* 

Kongen takkede, tog Bægeret og drak, mens 
Herluf greb Ordet: 

«Nu, Birgitte, din Daabsvin i Ære, saa har 
Hans Naade den selv vel saa god.» 

« Derom bærer jeg ingen Tvivl, » svarede Bir- 
gitte; «vi give blot det bedste, vi have.» 



l82 

Derpaa satte de sig til Bords og gav sig i 
Færd med Maden, der var saa god, som den med 
saa kort Varsel kunde blive; men vare Retterne 
end kun faa og lidet udsøgte, saa var Opdækningen 
des rigere; thi ikke mange Husfruer kunde pryde 
deres Bord med saa meget Sølv som Birgitte Mogens- 
datter. 

Dog her var det, som havde større Værd end 
alle Jordens Skatte, Værtens glade, frejdige Sind 
og Værtindens store Snilde. Hun stræbte at for- 
korte Tiden for sin kongelige Gæst ved Samtale, 
og hun gjorde det med al den Livlighed og Aand- 
fuldhed, som var hende, maaske Aarhundredets højst 
begavede og mest dannede Kvinde ejendommelig. 

Kongen syntes imidlertid ikke at skønne derpaa. 
Han sad der med rynket Pande, tømte sit Bæger 
flittig, men sagde ikke meget, indtil endelig Uvejret 
brød løs. 

«For Sandten, » sagde han pludselig, «nu tror 
jeg det, Edele Jakobsdatter før talede om Klo- 
ster. Hører det med til Reglerne, Fru Birgitte, 
at de unge Jomfruer, I har hos eder, gaa til Sengs 
med Hønsene? Hvi ere de ikke blevne stedede til 
Bords med os?» 

«0, Eders Naade,» svarede Birgitte Gjøe med 
stor Fatning og et fint Smil, c det er de unge Jom- 
fruers eget fri Valg eller dog Annas. Hun sagde, 
at hun havde Hovedve og begærede at blive paa 
sit Kammer; og bød jeg da Edele at blive hos 
hende og holde hende med Selskab. » 

c Da mærkede vi dog intet til Hovedve før,» 
svarede Kongen og saa paa Birgitte Gjøe med et 
mistænksomt Blik. «Lad dog forhøre, om Jom- 
fruerne ikke ville lade sig se, da kunde Aftenen 
blive mere munter for os.» 

Birgitte Gjøe rejste sig langsomt og tilkastede 
Herluf et spørgende Blik, men han sagde mere barsk, 
end det ellers var hans Vane: 

«Ej, gør dog, som Hans Naade befaler I » 

Det gjorde hun da, men blev en Stund borte. 
Imens pokulerede Kongen og Herluf bravt, hævede 
derpaa Taffelet og gik ind i det tilstødende Gemak, 
hvor kort efter Birgitte Gjøe traadte ind med Anna 
og Edele. 

Bægge havde smykket sig, Edele dog mest. 
Annas Kinder blussede, og hendes Blik var uroligt 
og spændt, mens Edeles muntre Øjne røbede al 
den Forundring og Nysgerrighed, som plagede 
hende. Kongen spurgte ikke til Annas Hovedve 
og viste derved, at han holdt den for et Paafund 
af Fru Birgitte, begyndte en munter Samtale med 
Edele, i hvilken Herluf Trolle blev inddragen ; men 
naar Birgitte Gjøe gav et Ord med i Lavet, tav 
Hans Naade og saa til den anden Side, som om 
hendes Tale ikke var rettet til ham, indtil hun for- 
tørnet rejste sig for at forlade Stuen; men inden 
hun lukkede Døren efter sig, fik hun dog nogle 
Ord at høre, som ikke stemte hende blidere. 

Herluf Trolle tilraadede nemlig Kongen, om 
han vilde prøve god Jagt, da ved Lejlighed at 
gæste unge Oluf Krognos paa hans skønne Gaard 
Bregentved; men det Forslag blev brat afvist af 
Hans Naade. 

«Nej, did drager jeg ikke. Oluf Mouritsen, 
den blegsyge Karl, jeg lider ham ej!» 

Birgitte Gjøe blev ikke meget længe borte, 
thi hun angrede snart sin Ilsindethed, som havde 
forledet hende til at gaa fra sin Post; men hendes 
Fraværelse varede dog længe nok til, at Kongen 
kunde naa sit Maal, at veksle nogle Ord i Fortro- 
lighed med Anna. Ikke fordi han jo nok turde have 
gjort Forsøget lige for Birgitte Gjøes Øjne, men 
han frygtede og det med Rette, at Anna i sin 
strenge Frænkes Nærværelse ikke turde indlade sig 
derpaa. 

Straks da Døren havde lukket sig efter Bir- 
gitte Gjøe, rejste han sig og gik hen til et Vindue 
i Stuens modsatte Ende, hvorfra der var Udsigt 

over Søen. Aftenskumringen faldt paa, men den 
stjerneklare Himmel hvælvede sig over den spejl- 
blanke Sø, og den lyse Sommeraftens Glans faldt 
hen over Vandfladen. 

Kongen vendte sig mod de andre og sagde: 

c Kom hid, Jomfru Anna, og se, hvor skønt I* 

Anna rejste sig kun alt for villig; men i samme 
Nu, som hun blev sig sin Svaghed bevidst, skønnede 
hun, at nu var Lejligheden der til at give Hans 
Naade til Kende, at hun havde skiftet Sind. Hun 
følte, hvor svært det vilde falde hende, og derfor 
sagtnedes hendes Gang, uagtet hun havde rejst sig 
saa hurtig. 

Nu burde Herluf Trolle have ilet derhen for 
ogsaa at se det skønne, og Birgitte Gjøe vilde visse- 
lig have gjort det, om hun havde været til Stede, 
og saaledes have hindret en Samtale under fire Øjne ; 
men hendes sorgløse Gemal blev siddende og slad- 
rede med Edele, hvis Øjne dog, mens hendes Tunge 
løb, ikke veg fra Kongen og Anna. 

Næppe var Anna naaet hen til Vinduet, før 
Kongen med dæmpet Røst sagde til hende: 

c Mit Hjerte, hvor staar det til? Torterer Fru 
Birgitte dig? Naar hun staar hos, drister du dig 
jo næppe at se paa mig.» 

Annas Aasyn var blegt. Nu saa hun paa Kon- 
gen med et kærligt, men sørgmodigt Blik, mens 
Aftenhimlens Glans spejlede sig i hendes Øjne. 

f Eders Naade, » svarede hun med sagte Røst, 
c meget har jeg tænkt, stridt og bedet, siden vi 
skiltes.* 

Saa tav hun brat, men Kongen udbrød med et 
harmfuldt Blik: 

fOg døjet haarde Formaninger af Birgitte 
Mogensdatter? Jeg saa det ved det første Blik paa 
dit Aasyn ved Ankomsten, at alt ikke er, som jeg 
ønsker. Er dit Hjerte da nu blevet koldt imod 
mig?» 

«Ikke saa,» svarede Anna, idet hendes Blik 

ufravendt hvilede paa Kongens Aasyn; c stedse vil 
det banke varmt for Eders Naade, stedse vil jeg 
bede for Eders Vel; men jeg har betænkt eders 
fyrstelige Ære og Pligt; en Hustru, som jeg, staar 
eder ikke an og vil kun volde eder Ydmygelse og 
Fortræd. Det er da min Bøn til Eders Naade, at 
hvad som skete imellem os paa Malmøhus, maa 
være som udslettet og ganske forglemmes.* 

fAnna,> sagde Kongen, greb hendes Haand 
og holdt den fast, eder talte Birgitte Mogensdatter 
af din Mund!» 

«Det skal være ufordulgt, » svarede Anna med 
usikker Stemme, cat hun oplod mine Øjne; ikke 
at de stedse vare tillukkede. Nej, jeg skønnede 
tidlig Faren og maatte jo ikke have været ved mia 
Samling, om jeg ikke havde set den; men min 
Kærlighed rev mig hen, og Eders Naades Tilsagn 
gjorde mig tryg. Dog, nu er Sandhedens Lys 
faldet i min Sjæl, dens Røst har naaet mit Øre, 
lige godt, hvo der sagde Ordene, og nu er det 
min Pligt at raade fra, at advare Eders Naade for 
eders eget forræderiske Hjerte, at hjælpe eder mod 
eder selv, at I kan vinde over eder selv den sammo 
Sejr, som jeg ved Guds Bistand alt har vundet 
over mig.» 

Kongens Vrede blussede op ved at høre åen 
Tale; han trykkede hendes Haand haardt og hvi- 
skede hende i Øret: 

«Du hilse Birgitte Mogensdatter fra os og sige 
hende, at den Formaning, hun der giver os gennem 
dig, den blæse vi adU 

Men da han saa det smertelige Udtryk i Annas 
Aasyn og blev de frembrydende Taarer var, ved- 
blev han: 

«Ak, at vor korte Samværens Fryd saa skal 
forspildes I Dog er det ikke det værste; nej, for 
Gud, det er det ikke I Forbandet være den Stund, 
da Ejler slæbte dig hertil I » 

Anna saa op i den stjerneklare Himmel og 
fæstede derpaa sit Blik paa Kongen. 

«Lad mig slæbe, hvorhen Eders Naade vil, og 
giv mig til Selskaber, hvem I vil, min Beslutning 
staar dog fast!» 

Disse Ord bleve sagte med dæmpet Røst; men 
Kongen følte dog i den faste Betoning den Viljes- 
kraft, som havde ført dem frem. 

Han tav i nogle Øjeblikke og saa paa Anna 
med dyb Bekymring i sit Blik; men sagde saa meget 
heftigt: 

«Jeg skal faa Bugt med dette, for Gud, det 
skal jegl» 

Men nu drog hun sin Haand til sig og gik 
bort fra ham uden at sige mere. 

Den næste Morgen aarle jagede Kongen med 
sin Vært i de nærmeste Skove, fældede et Stykke 
Storvildt og vendte tilbage til Gaarden, glad ved 
den Bedrift. Derpaa blev der holdt et tidligt 
Taffel, da Kongen endnu samme Dag agtede sig 
tilbage til København. 

Baade Anna og Edele vare til Stede ved Af- 
skedsmaaltidet. Annas Aasyn var blegt, men roligt, 
hendes Holdning stolt og fast. Dog lod det ikke 
til at gøre Indtryk paa Hans Naade; han førte Sam- 
talen livlig og sikkert og sparede Birgitte Gjøe al 
Anstrengelse med at underholde ham. 

Til sidst greb han sit Bæger og vendte sig til 
Herluf og Birgitte. 

ti have nu Tak for den Gæstmildhed, jeg for 
denne Siiide har nydt hos eder her paa eders skønne 
GaardI Snart stunder nu til vor Kroningsfest. Værer 
da alle mine Gæster I Jeg indbyder og eder, Jomfru 
Anna, og eder, Jomfru Edele, og Utak vil I faa af 
mig. Fru Birgitte, medbringer I ikke til Festen eders 
to unge FrænkerU 

Dog lod Hans Naade det ikke blive derved; 
thi inden han drog af, greb han Lejlighed til at 

tage Birgitte Gjøe for sig i Enrum og sagde til 
hende : 

c Anna Korfitsdatter er os en saare dyrebar 
Veninde, at regne saa godt som vor Legesøster 
fra Ungdommen af.» 

Her tav Kongen et Øjeblik, som .om han over- 
vejede, hvad han mere vilde sige; men Birgitte 
Gjøe tænkte, at det var en dristig Paastand, at 
Anna Hardenberg skulde have været Kongens Lege- 
søster, eftersom hun var en voksen Jomfru, da hun 
kom til Malmøhus, og Hans Naade da gik i sit tre 
og tyvende Aar. 

c Vogt vel paa hende, » tog Kongen atter til 
Orde; ffar ikke for haardt frem imod hende; hun 
har mistet sit gode Lune og skæmmet sig, siden 
hun kom herhid til eder.» 

Birgitte Gjøe stod og saa paa Kongen med 
oprigtig Forundring; men baade hendes Tavshed 
og hendes Stirren opbragte Hans Naade, saa at han 
satte Foden haardt i Gulvet og i en barsk Tone 
spurgte : 

cHar I forstaaet mig. Fru Birgitte?* 

Fru Birgitte blev lidt rød i Kinderne, og hendes 
kloge Øjne spillede livlig, idet hun svarede: 

« Ejler Eriksen, som er Anna Korfitsdatters 
Farbroder og rette Værge, førte hende til mit Hus 
og gav mig Myndighed over hende. Jeg formente, 
at jeg kun skyldte ham Regnskab for, hvorlunde 
jeg handler med den unge Jomfru, jeg haaber saa, 
at jeg det kan forsvare for Gud og Mennesker. 
Men siden jeg nu af Eders Naades Ord fornæmmer, 
at hun staar under sær, høj Beskyttelse, da vokser 
hun fra min Tugt, og fristes jeg da snarest at fra- 
sige mig dette brydsomme Hverv at vogte paa 
hende. » 

tNu, nu.> svarede Kongen og saa paa Birgitte 
Gjøe med et stikkende Blik, «gør eller lad i den 
Sag, hvad eder tykkes rettest I » 

Birgitte Gjøe sagde ikke noget til sin Gemal 

om denne mærkelige Samtale med Kongen, uagtet 
hun nok inden Afskeden kunde have faaet Lej- 
lighed til at gøre det. Heller ikke talte hun derom 
til Anna eller afæskede hende nogen Forklaring 
om, hvad der muligt var talt mellem hende og 
Kongen; men da Hans Naade og Herluf vare dragne 
bort, gik hun paa sit Kammer og overlagde Sagen 
med sig selv. 

Have Kongens Løfter til Anna, tænkte hun, 
end ikke, som jeg troede, været et Mundsvejr, saa 
er han dog bleven vaklende og ser nu, da han 
har besteget Tronen, Tingen noget anderledes an. 
Han drister sig ikke til at vedkende sig hende og 
aabenbare sin usindige Giftermaalsplan. Han lurer 
paa Lejlighed dertil, og dette er det allerværste; 
al den Stund imens, Gud ved kun hvor længe, min 
usalige unge Frænke skal holdes som i en Lænke 
og torteres. 

For Gud, dertil vil jeg ikke række Haand ; jeg 
vil ikke være Hans Naades underdanige Hjælperske, 
som Sofie Lykke. Jeg skal vide at forpurre den 
Elskovsleg og sørge for, at stakkels Anna ikke i 
ond Forstand bliver, hvad hun aldrig var i en god, 
Kongens Legesøster. 

Dog bør jeg ikke berøve Herluf Kongens Gunst 
og skade hans Velfærd. Dette kræver alvorlig Over- 
vejelse, men jeg finder vel paa Raadl 

Hun havde en Maaned til den Overvejelse, thi 
Kroningen skulde først foregaa den lode August„ 
og den voldte hende meget Hovedbrud. Hun kom 
heller ikke til nogen endelig Beslutning, førend Be- 
givenhederne fremkaldte den, ligesom Staalet slaar 
en Gnist af Stenen, og den blev da, som vi siden 
skulle se, lige saa ejendommelig som dristig. 

Imidlertid viste hun Anna et mildt Aasyn og 
behandlede hende med sand moderlig Godhed. 
Hun hviskede Edele en Djævel i Øret, saa at den 
nyfigne, unge Jomfru ikke oftere i sine Samtaler 
med Anna vovede at hentyde til Kongen, og da 

intet nyt Besøg af Hans Naade skræmmede Anna 
op, blev Slutningen af hendes Ophold paa den en- 
somme Skovborg rolige og velgørende Dage for 
hende. 



Tredje Kapitel. 
Ved Glarruderne. 



Da Kroningsdagen nærmede sig, drog Bii^itte 
Gjøe med Anna og Edele og noget af sit Tyende 
til København og tog Ophold i sin Gaard, et lille 
Sted paa Hjørnet af Kirkestræde og Amagertorv. 

I godt Lune var den værdige Kvinde sjælden, 
naar hun med sin ikke lille Husstand skulde knibe 
sig ind i denne snævre Bolig, som foruden Tyende- 
kamrene kun indeholdt tre Herskabsværelser, vare 
disse end ret rummelige; og dertil kom, at hun ved 
denne Lejlighed, da hvert Hus i Staden var fuldt 
af Kroningsgæster, og det var meget vanskeligt at 
komme under Tag, havde maattet love at laane 
Hus til nogle unge Jomfruer foruden de to, hun 
bragte med sig. 

Hun forefandt sirie Gæster ved sit Komme, og 
da hun havde budt dem Velkommen, nedlod hun 
sig paa den Dragkiste med Statskjortler, der var 
sendt forud og stod midt paa Gulvet i Storstuen, 
og udbrød mistrøstig: 

«For Gud, nu ere vi da her i dette Dueslag, 
og maa I nu, Børn, stræbe kristelig at forliges om 
Pladsen, ellers bliver det ikke her som udi Paradis, 
men ganske det modsatte. Godt og vel, at Herluf 
er hos Hans Naade paa Slottet, thi havde vi haft 
ham her, vilde jeg ikke vide, hvor vi skulde gøre 



af min kære Gemal, uden vi kunde puttet ham i 
Kælderen eller redet Seng til ham paa Loftet* 

«Aa hvad,» sagde Edele, idet hun hæftede sit 
Slør af og lod se sit milde Aasyn, «det 'liger sig 
nok. Hvad kere vi os om at ligge lidt snævert om 
Natten, eftersom Dagen bliver fuld af Glæde og 
Tidkort? Jeg tænker, at vi ville findes den meste 
Tid med Næsen paa Glarruderne.» 

Og da hun i det samme hørte Vognrummel 
og Hestetrav paa Gaden, lod hun straks Gerningen 
følge paa Ordene og løb til Vinduet for at se, hvilke 
Gæster det var, der kom. 

Birgitte Gjøe saa sig om i Kresen med et Suk. 

Der stod hendes Broderdatter, Pernille Alberts- 
datter fra Krenkerup, en firskaaren ung Jomfru med 
Slægtens djærve Træk og aabne BHk. Hun saa 
helt lyksalig ud og havde Aarsag dertil, tænkte 
hendes Faster, eftersom hun i disse Dage var bleven 
lovet bort til Hak Ulfstand og vilde da faa sig saa 
ædelbaaren og rig en fæstemand, som hun kunde 
ønske sig. 

Og der sad en lyshaaret, blaaøjet og slank ung 
Jomfru, hvis Kinder blussede af en lignende For- 
ventning, thi ogsaa hun var lovet bort. Det var 
Anna Ejlersdatter Rønnov fra Hvidkilde, der skulde 
troloves med Ejler Hardenbergs Søn Erik. 

Og saa var der Edele, hvis Fæstensøl med 
Frants Bilde ogsaa skulde staa i disse Dage. 

Saaledes skete det jo ofte, at ved Adelens 
Sammenkomster i Byerne Lejligheden udnyttedes, 
da alle Frænderne vare samlede, til at fuldbyrde 
Trolovelser; men dog havde Birgitte Gjøe endnu 
ikke været i det Tilfælde paa een Gang at have tre 
vordende Fæstemøer under sit Tag. 

Hun burde have glædet sig over dette Held; 
men dog var hun utilfreds. Glæden over de tre 
Fæstemøer fordunkledes næsten ganske ved Tanken 
om, at den fjerde svigtede, og hun var hende 
kærere end alle de andre tilsammen. De maatte 

gerne for hende være blevne utrolovede en Stund 
endnu, havde kun Anna Korfitsdatter skikket sig 
og fundet sig i at veksle Ring med hendes kære 
Søstersøn Oluf. 

Der sad hun med et blegt Aasyn og et aands- 
fraværende Blik, skiftede Farve og for sammen ved 
enhver usædvanlig Larm. 

Hvad skal der blive af hende, tænkte Birgitte 
Gjøe, og hvad skal jeg gøre med hende? 

Hun var netop i Færd med at sidde og se sig 
vred paa sin unge Frænke, da Anna kom til Efter- 
tanke, gik hen til hende og sagde med sit søde, 
kærlige Smil, som med eet kunde sprede Solskin 
over hendes alvorsfulde Træk: 

«Ej, Faster, hvor længe vil I dog blive sid- 
dende der paa Skrinet med Kaabe og Hætte? Kom, 
lad mig hjælpe eder af dermed og lad os saa give 
os til at pakke ud og faa Skik paa Tingene I » 

Birgitte Gjøe gav hende et Kys og tænkte: 
hun er dog den bedste af dem alle! Nu have de 
andre Næserne paa Ruden, som Edele sagde, og 
tænke kun paa at mætte deres Nysgerrighed; kun 
Anna havde Tanke for mig. I øvrigt fik den gode 
Frue ikke megen Tid til at gruble og græmme sig ; 
thi Døren gik den hele Dag, og som de første 
indfandt sig hendes Husbonde og Ejler Hardenberg. 
De havde saa meget at fortælle, og der var saa 
mange Ting at drøfte, til Dels om de omtalte fore- 
staaende Trolovelser, at Birgitte Gjøe blev reven 
med og snart glemte alle sorgfulde Sidetanker. 

Mest fængsledes hun dog af Ejler Hardenbergs 
Fortælling om, hvorledes Johan Friis, Otto Krumpen 
og han selv havde skilt sig ved det dem over- 
dragne Hverv at skifte og dele Guld, Sølv, Rose- 
nobler. Klenodier og Klæder efter salig Kong Kri- 
stian mellem Enkedronningen, Kongen og hans 
Søskende; hun havde nemlig en ikke ringe Sans 
for denne Verdens Goder og foragtede ingenlunde 
Smykker og Klenodier. 

Hun hørte da med levende Opmærksomhed 
paa Ejler Hardenbergs Beretning om, hvorledes de 
havde fordelt Herlighederne, og han havde saa stor 
Agtelse for hendes Forstand, at hendes sluttelige 
Erklæring, at han efter hendes Mening havde skilt 
sig saare vel fra sit vanskelige Hverv, var ham en 
ikke ringe Tilfredsstillelse. Dernæst fik hun at 
vide, at Ejler selv og to andre Herrer ved Kro- 
ningen skulde slaas til Riddere, hvorimod ni andre, 
deriblandt Holger Rosenkrantz, med underdanigst 
Tak havde frabedt sig denne Ære. 

Mens alt dette blev fortalt, og det blev drøftet, 
hvorvidt de ni uvillige Mænd havde handlet rigtig 
i at vægre sig ved at modtage Ridderslaget, sad 
Anna i Tavshed og hørte derpaa, idet hun med 
Opmærksomhed iagttog sin Farbroder. Han tykkedes 
hende at være helt forvandlet. Hans Aasyn var 
livligt, hans Holdning endnu stoltere end før, hans 
Klædedragt prægtig. Han saa ud som det, han 
nu var. Rigets mægtigste Mand og Kongens er- 
klærede Yndling. Mod hende selv var han kærlig, 
ganske som i gamle Dage, hvoraf Anna med Grund 
sluttede, at Faster Birgitte havde givet hende et 
godt Skudsmaal, men ogsaa, at hendes Farbroder 
ikke havde Kongens fulde Fortrolighed; thi han 
følte sig aabenbart tryg og mente efter alle Kende- 
mærker at dømme, at Eventyret paa Malmøhus var 
forsvundet og skulde begraves i Glemsel. 

Saa kom flere af de andre Jomfruers Frænder, 
deriblandt Anna Rønnovs Fader Ejler, som havde 
været Kongens Hovmester i hans Barndom, og nu 
sad og fyldte Birgitte Gjøes Øren med en lang 
Snak og pralede af sine Fortjenester som Fyrste- 
opdrager; endelig indfandt Sofie Lykke sig. 

Det var nok værd at se hende og Birgitte Gjøe 
mødes. Høviskheden fremtvang et Smil paa deres 
Læber, men Udtrykket i deres Øjne gjorde Smilet 
til Løgn. Sofie omfavnede først Edele, hvem hun 
for den Dag agtede at tage med sig, og kyssede 

derpaa AnnaHardenberg; hun holdt hende lidt fra sig, 
saa paa hende med en mismodig Mine og udbrød : 
' «Ej, mit Hjerte, hvor du er bleven smal i dine 
Kinder, siden jeg sidst saa dit Aasynl Er du ikke 
karsk? » 

€ Hende skader intet,* sagde Birgitte Gjøe i 
en hvas Tone, idet hun tog Ordet fra Anna; <og 
mener jeg, at overvættes Fedme ikke er sund, og 
ikke heller klæder hver Jomfru.* 

cForlad mig, at jeg tænker det modsatte,* 
svarede Sofie Lykke og gjorde med en spydig 
Mine et lille Kniks. «Det kommer vel af, at Gud 
Herren stedse undte mig selv et godt Huld, og 
jeg ynder da og at se det hos andre.* 

«For Sandten, I har Ret,* sagde Birgitte Gjøe 
og blev lidt rød i Kinderne, cl er mere karsk og 
stærk end jeg og de fleste. I har da« noget at 
prale af; men siden I ikke lider magre og knokkel- 
stærke Personer som mig, og det forarger eder, at 
Anna har mistet nogle Pund Kød, da trøst eder 
med det, som er eder nærmere, og se paa eders 
Datter Edele! Hun har da, skulde jeg tro, ikke 
mistet sit Huld hos mig?* 

«Aah, med Edele er det en hel anden Sag,* 
svarede Sofie Lykke og saa Birgitte Gjøe stift i 
Øjnene. « Hende trykker ingen Sorg, og om saa 
var, vilde hun, da hun er optugtet af mig, vel vide 
at feje for sin egen Dør og holde dem borte, som 
uden Forlov vilde stikke deres Næse i hendes An- 
liggender. Men Anna er en Jomfru, gjort af et 
finere og skrøbeligere Stof, og jeg maa nu, da jeg 
genser hendes Aasyn, skønne og sige, at sorgfuld 
Hu giver saarede Øjne og svidende Kind.* 

«Saamænd,* sagde Birgitte og nikkede; c hvo 
der har været usindig glad, maa vel græde bagefter! 
Det burde I betænkt, da I havde Raadigheden over 
Annal Dog nu ikke flere Ord om den Sag,* slut- 
tede Birgitte Gjøe harmfuld; «jeg taaler det ikke I* 

Sofie svarede med et Skuldertræk og maatte 

Anna Hardenberg. 13 

derpaa fjerne sig med Edele, uden at hun havde 
faaet Lejlighed til at tale i Enrum med Anna. 

Dog sagde hun til hende, da hun gik: c Hold 
dig kæk, Annal Nu vil det snart dages for dig!» — 

cHvad tænker du nu, mit Hjerte?* spurgte 
Birgitte Gjøe Anna, da de kort efter vare alene. 

«Faster,» svarede Anna, idet hun tilkæmpede 
sig Fatning, cmine Øjne ere nu blevne seende; 
jeg frygter, o nej, jeg haaber, at ingen v og intet 
mere vil kunne blende dem og skuffe migl» 

Dermed havde dog foreløbig Ængstelserne en 
Ende, Anna genvandt sin Sindsligevægt, tog Del 
i alt og var nu at finde ved Glarruderne, saa godt 
som de andre nyfigne Jomfruer. Der var da heller 
ikke lidt at se ude paa Gaden, og det voldte de 
unge, mest til Ensomhed vante Piger stor Morskab; 
ja selv Birgitte Gjøe, som i disse Urosdage i høj 
Grad havde slappet Hustugtens ellers saa stramme 
Tøjler, lod sig nu og da lokke til Vinduet. 

Dette skete saaledes, da Rigets Herolder, Niels 
Fontain og Carolus Skotte, kom anstigende til Hest 
i deres pragtfulde, med Rigets Vaaben baldyrede 
røde Fløjls Kjortler, med røde store Flerplumager 
paa de guldbræmmede Hatte og hver med «it 
Sølvscepter i Haanden, idet to Trompetere red 
foran og blæste, saa det gav Genlyd i Gaden, 
hvorpaa Herolderne standsede og skiftevis, omgiven 
af en tæt Folkeskare, oplæste den Kundgørelse, 
at Søndag før Bartolomæi Dag agtede Frederik, 
Hertug til Holsten og Rigernes udvalgte Konge, 
at lade sig krone i Vor Frue Kirke i Staden Kø- 
benhavn. 

«Hvor de vare dejlige at skue,> udbrød Edele, 
da Herolderne red videre; <mon Kongen Hi sin 
Kroningsdragt kan være skønnere?* 

Birgitte Gjøe vilde netop belære hende bedre, 
da hun viftede ud af Vinduet med sit Lommetør- 
klæde og raahte: 

«Ej se, der kommer Morbroder Jørgen og 
Frants Brokkenhus med Anna Skinkel !» 

Og saaledes gik det, næsten saa lang Dagen var. 

De idelig kommende Kroningsgæster, adelige 
Herrer med deres Fruer, udvalgte Borgere fra 
Købstæderne eller nysgerrige fremmede, som vilde 
se paa Stadsen, drog ridende eller agende i Karme 
gennem de snævre Gader. 

Dernæst var ogsaa Stadens egen Befolkning 
paa Benene for at se paa de inddragende og paa 
de Anstalter, der bleve trufne til Kroningshøjtide- 
. ligheden, idet Husene bleve smykkede med Grønt, 
Æreporte rejste paa Vejen fra Slottet til Kirken og 
Gaderne rensede. Alt dette fremkaldte et Liv og 
en Trængsel i Hovedstadens ellers temmelig folke- 
tomme Gader, som ikke var bleven set i Mands 
Minde. 

Det var ikke den mindst morsomme Del af 
dette brogede Skuespil, naar Rakkeren med hans 
Hjælpere, som fejede Gaden og bortkørte Snavset, 
kom paa tværs med Menneskemængden, og de 
buldrende Vandtønder med de ud af dem susende 
Vandstrømme kyste Hestene, mens Stadens Ung- 
dom, Studenter og Lediggængere strømmede til 
og ved høje Raab og drøje Vittigheder tilkendegav 
deres Glæde over Forvirringen. 

Der maatte noget saa stort som en Kronings- 
fest til, at Stadens Myndigheder satte sig i Røre 
for at rense Gaderne og fjerne alt det Snavs, som 
til daglig vanhældede dem. Alle de Møddinger, 
der laa uden for Husene, og som der nu blev rodet 
op i, duftede just. ikke lifligt midt i Sommerheden. 
Folks Lugteorganer vare dengang ikke meget for- 
vænte, og Renselsesfesten vakte store Tanker om 
det, der vilde blive ydet paa selve Kroningsdagen. 

Man forundrede sig højlig over det uvante 
Skue, som Hovedgaderne frembød, da de vare 
rene og de værste Huller udfyldte med Grus. 
Somme fandt det maaske lidet hyggeligt, og de 

13* 

Anstrengelser, der vare blevne gjorte for at ud- 
føre denne Stordaad, vare saa store, at man kunde 
forudse, at man post festum vilde falde tilbage til 
den gamle Slendrian og lade Møddingerne ophobe 
sig ligesom før. Arbejdet var blevet paaskyndet 
for at gøre Vejen ryddelig til de fyrstelige Gæsters 
Komme og Indtog i Staden. Dette gik for sig et 
Par Dage før Kroningen, men om Natten ved 
Fakkelskin, og ikke ret mange af Stadens Beboere 
fik den Nat Søvn i Øjnene, selv om de havde 
søgt Sengen, saa gruelig en Larm var der af Kar- 
tovernes Drøn, som fik Ruderne til at klirre, og af 
Trompeternes og Kedeltrommernés skingrende og 
buldrende Lyd, mens Himlen af den megen Fyren 
syntes at staa i lys Lue. 

Birgitte Gjøe og hendes Jomfruer vare da og- 
saa paa Benene og ved Vinduerne for at se det 
store og glimrende Tog drage forbi. 

Mens Edele, Pernille Gjøe og Anna Rønnov 
slugte alt med Øjnene og idelig lod Forundrings- 
raab høre, saa Anna Hardehberg i Tavshed og 
ligegyldig paa Æresvagten, de væbnede Ryttere, 
hvis Harnisker glimrede i Faklernes røde, flagrende 
Lysskær, paa den lange Række af adelige Herrer 
til Hest og paa de Herrer af Rigens Raad, som 
fulgte efter, to og to, de yngste foran, de ældste 
og fornemste bagefter. Dog fæstede hun Blikket 
paa sin Farbroders ædle og strenge Aasyn. Han 
var den sidste af Raaderne og red alene foran 
Kongen. 

Nu nærmede Hans Naade sig, og Anna gen- 
saa ham for første Gang siden Mødet paa Hille- 
rødsholm, mens Folkets Jubelraab, som lød op til 
hende, fik hendes Hjerte til at banke. Kongen 
red midt imellem sin Søster, Kurfyrstinde Anna, og 
hendes Gemal, Kurfyrst August af Sachsen, som 
havde gjort den lange Rejse for at overvære deres 
Broders og "Svogers Kroningsfest. 

Anna saa kun disse tre; Kongens Broder, 

unge Hertug Magnus, de holstenske Hertuger og 
de .andre Fyrster gled forbi hendes Øjne som 
Skygger. 

Kurfyrstinde Anna saa glad og bevæget ud. 
Hun havde, som hun senere selv fortalte Birgitte 
Gjøe, uden for Staden forladt sin Karm og var ste- 
gen til Hest for ved sin Broder Kongens Side at 
holde sit Indtog i sit Fødelands Hovedstad-, thi 
hun var, ligesom sin Moder, en sikker og dristig 
Rytterske og kunde tumle sin Ganger, som dan- 
sede under hende, urolig ved Skytsets Bulder og 
Folkets Raab. 

Hun høstede den Løn at blive hilset des 
varmere af sine Landsmænd. Mange Steder lød 
der Tilraab til hende og her, lige uden for Birgitte 
Gjøes Hus, skete det, at en gammel Borger traadte 
hen til hendes Hest, saa at Toget stansede, blot- 
tede sit Hoved og sagde: «Gud signe dig, Anna, 
og vær hjertensvelkommen?* 

Paa denne ligefremme Velkomsthilsen, som 
dyt>t rystede Kurfyrstinden, saa at hun gav et 
lydeligt og gentaget «Takl» til Svar, fulgte et be- 
døvende Jubelraab af Mængden. 

Imidlertid var Kongen bleven opmærksom paa, 
hvor han var; han saa op til Birgitte Gjøes Vin- 
duer, og da han ved Faklernes Skin opdagede 
Anna Hardenbergs Aasyn mellem de andre, blot- 
tede han sit Hoved og hilste. 

Hun saa, at hans Blik var fæstet paa hende, 
og blussende af Undseelse trak hun sig hurtig til- 
bage ; men sagtens gav Kongen sin Søster en anden 
Forklaring, thi Kurfyrstinden saa nu ogsaa op og 
nikkede med et huldsaligt Smil, og den Hilsen 
maatte gælde Birgitte Gjøe, som ogsaa bevæget 
udbrød : 

«Hvor skønt, at Hendes Naade mindedes mig 
og saa herop !» 

, Men Anna mærkede Edeles Læber ved sine 
Øren, og 'de Ord bleve tilhviskede hende: 

cHans Naades Hilsen gjaldt digl> 

Der hændte imidlertid den næste Dag Anna 
noget, som var endnu mærkeligere og saa ejen- 
dommeligt, at det vakte stor Uro i hendes Hjerte 
og mindedes af hende, saa længe hun levede. 

Hun var med Edele og ledsaget af Birgitte 
Gjøes Gaarddreng gaaet ud for at trække fpsk 
Luft. Det var i den tidlige Morgenstund, da der 
endnu var temmelig folketomt og stille paa Gaden. 
Lige uden for Husets Port traadte en ung Mand i 
Vejen for dem, stillede sig foran Anna og saa 
hende lige ind i Ansigtet. Efter hans sorte Klæd- 
nings Snft at dømme var det en ung Bakkalaureus 
eller Student. Hans Aasyn var ikke smukt, Næsen 
lang. Munden bred og hans Haar rødligt, men hans 
smaa mørke" Øjne funklede af Liv og Aand. 

Da Birgitte Gjøe gav mange Almisser og især 
ofte hjalp fattige Studenter, mente Anna, at hun 
havde en slig Supplikant for sig. Hans Klæde- 
dragt var tarvelig nok til, at hun kunde tro det, 
hvorfor hun sagde: 

♦Begærer I maaske Fru Birgitte i Tale? Hun 
er til Huse, I kan dristig gaa derop.* 

Studenten tog Hatten af, blev noget rød i 
Kinderne og fremstammede: «Nej, hav Tak, Anna 
Korfitsdatter, intet af den Sort I Jeg vilde kun se 
eder»; hvorpaa han skyndsomt fjernede sig. 

Højst forundret saa Anna efter ham, mens 
Edele brast i Latter; men hun standsede midt i sin 
Munterhed, stak sin Arm ind under Annas og sagde, 
idet de gik videre: 

«Den Yngling huede mig godt, Anna, teede 
han sig end som en Tosse. » 

«Mon han var ved sin Samling?* spurgte Anna. 

«Sikkerlig,> svarede Edele-, «han sagde kun 
højt det, en anden vilde have tænkt og tiet med. 
Han vilde se dig, mit Hjerte, den fagreste Jomfru 
i Danmark, for Tiden — > 

«0, Edele I » udbrød Anna rødmende; men hun 

læste dog i Edeles Øjne den Kærlighed og Beun- 
dring, som hendes Søskendebarn virkelig følte for 
hende, og glædede sig derover. 

«Og,» vedblev Edele, <kan vel hænde sig — 
det falder mig saa ind — at — men jeg tør ikke 
sige det, saa vorder du vred — > 

«Sig frem, hvad du tænker!* udbrød Anna 
utaalmodig, 

<Nu,» vedblev Edele med et frygtsomt Blik 
og et skælmsk Smil, «hvad om det særlig har 
været denne ubehjælpsomme Ynglings Ønske at se 
den Jomfru, paa hvem Kongens Kærlighed er fal- 
den, og hvem han har udset til engang at vorde — * 

«Ti, Edele 1 hvilken dum SnakU 

cDer er talt dummere Ord før,» svarede Edele. 

«0, Edele, » udbrød Anna heftig, «faa mig 
ikke til at tro sligt 1 Da maatte jeg jo være i 
Folkemunde, hvad Gud forbyde ! Da er her ikke 
til at være længer, og jeg maa fly, som Faster 
Birgitte raadede mig forgangen Dag paa Hille- 
rødsholm.» 

Edele angrede, hvad hun havde sagt. Hendes 
Stifmoder havde i Smug givet hende den Forma- 
ning ikke at lade nog^n Lejlighed til at indvirke 
^paa Anna og opildne hendes Kærlighed til Kongen 
gaa unyttet forbi. Hun havde villig adlydt, ikke 
af nogen lav Beregning, men af virkelig Kærlighed 
til Anna,' hvem hendes 'godmodige Sind oprigtig 
ønskede al Lykke og Ære. 

Dog havde Birgitte Gjøes strenge Advarsel 
gjort hende mere varsom; hun nærede langt større 
Frygt for sin myndige Frænke end for sin Stif- 
moder. Lejligheden havde bragt hendes Tunge 
paa Gled, men hun skønnede nu, at hun paa den 
Vis vilde opnaa ganske det modsatte af, hvad hun 
tilsigtede, og sagde derfor: 

«Fly? Jo nokl Ker dig ikke om min Snak! 
Jeg vil tro, som du,, at den unge Bakkalaureus var 
galen, og saa tænke vi ikke mere derpaal* 

Dog gjorde Anna det; thi det hændtes endnu 
en Gang under hendes Ophold i København, at 
den unge Bakkalaureus kom i hendes Nærhed og 
fæstede sit Blik saa vedholdende og beundrende 
paa hendes Aasyn, at hun forhørte sig om ham; 
men hans Navn, Anders Sørensen af Vejle, lød 
ganske ukendt i hendes Øren; det havde den- 
gang ikke den Klang, det siden fik som Anders 
Sørensen Vedel, Kong Frederiks Hofprædikant og 
Historiograf, Kæmpevisernes berømte Udgiver. 



Fjerde Kapitel. 

Stenhjertet. 



Kroningsdagen oprandt og gik sin Gang med 
al dens Pragt, Larm, Jubel og Forvirring, paa een 
Gang til Glæde, Opløftelse, Pine og Udmattelse for 
Tusinder af Mennesker. 

Som et Eventyr af Tusind og een Nat stod 
siden for manges Erindring denne mindeværdige 
I^ag, og Fædre og Mødre fortalte deres lyttende 
Børn om den Konges Kroning, der var kommen 
til sin Hovedstad som en sejrende Helt, og endnu 
inden Krt^nens Ring havde stadfæstet Pagten mel- 
lem Folket og ham, havde givet Riget en ny Pro- 
vins i Fæstensgave; om det stolte Syn, da han i 
sin Ungdoms bedste Kraft, med Sundheds Glød 
paa sin Kind og Stolthed i sit Blik kom ridende 
fra Slottet, mens fire af Rigets høje Herrer bar 
Krone, Scepter, Sværd og Æble foran ham; om 
det store Følge af Fyrster og ædle Herrer, som 
ledsagede ham; om de rigt smykkede Karme, 
hvori den udvalgte Herres Moder, Dronning Doro- 
thea, endnu klædt i Sorg efter sin hensovede Ge- 

mal, Fyrstinderne og Hoffets Fruer og Jomfruer 
kom agende; om de lange Rækker af Krigsfolk, 
som holdt Vejen ryddelig, den store Folkeskares 
Bølgen bag disse levende Hegn og dens Jubel, da 
Kongen red gennem Æresporten paa Amagertorv; 
om den højtidelige Kroningsceremoni i Kirken og 
Skytsets- Drønen, Trompeters og Trommers Larmen 
og Folkets Bifaldsraab, da alt var fuldbyrdet, og 
Kong Frederik traadte ud af Kirken med Kronen 
paa sit Hoved, Sværdet ved Siden og Sceptret i 
Haanden, mens Æblet blev baaret foran ham, og 
han derpaa red tilbage til Slottet under en Gylden- 
stykkes Himmel, baaren af fire Herrer af Rigens 
Raad, indtil mod Slutningen en flyvende Drage, 
som sprudede gloende Raketter og gav en skrække- 
lig Lue af sig, saas i Luften og vedblev at rase, 
indtil Hans Majestæt var reden ind paa Slottet. 

Der var ingen i den store Skare, som fulgte 
Kongen paa hans Kroningsridt og: overværede den 
langvarige Ceremoni i Kirken, i hvis Hjerte Jubelen 
gav stærkere Genlyd, men for hvem ogsaa Pinen 
og til sidst Udmattelsen blev større end Anna 
Hardenberg. 

Hvor gerne havde hun ikke i Kirken dulgt 
sig i Jomfruernes bageste Række og derfra ube- 
mærket været Vidne til sin fyrstelige Vens Kro- 
ning; men som Rigets Hofmesters Frænke og 
Myndling, der stod ham nærmest, hvem det som 
den fornemste var tilfaldet at bære Kronen foran 
Kongen, havde hun faaet den øverste Plads i Jom- 
fruernes forreste Række. 

Her var hun udsat for alles Blikke, og hun 
blev ogsaa var, at mange stirrede paa hende og 
hviskede til hverandre, mens de saa paa hende. 
Det var ikke venlige Øjekast, og Ordene svarede 
vel dertil. Den unge Bakkalaureus paa Gaden randt 
hende i Hu, og hun tvivlede nu ikke længere om, 
hvad hans Hensigt havde været, da han ønskede 
at se hende. 

Hun mindedes da med Skamfuldhed sine egne 
Drømme paa Malmøhus, da hun havde forestillet 
sig, hvorledes hun vandrede op til en Trone ved 
Kongens Side. Hun rødmede dybt og vovede ikke 
at løfte Blikket, da Kongen kom ind i Kirken og 
langsomt skred forbi hende op til Alteret. Hun 
saa da ikke, hvad andre bleve var, at Kongen, da 
han nærmede sig hende, tilkastede hende et stjaa- 
lent Blik. 

Men da Ceremonien begyndte og Biskop Niko- 
laus Palladius traadte frem for Alteret og pplod 
sin Røst, løftede hun atter Blikket, og intet af de 
Guds Ord, han sagde, gik hendes Øre forbi. 

Som en Balsam faldt paa hendes Hjerte disse 
Ord til Kongen: 

« Eders Naade vil være trøstig, efterdi Gud 
selv vil være i Regimente med eder I » 

O, tænkte hun, saa vil Hans Naade sikkerlig 
kun gøre, hvad hans Samvittighed byder ham, 
ogsaa mod mig! 

Med denne Trøst i sit Hjerte drog hun med 
Birgitte Gjøe op paa Slottet, hvis Gemakker nu 
fyldtes af Kroningsgæsternes store Skare, og hvor 
Banketten blev holdt. 

Dog heller ikke her lykkedes det hende at 
blive ubemærket, og til hendes Forundring var det 
Birgitte Gjøe, der straks drog hende frem og syn- 
tes at have stor Hast med at fremstille hende for 
Dronning Dorothea, hvad ikke før var sket. 

Det blev en skarp Mønstring af et Par klart- 
skuende og øvede Øjne og en Udfritten, som lig- 
nede et Krysforhør. Anna mærkede, at det var 
ikke alene den stolte Dronning, men den skinsyge 
og mistænksomme Moder, der talte af Dronning 
Dorotheas Mund, men dog saaledes, at ingen uind- 
viet kunde fatte den Hensigt, der dulgte sig bag 
Ordene. 

Hun overstod dog Prøven med Fasthed, og 
hendes Svar vare saa forstandige og bleve givne 

med saa megen Ynde og Beskedenhed, at Dron- 
ningens Aasyn blev mildere, og at hun til sidst af- 
færdigede Anna med et Par naadige Ord. 

Saa kom Kurfyrstinde Anna, og denne hendes 
højbaarne Navnesøster lod hende gennenygaa en 
ny Skærsild, mens Kurfyrst August stod ved Siden, 
saa paa hende med et ubehageligt Smil og strøg 
sit Mundskæg. 

Dog ogsaa dette blev lykkelig overstaaet, og 
Anna drog Vejret friere. Hun forsvandt blandt de 
andre Jomfruer og fik Loy^til at skøtte sig selv, 
indtil iCroningstaflet var forbi. 

Efter det ceremonielle Maaltid løstes Etikettens 
stramme Baand, og Gæsterne bevægede sig mere 
frit, og under højrøstet og munter Samtale i Danse- 
salen og tilstødende Gemakker. 

Midt i den brogede Vrimmel saas Hans Spie- 
gel komme gaaende med sindige Skridt og et 
spejdende Blik. Hans glatte og behagelige An- 
sigtstræk vare lagte, i alvorsfulde Folder, og han 
saa ud som en Mand, der bærer paa en vigtig 
Hemmelighed. Ensom var hans Gang gennem den 
af Mennesker vrimlende Hal, thi skønt han var 
stillet højere end Tjenerskabet, . regnede Herrerne 
ham dog ikke ganske for deres Lige. De fleste 
af dem veg dog til Side, naar han nærmede sig; 
thi han var i Hoflblkenes Øjne som en Merkurius 
med Vinger paa Hælene, og hvor han viste sig, 
tænkte man, at Jupiter maatte være i Nærheden 
eller have Ærinde. 

Nu lod det til, at Hans Spiegel havde fundet 
den, han søgte. Han tog en Bakke med nogle 
Bægre sød Vin fra en omvandrende Kældersvend 
og gik hen til Anna Hardenberg, som sad alene 
paa en Løjbænk i en Vinduesfordybning. 

«Det gik helt forstyrret til under Spisningen, 
Jomfru Anna,» sagde han, idet han holdt Bakken 
med de fyldte Bægre hen for hende. «I fik tænke- 



204 

lig hverken vaadt eller tørt? Smag dog en 
Draabe VinU 

For at paaskønne Hans Spiegels Opmærksom- 
hed tog Anna et Bæger med Muskatvin og nippede 
til det. 

cEn besværlig og brydsom Dag, denne, » sagde 
Hans, mens hun drak, «men tillige dog skøn og 
glorværdig for Hans Naade og os alle.» 

< Visselig, Hans,» svarede Anna, idet hun satte 
Bægeret fra sig. 

cDog sagde min Herre denne Morgenstund til 
mig: «Efter dette, Hans, har mit Hjerte stundet 
med Længsel. Jeg har alt fornummet Vægten af 
den Krone, som i Dag skal fæstes paa min Isse, 
saa jeg fristes til at tænke, at mine Vanmagtsdage 
paa Malmøhus vare dog mere lykkelige.* 

Anna lyttede i Tavshed til disse Ord, mens 
et Rødmesblus tændtes paa hendes Kinder; men 
Hans Spiegel vedblev: 

cHans Naade mente det, han der sagde. Tro 
mig. Jomfru Anna, de glade Dage paa Malmøhus 
glemmer han ingen Sinde I » 

Derpaa saa han sig forsigtig om, og da han 
ingen kendte Personer opdagede i Nærheden, 
bøjede han atter Hovedet ned mod Anna, som om 
han havde mere at sige, og efter Udtrykket i hans 
Øjne at dømme var det, der nu skulde komme, 
det vigtigste og hans egentlige Ærinde, da en 
bankede ham paa Skulderen. Da han vendte sig 
om, saa han Fru Sofie Lykke staa for sig. 

Hun vinkede ham bort med sig og hviskede 
ham i Øret: «Hans Naade gav just nu det Hverv 
til mig; ker eder ikke derom I » 

Hans Spiegel bukkede med en misfornøjet 
Mine, men gjorde ingen Indsigelse, gav Bakken til 
den ventende Kældersvend og forsvandt, hvorpaa 
Sofie Lykke gik hen til Anna og satte sig ved 
hendes Side. 

Imidlertid var Hans Spiegel, hvor stilfærdig 

han end listede sig om, dog bleven iagttaget. 
Noget derfra stod unge Fru Helvig Hardenberg, 
Erik Rosenkrantzes Hustru, og hendes Søster, 
Fru Anna, Ruds Hustru. Til dem sluttede sig 
Anna Rønnov og flere unge Jomfruer, og de stod 
nu alle og talte ivrigt hviskende om det, de nylig 
havde set. 

«For Gud,» udbrød Helvig, en slank Dame 
med de skarpe Hardenbergske Træk og et Par 
umilde Øjne, «hvad skulle vi tænke om alt det, 
vi høre og se? Der varter Hans Spiegel Anna op, 
han som ikke tør være Tjener for nogen anden end- 
Hans Naade selv!» 

«I skulde set,» sagde Anna Rønnov, «hvor 
høvisk og huldsalig Hans Naade hilste op til vore ' 
Vinduer den Aften, da han red ind med Fyrsterne 
og Kurfyrstinden, og hvorlunde Annas Kinder blus- 
sede, saa hun maa vel have vidst, at den Hilsen 
gjaldt hende. » 

«Nu, nu,» sagde Fru Anna Rud, <vel muligt, 
at Hjerterne ere komne en Kende i Brand. Vi 
maa vel tro vor kære Moder, som siger det-, mu- 
ligt dertil og, at Hans Spiegel gør sig sine Tanker 
derom og vil holde en Naadens Bagdør aaben, en 
gammel Ræv som han er;' men at Hans Naade 
selv for Alvor skulde tænke paa at gøre en Dron- 
ning af Anna Korfitsdatter, hun, der er ganske som 
en af os andre og dertil en slig ung, uerfaren Tøs-, 
nej det faar ingen mig til at tro; jeg sprækker af 
Latter ved at tænke derpaa I » 

cEdele tror det, » indvendte Anna Rønnov, c og 
hun er mere vidende end vi andre.* 

«Edele er en Gaas og løber stedse med Lim- 
stangen,* svarede Fru Helvig hvast; « stedse har 
hun sære Paafund og digter Fabler op. Jeg siger 
som Anna, at dette vilde være for argt, og tør vi 
da haabe, at Anna Korfitsdatter mener ligesaa og 
ikke gør sig selv til Spot, fordi Hans Naade gan- 

tedes lidt med hende paa Malmøhus, hvor han var 
nær ved at forgaa af Kedsomhed. » — 

Imidlertid havde de unge Fruers kære Moder, 
Sofie Lykke, taget Anna Hardenberg under Armen 
og fjernede sig langsomt med hende. 

Anna havde med blandede Følelser set sin snu 
Faster nærme sig og vilde have undgaaet en for- 
trolig Samtale med hende, om hun uden Fornær- 
melse havde kunnet gjort det; men hun følte dog 
noget af det gamle Trylleri, der hæftede ved Sofie 
Lykkes Person, da denne først sad hos hende, og 
blev efterhaanden beroliget. 

Sofie Lykke sigtede nemlig ikke med et Ord 
til Fortiden, men talte om Kongen, Kroningshøj- 
tideligheden og alt, hvad der i disse Dage var 
foregaaet paa en saa livlig og fængslende Maade, 
at Annas Tanker dog lededes ad de Veje, de 
endnu kun alt for gerne søgte, og hun følte sig saa 
optagen af Samtalens Genstand, at Sofie Lykke, 
næsten uden at Anna vidste af det, havde ført 
hende ud af Hallen og gennem flere af de mindre 
Rum lige til det inderste, som var de kongelige 
Gemakker nærmest. 

Her vare de alene. Sofie Lykke lod sig synke 
om paa en Løjbænk, fik Anna til at sætte sig og 
udbrød : 

«Lad os dvæle en Stund heri O, hvor det 
gør godt paå denne Urosdag at nyde et- Øjebliks 
Hvile og være al den Larm og Snakken kvit I 
Mit Hoved værker — men tøv lidt — jeg vil 
vinke en Svend hid, at han bringer os en Svale- 
drik, vi kunne læske os paa, mens vi sladre med 
hinanden. » 

Derpaa rejste hun sig og forlod Gemakket, 
idet hun trak Døren til efter sig; men da det va- 
rede noget, inden hun vendte tilbage, rejste Anna 
sig for at gaa. Dog i det samme gik den mod- 
satte Dør op, og Kongen traadte ind af den. 

Anna for sammen og udbrød: cEders Naade!» 

Men Kongen gik hen til hende, greb hendes 
Haand og sagde med Varme: 

«Tak, Anna, Hjertenstak, fordi du koml 
Jeg frygtede, at du ikke vilde tilstede mig denne 
Sammenkomst og — » . 

«0, Eders Naade,» udbrød Anna med oprigtig 
Harme, « finder I det eder værdigt saa at lokke 
mig i en Fælde ?» 

«Hvad siger du der?» udbrød Kongen for- 
undret. cHar da ikke Fru Sofie overbragt dig 
min Hilsen og mit Ønske at tale med dig i Enrum, 
og er du her ikke med din egen fri Vilje ?» 

Nu indsaa Anna sin Fasters Rænkefuldhed; 
men uagtet det glædede hende, at Kongen selv 
havde holdt sig fri for slig .Underfundighed, var 
dog hendes Overraskelse og hendes Harme over 
Sofie Lykkes Snuhed og Frækhed saa stor, at hun 
ikke mægtede at fremføre et Ord. 

«Nu, lige meget, hvorlunde du kom herind,* 
sagde Kongen hurtig. «Gud have Lov, at du er 
her! Kun faa Øjeblikke kan det være os forundt 
at ,dvæle her; men mit Hjerte havde ej Rast eller 
Ro, før jeg paa denne Dag fik dig dette sagt, at 
trods de mistrøstige Ord, jeg maatte høre af din 
Mund paa Hillerødsholm, er dog mit Sindelag mod 
dig det samme, og staar den Pagt, vi indgik med 
hinanden paa Malmøhus, fremdeles ved Magt. Det 
.skal vise sig, at derved er ikke at rokke, enddog 
Klogskaben byder os at bie og fare med Lempe — > 

cO, Eders Naade,» udbrød Anna i stor Sinds- 
bevægelse, idet hun knugede de foldede Hænder 
mod sit Bryst, cjeg beder eder, und mig Fred og 
lad mig fare!» 

cikke vil jeg høre derom I » svarede Kongen 
barsk; men straks blev hans Aasyn mildere, han 
drog en Kaipsel frem, rakte hende den og sagde: 
<Jeg skænker dig dette til Amindelse om denne 
Dag, da mit Hjerte har været hos dig, enddog du 
ikke gik ved min Side — tag detb 

Anna saa sky til den lille Safians Æske, 
hvori der jo sikkert var en Genstand af stor Værdi. 

«Jeg tør ikke af Ed^rs Naades Haand tage en 
Gave, som rækkes mig i Smug. Ikke skal og tør 
der mellem Eders Naade og mig være flere Hemme- 
ligheder!* 

«Hvad,» udbrød Kongen heftig, « vægrer du 
dig ved at tage en Gave af din Herres og Konges 
Haand? O, Anna,* føjede han til i en smertelig 
Tone, «^nu brister snart min Taalmodighed!» 

«Mon ikke Eders Naade,* svarede Anna med 
et sørgmodigt Smil, « sætter min Taalmodighed paa 
en haardere Prøve?* 

cTag det og forvar det vell* sagde Kongen 
og lagde Gaven i hendes Haand. 

Hun tog da Gaven, men uden at aabne Laaget 
for at se Klenodiet; hendes Blik hvilede paa Kon- 
gens Aasyn, Modet og Kraften begyndte at svigte 
hende, Kærlighedens Ild fik hendes Puls til at 
banke, og i hendes Øjne stod at læse det, som 
sikkert i det næste Øjeblik vilde have ført hende i 
Kongens Arme og ladet deres Læber mødes, hvis 
ikke i det samme den Dør, som førte til de konge- 
lige Gemakker, var bleven reven op, og Dronning 
Dorothea havde vist sig der saa pludseltg, at Anna 
for tilbage og udstødte et Skrig. 

Dronningen kom ikke alene; Birgitte Gjøe var 
med hende, men holdt sig tilbage, hvorimod Hen-, 
des Naade, idet hun tilkastede Anna et knusende 
Blik, hastig traadte hen til Kongen og i en spydig 
Tone sagde: 

^ Eders Majestæt forlade mig det, at jeg af- 
bryder denne Audiens I Anna Korfitsdatters Fræn- 
der have forgæves søgt efter hende, og Fru Bir- 
gitte mente, at hun havde set hende gaa herhid 
med Fru Sofie og vilde hente hende; men Ad- 
gangen til Gemakket blev hende forment af Erland, 
der, som han sagde, efter Befaling har stillet sig 
uden for Døren og staar der som en Klippe, hvis- 

aarsag vi selv paatog os at befri Fangen, som 
dog sikkert hellere end gerne lod sig anholde og 
føre hid.> 

Anna traadte frem, blussende af Harme og 
Skam, og vilde retfærdiggøre sig; men Kongen 
vinkede med Haanden ad hende for at paabyde 
hende Tavshed og sagde med en Selvbeherskelse 
og Værdighed, som højlig undrede Dronningen: 

«Jeg beder Eders Majestæt at se eder vel for, 
hvad I gør og foretager eder med denne Jomfru, 
som er os særdeles dyrebar, og hvem vi agte at 
værne mod al Overlast. Vi have vore Hensigter 
med hende, og ere de gode og ærefulde. Vi 
kunne forsvare dem for vor Samvittighed, gaa de 
end eders og fleres Ønsker imod og — » 

«0, Frederik,* faldt Dronningen heftig ind, <er 
du fra Vid og Samling I Jeg forstaar den Tales 
Mening og ved nu alt. Fru Birgitte har aaben- 
baret mig det og hør nu mit Svar : «Det skal 
aldrig skeb 

«Min kære Fru Moder, » svarede Kongen med 
den samme uventede Sindighed og Fasthed, «jeg 
vidste forud, at saa maatte Svaret paa første Haand 
komme til at lyde, og derfor har jeg tøvet med 
at fremføre for eder, hvortil min Hu staar. Det er 
niig dog nu ret kært, at I paa anden Vis er ble- 
ven vidende derom. Vi skulle derom snarest tales 
ved, men ikke nu, i andres Overværelse. Tænk 
ikke, at dette er en Flyvegrille af mig!> 

Dronningen saa bestyrtet paa ham, mens han 
talte videre: 

cjeg lader nu Jomfru Anna i eders Hænder, 
fortrøstende mig til eders Kærlighed til mig pg 
eders moderlige Visdom, Tænk det bedste om 
hendel Hun er, saa sandt hjælpe mig Gud, al 
Agtelse og Ære værdi Den Dag i Morgen tales 
vi -ved ! > 

Derpaa forlod Kongen dem, og straks, da 
Døren havde lukket sig efter ham, ilede Birgitte 

Anna Hardenberg. I4 

Gjøe hen til Anna, greb hende ved Armen og ud- 
brød vred: 

cAnna, Anna, holder du saa dit Løfte til mig? 
Forklar nu, hvorlunde dette er gaaet til og rens dig, 
om du kanU 

Anna sled sig løs, traadte frem for Dronningen 
og gav nu i Korthed en Beretning om, hvorledes 
og af hvem hun var bleven lokket til dette Stævne- 
møde med Kongen, men undlod ikke at gøre Dron- 
ningen vis paa, at Underfundigheden ene og alene 
maatte skrives paa Sofie Lykkes Regning og ikke 
faldt Kongen til Last. 

Hun talte med en forurettets Lidenskab, og 
Sanddruheden lyste hende ud af Øjnene; men dog 
saa Dronningen paa hende med et mistroisk Blik, 
og da hun tav, vendte Hendes Naade sig til Bir- 
gitte Gjøe og spurgte: 

«Hvad tænker I derom, Birgitte?* 

Annas Forklaring havde overbevist Birgitte 
Gjøe; hun kendte Sofie Lykke til Bunds og til- 
troede hende dette. 

« Hidindtil løj Anna Korfitsdatter ingen Sinde 
for mig; vi bør tro hende paa hendes Ord; men 
hvad holder du der fastknuget i din Haand?» 
spurgte hun derpaa og pegede paa Safiansæsken. 

Nu først kom Anna i Tanker om dette nye 
Pant paa Kongens Kærlighed, rakte Dronningen 
Æsken og sagde rødmende: 

«Hans Naade gav mig den og bød mig tage 
den og forvare den vel. Ikke ved jeg, hvad der 
er gemt i den. Jeg beder Eders Naade tage den 
og give Hans Naade den tilbage!* 

Dronningen tog Æsken, aabnede den og saa 
i den et Brystsmykke i Form af et Hjerte, dannet 
af Diamanter og deri et F med en Krone over af 
Rubiner, indfattet i kunstigt forarbejdet Guld og 
til at bære i en. fin Guldkæde, som hang ved. 

Det var et Klenodie af meget stor Værdi. 
Baade Dronningen og Birgitte G]øe forstod sig 

godt paa sligt, og det lod til, at Hendes Naade 
maalte sin kongelige Søns Kærlighed efter Gavens 
Størrelse; thi efter at hun nogle Øjeblikke havde 
siddet hensunken i Beskuelsen af de skønne, fun- 
klende Stene og særlig fæstet sit Blik paa det røde, 
kronede F, lukkede hun langsomt Æsken, gav 
Anna den tilbage og sagde med mindre fast Hold 
ning og Røst: 

« Behold det Smykke! Kongen har givet dig 
det, og jeg tør ikke krænke ham ved at berøve 
dig hans Gave.> 

Derpaa hensank hun nogle Øjeblikke i dybe 
Tanker og tænkte, som oftere før i det siden hendes 
Gemals Déd hengaaede halve Aar, paa sine vanske- 
lige Kaar nu, da hun ikke mere sad paa Tronen 
ved den regerende Konges Side, men var i for- 
holdsvis Vanmagt. Hun kendte sin Søns halsstar- 
rige Sind, og nu, da næsten al Magt var berøvet 
hende, og ingen stod over ham uden Gud, maatte 
hun fare med Lempe. 

Det blev hende da snarjt indlysende, at kun 
naar hun kunde drage selve den Jomfru, paa hvem 
Kongeps Kærlighed i en usalig Stund var falden, 
over paa sin Side, vilde hun være sikker paa Sejren 
og forebygge den i hendes Øjne utænkelig store 
Daarskab, Kongen var i Fæ-rd med at gøre sig 
skyldig i. 

Hun drog derfor Anna til sig, saa hende ind i 
Øjnene og sagde: 

«Mit Barn, vil du det rette? Er det dit faste 
Forsæt at unddrage dig Kongens Elskov og bringe 
ham til Fornuft?* 

<Det er saa,» svarede Anna med usikker Røst 
og under frembrydende Taarer. «Hans Naade kan 
selv bevidne, at jeg har sagt ham det ærlig og op- 
rigtig, ja i denne Stund ladet ham fornæmme, at 
det, han attraar, bør ikke ske.> 

<Nu,» sagde Dronningen og klappede Anna 
paa Kinden, «da er alt vel, og vi skulle vel vinde 

I4» 

Hans Naade over til hans eget sande Gavn. Gaa 
ind i Sidegemakket og tøv der et Øjeblik, vi skulle 
ret snart atter være hos dig.» 

Da Anna havde fjernet sig, vendte Dronningen 
sig til Birgitte Gjøe og spurgte: 

« Birgitte, hvortil raader I nu? Hvad skulle vi 
gøre i denne Klemme?t 

«Jeg ser kun eet,> svarede Birgitte Gjøe uden 
Betænkning, «og det kom mig i Sinde i det samme 
Øjeblik, Hans Naade sagde-: Jeg lader nu Jomfru 
Anna i eders Hænder! Mit Raad til Eders Naade 
er da dette : tag hende, gør hende til en af eders 
Jomfruer! Hun er mere sikker i Eders Naades 
Fruerkammer end hos mig eller paa noget andet 
Sted i Riget; og da har Eders Naade selv Haand 
med i Hanke. » 

cFor Gud,> udbrød Dronningen, eet dristigt 
Raad tykkes det mig at være, og kom det fra 
andre end fra eder, Birgitte, vilde jeg brat vise det 
af. Dog har jeg saa stor Tro til eders Forstand, 
at jeg vil tænke over den Sag, idet jeg slutter, at 
eders Tillid til eders unge Frænkes faste Vilje og 
rene Sind har gjort Sagen af. Vil hun i Sandhed 
det rette, som hun sagde, da kan visselig jeg være 
hende et stærkt Værn mod Kongen ; men i modsat 
Fald vil hun nu lettere falde i Fristelse, al den 
Stund hun kommer Ilden nærmere. » 

«Hans Naade vil søge hende op, hvor hun saa 
skikkes hen,> svarede Birgitte Gjøe, «og ingen i 
Riget har Myndighed og Magt til at stænge Døren 
for ham uden Eders Naade selv. Nu ville alle 
usindige Paafund og Anslag forebygges, og skulde 
end det værste ske, hvad Gud forbyde og jeg heller 
ikke tror, da vil det dog gaa for sig i Sømmelighed 
og uden Skam.> 

«Tal ikke derom !» udbrød Dronningen heftig. 
< Eders unge Frænke være saa den dydigste, for- 
standigste og skønneste Jomfru paa Jordens Kres, 
det bør dog ikke ske og vilde være Kongen og 

Rigerne til stor Fortræd. Vil Kongen ikke give 
sig, da hidser jeg det ganske Raad op imod ham. » 

cNu,* svarede Birgitte Gjøe, «da vil han, som 
har den øverste Plads, Ejler Eriksen selv, være den 
første til at stille sig paa Eders Naades Side mod 
Kongen. Dog, Eders Naade, lad. os vogte os for 
at hidkalde det, vi netop ønsker at holde borte! 
Vi lade nu helst, som om intet var paa Færde. 
Tager I Anna til eder, vil han vel gøre sig sine 
Tanker derom. Han kan tyde det paa flere Maader, 
men han kan ikke forhindre det og maa slaa sig 
til Taals.» 

cl forglemmer, Birgitte, at Kongen deii Dag i 
Morgen, som han sagde, vil tale til mig om Anna.> 

«Lad se først, dm han gør det, om da Eders 
Naade straks denne Aften forkynder ham, at I har 
knyttet Anna til eders Hof. Hans Naade er stedse 
rask til at beslutte; men der er dog et Stykke 
derfra og til at handle, og jeg kan^ ikke tro andet, 
end at det i denne brydsomme Sag maa være ham 
kært at kunne tøve og se Tid og Lejlighed an. 
Han vil da slaa sig til Taals med, at I tager Anna 
til eder.> 

Denne Birgitte Gjøes Gisning stadfæstedes fuld- 
kommen ved Kongens Tilbageholdenhed i den nær- 
mest paafølgende Tid. 

Dronningen viste sig imidlertid igen i Hallen 
mellem Gæsterne, som bleve meget forundrede ved 
at se, at hun for Resten af Aftenen holdt Anna i 
sin Nærhed og viste hende megen Naade Derved 
kom hun ogsaa i nærmere Berørelse med de øvrige 
Herskaber og med Kongen selv, som dog udviste 
fornuftig Tilbageholdenhed. 

Men alligevel bankede Annas Hjerte urolig, 
naar han talte hende til, og da hun var kommen 
til Kundskab om Dronningens Hensigt at gøre hende 
til en af sine Jomfruer, og at hendes Farbroder 
havde givet sit Minde dertil, følte hun sig ikke 
meget beroliget ved Birgitte Gjøes Ord: 

<Saaledes er det ret; intet bedre kunde i dine 
vanskelige Kaar times digl> 

Hun var dog til Mode som en Fugl, hvem alle 
Vinde drive lige i Uden, og da hun paa Kronings- 
dagens Aften, inden hun gik til Sengs, tog Kongens 
Gave frem og betragtede det dejlige Smyl^e, tænkte 
hun vel: 

Fra nu af skal det være min Gerning at gøre 
Kongens Hjerte saa koldt imod mig, som disse 
Stene ere, og mit Hjerte saa dødt, som alt dette 
Guld! 

Men hendes Blik sagde intet om Kulde og Død, 
det straalede af Kærligheds Ild. 



Femte KapiteL 
Tre kloge Hoveder. 



Det var en smuk Vaardag Aaret efter, dog 
mere klar end blid. Solen lod fra en skyfri Him- 
mel sine Straaler falde over Koldinghus, som med 
sine Kobbertage og Spir knejsede paa Slotsbakken 
og ragede op over den lave By med dens straa- 
takte Lerhuse og over den frodige skovrige Omegn ; 
men en skarp Østenvind piskede Smaabølger frem 
i Slotssøen og paa Fjorden, og Skovens Kroner 
med de nys udsprungne Blade svajede hid og did 
og skælvede kuldskære for de barske Vindstød. 

Derfor havde ogsaa tre Herrer, som denne 
Morgenstund vandrede sammen i Dronning Doro- 
theas Lysthave neden for Slottet for at trække frisk 
Luft klædt sig i helt vinterlige Dragter. 

Han med den tunge og rokkende Gang, iført 
en sort Lammeskindspels og med en høj Pelsværks- 
hue paa Hovedet, jævn og tarvelig i det Ydre, 

men dog mest formaaende af de tre, er Kansleren, 
Johan Friis; han i den fine, blaa Forværkskappe 
med den fjersmykkede Hat, under hvis brede Skygge 
viser sig et stolt Aasyn med en kroget Næse, blaa 
Øjne, en fyldig Hage og et studset brunt Skæg, 
er den rige Holger Rosenkrantz til Boller, Oluf 
Mouritsens Svoger og for Tiden Kong Frederiks 
Marskalk; og den lille, tykke Mand i den græs- 
grønne Palsrok med Ræveskindshuen paa, med det 
runde, rødmussede Ansigt, og hvis Øjne spille af 
muntert Lune, er Hans Skovgaard, den øverste 
Sekretær. 

De to sidste gik sammen, fordybede i ivrig 
Samtale, mens Johan Friis gik alene foran, brydende 
sit Hoved med en eller anden vigtig Sag. 

Hvad det var, koni for en Dag ; thi han vendte 
sig om og sagde ærgerlig: 

€ Fordømt, Hans, at den Skrivelse kom for 
sent til København I > 

Det var tredje Gang, at Hans Skovgaard maatte 
høre ilde for dette Uheld, at en Skrivelse, fuld af 
kloge Raad til Kongens Broder, Hertug Magnus, 
ikke havde naaet ham i København, inden den 
unge Fyrste drog ud paa sit eventyrlige Tog til 
Lifland for at gøre den danske Krones Rettigheder 
til dette Land gældende og der skabe sig et eget 
Rige. Denne Sag havde i længere Tid sysselsat 
Kongen og hans Raader og voldte dem mange 
Bryderier. 

Maaske havde Johan Friis en Forudfølelse af, 
at de kun vare ved Begyndelsen af Bryderierne og 
deraf hans Ærgrelse; men Hans Skovgaard kendte 
sin Mand, vrededes ikke over den gentagne Irette- 
sættelse og svarede sagtmodig: 

cNu, nu, Hr. Johan! Hans Naade fik saa 
mange Formaninger med Munden, inden han drog 
af, at han vel kan nøjes, indtil dette, der kom af 
Pennen, naar ham; og desuden er Lave Brahe og 
Klaus Urne hos Hans Naade og — » 

«Ja,» faldt Johan Friis ipd, c give Gud, at de 
maa baade tænke og se for Hans Naade, der er 
enøjet saavel paa Legeme som Sjæl I > 

Der havde Johan Friis med faa Ord givet et 
Billede af Kongens Broder, hvis mindste Fejl var, 
at han som Barn havde mistet det ene Øje. Hans 
Uduelighed skulde senere blive skæbnesvanger nok 
for Danmark, fremkalde Stridigheder med Sverige 
og give Stødet til en blodig Krig mellem Broder- 
landene. 

Dette kunde Johan Friis vel ikke dengang vide, 
men hans vidtskuende Blik indgav ham dog Anelser 
om kommende Ulykker, og naar sligt kom over 
den gamle Statsmand, blev han bidsk og uom- 
gængelig. 

Holger Rosenkrantz prøvede dog nu sin Lykke 
med ham. 

«Vær glad, Hr. Johan, at den brydsomme Sag 
fik Ende, og vi bleve Hertug Magnus kvit I Nu er 
han forsørget og alt vel lagt til Rette for ham. 
Faa nu den Sag ud af Hovedet og fæst eders Øjne 
paa det, der ligger nærmere I » 

cHvad da?» spurgte Johan Friis og saa temme- 
lig glubsk paa Holger. 

«Kongelig Majestæt selvl> svarede denne. 

« Kongelige Majestæt selv?» udbrød Johan Friis, 
idet de gik videre mellem Havens Hække, i hvis 
stive Grene Vinden hvislende ruskede, c Nu, hvad 
er der med ham?» 

«Ser I ikke det?» sagde Holger Rosenkrantz 
med et ejendommeligt Smil. 

«Ser hvad?> gentog Johan Friis barsk, c Jeg 
ser der et højt Mod, som hører Lykkens Børn til. 
Ja, det Ditmarskertog, det var et Lykkens Greb, 
og Hans Naade viste sig som en rask Helt. Men 
nu tænker jeg: fuldt Kar maa man varligen bæreU 

«Man skal se,> svarede Holger Rosenkrantz, 
idet han strøg sit Skæg, «at I hellere havde ønsket, 

at Hans Naade var kommen derfra med brodden 
Pande, som fordam Kong Hans?» 

«For Gud nej,> svarede Johan Friis, «det vilde 
have været et ukristeligt Ønske og dertil upatriotisk. 
Dog ere vi Mennesker blinde, rave som i Mørke 
og vide ikke, hvad som tjener os bedst, Lykke 
eller Ulykke. Tænker jeg da og fornæmmer det 
til Tider paa Hans Naade, at denne overvættes 
Lykke har givet ham Blod paa Tand. Ikke skulde 
det undre mig, om vi udi hans Regeringstid faa 
mere at se af Krig og Blodstyrtning, end vi ønske. > 

cDertil staar for Tiden Hans Naades Hu ingen- 
lunde,* sagde Holger Rosenkrantz med et Blik til 
Hans Skovgaard. «Hans og jeg, vi talede nys 
om, at Hans Naades Hu snarest staar til Bryl- 
lupsfærd og Giftermaal.> 

cEj hvad?* udbrød Johan Friis spøgefuldt. 
cHar Hans Naade alt taget Sigte paa en ny Fyrst- 
inde? Det med Dronning Elisabeth bristede da 
jo; Hans Naade har ej samme Lykke i Kærlighed 
som i Krig.* 

«Det lader saa,> svarede Holger Rosenkrantz; 
«dog tager han de Uheld helt koldsindigt. Han lod 
den Bejlen til Dronning Elisabeth gaa for sig uden 
at modsætte sig den, kerede sig ikke derom og 
lod helt tilfreds, da og det bristede.* 

cDet havde han Aarsag til,* sagde Johati Friis. 
«Hans Naade stilede der for højt. — Men hvoraf 
griner I saa smørret i Skægget, Hansi* 

«Nu,* svarede Hans Skovgaard, «dengang Hans 
Naade for noget siden drog herover med os til 
Kolding, tænkte jeg moksen, at vi vare paa Vejen 
til England ; men nu bæres mig for, at det er gaaet 
Hans Naade — om jeg tør sige det — ligesom 
Præsten, Hr. Niels i Hørby.* 

«Nu, hvorlunde gik det ham?* spurgte Johan 
Friis. 

«Han gik at bejle til en stor Bondes Datter; 
men da hans Pibekrave var kommen i Ulave, søgte 

han paa Vejen ind hos en Smaamand, der havde 
en fager Datter. Nu, hun pyntede ham saa vel, at 
han blev hos hende og tog hende til Hustru. Hans 
Naade forlade mig denne Lignelse, som visselig 
halter i flere Maader, men passer dog deri, at be- 
gyndte Hans Naade med at stile for højt, da sigter 
han nu for lavt — I gætter let, paa hvilken Jom- 
fru, Hr. Johan I » 

Johan Friis lod en sagte Fløjten høre. 

<Ikke saa svært at pege hende ud, Hans; men 
kald mig Mads, om jeg tror det; hvad mener I, 
Holger ?» 

«Jeg tænker som Hans.> 

cEj hørU udbrød Johan Friis. «Jeg mente, 
at vi vare tre kloge Hoveder her i een Hob ; men 
der maa dog være et Dummerhoved iblandt, og det 
er mit.» 

«Ikke saa,» sagde Hans Skovgaard, c Om jeg 
tør tale frit, og I ikke vil vredes paa mig, Hr. 
Johan, naar jeg siger, hvad jeg tænker, da maa 
min Tale lyde saa, at ingen Mand i Riget ser de 
store Ting saa skarpt an, som Hans Naades Kansler, 
og han har paa disse mulig større Forstand end 
alle vi andre til Hobe; men han tager ikke saa nøje 
Kendemærke af de Ting, der synes smaa, men som 
kunne vorde store. » 

«Hvad tykkes eder nu, Holger ?» spurgte Johan 
Friis og lo. « Siger I nu, som mine Uvenner, at 
jeg ikke taaler at høre Sandheden?* 

« Visselig ikke, Hr. Johan,* svarede Holger 
Rosenkrantz, «I var stedse en rettænkende Mand, der 
saa paa Sagen selv, og der gives ingen bedre Patriot 
i Danmark end I, hvisaarsag det er mig kært, at 
denne Sag er kommen paa Tale mellem os. I maa 
staa os bi og gøre, hvad I formaar, for at forpurre 
Hans Naades usindige Forsæt, som er, — nu tror 
jeg det, enddog jeg før tvivlede — at gøre Anna 
Korfitsdatter til sin Hustru og Rigernes Dronning.* 

«Kom,» sagde Johan Friis, «lad os tage Sæde 

paå denne Bænk; her er Ly, og her kunne vi i Ro 
og Mag drøfte Sagen. » 

De satte sig, og derpaa vedblev Johan Friis 
med Lune: 

<Lad os nu først se Jomfruen an, som Gud 
skabte hende; og da maa jeg tilstaa, at Hans Naade 
forstaar sig paa Kvinder. Anna er fager, dydig og 
forstandig, har dertil en Dyd, som fattes Hans 
Naade, hun er sindig og tænksom; og kunde vi 
da i saa Maade ikke ønske kongelige Majestæt 
nogen bedre Hustru end heilde.» 

<Lad det nu være nok med den Skerts!» sagde 
Holger Rosenkrantz. 

<Da ud med Sproget U svarede Johan Friis. 
«Er noget mig uafvidende foregaaet, da gør mig 
vis derpaa, og I skal i mig finde en Alvorsmand 1> 

Nu fortalte Holger Rosenkrantz, hvad han 
vidste om Kongens Forhold til Anna, og sluttede 
med at sige: 

cDet har hidtil været fordulgt; men nu har 
Birgitte Mogensdatter aabenbaret mig alt og det 
af den Aarsag, at der er Fare paa Færde, og hun 
har bedet mig underrette eder om, at I skal tale 
Hans Naade til og formane ham, at han lader den 
Daarskab fare.» 

«Nu,» svarede Johan Friis og kneb sine smaa 
Øjne til, «kommer den Hilsen fra Fru Birgitte, bør 
jeg vel give mig og tro, at der er Ulve i Mosen; 
men lad dog høre først, hvoraf I slutter, at der er 
Fare paa Færde! Vel har jeg set Hans Naade 
gantes med Anna, men det tykkedes mig stedse, 
at hun viste ham af, som det sømmer sig en dydig 
Jomfru, i 

«AIt imens,* sagde Holger Rosenkrantz, «at 
hendes Øjne bag de lange Øjenhaar tindre som 
Stjerner og tale Kærligheds Sprog! Se hende an, 
hvorlunde hun i den Tid, hun har været hos Dron- 
ning Dorothea, har taget sig op og lært Hendes 
Naade Kunsten af. Hun knejser med Nakken og 



220 

fører sig som en Dronning selv; og i Gaar, da kom 
hun til Taffelet med et kosteligt Smykke paa sit 
Bryst — blev I det ikke var? — et Hjerte af dyre 
Stene, og er det som en Fæstensgave fra kongelige 
Majestæt selv. Da jeg udspurgte Jiende derom, 
svarede hun uden Sky: c Hans Naade har givet 
mig det og bød mig i Dag at bære det,» og saa 
dertil saa rolig og fromt paa mig^ som var hun et 
Barn, der havde faaet et Stykke Legetøj. > 

«Der har vi det!> udbrød Johan Friis, c Hun 
er uden Skyld og saa uvidende om de Planer, I 
tillægger Hans Naade, som jeg var det for lidt 
siden. > 

Nu tog Hans Skovgaard Ordet. 

cMandens List er vel behænde, men Kvindens 
List er uden Ende I Dog, lad Jomfru Anna end 
være saa from som en Engel og en saadan lig i 
Renhed, hun er dog et Menneskebarn; og lad hende 
end have de bedste Forsætter, hvad Fru Birgitte 
jo mente, saa er dog hendes Hjerte fangen, og gaar 
Hans Naade en skøn Dag løs paa Maalet, da giver 
hun sig.t 

«Saaæænd,» svarede Johan Friis; <til en ung 
Jomfrus Fornuft og Fasthed, naar en Konge lægger 
en Krone for hendes Fødder, tør vi ikke sætte stor 
Lid. Dog kan Hans Naade endda snuble paa det 
Stormløb, om han virkelig forsøger det. Den Fæst- 
ning har Udenværker; der er først Hendes Naade 
Dronningen, saa Ejler Eriksen, endelig alle vi Rigens 
Raader i en sluttet Ring — > 

«Lid ikke derpaal» faldt Holger Rosenkrantz 
ind. «Der er nu først Jørgen Lykke, som for Tiden 
er Hans Naades Stalbroder fra Morgen til Aften 
og har Hans Naades Øren; han vil falde fra og 
mulig flere med ham. Har I ikke haft eders Øjne 
med Jørgens Søster, Fru Sofie? Dronningen lider 
hende ikke, og dog er hun her som Kongens Gæst, 
og Hendes Naade maa taale hende. Kongen sam- 
taler ofte med hende, og hun hvisker i Krogene 

med Hans Spiegel, hvad Hans. selv saa forgangen 
^^S't ^S ^^^^ I "u betænker, at det var denne 
træske Kvinde, som paa Malmøhus af al Evne frem- 
mede og beskyttede denne Elskovshandel mellem 
Hans Naade og Anna, saa maa vi vel tænke, at 
der er noget i Gære.> 

«Det lader saa,» sagde Johan Friis efter et 
Øjebliks Eftertanke. cDog forundrer mig fremdeles 
eet. Jeg kunde tiltro Hans Naade mangen Over- 
ilelse, men ikke denne, da jeg mente ham at være 
en kongelig Herre, en Fyrste fra Issen til Fod- 
saalen, saa han ingen Sinde vilde kunne formæle 
sig med nogen ånden Jomfru end en af sine Lige. » 

«Dog er sligt set før,v svarede Holger, <og er 
dette ikke en Overilelse. Den Kærlighed har groet 
en langsom og sikker Vækst og er vokset i Styrke 
just ved Jomfruens faste Dyd og store Betænkelig- 
heder, dem hun, det være sagt til hendes Ære, har 
haft. Men naar Kongen for Alvor vil, hvor kan 
hun da bjærge sig? Nu, vil I saa gribe ind og 
tale Hans Naade til?» 

cPaa ingen Vis,> svarede Johan Friis bestemt. 

«Hvi saa?» spurgte Holger forundret. <Lad 
mig sige eder, at jeg med Dronning Dorotheas 
Minde retter denne Anmodning til eder, og at 
Hendes Naade vil være eder Tak skyldig, om I 
gør det.» 

cikke tvivler jeg om,» svarede Johan Friis med 
et mistænksomt Blik, c at Hendes Naade jo gerne 
saa, at jeg ragede de Kastanjer af Ilden for hende 
og forskertsede Kongens Gunst. Hendes Naade 
ynder mig ikke, som I vide; vi ere nu og da tørnede 
haardt sammen; der er Staal i os bægge! Betænk 
saa og, at her intet sikkert Bevis er bragt til Veje. 
Kongelige Majestæt kunde le mig ud eller vise mig 
af som en næsvis Person. Æsker han min Mening, 
bliver det en anden Sag, da skal han faa den pur 
og frisk. Er da heller ikke Anna Korfitsdatter 
min Frænke; hvad rager den Sag mig? Og maa 

jeg da spørge, hvi I ikke ere gaaede til den rette 
Mand, som er hendes Farbroder og dertil som Rigets 
Hofmester kaldet til at røgte sligt Hverv ?> 

fjeg har været hos ham,» svarede Holger, tmen 
han viste mig af.» 

«Der ser I!> udbrød Johan Friis. 

«Men I maa dog forlade os,> tog Hans Skov- 
gaard til Orde, «at dette ikke er til at fatte, al den 
Stund vi dog nu vide, at Ejler Eriksen har Kundskab 
om Sagen fra første Færd af og satte Hans Naade 
Stolen for Døren paa Malmøhus.* 

cNu, lad høre, hvad Ejler svaredel » bad Johan 
Friis. 

fAt den Sag,» sagde Holger Rosenkrantz, «en 
Gang for alle er slaaet ned og gjort af; at Anna 
har lovet at staa Kongen imod, om han skulde 
gentage sit usindige Tilbud om Ægteskab, og at 
Anna nu i Dronning Dorotheas Beskyttelse har et 
sikkert Værn.» 

«Ikke ilde svaret, detl» sagde Johan Friis. 

«Men dog ikke ret betænkt,* sagde Hans Skov- 
gaard; fOg mon ganske ærlig ment? Om jeg tør 
sige det, da er Ejler Eriksen nu kær af Magten og 
vil ikke sætte sit høje Embede paa Spil, hvad dog 
kunde ske, om han bød Hans Naade Brodden. 
Han ser i sin Kortsynethed ikke eller vil, halsstar- 
rig som han er, ikke se, at han mest skylder Kon- 
gens Kærlighed til hans Broderdatter den store 
Gunst, at han blev sat paa den øverste Post i Riget, 
hvortil vel andre kunde være bedre skikkede. Han 
skal dog snart finde, at betaler han nu ikke god- 
villig sin Gæld til Hans Naade med skøn Annas 
Haaad, da er Legen ude for ham.> 

*Hans,» udbrød Johan Friis og greb ham i 
Kraven, f I er overvættes klog, I bør vorde Kansler 
6g jeg træde af! Nu, lad os se den Leg an, og 
hvad Udgangen vorderl Kommer Anna Korfits- 
datter i Dronningestol, da vil jeg give eder hver 
tyve Rosenobler.* 

«Vel,> sagde Hans Skovgaard og lo, c jeg skal 
mindes eders Løfte, Hr. Johan 1 Er I med paa det 
Væddemaal, Holger Ottesen ?» 

fSaamænd,* svarede Holger, «dog holder jeg 
med Hr. Johan mod eder.» 

fNu,» sagde Hans Skovgaard muntert, «da 
gælder det fyrretyve Rosenobler for mig, og bør 
jeg nu slaa mig paa Hans Naades og de Lykkers 
Parti og se at faa skøn Anna i Dronningesædet.* 

c Gør det, Hans!» svarede Johan Friis og rejste 
sig, idet han samlede Pelsen om sig.; «men her 
vorder svalt; den Østenvind er en Biderhvas. Gaa 
vi nu helst op i den lune Stue og faa os en Drik 
Varmt; og I og jeg, Hans, vi stikke saa Næsen i 
Papirerne og røgte vor daglige Dont, som gaves 
der ingen gamle Dronninger her i Verden og skulde 
heller ingen ny gøres !» 

«Og dog,» sagde Holger Rosenkrantz, idet de 
alle tre gik op mod Slottet, «er Hans Naade, derom 
føler jeg mig forvisset, dragen til Koldinghus blot 
for det samme.* 

«Nu,» svarede Johan Friis med et Smil, «da 
lad Hans Naade røgte sit Hverv, vi vort, som er 
at holde Rigets Anliggender gaaende, hvilket vi nu • 
ville gøre saa meget des ivrigere, som Hans Naade 
selv er anderledes og mere lysteh'g sysselsat.* 



Sjette Kapitel. 
Mon espoir est en pennes. 



Hoffet paa Koldinghus lignede i dette Foraar 
en Skude, som med et muntert Selskab om Bord 
og ført af en ung kæk, livsglad Skipper, paa en 
Lystsejlads glider gennem smulte Vande. 

Kongeborgen var fuld af Gæster, og i Staden 
var næsten ethvert beboeligt Rum, som Borgerne 
kunde afse, optaget, hvoraf fremgaar, at de gode 
Mænd og Kvinder, som vare stævnede til Hove 
for at nyde godt af den nys opgaaede Naadesols 
Straaler, just ikke kunde fryde sig ved store Be- 
kvemmeligheder. 

Det kom de dog let over; thi de vare kun 
lidt forvænte med Hensyn til Herberger, og de 
vilde desuden, om fornødent, gerne have bragt endnu 
større Ofre for at være med paa Samfundets Cen- 
tralpunkt, hvor Livet pulserede saa kraftigt, og hvor 
ikke alene de store, men ogsaa mange smaa bræn- 
dende Spørgsmaal fandt deres Løsning. 

Der laa desuden ved denne Lejlighed i Luften 
en Forventning om noget forhen uhørt, som skulde 
ske, og hvorom der hviskedes i Krogene. 

Havde Kongen Rynker i Panden, eller var 
hans Aasyn ikke formørket af nogen Sky, saa 
Dronning Dorothea frem for sig med et hoverende 
Blik, eller viste hendes stolte Aasyn Spor af Ærg- 
relse og Ophidselse, kom Anna Hardenberg til Syne 
med blussende Kinder og glædestraalende Øjne 
eller med et blegt Aasyn og et sorgfuldt Blik, eller 
viste hun sig slet ikke, men dølgede sig i Fruer- 
stuen, da saa man i alt dette Kendemærker paa 
Gangen af den Kamp, som man troede, at Kongen 
maatte føre med de fjendtlige Magter, der vilde 
formene ham at gøre Anna Korfitsdatter til sin 
Gemalinde og hæve hende paa Tronen. 

Der fortaltes mærkelige Historier om, hvad der 
skulde være foregaaet i de indre kongelige Ge- 
makker. Rigtignok vilde en opmærksom Iagttager 
ved at følge disse Eventyrs Gang have fundet, at 
de fleste Spor viste tilbage til een Kilde, Sofie 
Lykkes rappe Tunge. Men selv de mest vantro 
havde dog efterhaanden set og mærket nok til om- 
sider ikke mere at tvivle om Hovedsagen, og Til- 
synekomsten af det kostbare og straalende Smykke 

paa Anna Hardenbergs Bryst var for de fleste lige 
saa sikker en Slags Bekræftelse, som om Trolo- 
velsen mellem Kongen og hende offentlig var bleven 
forkyndt. 

Det var saaledes, som Anna selv havde sagt 
til Holger Rosenkrantz. Kongen havde udtalt det 
Ønske, at hun skulde vise sig med det, og Dron- 
ning Dorothea havde ikke vovet at modsætte sig det. 

«Gør det,» havde hendes Naade sagt til Anna; 
«det Smykke er jo kun som et Venskabspant fra 
Kongen, og har han jo og, som Birgitte Gjøe har 
ladet mig vide, kaldt dig sin Legesøster. » 

Det lod virkelig til, at Anna beroligede sig ved 
denne Indbildning, og hun havde for saa vidt Aarsag 
dertil, som Kongen siden sin Ankomst til Kolding- 
hus ikke havde gjort noget Forsøg paa at faa 
Stævnemøder sat i Værk og ikke nyttet Lejligheden, 
naar den frembød sig, til at hviske hende Elskovsord 
i Øret. 

I Virkeligheden var der altsaa intet foregaaet 
undtagen en maskeret Kamp mellem Kongen og 
hans Moder, som tydelig mærkede, hvad Hans 
Naade førte i sit Skjold, men som fandt det klogest 
at lade uvidende og ikke ved at give sig blot byde 
Kongen nogen Lejlighed til direkte Angreb. 

Det lod til, at Hans Naade ganske havde for- 
andret sin Felttogsplan, og Birgitte Gjøe, som til- 
lige med sin Gemal i længere Tid havde opholdt 
sig ved Hove, brød forgæves sit Hoved med at 
udfinde, hvad den var. Hun havde baade aaben- 
lyst og i Smug haft flere Skærmydsler med Sofie 
Lykke, men maatte til sin Harme skønne, at denne 
dristige og snu Kvinde, for hvem alle Midler vare 
lige gode, naar de kun førte til Maalet, var hende 
langt overlegen i denne Kamp. 

Sofie Lykke havde nemlig, understøttet af sin 
Broder, den kostelige Jørgen, gjort sine Sager saa 
godt, at hun havde vundet et ikke lille Parti for 
Kongens og hendes Planer. Ikke faa, selv blandt 

Anna Hardenberg. 1$ 

Kvinderne, ønskede at se Eventyret virkeliggjort, 
nogle for at høste Fordel deraf, andre maaske kun 
for at opleve det mærkelige Skue, at en af deres 
Lige blev hævet saa højt, og se, hvorledes Anna 
Korfitsdatter vilde klare sig under saa vanskelige 
Kaar. 

Hver ny Dag, der oprandt, oplivede Forvent- 
ningen om Knudens Løsning; men dog skete der 
intet, og den ene Dag gik efter den anden, kun 
bringende et nyt Pust af den Glædens Vind, som 
førte Hoffet fra Forlystelse til Forlystelse. 

Oluf Krognos var endnu ved Hove og gjorde 
Tjeneste som opvartende Hofsinde. Hjertensgerne 
havde han sagt sig løs fra den Tjeneste ; men hans 
ældre og mere erfarne Frænde Holger Rosenkrantz, 
hvis Raad han stedse fulgte, modsatte sig det som 
en Uklogskab. Han ønskede ogsaa at holde Oluf 
i Anna Hardenbergs Nærhed, i det Haab før eller 
senere dog at faa Held til at fuldbyrde den af 
Slægten saa meget ønskede Trolovelse mellem dem. 

Kongen var ikke ukendt med Oluf Mouritsens 
Lede ved Hoftjenesten, men holdt ham dog i Lænken, 
enten fordi han ikke ved at afskedige ham vilde 
vække den Forestilling, at han tillagde den unge 
Mand en sær Vigtighed og frygtede ham som en 
farlig Rival, eller fordi det behagede ham at have 
en Syndebuk, hvem han nu og da kunde tortere en 
Smule. Oluf selv mente det sidste, og der avledes 
i hans Hjerte Nag til Kongen, der blev saa meget 
bitrere, som han ikke kunde give det Luft. 

Netop samme Morgen, som Johan Friis med 
Holger Rosenkrantz og Hans Skovgaard vandrede 
i Dronning Dorotheas Abildgaard og drøftede Sa- 
gernes Stilling, kom Oluf og Axel Walkendorf Arm 
i Arm gaaende op mod Slottet fra Rendebanen, 
Hofsindernes Tumleplads til Ringriden og andre 
Legemsøvelser, fordybede i fortrolig Samtale og 
granskende den samme Gaade, paa hvis Gætning 
de tre kloge Hoveder havde prøvet deres Kræfter. 

Med Axel Walkendorf var der foregaaet en 
stor Forandring. Hans Ydre var blevet mere man- 
digt, hans Blik mindre tungsindigt, men ogsaa mindre 
fromt. Den stadselige, med Guldtresser smykkede 
Dragt, han bar, viste, at han ikke mere arbejdede 
med Pennen i Kancelliet, men var bleven Be- 
falingsmand ved Kongens Livdrabanter under Kas- 
par Wiesz. 

Der mærkedes ikke mere Spor til Livslede hos 
ham. Vel syntes hans Trosiver ikke dæmpet; thi 
Kongens Hofprædikant, Kristoffer Knoff, havde ingen 
mere andægtig Tilhører end ham, og ingen sang 
Psalmeme med større Fynd og Vedholdenhed ; og- 
saa vidste hans Venner^ at hans fanatiske Tro paa 
en tidlig og blodig Død var urokket, men han ud- 
talte sig nødig derom og havde lært at gemme de 
dybere Sindsrørelser i sit Bryst. 

Han var en af de smukkeste og mest ind- 
tagende Ynglinge ved Hoffet, men dog syntes hans 
Hjerte at være af Staal, og den unge Jomfru, hvis 
Komme Anna Hardenberg saa meget havde ønsket 
for at gengive sin Ungdomsven hans Livslyst, var 
endnu ikke funden. 

Og dog var den Følelse, som havde ført ham 
til Oluf Mouritsen og knyttet det Venskabsbaand, 
som nu bandt dem til hinanden, af en blid og øm 
Natur. Det var Medfølelse for Anna Hardenberg 
og Deltagelse for hendes Skæbne. Axel kaldte 
den for sit Vedkommende Venskab, Oluf Kærlighed, 
men det hændte nu og da, sagtens dem selv uaf- 
vidende, at Vennen talte Elskerens Sprog, Elskeren 
Vennens. 

«Gud have Lov,» sagde Axel, «at vi bleve de 
andre løs; nu kunne vi tale uforstyrrede med hin- 
anden. Sig mig, hvad tænker du nu om Anna, 
som sad der forgangen Dag og pralede ublu med 
Kongens Smykke om sin Hals?» 

fjeg tænker intet,* svarede Oluf mut; «jeg er 
led ved at gruble over den Gaade, som kaldes en 

15* 

ung Jomfru, liflig og klar foruden at skue, men som 
en mørk, ufattelig Tale forinden.* 

«Din Koldsindighed forundrer mig,» sagde Axel; 
c ikke skulde man tænke, at din Hu har staaet til 
Anna, og at det var dit Hjertes brændende Ønske 
at gøre hende til din Hustru.* 

«Nu,» svarede Oluf, « enten jeg nu tykkes dig 
varm eller kold, saa vil den Ild, der er i mig, og 
som du lader haant om, brænde længe og slukkes 
sent. Det er fremdeles min Agt at gøre Anna til 
min Hustru, om hun da genvinder sin Forstandighed 
og viser sig værdig dertil.* 

«0g dog lægger du Hænderne i Skødet og 
gør intet for at hindre Hans Naade i at fare fort 
med den Leg med Annas uskyldige Hjerte. Jeg 
skulde være i dit Sted I > 

«Hvad vil du, at jeg skal gøre?* spurgte Oluf. 
«Den store Ulykke er nu en Gang timedes mig, at 
Kongens Øjne, ere faldne paa den Jomfru, jeg har 
kær. Uden det vilde hun sikkert nu have været min, 
al den Stund hun dog, mener jeg, forinden var 
mig saa god, som mangen anden Jomfru den Mand, 
til hvem hun var lovet bort, og som fornødent er 
til et godt og forligeligt Ægteskab. Min Kærlighed 
til hende var kristelig og sømmelig, men gør mig 
nu enten som galen, eller den er paa Veje til at 
vendes til Had. Dog er jeg i den Sag hel af- 
mægtig.* 

cSig ikke det! Jeg grunder stadig paa Middel 
til at krysse Hans Naades Planer, og hør nu, hvad 
jeg tænker om det sidste Paafund, den Falkejagt, 
der i Morgen skal anstilles.* 

«Hvad da?* spurgte Oluf mere opmærksomt. 

«Jeg bærer Mistanke om, at der med den til- 
sigtes en eller anden Streg, jeg ved ikke hvilken. 
Sofie Lykke gaar og smisker, og hun og Jørgen 
blinke til hinanden med Øjnene. Det er Jørgen 
Lykke, der har vendt Kongens Hu til Falkene, 
som han forhen ikke kerede sig stort om. Hans 

Naade kunde i Gaar næppe dæmpe sin Glæde og 
sagde flere Gange, som ved sig selv: cmon espoir 
est en pennes*, det er udlagt, jeg sætter mit Haab 
til Vingernel Vel er dette Falkonerernes gamle 
Valgsprog, men Hans Naade fremsagde Ordene, 
som om han lagde en egen Mening i dem.» 

«Men vi blive ikke klogere deraf,* svarede 
Oluf. 

«Hvad mon det kan være ?» sagde Axel. fVil 
mon Hans Naade bortføre Anna og tvinge hende 
til Ægteskab?* 

«Mon det er fornødent?* spurgte Oluf med et 
spotsk Smil. 

«Jeg haaber dog endnu saa,* svarede Axel 
tankefuldt. «Hun gruer vel dog ved at gaa op ad 
Tronens Trin med Hans Naade, enddog hun har 
ham kær ; og vilde det ikke være ilde udtænkt paa 
den Vis at hugge sønder den Knude, hvilken Kon- 
gen ikke evner at løse med Lempe.* 

«Ikke tror jeg Hans Naade slig dristig Daad 
til,* sagde Oluf med et hadsk Blik. t Usindighed 
drager ham til den ene Side, Betænkelighed til 
den anden, og bliver deraf den Mand, han er, vak- 
lende, men dog nidkær og sær halsstarrig. For 
Gud, Axel, det er min Formening, at selv om 
Hans Naade ikke vinder Anna, saa vil han dog 
ikke unde nogen anden hende, som han alt nu 
torterer mig, og kan den Pine vorde lang og drøj I* 

fOluf,* udbrød Axel, idet hans Øjne lynede, 
cgør selv det, du ikke tiltror Hans Naade!* 

«Nej,* svarede Oluf bestemt, «slig Taabe er 
ikke jeg!* 

«Gør,» vedblev Axel, «som Morten Vester- 
mand gjorde udi Kong Hans's Dage, eller som 
Erik Ejlersens Hustrus Fader, Erik Styggesen, 
gjorde, da han førte hendes Moder, liden Kirsten, 
fra Mattrup!* 

«Ikke mere af den Galmands Snak,* svarede 
Oluf og saa paa Axel med et ærligt og fast Blik. 

« Morten og Erik, de gjorde *baadé vel blot det, 
deres Jomfruer selv attraaede, mens Annas Hjerte 
er for Tiden koldt mod mig.» 

c Det turde vel blive varmt, »sagde Axel, »om 
hun fornam, at du havde Mod og Mandshjerte* 

«Og,» vedblev Oluf, « skulle vi for Spøgs Skyld 
ret udmale os den Daarskab, da ser jeg Hans 
Naade selv med alle sine Ryttere i Hælene paa 
mig, og det vilde da 'blive til stor Fryd for Hans 
Naade at føre mig hjem som Fange, og,f føjede 
den husholderiske Oluf til, flade mig idømme en 
Bod saa stor, at jeg vilde blive ganske forarmet. » 

fNu,* svarede Axel, «det, som staar for, er 
ganske det modsatte. Det vorder os, som ville 
ride i Hælene paa Hans Naade. Ved min Stam- 
fader og Navner, gamle Axel, jeg skal paa den 
Jagt i Morgen have et Øje paa hver Finger I » — 

De vare imidlertid komne op i Slotsgaarden 
og saa der til deres Forundring Kongen, førertde 
Dronning Dorothea ved sin Arm, træde ud af 
Taarndøren og ledsaget af en stor Skare Herrer og 
Damer, ligesom i en Proeession gaa i den modsatte 
Retning hen ad Avlsgaarden til. 

Axel og Oluf saa i Afstand paa det Skuespil, 
og den første udbrød: 

«Hvad mon de nu have for? Forunderligt nok, 
alle Jomfruerne ere med i Følget, Anna undtagen 1 
Kom, lad os ile efter dem og se, hvad den Lyst- 
vandring gælder 1» 

De naaede snarts Togets Hale, til hvilken de 
sluttede sig, og bleve da kloge paa, at Vandringen 
gik til Falkeriet, hvor Falkene skulde tages i Øjesyn. 

Kongens Jægermester, Borchorst von Pappen- 
heim, gik og smaasnakkede med Staldmesteren, 
Kristoffer von Festenberg, ogsaa kaldet Pax, men 
som i dette Øjeblik ikke ganske svarede til dette 
fredelige Tilnavn, eftersom han drillede Jægerme- 
steren, der syntes at være i et ærgerligt Lune. 

fjørgen Lykke drev dog saa sin Krig igennem 

med den Falkejagt, » sagde Pax. «Han stikker 
eder ud, Borchorst, og han er jo og en Fandens 
Karl, som har været udi Frankrig ved Kong Frants's 
Hof, glorværdig Ihukommelse, og han taler om 
alskens Jagt som en Bog.» 

fEn stor Praler er han,» svarede Borchorst 
mut, c og har han nu tudet Hans Naade Ørene saa 
længe fulde, at han til sidst fik sin Vilje. Men 
vogt eder, Kristoffer, at Jørgen ikke kaster sig 
over Staldene; da vil det ikke gaa eder et Haar 
bedre!* 

< Den kongelige Stald, » svarede Pax tillidsfuldt, 
«vil staa sin Prøve; ingen Monark i ganske Euro- 
pien har bedre Heste end Kong Frederik.* 

«Det kan og siges om Jagten,* svarede Bor- 
chorst; fHundegaarden, den lader sig se, men med 
Falkeriet staar det kun daarligt til; derfor raadede 
jeg fra, da den Jagt kom paa Tale. Herom vil 
jeg sige, at om kongelig Majestæt vil give Penge 
til, da skulde vi vel forstaa at indrette Falkeriet 
paa det bedste uden Jørgen Pedersens Lærdom. ^^ — 

Gamle Otto Krumpen, Rigets Marsk og Jør- 
gen Lykkes Svoger, gik og humpede méd sin 
Krykkestok mellem Johan Friis og Holger . Rosen- 
krantz. 

«Sært nok,» sagde Holger, fat Hans Naade 
nu med eet har sat al sin Hu til Falkene. Han 
er bleven ganske franzosisk og gaar og "siger efter 
de Ord, Jørgen har lært ham: mon espoir est en 
pennes U 

«Variatio delectat,**) sagde Johan Friis med et 
Smil. cHar nu Hans Naades Øjne saa længe været 
fæstede mod Jorden, alt imens han red i sine Stø- 
verhundes Spor, og behager det ham nu til Af- 
veksling at skue opad og føre Jagt mellem Skyerne. 
Hvad mener I, Otto?» 



*) Forandring fryder. 

Et barsk Smil krusede gamle Otto Krumpens 
rynkede Ansigt, idet han svarede: 

«Aa hvad, dette er blot en af Jørgens Kunster ; 
han kan ikke lade af med at bejle til Fyrsters Gunst; 
det lærte han udenvælts i sin Ungdom, da han var 
Kong Frants's Hofsinde.* 

«Nu, nu,» svarede Johan Friis, «en stolten 
Karl er han dog, den Jørgen, og gjorde Standen 
Ære," da han ved Turneringen i Thyringen red 
frem med opslaget Visir og sagde: cGIiick heiss 
ich, Gliick hab ich.c 

«Mig huer kun lidet sligt Pral,> sagde Otto 
Krumpen mut. 

fDog klæder det Overmod ham,» svarede Jo- 
han Friis, cjørgen kan gøre, hvad der vilde falde 
ud til Spot for de fleste ; men som en Mand viste 
han sig dog, dengang han ved Kong Frants's Hof 
vægrede sig ved at kysse Pavens Tøffel. » 

«Saamænd,» sagde Otto Krumpen tilbagehol- 
dent, «en god luthersk Mand er min gode Svoger 
og Broder, og ingen kender bedre end jeg denne 
og flere af hans Dyder; men hans Æresyge river 
ham stedse hen, og hvad hans Færd ved Hove 
anbelanger og Sofies — da — » 

Her tav Otto Krumpen brat; men Holger 
Rosenkrantz vendte sig imod ham og spurgte hur- 
tig og med dæmpet Røst: 

cHvad vilde I der sagt om Sofie? Tal kun 
frit ud til migl» 

« Klogest og bedst for mig at tie derom, > 
svarede gamle Otto, satte sin Stok haardt i Jorden 
og humpede i Tavshed videre. — 

De vare nu komne til Falkeriet, et Par smaa 
og uanselige Bygninger, der laa yderst paa Lade- 
gaardsbakken, adskilte fra Avlsbygningerne og 
Staldene. 

Kongen slap Dronning Dorotheas Arm og 
mønstrede Følget, efterhaanden som det indfandt 
sig. Han blev var, at baade Ejler Hardenberg og 

Anna manglede i Skaren, hvilket højlig undrede 
ham, fordi han mente at have set dem bægge, da 
Følget samlede sig oppe paa Slottet. Hans Aasyn 
blev mørkt; han sagde intet, men blev staaende i 
dybe Tanker, medens Jørgen Lykke nyttede Op- 
holdet til at udkramme sin Visdom om Falkerier 
og undervise Dronningen i, hvorledes deres Be- 
liggenhed og Indretning burde være, men ikke 
var her. 

Hendes Naade og den lyttende Kres af Her- 
rer og Damer, der samlede sig om Herskaberne, 
fik der forbavsende Ting at høre om de franske 
Kongers Falkerier og Falkejagt, omFalkenes Mængde, 
det store Folkehold, Pragten i Udstyrelsen og de 
store Summer, der bleve anvendte paa denne Luksus. 

Nogle hørte derpaa med tvivlende Smil, andre 
med Forargelse, og blandt de sidste var de, hvem 
Sagen nærmest angik, nemlig Falkoneren Hans 
Jespersen og hans undergivne, Hans Birken, gamle 
Bertel LoUik og Falkedrengene. 

De stod yderst i Kresen, hver med sin Hue 
i Haanden, og stirrede paa den stadselige Hr. Jør- 
gen, hvis Klæder overgik selve Kongens i Pragt, 
og hvis krusede Haar og Skæg duftede af Salve, 
mens hans store, lyse Øjne funklede og han med 
de fint behandskede Hænder gjorde sirlige Lader, 
idet der af hans Mund udvældede en Strøm af 
Ord, hvis Mening trods de indflettede franske Sen- 
tenser og Kunstudtryk dog var dem forstaaelig nok. 

Hans Bertelsen saa til Kongen, som om han 
af Hans Naade ventede en Indsigelse mod al denne 
pralende Snak. Mon Hr. Jørgen dog ikke vilde faa 
en Tilrettevisning, fordi han ikke undsaa sig for at 
lade Kongen forstaa, at hele hans Falkeri ikke var 
en sur Sild værd? 

Til hans og hans foresatte. Jægermesterens 
store Harme og Skuffelse skete det ikke; og dog 
vidste Hans Jespersen med sig selv, at han i lange 
Tider med stor Troskab , havde vaaget over de 

kongelige Fugle og ingen Umage sparet for paa det 
bedste at afrette dem til Jagten. 

Dette var en saare møjsommelig Gerning, 
fordi Rovfuglene ikke af Naturen ere udrustede 
med stor Forstand, og de ganske fattes den Egen- 
skab med Hengivenhed at kunne knytte sig til 
Menneskene. Kun ved at bruge og lede deres 
naturlige Instinkt, en umættelig Graadighed, er det 
muligt at afrette dem, og naar de ikke bruges, 
glemme de hurtig igen det lærte, saa at den møj- 
sommelige Gerning maa begyndes forfra igen. 

Nu var der i flere Aar ikke blevet holdt nogen 
Falkejågt. Dronning Dorothea havde i sine )aigre 
Aar været en dristig Rytterske og havde yndet Falke- 
jagten, som hun alt i sin Ungdom havde øvet i 
sit Fædreland , Sachsen - Lauenburg ; men hun 
havde for længe siden mistet Lysten til denne 
Idræt, saa at Falkonerernes Iver i deres Gerning 
kun var bleven lidet paaskønnet, indtil nu det Glæ- 
desbudskab var blevet bragt dem, at Kongen vilde 
afholde en Falkejagt, og at deres og deres Fugles 
Dygtighed skulde sættes paa Prøve. 

Man kan da tænke sig deres Harme, da de 
hørte Jørgen Lykke bryde Staven over det konge- 
lige Falkeri, dem og deres Gerning; men omsider 
fik de dog Oprejsning. 

Dronning Dorothea løftede Haanden og sagde 
med et Smil: 

fVi takke eder, Hr. Jørgen, for den gode 
Underretning, I har givet os! Vi have,» vedblev 
hun med et Suk, «i fordums lykkeligere Dage selv 
haft Falkejagten kær og mente at forstaa os der- 
paa; men vi maa tilstaa, at noget saa herligt og 
stort, som det, hvorom I nu berettede os, have vi 
aldrig set. Mon det da, Frederik,* vedblev hun, 
idet hun vendte sig til Kongen, c er Umagen værd 
med de faa Midler, vi have til vor Raadighed, at 
stille den Falkejagt an?» 

Kongen vaagnede som af en Drøm, kastede et 

Blik paa Jørgen Lykkes betuttede Ansigt og sagde 
med et Smil: 

fVist saa, og I, min kære Fru Moder, maa 
ikke holde eder borte, men med alle eders Jom- 
fruer tage Del i Jagten, ellers mister dens Glæde 
sit halve Værd.» 

I det samme traadte Borchorst frem, bukkede 
for Dronningen og sagde: 

c Om Eders Naade vil værdige os nu at træde 
ind i Falkehuset, da skal det befindes, at det ikke 
er geraadet i Forfald, men, om end ikke saa stort, 
som dem, hvorom Hr. Jørgen nys talte, dog i alle 
Maader vel indrettet og deri saa skønne Falke som 
i nogen Fyrstes Falkeri udi ganske Europien. » 

Mens Jørgen Lykke gav sig i Færd med at 
retfærdiggøre sig og ivrig forsikrede Dronningen, 
at hans Tale ganske var bleven mistydet, gik Her- 
skaberne og en stor Del af Følget ind i Falkehuset, 
hvor Falkene sad i deres Kamre med Hætter og 
Sko, det vil sige Fodremme, paa. 

Der var halvmørkt derinde, og Talen gik høj- 
røstet, idet Borchorst, Falkonererne og Jørgen Lykke 
gav Forklaringer og talte i Munden paa hverandre, 
saa at Sofie Lykke greb den gunstige Lejlighed, 
nærmede sig Kongen og hviskede ham i Øret: 

« Jeg kan sige Eders Naade Aarsagen til Annas 
Fraværelse. Som hun vilde gaa af Gemakket og 
følge os andre^ men var bleven noget tilbage, kom 
Ejler, bød hende at blive og førte hende bort 
med sig.» 

«Ejl» svarede Kongen, og hans Øjne skødet 
Lyn, som mindede om Falkenes Blik, naar de 
styrte løs paa deres Bytte. 

Flere af de skønne Dyr bleve nu bragte uden- 
for, siddende paa Falkonerernes behandskede Hæn- 
der og fastgjorte ved Langremmene med deres 
Ringe. 

Hætten blev tagen af en dejlig, hel hvid Falk, 
en stor Sjældenhed. Dens brune Øjne funklede, 

og den baskede med Vingerne, hvorfor Hans Jes- 
persen lagde en Rem om den for at holde den 
rolig. Ved dens ene Ben var hæftet en lille Sølv- 
plade, hvori var indgraveret dens Navn: c Eigil, c 
og derover et kronet F. 

Kongen saa paa Pladen og sagde: 

«Vi ser, Borchorst, at du har givet Fuglen 
Mærket. Nu, da skal den være vor paa Jagten og 
dertil de to Islændere. Hvad bliver det mon, 
Højjagt eller Lavjagt?« 

« Højjagt, Eders Naade,» svarede Hans Jesper- 
sen med et dybt Buk. «Der er mange Hejrer fra 
Aaen og lige til Wamdrup. Eders Naade vil blive 
tilfreds. » 

«Nu, det kan vorde lysteligt,* svarede Kongen, 
men dog var hans Aasyn alvorsfuldt. Derpaa 
vendte han sig til Dronningen og sagde: «Men 
nu maa Eders Majestæt udpege de Falke, med 
hvilke I ønske at jage; vi burde for Sandten have 
begyndt dermed og ladet eder have det første 
Valg I » 

«Unødigt clet,» svarede Dronningen; «vi bør 
ikke i vor sorgfulde Enkestand befatte os med slig 
Daarskab. » 

fO, min kære Fru Moder,* svarede Kongen; 
«en Hjertensglæde vil det blive for os engang 
igen at se eder i Sadelen! I er jo end ung og 
karsk, og hvilken Kvinde styrede nogen Tid 
sin Hest saa kækt og yndefuldt som Dronning 
Dorothea?* 

Dronningen blev lidt rød i Kinderne, lod et 
Smil se og saa fager nok ud. Hun drog derpaa 
et Suk og sendte Birgitte Gjøe et Blik, som skulde 
sige: Du ser, at vi ikke kunne slippe I 

Birgitte Gjøe fattede Meningen og rystede mis- 
billigende paa Hovedet. Hun havde denne Mor- 
gen haft en Samtale med Dronningen og gjort sit 
yderste for at faa hendes Naade fra med sine 
Jomfruer at tage Del i Falkejagten; men nu saa 

hun til sin Ærgrelse, at Hendes Naades Forfænge- 
lighed, som Kongen saa snildt smigrede, gav ham 
Sejren i Hænderne. 

Dronningens Svar faldt dog fornuftigere ud, 
end hun havde ventet. 

c Nu, skal det saa være, da stil lidt Lavjagt 
an for os Kvinder; og ville vi ikke ride, men age 
i Karmene. Giv os gamle Bertel med de smaa 
Stenfalke. Snuse Hundene en Hare op til Falkene, 
ville vi være tilfreds dermed.* 

Nu gentog det samme sig med Hans Naade; 
han hensank i Aandsfraværelse og saa ud, som om 
han slet ikke havde hørt Dronningens Svar, da 
Jørgen Lykke med et sirligt Buk vovede at sige: 

«Eders Naade glemmer vel ikke vor Plan for 
Jagten — og at — ». 

«Guds Død,» faldt Kongen ind, strøg sig over 
Panden og tilføjede med en noget tvungen Liv- 
lighed: «Vi forglemme jo ganske vore Pligter som 
Jagtherre I » 

Han underrettede derpaa Selskabet om, at 
Jægerne skulde deles i to Hold. 

c Vi ville selv,» føjede han til, <føre det ene 
Kompagni og overdrage Jørgen at føre det andet. » 

Jørgen Lykke bukkede og takkede, idet han lod, 
som om han var overrasket for denne store Ære. 

«Ville vi saa og,» vedblev Kongen, c lade Jør- 
gen staa for Valget. Anvis de gode Herrer, som 
ville være med til denne Spas, hver sin Plads i 
vort eller i dit Følge, som dig tykkes bedst og 
Jagten tjenligst! » 

Dette syntes virkelig at være Jørgen Lykke en 
Overraskelse, men ingen ubehagelig. Han vekslede 
et hurtigt, triumferende Blik med sin Søster, og 
Axel Walkendorf blev det var. 

«Hvad angaar de unge Jomfruer,* vedblev 
Kongen, idet en kendelig Rødme steg op i hans 
Kinder, tog om det lyster nogle af de ædle Fruer 
at være med paa Højjagten, da stille vi dem for 

vort Kompagnis Vedkommende under Fru Sofie 
Pedersdatters Befaling og Varetægt, overladende 
til Hr. Jørgen selv at blive ens med en anden af 
de gode Fruer at overtage det Hverv i hans Kom- 
pagni.* 

Birgitte Gjøe nærmede sig hurtig Dronningen 
og hviskede hende nogle Ord i Øret, mens Sofie 
Lykke nejede for Kongen og udbrød: 

«Tak have Eders Naade, fordi I unde os Kvin- 
der Part i denne herlige Tidkort !> 

cDet forundrer mig saare,» sagde Dronningen 
med et hvast Blik til Sofie, « at I er saa forhippet 
paa at gøre det Vovestykke med at jage gennem 
Moser og Kær med Fare for at knække eders 
Hals. I tykkes os, om vi skulle sige det, mindre 
end de fleste skikket til et Vædderidt.» 

Denne Hentydning til Sofie Lykkes Legems- 
fylde fremkaldte et Smil paa flere Ansigter, og et 
Sted hørtes der en lydelig Fnisen. Den kom fra 
Fru Sofies egen Søster Anna, Otto Krumpens 
Hustru. Selv blev hun ganske bleg af Harme, og 
hun vilde sikkert have givet Dronningen et baade 
drøjt og uklogt Svar, hvis ikke Kongen havde lagt 
sig imellem. 

« Eders Majestæt,* sagde han med et funklende 
Blik og i sin skarpeste Tone, « vilde bevise os en 
stor Tjeneste ved ikke at forandre de Bestemmelser, 
vi have truffet for Jagten I » 

Derpaa fattede han sig, lod se et Smil, der kom 
som et Solblink gennem en Uvejrssky, og vedblev 
i en mere ærbødig Tone: 

«Vi haabe at forvente af eder, vor kære Fru 
Moder, at I vil vise eder villig og rund med Til- 
ladelsen for de unge Fruer og Jomfruer og ikke 
formene dem at gaa med til Højjagten. Vi indestaa 
for deres Personers Sikkerhed!* 

Derpaa greb han Dronningens Haand, kyssede 
den ærbødig og bød hende saa Armen for at føre 
hende tilbage til Slottet. Hendes Naade nølede et 

Øjeblik, men lagde dog omsider sin Arm i Kongens. 
Der blev ikke vekslet et Ord mellem dem paa 
Tilbagevejen; men Dronningens blussende Kinder 
og hendes funklende Blik lod formode, at naar 
hun blev ene med Kongen, vilde et Uvejr bryde løs. 

Vare Majestæterne tavse, saa gik Snakken, 
iskønt dæmpet og hviskende, des ivrigere bag dem 
blandt Følget. 

«Hvad tykkes dig nu, Herluf ?> spurgte Birgitte 
Gjøe sin Gemal. 

«Mig tykkes dette at være Børnestreger,* svarede 
Herluf Trolle og prøvede paa at smile. 

«Da tykkes mig,» svarede Birgitte Gjøe harm- 
fuldt, «at dette har Lighed med Sammensværgelse. 
Det gælder for hans Naade at faa Anna med paa 
den Jagt, alt det andet er blot blinde Skud. Og 
saa Hans Naades Forstaaelse med Sofie og den 
store Gunst, han viser hende! Hvad fører hun i sit 
Skjold og hvad vil ske? Mit Hjerte bliver ganske 
beklemt ved at tænke derpaa, Herlufl Ak, en stor 
Taabe var jeg i den Stund, da jeg førte Anna til 
Hove! Dog, hvo skulde have tænkt, at Hendes 
Naade vilde vise sig saa svag?» 

«Du handlede ret i at skikke Anna fra dig,> 
svarede Herluf Trolle. «Evner Hendes Naade ikke 
at bjærge hende, da kan ingen det i det ganske 
Land. Se dog nu ikke Sagen saa sort an, mit Hjerte, 
og tiltro ikke Sofie Pedersdatter Almagt. Kongen 
er retsindig, han vil intet uskikkeligt gøre.* 

«Men Anna vil dog komme med paa den Fart 
i Morgen,* sagde Birgitte i en mismodig Tone. 

«Maa vel ske,» svarede Herluf, c Du vil, tænker 
jeg, i Morgen se Hans Naade ride ud med Sofie 
paa sin ene Side og Anna paa den anden; men 
tænk saa, at hvor vor kære unge Frænke end færdes, 
der ser Guds Øje hende og hun er i hans Varetægt! * — 

Efter Hjemkomsten før Taffelet blev Ejler 
Hardenberg kaldet ind til Kongen, der straks talte 
ham heftig til: 



240 

cVi vilde være dig saare forbunden, om du en 
anden Gang lod fare at tage Befalingen over Dron- 
ningens Jomfruer og ikke holdt nogen af dem tilbage, 
naar Hendes Naade har budet dem at følge sig.» 

Ejler Hardenberg saa Kongen stift i Øjnene, 
saa at Hans Naade maatte sænke sit Blik mod 
Gulvet, og svarede derpaa langsomt og betænksomt: 

cNu nu, Eders Naade sigter til Anna, hvem 
jeg kaldte bort, da jeg havde et Ord at sige hende? 
Jeg skal afbede denne Forseelse hos Dronningen. » 

I det samme traadte Holger Rosenkrantz ind 
og meldte som Marskalk, at Maden var opbaaren, 
om det maatte behage Hans Majestæt at gaa til 
Taffels. 

Derved afbrødes Ordvekslingen mellem Kongen 
og Ejler, men det, Hans Naade havde sagt, gav 
dog den sidste noget at tænke paa. Han havde 
ikke taget sig Holger Rosenkrantz's Advarsel saa 
let, som det lod, men nu grebet Lejligheden til 
at tage Anna for sig og liøje udspurgt hende. Hendes 
Frejdighed og aabne Svar havde imidlertid fuld- 
kommen beroliget ham. Hendes Forsikring, at 
Kongen ikke paa nogen Maade havde efterstræbt 
hende, og at hun ikke vid.ste af nogen Skyld, saa 
han ingen Grund til at tvivle om, og om Smykket, 
Kongens Gave, havde Dronningen givet ham en 
Forklaring, som i det mindste for Annas Ved- 
kommende var fyldestgørende. 

Han haabede da, at Kongens Harme for en 
Del skrev sig fra, at han havde ladet haant om 
Falkejagten og ikke var gaaet med ned til Falkeriet. 
Dog tilfredsstillede denne Fortolkning ham ikke 
ganske; hans Mistanke var nu ved Kongens Ilsindet- 
hed og ved den skarpe Tilrettevisning bleven vakt, 
og han besluttede derfor ikke at holde sig tilbage, 
men selv gaa med paa Jagten. 

Tidlig den næste Morgen, inden nogen af 
Slottets Beboere havde forladt deres Kamre, mødtes 
Sofie Lykke med sin Broder Jørgen i Spisehallen, 

hvor Svendene alt færdedes for at, dække Bordene 
til Davren. De ilede op i Hallens øverste Ende 
og forsvandt i en Vinduesfordybning, hvor de 
hviskende talte ivrig med hinanden. 

«Sig mig dog nuf» spurgte Jørgen, « hvorlunde 
Sagerne staa? Har du faaet ren Besked af Hans 
Naade? Naar og hvor skal det være?» 

«I Vamdrup, > svarede Sofie, men føjede harm- 
fuldt til: «om da Hans Naade ikke forinden skifter 
Sind. O, Jørgen, han er utænkelig frygtagtig og 
vaklende, en Mand, hvem man maa drage ved 
Haarene til hans Lykkes Maal.> 

«Jeg begriber det dog, Sofie I Din Plan tykkes 
mig altfor hasarderet, og jeg vædder ti mod een 
paa, at den strander; men beret mig nu, hvad du 
sagde til. Hafts Naade, og hvad Svar han gavl» 

«Saa hør da; det var i Gaar efter Taffelet, at 
jeg tog Bladet fra Munden, da Hans Naade forundte 
mig den lange Samtale just her, hvor vi nu staa. — 
Har Eders Naade nu ret betænkt, sagde jeg til ham, 
den gunstige Lejlighed, Jagten i Morgen frembyder, 
og agter Eders Naade at drage eder den til Nytte, 
som jeg forgangen Dag slog Eders Naade for? 
— Sig det igen, svarede han, hvorlunde var det? — 
At Eders Naade giver Anna, mig og Erland de 
bedste Rendere i eders Stald at ride paa til Jagten, 
at vi, naar Selskabet spredes, lade Falke være 
Falke og ride lige ad Vamdrup til , alt mens I for- 
kynder Anna eders faste Vilje, at hun skal bøje 
sig og vorde Eders Naades Gemalinde; kun saa, 
naar vi have hende alene, ville vi faa Bugt med 
hende, og da Hjertet dog drager hende, vil hun 
give sig. Vi ride da lige til Vamdrup, hvor vi 
forud have underrettet Hr. Niels om, at Eders Naade 
vil gæste ham, men ikke videre, og saa gaa vi til 
Kirken og lade Vielsen der forrette i mit og Erlands 
Paasyn. Da er Pagten sluttet i Herrens Navn; hvo 
kan løse den?» 

Anna Hardeaberg. 10 

«Hvad sagde Hans Naade dertil?* spurgte Jørgen 
Lykke ivrig. 

cHan kneb sine Øjne til, som om han tænkte 
efter, fæstede saa sit Blik paa mig og sagde : ikke 
ilde udtænkt det, Fru Sofie 1 Dog skal der Lykke 
til; vi ville først beraade os med os selv. — Da 
sagde jeg: Eders Naade, nu er der ikke Tid mere 
til Overvejelse. Vil Eders Naade fremdeles tortere 
eder selv og stakkels Anna med den Uvished, da 
kan jeg ikke hindre det: men vil Eders Naade have 
Ende paa Pinen, da grib nu til I — Saa tav han en 
Stund, saa paa mig med et usikkert Blik og sagde 
omsider: Nu, vi ville se Lejligheden an! — Jeg 
spurgte da: tør jeg lade gaa Bud til Hr. Niels? — 
Ja nok, svarede han, det gør jo hverken fra eller til.» 

€Nu,» sagde Jørgen, c Hans Naade har saa dog 
ikke til sidst vist dig ganske af, hvad du ved, at 
jeg ventede. Og du har ladet gaa Bud til Hr. Niels ?> 

*J2^» J^S affærdigede straks en Stalddreng. » 

cMen om nu Anna gør Modstand og værger 
sig?> spurgte Jørgen. 

«Det vil hun ikke!» svarede Sofie bestemt. 
«Sig mig dog, om nogen Jomfru, hvis Hjerte staar 
i Brand som Annas, vil kunne modstaa i de Kaar, 
fornemmelig da hendes Hjertenskær er her Herre 
og Konge, og han tager hende ved Haanden og 
siger: gak nu med mig til Guds Alter I > 

<Saamænd,» sagde Jørgen eftertænksomt, 
c meget haard og fast maa hun være, om hun da 
strider imod.> 

«Og betænk, at jeg er hos, som var hende 
en Moder, da den Kærlighed fødtes i hendes Hjerte, 
og har opammet og næret den, indtil Ejler, det 
Dummerhoved, drev mig fra hende. Tro mig, min 
Magt over Anna er endnu stor I » 

<Vel,» svarede Jørgen, «men sær Lykke skal 
der dog til, som Hans Naade sagde, at I vorde de 
andre Jægere kvit og usete slippe bort, enddog jeg, 
som du bad mig, har tildelt Hans Naade de ringeste 

Jægere i hans Følge. Dog kunde jeg ikke holde 
Herluf Trolle derfra. Da jeg valgte ham til mit 
Kompagni, svarede han fripostig: «Pyt, jeg rider 
ligefuldt med Hans Naadel* 

«Lad ham kun detU sagde Sofie. «Jeg giver 
ham og dem alle en god Dag, om blot Hans Naade 
holder sig stiv og viser en fast Vilje. Er han ikke 
Konge og kan byde og befale enhver af dem at 
blive eller ride, hvorhen han vil?» 

c Sandt nok,> svarede Jørgen, «om han vil, 
men just derom nærer du jo Tvivl. » 

«Men dog har jeg ikke opgivet alt Haab; jeg 
kender Kongen og ved, at enddog han længe kan 
være saa betænkelig, saa kan det og komme over 
ham i et Nu, at han farer paa og gør det, man 
skulde tro, han havde forsvoret at gøre. Som du 
selv sagde før, han har ikke vist mig af; han har 
været fuldt vidende om, hvad vi tilsigtede med den 
Falkejagt; han teede sig i Gaar nede ved Falkeriet, 
som om han havde antaget vor Plan og vilde fremme 
den, tillod, at jeg skikkede Bud til Hr. Niels — » 

<Men,» faldt Jørgen ind, «sagde dog ikke ja 
og amen, da du i Gaar sluttelig lagde ham Sagen for.» 

<Dog sagde han ikke heller nej, og mener jeg 
da, at Udfaldet hænger af den Lykke, vi faa. 
Betænkelig var han i Gaar og vil være det i Dag; 
men byder Lejligheden sig til, kan det dog hænde, 
at han griber til og skyder løs paa sit Bytte som 
en Falk.» — 

Her blev Samtalen afbrudt, da nogle af Dug- 
svendene nærmede sig dem, hvorfor de forlod 
Vindueskrogen og gik ud af Hallen, uden at ane, 
at de havde haft en Tilhører til hele Samtalen. 

Der var ikke langt fra det Sted, hvor de stod, 
en dyb Niche i den svære Mur, som endte i et 
smalt Vindue. Det vendte mod Øst, hvorfor Axel 
Walkendorf, som var vaagnet meget tidlig, var gaaet 
derind for at se Solen staa op. 

Mange Urostanker havde den Nat forjaget 

1 6* 

Søvnen fra hans Øjne. Han havde ransaget sit 
Hjerte og spurgt sig selv, al hvad Beskaffenhed den 
Følelse egentlig var, der drog ham saa stærkt til 
Anna Hardenberg. Han begyndte at frygte for, at 
den var varmere, end den burde være, og undrede 
sig over, hvorledes dette havde listet sig paa ham. 
Han var dog en af Gud til en tidlig Død viet Skabning 
og havde jo sat sig for og selv i sin Tid sagt 
til Anna, at om han fik en Jomfru kær, skulde 
denne aldrig faa det at vide. 

Nu aabenbaredes det for ham og slog ham med 
Sandhedens Magt, at ingen Jomfru, han kendte, var 
Anna lig i Elskelighed og Ynde, og at det havde 
han skønnet fra sin Barndom af; men hun havde 
stedse været for ham som en Søster, og han for 
hende som en Broder. 

Han svor da nu i denne stille Morgenstund, at 
saaledes skulde det fremdeles blive, og bad i en 
brændende Bøn Gud om at fri sig for Djævelens 
Snarer, som vilde hilde ham og besmitte hans Hjerte 
med Urenhed; han vilde ikke blive en Daare, en 
utro Broder og Forræder mod sin Ven. Han var 
netop i Færd med at spørge sig selv, om han ikke 
burde fly fra Faren, da Jørgen Lykkes Røst naaede 
hans Øren, og han blev staaende som forstenet og 
lyttede, til Stemmerne forstummede, og han hørte 
dem gaa bort. 

Nu kom han frem og drog Vejret dybt, som 
et Menneske, der vaagner af et Mareridt. Enhver 
Tanke om at fly og lade sin Barndoms - Veninde i 
Stikken var som bortvejret, og han ilede straks op 
til Oluf Mouritsen paa hans Kammer. 

Det var et tarveligt udstyret Rum, Bregentveds 
og Bollers rige Ejer lidet værdigt. Bohavet var kun 
en Seng, et Bord, en Løjbænk og en Træskammel, 
foruden den svære, jærnbeslagne Egetræs Kiste, 
smykket med hans Navnetræk og Vaabenmærke. 
Den havde han selv bragt med sig, og den inde- 
sluttede kostbare Klæder, gyldne Kæder og andre 

Klenodier af en ikke ringe Værdi; men de eneste 
Prydelser i Værelset, vare de Jagtbøsser og Sværd, 
som vare ophængte paa Væggen, foruden et Par 
sølvforgyldte Sporer og et skønt Stangtøj til en 
Ridehest med svære Sølvstænger og Kæder og Ringe 
af samme Metal. 

Oluf laa i Sengen, men var lysvaagen. For- 
undret saa han sin Ven fare ind ad Døren med et 
blussende, ophidset Aasyn, ile hen til Sengen og 
sætte sig paa Træskammelen. Der blev han siddende 
et Øjeblik med kryslagte Arme og stirrede paa 
Oluf, som spurgte: «Hvad er der løs?» 

• Djævelen I > udbrød Axel og gav ham nu Be- 
retning om den Samtale, han var bleven et ufrivilligt 
Vidne til. Oluf hørte paa ham med Forundring i 
sit Blik og sagde omsider: 

«For Gud, jeg havde ikke troet, at de Lykkers 
Frækhed og Formastelighed gik saa vidt I > 

«Der ser du,» svarede Axel, «at jeg havde 
Ret, da jeg i Gaar sagde, at noget var i Gære.» 

«Men og jeg har faaet Ret, som ikke tiltroede 
Hans Naade stor Mandighed og Dristighed. Sofie 
Pedersdatter, den Djævels Kvinde, har spundet de 
Rænker og staar det ganske Komplot for. Dog 
spaar jeg dig, at det vil strande; Hans Naade vil 
smutte hende af Hænderne, og for dog en Gang 
at sige noget godt om min Herre og Konge og 
grumme Bøddel, jeg tror, at han er for retsindig 
og ærekær til at kunne gøre dette.* 

«Derpaa tør vi ikke løbe an,» svarede Axel 
og tilføjede rødmende, idet han saa ned for sig: 
« Elskov kan føre selv den bedste vidt, naar han ikke 
varer sig. Dette gælder Hans Naade, som ogsaa 
Anna, der ikke bør paa den Vis lokkes til Brude- 
skammelen. Vi bør forhindre det; men hvorlunde 
skulle vi gribe Sagen an? Hvad skulle vi gøre?» 

«Axel,» svarede Oluf, «jeg er led ved det 
hele! Just som du kom, laa jeg og tænkte nu for 
Alvor at begære Orlov, tage min Haand igen og 

drage til Hjemmet. For Sandten, den Mand, der 
træller sig ihjel ved Hove, skal man begrave under 
Galgen !» 

«Hvad for en Snak er det? Vil du lade 
Anna i Stikken. Sagde du ikke selv i Gaar, at 
du endda tænker paa at gøre hende til din Hustru?* 

«Jeg var slig Taabe at sige det; men tænker 
nu — hun har ladet mig i Stikken; )ad hende da 
nu sejle sin egen SøU 

«01uf,» udbrød Axel heftig, <din store Kold- 
sindighed er mig fast ubegribelig I » Men han fat- 
tede sig hurtig og sagde i en roligere Tone: »Det 
tykkes mig dog, at alle disse Rænker og at Anna 
skal voldføres mod sin Vilje, maa ægge dig til 
Modstand. > 

«Mod sin Vilje?* spurgte Oluf. <Detvedkun 
Gud og hun selv. Og,» vedblev han i en bitter 
Tone, «om vi nu end røre os og frelse hende, 
hvad jeg dog tvivler om at vi evne, hvad da? 
Mon hun vil takke os derfor, at det saa tænkelig 
dog tager den kedsomme Ende med hende, at huu 
blot vorder Oluf Mouritsens Hustru ?» 

«Nu,» sagde Axel og rejste sig hastig, c da 
bliv liggende i Dynen, mens jeg raader og hjæl- 
per mig selv!» 

«Nu, nu,> sagde da Oluf; ^ikke saa hastig! 
Vi kunne jo altid snakke derom. Sig mig da, 
hvad du agter at gøre? 

Axel satte sig igen og udbrød: 

»For Annas og dit Vel satte jeg gerne mit 
Liv ind. Jeg fortjener da vel en Haandsrækning 
af dig, OlufU 

« Hjertenskære Ven,» svarede Oluf og greb 
Axels Haand, «jeg takker dig for dit Venskab, men 
mener kun sotti saa, at al din Møje vil være for- 
gæves, al den Stund du der føjer to Ting til- 
sammen, Annas og mit Vel, som adskilles ved en 
dyb Kløft og ingen Sinde ville vorde til eet. Dog 
er jeg ikke bange for at vove min Pels, og kunde 

jeg sige Hans Naade et Tak for sidst, vilde det 
vel være Umagen værd.» 

«Nu vorder du dig selv igen I Hør nu, hvad 
jeg paatænker! I det første Øjeblik var det min 
Agt at gaa til Ejler eller til Dronning Dorothea 
selv og aabenbare det hele. Dog frygtede jeg 
straks, at vi derved til ingen Nytte give os blot. 
Jeg vil ikke vorde troet, eller hendes Naade vil 
krympe sig ved at gribe ind, og gør hun det, vil 
Kongen enten vise det af som Opspind, eller han 
vil kaste Masken og begære Annas Haand, saa 
just det vil fremskyndes, som vi ville forebygge. 
I hvert Fald vil Kongens Unaade falde paa mig 
med hele dens Vægt, og jeg skylder mig selv og 
mine Frænder ikke at løbe den Hasard. » 

<Saamænd,» sagde Oluf, c din Broder Kristoffer 
vilde ikke sige dig Tak for den Streg!* 

«Saa staar os da kun eet til Rest, paa Jagten 
at holde os nær til Kongen og Anna og ikke vige 
fra dem. Min Fuks og din sorte have rappe Ben \ 
ingen Hest i den kongelige Stald render fra dem.» 

«Nu,» svarede Ouf, cgør det; men hvad mig 
anbelanger, da er jeg forhindret, eftersom jeg er 
paa Hr. Jørgens Parti og ikke paa Hans Naades.* 

cDerpaa tænkte jeg ikke. Dog, det har ikke 
stort at sige. Gaar Jagten først løs, bliver alt idel 
Forvirring. Falkene bryde sig Pokker om vore 
Kompagnier. Pas dit Snit og rid over til vort! 
Vi slutte os da sammen; men mødes vi ikke, da 
rid efter Kongen. Ere vi to om det samme Hverv, 
ere Udsigterne til Held dog større ; hvad der mis- 
lykkes for den ene, kan lykkes for den anden. » 

«Om da ikke Hans Naade har hos sig nogle 
Drabanter, som hugge os sønder og sammen ?» 

«Nu, de ville dog krympe sig ved at lægge 
Haand paa mig, en af deres Befalingsmænd ; men 
stil dig nu ikke sligt for ! Du maa da kende Hans 
Naade og vide, at slig Voldsmand er han ikke; 
han uddelte vel Ørefigen, men aldrig Kaardestik. 

Skøn saa og Sagens sande Beskaffenhed! Det 
hele er stillet an paa med List at lokke Anna fra 
Dronningen og da tage hende ved Overrumpling, 
stolende paa, at hendes eget Hjerte vil være hende 
en Forræder og give Kongen en let Sejr. Dog 
hænger alt 1 en Traad, og jeg formener, at vor 
blotte Tilsynekomst vil gøre det og være nok, til 
at Hans Naade falder fra og opgiver Ævred. » 

«Jo mindre du gør Faren,* sagde Oluf, cdes 
større og rimeligere synes mig den Udsigt, at vi 
paa det Ridt ville blive til Spot.* 

«Da vil ikke Fru Sofie le,> svarede Axel, 
«naar hun ser os der, hvor hun mindst ønskede os. 
Hun vil sikkerlig straks gætte Hensigten med vort 
Komme, og tænker Anna paa Modstand, vil hun 
straks skønne, at hun i os har to ærlige Venner og 
Hjælpere. > 

«Om vi da komme tidsnok,* tilføjede Oluf. 
«I Herrens Navn da, lad os forsøge derpaa, enddog 
en Stemme i mit Indre siger mig, at jeg burde 
blive derfra, eftersom Ulykken stedse er i Hælene 
paa mig, hver Gang jeg vil befatte mig med Anna 
Korfitsdatter.» 

< Frisk Mod,» sagde Axel, c om du holder 
Stand, vil det dog muligt times dig til sidst, at 
Ulykken vender sig til Lykke. » 

<Haabe*og vente giver Gækkerenter,* sagde 
Oluf og saa op til Væggen, «men jeg vil da være 
en hel Gæk og Jomfruen til Ære — Gud signe 
hende trods hendes Modvilje — lægge Sølvbidslet 
paa min sorte, at jeg kan komme skønt ridende. 
Der er saa og,» sluttede han med et Smil «større 
Fare for, at den skal rende durk med mig end 
blive tilbage.* 

«Da lad Sporerne blive til Huse,* svarede 
Axel muntert og rejste sig for at gaa; <men vore 
Daggerter ville vi tage med, og vi skulle da i Dag 
være skøn Annas Sauvegarde. Nu af Dynen og i 
Klæderne I » 

Imidlertid var der blevet Liv og Røre nede i 
Slotsgaarden, hvor Svendene begyndte at indfinde 
sig med deres egne og deres Herrers Heste ved 
Tøjlen. Drengene kom med Hundekoblet og 
Falkonererne med Falkene. Nogle af de sidste 
vare til Hest, holdende de kostbareste Falke paa 
deres behandskede Hænder, andre bar til Fods 
Trærammer, inden for hvilke de gik, mens Falkene 
sad udenom paa Rammens Lægter. 

Alle Falkene vare tøjrede ved Langremme og 
havde paa deres Hoveder gule Læderhætter, som 
gik helt ned over Øjnene, saa at kun Næbbene 
stak frem, hvilket misklædte de smukke Dyr og 
gav dem et pudsigt, gammelkoneagtigt Udseende; 
og dette forringedes ikke ved de Fjerbuske, der 
som Prydelser vare anbragte paa Toppen af Hæt- 
terne. Særdeles stor, mangefarvet og pralende var 
Fjerbusken paa Hvidfalken Eigils Hætte, der var 
saaledes snaykket, fordi Kongen havde udset det 
ædle Dyr til sit eget Brug. 

Ved Taamdøren, ad hvilken Herskaberne skulde 
komme, stod to Livdrabanter med deres Helle- 
barder, ivrig samtalende med Kæmpen Erland, der 
stod der med sin Hest ved Tøjlen, saa at de ikke 
lagde Mærke tii, at Erlands Lige blandt Dyrene,. 
Samson, vor gamle Ven fra Malmøhus, sad midt i 
Døraabningen og alvorsfuldt skuede ud paa den 
brogede Scene i Gaarden. Dens Holdning var 
kongelig, som om den fandt det ganske i sin Orden, 
at den, siddende paa Dørtærskelen som paa en 
Trone, havde en Æresvagt hos sig. Da Hundene 
henne i Kobbelet gøede, slog den Rynker i sin 
brede Pande og lod en dyb Knurren høre. 

Den ene Livdrabant, Klavs Hundertmark, en 
svær Karl med et sort, busket Overskæg, og som 
tog sig stolt ud i sin brune Kjortel med de gule 
Striber og Opslag, vendte sig om. 

«For tusinde Pokker, sidder ikke det store 

Bestie der! Da er Herskaberne sikkert ikke langt 
l>orte. » 

Den anden Livdrabant, Herman Oldrok, hvis 
fyldige, rødtblussende Aasyn tydede paa rigelig 
Nydelse af stærkt 01, sænkede sin Hellebard for 
at jage Samsoii væk; men Erland greb om den og 
hindrede det. 

«Stop! Hold din Spydstage hos dig selv!> 

cHvad nu?> udbrød Herman Oldrok vredt og 
trak Hellebarden til sig med et Ryk; c skal det 
Kreatur sidde der og spærre Vejen for Herskaberne?* 

«Hør nu et Ord eller trende,* svarede Erland 
ined et Grin paa sit store, skæggede Ansigt ; c først 
dette, at om du rører Samson, kan det hænde sig, 
at han farer lige i Struben paa dig, saa du i et 
Nu bliver en værgeløs Mand trods dit Spyd og 
din Daggert; saa dette, at Hans Naade hellere ser 
dig kvalt, end at Samson faar en Rift i sit Skind — « 

cHvad for Snak er det.> faldt Klavs Hundert- 
mark ind. c Hans Naade skulde have sligt umæ- 
lende Dyr kærere end sine egne Livdrabanter?* 

« Betænk,* svarede Erland med dæmpet Røst, 
<at Samson hører Jomfru Anna til; hun elsker 
Samson som en Broder og kongelige Majestæt — 
nu, jeg siger ikke mere! Endnu blot dette, at det 
er ganske unødigt at drive Samson herfra, eftersom 
Dyret har Menneskeforstand og nu har lært Hof- 
skik. Straks naar Samson hører Herskaberne komme 
— og lid derpaa, at han kender hver Mands og 
hver Kvindes Røst og Fodtrin her paa Slottet — 
<la viger den.* 

«Det sidste burde du sagt først,* svarede Her- 
man i en muggen Tone, da der i det samme lød 
Fodtrin og Larm oppe fra Taarntrappen. Det gik 
nu ganske, som Erland havde forudsagt; Samson 
rejste sig, skred majestætisk ned ad Stentrappen 
og trak sig om i Krogen bag Taamet, hvor den 
lagde sig. 

Dog var det kun Staldmesteren Kristoffer von 

Festenberg og Jægermesteren Borchorst von Pappen- 
heim, der kom for at mønstre Hestene og det hele 
Jagttros, om alt var rede til Affarten. 

De saa, at kun Dronningens Karme manglede; 
men nu kom de rumlende over Vindebroen fra 
Staldgaarden, fire i Tallet, store og plumpe, hver 
med fire kraftige Heste for, styrede af en Køre- 
svend og med Løbere foran. 

Staldmesteren gik nu op for at melde Kongen, 
at alt var i Orden, og kort efter traadte Hans 
Naade med Dronning Dorothea ved Armen og led- 
saget af det store Følge ud i Gaarden. 

Axel og Oluf vare meget spændte paa at se, 
hvorledes Følget vilde ordne sig. TU deres Over- 
raskelse bleve de var, at alle Fruer og Jomfruer til- 
lige med Dronningen steg i Karmene, skønt der 
rigtignok fulgte et Par Haandheste med Tværsadler 
med, som om nogle af Kvinderne vilde jage til 
Hest. 

Anna fik med Birgitte Gjøe og et Par andre 
Fruer Plads i Dronningens egen Karm. Lige inden 
Affarten skød hun Karmens Forhæng til Side, viste 
et sorgløst Aasyn, som straalede af Glæde og For- 
ventning, og nikkede smilende til Axel, som be- 
svarede Hilsenen, idet han tænkte: hun er glad 
som et Barn og ved intet ! 

Derpaa hørte han hende, lige som Karmen 
satte sig i Gang, sige til Dronningen: 

«0, Eders Naade, der er Samson, den gaar 
medU 

Samson, hvem det oftere var blevet forment at 
komme med paa Jagterne, havde klogelig holdt sig 
tilbage, til Toget var i Gang, og listede nu efter 
Karmene. Den syntes at have taget samme Be- 
slutning, som .Axel Walkendorf og Oluf Mouritsen, 
paa denne Dag at ville være skøn Annas Sauve- 
garde, og ingen hindrede den deri; thi Dronningen 
gav Anna til Svar: 

<Lad den det! Til at skille Samson fra dig 

vilde udkræves nogle stærke Karle og en god 
Lænke; og vi have nu ikke Tid til den Ekssekution.» 

Sofie Lykke, som sad i den nacste Karm, saa 
til sin Skuffelse og Harme, at Kongen red ud af 
Gaarden med Ejler Hardenberg paa sin højre Side 
og Herluf Trolle paa den venstre. 

Oluf saa det ogsaa og sagde til Axel, idet de 
red efter: 

«Hvad tænker du nu? Det ser for Gud ikke 
ud til Voldførelse og Kirkevielse !> 

«Vil du alt snige dig derfra?* spurgte Axel 
med et funklende Blik. <Lad se først, hvor Ejler, 
Herluf og den ganske Skare bliver af, naar det 
gaar løs over Stok og Sten efter Falkene.* 

<Og vi?» spurgte Oluf 

<Vi ere Falke selv og skulle jage kongeligt 
Vildt. Jeg mærker, Oluf, at du end er blindet, 
men naar Hætten bliver tagen af dig, min Bro'er, 
og du vorder seende, da bask med Vingerne og 
tag Fart I > 



Ottende Kapitel. 
Alt forlorent 



Mens Hornene gjaldede og Hundene halsede, 
drog det lange Jagttog fra Kongeborgen Sønder paa, 
over Kolding Bro og videre mod Vest ind i det 
store kongelige Jagtdistrikt ad Vamdrup til. 

Solen skinnede klart, og der blæste en rask 
Vind, som ikke var noget godt Varsel for Jagtens 
Udfald ; men skønt var det at se Rytternes Vaaben, 
Hestenes Bidsler og Kæder og de blanke Sporer 
og Stigbøjler funkle i Solen, mens Fjerbuskene 
vajede muntert fra Herrernes Hatte og Falkenes 
Læderhætter. 

Hvor Toget drog forbi, stod Bønderne med 
blottede Hoveder, hilste deres unge Konge og fik 
en naadig Genhilsen, stundom ogsaa et Par huld- 
salige Ord, som: c Guds Fred og god Morgen 1> 
thi ingen Konge af det oldenborgske Hus var mere 
vennesæl end Frederik den Anden, og overalt, 
hvor han færdedes, mødte han venlige Blikke, og 
Hjerterne slog ham i Møde. 

Bønderne saa da det glimrende Tog drage 
forbi, ikke med Misundelse, men med Stolthed; 
thi til deres unge Konge satte de deres Haab, han, 
som var deres ofte strenge Herrers Herre, skønt, 
desværre for dem, 'ikke saa mægtig, som de troede. 

Dog var det prægtige Tog for dem som en 
Aabenbaring fra en skønnere og bedre Verden 
end den, hvori de færdedes. De følte, at der var 
en dyb Kløft mellem deres tarvelige Kaar og et 
saadant Liv i Herlighed og Glæde. Nogle af dem 
sukkede vel og glemte over Synet den Uro og 
Tynge, som gerne følger med Højhed og Magt. 

Da omtrent den halve Vejlængde, en Mil, var 
tilbagelagt og man var kommen til et Mosedrag og 
en lille Aa, blev der gjort Holdt; thi Hans Jes- 
persen meldte, at i Skoven noget derfra var Hej- 
rernes Samlingsplads. 

Kongen red hen til Dronningeas Karm, og nu 
var Axel Walkendorf og Oluf Krognos nysgerrige 
efter at se, hvilke og hvor mange af sine Duer 
Hendeé Naade turde slippe af Burene. 

Der blev snakket højrøstet og let i de andre 
Karme, og man hørte Fru Anna, Otto Krumpens, 
sige : 

«Jeg vil for Gud ikke knække min Hals, og 
raader jeg eder alle at blive i Karmene og se paa 
Jagten med Hendes Naade U 

Skønt ikke godt ment, var dette dog Sofie 
Lykke vel tilpas. Uden at forsøge videre Over- 
talelse steg hun ud af sin Karm, kun førende med 
sig sin Stifdatter Edele Hardenberg. 

De traadte hen til Dronningens Karm, netop 
spm Kongen nærmede sig med flere af Herrerne. 
Fru Sofie nejede for Dronningen og sagde: 

«Her kommer jeg selvanden for at hente 
Anna Korfitsdatter, haabende, at ikke ogsaa hun, 
som de andre, i det yderste Øjeblik melder sig 
fra. Tilsteder Eders Naade hende at ride med?» 

Anna saa paa Dronningen med et spændt Blik, 
mens Birgitte Gjøe saa paa hende og rystede paa 
Hovedet; men Donningen vendte sig til Ejler 
Hardenberg, som holdt ved Siden af Kongen, og 
spurgte : 

«Hvad siger I, Hr. Ejler, giver I hende 
Forlov?* 

«Nu, Eders Naade,« svarede han tøvende, 
«Anna er sikker nok i Sadelen, og eftersom jeg 
er med — > 

«Ej,> faldt Kongen ind, «her er ingen Farel 
Men se, vi faa kun en Frue og tvende Jomfruer 
med i Følge og alle tre paa vort Parti ; hvad siger 
Jørgen dertil ?» 

« Eders Majestæt, » svarede Jørgen Lykke, idet 
han red frem og blottede sit Hoved, »enddog Kvin- 
dernes Selskab stedse er mig dyrebart, maa jeg 
dog tilstaa, at naar de ere frygtagtige, da er jeg 
paa en Jagt som denne helst dem foruden.* 

«Jeg staar inde for Edele og Jomfru Anna,* 
udbrød Frants Bilde muntert; « holder blot Sadel- 
gjorden, rider hver af dem saa sikkert som nogen 
Mand.» 

Dronningen gjorde et lille Kast med Hovedet. 

«Ja, I er glad, Frants, fordi I faar eders Hjer- 
tenskær med; men se dog efter Gjordene!* 

Anna steg nu ud af Dronningens Karm og 
kort efter vare de alle tre i Sadelen. 

Sofie Lykke havde valgt sig en svær, tyk- 
benet, men dog rapfodet, brun Pasgænger, som saa 
ud til uden Møje at kunne føre sin ikke lette 
Byrde, Edele red en sort, sirlig lille Ganger, som 

hørte Frants Bilde til, men Anna sad paa Ryggeit 
af en dejlig Fuks af arabisk Blod, den eneste Hest 
i den kongelige Stald, som kunde holde Trit med 
Kongens prægtige Skimmel. 

Det ædle Dyr dansede under hende ; men huft 
tumlede det med sikker Haand, idet hendes Kinder 
blussede og hendes mørke Øjne funklede af Livsmod. 

Dronningen saa efter hende, vendte sig til Bir- 
gitte Gjøe og sagde med dæmpet Røst: 

«For Gud, Birgitte, et sjælden fagert Synl>^ 

cja. Eders Naade, deraf hele Ulykken og al 
vor Uro og Frygt 1 Gid intet værre maa times, 
hende paa det Ridt, end- at Sadelgjorden springer!* 

Mens Dronningen og de aridre Karme langsomt 
drog videre hen ad Overdrevets ujævne Grøn- 
. ning, og Bertel Lollik og et Par'Drenge fulgte efter 
med de 5maa Stenfalke, ordnede Rytterskaren, som 
vilde prøve Højjagten, sig i to Hobe, saaledes som 
Kongen den foregaaende Dag havde bestemt. 

Jørgen Lykke red paa den venstre Side af 
Mosen med sine Mænd, som i Tal overgik Kongens, 
mens Hans Naade selv red til højre med sit mindre 
Følge. 

Tavs og i dybe Tanker red han foran med 
Ejler Hardenberg ved sin Side; efter dem fulgte 
Anna med Sofie Lykke og Herluf Trolle; saa kom 
Frants Bilde med Edele og til sidst de andre Herrer^ 
blandt hvilke Axel Walkendorf. 

Efter at de i nogen Tid havde redet saaledes- 
fremad i Fodgang, sagde Herluf Trolle til Sofie 
Lykke: 

<For Gud, der er ingen Fare for, at vi i Dag 
skulle knække vor Hals! Her er ikke mere Hejre 
end bag paa min Haand!> 

. Til Svar pegede Sofie med et Smil fremad, 
og Herluf T/olle saa, at den Falkoner, som var 
sendt forud for at spejde, ved det aftalte Tegn at 
løfte paa Hatten meldte, at Hejrerne nærmede sig. 

Alle saa de nu op og bleve to Hejrer var„ 

som kom fra et Kær Nordpaa, hvor de formodentlig 
havde søgt Føde og nu higede tilbage til deres 
Mager paa Rederne. 

I et Nu forvandledes den tavse og grublende 
Konge til en munter og aarvaagen Jæger og vendte 
sin Hest, idet Annas Blik uvilkaarlig fæstede sig 
paa ham. 

Hans Jespersen red nu frem med Eigil, tog 
Hætten af Fuglen og rakte Kongen den. Anna 
saa det ædle Dyrs Øjne funkle i Solen, da Kongen 
kastede den. De andre Falkonerer kastede to 
islandske Falke, idet de lod Falkeraabet hej, hejl 
høre, og dermed var Jagten begyndt. 

Dog satte ingen af Jægerne sig endnu i Be- 
vægelse, da det først maatte vise sig, i hvilken Ret- 
ning Hejrerne vilde flygte og Jagten gaa. Alle 
fulgte Falkene med Øjnene. Først iiøj de langs 
med Jorden og i modsat Retning af Hejrernes Flugt, 
som om de slet ikke brød sig om dem; men 
pludselig steg de med utrolig Fart til Vejrs og 
satte efter Hejrerne. Disse, som straks havde op- 
•daget deres Dødsfjender og skønnede Faren, hævede 
deres Flugt og udspyede i det samme, enten det 
nu skete af Skræk eller for at lette Flugten, nogle 
Fisk, af hvilke en ramte Herluf Trolle lige i Hatten. 

Alle lo over denne pudsige Hændelse og 
samlede sig om ham for at se den lille Fisk, idet 
Herluf muntert sagde: 

«Nu bliver Birgitte glad, da jeg bringer Aftens- 
mad til Huse!» 

Medens dette stod paa, greb Kongen Annas 
Hest i Tøjlen, deres Blikke mødtes. Han sagde: 
xNu fort, Anna, med mig efter Falkene!* og i et 
Nu vare de af Sted. 

De andre bleve derved advarede om, at den 
vilde Jagt nu for Alvor gik løs oppe under Skyerne. 
Den drog dem da alle med sig i rasende Fart, og 
^t Ridt begyndte, som var saa halsbrækkende, 
fordi Rytterne maatte holde Øje med Falkene oppe 

i Luften og ikke kunde vogte sig for Ujævnhederne 
i Jordsmonnet, men næsten ganske maatte stole 
paa Hestenes Instinkt. 

Den første Hest, der snublede, var Axel Walken- 
dorfs. Han blev kastet nok saa smukt af Sadlen, 
men kom dog hurtig igen paa Benene, fangede sin 
Hest og jog efter de andre. 

Allerede i nogen Afstand saa han, hvorledes 
Sagerne stod: Kongen og Anna var ganske af 
Syne, Sofie Lykk^ forsvandt i et Qerntliggende Krat, 
og Erland satte efter hende, fulgt af Samson, mens 
hele det øvrige Selskab havde gjort Holdt og 
stirrede ned mod Mosen, hvorfra der lød Raab 
om Hjælp. 

Axel fattede straks Sammenhængen: det var 
hans Ven Oluf, som paa Farten over til ham havde 
vovet sig Mosens Hængedynd for nær og nu stak 
i det med sin Hest. 

«Det er Oluf Mouritsen, der sidder fast!> raabte 
han, da han havde naaet Selskabet. 

«Guds Død,> udbrød Ejler Hardenberg, «lad 
os da ile ham til Hjælp >. 

Dette gjorde de da alle uden Ophold paa Axel 
nær.. Han blev holdende et Øjeblik og saa der- 
ned; men da han skønnede, at Olufs Hest nu var 
i Færd med at arbejde sig op, saa at der ikke mere 
var nogen Fare for Livet, gav han sin Hest af 
Sporerne og jog af Sted i den Retning, hvor han 
lige havde set Samsons gule Hale forsvinde mel- 
lem Buskene. 

Kongen og Anna vare dengang allerede langt 
derfra og nærmede sig Højskoven. 

Paa det voldsomme Ridt havde Anna uafbrudt 
stirret efter Falkene, mens Kongen tog Vare paa 
hendes og sin egen Hest, saa at de uden Uheld 
vare naaede saa vidt; men nu standsede han de 
pustende Gangere og sagde: 

cUnyttigt at ride længere; Vinden har taget 

Anna Hardenberg. '7 

Hejrer og Falke, og faa vi vel ingen Sinde mere 
Eigil at se.> . 

«Jeg ser dem endU raabte Anna, idet hendes 
funklende Øjne stirrede op i Luften. 

Kongen saa paa hende, mens hendes Aasyn 
var vendt opad, og hendes dejlige Øjne skuede 
mod Himlens Hvælving. Aldrig havde dette Aasyns 
ædle og fine Skønhed forekommet ham mere til- 
lokkende. I 

« Havde du haft en Fjederham, Anna,» sagde 
han, cvilde du nu været efter Hejrerne og borte 
deroppe under Skyerne U 

Hun lagde aabenbart ikke Mærke til, at Kon- 
gen tiltalte hende med det fortrolige du, medens 
det længe havde heddet: I og Jomfru Annal Der 
var ikke Elskov og Ømhed,^ men Vildskab i hendes 
Blik, da hun svarede: 

«Ja, ja! Herligt er et Ridt som dette; men 
hvad er dog det mod en Flugt, som Falkenes efter 
Hejrerne?* 

Dog mødte hende nu fra Kongens Øjne et 
Blik saa varmt, at det bragte hende til Samling, 
og da han i det samme sagde til hende: <Anna, 
hjertenskære Annab — vaagnede hun af sin 
Drøm og skønnede, hvorledes hun havde ladet sig 
rive hen. Det var ikke alene hendes Jagtlyst og 
Livsmod, der havde spillet hende det Puds; nej 
visselig ikkel Mon Kongen vilde have sagt til 
nogen af de andre Jomfruer, Anna Rønnow eller 
Engele Skram: «Kom, nu fort med mig efter 
Falkene!* grebet Hesten ved Tøjlen og faret af 
Sted med hende? Hvilken Lyksalighed havde ikke 
dette Ridt ved Kongens Side været, mens han 
styrede Farten og vaagede over hendes Sikkerhed ! 
Nu og da havde de vekslet et Ord, vistnok ikke 
om Elskov, kun om Hejrerne og Falkene, men dog 
ganske, som om de vare hinandens Lige, og der 
havde intet c Jomfru* og intet «Eders Naade* været 
mellem dem. 

J^u saa hun til ham med et af de sky Blikke, 
han kendte saa godt fra fordums Dage, fjernede 
sin Hest fra hans, saa sig derpaa urolig om og 
udbrød : 

« Eders Naade, vi have forvildet osl Hvor ere 
de andre ?» 

I det samme skimtede hun i det fjerne en hvid 
Fjerbusk, som rigtignok straks igen forsvandt bag 
Buskene; men dog satte hun sin Hest i Galop og 
raabte: «der komme del> og. jog, efterfulgt af 
Kongen, tilbage i den Retning, hvor Fjerbusken 
havde vist sig. 

Det første, de saa, var Samson, som løb med 
Tungen ud af Halsen og af og til holdt Snuden 
mod Jorden.. Nu sprang den frem, udstødte et 
Glædeshyl, og kort efter stod den ved Annas Hest 
med Forpoterne paa hendes Kjortel. 

« Samson!* raabte Anna og klappede Dyret 
paa dets vældige Hoved, c min kære, gamle, tro 
Samson, er du der?» 

Samson kom imidlertid ikke alene. Straks efter 
viste Sofie Lykke og Erland sig, som nærmede 
sig i jævnt Trav. 

«Ej!> udbrød hun og vinkede med Haanden, 
c Gud have Lov, at vi omsider fandt Eders Naade U 

Hun blussede som en Pæon, men af hendes 
Øjne lyste Triumf. 

cNu maa jeg dog engang prise Samson; havde 
ikke Dyrets Næse fundet Sporet, vilde vi næppe 
formaaet at styre den rette Kaas.> 

Hun havde imidlertid ladet sit Falkeblik gaa 
fra Kongen til Anna. I Kongens Aasyn læste hun' 
Tvivlraadighed. mens Anna undgik hendes Blik og 
var sysselsat med at berolige sin Hest, der ikke 
led Samsons voldsomme Kærtegn. 

«Hvor gaar det, Fru Sofie?* spurgte Kongen 
omsider. <Har ikke det stærke Ridt udmattet eder?» 

« Visselig banker det end i mit Hjerte som af 
ti Hamre paa en Ambolt,* svarede Sofie Lykke. 

17* 

<Dog,» føjede hun til med et beteg^nende Smil, 
«hvad gør det, da jeg naaede Maalet og, som 
Eders Naade ser, Lykken har været os godI> 

«Kom,» svarede Kongen hurtig og forlegent, 
« lad os stige af Hestene og unde os en kort Hvile I » 

«Som Eders Naade befaler, > svarede Sofie 
Lykke tøvende, idet hun saa paa Kongen med et 
spørgende Blik. 

De steg nu alle af Hestene, som Erland kob- 
lede sammen og J^andt til et Træ. Derpaa tog 
Kongen Plads paa en Vindfælle, som laa i Ly af 
nogle tætte Tjørnebuske, og sagde i en mere munter 
Tone : 

«Tag Sæde her hos mig, om ikke denne Løj- 
bænk, som Skoven har lagt til Rette for os, tykkes 
eder for haard? Vi have lidt Mundgodt med og 
ville nu forfriske os.> 

Erland blev nu hidkaldt og fremtog af sin 
Taske et Stykke Hvedekage, en lille Dunk spansk 
Vin og et Sølvbæger. Kongen skar selv Skiver af 
Brødet med sin Jagtkniv, mens Sofie Lykke skænkede 
i Bægeret og kredensede det første til Kongen. 

De spiste og drak i Tavshed. Sofie havde 
sat sig paa Vindfællen ved Kongens Side, men 
Anna var bleven staaende foran dem; og da hun 
havde faaet sig en Bid Brød og en Slurk Vin, 
fjernede hun sig fra dem, saa til Hestene, gav sig 
i Snak med Erland og begyndte derpaa en Leg 
med Samson, hvem hun lod apportere hendes ene 
Handske. 

Kongen fulgte hende med Øjnene og drog et 
Suk; men Sofie vendte sig nu brat imod ham, og 
sagde med dæmpet Røst: 

« Eders Naade, nu er Timen der og Lejlig- 
heden saa gunstig, som tænkes kan. Jeg spejdede 
efter de andre, forinden jeg red ind i Krattet ; der 
var ingen at se eller høre.> 

Da Kongen sad og saa ned for sig uden at 
svare, vedblev hun: 

fO, Eders Naade, vær nu en Mand og gør 
Ende paa Legen! Gaa hen til hende, tag hende 
ved Haand og sig hende, hvad det gælder 1 Der 
er ikke en halv Stunds Ridt til Vamdrup, og Hr. 
Niels er underrettet om Eders Naades Besøg; han 
vil være paa Pletten.* 

«Fru Sofie,* svarede Kongen omsider med be- 
væget Røst, « ugerne gør jeg dette F Dette er ikke 
en Dannemand, end sige en Konge værdigt saa 
at snige sig en Brud til.» 

€ Snige sig en Brud til!» udbrød Sofie heftig. 
«0, ved Eders Naade da ikke, at hendes Hjerte 
er eders Ejendom, og at al Modstand kommer fi-a 
andre?* 

cjeg fi-ygter nej,» sagde Kongen; «en usalig 
Forblindelse gør hende selv uvillig.* 

«Nu,* sagde Sofie, «saa riv Dækket fra hendes 
Øjne, saa at hun vorder seende I Nu er Lykkens 
Stund der. og har Gud Herren selv ved sin Sty- 
relse givet hende i Eders Naades Hænder — grib 
til — tag den kostelige Gave og — * 

Her tav hun brat ; thi der lød Hovslag, og i 
samme Nu saa de Axel Walkendorf komme farende 
i fuldt Firspring. Da han blev Anna var, standsede 
han sin pustende Hest; hun gik hen til ham, mens 
han saa sig om, aabenbart forbavset over det frede- 
lige Skue, der havde frembudt sig for ham — 
Anna legende med Samson, Kongen siddende rolig 
paa en Træstamme med Sofie Lykke og Erland 
staaende ved de sammenkoblede Heste, som han 
gav Brød. 

«Der ser I,* sagde Kongen med dæmpet Røst, 
<Gud Herren vilde det ikke; han sender os der et 
ubudent Vidne I* 

Axel blottede sit Hoved og hilste, men da 
Kongen kun svarede paa Hilsenen med et Nik, blev 
Axel, hvor han var, steg af Hesten og gav sig i 
Samtale med Anna. 

«Er det Eders Naades Alyors Mening,* spurgte 

Sofie Lykke harmfuldt, «at denne Grønskolling er 
nok til at hindre os i at udføre vort Forsæt?* 

cEders Forsæt, Fru Sofie, ikke vort I > svarede 
Kongen med Vægt. 

«Hvi sagde Eders Naade ikke det før?» ud- 
brød Sofie i en alt andet end underdanig Tone. 

«Nu,> svarede Kongen, «jeg lod mig en liden 
Stund friste og overvejede den Sag, men sluttelig 
huede den mig ikke.» 

«Dog var Fristelsen stor, men nu giver Eders 
Naade ved den rnindste Hindring Sagen op og 
drager eder ud deraf ved et Paaskud I > 

«I har opfundet det hele,» sagde Kongen og 
saa paa hende med et hvast Blik, «og I fornam, 
at jeg gik lidet glad dertil; men dog drev I paa 
mig med usømmelig Iver.» 

«0,> udbrød Sofie, bleg .af Harme, «nu skønner 
jeg, hvad saa ofte er sagt, at hos en Fyrste er ikke 
Taknemmelighed at findel* 

• Gjorde I da det alt blot for min Skyld?* 
spurgte Kongen med et koldt Smil. «Kunne ikke 
ogsaa vi Fyrster spørge: findes der sand, uegen- 
nyttig Hengivenhed hos vore Underdaner?» 

«Har jeg da begæret nogen Løn?> spurgte 
Sofie og saa Kongen dristig ind i Øjnene. «Tog 
jeg maaske Haandpenge af Eders Naade?* 

Da Kongen tav, vedblev hun i en spydig, under- 
danig Tone: 

«0, jeg mærker, at Eders Naade nu er led 
ved mig, og ]^^ skal kastes til Side som et Red- 
skab, Eders Naade nu mener at kunne undvære,- 
enddog deri turde I fejle vidt I Dog tør vel det 
Spørgsmaal end være mig tilladt, om Eders Naade 
helt giver Sagen op, eller om en anden mere vær- 
dig skal træde i mit Sted?> 

«Tæm eders Harme og hør mig,> sagde Kon- 
gen med Alvor. 

«Eders Naade skal finde mig rede til at høre 
og lyde til det yderste, og vil I vel en Dag komme 

til at sande, at mit Hjerte rummer noget af den 
Hengivenhed for Eders Naades Person, hvorom I 
før tvivlede.* 

«Nu, nu,> svarede Kongen i en mildere Tone, 
«vi maa tage det onde med det godel Kun Gud 
Herren, som ransager Hjerter og Nyrer, ved, hvor- 
lunde det staar til med enhver af os. Mulig var 
det, vi sagde nys om eder, lidt for haardt; men 
det skal I dog nu høre, ædle Frue, at selv om I 
virkelig vilde kun vort Bedste, saa tykkes det os 
dog, at I ikke har været et Redskab i vore Hæn- 
der, men at tværtimod I helst vilde gøre os til et 
Redskab i eders, og det huer os for Sandten ikke I » 

Sofie Lykke vendte sig hurtig mod Konj^en og 
vilde give Svar ; men han løftede Haanden og paa- 
bød hende Tavshed. 

«Men da nu dette, som var fornødent at siges, 
er sagt, ville vi tilføje, at I ikke skal finde os utak- 
nemmelig. Vi agte ikke at unddrage eder vor 
Gunst; og til Bevis paa vor Naade ville vi nu fortro 
eder, at det ingenlunde er vor Hensigt at give 
Sagen op ; men iiu agte vi at gaa frem efter vort 
eget Hoved; det skal snarest blive eder og alle 
kundbart hvorlunde U 

« Eders Naade, » sagde Sofie, idet hun for- 
tvivlet opbød hele sin Kraft, «jeg siger det forud, 
hvad det saa monne være, Eders Naade vil gøre, 
at det vil glippe 1 I aabenlys Kamp vil Eders Naade 
bukke under. Mærk eder mine Ord: Anna Korfits- 
datter vil glide eder af Hænderne; aldrig vorder 
hun eders I > 

^Da sprang Kongen op og gik harmfuld fra 
hende. 

Han vinkede Axel Walkendorf til sig og spurgte 
ham, om han havde set noget til de andre Jægere, 
og hvor de vel vare blevne af. 

Annas Sauvegarde gav sine Svar med kendelig 
Usikkerhed. Han turde ikke fortælle noget om 
Oluf Mouritsens Uheld i Mosen, thi det maatte jo 

forekomme Kongen alt for underligt, at han slet 
ikke havde brudt sig om sin Ven. Han nøjedes 
da med at sige, at han intet vidste om de andre 
Jægere ; han var redet efter Falkene, indtil de vare 
slupne ham af Syne, havde saa forvildet sig i Skoven 
og var flakket en Stund om, indtil Samsons Gøen 
havde ført ham paa ret Vej. 

Sofie Lykke, som var kommen til, fæstede sit 
Blik opmærksomt paa Axels forlegne Ansigt, mens 
han talte; men Kongen lod sig nøje med For- 
klaringen og sagde: 

«Nu er det paa høje Tid at bryde op!> 

Han vendte sig nu til Anna og sagde med et 
Anstrøg af Spot: 

«Gav den Jagt end os andre kun liden Mor- 
skab, I og Samson maa dog være tilfredse!* 

Anna blev rød, ikke fordi hun skammede sig 
ved at have leget med Samson, n?en fordi Legen 
kun havde været et Paaskud, et Middel til, at hun 
uden Anstød kunde holde sig borte fra Kongen. 

Hans Naade raabte til Erland, at ban skulde 
komme med Hestene, og da de vare førte frem, 
bød han Erland holde Jomfru Annas . ved Tøjlen 
og sagde saa med et Smil: 

«Stig nu i Sadlen, Jomfrulil!* 

Hvorpaa han selv hjalp hende i Sadlen og lod 
hende sætte sin Fod i hans kongelige Haand, mens 
Sofie Lykke tænkte: saa skulde Hans Naade gjort 
for en Stund siden og redet med hende til Vam- 
drup Kirkel 

Men Hans Naade drog nu hjemad med Jom- 
fruen ved sin Side og lod de andre komme efter, 
som de kunde bedst. 

Sofie Lykke red en Stund tavs efter dem uden 
at agte paa Axel Walkendorf, der syntes ganske 
fordybet i sine egne Tanker; men ikke saa hun; 
hendes Øjne vogtede paa Kongen, som samtalede 
livlig med sin Ledsagerinde. 

Mon, tænkte hun, Hans Naade nu forbereder 

det, der skal komme, og som han vil gøre efter 
sit eget Hoved? Mon han nu paa ny taler Elskovsord 
til hende? Annas Kinder Jblusse og hendes Øjne 
straale, som fordum paa Malmøhus, naar de sad og 
talte i Fortrolighed med hinanden. 

Dog tog hun fejl. Vistnok var der Kærligheds 
Ild i Kongens Blik og nu og da Ømhed i Klangen 
af hans Røst, men der kom intet Elskovsord over 
hans Læber. Alligevel følte Anna saa klart, som 
om det var blevet sagt med Ord, at Kongens Sind 
var det samme, og han skønnede, at hendes Hjerte 
dog endnu slog varmt for ham: thi uagtet hendes 
Holdning var mere fast, og hun i sin Hoftjeneste 
havde lært at sno sig, bleve dog hendes Øjne og 
hendes Kinder nu og da Forrædere og vidnede 
imod de nøje afvejede og underdanige Ord fra 
hendes Læber. 

Dermed var Kongen tilfreds. Han havde i de 
sidste Dage, mens Sofie Lykke spandt sine Rænker, 
og han med et halvt Øre lyttede til hendes snilde 
og dristige Raad, overvejet Sagernes Stilling, og 
under denne Morgens Hændelser var han kom- 
men til en Beslutning. 

Annas Holdning og Færd paa Jagten havde 
tydelig ladet ham mærke, at hun var paa sin Post. 
De Magter, som drog hende fra ham, vare for 
stærke, til at en ny Indstævning af Sagen for hendes 
Hjertes Domstol kunde føre til Maalet. Han maatte 
rette Angrebet mod selve de fjendtlige Magter, 
og han red nu hjem med det Forsæt at lade det, 
han havde besluttet, komme med en saadan Vægt, 
at, som han troede. Sejren vilde blive ham vis. 

Sofie Lykke brød omsiden Tavsheden og talte 
til sin stumme, unge Ledsager. 

«Sig mig dog, Axel Henningsen, » spurgte hun 
med et listigt Sniil, «paa hvilket Eventyr var I ude 
før, og hvorfra kom I med saa stor Hast?» 

Herved brød Axels Harme over denne Dags 

Skuffelser og Uheld frem, og med ungdommelig 
Fremfusenhed svarede han: 

« Eventyret var eders, Fru Sofie I Jeg kom kun 
for at se derpaa.» 

«Hvad er eders Mening med den Tale?> spurgte 
Sofie studsende. 

«Jeg agtede mig just til Vamdrup Kirke,* sva- 
rede Axel med et tirrende Smil, «da Lyden af 
Samsons Røst underrettede mig om, at det end 
ikke var lykkedes eder at slæbe Hans Naade saa 
langt. » 

<I maa have luret,* udbrød Sofie Lykke for- 
bitret. 

cSaamænd, det kan hænde sig, at man bliver 
Lurer mod sin Vilje. Jørgen og I talede ikke sagte 
nok i Hallen denne Morgenstund, og jeg var der 
før I.» 

«Ejl> udbrød Sofie med endnu større Harme 
og Fynd; men hun fattede sig hurtig og svarede 
med et Smil: cnu, Axel, da gik det eder ikke 
bedre end os; og I fik en lang Næse!» 

«Dog bærer jeg min med Glæde.* 

Men Sofie, der mindedes Kongens profetiske 
Ord om det, han vilde gøre efter sit eget Hoved, 
svarede langsomt og med Vægt: 

«Jeg raader eder at holde ren Mund, Axel 
Henningsen I Den Fugl, der synger for tidlig, tager 
Katten. Se nu først, om dér ikke vil ske noget, 
som skal gøre eder vis paa, hvad Hans Naade vil 1 
I vil da skønne, at naar Hans Naade ikke nu red 
til Vamdrup Kirke med Anna Korfitsdatter, da var 
det min Tro. ikke, fordi det fattedes ham paa Lyst!» 

I det samme saa de Ejler Hardenberg, Herluf 
Trolle og nogle af de andre Herrer hastig komme 
ridende. Ejler hilste Kongen og raabte: 

«Nu, *Gud have Lov, at vi endelig fandt Eders 
Naade 1 Vi tænkte, at I var faren vild. Hvorlunde 
endte Jagten?* 

«Alt forlorent 1» svarede Kongen, « Hejrer og 
Falke fløjtneU 

cOg mere énd detl» føjede Sofie Lykke til 
med dæmpet Røst. 

Kongen spurgte nu Ejler ud, hvorledes det var 
gaaet dem, og fik Historien om Oluf Mouritsens 
Uheld, at han var bleven stikkende i Mosen. 

Da Sofie Lykke hørte det, brast hun ud i en 
lydelig Latter, som indbragte hende et hvast Blik 
fra Ejler Hardenberg. Kongen derimod bevarede 
sømmelig Alvor og spurgte: 

«Han kom da derfra med hele Lemmer ?» 

«Jo,» svarede Herluf Trolle muntert, « Skindet 
blev helt, men han var sort som 'en Mormand og 
ilede straks til Huse for at blive toet.» 

Derpaa red de videre, idet Ejler Hardenberg 
uden at spørge om Forlov tog sin Plads ved Kon- 
gens Side, og Anna trak .sig tilbage og sluttede sig 
til Sofie Lykke. 

Omtrent paa Udgangspunktet for Jagten traf 
de Dronningen, Jørgen Lykke og hele det øvrige 
Jagtselskab. Hendes Naade og alle Fruer og Jom- 
fruer vare stegne ud af Karmene, og alle stod i 
Kres om Jagtbyttet, to Hejrer og en Glente. 

Da Kongen kom, begyndte en Krysild af 
Spørgsmaal og Svar baade med Ord og med Blikke. 

Jørgen Lykke beklagede Kongens Nederlag og 
pralede af sin Sejr, mens han tilkastede sin Søster 
et Blik, der var at ligne ved et stort Spørgsmaals- 
tegn. Kongens Mine var alvorsfuld; han ofrede 
næppe Hejrerne og Glenten et Blik, mens Anna 
Hardenberg rolig og smilende samtalede med nogle 
af Herrerne. Disse Tegn varslede ikke godt, og 
det Blik og et Skuldertræk, som Jørgen fik til Svar 
af Fru Sofie, stadfæstede hans Formodning, at deres 
Plan var strandet. 

Birgitte Gjøe fæstede først sit Blik paa Kongen 
og lod det derpaa løbe til Anna og Herluf, hvor 
det dvælede en Stund; men hendes Gemal lod 

længe til ikke at blive hende var, indtil han om- 
sider red hen til hende, og i en i hendes Øjne util- 
givelig, spøgende Tone underrettede hende om 
hendes kære Søstersøns Uheld i Mosen. . 

«Det kan volde hans Død,> sagde hun; c hans 
Helsen er svag.» 

cVist ikke, mit Hjerte,* svarede Herluf; «vi 
ville ved Hjemkomsten finde Oluf karsk og dertil 
ren og skøn.» 

*Og ellers hændte intet ?» spurgte Birgitte 
videre. 

«Jeg ved intet uden dette,« svarede Herluf; 
«hele vor Idræt 'paa Jagten bestod i at trække 
Oluf op af Mosen.* 

« Og Frants ogEdele?* spurgte Birgitte, « hvor 
ere de?» 

« Frants og Edele?» udbrød Herluf. «For Gud 
de have ikke været i min Tanke; de maa have 
forvildet sig paa Kærligheds Veje.* 

«Nu, der kommer de omsider,* sagde Birgitte 
og pegede mod det nærmeste Krat. «Uskikkélig,* 
tilføjede hun harmfuld, «og Djævelens Paafund er 
en Jagt saa vild og galen som denne I* 

En af de faa i Selskabet, som ikke syntes 
plaget af Bitank^ og lod helt munter, var Dron- 
ning Dorothea selv. Hendes smaa Stenfalke havde 
taget den ene Hejre, og dette Held opfriskede 
Hendes Naades Ungdomsminder og fyldte hendes 
Hjerte med barnlig Glæde. 

Men dette Anfald af Munterhed, som viste, 
hvor meget Livsmod der endnu var i den ni og 
fyrretyveaarige Kvinde, varede dog ikke længe. 
Snart paatog hun sig igen sin alvorsfulde Mine og 
har sikkert i sin Aftenbøn afbedet den Letsindigheds 
Synd, hun midt i sin Enkesorg havde gjort sig 
skyldig i. 

Havde nogle af Selskabet undret sig over, at 
der intet mærkeligt var sket paa Jagten, saa fik alle 
dog nu ligesom en Følelse af, at der efter den vilde 

ske noget; thi Kongen bad Sofie Lykke og Anna 
Hardenberg ikke at stige af Hestene, men ride med 
i Følget lige til Koldingshus. 

Saaledes gik Herluf Trolles Spaadom i Op- 
fyldelse. Kongen red med Anna ved sin højre og 
Sofie ved sin venstre Side, kun ikke ud til Jagten, 
men hjem fra den, og det tykkedes Birgitte Gjøe 
at være mest ildevarslende. 

Den Aften blev der Dans paa Koldinghus, og 
alle undrede sig over, saa meget Kongen dansede 
med Anna. 

Johan Friis, som ikke havde deltaget i Jagten, 
sad ved et Brætspil med Jørgen Lykke. 

<Det gaar muntert, » sagde Johan Friis, idet 
han flyttede sin Brik. c Hans Naade har større 
Held i Dansen, end han fik paa Jagten. » 

«Saamænd,> svarede Jørgen og gjorde sit Mod- 
træk. < Ingen Sinde havde vi et skønnere Taffel, 
og naar alle nu ere saa glade og Benene saa rappe, 
kommer det af den kostelige rinske Vin, kongelige 
Majestæt i Dag lod skænke for os.» 

«Nu,> svarede Hr. Johan, „vinum Rhenense 
decus est et gloria menses*), vel at mærke, naar 
den nydes med Maade.» 

<Hans Naades eget Eksempel lærte os' ikke 
det,> svarede Jørgen Lykke; chan drak os til som 
en naadig Herre og huldsalig Vært.* 

cja, ja,» sagde Johan Friis spøgende, «vor 
Herre og Konge er ung; af hans Eksempel lærer 
man ej Visdom og Maadehold. Tykkes det mig 
og, Hr. Jørgen, at I, som i Dag sad til Højbords 
ved Hans Naades Side, ikke dæmpede hans Livs- 
mod, men pustede snarere til Flammen.* 

cHvad somme Stunder er fornødent,* sagde 
Jørgen Lykke med Vægt, idet han saa efter Kon- 
gen og Anna, som bevægede sig i nogen Afstand 
forbi dem i Dansen. 



•) Den rinske Vin er Bordets Pryd og Ære. 

<Ej\ ej.U udbrød Johan Friis og saa p^a Jørgen 
med et forskende Blik. <Nu I har for Tiden Hans 
Naades Øre og nyder større Gunst end nogen af 
os andre. I maa da være mere vidende end vi. 
Forund mig dog nu lidt Kundskab om, mod hvilket 
stort Maal Hans Naade sigter, eftersom hans Mod 
trænger saa til at opildnes ?» ^ 

«Hvad ved jeg derom !» svarede Jørgen med 
en vigtig, hemmelighedsfuld Mine. 

«Nu,> sagde Johan Friis med dæmpet Røst, 
«da vil jeg sige eder, at det, vi i denne Aftenstund 
have for Øje, peger ikke mod Stordaad, men 
ganske i modsat Retning. Med rene Ord, Hr. Jørgen: 
forelskede Folk ere kun halve Mennesker og ikke 
meget vittige. Vil man fri, da skal man først vælge, 
saa elske — prius deltgendum, deinde diligendum 
— ellers knækker man Nødder i Sækken. Men 
det lader til, at Hans Naade elsker den, han umulig 
kan have valgt. Eller forholder det sig virkelig 
saa, at han har valgt?* 

« Spørg Hans Naade selvl» svarede Jørgen 
Lykke med et meget sigende Smil. 

«For Gud,» sagde Johan Friis med Alvor, <nu 
tykkes det mig næsten, at det trækker op til, at 
det mellem Hans Naade og nogle af os maa komme 
til Spørgsmaal og Svar.* 

Oluf Krognos var med til Gildet, renvadsket, 
pyntet og havde en spansk Mine paa, som om han 
vilde byde Djævelen og alle Ulykker Trods. 

«Det gik da, som jeg spaaede,» sagde han til 
Axel Walkendorf, da de gensaa hinanden i Hallen; 
«vi bleve til Spot, og jeg fik et Favntag af Mose- 
konen i Tilgift* 

«Og jeg en Kolbøtte,* svarede Axel. «Nu 
Gud have -Lov, at du slap helskindet derfra! Ellers 
er jeg af den Formening, at mit Ridt efter Hans 
Naade mulig dog ikke var spildt Møje. Jeg saa 
det af Hans Naadtes Studsen og Sofie Lykkes 
gnistrende Blik, da jeg kom over dem.» 

«Bild dig det indl» svarede Oluf og lo bittert, 
cjeg læser i Hans Naades Øjne, at han har sat 
sig for at føre den Daarskab ud til sit yderste Maal, 
hvad Enden derpaa end bliver.* 

Om- Aftenen ved Dansen samtalede de paa ny 
om de^ samme, da Frants Bilde kom hen til dem. 
Han saa ud som en lykkelig Mand, der har sit paa 
det tørre. 

<Hvad hvisker og disker I om og stikker 
Hovederne sammen den ganske Aften, » sagde han 
muntert til dem. « Hørte I ikke, at Trompeterne 
blæste til Lyd og meldte^s, at Hans Naade nu 
er led ved Dansen, og at vi til Slutning skulle æde 
og drikke?* 

cLad os det,» svarede Oluf og sprang op. 
cDet skal blive som en Lise at gaa til Sengs med 
en fuld Vom og en god Rus, i hvilken alle vore 
Sorger og den ringe Visdom, vi have, drukne!* 

<Det er en vild Tale, Oluf,* udbrød . Frants 
Bilde, «du er jo i Aften ikke dig selv lig. Var 
paa ham, Axel, at han ikke drikker sig til Døde 1 * 

<Aa hvad,* svarede Axel ligegyldig, «bliver 
Oluf paa Pladsen, da vil jeg ligge ved hans Side.* 

<Du?» spurgte Frants Bilde forundret: tvi vide 
det dog af dig selv, at du mener dig udkaaret til 
noget bedre'' end til at falde blandt Svin.* 

«Ja til sidst,* svarede Axel Walkendorf med 
et mørkt Blik, hvorpaa Frants Bilde hovedrystende 
forlod dem. 

Da Axel derpaa vilde gaa længere op i Salen, 
greb Oluf ham i Armen. 

c Lad os forblive her, saa langt fra Hans 
Naade og hende, som ske kan; ellers forgaar min 
Madlyst og Tørst.* 

«Nu, selv paa saa langt Hold ville hendes 
Øjne lyse for os som Nathimlens Stjerner. Hun 
var bestemt at vorde din Brud, Oluf, og mig var 
hun som en Søster; men hvad mon hun nu vil 
vorde?* 

< Spørg hende om, hvad hun har til Sinds !» 
sagde Oluf i en spotsk Tone. c For tusinde Pokker, 
mig er det nu lige godt I » 

«Et Ord vil jeg nu sige hende, inden vi i Aften 
gaa hver til sit, » sagde Axel, mens Oluf uden at 
give Svar tømte det fulde Bæger, han havd« faaet 
fat i. — 

Det lykkedes Axel Walkendorf at komme i 
Annas Nærhed; men da -han stod hos hende, saa 
han kun paa hende og det saa vedholdende, at 
•hun rødmede og spurgte: 

cHvor lider du, Axel, og hvor gaar det stakkels 
01uf?» 

«Vi lide vel,» svarede han; tog du?» 

«Hvad skulde vel fejle mig?» spurgte hun og 
lo tvungent. 

«Du maa selv vide det,> svarede han barsk. 
cDog er det min Tro om dig, Anna, og har stedse 
været det, at om dig ville vi aldrig faa at høre 
andet, end hvad der er ærbart og godt. Dertil 
staar end mit HaabU 

Derpaa vendte han hende Ryggen og forlod 
hende brat, mens hun saa efter ham med et be- 
styrtet og smerteligt Blik. 

Hvad skulde disse haarde Ord sige? Hvad 
havde hun gjort, hyad vilde der ske? 

O, Gud, der kom Kongen, greb hendes Haand 
og førte den til sine Læber, idet han takkede hende 
for Dansen og denne Aftens Glæde, mens hundrede 
studsende, spotske eller harmfulde Blikke hvilede 
paa hende. 

Hvor dybt bøjede ikke Jørgen Lykke og flere 
af Herrerne sig for hende, da hun i Dronningens 
Følge gik forbi dem. 

Hun saa dem alle som i en Taage, og da 
Dronningen havde givet hende Lov til at gaa, 
stødte hun Edele, som greb hendes Arm for at 
følges med hende, fra sig og ilede paa sit Kammer, 

hvor hun med mange Urostanker og brændende 
Bønner tilbragte en søvnløs Nat. 



Niende Kapitel. 
Hans Naade kaster Broen af bag sig. 



Allerede aarle den næste Morgen indtraf det, 
Johan Friis havde forudsagt; det kom til Spørgs- 
maal og Svar mellem Kongen og nogle af hans 
Raad. 

De vare seks i Tallet, som for Tiden opholdt 
sig ved Hove, nemlig: Ejler Hardenberg, Johan 
Friis, Otto Krumpen, Jørgen Lykke, Holger Rosen- 
krantz og Herluf Trolle. 

Hans Spiegel havde, endnu mens nogle af dem 
laa i Sengen, overbragt dem Kongens Befaling, det 
snareste ske kunde, at indfinde sig i Hans Naades 
Gemak, da han ønskede at forhandle med dem om 
en Sag af Vigtighed. 

Den første paa Pletten var Jørgen Lykke. Han 
gav sig til at vandre frem og tilbage i det tomme 
Gemak. Det vekslende Udtryk i hans store, lyse 
Øjne og hans Fagter røbede hans Sindsuro og 
spændte Forventning om det, der skulde komme. 

Een Gang standsede han og lyttede, da* det 
forekom ham, at han hørte Kongens Røst fra det 
tilstødende Gemak. Haabet om at blive indkaldt 
først til en fortrolig Raadslagning vaktes, men 
skuffedes. 

Hans Spiegel gik igennem fra Kongens Gemak, 
bukkede for Jørgen Lykke, og da denne gjorde en 
Bemærkning om den aarle Tid, sagde Hans: 

«Ej, Hr. Jørgen, det har ikke hindret eder! 
De andre Herrer staa tilbage for eder i Punktlighed.* 

Anna Hardenberg. lo 

<Er Hans Naade alt oven Senge? » spurgte 
Jørgen. 

cOven Senge! Hans Naade har ikke sovet 
i trende Timer. Alt Klokken to maatte jeg af 
Dynen og tænde Kerterne, og Hans Naade har der- 
efter længe siddet i sin Hyndestol og læst i den 
hellige Skrift og, som det tykkes mig, med stor 
Inderlighed holdt sin Morgenandagt, men saa godt 
som ikke taget Næring til sig, hvad der ikke duer, 
hvilket jeg og sagde Hans Naade, og formaaede 
jeg ham da omsider til at nyde en Hvedekage og 
en Skaal varmt 01. > 

c Hans, » sagde Jørgen Lykke hviskende, idet 
han lagde sin Haand paa hans Arm, <ved I, hvad 
det gælder ?» 

€Nu,» sagde Hans Spiegel og saa Jørgen Lykke 
ind i Øjnene, <jeg formoder, at I og jeg gør os 
vore Tanker og kan vel hænde sig, at de ramme 
det rette ; men med nogen Sikkerhed ved jeg ikke 
mere end I. Der er ikke kommet et Ord mere end 
det fornødne over min Herres Læber; men nu vil 
I jo snart faa Kundskab om, hvad det er. Dog 
agter Hans Naade ikke at træde ind, førend alle 
Herrerne ere samlede.* 

Hans Spiegel gik og mødte i Døren Holger 
Rosenkrantz og Herluf Trolle, for hvem han buk- 
kende veg til Side, og lod dem træde ind. 

c Guds Fred og god Morgen,* sagde Herluf 
Trolle alvorlig til Jørgen Lykke, mens Holger Ro- 
senkrantz kun hilste med et Nik. c Mon mærkelige 
Tidender ere indtrufne, siden kongelig Majestæt 
saa aarle og i saa stor Hast kalder os, som alene 
af Raadet for Tiden ere her til Sted^, til en Raad- 
slagning?» 

c Hans Naade selv ved, hvad det er, ellers 
ingen,« svarede Jørgen Lykke tilbageholden. 

cl siger det med en Mine, som vidste I dog 
noget, » sagde Holger Rosenkrantz med et spydigt 
Smil. 

<Paa ingen Vis, men har I nogen Formodning, 
Holger Ottesen, da sig frem. og gør mig mere klog, 
end jeg erl> 

« Hvortil nu den Legen-Skjul ?» udbrød Holger 
Rosenkrantz djærvt, «I, Jørgen Pedersen, om ellers 
nogen Mand her ved Hove, maa have Formod- 
ninger, eftersom I og eders Søster Sofie, hvad vi 
tydelig have mærket, have gaaet Hans Naade til 
Haande i den Sag. Jeg vil da nu frit ud sige til 
eder, hvad jeg alt sagde til Herluf paa Vejen 
herop — men han vilde intet høre derom — at 
de mærkelige Tidender, vi nu snart skulle faa 
at høre, de komme for Sandten ikke udenvælts- 
fra; ikke gælde de Krig og Blodstyrtning, men 
snarere Brudevielse, enddog intet nyt Budskab er 
kommet fra Lothringen, saa Bruden ikke skal hen- 
tes derfra, og hun hedder ikke Frøken Renata, men 
har et ganske andet Navn og sidder tæt herved i 
Dronningens Fruerkammer. » 

«Det sagde I, Holger, og ikke jeg,» svarede 
Jørgen Lykke med et Smil. 

*Tal dog fra Leveren, Mand,» udbrød Herluf 
Trolle, «og lad os høre, hvad I tænker I > 

«Nu,» svarede Jørgen Lykke nedladende, «efter- 
som der synes at ligge saa stor Magt paa, hvad 
jeg tænker, vil jeg ikke forholde eder min Mening. 
Jeg maa da tilstaa, at jeg tror, at Holger har Ret : 
og for at det ikke skal siges om mig, at jeg kry- 
ber i Skjul, vil jeg tilføje, at om Holgers Formod- 
ning viser sig at være rigtig, da skulde det glæde 
mit Hjerte, eftersom Anna Korfitsdatter — nu næv- 
nede jeg Navnet — enddog hun ikke er fyrste- 
baaren, vil blive en Dronning efter mit Sind. Vi 
have nu tydelig fornummet, hvad der er Hans 
Naades Vilje og Ønske i den Sag, hvorover Hans 
Naade selv bør være Herre, hvisaarsag mit Raad 
til eder er ikke at staa Hans Naade imod, især 
da I dog ville komme til at trække det korteste 
Straa. » 

1 8* 

c Ej hørU udbrød Herluf Trolle, «der fik vi 
rene Ord for Pengene I » 

I det samme gik Døren op, og Ejler Haj^den- 
berg traadte ind med Johan Friis. Ejler havde sin 
mørkeste Mine paa, og de bleve staaende ved Dø- 
ren, idet de med dæmpet Røst ivrigt talte med 
hinanden, indtil gamle Otto Krumpen kort efter 
indfandt sig. 

«Lad os tale med de andre derom og komme 
til Enighed,* sagde Johan Friis, idet han gik frem 
i Stuen; men næppe havde han budt sine Fæller 
Godmorgen, før Hans Spiegel aabnede Døren fra 
det indre Gemak, og Kongen traadte ind. 

Hans Naades Hensigt, som var at tage sine 
tro Mænd og Raader ved Overrumpling, lykkedes 
altsaa temmelig godt. Han ventede ikke i denne 
Sag at vinde noget ved at tage dem enkeltvis for ; 
saaledes advarede vilde de kun faa bedre Tid til 
at stikke Hovederne sammen og forstærke deres 
Modstand. 

Hans kongelige Stolthed var dernæst vaagnet 
i dens fulde Styrke; han følte Lede ved Tanken 
om Krogveje. Klogskaben bød ham vel at høre 
nogle af sine Raaders Mening; men Hensigten med 
dette Møde var dog sluttelig at forkynde dem sin 
Vilje. Han vilde lægge sin kongelige Myndighed 
i Vægtskaalen, og gad dog se, om de gode Mænd 
da vilde vove at møde med Indsigelser. Naar han 
saaledes havde givet sin Beslutning en tilstrækkelig 
Grad af Offentlighed og saa at sige kastet Broen 
af bag sig, vilde vel hans Fru Moder opgive al 
videre Modstand, og dermed var Sejren vunden ; 
thi han tvivlede ikke om, at naar Dronningen, den 
vigtigste Støtte for Annas Modstand, faldt fra, 
vilde hun følge sit Hjertes Drift og ile i hans Arme. 

Den Vej var Kongens Tanker gaaede i den 
søvnløse Nat, han nys havde tilbragt, idet han 
raadførte sig med Gud og sig selv, og nu aabnede 
han Felttoget lige saa kækt og ubesindig, som han 

var rykket ind i Ditmarsken, og som han senere 
skulde kaste sig over Sverige. 

Han traadte da nu med raske og faste Trin 
ind i Gemakket, hvor de seks vise Mænd, han 
havde hidkaldt, ærbødig bøjede deres Hoveder, 
mens han hilste dem huldsalig nok, men dog med 
kendelig Uro og Spænding i sit livlige Blik. Han 
talte ikke nogen enkelt af dem til, men skred straks 
til Værket. 

«Guds Fred og god Morgen, I gode Herrer 
og tro Mænd af Rigens Raad 1 Vi have ladet eder 
hidkalde for et mærkeligt Anliggendes Skyld, som 
fornemmelig vedrører vort Livs Lykke, dog og Ri- 
gernes Vel ; og enddog vi have i vor Magt selv at 
afgøre denne Sag, blot beraadende os med Gud og 
vor Samvittighed, ville vi dog ikke forholde eder 
Kundskab om det, vi ere til Sinds at gøre, og 
taalmodig høre, hvad I dertil kunne have at sige. » 

Kongen tav et Øjeblik, mens alles Blikke med 
Spænding hvilede paa hans Aasyn. Hans Stemmes 
Klang, idet han sagde de sidste Ord og saa ned 
for sig, røbede nogen Usikkerhed ; men han fattede 
sig hurtig, saa op, fæstede Blikket paa Johan Friis 
og vedblev: 

«Det gælder just det, som voldte vor kære, 
Hr. Fader, højlovlig Ihukommelse, saa stort Bryderi 
og til ingen Nytte har slidt mange Penne op — 
vor Kansler kan bevidne det — nemlig at udvælge 
til os en fyrstelig Brud, som kunde dele Tronen 
med os, vorde vort Livs Glæde og Støtte og en 
Moder for vort Folk. I vide alle, hvad den Tig- 
gergang Evropien rundt har indbragt os — idelige 
Skuffelser og krænkende Afslag; videre ville vi 
ikke sige derom. Nu, da ingen af de fyrstelige 
Jomfruer har turdet løbe den Hasard at gaa til 
Brudeskammelen med os, da agte vi at være dem 
foruden, idet vi vælge os en Hustru i vore egne 
Riger og blandt vore Underdaner, sikker paa, at 
der intet Sted paa Jordens Kres lever en Jomfru, 

der ved sine Dyder og ved sin Sjæls og sit Le- 
gemes Fuldkommenheder er mere værdig til at 
klæde en Trone end hun. Har saa og hendes 
Hjerte nu snart i trende Aar været bøjet mod vort, 
enddog hun har haft og vel end har store Be- 
tænkeligheder ved at modtage den Ophøjelse, vi 
have tiltænkt hende. Dette geraader blot hendes 
Forstand og Sindelag til Ære og forøger vor Ag- 
telse for hende, idet vi mene, at hendes store Bly- 
hed og Beskedenhed vil vorde overvundet, naar 
hun nu faar at fornæmme, at vort Fortsæt er fast, 
og at vort Livs Lykke hænger af hendes Ja. Mu- 
ligen, at nogle af eder ikke forraskes, naar jeg nu 
nævner eder Jomfruens Navn, som er: Anna Kor- 
fitsdatter Hardenberg!» 

Virkningen af denne Meddelelse stod tydelig 
at læse i de lyttende Herrers Miner — Jørgen 
Lykke hørte den med et underdanig bifaldende 
Smil, Holger Rosenkrantz med et uvilligt, trodsigt 
Blik, Herluf Trolle saa op med Mismod i sine ær- 
lige Øjne, Johan Friis forandrede ikke en Mine, 
Ejler Hardenberg havde dybe Rynker i sin Pande 
og rystede paa Hovedet; kun gamle Otto Krumpen 
saa helt overrasket og betuttet ud. 
, Ejler Hardenberg vendte sig til Kongen, som 
om han vilde tale, men Hans Naade skred hurtig 
ind, vendte sig mod Jørgen Lykke og sagde: 

«Nu, Jørgen, hvad tænker du om den Sag? 
Lad høre et Ord!» 

cKongelige Majestæt,* svarede Hr. Jørgen, idet 
han bøjede sig dybt, <det tykkes mig, at I alene 
har at bestemme, hvilken Jomfru I vil tage til Hu- 
stru. Dog, eftersom Eders Majestæt værdiges at 
høre min Mening, da maa jeg frit ud sige, at som 
dette er kommet og af de Aarsager, Eders Maje- 
stæt nys selv fremførte, da kalder jeg Eders Maje- 
stæts Valg lykkeligt og godt. Af ganske Hjerte 
ønsker jeg Eders Majestæt Held og Velsignelse til 
dette Ægteskab, ikke blot af den Aarsag, at Eders 

Majestæts Hu staar dertil, men og fordi Anna Kor- 
fitsdatter vil vorde en Dronning efter mit Sind, og 
jeg er sikker paa, at mange, om just ikke i denne 
Forsamling, tænke som jeg.» 

Kongen lod se et naadigt Smil og sagde: 

«Vi takke dig, Jørgen, for dit gode, trofaste 
Sindelag mod os, hvorpaa du der gav os et nyt 
Bevis. Nu, Otto, hvad siger du?» 

€ Majestæt,* svarede Otto Krumpen stammende 
og i stor Knibe, c dette kommer mig uventet; for 
Gud, jeg havde ikke tænkt, at denne Sag, om hvil- 
ken der vel har været hvisket i Krogene, havde 
noget paa sig. Som en gammel, i Livets og Ri- 
gets Anliggender forfaren Mand ved jeg, at det er 
ilde saa paa en Studs og uden fornøden Overvejelse 
at skulle afgive sit Skøn om en saa vigtig Sag. 
Dog, siden jeg' er bleven adspurgt, og Eders Maje- 
stæt straks begærer Svar, da ved jeg intet bedre 
at give, end det, min gode Svoger Hr. Jørgen gav. 
Gid Eders Majestæt maa have Lykke dermed, end- 
^og jeg mener og ikke tør fortie, at Eders Maje- 
stæts Forsæt er dristigt og tyder paa højt Mod, 
som hører Ungdommen til.* 

€ Sandt nok detU svarede Kongen med et 
Smil og et funklende Blik, «var jeg gammel som 
du, havde jeg graa Haar paa min Isse og et lun- 
kent Hjerte, da blev det hele til Snak I Dog have 
du Tak for dine gode Ønsker. Nu du, Holger?* 

« Eders Naade,* sagde Holger Rosenkrantz 
mindre underdanig, «kan næppe være i Tvivl om, 
hvad jeg tænker om den Sag, al den Stund jeg og 
flere med mig inderlig have attraaet, at Anna Kor- 
fitsdatter skulde gives bort til en ung Mand af hen- 
des Lige, ufornødent her at sige hvem; men selv 
dette fraregnet maa jeg til Eders Naades sande 
Bedste og Rigernes Vel ganske og aldeles raade 
fra i den Sag.* 

Kongen vendte sig fra ham med et harmfuldt 
Blik og opfordrede derpaa Herluf Trolle til at tale. 

« Gerne,* sagde Herluf djærvt og kort, c vilde 
jeg være forskaanet for at give mit Skøn i den Sag. 
Eders Naade maa kende mig og vide, at jeg lige 
nødigt handler eder imod og giver eder et slet 
Raad. Dog maa jeg nu vælge det første Kaar og' 
sige : Eders Naades Valg har, hvad Jomfruens Per- 
son angaar, af Hjertet mit ganske Bifald; dog er 
det uklogt. Lader Eders Naade den Sag fare^ 
da gør I vell> 

«Ikke havde jeg ventet dette af dig,> sagde 
Kongen, idet han brusede op, men fattede sig 
straks igen og føjede til: «Dog i Betragtning af 
dit gode Omdømme, hvad Anna angaar, skal det 
være dig tilgivet. Nu, lad høre din Mening, Johan ! * 

«Til hvad Gavn det?» spurgte Johan Friis med 
et Smil. <Vi sige, hvad vi maa, og Eders Naade 
gør, hvad I vill Dog skal dette siges, at ingen 
Sinde før i Fortid eller Nutid hørte vi, at en Konge 
tog en af sine Underdaner til Ægte. Da dette er 
noget helt nyt, men ikke noget godt, er det visse- 
lig ikke i Stand til at formere Kronens Anseelse 
eller styrke Eders Naades og Rigernes Magt.» 

«Ej hørl> udbrød Kongen; <mon da ikke vor 
gode Nabo og Frænde, Kong Gøste, tog sig tvende 
Hustruer blandt sine Underdaner, først Katharina 
Steenbock og nu Margaretha Lejonhufvud?* 

« Visselig gjorde han det,> svarede Johan Friis, 
«som en Tyran tog han dem fra deres Fæstemænd 
og viste ved denne sin uskikkelige Færd, af hvad 
Surdej han er, ikke som Eders Naade en Fyrste af 
gammel Rod, men en Oprører af Folket og en 
Tronrøver, som formastelig har sat sig i det Sæde, 
hvor Eders Naades Fædre sad, og hvor I selv, 
som alle tre Rigers Konge, burde siddet, om alt 
var gaaet ret til og ikke en af Eders Naades Fæ- 
dre ved sin store Grusomhed for evigt havde for- 
spildt den Arv. Nej, allersidst skulde Eders Naade 
opstille Kong Gøste som et Eksempel, værdigt til 
Efterfølgelse I > 

Dette blev sagt med al den Kraft, Johan 
Friis's velkendte, næsten personlige Nag til Gustav 
Vasa indgav ham, og det stod at læse i Kongens 
Aasyn, at hans djærve Ord ikke ganske havde for- 
fejlet deres Virkning. 

Dog sejrede sluttelig Harmen over Fornuften, 
og han udbrød i en spydig Tone : 

«Nu have I Tak for den Skænk, Hr. Johan I 
Vi begære for Sandten ikke mere af den Tønde; 
og tage I saa helst dette «uskikkeligen« i eder, 
om det skulde være stilet paa os! Ikke tog vi 
Anna Korfitsdatter fra nogen Fæstemand, af den 
Aarsag, at hun ingen har og afskyr den, til hvilken 
hendes Frænder ville tvinge hende.* 

Kongen gik op og ned ad Gulvet, mens han 
meget ophidset sagde dette; han standsede derpaa 
foran Ejler Hardenberg, saa ham i Øjnene og sagde 
derpaa, som efter en pludselig Indskydelse: 

«Kom, Ejler! Vi ville tales ved i Enrum !» 

Derpaa gik han uden Farvel ind i det indre 
Gemak, efterfulgt af Ejler Hardenberg, til hvem 
Johan Friis i Hast hviskede: <Hold dig stiv I » 

Da Døren havde lukket sig efter dem, vendte 
Kongen sig til Ejler: « Bedst, at vi afgøre vort 
Mellemværende uden Vidner.* 

«Ja,» svarede Ejler Hardenberg i en bebrej- 
dende Tone, « havde Eders Naade blot forud be- 
tænkt, at dette er en Sag fornemmelig mellem 
Eders Naade og mig, og ikke kundgjort den for 
andre, da vilde det, tænker jeg, blevet derved, og 
Eders Naade vorde forskaanet for al videre 
Fortræd. » 

«Ej hør!» udbrød Kongen forbitret. «Nej, vid, 
at det have vi just forud betænkt ikke at ville gøre, 
for at det kunde vorde dig indlysende, at vort 
Forsæt er urykkeligt. Nu ser du, at vor Kærlig- 
hed til din Broderdatter ikke er nogen letsindig 
Elskovs Brynde, hvad du i sin Tid troede, men 
vort Hjertes dybe Trang, nu modnet til en fast 

Beslutning. Jeg kender din Mening fra forhen, » 
vedblev Hans Naade, idet han i sin Iver lod det 
kongelige <vi» falde, «og vilde af Skaansel mod 
dig ikke formane og sætte dig i Rette i andres 
Paahør. Derfor tog jeg dig med herind, Ejler, og 
spørger dig da nu, om du vil falde til Føje og 
godvillig give mig Anna, at alt kan gaa skikkelig 
og sømmelig til, eller om du vil staa som en urime- 
lig og halsstarrig Mand, der modsætter dig, hvad 
du dog ikke evner at hindre?* 

« Eders Naade, » svarede Ejler Hardenberg med 
Bekymring i Blik og Stemme, men uden Vrede, 
«stor Sorg volder det mig, eders tro og hengivne 
Tjener, forhen eders faderlige Ven, at høre slige 
Ord udtalte af min Herre og Konge ; thi i dem er 
der ikke Mands Modenhed og Visdom, men kun 
Ungdoms Ubesindighed, skønt visselig tillige en 
god og ærlig Mening. Eders Naade glemmer, at 
som en Fyrste har store Forrettigheder, saa og 
store Forpligtelser og da fornemmelig den at be- 
herske sin Lidenskab og lade Forstanden raade, 
hvor dette er fornødent til hans Regimentes Be- 
fæstelse og Rigets og Folkets Vel. Eders Naade 
handler mod dette Bud, om I nedlader eder til at 
fæste nogen anden Brud end en fyrstebaaren, en 
af eders Lige. Dybt beklager jeg da, at min Bro- 
derdatter kom eder for Øje og optændte den El- 
skov i Eders Naades Hjerte. Meget vilde jeg give 
til, at det ikke var sket, og enddog en stor Ære 
vises hende og — » 

«Jo, jeg takker, » faldt Kongen hidsig ind, tdu 
skønner paa Æren, jeg mærker det! Nej, fuld af 
Hovmod og Stivsind, det er du!» 

« Eders Naade, » udbrød Ejler Hardenberg i 
stor Sindsbevægelse, «saa sandt jeg haaber at vorde 
salig, I gør mig der storlig Uret I Mener Eders 
Naade, at jeg ikke skønner, hvilken Tilvækst i 
Ære og Magt der kunde vorde mig til Del, om 
jeg føjede mig og gav mit Minde til, at min Bro- 

derdatter blev hævet paa Tronen? Hvo kender 
bedre ^end jeg Eders Naades gode Hjertelag mod 
eders tro Tjenere og Venner? Hvad uden Sam- 
vittighed og Pligt kan give mig Kraft til at staa 
Eders Naade imod i denne Sag og maaske derved 
paadrage mig Eders Naades Vrede og Ugunst ?» 

« Samvittighed og Pligt,* udbrød Kongen harm- 
fnysende; <nej, kald det Galenskab, Galenskab 1» 

Ejler saa paa Kongen med et stolt Smil, og 
Ædelsind lyste ud af hans strenge Aasyn, idet han 
svarede : 

«Nu, kald det saal Eders Naade skal dog 
komme til at sande, at I blandt eders Tjenere har 
Mænd, der sætte Eders Naades og Tronens Vær- 
dighed og Rigernes sande Vel over egen Ære og 
Fordel, og at jeg er en af deml» 

Da Kongen tav og saa paa Ejler med et usik- 
kert Blik, gik denne hen til ham, kastede sig paa 
Knæ for ham og greb hans Haand. 

«Her ligger jeg for Eders Naades Fødder og 
beder og trygler eder om at lade den Sag fare; 
da handler Eders Naade viselig og ret baade mod 
eder selv og mod min kære Broderdatter I » 

Kongens Aasyn formildedes, han løftede Ejler 
Hardenberg op og sagde: 

«Nu, nu, Ejler I Jeg bør ikke tvivle om din 
Troskab og Hengivenhed for mig; men ligefuldt 
maa Sagen gaa sin Gang; jeg hverken kan eller 
vil give den op. Naar alt er fuldbyrdet, vil du 
skifte Sind, derom føler jeg mig forvisset* 

«Jeg beder Eders Naade dog endnu betænke 
eet — alt kan strande paa Annas faste Vilje; thi 
Eders Naade vil da ikke bruge Vold? Nu har jeg 
sagt det, og kommer der over Eders Naade stor 
Ydmygelse, da er Skylden ikke min.» 

«0i jeg forstaarl» udbrød Kongen, idet hans 
Harme atter blussede op. «Du vil nu straks ile 
til hende og ophidse hende til Modstand I Deraf 

vorder der intet! Jeg gaar nu lige til Dronningen, 
og skal da Sagen straks vorde afgjort mellem 
Anna og migU 



Tiende Kapitel. 
I Dronningestolen. 



Dronning Dorothea havde, som hun plejede, 
begyndt Dagen med at holde en Morgenandagt i 
det Kammer, hvor hendes Gemal havde tilbragt 
sine sidste Levedage og udaandet sin ædle Sjæl. 
Derefter havde hun givet sine Jomfruer Frihed og 
ladet Birgitte Gjøe kalde til sig. 

Da Fru Birgitte havde kysset Dronningens 
Haand og var kommen til Sæde, sagde Hendes 
Naade : 

«Vi komme lige fra Dødens Kammer og have 
der talt i Aanden med vor kære Gemal. Ak, Bir- 
gitte, mon vore Suk og Klager opfattes af hans 
aandelige Øre, som, det tror jeg vist, dvæler ved 
Guds Trones Fod, nu selv Undersaat midt i Eng- 
lenes Skare .?*» 

«Gud signe Eders Naade,* svarede Birgitte, 
«:hvis Hjerte hænger saa trofast ved sin Kærlighed, 
det jeg fuldt vel forstaar; thi om nogen Gemal har 
fortjent slig Troskab, da vel Kong Kristian, høj- 
lovlig Ihukommelse I Dog bør vi vel tænke, at 
eftersom Eders Naades høje Gemal nu er der, 
hvor der ikke høres Suk, ej Graad, ej Tænders 
Gnidsel, da er han ganske bortrykket og fjernet fra 
al den Elende, som end plager os hernede i denne 
Jammerdal. » 

<Og ganske uden Minde om og Forlængsel 
efter os?» udbrød Dronningen lidenskabelig, idet 
hun foldede sine Hænder og skuede opad. 

« Kundskab om sligt er os forholdt,* svarede 
Birgitte med Alvor. «Et tykt Forhæng dølger det 
Hisset for os og løftes først, naar vore befriede 
Sjæle fare herfra til de evige Boliger. Det er da 
ørkesløst at gruble over den Sag; men ønsker 
Eders Naade at vide mine Tanker derom, da ere 
de disse: at uden Minde om dette Liv kan jeg ikke 
forestille mig nogen henfaren Sjæl at være, og vil 
jeg da kalde det, Eders Naade benævnede For- 
længsel, en kort, frydefuld Forventning om en 
Genforening, som er nær forestaaende, eftersom 
der i Evigheden ikke kan være nogen Tidens 
Tynge.* 

«Tak, Birgitte, Hjertens Tak for de gode Ord 
og for den skønne Tanke,* svarede Dronningen 
rørt. «Ak, Gud fri eder for at prøve vore Kaar 
og en Enkes tunge Lod! Vore Anfægtelser ere 
svare ! » 

« Derfor venter jeg at vorde forskaanet,* sva- 
rede Birgitte Gjøe med et Suk, «svag af Helbred, 
som jeg er og dertil ældre af Aar end Herluf. 
Dog kun Gud Herren ved, hvad Tiden skal bringe 
os. Han være priset, hvor det saa gaarl» 

«Ja, I har Raad, Hjælp og Tilflugt, ikke saa 
vil Dog klage vi ikke. Kongen er os en kærlig 
Søn, omhyggelig for vor Person, os til Vilje i alt 
uden i eet. Ak, Birgitte, hvad tænker I om det 
i Gaar?» 

«Jeg fristes til at tænke som saa,» svarede 
Birgitte Gjøe, c at jeg gjorde ilde i at føre Anna 
til Eders Naade, og at hun maa herfra igen.» 

«0 nej, saare nødigt afse vi hende nu, saa 
kær hun er bleven os 1 Hos ingen af de Jomfruer, 
vi have eller nogen Tid havde, fandt vi saa godt 
og oprigtigt et Sindelag, saa stor Forstand og slige 
Gaver til med Ynde at omgaas os og være os til 
Behag. Hvad enten hun taler eller hun tier, enten 
hun smiler eller ser tungsindig paa os, er hendes 

Nærværelse os til Trøst og Lise og hendes klare 
Øjnes Lys som Solskin for os.» 

Birgitte Gjøe slog Hænderne sammen og 
udbrød : 

«Eders Naade, det er jo som talt ud af Kon- 
gens Hjerte! Man skulde tro, at det var ham og 
ikke Eders Naade, der havde sagt de Ord, og har 
Eders Naade der selv givet kraftig Bevis for, hvor 
nødagtigt det er, at slig farlig Jomfru maa bort fra 
Kongens Øjne.» 

«Men sig mig da,» spurgte Dronningen, char 
I skiftet Mening om hende? Sætter I ikke mere 
Lid til hendes Fornuft og faste Vilje?* 

«Hvor findes vel den elskende Jomfru, » sva- 
rede Birgitte, <som kan modstaa den Mand, hun 
har kær, naar det ene Stormløb følger paa det 
andet, og dertil villige Hjælpere lægge Snarer for 
hendes Fod?» 

<Jeg tænker, at vi have fundet hende,* sagde 
Dronningen med fast Stemme. «Anna er ikke som 
andre unge Jomfruer; der er i hendes Hjerte en 
fast Grund; hun har bygget sit Hus paa Klippen^ 
som er Jesus Kristus. Krævedes det af hende^ 
vilde hun ofre sit Liv for sin Tro, og saalunde vil 
hun og gøre sin Pligt, om saa hendes Hjerte brister 
derved. Med andre Ord, Birgitte, vi have her et 
Ler, paa hvilket Gud aandede og til Tider deraf 
dannede Martyrer.* 

cDog beder jeg til,* sagde Birgitte Gjøe, «at 
Gud Herren ikke vil sætte hende paa saa haard 
en Prøve I Lader os haabe. Eders Naade, at Kon- 
gen kommer til Fornuft, og at Faren driver over!* 

Derpaa talte Dronningen med hende om mere 
dagligdags og huslige Anliggender; men de vare 
ikke komne ret langt dermed, førend en Ædel- 
knabe traadte ind og meldte Kongen. Dog fik 
Drengen ikke Tid til mere end det samme, thi Kon- 
gen kom lige i Hælene paa ham, og da Birgitte 
Gjøe saa Hans Naades ophidsede Ansigt og fun- 

klende Blik, tænkte hun, at alt andet end Fornuft 
nu raadede i ham. 

Hvor meget hun end følte sig fristet til at 
blive, skønnede hun dog straks af Kongens bydende 
Blik, at hun maatte fjerne sig, hvad hun da ogsaa 
gjorde, efter at hun havde nejet for Kongen, der 
gav hende et Nik med paa Vejen; og nu vare 
Dronningen og Kongen alene. 

«Min kære Fru Moder, » sagde Kongen og 
skred straks til Sagen, <nu er den Stund kommen, 
da det maa afgøres, som længe har staaet for. Jeg 
er kommen for at forkynde eder, at jeg agter at 
gøre Anna Korfitsdatter til min Gemalinde — >. 

« Frederik,* udbrød Dronningen og løftede sin 
Haand, «tal ikke saa højt; der kunde være Lurere 
ved Døren 1 Ak, min kære Søn, besind dig dog 
paa, hvad du siger og gør, betænk — » 

«Ej,> faldt Kongen ind, « jeg har besindet mig, 
det maå I tro, Moder ! Frygter saa heller ikke for 
Lurere, fordi jeg netop ønsker, at det, jeg nys 
sagde til eder, skal vorde kundbart.* 

«Jesus,» sagde Dronningen blegnende, «hvad 
er sket? Er du ved din Samling?* 

Kongen fattede sig nu og satte sig paa en 
Løjbænk lige over for Dronningen: 

«Nu, nu, min kære Fru Moder, forlad mig, at 
jeg for lidt hastig paa. Min Vej til Lykken gaar 
for Sandten som gennem et Tjørnekrat, man river 
sig til Blods og vorder gram. Nu kommer jeg til 
eder for at faa Lægedom for mine Saar, Trøst i 
min Vaande og Bistand af eders moderlige Haand. 
Alle staa mig imod paa Jørgen Lykke og Otta 
Krumpen nær, men ingen af dem er mere stridig 
end Ejler — » 

<De vide om dit Forsæt?* spurgte Dronnin- 
gen bestyrtet. «Ak, Frederik, hvi kom du ikke 
først til mig?> 

fSaa sagde og Ejler,* svarede Kongen 1 en 
bitter Tone; «men hvad mon jeg havde hentet mig; 

hos eder, som hos ham, uden Besværgelser om at 
lade Anna fare og skarpe Indsigelser? Hvortil da 
de Omsvøb? Jeg vil ikke høre derom; jeg har 
beraadet mig med Gud og min Samvittighed, jeg 
er ens med mig selv, og jeg har handlet derefter. 
Jeg har kundgjort for dem af mine Raader, som 
ere til Stede, min Vilje, og kommer nu til eder og 
spørger eder, om I, min egen Moder, som bar mig 
under eders Hjerte og hidindtil stedse elskede mig, 
vil lade mig i Stikken. » 

Dronningen løftede sine Hænder, slog dem 
sammen og saa paa Kongen med et Blik, fuldt af 
Ømhed og Bekymring, men hun lod atter Hæn- 
derne synke i sit Skød og rystede paa Hovedet 
uden at frembringe et Ord. Dog var hendes Mine 
ham Svar nok. 

«Jeg skønner, hvorlunde Sagen staar,» sagde 
han med stigende Heftighed. <I er med i Sam- 
mensværgelsen, ja dens Hoved, har end hun, som 
nys gik af Stuen, sin store Part af Skylden. Gerne 
ser I mig ydmyget, ja usalig for Resten af mit Liv, 
kan I blot forpurre dette og — » 

Men nu rejste Dronningen sig og afbrød ham, 
idet hun saa ham fast i Øjnene og sagde: 

« Frederik, jeg ser i Aanden din Faders dyre- 
bare Skikkelse, jeg føler hans alvorsfulde Blik, det 
jeg mindes fra hans sidste Dage, hvile paa os og 
hører hans kære Røst, den jeg aldrig glemmer, 
lyde i mine Øren. Om han end var hernede 
iblandt os, hvad vilde vel han sige til dette, hvor- 
lunde vilde hans Formaning lyde, hvis sidste Tanke 
'kun drejede sig om at give dig en fyrstebaaren 
Gemalinde, som kunde styrke Kronens Magt og 
lade den gaa i Arv til retmæssige Arvinger i vor 
Slægt? Mon han ikke vilde støde dig fra sig som 
en vanartet Søn, der, forblindet af Lidenskab, svig- 
tede sine hellige Pligter mod vort Huses Værdighed 
og Rigets og Folkets Vel? Det vilde han visselig 
have gjort, og naar din Samvittighed siger dig, at 

det, hvortil din Hu nu staar, vilde have draget din 
Faders Forbandelse over dit Hoved, da bør du 
ikke gøre det.» 

Kongen, som havde slaaet sine Øjne mod Gul- 
vet for Dronningens funklende Blik, hævede det nu 
atter og sagde med fast Røst: 

«Lad min kære Faders Aand, som nu er hos 
Gud, forblive i sin Saligheds Fred, og han maa ikke 
ved eders Paakaldelse drages herned 1 Fader og Søn 
have stundom hver sine Tanker og hver sin Vilje. 
Saa gik det os; og jeg maa da med Sorg sige, 
at havde han levet længere, vilde hans Nærværelse 
her paa Jorden ikke have forandret mit Forsæt, og 
denne Sag vilde have voldet Ufred imellem os; 
thi det skal I vide, Moder, at saa elsker jeg Anna 
Korfitsdatter, at hvad Enden end bliver, og selv 
om hun ikke vorder min, jeg vil dog ikke glemme 
hende, saa længe der er Liv og Aande i migl» 

«Ak,» udbrød Dronningen og sank tilbage i 
sin Stol, € dette volder min DødU 

<Nej,» svarede Kongen, idet han greb hendes 
Haand, c det skal netop vorde eder til Liv og 
Glæde 1 Ingen, det ved jeg, skønner Annas Dyder 
og store Værd bedre og skatter dem højere end I. 
Ikke kan I i nogen Fyrsteslægt udpege mig en 
Brud, mere værdig til at vorde en Konges Hustru 
og klæde Tronen ved hans Side. Den ydre Vær- 
dighed og Glans, Fødselen ikke gav hende, den 
forlene vi hende med; hun vil bære Kronen, som 
var hun født til den, og snart vil al Spot for- 
stumme, og Folket vil juble og hylde hende og 
takke os, fordi vi gav det saa fager, forstandig og 
god en Moder. » 

Dronningens Aasyn viste, at Kongens varme, 
indtrængende Ord havde rystet hende. Han kys- 
sede hendes Haand, slap den, rejste sig og vedblev: 

«Vær nu god, gør mig lyksalig og høst Tak 
derfor af det ganske Folk! Sagen ligger i eders 
Haand. Eders Vilje er en Lov for Anna, eders 

.Aana Hardenberg. 19 

kongelige Ord vil bortvejre alle hendes Tvivlsmaal, 
Lad hende kalde hid, før hende til mig, læg hen- 
des Haand i min, og jeg vil takke eder til min 
sidste Stund!* 

«Jeg gør det ikke I Ikke kan jeg glemme, af 
hvilken Rod jeg er kommen, og hvis Blod der paa 
baade Sider flyder i dine Aarer. Ikke skal du paa 
din Kongebane have en Klods om Foden, eller 
Kronens Værdighed forringes ved Frændskab med 
dine Underdaner. Hvad tykkes du om at faa til 
Svoger en Stodder som Erik Korfitsen til Tors- 
lunde og kaldes Broder af ham? Hvor vil du 
bjærge dig for det store Paahæng? Mon dine Sø- 
skende ville kalde din Hustru Søster, mon Anna 
og Avgust nogen Tid oftere ville drage hid fra 
Sachsen og gæste vort Hof? Dog, dette er ikke 
det værste. Ikke vil Folket juble, som du ind- 
bilder dig, men med Mishag høre om dit Valg, og 
Rigets gode Mænd og Kvinder ville holde sig fra 
dit Hof og vorde oprørske. Sæt ti Kroner paa 
Anna Korfitsdatters Hoved, hun vil dog aldrig 
vorde nogen ret Dronning, og skænker Gud dig en 
Søn, vil han ikke blive kaaret til Konge, og den 
Herlighed og Magt, Gud Herren forlenede dig med, 
og som i dine Hænder er som betroet Gods, vil 
mulig ganske glide os af Hænderne og helt være 
tabt for vor Slægt. O, Frederik, du ved ikke selv, 
hvad du gør! Gud gengive dig din Forstand I 
Ilde nok, at du alt er gaaet saa vidt, men dog 
bedre at bryde af, mens det er Tid, end føre denne 
Daarskab til Ende.* 

Kongen havde med Møje behersket sig og hørt 
Dronningens Tale til Ende. Flere Gange gjorde 
han Mine til at afbryde hende, men hun lod sig 
ikke standse deraf 

Nu stod han dødbleg og stirrede paa hende; 
hun kendte dette stikkende Blik, et Vidnesbyrd 
om, at alt det onde var oppe i ham, hans Øren 
døve og enhver Formaning spildt paa ham. Hun 

mindedes ofte at have set ham saaledes som Dreng, 
og at man da maatte bruge Stokken som det sidste 
Argument. 

Men nu var han vokset fra Stokken. Han stod 
der ikke alene som en fuldmyndig Mand, men som 
Herre og Konge. Hans Svar blev da heller ikke 
vilde og trodsige Ord, men afgørende Handling. 

Han greb en Sølvklokke, som stod paa et lille 
Bord ved Dronningens Stol og ringede; og da en 
af Ædelknaberne indfandt sig, sagde han til ham : 

<Gaa til Fruerstuen og bed Anna Korfits- 
datter komme hid. Hendes Naade begærer hende 
i Tale.> 

Inden Dronningen havde besindet sig, var Dren- 
gen ude af Døren. 

« Frederik, hvad gør du? Hvad vil du nu?» ud- 
brød hun. 

cjeg vil have min Dom af hende, som ene 
i denne Sag har Ret til at fælde den,» svarede 
Kongen. 

cDet maa ikke ske,> udbrød Dronningen og 
gik hen imod Døren, men Kongen sagde i sin kol- 
deste Tone: 

«Jeg formener, at Eders Majestæt gør klogest 
i at lade det ske her, hvad I dog ikke kan fore- 
bygge. » 

«Hun gør det ikke,» sagde Dronningen, idet hun 
atter fjernede sig fra Døren. «Du lider et forsmæde- 
ligt Nederlag. » 

«Nu, vi faa se,» svarede Kongen tillidsfuldt; 
<men jeg vil tale med Anna i Enrum enten her 
eller et andet Sted.» 

Dronningen gik i stor Uro op og ned ad Gulvet, 
og Kongen stod ved Vinduet med korslagte Arme, 
indtil Døren gik op, og Anna traadte ind. 

Kongen gik hende straks i Møde, greb hendes 
Haand, førte den til sine Læber og sagde i stor 
Sindsbevægelse til hende: 

19* 

«Det er os, der begærer en Samtale med 
eder, Jomfru Anna, om Dronningen da tilsteder det?» 

« Tilsteder det?» udbrød Dronningen harmfuld; 
men hun fattede sig igen. <Nu, lad det ske, at 
vi kunne faa en Ende paa den Pine!> 

Idet hun gik forbi Anna, saa hun hende ind i 
Øjnene og sagde: «Vi sætte vor fulde Lid til digl 
Lad nu Kongen fomæmme, at ikke du, som han, 
har tabt Hovedet I » 

Anna, som havde ladet sit Blik med Forun- 
dring og Bestyrtelse vandre mellem Dronningen og 
Kongen, gættede nu, hvad det gjaldt, drog sin 
Haand ud af Kongens og udbrød i stor Angest: 

«0, Eders Naade have mig forskaanet for 
dette I > 

«Nødigt,» svarede Kongen i en skarp Tone; 
€og skulde jeg mene, at den Jomfru, hvem jeg har 
trykket til mit Bryst, og hvis Læber have mødt 
mine i Kærligheds Fryd, hun kan vel ikke vise 
mig saa af, naar jeg kommer og siger til hende: 
Vil du være min Hustru ?» 

«Nu se Herren til os i sin Barmhjertighed I » 
udbrød Dronningen bestyrtet og forarget; hun 
havde nemlig ikke vidst, at det var kommet saa 
vidt mellem Kongen og Anna. 

Hun maalte Anna foragtelig med Øjnene og 
gik ud af Stuen med en Mine, som tydelig nok 
sagde, at nu havde hun aldeles opgivet Ævred. 

Da Døren havde lukket sig efter hende, vendte 
Kongen sig til Anna: 

cKom nu, mit Hjerte, og lad os ene afgøre 
mellem os den Sag, af hvilken vort Livs Lykke 
hænger U 

Den blussende Skamrødme, som Kongens hen- 
synsløse Ord og Dronningens Svar og strenge Blik 
havde fremkaldt paa Annas Aasyn, afløstes nu 
af en dødelig Bleghed, og hun udbrød med kla- 
gende Røst: 

«Nu har Eders Naade gjort mig det værste, 
I kunde I » 

«Da ere vi jo over Bjærget,* sagde Kongen, 
«og efter Pinen kommer nu Husvalelsen, saa den 
første snart vil kunne glemmes. Kom, sæt dig og 
hør migl» 

Han greb Annas Haand og førte hende hen 
til det nærmeste Sæde, som var den skønne Stol, 
i hvilken Dronning Dorothea plejede at sidde, naar 
hun gav Foretræde. En kunstfærdigt udskaaren 
Fyrstekrone prydede den høje Egetræs Ryg og 
saas som et varslende Symbol over Annas Hoved, 
da nun havde taget Plads. 

Saaledes kom hun, uden at hverken Kongen 
eller hun i deres stærke Sindsbevægelse gjorde sig 
nogen Tanke derom, til at sidde i Dronningestol; 
dog stod det snart klart for hende, at Afgørelsen 
nu var lagt i hendes Haand, og at hun ikkun be- 
høvede at gribe til, om hun attraaede Magt og 
Herlighed og den øverste Plads over alle Kvinder 
i Rigerne. 

Kongen blev staaende foran hende og saa paa 
hende med et Blik, som fik hende til at sænke sit. 

« Mange Ord ere ikke mere fornødne mellem 
os, Annal Dit Hjerte er mit Eje, og ingen kan 
rive det fra mig, det skønner jeg grant. Kun 
har andres Haardhed lagt en Tynge paa dig 
og holdt dig fra mig. Nu er den Byrde afkastet. 
Vord nu atter dig selv, som du var i hine lyksalige 
Dage paa Malmøhus, da det blev begyndt, som nu 
skal fuldbyrdes I » 

« Eders Naade, » svarede Anna og saa paa 
Kongen med et tungsindigt Blik, «jeg var dengang 
som nu og har stedse været den, jeg er, lyttende 
til min Samvittigheds Røst og fuld af stor Uro og 
Bekymring over det. Eders Naade havde for med 
"^^g- J^g ^^^ ^^^ Haanden paa Hjertet sige, og 
Eders Naade tør ikke nægte det, at havde jeg 
faaet Held til at raade mig selv, og var I ikke hin 

usalige Aften ukaldet trængt ind til mig, da vilde 
det aldrig være kommet saa vidt imellem os.» 

<Lad saa være,> svarede Kongen sagtmodig. 
«Din Blufærdighed gør dig end kærere for mig. 
det er dog mig, Anna, du elsker; ej Kronens Glans, 
ej Æresyge drager dig. Eftersom nu en slig Ømhed 
for min Person, ganske ubesmittet af Egenkær- 
lighed, er som et sjældent, uvurderligt Klenodie, 
som ingen Mand paa Jorden kan tilkøbe sig, var 
han end rig som en Krøsus, da har jeg nu sat alt 
ind paa at vinde den kære Person, i hvis Bryst der 
slaar et sligt trofast Hjerte, mere værd end alle 
Jorderigs Skatte. » 

«Gud lønne Eders Naade for de gode Tanker, 
I har om mig,» svarede Anna med det samme 
alvorsfulde Blik; c men de ere overvættes og en 
Kristen uværdige. Jeg er et skrøbeligt Menneske- 
barn med flere Lyder end Dyder, det Eders Naade 
vel skulde sande, om vi kom hinanden nærmere. 
Den Svaghed, som en kort Stund kom over mig, 
fortjener sandelig ikke at kaldes et Klenodie, nej — > 

«Anna,» faldt Kongen heftigt ind, <var din 
Kærlighed til mig da kun Trolddom og Blendværk. 
Har du mig ej mere kær?» 

Anna saa hurtig op, og der viste sig som et 
Lysglimt i hendes kloge Øjne: 

«For Gud,» sagde hun, «jeg tror, at Eders 
Naade der traf det rette! Hvad min Kærlighed 
fordum var, derom er det nu ørkesløst at tale, 
eftersom den nu er bleven som en hendøende Gnist, 
der snart vil udslukkes. » 

«Hvad maa jeg høre?» udbrød Kongen og lod 
se et vantro Smil. « Sagde dine Læber end aldrig 
før en Løgn, saa gjorde de det dog nu.» 

«Ak, de sagde vist mange,* svarede Anna med 
et Suk, csomme Tider naar de talede, til andre 
Tider, naar de tav.» 

«En ond Aand har besat dig,» sagde Kongen 
og vandrede frem og tilbage med hastige Skridt. 

«Nej en god,> svarede hun, «thi nu tænker 
jeg ikke mere paa mig selv, men kun paa Eders 
Naades sande VeL» 

I det samme gik det op for hende, hvor det 
var hun sad; hun rejste sig hurtig og forlod Dron- 
ningestolen, idet hun saa til den med et sky Blik. 

<Gaa ikke herfra,* sagde Kongen og traadte 
mellem hende og Døren; «jeg har mere at sige 
dig. Hør nu, hvad jeg har gjortl Jeg har samlet 
mine Raader og forl^ndt dem min Beslutning, at 
jeg vil gøre dig til min Gemalinde — » 

<Ak,» udbrød Anna virkelig forskrækket, «hvor 
kunde Eders Naade dog handle saa fremfusende U 

<Ikke gjorde jeg dette fremfusende,* svarede 
Kongen barsk, «men med velberaad Hu.> 

«0g de forargedes alle og raadede alle fra?» 
spurgte Anna hurtig. 

«Nej, ikke alle.* svarede Kongen. 

«Alle, Jørgen Lykke undtagen,* svarede Anna, 
«og den, der stod Eders Naade haardest imod, var 
Farbroder; og saa gik Eders Naade til Dronningen, 
hvor Dysten blev end haardere — o, jeg kan stille 
mig det alt for, som om jeg havde set det og hørt, 
hvad der blev talt.* 

Hun læste i Kongens Blik, at hun havde truffet 
det, saa tydelig afspejlede hans Aasyn den Skuffelse 
og Harme, han havde døjet. Saa hævede hun stolt 
sit Hoved og sagde med en Fasthed, som fik Kon- 
gens Hjerte til at synke i hans Bryst: 

«Nu skal jeg sige Eders Naade eet, og jeg 
haaber at blive troet: om saa alle eders Mænd 
havde raadet til, og Dronning Dorothea givet sit 
Minde, saa vilde dog mit Svar være blevet det 
samme. Jeg har været blind, det er sandt; men 
jeg blev seende i en bitter Stund, da Sløret blev 
taget fra mine Øjne; o, hvor bitter var den ikke I 
Mit Hjerte havde nær bristet derved. Ingen Sinde 
kan det Blendværk af Lyksalighed, hvormed jeg i 
min Vanmagts Tid frydede mit Hjerte, mere frem- 

trylles for mig; thi Guds Røst lød i den Stund i 
min Sjæl, som i Evas, da hun af Slangen havde 
ladet sig friste til at smage den forbudne Frugte 
og jeg blev jagen af Paradis, som jeg aldrig mere 
tør træde ind i.> 

«Sig ikke mere I > udbrød Kongen med dyb 
Smerte i sit Blik og i Klangen af sin Røst. 

«Jo,» vedblev Anna med Feberblus paa sine 
Kinder og Ud i sit Blik; <nu skal det siges og siges 
saa, at Eders Naade ingen Sinde glemmer det. 
Min Samvittighed sagde til mig: formasteligt er det 
af dig at attraa slig Højhed, hvortil du ikke blev 
født, at trænge dig op der, hvor du ikke har hjemme 
og stedse vil være som en ildeset og ringeagtet 
Gæst, en Skillevæg mellem din Herre og Konge 
og hans Frænder, en Tynge ved hans Fod paa 
hans Herskerbane, en Plet paa hans Krones gyldne 
Ring, som ej Tid, ej Slid, ej Taarers Strømme kan 
tage bort; og naar den Elskovs Ild, som nu gløder 
i hans Hjerte, er slukt, da bliver kun til Rest en 
rygende Tomt af bitter Ve, Fortrydelse og Nag. 
Er du din Herre og Konges sande Veninde, da sig 
ham dette og besværg ham at lade denne Daar- 
skab fare I Og da var det, som saa jeg for mig 
min kære, hensovede Faders Skikkelse. En for- 
standig og gudfrygtig Mand var han, og mangen 
Formaning, som i levende Live lød til mig fra hans 
Læber, gemmer jeg tro i mit Hjerte. Hans Røst 
lød i mine Øren, og jeg hørte ham sige: saa er 
det ret. Annal Staa fast og gør din Pligt! Nu er 
det sagt, Eders Naade, og jeg har gjort, hvad jeg 
maa gøre og kan ikke andet; og det er min inder- 
lige Bøn til Eders Naade, at I vil gøre som jeg 
og se Sagen an paa samme Vis; da skal I komme 
til at sande, at efter al denne Ve kommer Fred, 
og vil skønne, at jeg har set Tingen an, som den 
i Sandhed er, og Eders Naade vil engang takke 
mig, fordi jeg stod imod og frelste eder fra eder 
selv. » 

Kongens Blik bavde hvilet ufravendt paa hendes 
Aasyn, mens hun talte. Mens disse Alvorsord lød 
i hans Øren med en Gravklokkes Klang, der ringede 
hans Livs Glæde til Jorden, inddrak hans Øjne 
hendes Sjæls rene og skønne Lys, som straalede af 
hendes Blik og af hendes ædle Træk. 

Nu, da hun tav, rystede han sorgfuldt paa 
Hovedet. 

«Det var Nej og atter Nej. Anna, Anna, be- 
tænk vel, hvad du gørU 

Saa sørgmodig lød hans Røst, at hendes Hjerte 
bævede ved at høre den, og Taarerne vare ved at 
bryde frem. Da hun tav, for han op og sagde: 

«Er det dit sidste Ord? Er det uryggeligt?> 
og nu havde hans Røst en skarpere Klang. 

«Ja,» svarede hun; det lød som en Hvisken; 
men hun samlede al sin Kraft og sagde med fast 
Røst: «ja, Eders Naade, saa sandt hjælpe mig 
Gud, og jeg haaber at vorde salig 1» 

<Nu,» udbrød han ude af sig selv, «da er jeg 
en slagen Mand og den usaligste af alle I Og du, 
som siger, at du har mig kær, du har saaret mit 
Hjerte dybere og tilføjet mig en større Tort end 
noget andet levende Menneske I » 

« Eders Naade, » sagde Anna forskrækket og 
veg fra ham, c tæm eders Harme og lad mig nu 
fare med Fred I » 

Men han greb hendes Haand, saa hende ind i 
Øjnene og sagde: 

«Dog har du haft mig kær. Mindes du det 
ikke? Fordømte være de, der vendte dit Hjerte 
fra migl» 

f Fordøm ingen uden migl» svarede hun og 
søgte at slide sig løs. 

Men han drog hende til sig. 

«Anna, Anna, Gud Herren selv lod den Kær- 
lighed fødes i dit Hjerte, og nu myrder du den 
med koldt Blod?» 

Hun saa paa ham med et Blik, der lod ham 

føle, at den Kærlighed end levede, uagtet den ikke 
mere var et Glædens, men et Sorgens Barn. 

<Eder Naade,» sagde Anna bønlig, <vær nu god 
og frist mig ikke saa haardti I nævnede Gud 
Herrens Navn; jeg ved, at I tror paa ham, og at 
I har en Samvittighed. Nu bør I handle som en 
Kristen og som en kongelig Mand og lade mig 
fare, for at jeg kan agte og ære eder, hvad jeg 
lansker at kunne til min sidste Stund U 

Saa blidt og rørende lød hendes Røst, at Kon- 
gen slap hende med et Suk; hun vendte sig fra 
ham og gik uden at se tilbage. Idet hun ilede 
ind i det tilstødende Gemak, løb hun lige i Armene 
paa Dronningen, som stod der og stirrede paa Døren 
med spændt Blik. 

«Nu,» spurgte Hendes Naade hastig, c hvor løb 
det af?» 

Anna rystede som et Æspeløv og kunde først 
ikke faa et Ord frem ; endelig sagde hun hurtig og 
afbrudt: 

«Nu er det gjort! Eders Naade kan være 
ubekymret; ikke vorder jeg eders Sønnekone og 
Danmarks Dronning I > 

Der var Bitterhed i Tonen, hvormed de Ord 
hleve sagte, og da hun havde udtalt, brast hun i 
Graad; men Dronning Dorothea var for højsindet 
til at mistyde dette Udbrud af Svaghed. Det lod 
hende kun føle, hvor haard Dysten havde været, 
og hvilken stor Sejr denne unge, stærke Sjæl 
havde vundet over sig selv. 

Hun drog Anna til sig, gav hende et Kys og 
velsignede hende for hendes Standhaftighed. 

«Fra nu af skal du være for mig som en 
Datter I » 

Men da Kongen viste sig i Døren, og Anna 
blev ham var, flyede hun derfra. 

«Nu, hvad spaaede jeg?» sagde Dronning 
Dorothea til Kongen, der langsomt gik hen imod 



299 

hende; men derpaa tav hun, forskrækket over Ud- 
trykket i hans Aasyn. 

cHør nu, hvad jeg har at sige eder,> sagde 
han langsomt, og underlig haard og tør lød hans 
Røst. fTal ikke fra nu af til mig om Ægteskab! 
Jeg vil gaa ugift og barnløs i min Grav. I vilde 
ikke have Børnebørn ved mig, hvis Ret til Tronen 
kunde bestrides ; nu faar I ingen, og Fanden skænke 
da Kronen efter mig, til hvem han vilU 

« Frederik, » udbrød Dronningen, «hvilken for- 
mastelig, ugudelig Tale, en Kristen og en Konge 
lige uværdig! Dog, du er ophidset og ikke ret 
ved din Samling; det vil vorde anderledes og bedre 
med dig, naar dette er forvundet, og du er kommen 
til Besindelse.* 

cMener I, Fru Moder?* spurgte Kongen med 
et Smil, som huede Dronningen endnu mindre end 
hans mørke Mine før. 

«Vissselig,» svarede hun. <Ikke skal du gaa 
barnløs i din Grav, haaber jeg til Gud. Du skal 
vorde gift og hjemfaren længe forinden; saa og 
Anna, du med en fyrstebaaren Brud, hun med en 
af sine Lige, og da vil alt vorde godt.» 

«Det skal aldrig ske.» raabte Kongen og løftede 
sin knyttede Haand. « Ingen anden Mand skal faa 
Held til at tage Anna Korfitsdatter i Favn. Har 
hun vraget sin Herre og Konge, da skal hun blive 
Mand og Husbonde foruden til sin Dødsdag !» 

fGud se i Naade til os,» udbrød Dronningen 
og slog Hænderne sammen. « Hvilken ny Galen- 
skab er nu dette ?» 

«Ingen ny, nej en gammel, » svarede Kongen, 
«og blev det ikke gjort i Galenskab. Det skal I 
vide, at der bestaar en Pagt mellem Anna og mig. 
Hun har svoret ikke uden mit Minde at love sig 
bort til nogen Mand. Gudfrygtig og ordholden, 
som hun er, vil hun ikke bryde den Ed, lid derpaa !» 

«Og du,» svarede Dronningen heftigt, «vil 
ugudelig og hævnsyg, som du er, holde hende i 

Lænke for Resten af hendes Liv? Nu, det vil blot 
blive en evig Pine for dig som for hende.* 

<Lad hende smage den, lad hende smage den!> 
sagde Kongen bittert; c da blive vore Kaar lige; 
men hvad eder angaar, Fru Moder, da er denne 
Elende til sidst dog eders Værk. Af den Ukær- 
lighed og Haardhed, hvormed I har staaet mig- 
imod i denne Sag, vil I, som af ond Sæd, faa en 
bitter Høst. For Sandten, eders Haand er ikke 
vorden blødere med Alderen I Da jeg var Barn, 
sved det kun til Skindet, naar I straffede mig; men 
nu gaar det gennem Marv og Ben. Jeg er nu vor- 
den en saare arm Mand; thi med eet har jeg for- 
list baade min Fæstemø og min Moder. » 

Derpaa vendte han sig fra hende og for ud af 
Stuen, mens hun blev staaende og saa efter ham i 
stort Sindsoprør. 



EUevte Kapitel. 
Opbrud. 



For Resten af denne mindeværdige Dag her- 
skede der et Interregnum paa Koldinghus; thi Kon- 
gen gik fra Dronningen lige til sine egne Gemakker 
og indelukkede sig der, idet han forbød Hans 
Spiegel at indlade nogen til ham, det være saa, 
hvem det være vilde. 

Dog syntes det, at Dronningen ikke havde 
tabt Hovedet, og at hun gjorde et Forsøg paa at 
gribe Tøjlerne; thi straks, da Kongen havde for- 
ladt hende, lod hun Ejler Hardenberg kalde til sig 
og havde en lang Samtale med ham, hvorefter de 
andre Herrer af Raadet ogsaa bleve tilkaldte og 
hos Hendes Naade hentede sig den Besked, at 

den Sag, hvorom Kongen i denne Morgenstund 
havde raadført sig med dem, nu var opgiven, og 
jo mindre der blev talt derom, des bedre. 

Det var nu meget prisværdigt af Dronningen, 
at hun søgte at redde Skinnet og værnede om 
Kongehusets Værdighed og Ære, som Kongen selv 
i sin Lidenskab havde tilsidesat; men uheldigvis 
vidste endogsaa hver Dreng ved Hove, hvortil 
Kongens Hu havde staaet og hvad der havde været 
i Gære; og da ingen undtagen de meget faa ind- 
viede rigtig vidste, hvad der var foregaaet i de 
indre Gemakker, satte denne Uvished Indbildnings- 
kraften i Røre, og Rygtesmedene fik frit Spillerum. 

Der kom da mærkelige Historier i Omløb og 
bleve troede af mange. Saaledes fortaltes der, at 
da Kongen anholdt hos Rigets Hovmester om 
Jomfru Annas Haand, men fik Afslag, havde Hans 
Naade draget sit Sværd for at støde Ejler Harden- 
berg ned, saa at denne med væbnet Haand maatte 
værge for sit Liv — et Rygte, der ligesom andre 
af samme Art i Kong Frederiks Regeringstid vid- 
nede om Almenhedens i det væsendige rigtige Fore- 
stilling om Hans Naade, at han havde et meget 
hidsigt Sind. 

I Hovedsagen gik imidlertid alle Rygterne ud 
paa det samme og traf det rettr. Alle vare enige 
om, at Kongen havde mødt Modstand hos sine 
Omgivelser, og at Sagen var strandet; men hvad 
ingen, selv blandt de mere vidende, tænkte sig 
Muligheden af, var, at den Jomfru, hvem et saa 
stort Tilbud var blevet gjort, havde haft Kraft til 
selv at vise det af Først i senere Tider kom denne 
Sagens Kerne frem, og den stolte Jomfrus Skik- 
kelse kom til at staa i Traditionen, som den virke- 
lig var. 

De Herrer af Raadet følte sig imidlertid ikke 
tilfredsstillede ved den lidet oplysende Meddelelse, 
Dronning Dorothea havde afspist dem med. 

De havde kun faaet at vide, at Sagen var op- 

given, og det syntes næsten, at Hendes Naade vilde 
give det Udseende af, at Kongen frivillig havde 
trukket sig tilbage; men det troede ingen af dem 
paa. De fandt det utilbørligt at trænge ind paa 
Dronningen med Spørgsmaal, og ingen af dem 
havde taget Ordet undtagen Johan Friis, der dog 
havde ladet Hendes Naade mærke, at han ikke lod 
sig stikke Blaar i Øjnene, idet han sagde: 

«Vi begære ikke at trænge dybere ind i den 
Sag. Enten det nu er gaaet til saa eller saa, da 
glæder det mig oprigtigt, at dette er blevet til 
intet, og Eders Naades Ønske om Tavshed skal 
være mig en Lov.» 

Men da de havde forladt Dronningen, havde 
nogle af dem gjort Forsøg paa at udfritte Ejler 
Hardenberg; thi de tvivlede ikke om. at Hendes 
Naade jo havde vist ham fuld Fortrolighed, og 
den mest nærgaaende af Spørgerne var Jørgen Lykke. 

«Det kunde dog lyste mig at vide,> sagde han, 
f hvorlunde det egentlig er tilgaaet, og hvo der har 
staaet kongelige Majestæt saa haardt imod, at han 
nødsagedes til at give Sagen op? Ikke glæder jeg 
mig, som Hr. Johan, over, at min Herre og Konge 
har lidt dette Nederlag.* 

«Nu, Hr. Jørgen,* svarede Johan Friis, chvi 
slog I mig da ikke paa Munden og sagde det til 
Hendes Naade, da vi vare hos hende? Dengang 
var I stum som en Fisk I > 

«Til hvad Gavn at mundhugges med Hendes 
Naade ?» spurgte Jørgen Lykke, rød i Kammen af 
Vrede over denne Sigtelse for moralsk Fejhed. 
«Vi kende jo hendes Sindelag i det Kapitel; men 
hvad jeg undlod at sige Hendes Naade, det skal 
jeg for Sandten sige Kongen selv. Han skal dog 
vide, at ikke alle hans Mænd hovere over den Tort, 
der er overgaaet ham, og som er ham paaført af 
dem, der burde fremmet hans sande Vel og for- 
nemmelig undt Anna Korfitsdatter det bedre. » 

Dette sigtede tydelig nok til Ejler Hardenberg, 

som skønnede, at Skylden for eller Fortjenesten af 
Kongens Nederlag vilde blive tillagt ham; men 
dette hverken anfægtede eller smigrede ham. Det 
var hans oprigtige Ønske at dække Kongen og 
gøre, hvad han kunde for at den hele Sag blev 
begraven i Glemsel. Han gik altsaa ikke i Fælden. 

«Vi vide det alle, Hr. Jørgen,* var derfor hans 
Svar, «at Kongen i nogen Tid har haft saare uvise 
Venner og Raadgivere i eder og Sofie. Se nu, 
hvad Enden paa den Leg er bleven og vord klog 
af Skade 1 Mit Raad til eder er, at I nu ganske 
holder eder tilbage; thi saa meget vil jeg sige 
eder, at hvad Hans Naade i denne Morgenstund 
har oplevet, vil sandelig ingen lystelig Erindring 
være for ham, og sigte dertil turde blive som at 
røre ved en Byld; kunde snarere indbringe eder et 
Ørefigen end et naadigt Svar. Nærer I virkelig 
den store Hengivenhed for Hans Naade, af hvilken 
vi nogle Gange har hørt eder prale, da vis det nu 
i Gerningen, vær tavs og lad, som om intet var 
sket!» 

Uagtet Jørgen Lykke gav et vredt Svar, skrev 
han sig dog Advarselen bag Øret; men ikke saa 
Fru Sofie, der i sin ' Forbitrelse over sin Vanmagt 
trøstede sig med at udforske Sagens egentlige 
Sammenhæng, hvilket ogsaa til sidst lykkedes hende. 

Da de andre Herrer vare gaaede hver til sit, 
fulgte Johan Friis Ejler Hardenberg ind paa hans 
Kammer og fik nu af sin gamle Ven Rade paa 
Tingen. 

Da Ejler havde skudt Skodden for Døren, og^ 
han med sin Gæst var kommen til Sæde, sagde han: 

cNu skal du faa det at vide: Hendes Naade 
formaaede, enddog hun forsøgte det til det yderste^ 
lige saa lidet som vi andre at faa Kongen fra hans 
Forsæt. Han lod Anna hidkalde og havde hende 
længe for i Enrum; hun havde blot haft nødig at 
sige ja, og hun vilde været Kongens Fæstemø og 
snart hans Gemalinde og Dronning af Danmark; 

men hun stod fast, foreholdt Kongen hans Pligt og 
gav ham et purt Nej.» 

Johan Friis saa paa Ejler med et tvivlende Blik 
og spurgte: 

«Ved du det med Sikkerhed? Har du haft 
hende selv i Tale?> 

f Ja.» svarede Ejler Hardenberg bevæget; c mens 
Dronningen lod gaa Bud efter eder, ilede jeg til 
hende, fik hendes Bekræftelse og gav hende et Kys 
og min Velsignelse ; men hun var bleg som Døden, 
og hendes store Kvide skønnedes af hendes sorg- 
fulde Blik.» 

Johan Friis hensank nogle Øjeblikke i Tavshed, 
men udbrød derpaa: 

« Hvilket Under er ikke der sket I En ung 
Jomfru, i vore Øjne et Barn, har der udvist en 
Sjælsstyrke, som maa beskæmme de stærkeste af 
vort Køn. Vi have jo i det Punkt faaet Undervis- 
ning af Herren, som siger, at hvo, der behersker 
sig selv, er større end den, der indtager en Stad; 
og eftersom vi vide, at hun har Hans Naade kær, 
da maa vi tilstaa, at i hendes Selvfornægtelse er 
der Storhed. » 

«Dog ventede jeg mig dette af hende, » svarede 
Ejler Hardenberg, «om jeg end til samme Tid 
tvivlede, paa Grund af denne hendes Hjertes 
Svaghed.* 

«0,» sagde Johan Friis, « dette Hjerte maa være 
stærkt 1 Fra nu af vil jeg ære Anna Korfitsdatter 
som den første og bedste af sit Køn, langt mere, 
end om hun var gaaet derfra med Kronen paa sit 
Hoved.* 

«De Ord af din Mund fryde mit Hjerte, » sva- 
rede Ejler Hardenberg og trykkede sin Vens Haand ; 
«men lad os nu se Sagen i dens Følger. Vid, at 
Kongen har forkyndt Hendes Naade, at fra nu af 
vil han ikke høre tale om Ægteskab; han vil gaa 
ugift og barnløs i sin Grav.» 

«Aa hvad, 5) sagde Johan Friis og slog ud med 

Haanden, c det giver sig nok. Dette har sviet til 
Hans Naades Stolthed, han er gram i Hu, men det 
forvindes veL» 

«Deri turde du tage fejl,» svarede Ejler Harden- 
berg med Alvor, c Han har svoret, at Anna aldrig 
skal blive nogen anden Mands Hustru. Hun har, i 
den usalige Elskovsrus for to Aar siden, ladet sig 
binde af Hans Naade ved en Ed, at hun ikke uden 
hans Minde vil love sig bort, og saaledes ser Sagen 
endeløs ud.» 

« For tusinde Pokker,! udbrød Johan Friis, eder 
have vi den gamle Djævel Halsstarrigheden, som 
stikker ham i Kødet 1» 

«0g da skønner jeg grant, hvad der vil komme, » 
vedblev Ejler Hardenberg ; «jeg vil falde i Unaade ; 
min Tid vil snart være omme. Hvad om jeg fri- 
villig gik af? Kun lidet lysteligt er det at tjene slig 
ubillig og fremfusende Herre. Det sagde jeg og 
til Hendes Naade. » 

«0g hvad svarede hun dertil f» 

«Nu, hun bønfaldt mig om at blive paa min 
Post og støtte Kongen som før.> 

<Det samme gør jegU sagde Johan Friis med 
Fynd. c Han trænger for Gud dertil.* 

«Nu, Johan, » svarede Ejler Hardenberg sagt- 
modig, fikke bilder jeg mig ind, at jeg ikke skulde 
kunne undværes. Hans Naade kunde vel finde en 
Støtte saa god som mig, men ingen mere trofast. 
Vi ville da prøve at trække Tov sammen fremdeles; 
men vide skal du, at naar jeg bekvemmer mig der- 
til, da er Aarsagen den, at om jeg nu gik, vilde 
det give Sladren Næring, og dertil trænge vi ikke. 
Vi ville fremdeles gøre vort til at dække Kongen 
og værne om hans Ære, ja til Trods for ham selv!» 

«Ret saa,> svarede Johan Friis; c men det staar 
vel at haabe, at Hans Naade retter sig og gen- 
vinder sin Værdighed. Dog er jeg nu nysgerrig 
efter at se, hvorlunde han vil te sig efter dette, og 
hvad han nu vil gøre.> 

Anna Hardenberg. 20 

Det fik de til deres Forundring snart at se. 

Allerede den næste Morgen lod Kongen Johan 
Friis kalde til sig, lod ham forelægge sig alle Sager^ 
som trængte til Afgørelse, beholdt ham hos sig i 
flere Timer og røgtede saaledes sine Regerings- 
pligter med en hidtil uset Iver. Derpaa drog han 
paa Jagt med flere af Herrerne, kom sent tilbage 
og endte saa Dagen med et rigeligt Maaltid og et 
Drikkelag, som ikke gav det i Løvhytten paa 
Malmøhus synderlig efter i Vildskab. 

Saaledes gik det en Uge. Kongen holdt nu 
sit eget Hof og indlod sig ikke med Kvinderne, ja 
satte ikke i al den Tid sin Fod over sin Fru Moders 
Dørtærskel. Dog skikkede han hver Morgen Hans 
Spiegel til Hendes Naade og lod forespørge, om 
hun led vel. 

Dronningen sukkede, og Annas Hjerte bævede, 
naar de om Aftenen hørte den muntre Latter og 
de vilde Raab lyde op til dem fra Kongen og hans 
Drikkebrødre nede i Hallen. 

Det trøstede dem kun lidt, at Birgitte Gjøe 
sagde : 

c Saaledes er det og vorder ikke anderledes; i 
01 og Vin skal Glæden fordærves og Sorgen druknes, 
saa ere nu engang Mændene. Alt andet gaar op 
og ned; ene det bliver uforanderligt, at Bægrene 
maa fyldes og tømmes.* 

For Kongens Vedkommende holdt dette sørge- 
ligt Stik. En Efterklang af de Drikkelag, som fik 
Anna Hardenbergs Kinder til at blegne og aflokkede 
Birgitte Gjøe hine Visdomsord, er naaet til os i 
den gamle Vise, hvori der staar: 

Kong Frederik han sidder paa Koldinghus 
og holder med sine Svende et godt Rus. 

Saaledes gik det i syv Dage, og i al den Tid 
lod Kongen ikke falde et Ord til nogen Moders 
Sjæl om det, der var sket. Ikke engang Hans Spiegel 

kunde rose sig af, at der var blevet vist ham For- 
trolighed. 

Da Sofie Lykke udfrittede ham derom, sva- 
rede han: 

«Ædle Frue, Kongen er fra en naadig og med- 
delsom Herre bleven forvandlet til en ordknap og 
barsk; er over al Maade ømtaalig, farer op ved 
den mindste Modsigelse; sidder, naar han er alene, 
hensunken i Grublen, og er da det muntre Aasyn, 
han viser Hoffolkene, blot en Maske, som paatages, 
men atter aflægges, naar ingen Vidner er til Stede 
uden jeg, hans tro Tjener. Deri bestaar hele For- 
skellen og den Naade, han viser, at jeg faar se hans 
sande Aasyn og faar at se, hvor det staar til med 
ham, ilde nok, Gud bedre detl> 

«Men har I da ikke gjort noget Forsøg paa 
at faa Hans Naade til at give sin store Smerte Luft 
og trøste ham?y 

«Jo,» svarede Hans Spiegel med et ejendomme- 
ligt Smil paa sit glatte Ansigt, «een Gang; men 
da brusede Hans Naade saa op, at jeg troede, at 
han vilde lægge Haand paa mig.» 

<Sig mig,» spurgte Sofie Lykke, «mon Rigets 
Hofmester ikke efter dette maa fortrække? Kon- 
gens Ugunst maa dog nu ramme ham, og enddog 
jeg vel ved, at Hans Naade ikke saa uden Dom 
kan afskedige Rigets højeste Embedsmænd, turde 
dog paa den Vis Helvede blive Ejler Eriksen for 
hedt.» 

Da Hans Spiegel tøvede med Svaret, føjede 
hun til: 

<Sig dog, hvad I tænker. Hansi I ved mere 
end de fleste og har større Forstand paa Kongen 
end nogen anden Mand ved Hove.» 

fNu, ædle Frue, » svarede Hans Spiegel, smigret 
ved denne Ros, cmed Statssager tør jeg ikke be- 
fatte mig. Men skal jeg dømme efter mit Kend- 
skab til Personer, da spaar jeg, at Hr. Ejler vil 
hænge paa som en Borre, i sin Enfoldighed for- 

menende, at hans Pligt byder ham det; og min 
Herre selv vil, tænker jeg, for flere Aarsagers 
Skyld trykke sig ved at fare lige løs paa Maalet. 
Han vil se Tiden an — men vær tryg, det maa 
komme 1» 

«Jeg tænicer ligesaa,» sagde Sofie Lykke, idet 
hendes Øjne funklede af Hævnlyst, c Naar I mærker, 
at Vognen hælder, da skyd paal Flere end jeg vil 
vide eder Tak derfor !» 

Et Par Dage efter at Sofie Lykke i Smug 
havde afskudt den Pil mod sin Frænde og Mod- 
stander, vendte hun Hoffet Ryggen ; hun skønnede, 
at hendes Rolle der for denne Sinde var udspillet. 
Hun drog til Fyn for at øve sit Snilde paa et 
lavere Omraade , og her havde hun Magten, styrede 
sine Gaarde, regerede med sine Fogeder, udsugede 
sine Bønder og pugede Penge sammen. 

Oluf Krognos og Axel Walkendorf stod nede 
i Slotsgaarden, da hun drog bort. 

«Nu fortrækker hun, den lede Kvind,» sagde 
Oluf, «Aarsagen til al min Kvide.* 

«Lad hende fare af din Tanke,* svarede 
Axel; «hvad hun end vilde, hun spandt ej Silke 
derved.* 

«Ej,» lød Frants Bildes Røst pludselig bag 
dem, fl sende nok der min gode Værmoder en 
venlig Afskedshilsen?* 

Han saa med et Smil paa sine Venner, saa at 
de skønnede, at det ikke havde stort at sige, at 
ha,n samtidig rynkede sine Bryn. 

« Siger du ja og amen til den Velsignelse, 
Oluf gav hende med paa Vejen?* spurgte Axel 
Walkendorf med Lune. 

«Nu, kære Venner,* svarede Frants Bilde med 
større Alvor, end man i Regelen saa hos ham, 
«man maa gøre Ret og Skel mod enhver. Sandt 
nok, heller ikke jeg har eller vil faa stor Aarsag 
til at elske Edeles Stifmoder, al den Stund hun 
kun elsker sig selv, og om Edele er til Sinds som 

jeg heri, da tjener det til hendes Undskyldning, at 
Sofie Pedersdatters Blod dog ikke flyder i hendes 
Aarer. » 

<Ej,» faldt Oluf ind, idet hans Øjne lysnede 
skadefro, « efter denne Tales Begyndelse at dømme 
vil du vorde Fru Sofie en skarptseende Dattermand, 
den jeg under hende; men efter at du nu saa har 
fældet hende med Retten, er jeg nysgerrig efter 
at erfare, hvorlunde du atter vil oprejse hende ved 
Naaden?» 

«Det vilde du have erfaret straks, om du havde 
tiet og biet,> svarede Frants Bilde lidt skarpt. 
«Hør nu: da vi i Gaar vare^ samlede i Hallen, og 
Kongen gik forbi, som han vilde drage paa Jagt, 
med et Aasyn som en Tordensky, sagde Fru Sofie 
til mig: cEr dette ikke et sorgfuldt Skue, Frants? 
Og imens sidder Anna i Fruerstuen og græder. 
Kan det forsvares for Gud saa at skille to Hjerter 
ad, som elske hinanden? - — Jeg ser det paa dine 
Øjne, 01uf,» vedblev Frants Bilde, «at de Ord gør 
dig gram i Hu, og fatter det, men du faar dog nu 
høre det og bedst, at du ser Tingen an, som den 
i Sandhed er.» 

«0,» udbrud Oluf med et haanligt Smil, «du 
siger mig der for Sandten intet nyt! Du taler til 
en Ungersvend, som fra den Stund af, da han satte 
sin Fod ved Hove, øvedes i at taale, tie og gøre 
Bod.» 

«Nu, nu,» svarede Frants Bilde, « forlad mig 
det, at jeg blev lidt skarp. Jeg vilde sige: jeg 
fornam, at Edeles Moder mente det, hun der sagde. 
Hvad vi kalde ondt og maa misbillige, er tænkelig 
i hendes Øjne godt, og hun havde nu sat sit Hjerte 
og al sin Kraft ind paa denne Sag med Hans 
Naade og Anna og styrede mod det høje Maal 
med en Snildhed og Kækhed, som vi maa agte. 
Jeg er glad ved, at hun ej naaede sit Maal, men 
skønner, at havde Hans Naade haft hendes Snilde, 

Anna hendes Dristighed, da vilde Sagen vel have 
faaet en anden Udgang. :» 

fVel muligt, » svarede Oluf hidsig; <men jeg 
skønner af din Tale tvende Ting — først din Vær- 
moders store Snildhed, at hun sagde til dig det, 
der just maatte hue en elskende og lyksalig Unger- 
svend, som du er, og saa gik fra dig, smykket 
med en løjet Følsomheds pralende Fjer — dernæst 
det, at du og din Edele have været paa det ahdet 
Parti og ønsket, at der maatte blive gjort en Dron- 
ning af Anna.» 

cNu ikke flere Ord eder imellem om den 
Sag,» sagde Axel Walkendorf, c det kunde ellers 
let ende med Kaardestød; men sig nu blot eet, 
Frants — hvorlunde tager Anna sit Nederlag?* 

«Hun er saare sorgfuld,* svarede Frants Bilde; 
« Edele siger, at hun dølger sig den meste Tid i 
sit Kammer og græder sine Øjne røde.» 

«Det begriber jeg,» svarede Axel i en bitter 
Tone, «ingen Spas det at gaa Glip af en Konge- 
krone I » 

<Nu,» svarede Frants, «jeg vil hellere tro, 
som min Værmoder sagde: fordi hun nu er sldlt 
fra den, hun har kær. Dog nu maa jeg bort,» 
sagde han og gik. 

<Hvad tænker du saa om hende?* spurgte 
Axel Oluf, da de var alene. 

«At hun er en anden, end jeg engang troede, 
en æresyg og letfærdig Jomfru,* svarede Oluf 
bittert. 

«Har du set hende, siden hun forgangen Aften 
gik af Dansen, og hendes Kinder blussede, da 
Kongen kyssede hendes Haand?* 

«Nej, og du,» spurgte Oluf. 

«Ja, i Kirken med Hendes Naade i Søndags. 
Hun var hvid som Marmor, men holdt sig stolt 
som en Svane ; skænkede mig ej et Blik. Nu, det 
havde vel sin Aarsag; jeg hviskede hende hin 
Aften et Sandhedsord i Øret, hvad hun vel ikke 

har tilgivet mig; og dog Oluf, blev jeg blød om 
Hjertet, da hun skred forbi mig saa fremmed, og 
det bæres mig for, at jeg der saa hende for sidste 
Gang i mit Liv.> 

c Axel, » udbrød Oluf med et tungsindigt Smil, 
<:vær nu sandru og tilstaa, at Anna har været for 
dig mere end en Søster. Jeg har tænkt saa i nogen 
Tid, men fordulgt det. Jeg er ikke nidkær, nu er 
det mig lige godt. » 

fEn Djævel hviskede mig stundom sligt i 
Øret,» svarede Axel og blev blussende rød, c men 
som jeg sagde til ham, siger jeg nu til dig: Du 
lyver 1 Min Brud, det er mit Sværd; hun skal, 
naar Tidens Fylde er der, føre mig til Dødens 
Alter, og fra den Brudefærd gaar min Sjæl til 
Paradis.* 

Hans Øjne funklede, og hans Kind blev bleg, 
mens han talte. 

fDin Sjæl er syg,» sagde Oluf med usæd- 
vanlig Mildhed i Blik og Stemme; c lad den fortøve 
her en Stund endnu og vorde karsk, inden den 
himler !» 

«Den vorder aldrig karsk, i svarede Axel med 
et Suk, »aldrig, mens den er i dette Dødsens Legeme. » 

«Nu kære Ven,» sagde Oluf rørt, « nødig 
vilde jeg miste dig. Du er vorden mig en saare 
dyrebar Broder; med dig kan jeg tale om hende, 
vor fælles Søster. Vi ville da vel naa til at ynke 
hende og ikke bære Nag til hende 1> 

«Tak, 01uf,» svarede Axel med et lyst Smil, 
« for de gode Ord, der aabenbare dig for mig, som 
du er, billigt tænkende, sagtmodig, Herre over dig 
selv og følende varmt for dem, du har kær. Jeg 
siger og mener, at Anna ikke vidste, hvad hun 
gjorde, da hun vragede dig; og skulde hun end 
skifte Sind, vilde det glæde mig, om jeg er oven 
Jorden. > 

I det samme kom Holger Rosenkrantz hen til 
dem og lod dem vide, at de maatte gøre sig rede 



312 

til at rejse. Kongen havde forkyndt, at han den 
næste Morgen aarle vilde bryde op og drage til 
København. 

Da Axel og Oluf kom op paa Slottet, saa de, 
at Svendene allerede færdedes travlt med Indpak- 
ning, og at Slutningen paa det Eventyr, der saa 
længe havde holdt dem i Spænding, nu virkelig 
nærmede sig. 

Den næste Morgen inden Afrejsen var hele 
Hoffet samlet i Hallen og ventede paa Kongen, 
der var gaaet ind til Dronning Dorothea for at tage 
Afsked med hende. Der herskede Tavshed i For- 
samlingen og i fleres Blikke saas spændt Forvent- 
ning, som om man tænkte sig Muligheden af, at 
der endnu i det yderste Øjeblik kunde ske noget. 

Til dem hørte ikke Kansleren. Johan Friis følte 
sig vis paa, at Eventyret var ude og tog derfor 
alt med filosofisk Ro. Hans gode Lune var oppe 
og søgte sig et Maal, hvad det straks fandt, idet 
han stødte paa Hans Skovgaard. 

Han tog Sekretæren i Knaphullet og smaalo. 

«Ej, Hans, enddog megen Græmmelse og djæ- 
velsk Fryd har regeret inden disse Mure i nogen 
Tid, saa vi alle af den ene eller den anden Aarsag 
have været nær ved at gaa fra Vid og Samling, 
er dog ingen Mand her paa Slottet at beklage 
som L» 

«Hvi saa?» spurgte Hans Skovgaard forundret. 

cAf den Aarsag, » svarede Johan Friis, «at I 
er blandt de tabende, og eders Tab kan udregnes 
i Penge.* 

c O ve!» udbrød Hans Skovgaard, c nu mindes 
jeg det — mine fyrretyve Rosenobler.» 

cNu Hans,» svarede Johan Friis og klappede 
ham paa Skulderen, c om I saa synes, da lad dem 
forblive i eders Fikkel De vundne Penge vilde 
ikke have bragt mig Lykke, og Holger Ottesen 
tænker sikkert som jeg, al den Stund den Hjerte- 
leg, paa hvis Udgang vi slog til Væds, for Gud, 

det jeg nu ved, har været for bitter en Alvorssag 
til at drive Spas med.» 

De fik straks Syn for Sagn til Bevis paa, at 
disse Ord var sande; thi nu kom Kongen. Han 
var ledsaget af Ejler Hardenberg, Holger Roaen- 
krants, Herluf Trolle og et Par af Hofsinderne, og 
han havde taget dette Følge med ind til Dron- 
ningen, netop fordi han vilde undgaa en Samtale 
under fire Øjne med hende. 

Hel ærbødig havde han kysset hendes Haand, 
og hun havde i alles Paasyn hjertelig omfavnet 
ham og ønsket ham en lykkelig Rejse, mens han 
lod Øjnene løbe rundt i Gemakket, og hans Mine 
blev mørk, da han i Jomfruernes Række savnede 
et Aasyn, for ham det dyrebareste paa Jorden. 

Nu fraadte han langsomt ind i Hallen, hvor 
alles Hoveder bøjede sig dybt for ham, og han 
med en aandsfraværende Mine hilste Forsamlingen 
og derpaa blev staaende, hensunken i dybe Tanker. 

Alles Øjne vogtede paa ham, og for enhver, 
der var fortrolig med hans Ydre og Maade at være 
paa, maatte det være iøjnefaldende, hvilken kende- 
lig Forandring der 'i den sidst forløbne Uge var 
foregaaet med ham. 

Den Ungdommens og Haabets Solglans, der 
havde lyst af hans livlige Øjne, var vegen for en 
stikkende Skarphed i Blikket, hans Ansigt var ble- 
vet mere magert, og ved hans Mund var der et 
Træk, som ikke havde været der før, en Rune, 
som Græmmelsen havde gravet der, og som den 
vilde Glæde, naar han søgte Glemsel paa Bunden 
af Bægeret, ikke havde kunnet glatte og udslette. 

Hans Ungdomstid var forbi, Manddommens 
Tid oprunden for ham. 

Som om han følte det og at det var unyttigt 
at se tilbage, hævede han pludselig sit Hoved, slog 
op med Haanden og sagde: 

«Nu forti Vi have for Gud nu intet mere at 
tøve efter 1> 

Saa gik han ud af Hallen og ned i Slotsgaar- 
den, hvor han steg i Sadlen og red bort paa sin 
graa Hingst, den samme, der havde baaret ham 
dansende til Hillerødsholm, da han søgte sin Hjer- 
tenskær der, og faret med ham gennem Busk og 
Krat, da hun red glad ved hans Side og stirrede 
op mod Himlen, følgende Falkenes Flugt med sine 
straalende Øjne. 

Sorgfulde stirrede de nu efter ham fra Glarvin- 
duet i et lille Kammer oppe paa Slottet, da han raed 
sit store Følge red over Vindebroen, som sukkede 
under Hestenes Hovslag. 

Anna saa med bankende Hjerte, at han een 
Gang vendte sin Hest, blev holdende og saa til- 
bage. Hvor gerne havde hun ikke revet Vinduet 
op og vinket et kærligt Farvel til ham, for hvem 
nu hendes Bønner i lange Aar hver Morgen og 
Aften skulde stige til Himlen, nedbedende Velsig- 
nelse over ham og hans Kongegerning; men den 
samme stærke Magt, som havde holdt hendes 
Haand tilbage, da Danmarks Dronningekrone blev 
hende rakt, lammede den ogsaa nu. Vinduet blev 
lukket, og kun et dybt Smertenssuk undslap hendes 
beklemte Bryst. 

Han stirrede op mod Borgen, der laa der med 
sine graa Mure og knejsende Tinder som en Sfinks 
paa hans Lykkes Grav, Indehaver af en mørk, for 
ham uløselig Gaade. 

Derpaa vendte han sin Hest og red bort for 
at tumle sig paa sin Kongebane, føre Sceptret, 
bede sine Dyr og tømme sine Bægre, indtil han 
greb til Sværdet og styrtede sig i en blodig Krig, 
der ødelagde Landets Marv og bragte det og ham 
til Randen af Undergang, indtil det atter dagedes, 
og Lykken endelig syntes at tilsmile ham. 

Men vi have ladet Tæppet falde den Dag i 
Aaret 1560, da han red bort fra Koldinghus med 
et sorgfuldt Hjerte, og ville først atter oprulle det 

tolv Aar efter, da Trængselstiden er forbi, og det 
Øjeblik nærmer sig, da Pagten imellem ham og 
hans elskede omsider løses, medens de ad mod- 
satte Veje føres hver til sit Maal, og deres Livs- 
skæbne endelig besegles. 



Ende paa anden Bog. 



TREDIE BOG 



Første Kapitel. 
Den dulgte Sorg. 



Det var en barsk Aften med Snestorm først i 
Januar Maaned 1572. 

Uvejret for som en Hvirvelvind over Jyllands 
Bakker og fyldte Dalene med Sne, saa at hver 
Gaard eller Hytte» som laa paa det lave, blevom- 
skanset af Snedriver og afspærret fra den øvrige 
Verden. 

Saaledes gik det ogsaa paa Aakjær Slot oppe 
i Skanderborg Len. Det laa i Dalen ved sin Aa, 
omgivet af tætte Skove, hvis Træer nu pudredes 
af Sneen, mens det gamle Hus fra Tagenes Tinder 
og til dets Fod indhylledes i sin Vinterdragt og 
lignede en Kvinde, der, svøbt i Sørgelin og Enke- 
slør, unddrager sig Verdens Blikke. 

En Enke havde ogsaa fæstet Bo der; thi Aa- 
kjær var nu Birgitte Gjøes Len, og det var allerede 
syv Aar siden, at Herluf Trolle, kæmpende som 
Flaadens Admiral mod sit Fædrelands Fjender, 
havde faaet sit Banesaar og udaandet sin Heltesjæl. 

Som en kold Snemark, dækket med Dødens 
Lin, var vel i mangen bitter Stund nu Livet 
for flere end hende; thi mange gæve Mænd, som 
livsfriske red i Kong Frederiks Følge, da han for 
tolv Aar siden drog bort fra Koldinghus, vare farne 
heden, nogle langsomt hentærede paa Sygelejet, 
andre, og det var de fleste, bortmejede i et Nu 
paa Valpladsen. 

Ejler Hardenberg, den retskafne, pligttro Mand, 
havde først maattet tømme Unaadens beske Kalk 
og derefter Dødens, som bragte ham 'Fred og 
Naade i en Herres Tjeneste, der ikke svigter og 
aldrig skifter Sind. Den muntre og livsglade Frants 
Bilde, som for tolv Aar siden stod ved Indgangen 
til sin Lykkes Tempel, havde forladt det ad Dø- 
dens Port, idet han lod sit Liv i Søslaget ved Gul- 
land, hvor nu hans Ben hvilede, mens hans unge 
Hustru, før en livsglad Kvinde, nu sad paa Hved- 
holm i Fyn som en sørgende Enke ; og den tung- 
sindige Axel Walkendorf var omsider paa Axtorna 
Hede ved Svarteraa truffen paa den barske Mand 
med det blanke Glavind, som havde vist sig for 
ham i hans Drøm, og fundet Heltedøden paa den 
Slagmark, hvor Daniel Rantzov vandt sin minde- 
værdige Sejr. 

Dog levede de end i deres Hjerter, som elskede 
dem. Der fik deres Skikkelser Liv og deres Tun- 
ger Mæle, naar i stille Timer Forhænget droges fra 
Mindernes kendte Egne, og de i Selskab med de 
henfarne Aander gjorde Vandringen om igen. 

Et Lysskær faldt fra et af Slottets Vinduer ud 
paa den hvirvlende Sne ; i det lune Kammer inden- 
for brændte et blussende Baal i Kaminen, og to 
Vokskerters milde Straaler kyssede Flammeskæret 
fra Ildstedet. 

Der var tyst derinde. Der sad i Tavshed to 
Kvinder, som efter mange Omvekslinger havde gen- 
fundet hinanden; de henrundne Aars Prøvelser og 
Kampe havde gjort dem faatalende. Det var Bir- 
gitte Gjøe og Anna Hardenberg, nu alt i nogen 
Tid hendes Gæst paa Aakjær. 

Hun havde holdt ud paa sin Post hos Dron- 
ning Dorothea til det sidste. Forgangen Efteraar 
var hendes Herskerinde og moderlige Veninde død, 
hendes Hofstat opløst og Anna nu hjemløs, skønt 
mange Huse stod hende aabne, og de fleste af 

hendes Frænder og Venner vilde have regnet et 
Besøg af hende som en Ære og en Glæde. 

Dog var hun straks ilet til Birgitte Gjøe; thi 
til intet dalevende Menneske droges hun saa stærkt 
af Kærlighedens Magt, og hos ingen anden, mente 
hun, kunde hun finde fuld Forstaaelse og d^n Del- 
tagelse, til hvilken hun paa dette Vendepunkt i sit 
Liv trængte. 

Birgitte sad ved Bordet midt i Stuen og læste, 
i en Andagtsbog; hun vendte Ryggen mod Ka- 
minen, hvor Anna sad og stirrede ind i Ilden. 

Vokslysenes blege Skær faldt paa Birgittes af 
Alder og Sorg furede Aasyn og gav hende Ud- 
seende af at være endnu ældre, end hun var, mens 
Kaminildens røde Flammer laante Annas Aasyn et 
Ungdommens Rosenskær, som vilde slukkes og for- 
svinde med dem. 

Trækkene hos den nu trediveaarige Jomfru 
vare blevne noget skarpere, og hendes Aasyn var 
blegt, men uden Rynke eller kendelige Spor af 
udstandne Sjælslidelser. 

Dog skimtedes der enkelte graa Haar i den 
rige Fylde af brune Lokker, som laa om hendes 
Hoved og vare opheftede med et Perlebaand. Det 
smykkede hendes stolte, hvide Pande over de fint 
tegnede Øjenbryn, og under dem lyste hendes 
mørke, straalende Øjne med en evig Ungdoms Ild 
og gav hendes ædle Træk den samme rene 
Skønhed som fordum og udøvende den samme 
tryllende Magt over Hjerterne. 

Birgitte lukkede omsider Bogen med et Suk 
og kastede et Blik paa sin Gemals Kontrafej, som 
hang paa Væggen over et lille Skab, paa hvilket 
hendes Smykkeskrin stod. 

Det flagrende Skær fra Kaminilden laante Bil- 
ledet et skuffende Liv som af vekslende Minespil. 
Det var, som om hun saa sin elskede Herluf lys- 
levende for sig, netop som han havde set ud den 
Sommerdag for snart syv Aar siden, da han, fuld 

af frejdigt Mod og Sejrsbaab, tog Afsked med 
hende for at gaa om Bord paa sit Skib paa Kø- 
benhavns Red og drage ud paa det Søtogt, fra 
hvilket han kort efter skulde vende dødelig saaret 
tilbage. 

Da havde han sagt til hende: 

cGud have dig, mit Hjerte, imensl Vi skulle^ 
vil Herren, ses atter i Glæde I » 

Nu genlød disse Ord i hendes Øren, og saa 
levende var endnu i hendes Minde Lyden af den 
hensovedes mandige, klangfulde Røst, at hun, over- 
vældet af Sindsbevægelse, holdt Haanden over 
Øjnene for ikke at se Billedet; derpaa rejste sig 
og udbrød heftigt: 

«Anna, hvi tier du saa haardnakket, jeg tror 
fast i en hel Time; sig dog et Ordl> 

Som Anna vendte sig om for at svare, rystede 
et stærkt Vindstød Huset, og Sneen for raslende 
mod Ruderne. 

<Hør,» udbrød Birgitte; cdet er i Aften et 
Guds Vejr! Jeg er sært til Mode, Anna, som om 
de henfarne Aander paa Stormens Vinger for hen 
over os og talte til os.» 

Anna saa alvorsfuldt op og sagde: 

cjeg gjorde saa; jeg talte med Aandeme.* 

cFik du et Trøstens Ord til Svar?» spurgte 
Birgitte, idet hun tog Plads paa Løjbænken ved 
Annas Side, «da sig mig det I Det er en lang" 
Sorg at leve og sørge for de døde!» 

«Visselig!» svarede Anna og hendes Stemmes 
bløde Toner lød bævende, c Jeg stod nys i Aan- 
den ved Farbroders Dødsleje, og hans brustne Øje 
hvilede atter paa mig. Ak, Faster, det var tunge 
Dage paa Mattrup, del» 

«Fortæl mig derom, » svarede Birgitte Gjøe-^ 
«lad mig høre om din Sorg, da glemmer jeg min 
egen » 

Anna tav et Øjeblik. 

<Sig mig. Faster, tror I, at jeg var Aarsag til 

alt dette — at Kongen for at blive Farbroder kvit 
skikkede ham med Gesandtskabet paa den lange 
Rejse til Rusland, hvor hans Helbred nedbrødes, 
at han havde mig at takke for Kongens Unaade 
til sidst, at han mistede sine Len og gik med Græm- 
melse i sin Grav?f 

c Vist ikke,» svarede Birgitte Gjøe og tog 
Annas Haand og klappede den; <det havde andre 
Aarsager. Pin ikke dig selv dermed! Dog, om 
saa var, mit Hjerte, da var jo Ejler den sidste, 
der vilde have bebrejdet dig det. Han gjorde jo 
selv sit yderste for at kalde den Unaade over sig. » 

«Men jeg,» udbrød Anna, idet hendes blege 
Kinder et Øjeblik farvedes røde, «jeg var Aarsagen 
til, at han maatte gøre saa; thi havde jeg fra 
første Færd af tæmmet mit genstridige Hjerte, var 
det aldrig kommet saa vidt, og Ulykken var 
ikke sket.» 

<Nu,» svarede Birgitte roligt og mildt, «du 
fejlede af SkrøbeUghed, da du end næsten var et 
Barn og blev vildledet ; men du rejste dig af Faldet 
siden, da det, for Gud, var langt sværere, og des 
større Ros fortjener du.> 

Anna saa ikke ud, som om hun følte sig smig- 
ret, og Birgitte fik straks i det mindste en af Aar- 
sagerne at vide. 

« Faster,* sagde hun heftig, «jeg ved ikke om 
noget Fald.» 

«Nu, nu, mit Hjerte,* svarede Birgitte, c det 
Ord var vel en Kende for strengt.* 

Derpaa fæstede hun i Tavshed Blikket paa 
Annas Aasyn, hvis Udtryk tydede paa et indre 
Oprør. Der var Trods i hendes Blik, saa smeltede 
det hen som i Ømhed og Vemod, indtil hun skam- 
fuld slog Øjnene ned for Birgitte Gjøes forskende 
Blik og udstødte et Suk. 

fAnnalill* sagde Birgitte Gjøe og lagde sin 
Arm om hendes Liv. «Lad os nu tale frit med 
hinanden. Længe vare vi adskilte og dit Hjerte 

for mig som en lukket Bog; nu maa det vorde 
anderledes. Lad mig da nu sige dig, at jeg fatter, 
hvad det er, der har gjort dig mod i Hu. Det er 
den Tidende, vi forgangen Dag fik, at Kongen 
skal troloves med unge Margrethe af Pommern; 
ej saa? Du sagde intet dengang, men du blev bleg 
som Døden, og det voldte mig stor Smerte deraf 
at kunne skønne, at det gamle Saar i dit Hjerte 
dog ikke er lægt.> 

«Jeg haaber dog til Gud, at det er saa,» sva- 
rede Anna med et usikkert Blik. 

«Din Mund siger ja, men dine Øne nej,» sva- 
rede Birgitte Gjøe. 

cBetænk dog,» sagde Anna, «at Erindringen 
ikke lader sig udviske som Skriften paa en Tavle. 
Det er, som I sagde, Faster; det Budskab rippede 
op deri, og min Smerte og min Anger bleve atter 
vaagne.» 

«0,» udbrød Birgitte, c jeg kan hade Hans 
Naadel Ved hans Usindighed er din Ungdom 
bleven forspildt, og ved det Løfte, han formastelig 
aftvang dig, har han for dit ganske Liv bundet dig 
til en Jomfrus enlige Stand. » 

<Der gives værre Kaar,» svarede Anna. 

«Aa, jeg forstaarU udbrød Birgitte i en spydig 
Tone. «Du er Hans Naade taknemmelig for den 
Lænke, han lagde paa dig. Du vil hellere sukke 
for ham til din Dødsdag end vorde en anden 
Mands Hustru? Anna, Anna, hvo skulde tænkt 
det, som saa dig gaa ud af Barnekammeret som en 
forstandig og betænksom Jomfru, at der skulde 
vorde en slig Taabe af dig?» 

' Birgitte havde rejst sig, idet hun sagde dette. 
Nu greb Anna hendes Haand, drog hende ned til 
sig paa Løjbænken og sagde i stor Sindsbevægelse : 

«I maa ikke tale mig saa haardt til! Ikke for 
at hente slige Vredens Ord drog jeg til Aakjær; 
jeg havde Ventet at finde en bedre Trøsterinde 
i eder.» 

Anna Hardenberg. 21 

Birgitte rystede paa Hovedet og drog et Suk. 

«Dumaa kende mig,» sagde hun; «mindst gaar 
jeg dem under Øjnene, jeg har kær; kun i Sand- 
heds Tale er den rette Kærlighed » 

Anna blev siddende nogle Øjeblikke tavs ogf 
stirrede ind i Ilden. Hun skønnede, at hun havde 
gjort sig Indbildninger, naar hun havde troet, at 
noget Menneske paa Jorden kunde yde hende Trøst. 
End ikke til sin bedste Veninde turde hun betro 
sig og aabenbare, hvad hun i disse Dage havde 
tænkt og følt. 

Hun havde grublet over Fortiden, de tolv Aar, 
som vare henrundne, siden hun gav Kong Frederik 
sit endelige Nej, og genkaldt sig sit hele Forhold 
til ham i den Tid; hvorledes han, da de atter 
mødtes, havde nærmet sig hende med Venlighed 
og søgt at vise sig mod hende som den broderlige 
Ven, han fra først af havde lovet at ville blive for 
hende, og at det ogsaa nogle Gange var lykkedes 
ham at samtale rolig med hende; men at dog 
hans Harme var blusset op, uden at hun gav An- 
ledning dertil, og at det da stundom var endt med» 
at han havde forladt hende i Vrede, med Bebrej- 
delser for Koldsindighed og Utaknemmelighed. 

Det havde da været hendes Overbevisning, at 
han endnu fremdeles havde hende kær; og derfor 
spurgte hun nu ved Tidenden om hans forestaaende 
Trolovelse, sig selv, hvorledes det var gaaet til, 
at han pludselig havde skiftet Sind. 

Hun havde med sin kraftige Vilje kæmpet 
mod sin Lidenskab og ikke gaaet gennem Livet i 
de tolv Aar som en sukkende Taabe; tværtimod 
havde hun været virksom i sit Kald hos Dronifing 
Dorothea, taget ivrig Del i Livets Anliggender og 
oplevet gode og glade Dage, da hun mente sig 
helbredet og karsk paa Sjælen. 

Og dog var nu denne Svaghed kommen over 
hende. Ved Efterretningen om Kongens Hensigt 

at vælge sig en Gemalinde, havde hun følt som et 
Stik i sit Hjerte. 

Dog vilde hun ikke tilstaa for sig selv, at dette 
var Skinsyge ; hun mente, at det kun var berettiget 
Fortrydelse over at være saa aldeles forglemt. 
Burde ikke Kongen, som havde bundet hende ved 
et Løfte, forud underrettet hende og givet hende 
hendes Frihed tilbage? 

Men følte hun da Trang til at faa den, og 
vilde hun benytte den? Kunde hun beslutte sig 
til at indtræde i Ægteskab? Det maatte blive med 
Oluf Mouritsen, om hendes Frænder skulde føle sig 
tilfredse og alt vorde godt. Hun forudsaa, at 
naar hun genvandt sin Frihed, vilde Sagen atter 
komme paa Bane; hun vidste, at Oluf med en 
Troskab, der stundom havde ængstet hende, frem- 
deles gik og ventede paa hende. Hun havde alle- 
rede tidligere tænkt over Sagen, men var ikke 
kommen til nogen Afgørelse, og derfor burde hun 
indse, at naar hun nu følte Fortrydelse over Kon- 
gens Tavshed, var Aarsagen , sandelig ikke den, at 
hun higede efter at blive ført til Brudeskammelen. 

Sløret blev nu revet fra hendes Øjne; thi Bir- 
gitte Gjøe lod atter sin Røst høre, og hendes Ord 
rørte straks ved det ømme* Sted. 

«Anna,» sagde hun, «dette maa nu være forbi. 
Du er en gudfrygtig Jomfru, og din Samvittighed 
maa sige dig, at dine vildsomme Tanker ikke mere 
tør gaa paa forbudne Veje. Nu, da Hans Naade 
vil binde sig til en anden Jomfru, maa enhver 
Tanke, henvendt paa ham, blive en Synd. Du 
skal ikke begære din Næstes Hustru, hedder det, 
men sandelig heller ikke din Næstes Husbonde. » 

Anna blev blussende rød og svarede heftigt: 

«Hvad er det for Tale, Faster? Det er forbi, 
lid derpaaU 

<Nu,> sagde Birgitte og saa paa Anna med et 
tvivlende Blik, «da vis det i Gerningen, naar Lej- 
heden er der. Det vorder ikke godt med dig, før 

2I» 

du bliver en god Mands Hustru. Du har end Ung- 
dom og Fagerhed nok til at behage en Mand, og 
dertil er du nu en hjemløs Fugl. En Forsørgelse 
og et sikkert Værn vilde være godt for dig, 
ikke saa?» 

Der mærkede Anna allerede det første Tryk 
af den Magt, der sikkert nu vilde arbejde paa at 
drive hende i Oluf Mouritsens Arme. Hvor ubøje- 
ligt var ikke dette jordiske Forsyn, Slægten, hvor 
sej Frændernes Sammenhold, naar det gjaldt at 
fuldbyrde et i de gamles Raad besluttet Ægteskab 1 

Anna blev syg om Hjertet ved at stille sig 
dette for Øje, saa at hun tøvede med Svaret. 

€ Faster, t sagde hun endelig, «min Hu staar 
ikke til Ægteskab. Kan jeg ikke leve og hen- 
drage mit Liv med Ære som Jomfru? I sagde, at 
jeg har Ungdom og Fagerhed nok til at behage 
en Mand. Jeg ved det ej; men om saa var, er da 
dermed alt gjort? Sandelig, kunde I læse i mit 
Hjerte, vilde I skønne, at er mit Ansigt end 
glat og kan jeg end dølge for Verden min indre 
Ve, saa er jeg dog nu kun at regne for et Vrag, 
med hvilket ingen Mand kan være tjent. Endelig 
er jeg ikke fattig ; jeg har nok at bjærge mig med I » 

<En skøn Tale denU udbrød Birgitte Gjøe 
utaalmodig. «Du et Vrag! Bild dig det ind og 
behag dig i sligt Selvbedrag; men Sandheden er 
dog, at hos dig bor en sund og stærk Sjæl i et 
karsk Legeme. Du vil nok skønne det, naar det 
Tryk, der har tynget paa dig som et Mareridt og 
forvendt dit Sind, bliver taget af dig. Og det vil 
og maa nu skel» 

Mon det vilde? tænkte Anna. Vilde hun faa 
den Hilsen fra Kongen, hun havde savnet, men dog 
gruede for? Vilde han løse hende fra hendes 
Løfte og dermed det Værn falde, bag hvilket hun 
hidtil havde reddet sig? Vilde han nu kunne 
taale at se hende som en anden Mands Hustru? 

Ak, det var jo det, hun maatte ønske, om hun 

vilde hans sande Vel; og dog gjorde hendes Hjerte 
Oprør og afviste Tanken derom. 

Stum sad hun der med sine Urostanker og sin 
dulgte Sorg, mens Ilden i Kaminen døde hen, et 
Billede paa hendes svindende Haab om Fred og 
Lykke her paa Jorden. 

Birgitte Gjøe lagde sin Haand paa hendes 
Skulder og mindede hende om, at det var paa 
Tiden at søge Sengen, da de pludselig hørte Døre 
gaa, og gamle Samsons dybe Røst lød hult mel- 
lem de andre Hundes Bjæf. 

«Hvad nu?» udbrød Birgitte forundret og for- 
skrækket. 

^Der maa være kommet Gæster i Gaarde, » 
sagde Anna, idet hun rejste sig. 

«Gæster saa silde og i dette Guds VejrU 
sagde Birgitte. ^ 

cMaaske vildfarende rejsende.* 

I det samme bankede det paa Døren, og da 
den paa Birgitte Gjøes Raab: Kom! havde aab- 
net sig, traadte hendes Kammerpige ind, ledsaget 
af en Mand med et vejrbidt Ansigt og et kækt 
Blik. 

Birgitte Gjøe slog Hænderne forundret sam- 
men, og Anna blev baade rød og bleg; thi den 
uventede Gæst var Kongens Udrider, Hans Schilchen. 

Han bukkede høvisk for Birgitte Gjøe, men 
dog endnu dybere for Anna, gik hen til hende, 
rakte hende en lille, sirlig Lædertaske og sagde: 

« Dette er fra kongelig Majestæt, som har budet 
og befalet mig egenhændig at overrække eder denne 
Skrivelse. Dog,> føjede han til, idet han fremtog 
en større Taske, «har jeg flere Brevskaber med, 
jeg formoder til eder. Fru Birgitte!* 

Idet Birgitte Gjøe modtog den store Taske, 
hvilede hendes Blik nysgerrig paa den lille med 
et gyldent kronet F prydede, som Anna holdt i 
sin Haand; men hun vendte sig dog straks til Hans 
Schilchen. 

cl har haft en haard Rejse, Hans! Det for- 
undrer mig, at I har kunnet komme igennem og^ 
naa herop, » 

«Det kneb,> svarede Hans; cdogharjeg gjort 
værre Farter før, og er det min Lod at rejse i alt 
Slags Vejr og ikke hryde mig derom. Det giver 
Kræfter og frisk Mod, at man rider Kongens 
Ærinde.* 

«Dog er det ikke Mad og Drikke,* sagde Bir- 
gitte Gjøe; ckom jeg vil gaa med selv og sørge 
for ederU 

Derpaa forlod hun Stuen med Hans Schilchen 
og lod Anna alene med «det fra kongelig Maje- 
stæt,* som hun holdt mellem sine Hænder. 



Andet Kapitel. 
Sildig Bod. 



Hvor ivrig end Birgitte Gjøe var efter at faa 
at vide, hvad den lille Taske indeholdt og hvilke 
Tidender Brevskaberne i den store bragte, forsømte 
hun dog ikke sine Pligter som Værtinde. 

Hun sørgede ikke alene for et rigeligt Maaltid 
til Hans Schilchen og saa selv efter, at hans Senge- 
kammer blev gjort i Stand; men hun var tillige 
saa betænksom at lade tænde et nyt Baal i hendes 
eget Dagligværelse, hvor Anna nu sad ved Bordet, 
bøjet over Kongens Brev og saa fordybet i dets 
Læsning, at hun hverken mærkede noget til Dren- 
gen, der lagde nyt Ved paa Ilden, eller til Birgitte 
Gjøe, da hun omsider kom tilbage, før hendes 
Frænke stod ved hendes Side og spurgte: 

«Nu, Anna, hvad er det?* 

Anna for sammen og lagde Haanden paa 

Brevet. Hendes første Tanke var, at det ikke 
burde komme for andres Øjne, men den næste, at 
det vilde være sundest at gøre en Undtagelse med 
Faster Birgitte og vise hende fuld Fortrolighed. 

Hun rakte hende den kongelige Skrivelse, og 
et lille Glimt af Spot viste sig i Birgitte Gjøes 
Øjne, da hun fik den. Der var ingen Tvivl om, 
at den var ægte, saa slet var Haandskriften og 
Bogstaveringen . 

Hun satte sig og gav sig straks til ivrig at 
tyde Skriften; men Indholdet af de første Linier 
overraskede hende saa meget, at hun lod et Ud- 
raab høre og med utilbørlig Hast gennemløb Resten 
af den kongelige Skrivelse. 

Den lød saaledes: 

Vor Hilsen med Gud tilforn I Nu da vor Tro- 
lovelse med Frøken Sofia er fuldbyrdet, det I vel 
er vidende om, blive vi mod i Hu ved at tænke 
paa eder, hvem vi udi saa mange Aar ved det 
Løfte, I aflagde til os, haver afholdt fra at ind- 
træde i et godt, kristeligt Ægteskab, hvad nu 
angrer os saare; og bede vi eder tilgive os det. 
Dog, I ved Aarsagen, som den var i lange Aar, 
men nu ikke mere bør være, da vi vende vor Hu 
til vor unge Brud, hvem Gud signe I Saa løser vi 
da eder herved ganske og aldeles fra ommeldte 
Løfte og gengiver eder eders fulde Frihed. Lad 
se et Ord fra eder, at I forlader os vor Brøde, er 
det end sildig Bod, vi her gør. Erik Ejlersen 
mente eder at være paa Aakjær; vi skikke da 
Brevet did. Lid derpaa, at hvor det saa ellers 
gaar os i Verden, da ville vi stedse være eder 
huld og bevaagen og skal vide i enhver Sag at 
ramme eders Bedste. 

Frederik. 

P. S. Hvad angaar de Smykker, hvorom I 
forgangen Dag skrev til Hans Skovfoged, da 

skænke vi eder dem, og bliver eder vred, om I 
skikker noget tilbage af det, vor salig Fru Moder 
eller vi selv haver givet eder. 

Brevet var dateret Odense og altsaa skrevet 
paa Overrejsen til Kolding, hvor Kongen nu var 
med sin trolovede og hendes Moder, Hertuginde 
Elisabeth af Mecklenburg, hvem han ledsagede et 
Stykke paa Hjemrejsen. 

€ Frøken Sofia !> saaledes havde Birgitte Gjøes 
første Udraab lydt. Nu gentog hun det atter. 
cDet skulde jo være Margrethe af Pommern. Der 
maa staa Forklaring i mine Breve. > 

Derpaa greb hun den store Taske og fremtog^ 
Brevene, mens Anna sad og saa hen for sig med 
et blegt Aasyn og Taarer i sine Øjne. Hendes 
Tanker vare langt borte; det var aabenbart hende 
aldeles ligegyldigt, om Kongens Brud hed Mar- 
grethe eller Sofia, og om hun kom fra Pommern 
eller fra Mecklenburg. 

Imidlertid havde Birgitte fordybet sig i Læs- 
ningen af et Brev fra Ida Ulfstand, hendes Broder 
Falk Gjøes Efterleverske, og udbrød nu: 

« Hvilke mærkelige Tidender I Hør, hvad Ida 
skriver: 

Det var Meningen, at Margrethe af Pommern 
skulde været den udkaarne, og var Hertuginde 
Elisabeth i Moderens Sted dragen herover med den 
unge Frøken, men havde medtaget sin egen Datter,, 
den fjortenaarige Sofia. Hvad sker? Hans Naade 
saa næppe til Frøken Margrethe, men kastede 
straks sine Øjne paa Sofia, og blev det da hende. 
Sofia af Mecklenburg hedder Danmarks vordende 
Dronning; hun har lyse Haar, Øjne blaa som Kær- 
minder og er et Vidunder af Fagerhed og Forstan- 
dighed. Gud have Lov, som førte denne pinagtige 
Sag til en god Ende, gav Kongen en Fasstemø og 
nv snart Land og Folk en Moder !> 

« For Gud en ung Moder den, > vedblev Birgitte 

Gjøe; «at tænke sig, at hun end ikke var født, den- 
gang Hans Naade, tre og tyve Aar gammel, bi- 
vaanede hendes Forældres Bryllup i København. 
Herluf og jeg var der med — ak hvilke Lykkens 
og Glædens Tider dengang U 

Hendes Blik faldt nu paa Annas blege og 
smertelig bevægede Aasyn, og hun kom i Tanker 
om sin Selvforglemmelse. 

«Staa det igennem med trøstigt Mod, mit 
Hjerte, » sagde hun; «nu er det værste ovre, og alt 
kan atter vorde godt for dig.» 

Men Anna forblev stum, og det Blik, hvormed 
hun saa paa Birgitte, syntes denne ikke om; det 
tyktes hende, at de skønne, stolte Øjne lyste af 
Harme og Ringeagt, saa at hun følte sig forlegen 
derved; hun gav sig derfor til at gennemsøge Ta- 
sken nøjere, og fandt to Breve med Udskrift til 
Anna og rakte hende dem. 

Seglene, som vare paatrykte Silkesnorene om 
Brevene, viste ved deres Vaaben mærker, fra hvem 
de kom. 

«Fra Ida og Edele,> sagde Birgitte, idet hua 
rakte Brevene frem' og saa paa Anna med et spør* 
gende, frygtsomt Blik. 

Anna sprang op, blussende rød, og udbrød: 

«For Gud, Faster, jeg har faaet nok I Ikke be- 
gærer jeg flere Skrivelser! » 

Derpaa gav hun sig til at gaa hastig frem og 
tilbage i Stuen, mens den blussende Rødme afløstes 
af en dødelig Bleghed. 

«Anna,> sagde Birgitte og rejste sig, «vil du 
nu til at daane, som hin usalige Dag paa Hille- 
rødsholm?» 

Der kom en kort, haard Latter fra Anna. 

«Aa nej, Faster 1 Ikke er jeg længer et Barn.* 

«Nu,» sagde Birgitte, idet hun atter satte sig;, 
«da vis det i Gerningen, kom og læs dine Breve!« 

Men Anna vedblev at gaa frem og tilbage 
uden at svare7 hvorfor Birgitte, efter i nogle Øje- 

blikke at have fulgt hende med et ængsteligt Blik, 
spurgte, om hun skulde aabne Brevene og læse dem 
for hende. 

«Nu ja,» svarede Anna med et Suk; <det bør 
vel ske. Tak, om I vil I » 

Hun tog da Plads igen og sad der med kors- 
lagte Arme, mens Birgitte Gjøe læste Brevene, 
først Ida Ulfstands. 

Det indeholdt intet mærkeligt før lige i Slut- 
ningen ; men her stod en Formaning, vel uden nær- 
mere Forklaring, men hvis Mening dog ikke kunde 
misforstaas. 

Birgitte standsede i Læsningen, da hun kom 
til det Sted. 

<Hvi tier I brat?» spurgte Anna. <Læs det alt 
og forhold mig intet I > 

<Nu,» svarede Birgitte og saa op, «hun skri- 
ver blot dette til dig: Sørg nu ikke og græm dig 
ikke saa, at du dermed fortørner GudU 

«Ak ja,» sagde Anna bittert, «Gud Herren ser 
sikkerlig i stor Vrede ned paa mig stakkels Synder- 
inde; men mon der dog ikke er Naade for mig at 
vente hos eder, Faster, og de andre, som var mit 
jordiske Forsyn, og hvem jeg stræbte at gøre til 
Behag? » 

Birgitte Gjøe studsede ved at høre de bitre 
Ord, men hun vrededes ikke. Hun blev et Øjeblik 
siddende stum og sagde derpaa: 

« Hjertenskære Anna, jeg haaber til Gud, at 
saa forholder det sig ikke. Hvad du gjorde, det 
gjorde du efter din Samvittigheds Bydende, for 
Hans Naades og din egen Skyld. Dog, jeg for- 
staarl De henrundne Aars Prøvelser og stille Ve, 
som du dulgte for Verden, bryde nu frem; og lad 
dem da det! Giv det Luft og lad mig kun faa 
nogle onde Ord; de skulle være dig tilgivne I » 

Anna kæmpede med sig selv for at tilbage- 
tvinge de frembrydende Taarer. Hun tænkte, at 
det var noget sent, at hendes Faster fik Øjnene op 

for hendes Lidelser; hidtil havde hun mest ynket 
sin kære Søstersøn Oluf. 

Saa kom hun i Tanker om, at hun jo dog 
ikke fuldt ud havde gjort sine Frænder til Behag ; 
det sværeste stod endnu tilbage, og Bevidstheden 
derom kølnede hendes Hjerte og hindrede hende i 
at paaskønne det Bevis paa Forstaaelse og Kærlig- 
hed, Birgitte nys havde givet hende ved de del- 
tagende Ord, hun sagde. 

Derved genvandt hun sin Fatning og sagde 
uventet rolig: 

<Ikke skal jeg tiere plage eder med mine Kla- 
ger. Lad høre nu, hvad Edele skriver!* 

Men Birgitte lod Brevet ligge urørt; hun gik 
hen til Anna og lagde sin Arm om hendes Hals, 
idet hun saa hende ind i Øjnene og gav hende 
et Kys. 

Nu brød Taarerne for Alvor frem hos Anna; 
hun rejste sig, og Birgitte sluttede hende i sine 
Arme. 

Da den stærke Sindsrørelse havde lagt sig, 
sagde Birgitte: 

«Har du tvivlet om min Kærlighed til dig, 
Annalil?» 

«0 nej. Faster,* svarede Anna og aftørrede sine 
Taarer, «det har jeg vel ikke.» 

« Betænk, » vedblev Birgitte, «at under Livets 
Anfægtelser og de vanskelige Kaar, hvori vi kunne 
stedes, saa at selv de, der elske hinanden, kunne 
vorde uens, da kan Tavshed stundom være god, 
ja ganske fornøden, om ikke ondt skal gøres værre. » 

f O ja. Faster,* svarede Anna, cderi har I 
sikkerlig ikke Uret.» 

«Vid,» vedblev Birgitte Gjøe, «at i de forløbne 
Aar har jeg tit og ofte tænkt paa dig og aldrig 
glemt at indeslutte dig i mine Bønner; og det skal 
du vide, at hvad der saa sker eller ikke sker, da 
vil jeg stedse have dig kær som en Datter, af den 
Aarsag at jeg ikke kan andet end elske dig.» 

«Hav Tak for de Ord,» svarede Anna, idet et 
kærligt Smil opklarede hendes Aasyn som en Sol- 
straale. «I, som har set min Smerte fødes, I skal 
og, det haaber jeg til Gud, se den dø.» 

«Ret saa,> sagde Birgitte Gjøe bevæget. «Du 
har en Hjælper, stærkere og mere fuld af Kærlig- 
hed end jeg, den Herre Jesus Kristus. Han har 
bjærget dig indtil denne Dag og vil gøre det 
fremdeles. » 

«Ja, Faster, ja,» sagde Anna, «der sagde i et 
sandt Ord I Dog,» føjede hun til, « vi trænge og 
til menneskelig Trøst, skrøbelige, som vi ere; jeg 
fornam det nys, da jeg hvilede ved eders Bryst. 
O, kære Faster, give Gud, I maa leve saa længe^ 
som jeg skal være her i denne bedrøvede Verden !> 

Inden de skiltes for endelig at søge Sengen, 
blev dog Edele Hardenbergs Brev læst, og det gav 
dem noget at tænke paa; thi Brevet vidnede om 
den stakkels Enkes store Tungsind. 

Lige saa glad og sorgløs som hun havde 
været i Lykkens Dage, lige saa modløs var hun 
nu ; og tvært imod, hvad hendes Frænder og Venner 
havde haabet, tog hendes Sørgmodighed ikke af 
med Aarene, men voksede i en betænkelig Grad. 

Det forundrede da ikke Anna, at Brevet inde- 
holdt en indstændig Opfordring til hende om sna- 
rest at komme til Hvedholm og være Edele til 
Selskab og Trøst. 

«Jeg bør føje hende deri og gøre det,» sagde 
Anna til sidst; eder kan jeg dog være til Gavn.> 

Det blev da bestemt, at hun skulde rejse, saa 
snart Vejret havde bedret sig, og Birgitte Gjøe be- 
sluttede at følge med til Kolding, da hun agtede 
at gøre Hertuginde Elisabeth sin Opvartning. 

Derpaa gik Birgitte Gjøe til Sengs for at hvile 
sine trætte Lemmer og i Søvnens Arme forvinde 
de Hovedsmerter, al denne Sindsbevægelse, som 
hun sagde, havde voldt hende; men Annas sunde 
Legeme trængte ikke til Hvile, og hendes Sjæl var 

saa lysvaagen, at der ikke for hende var at tænke 
paa Søvn. 

Da hun var kommen ind paa sit Kammer, 
lagde hun frisk Ved paa den næsten udgaaede Ild, 
og da den atter var blusset op, flyttede hun sit 
lille Bord hen foran Kaminen, tog sit Skrivetøj 
og Papir frem og satte sig for at svare paa Kon- 
gens Brev. 

Det varede dog en Stund, inden hun kom i 
Gang devnied. 

Nu, da hun var alene med sig selv, bleve Min- 
derne levende hos hende. Den hele lange Række 
af Tildragelser lige fra hin straalende Sommer- 
morgen paa Malmøhus for fjorten Aar siden, da 
hendes unge, varme Blod for første Gang havde 
mærket Kærlighedens Feberild og hendes Hjerte 
banket uroligt, og indtil nu, da denne Kærlighed 
omsider skulde skrinlægges og Ligtalen holdes, 
drog vekslende forbi hendes Tanke. 

Hendes Hjerte bankede, da hun i Aanden saa 
Hertug Frederik træde ud af Løvhytten i Hans 
Mikkelsens Abildhave i det fulde Sollys, og hun 
hørte hans klare, muntre Røst lyde i sine Øren, 
mens den vrede Samson stod knurrende bag hende. 
Saa gik hun atter med ham gennem Haven, mens 
Roserne duftede og Fuglene sang omkring dem. 

Da slog hendes Puls hurtigere ved at mindes 
den Aften paa Malmøhus, da han trængte ind til 
hende paa hendes Kammer. Dengang var ikke 
Solens klare Lys faldet paa dem, og ingen Fugle- 
sang havde lydt i deres Øren; da laa Aftenens 
Mulm om dem, den knitrende Ilds røde Flamme 
havde spejlet sig i deres glødende Blikke og dens 
Lysblink omhvirvlet dem, mens deres Læber mødtes. 

Hvor nær havde hun ikke, naar alt kom til 
alt, i hin Fristelsens Stund været ved Fald, For- 
tabelse af sin Ære og sin Sjælefred? Sandt nok, 
hun havde ikke kaldet ham hid, men havde heller 
ikke vist ham af, som hun burde have gjort. 

Hendes Kinder blussede af Skamfuldhed ved 
at tænke derpaa, mens den svundne, stjaalne Lyst 
atter gød Ild i hendes Blod. Hun havde i de 
henrundne Aar nu og da haft lykkelige Øjeblikke^ 
da hun havde indbildt sig, at den glødende El- 
skovslue havde klaret sig, og som en straalende 
Mindestjerne skulde lyse for hende paa Resten af 
hendes Livsvandring; men nu skønnede hun, at det 
kun havde været en skuffende Drøm. 

Hendes Blik faldt paa de Ord i Kongens Brev : 
«Dog, I ved Aarsagen, som den var i lange Aar,. 
men nu ikke mere bør være» — nej, den burde 
ikke mere være, men oprykkes med Rode og ud- 
ryddes, om det var muligt — maaske for ham, der 
nu vendte sin Hu til den unge Brud,, hvem Gud 
signe 1 En ny, ung Brud kunde vel vende en Mands 
Hu fra den gamle og uvillige I 

Ja, hvilket Vidunder, at det ikke for længe 
siden var sket! Mon hun i sit Hjertes Vraa havde 
huset det egenkærlige Ønske og næret den urime- 
lige Tanke, at det aldrig maatte ske? . Hun følte 
som et Stik i sit Hjerte og gjorde sig selv Be- 
brejdelser for Koldsindighed og Hjertets Haardhed, 
at hun havde kunnet støde saa trofast et Hjerte 
fra sig. 

Hun skrev i Tanken et Svar, som, hvis det 
var kommet til Kongens Kundskab, kunde have haft 
skæbnesvangre Følger; men det blev ikke fæstet 
paa Papiret. Først da Stormen havde udraset i 
hendes Bryst, og hendes Tanker havde klaret sig, 
tog hun Pennen og skrev. Hendes virkelige Svar 
kom til at lyde saaledes: 

Eders Naade have Tak, fordi I kom mig i 
Hu og tilskrev mig saa venligen. Dog er det min 
Hjertens Mening, at Eders Naade intet har at bede 
mig tilgive eder, og jeg intet at bebrejde eder, 
fordi I først nu løser det Baand, som holdt mig 
fra Ægteskab. Min Jomfrustand behager mig vel; 

ikke staat min Hu til Forandring, og ønsker jeg 
intet hellere end at kunne lade det blive; men med 
Eders Naade forholder det sig anderledes. Gud 
signe det Ægteskab, i hvilket Eders Naade nu snart 
skal indtræde, og gøre det lyksaligt! Stedse vil 
jeg bede for Eders Naade og det ganske kongelige 
Hus, at al Lykke og Tilvækst i Ære og Magt maa 
blive Eders Naade og det til Del. 

Anna. 

Hun lagde Pennen fra sig og drog Vejret dybt;, 
men alt mens hun skrev, havde mange Flyvetanker 
krysset den Tekst, som, indgiven af Fornuften,, 
havde arbejdet sig frem. 

Mon den unge fyrstelige Brud vilde faa hendes 
Svar at læse? Nej, det var ikke sandsynligt, men 
dog paa den anden Side utænkeligt, at hun slet 
intet skulde vide om, hvorledes det havde set ud 
i hendes kongelige Fæstemands Hjerte. 

Fyrstinder saa vel stundom anderledes paa sligt, 
mere koldsindig end andre Kvinder. Eller mon 
den unge Frøken indbildte sig, at hun i en Haande- 
vending kunde erobre det Hjerte, som i tjorten 
lange Aar havde været Anna Korfitsdatters Ejen- 
dom? Eller stod hendes Hu kun til Kronen og 
Magtens Herlighed? 

Men hvortil alle disse unyttige Tanker? Dog 
var det uden dem saa tomt i hendes Hjerte. Gid 
hun, som Kongen, var i Stand til at vende sin Hu 
andetsteds hen; men naar hun fæstede sin Tanke 
paa ham, der var udset til at blive hendes Ægte- 
herre, og som med en Troskab, der endogsaa over- 
gik Kongens, endnu stod der med sit Krav, da 
mærkede hun ingen dragende Magt, som Kongen 
dog vel gjorde hos sin unge, blomstrende Brud, 
men kun Agtelse og et halvt Venskabs lunkne Varme. 

Sjælstræthed og Lede ved Livet greb hende. 

Da mindedes hun pludselig sin hedengangne, 
fromme Ven, han som stedse i sin Aftenbøn havde 

bedet om en salig Død, der i hans Øjne var det 
højeste Gode, mere værd end al Livets Lyst — 
han, der maaske mere end nogen anden Mand 
havde været hendes Ven, Axel Walkendorf. 

Det var gaaet, som han havde spaaet; han og 
Anna vare aldrig mere mødtes i Livet, siden de 
skiltes paa Koldinghus, og de sidste Ord, der havde 
lydt fra hans Læber til hende, vare de strenge og" 
advarende, da han hin Aften i Dansesalen sagde 
til hende, at han ikke ventede at høre andet end 
godt om hende. 

Nu vare hans Ben hensmuldrede i Graven ; men 
hun havde efter hans Død faaet en Hilsen fra ham, 
et Brev, som han havde skrevet en Uge, førend 
han, dødelig saaret, var segnet paa Axtorna Hede, 
men som han ikke havde faaet Tid til at afsende. 
Det var efter hans Død blevet fundet i hans Bryst- 
lomme og siden bragt hende af Holger Rosenkrantz. 

Dybt bevæget havde hun læst det og fældet 
Taarer over sin hedengangne Ven; men dog vare 
de Taarer atter hurtig tørrede; thi blandt disse 
Alvorsord, der kom til hende som en Røst fra 
Graven, var der nogle, som ikke tiltalte hende. 

Hun havde derfor ikke læst Brevet oftere, men 
dog opbevaret det som en Relikvie paa Bunden af 
sit Smykkeskrin, hvor det nu havde ligget urørt i 
over seks Aar, en Genstand for Frygt, hver Gang 
hendes Blik faldt paa den Lædertaske, i hvilken 
hun havde gemt det. 

Men nu, da hun var uden Trøst og uden Raad, 
følte hun Trang til at gøre Bod og atter tale i 
Aanden med ham, om hvem hun troede, at han 
havde været renere i sit Levned og Himlen nær- 
mere i sine Tanker end nogen anden Mand, hun 
havde kendt. 

Deri havde hun vel heller ikke Uret, om hun 
end vilde mindedes ham med mere blandede Fø- 
lelser, om hun havde vidst, at den Fagerhed, Vor- 
herre havde udstyret hende med, og som hun godt 

vidste, at hun ejede, ogsaa for «! Stund havde sat 
hans Hjerte i Brand. 

Han var bleven sig selv tro til det sidste og 
havde handlet, som han talte hin Sommerdag, da 
de sad sammen i Baaden ved Malmø Strand, og 
han sagde, at om det timedes ham at faa en Jomfru 
kær, skulde denne aldrig erfare noget derom. 

Der var da intet i Erindringen om hendes 
hedengangne Ven, som kunde svække hendes Tillid 
til ham. Han havde, tænkte hun, elsket hende som 
en Broder elsker sin Søster, uden vild Begær, og 
det var hende til Lise at mindes det. Det anede 
hende ikke, at netop det, at det havde været ander- 
ledes, gav hans Brev des større Værd. 

Hun rejste sig for at tage Smykkeskrinet, satte 
det paa Bordet foran sig og aabnede det. 

Straks funklede de dyre Stene i Kongens Fæ- 
stensgave, det kostelige Brystsmykke, hende i Møde 
som hundrede Slangeøjne. Hun vovede næppe at 
se paa Stenhjertet, tog det og lagde det hastig fra 
sig, som om Rubinerne i det kronede F havde været 
Gløder; hun udtog derefter de andre Klenodier, 
som hun ejede, drog Lædertasken frem og aab- 
nede den. 

Papiret var allerede gult af Ælde, men Skriften 
stod der frisk og klar, som Axel Walkendorf med 
sin sikre Haand havde prentet den; men der var 
nogle mørke Pletter paa Papiret; det var hans Hjerte- 
blod, som havde trængt gennem hans Klæder og 
sat sine Mærker paa Brevet, ligesom til et Vidnes- 
byrd oiåi, at det Hjerte, fra hvilket Livets Strøm 
udvældede, havde været hendes Ejendom, til hvem 
Brevet var stilet. 

Dog havde hun, da hun fik Brevet første Gang 
i Hænde og saa Blodpletterne, kun følt Rædsel; 
men nu gik det anderledes. Hun førte .Brevet til 
sine Læber og lod dem et Øjeblik berøre disse 
Dødens Mærker, ikke alene af søsterlig Kærlighed 
til den hedenfarne Ven, men ogsaa i overtroisk For- 
Anna Hardenberg. 22 

ventning om, at dette Dødskys ville yde hende 
noget af den Sjælsstyrke, som Axel Walkendorf 
havde ejet, og give hende Kraft til at stride sin 
Strid lykkelig til Ende. 

Derpaa udfoldede hun Brevet og læste det paa 
ny. Det lød saaledes: 

«Hjertenskære Annal Kærlig og broderlig- 
Hilsen sendt med Vorherre I Vi ligge nu paa femte 
Uge her for Varberg og drages med Svensken. 
Deres Høvedsmand, Carolus de Mornay, som har 
Slottet inde, værger for sig som en Mand. Vi have 
ladet seks Kartover spille mod Murene og trende 
Gange rendt Storm, men alt omsonst; vi bleve viste 
tilbage med brodne Pander og stort Mandefald. 
Vor Magt er for ringe, og vi faa ingen Succurs fra 
Hjemmet. Havde vi en Hær saa god, som vi have 
en Fører, da skulde Svenskens Magt i disse Egne 
snart vorde brudt Hvilken rasker Helt er ikke 
Daniel Rantzov og dertil saa raadsnild og tænksom, 
at saa stor en Hærfører for Tiden næppe findes i 
ganske Europien. Saa siger Hak Ulfstand, der dog- 
tjente under Kurfyrst Moritz af Sachsen. En Lyst 
er det at staa under Daniel Rantzovs Befaling; vi 
fange nok Sejr til sidst, lid derpaa I Enddog han 
maa fægte ej blot med Fjenden, men og med stri- 
dige Landsknægte af vore egne, som kræve Sold 
og gøre Mytteri, og med de uvillige skaanske Bønder, 
som snige sig derfra; og vilde da en anden Mand 
end Hr. Daniel for længst givet Ævred op. Han 
siger og nu og har givet os til Kende, at eftersom 
en stærk svensk Hær rykker frem fra Vestergotland, 
da maa vi for en Stund trække os bort herfra; men 
han haaber dog forinden at faa Held til at bide 
fra sig, saa vi kunne sætte et kendeligt Mærke i 
den svenske Løves Pels. Ja, Gud Herren give os 
Lykke dertil I Jeg ønsker intet hellere end at møde 
Fjenden Ansigt til Ansigt. Træffer jeg i den Dyst 
paa min Banemand, ham du ved nok, den ukendte^ 

hvem jeg saa i min Drøm, da s,aa meget des bedre! 
Lykkeligere at ende paa Valen end bjærge Livet 
og hendrage det gennem lange, dorske Aar, dog 
sluttelig skønnende, at al Livets Lyst var ikke en 
Klipping værd. Jeg elsker nu mit Glavind, som 
var det min Brud, og at fornæmme Sværdfæstet i 
min Haand, haardt som det er, det er mig for 
Sandten kærere end Trykket af en blød Jomfruhaand 
vilde være mig. Saa er nu og Ærens Krans og 
et hæderligt Eftermæle den Pris, jeg strider for og 
sætter derpaa Livet ind.» 

Annas Hjerte bankede, og hendes Øjne funklede 
ved at læse de Ord. Ak, tænkte hun, kunde jeg 
gøre dem til mine I Var jeg blot en Mand og 
kunde paa slig ærefuld Vis have endt mit pin- 
agtige Liv I 

Derpaa^ hensank hun i Tanker og mindedes, 
hvad Holger Rosenkrantz havde meddelt hende om 
hin mindeværdige Dag, da Daniel Rantzov paa Ax- 
torna Hede ved Svarteraa med sine ni Tusinde 
Danske slog tyve Tusinde Svenske, og Axel Wal- 
kendorf med saa mange andre gæve danske Mænd 
lod sit Liv paa Valen, og vandt den Ærens Krans, 
hvorom han havde skrevet. 

Det var nu over seks Aar siden, den 20. Ok- 
tober om Morgenen i Aaret 1565, at Daniel Rantzov 
lod blæse «til Rustning klar» og, da hele Hæren 
var samlet, med allé sine Mænd tre Gange faldt 
paa Knæ og anraabte Gud om Sejr. Da havde 
Axel Walkendorfs Røst lydt kendelig blandt de 
andres, og hans Aasyn havde straalet som en Brud- 
goms paa Brudefærdsdagen. Et herligt Syn havde 
det været , at se ham paa sin graa Ganger, med det 
dragne Sværd i sin Haand og ^et gule Haar flag- 
rende under Hjælmen mellem de andre at fare mod 
Fjenden, da den morderiske Kamp med Kartover, 
Bøsser, Pikker og Sværd gik løs; og der, i det 
første Anfald, havde han truffet paa sin Banemand, 

22* 

den længe ventede, en svensk Landsknægt, en 
haandfast Karl med et skægget, arret Aasyn og et 
vildt Blik; og i det samme han førte et Hug mod 
sin Modstanders Hoved og ramte hans Jærnhat, 
havde Landsknægten stødt sit Sværd gennem hans 
Hjerte, og han var midt i Kamptummelen segnet 
af Hesten for at udaande mellem døende Venner 
og Fjender. 

Slagets vilde Tummel drog forbi Annas indre 
Blik, som hun forestillede sig den, og hun saa sin 
Ven ligge paa Jorden med et aabent Saar i sit 
Bryst og brustne Øjne, indtil hun omsider tog sig 
sammen, forjog de ræddelige Syner af sin Tanke 
og gav sig til at læse Brevets Slutning, som ved- 
rørte hende, og var Aarsagen til, at hun havde 
taget det frem for at læse det igen. 

«Med Døden hver Dag for Øje,» stod der 
videre i Brevet, cgør man gerne sit Regnskab op, 
naar man faar Stunder dertil, for at være rede til 
at drage herfra uden Nag eller Anger i sit Hjerte; 
og faldt da i denne stille Aftenstund, da jeg nyder 
Hvilen i mit Telt, min Tanke paa dig, Anna, og 
jeg mindedes de haarde Ord, jeg sagde til dig hin 
Aften for fem Aar siden i Dansesalen paa Kolding- 
hus; og haver jeg siden ikke haft dig i Tale. Saa 
vil jeg da nu skrifte for dig og lade dig vide, at 
dengang og indtil for et Par Dage siden har jeg 
tænkt om dig, at du ved Hove var bleven en let- 
færdig og æresyg Jomfru, som vilde trænge dig 
hans Naade paa, saa Dronning Dorothea og dine 
Frænder med Vold maatte drage dig derfra; men 
nu er jeg bedre undervist, al den Stund Holger 
Rosenkrantz forgangen Nat, da jeg stod paa Post 
med mine Karle, kom til mig ved min Vagtild og 
dvælede noget hos mig. Da kom Talen paa dig, 
og han lod mig vide, hvorledes det i Sandhed for- 
holdt sig dermed, hvad Hr. Johan Friis havde for- 
troet ham, og havde han det atter fra din gode 

Farbroder, hvis Sjær Gud havel Og jeg ved do. 
nu, at du stod fast og af din egen fri Vilje viste 
hans Naade af og frabad dig den Ære at vorde 
hans Gemalinde. Det frydede mit Hjerte at 
komme ud af min Vildfarelse og høre, at du viste 
dig dydig og fast, det jeg og stedse troede dig til. 
Forlad mig da de skarpe Ord, som jeg i min Ukyn- 
dighed talede til dig, og som nu angre mig saare. 
Og vil jeg nu frit ud sige dig min Hjertens Mening, 
som er, at det ikke tykkes mig at være saa stor 
en Ære for en Jomfru af din Slægt at vorde for- 
mælet med en oldenborgsk Greve og Hertug; thi 
du er kommen af vel saa god og gammel Rod, 
som han, og er han, bærer han end Kongekronen, 
ikke heller saa stor Kærlighed værd, som du sagdes 
at nære til Hans Naade, og hvad jeg forhen troede, 
men nu ikke tror mere. Nu, lad Hans Naade være 
god nok for sig; men er jeg dog af den Formening, 
at stille vi ham, Kongekaabe og Krone foruden, 
over for andre gode Mænd, da kunde vel findes 
den, som er dig mere værd. Du gætter, til hvem 
jeg sigter. Dette med Oluf Mouritsen og dig ligger 
mig haardt paa Sinde. Vi have for en Tid staaet 
ved samme Fane og haft daglig Omgængelse her 
i Krigen; og jeg ved da, at han end har dig kær 
og vil forblive en ensom og sorrigfuld Ungkarl til 
sin Dødsdag, om du ikke forbarmer dig over ham. 
Dog har han ikke bedet mig tilskrive dig dette; 
jeg gør det af egen fri Vilje og af Venskab for 
ham. Vare ikke saa forunderlige og fortrædelige 
Forhindringer komne eder imellem, da vilde du 
sikkerlig for længst været hans Hustru ; og om du, 
da det var paa Tale, havde givet ham dit Ja, vilde 
det ikke fortrudt dig, al den Stund han er en ægte 
Dannemand, forstandig, betænksom og god, og 
dølger der sig under hans rolige og koldsindige Vis 
at være paa, et varmt Hjerte, tro som Guld. Der- 
med være nok sagt; men vide skal du, at du og 
Oluf ere de to Mennesker, jeg fik kærest her paa 

Jorden, og skønner jeg ikke rettere, end at der 
imellem hans Tankesæt og Hjertelag og dit er saa 
stor Lighed, at der vil kunne vorde eensindige og 
lyksalige Ægtefolk af eder; bægge eders Sjæle ere 
som. det stille Vand med den dybe Grund; bægge 
ville I, hvad der er godt og ret for Gud; og skiller 
da intet dig fra ham uden en Indbildning, der vil 
falde som Jerichos Mur, naar Brudesalmen lyder, 
og du lægger din Haand i hans, hvad jeg beder 
til maa ske. 

Nu er det skrevet, som det kom mig fra 
Hjertet, og Herren lægge da sin Velsignelse i mine 
Ord, om ellers dette Brev lykkelig kommer dig i 
Hænde. Saa have dig Gud, min hjertenskære Ven- 
inde; han signe dig og styre alt til det bedste 
for digU 

Skrevet for Varberg 

13de Octobris 1565. 

Axel Henningsen. 

Da Anna havde læst Brevet til Ende, blev 
hun siddende hensunken i dybe Tanker. 

Hvad der havde saaret hende, da hun for syv 
Aar siden første Gang læste Brevet, det nedsættende, 
der stod om Kongen, tog hun nu mere sagt- 
modig og betragtede det som en Urimelighed, der 
ikke var mange Tanker værd ; men hvad der stod 
om Oluf Krognos og hendes formentlige Overens- 
stemmelse i Sindelag med ham, fæstede hun sin 
Tanke paa. 

Hun skønnede, at der var nogen Sandhed deri, 
men tillige, at af en slig Sindslighed alene kan Kær- 
lighed ikke vokse frem, om den end kan være en 
Borgen for et fredeligt Samliv. 

Nej, tænkte hun, skal Brudesalmen virkelig 
nogen Sinde lyde for Oluf Krognos og mig, vil det 
ikke gaa, som min fromme Ven der spaar; Skille- 
væggen mellem to Hjerter kan være stærkere end 
Jerichos Mure. 

Med et Suk foldede hun Brevet sammen og 
gemte det atter i Smykkeskrinet. Uagtet hun tænkte 
paa Oluf uden Modvilje, saa var der dog, da hun 
havde lagt sig til Hvile, i hendes Aftenbøn et Hjerte- 
suk om, at den Bryllupssalme, Axel Walkendorf 
havde hørt i Aanden, aldrig maatte komme til 
at lyde. 



Tredje Kapitel. 
En Opgørelse. 



Anden Dagen efter, da Stormen havde lagt 
sig, og det var blevet fremkommeligt Slædeføre, 
gik Rejsen for sig. 

Tidlig om Morgenen kørte to Slæder fra Aa- 
kjær, ledsagede af fire ridende Svende. I den for- 
reste sad Birgitte Gjøe og Anna og holdt hinanden 
ved Selskab indtil Vejle, hvor de skiltes, idet den 
ene Slæde kørte med Birgitte Gjøe til Kolding, den 
anden derimod blev stillet til Anna Hardenbergs 
Raadighed for, ledsaget af de to af Svendene, at 
føre hende over Snoghøj til Fjm og videre til 
H vedholm. 

Et sørgende Hjerte haVde de efterladt paa Aa- 
kjær, og det var gamle Samson. De hørte -dens 
Gøen fra Hundehuset, da de kørte ud af Gaarden. 

«Nu, da jeg flakker Landet rundt, Faster,* 
havde Anna sagt til Birgitte, c kan jeg ikke slæbe 
min gamle Ven med mig. Lad ham blive hos dig 
og giv ham Naadsensbrødet.* 

«Det skal ske, som du ønsker,* svarede Bir- 
gitte, men tilføjede med et Smil: <om du da ikke 
sætter Bo, forinden Samson dør, saa han faar Held 
til at ende sine Dage hos dig.» 

Men Birgitte Gjøe fortrød de Ord; thi de jog 

Blodet op i Annas Kinder og gjorde hende til en 
stum og lidet fornøjelig Selskaberinde paa det første 
Stykke af Rejsen. Dog genvandt hun snart sin 
Sindsligevægt, hendes Kinder fik Farve af den friske 
Luft, og mens Birgitte Gjøe saa hendes Øjne straale 
gennem Sløret som et Par Stjerner, tænkte hun: 
hvilken fager Brud vil hun ikke være, naar hun 
staar for Alteret ved Olufs Side, smykket med 
Brudekronen ! 

De tog kærlig Afsked med hinanden i Vejle. 
Birgitte brød først op, og da Anna, staaende ved 
Vinduet i Herberget, hvor de havde bedet, saa 
Slæden fare bort med hende, gik hendes Tanker 
den samme Vej, ad Kolding til, hvorhen Hans 
Schilchen Dagen før var redet med hendes Svar 
til Kongen. 

Hun vedblev at stirre efter Slæden, indtil den 
var hende af Syne, og drog derpaa et Suk. Det 
forekom hende nyt og underligt, at hun nu skulde 
en anden Vej og ikke til Koldinghus, den stolte 
Kongeborg, hvor hun i saa mange Aar havde været 
til Huse. 

Hun var næsten til Mode som en forskudt 
Hustru. Hvo havde i sin Jomfrustand været saa 
underlig stillet, som hun? Skønt uformælet havde 
hun udøvet en elsket Hustrus Herredømme over 
Kongens Hjerte; det havde hun følt, hver Gang 
hun var fremkommen liied en Bøn for andre; den 
var aldrig bleven hende nægtet, for sig selv udbad 
hun sig ingen Sinde nogen Gunst; og skønt ukronet 
var hun dog bleven æret som en Dronning. 

Havde Bevidstheden om denne Magt gjort 
hende æresyg? Var dette Liv ved Tronens Fod, 
for hende en underlig Blanding af Trældom og Høj- 
hed, Smerte og Fryd. blevet hende saa kært, at 
hun ikke kunde være det foruden? 

Hun kunde ikke dølge for sig selv, at hun følte 
en Tomhed, som det vilde falde hende svært at 
udfylde. Hun kaldte det Daarskab og Forfænge- 

lighed; hun skønnede ikke den sande Aarsag til 
denne Uro — den Kærlighed, der nu havde slaaet 
saa dybe Rødder i hendes, ligesom i Kongens 
Hjerte, at den var sammenvokset med deres inderste 
Væsen. Den var som et livskraftigt Træ, der, selv 
efter at Øksen har fældet det, dog har Spirer under 
Muld, som stedse paa ny ville bryde frem. 

Hun lovede dog nu sig selv, at hendes Tanker 
ikke mere ret ofte skulde gaa paa disse forbudne 
Veje, og drog saa til Snoghøj, længselsfuld efter 
at slippe over til Fyn. Hun skulde dog ikke komme 
usaaret derhen; thi straks i Snoghøj lurede der en 
Overraskelse paa hende, og kom der en stor An- 
fægtelse over hende. 

Da hun naaede derhen, var Dagen til Ende, 
og Mørket faldt paa. Hun kunde ikke blive sat 
over før den næste Morgen, og hun maatte derfor 
overnatte i Færgegaarden. 

Paa Vejen ind til det Kammer, der blev hende 
anvist i Herberget, saa hun et Glimt af en Skik- 
kelse, som man ikke let kunde tage fejl af Det 
var Zwonnike ; men Zwonnike var og havde allerede 
i flere Aar været Sofie Lykkes Kammerpige. Fru 
Sofie havde taget Dværginden i sit Brød som et 
Redskab, brugeligt til allehaande Rænker og et 
Skumpelskud, over hvem hun ret af Hjertens Lyst 
kunde udøse sit onde Lune. 

Anna ilede hurtig ind paa sit Kammer; men 
hun var dog bleven set. Hun vilde skyde Slaaen 
for sin Dør, men der var ingen. Modet svigtede 
hende et Øjeblik ved Tanken om et Møde med 
disse to, af hvilke den ene havde grebet saa dybt 
ind i hendes Livsskæbne, mens den anden var Inde- 
haverske af Fortidens pinlige Hemmeligheder. 

Dog genvandt hun snart sin Fatning. Hun ind- 
saa det taabelige i ethvert Forsøg paa at skjule 
sig. Selv om Zwonnike ikke havde set hende, 
vilde hendes Nærværelse i Færgegaarden ikke kunne 

bleven en Hemmelighed for hendes Herskab, om 
det virkelig var her. 

Derom fik hun dog snart Vished, idet hun 
hørte Sofie Lykkes skarpe Røst lyde ude paa 
Gangen, og hvorledes hun regerede med Værten 
og hans Hustru, der ikke kunde gøre hende det 
godt nok. 

Lyden af denne Røst mindede hende pinlig 
om de Tider, hun nu skulde stræbe at glemme. 
Hun haabede dog at slippe dermed, og at Faster 
Sofie selv vilde indse, at det nu vilde være bedst, 
at de holdt sig fra hinanden. 

Det skulde imidlertid snart vise sig, at denne 
Beregning ikke holdt Stik. Sofie var ikke til Sinds 
at lade en saa gunstig Lejlighed til at opgøre et 
gammelt Mellemværende slippe sig af Hænderne. 
Hun var kommen fra Fyn, lige før Anna indtraf, 
hun maatte af samme Aarsag, som hun, overnatte 
i Færgegaarden, og hun havde altsaa en god lang 
Aften til sit Værk. 

Hun hastede da ikke med at kaste sig over 
sit Offer, men indrettede sig først til Natten i sit 
Logi og spiste sin Nadvere. Dog kogte imens 
Blodet i hende, idet hun tænkte paa dette Mellem- 
værende mellem hende og Anna Korfitsdatter. Reg- 
ningen var løben op; thi ikke alene havde Anna i 
de senere Aar ved ethvert Møde vist hende følelig 
Kulde, men hun havde tillige ved et Par Lejlig- 
heder, da hun kunde været hende til Gavn, aldeles 
svigtet. 

Sofie Lykke havde nemlig nogle ubehagelige 
Minder om Tilrettevisninger og værre Ting, som 
hendes tyranniske Sind og hendes Nærighed havde 
nedkaldt over hendes Hoved. Der var først noget 
med Bondeplageri og Klager over hende fra hendes 
undergivne. Det var hun endda sluppen naadig 
fra; men at hun havde indladt sig paa ulovlig Stude- 
handel og gjort sig ublu Fordele derved, var en 
Synd, for hvilken der ingen Tilgivelse var at 

faa. Hun var bleven idømt en saa stor Bøde, at 
det havde taget en kendelig Rift i hendes Formue. 

Da dette kom paa, havde hun henvendt sig til 
Anna og paakaldt hendes Mellemkomst. Hun vidste, 
at hendes unge Frænke trods alt, hvad der var 
sket, dog vedblev at være en indflydelsesrig Person 
ved Hove, og at hendes Forbøn formaaede meget 
hos Kongen; men Anna havde aldeles afslaaet 
hendes Bøn og nægtet at blande sig i den Sag. 

Saa slog da Regnskabets Time. Anna havde 
forfrisket sig efter Rejsen og ved sin Kammerpiges 
Hjælp gjort sig det bekvemt i sit Kammer. Hun 
sad ved Lerovnen, nød den svindende Varme, 
glædede sig over den i Herberget indtraadte Stil- 
hed og tænkte netop paa at søge Sengen, da 
Døren gik op, og Sofie Lykke stod for hende. 

cNu, sidder du der og kryber sammen ved din 
Ovn,5> sagde Sofie Lykke med et Smil og en stor- 
laden Bevægelse med Haanden, der levende mindede 
Anna om hendes Fasters Velmagtsdage, c Da jeg 
hørte, du var her, tænkte jeg, at du vilde være saa 
naadig at vise dit fagre Aasyn i min Dør og ty 
ind til mig, at vi kunde være hinanden til Tidkort 
under vort ufrivillige Ophold i dette usle Herberge ; 
men da du ikke kom til mig, saa kommer jeg nu 
til dig.» 

Mens hun talte, skred hun hen til Ovnen, hvor 
Anna sad. Hun var med Aarene bleven endnu 
fyldigere, men gik dog let, og i hendes Aasyn var 
der ingen Aldersrynke at se. Den hvide, glatte 
Hud og friske Farve, som ikke havde været hendes 
mindste Skønhed i hendes Ungdom, havde mod- 
staaet Tidens Tand, og der var endnu over hendes 
Person en ejendommelig daarende Ynde, som selv 
i dette Øjeblik, ikke lod Anna ganske upaavirket, 
saa hun forstod, hvorledes det var gaaet til, at hun 
engang var kommen i denne Kvindes Magt. 

Hun rejste sig fra den Træbænk, paa hvilken 

hun sad, en af de faa Bekvemmeligheder i hendes 
Kammer, og sagde ufrivillig venlig: 

«Tag Sæde, Faster, og gør eder dét bekvemt* 

Derpaa lagde hun Ved paa Ilden og syslede 
temmelig længe dermed, idet hun følte, at Sofie 
Lykkes Øjne stadig hvilede paa hende og fulgte 
enhver af hendes Bevægelser, indtil hun omsider 
var færdig og havde sat sig paa en lille Træstol 
ved Vinduet. 

Nu brød Sofie Lykke Tavsheden: 

€ Hvilket sært Træf, Anna,» sagde hun, «at vi 
skulde mødes her og just nul Du forstaar, ej sandt? 
Sig mig dog først — hvor kommer du fra, og hvor 
agter du dig hen?» 

«Jeg kommer fra Aakjær og agter mig til Hved 
holm,» svarede Anna rolig; dog sporedes der en 
Sitren i hendes Stemme, som ikke undgik Sofies Øre. 

«Nu,» svarede denne og saa til Anna fra Siden, 
«da drager du fra den ene Tåareperse til den anden. 
For Gud, disse sukkende, raadvilde Enker, de ere 
mig en Pest I » 

« Ingen Sinde før,» sagde Anna i en skarpere 
Tone, chørte jeg nogen kalde Birgitte Mogensdatter 
raadvild.* 

«Saamænd,» svarede Sofie i en spydig Tone; 
«alt mens Taarerne flyde, faar hun stedse sin Vilje 
frem og meler sin Kage.> 

«En sær Beskyldning mod en,» svarede Anna, 
«som gav det meste af sin Formue bort og stiftede 
den herlige Skole paa Skovkloster*). » 

«Ja,» sagde Sofie i samme Tone, «den megen 
Lærdom har forskruet Hovedet paa hende og spil- 
lede hende der et Puds. At give Peblinge saa 
meget Gods at løbe med! For Gud, Birgitte Gjøes 
Frænder maatte med Rette fortørnes derover. Dog, 
nu intet Ord mere om Birgitte, som jo i dine 
Øjne fast er en Helgeninde; men hvad tykkes dig 

om Edele, som sidder der og klynker paa Hved- 
holm?» 

«Jeg drager nu netop did for at trøste hende, » 
svarede Anna. 

«Takkeløs Gerning den! Jeg haver forsøgt det 
omsonst. Sig mig, bør dog ikke en Kvinde, saa 
godt som en Mand, kunne bjærge sig og kue sin 
Sorg uden at plage sine Frænder dermed? De 
prale med den og behage sig i at vække Med- 
lidenhed. Jeg ækles derved; sætter jeg da nu ikke 
heller mere min Fod paa Hvedholm.» 

Der gled et Smil over Annas Læber. Hun 
vidste, hvorledes det var gaaet til. Allerede mens 
Frants Bilde levede, var der sket et Brud mellem 
ham og Sofie Lykke paa Grund af de store Ærg- 
relser, hendes Nærighed og hele Færd havde paa- 
draget ham, og Edeles Hjerte var omsider blevet 
koldt imod hende. 

Dog smilte Anna ikke alene over den Maade^ 
hvorpaa Sofie Lykke forsøgte at udsmykke Sagernes 
sande Stilling; thi hun følte tillige en levende Glæde 
ved Tanken om, at hun paa Hvedholm vilde blive 
fri for sin træske og ondskabsfulde Frænkes Efter- 
stræbelser. 

Den Pine at tilbringe denne ene Aften i 
hendes Selskab tykkedes derfor Anna nu hel kort 
og let at døje, da Sofie Lykke atter tog Ordet. 

«Nu, du drager til Hvedholm, og jeg agter 
mig til Kolding.* 

Hun tav et Øjeblik, fæstede Blikket skarpt paa 
Anna og vedblev: 

cSært nok for mig, just som jeg er paa min 
Vej didhen for at kysse paa Haanden den tyske 
Frøken, der var saa forhippet paa at blive Dron- 
ning, at hun snappede Kong Frederik bort lige for 
Margrethe af Pommerns Næse — at jeg da, siger 
jeg, skal møde den danske Jomfru, som, enddog 
Hans Naade lagde Kronen og hele Herligheden for 
hendes Fødder, dog lod sig kyse fra at gribe til. 

For Gud, Anna, jeg har i de svundne Aar tit og 
ofte tænkt paa dig og græmmet mig over din 
utænkelige Dumhed.* 

Anna sad med korslagte Arme og saa paa 
Sofie Lykke med et Blik, saa fuldt af Foragt, at 
det tirrede hende mere, end om der var kommet 
et heftigt Svar. 

«Du ser mig spansk nok an,» vedblev hun 
med et drillende Smil, c men ikke n5rtter det dig 
at give den storladne for mig- Jeg kender dig i 
Folderne, min Dukke I Du har græmmet dig endnu 
argere end jeg, da du hørte om Hans Naades Tro- 
lovelse. Han var en utænkelig, elskovssyg Nar, 
som gik og sukkede for dig i samfulde tolv Aar. 
Du havde ham i Lænken ligefuldt; og en Istap, 
som du er, kunde du drive del^pil og kerede dig 
ikke om at komme i Brudeseng eller i Dronninge- 
stol, saa længe Hans Naade laa for dine Fødder 
og tilbad dig, som havde du været den kyske Gud- 
inde Diana selv. Men nu er Spillet ude og den 
Leg forbi, og du staar der som en Taabe, der har 
tabt sin KaabeU 

Annas Aasyn var dødblegt; hun knugede de 
foldede Arme mod sit Bryst, som om hun vilde 
tæmme sig selv. Det lykkedes hende ogsaa; med 
rolig og fast Røst svarede hun: 

* Siden I dømmer saa ringe om mig, Faster^ 
da spild ikke flere Ord paa mig! Gaa paa eders 
Kammer og lad mig med Fred I » 

cjeg gaar, naar jeg vil, ikke førl» sagde Sofie 
med et hadefuldt Blik. «Ikke kom jeg herind for 
at kæle for dig, hvem Lykken trods dit Egensind 
og din utænkelige Taabelighed indtil denne Dag 
har tilsmilet, mens Verden er gaaet mig imod. 
Jeg gætter, hvorlunde Sagen nu staar: Hans Naade 
har løst dig fra dit Løfte og givet dig fri, og der 
er en anden Nar, som hedder Oluf Mouritsen, og 
nu staar og venter dig med aabne Arme, om det 
maatte behage dig at gaa til Brudeskamlen med 

ham og lade dig kalde Frue til Bollerup, Bregent- 
ved og Klausholm. Han vil, det sølle Skrog, nøjes 
med en gammel Jomfru og Kongens afdankede 
Fæstemø — > 

Anna sprang op, blussende rød og raabte: 
«Ikke vil jeg høre flere onde Ord af ederl»^ 
Derpaa gik hun hen mod Døren, men Sofie 
Lykke kom hende i Forkøbet, stillede sig i Vejen 
for hende og sagde: 

cDu faar høre mig til Ende, enten du vil eller 
ikke; og svie mine Ord, saa de gaa dig gennem 
Marv og Ben, da faar du blot, hvad du har for- 
tjent. Jeg vil gøre Regnskabet op mellem os to, 
Anna Korfitsdatter, og paa et Bræt sige dig Tak 
for alt godt. Tak for den Haanhed og Ringeagt,, 
hvormed du, over al Maade hovmodig, som du er, 
har lønnet mig for al min Kærlighed og Omhu 
fordum, da du var ung og dit Hjerte end var sundt, 
saa det kunde elske ; da var jeg Skéérm og Skjold 
for Hans Naade og dig, mens I næbbedes. Tak 
for din Modvilje og dit Avind siden, da du sad 
paa. Dydens Trone i Dronning Dorotheas Fruer- 
kammer og satte ondt fpr mig ved Hove, saa end- 
ogsaa Kongens Øren bleve døve og hans Hjerte 
koldt mod mig, og man tog mig min halve Formue 
fra. Tak endelig for alle onde Ord, du har talet 
om mig i Krogene, men af hvilke dog nogle ere 
komne mig for Øren ; og gaa saa til din skrantende 
Fæstemand, om hvem jeg ved, at han venter dig 
med stor Forlængsel; vord hans Hustru og smisk 
en føje Tid for ham; Pinen vil ikke vorde dig 
lang; jeg tænker Døden henter ham snart; og naar 
du er bleven Enke med et Livgeding næsten saa 
stort, som. var du en Dronning, men ikke en sør- 
gende Enke, som Edele, da kan du for Sandteiv 
prale af din Lykke og ynke Faster Sofie, som med 
alt sit Snilde ikke drev det videre end til at gaa. 
ilde set og forarmet i sin Grav. Aarsagen til min 
Elende, det er du, som svigtede, da det gjaldt, og 



252 

lod mig, din Hjælperske, i Stikken, saa der paa 
mig faldt Spot og Ringeagt, mens du svøbte dig i 
Dydens Kaabe og bjærgede dig nok saa skønt, 
æret af Alverden for det, som dog blot var Kold- 
sindighed og Fejhed, mens din Farbroder forliste 
Kongens Naade og gik krænket i sin Grav, og din 
kongelige Ven trøstede sig saa vel ved tidlig og 
silde at tømme de fulde Bægre, at Mosten har for- 
giftet hans Blod, saa det vorder nok til sidst hans 
Bane.» 

Hurtig vældede denne Strøm af giftige Ord 
af Sofie Lykkes Mund; nu standsede hun et Øjeblik 
og drog Vejret, Ordene vare ikke blevne udskregne, 
men udtalte tydelig med dæmpet, men fast Røst, 
saa hvert af dem faldt saa sikkert som et Hammer- 
slag, mens det rødlige Skær fra Spiddelysene, som 
stod paa Bordet og brændte med lange Tander, 
faldt lige paa hendes Aasyn, saa Anna ret kunde 
se, hvorledes Ondskaben lyste hende af Øjnene og 
af hvert Træk. 

Et Par Gange havde hun løftet Haanden, som 
om hun vilde sige et Ord, men atter ladet den 
synke og opgivet det. Alt Selvforsvar var her til 
ingen Nytte og mundhugges med sin forbitrede 
Frænke vilde hun ikke. 

Sofie havde da det sidste Ord. 

«Saa,» sagde hun, idet hun lagde Haanden paa 
Dørklinken, c nu har jeg ladet dig se dine Gerninger, 
som de i Sandhed ere; nu tænker jeg, at du vil 
mindes mig til din Dødsdag !» 

Derpaa gik hun • men Anna blev længe staaende 
paa samme Plet og stirrede hen for sig. Indtil 
langt ud paa Natten vedblev hun i stor Sindsuro 
at vandre frem og tilbage i sit Kammer, som en 
saaret Hind med den Pil siddende i Hjertet, Jageren 
med sikker Haand har afskudt. Længe martredes 
hun af pinefulde Tanker, Tvivl, Anger og afmægtig 
Harme, indtil hun omsider udmattet gik til Hvile, 

men dog længe holdtes vaagen af det stærke Sinds- 
oprørs Efterdønning. 

En Sandhedens Lysstraale trængte gennem 
Mulmet, men den bragte hende ikke Trøst. Hun 
saa Fortiden i et klarere Lys og skønnede sin 
Ungdoms store Svaghed, at hun i sin Forblindelse 
dengang havde indladt sig saa dybt med en saa 
rænkefuld og egennyttig Kvinde, som Sofie Lykke. 
Hun havde sig selv at takke for den Revselse, der 
nu var kommen over hende. 

Saa fæstede hendes Tanke sig ved hendes 
« skrantende Fæstemande, hvis Sygeplejerske og 
Trøsterinde Slægten havde udset hende til at blive. 
Han vilde vel blive et daarligt Værn, men For- 
sørgelsen, den turde blive god nok. Hendes Fræn- 
der saa vel Sagen mest fra den Side; vel var hun 
ingenlunde trængende, men hvad hun ejede, regnede 
de naturligvis for intet. 

- Dobbelt led var hende dog den Tanke at gaa til 
Brudeskammelen med en Mand, hvem Døden havde 
mærket, saa det med Forsørgelsen ret sprang Folk 
i Øjnene. Muligt, at Sofie Lykke i sin Ondskab 
havde gjort Sagen værre, end den var. Selv havde 
hun hidtil kun vidst, at Oluf Krognos var noget 
skrøbelig af Helbred ; men hun havde ikke set ham 
i nogle Aar, og muligt var det, at Sofie vidste bedre 
Besked. 

Sofie Lykke, som kendte hende og hendes 
hele Tænkemaade til Bunds, havde der med ud- 
søgt Ondskab ramt hende paa det ømmeste Sted 
og gjort den Korsegang, man vilde lade hende gaa, 
dobbelt svær. 

Nu følte hun, at Birgitte havde haft Ret, da 
hun kaldte hendes Paastand, at hun var et Vrag, 
for Selvbedrag. 

Nej, hun var sandelig intet Vrag, det mærkede 
hun nu. Det varme Blod strømmede kun alt for 
frisk gennem hendes Aarer, hendes Hjerte bankede 
saa fyrigt, og hendes Livsmod gik saa højt, som 

Anna Hardenberg. 23 

i hendes Ungdoriis fejreste Dage; nej snarere højere 
og stærkere. Hun havde vel, naar alt kom til alt, 
dengang været renere og frommere i sit Hjerte 
end nu, da man vilde lænke hende til et Vrag. 

Den næste Morgen, da Dagen gryede, drog^ 
de hver sin Vej — Sofie Lykke mod den op- 
gaaende Naadesol for at bade sig i dens Straaler,. 
og idet hun haabede ved sin underdanige Iver at 
vinde det tabte Fodfæste ved Hove tilbage — Anna 
Hardenberg, idet hun flyede Naadesolens Glans og^ 
søgte et Ly, hvor hun mente sig sikker og troede 
at kunne dølge sig i Skyggen. 



Fjerde KapiteL 

Ret og vrangt. 



Nede i Horneland ved Faaborg Fjord, mellem 
skovbevoksede Bakker ligger Hovedgaarden Hved- 
holm, Edele Hardenbergs Hjem, hvorhen nu Anna 
hastede med større Længsel, end hun havde følt, 
da hun drog fra Aakjær. 

Rejsen fra Middelfart gik hurtig og let. Frosten 
og Sneen havde forvandlet de ujævne og bundløse 
Veje til en glat Bane, saa at Birgitte Gjøes raske 
Heste paa fem Timer løb de syv Mile derned, en 
Vejlængde, som de under mindre heldige Omstændig- 
heder og slæbende en tung Karm efter sig næppe 
vilde have kunnet tilbagelægge paa en hel Dag. 

Dog led det mod Aften paa den korte Vinter- 
dag, da Slæden, førende Anna Hardenberg og hendes 
Kammerpige og ledsaget af to ridende Svende, 
nærmede sig Rejsens Maal. 

Skønt laa den anselige Gaard der med sine fire 
Længer og sit Taarn, omgiven af høje Træer, hvis 

Grene vare pudrede med Rim. Den dalende Sols 
Straaler faldt paa de røde Gavle, Vindfløjen paa 
Taarnspiret skinnede som det pure Guld, og Træ- 
toppene lysnede som juvelbesatte Brudekroner. 
Gaarden lignede i dette Øjeblik et Trylleslot, et 
Lykkens og Glædens Hjem, hvad den ogsaa engang, 
skønt kun for en stakket Tid, havde været. Saa 
skønt og oplivende var Skuet, at Anna havde ondt 
ved at forestille sig det, som det nu var, et Sorgens 
Hjem. 

Hun havde ikke været der, siden hun paa Frants 
Bildes og Edele Hardenbergs Bryllupsdag drog 
derind som en af Brudepigerne, og en Jordefærdsdag 
havde der ikke været, thi Frants Bildes Ben hvilede 
jo i Visby Kirke paa Gulland. Edele og hun vare 
mødtes andre Steder, og sidst havde de set hinanden 
paa Koldinghus; men det var nu to Aar siden. 
Saa bunden havde Anna været i sin Stilling som 
Dronning Dorotheas Jomfru og saa meget med 
hende paa Rejser i Udlandet, at hun først nu, da 
Døden havde løst dette Baand, var i Stand til at 
ofre andre sin Tid og sine Kræfter. 

Hun havde hørt meget om sin kære Frænkes 
og Ungdomsvenindes i de senere Aar stærkt til- 
tagende Tungsind. Sidst da de traf sanimen, havde 
det været mere at mærke paa hendes Tale end at 
se paa hendes Ydre. Vilde hun nu genfinde hende 
forgræmt og skæmmet, et Vrag af, hvad hun havde 
været? 

Saaledes tænkte hun, da Slæden for ind med 
hende gennem Gaardens Port, og dens Hvælving 
gav Genlyd af Bjældernes Klang. Hun fik hurtig 
Svar paa Spørgsmaalet; thi da Slæden holdt for 
Taamdøren, stod Edele i den, og et Øjeblik efter 
laa hun i hendes Arme; hun fik et hjerteligt Velkomst- 
kys og mærkede Taarer paa sine Kinder. 

Derpaa holdt hun Edele fra sig og saa paa 
hende. Det var den samme trivelige Kvinde med 
de runde Kinder, som hun havde set sidst. Hendes 

23* 

Helbred havde været stærkere end hendes Sorg-, 
Dog lyste der Tungsind af Øjnene, og Taareme 
vedblev at flyde, idet hun førte sin Gæst op. 

cO, Anna, Anna, Gud være priset, at du kom f 
Hvor har mit Hjerte ikke i lange Aar sukket efter 
at have dig her ved mine Arme I Kunde jeg nu 
blot holde paa dig; men Lykken gaar mig nu imod 
i alt, og saaledes bæres det mig ogsaa for, at jeg 
snart vil miste dig igen.> 

cNu, mit Hjerte, » svarede Anna og klappede 
hende paa Kinden, ej eg ved om din Gave til at 
vende enhver Glæde til Sorg. Lad mig nu først 
faa Foden inden for din Dør! Gud raader for de 
kommende Dage, men det vil jeg straks sige dig, 
at om jeg kunde faa Held til at gro fast hos dig 
for en Stund, skulde jeg intet have derimod.* 

«HavTak for de Ord,» svarede Edele, idet der 
viste sig et Smil paa hendes Læber, som mindede 
om fordums lykkelige Dage. «Jeg skal stræbe at 
skikke mig og ikke kyse dig herfra med mine Klager. > 

cO,* sagde Anna, cdet var ikke min Mening. 
Ikke er kommen til dig en livsglad Ungmø, som 
søger Tidkort, men en gammel Jomfru, fuld af Nag 
og Urostanker. Suk du kun for mig, og jeg vil 
sukke for dig. Gave maa gengældes, om Venskab 
skal holdes !» 

Da de kom op, bleve de modtagne af Edeles 
Søn Erik, en Dreng paa halvsyvende Aar, født efter 
at hans Fader sidste Gang drog i Krigen for aldrig 
mere at vende tilbage ; hans to ældre Brødre, Anders 
og Torben, vare allerede sendte ud i Verden. 

Den sunde, livsglade Dreng blev snart gode 
Venner med Moster Anna, og hans Fostermoder 
eller Amme, som stod hos ham, priste hans Dyder 
i høje Toner; men hans kødelige Moder var tavs, 
og der var Taarer i hendes Øjne, da hun klappede 
ham paa Kinden. 

Da Anna havde forfrisket sig med et Maaltid, 

og hun og Edéle sad alene sammen ved Kaminilden 
i Dagligværelset, faldt Talen paa Børnene. 

«Du har tre gæve Sønner, Edele,» sagde Anna; 
c glæd dig over dine Drenge, som du har at elske, 
kunne de end volde dig Sorg; de ere Kød af dit 
Kød, Blod af dit Blod og af din Hjertensvens, han 
som nu er hos Gud.» 

«Ak ja,> sukkede Edele, cvare vi blot alle ude 
af denne elendige Verden og der, hvor Frants nu 
er I Det er min Trøst — jeg vil sige dig det — at 
det vil ske snart.* 

«Hvad mener du, hvortil sigter du?» spurgte 
Anna forundret. 

<Jeg vil fortro dig, hvad jeg hidtil har fortiet 
for alle,» svarede Edele med dæmpet Røst; <jeg 
har set i et Syn eller Drøm, hvad det nu var — alle 
mine Sønner som Lig; de laa hver i sin Kiste, de 
to nok saa smukt, men den tredje havde et Saar 
i sit Bryst og hans Ligskjorte var plettet af Blod 
— men hvo af dem var det, Anders, Torben eller 
Erik? Jeg mindes det ikke; det løber i eet for mig. 
Kun det ved jeg, at en af dem skal lide en blodig 
Død og falde for Sværdet.* 

Anna blev ilde til Mode; hun mindedes Axel 
Walkendorf og hans Drøm. Hun tav et Øjeblik, 
men sagde derpaa: 

f At den Drøm kan være et Varsel, Gud har 
givet dig, er muligt; men vi vide dog ikke med 
Vished, hvorfra slige Aabenbaringer komme. En 
Guds Tjener, med hvem jeg i de forløbne Aar har 
talt meget om sligt, sagde engang til mig» at det 
og kan være Djævelens Værk, der kommer fra onde 
Aander. Slaa da den ræddelige Drøm af Tankerne, 
Edele!* - 

<Hvilken Guds Tjener var det?* spurgte Edele. 

«Det var Anders Sørensen, Kongens Hof- 
prædikant.* 

Med den Flygtighed, som var hende medfødt, 



358 

slog Edeles Tanker pludselig om. Anders Sørensen 
Vedels Navn manede Fortiden frem for hende. 

cAnders Sørensen,* udbrød hun; co, Anna, 
mindes du den Dag for tretten Aar siden, da vi 
vare i København^ til Kroningsfesten, og han konci 
til os paa Gaden alene for at se digf Hvor det 
var lyksalige Dage!» 

Anna gav intet Svar; hun sad stum og stirrede 
ind i Ilden, og der var en Rødme paa hendes Kinder, 
som ikke skrev sig fra Ildens Skær. 

Dette Tegn paa Sindsbevægelse undrede Edele ; 
thi efter Annas egne Udtalelser i de senere Tider 
at dømme var det for hende pinlige i hine Dages 
Tildragelser noget, hun for længe siden havde for- 
vundet og nu tænkte paa med stor Sindsro. 

Edele vidste intet om det allernyeste. Rygtet 
om Kongens Trolovelse var endnu ikke naaet til hendes 
afsides liggende Hjem, og da hun saaledes var uden 
Kundskab om alt det, der gærede i Annas Sind, 
vedblev hun at sladre og begyndte igen at ligne 
sig selv, som hun havde været i lykkeligere Tider, 
Tegn paa vaagnende Livsmod, der dog ikke under 
disse Omstændigheder kunde volde Anna Glæde. 

«Sig mig dog,> vedblev hun livligt, c hvorlunde 
løb det første Møde ved Hove mellem Hr. Anders 
og dig af? Mig tykkes, at han maatte forgaa af 
Blussel, da han stod Ansigt til Ansigt med dig og 
mindedes sin drengeagtige Færd hin Dag.> 

«Ingenlunde gjorde han det,» svarede, Anna 
aandsfraværende. 

cOg du krævede ham ikke til Regnskab for 
hans Nyfigenhed og udspurgte ham ikke om Aar- 
sagen til hans sære Adfærd ?» 

Da Anna ved at ryste paa Hovedet gav et 
stumt, benægtende Svar, udbrød Edele: 

«Da vilde jeg for Sandten i dit Sted have gjort 
det; det vilde voldet mig Morskab at bringe ham 
i Klemme. » 

<Nej,» svarede Anna med uventet Heftighed, 

idet hun saa op, c det vilde du ikke have gjort, saa 
stor Værdighed er der over hans Person. Han er 
en Mand med store Aandens Gaver, Edelel Det 
var som en Fest for os alle, naar han kom til 
Koldinghus med Hans Naade og prædikede for os 
saa livsalige og dog vise Ord, som jeg til ingen 
Tid før hørte af nogen anden Præsts Mund. Jeg 
talte tit og ofte med ham om de Ting, som høre 
Guds Rige til.» 

cOg han blev din Skriftefader?* spurgte Edele 
nysgerrig, c og du fortroede ham dit Hjertes Hemme- 
ligheder, dem du forholdt os andre og — » 

«Nej, nejl> udbrød Anna i stor Sindsbevægelse. 
< Stedse var jeg min egen Skriftefader, har jeg end 
oplevet Tider, då jeg haardt trængte til Raad og 
Trøst — saa og nu — o, Edele, jeg skønner, at 
du er uvidende om det, der er sket — Hans Naade 
har trolovet isig — » ' 

« Trolovet sig, med h^em?> udbrød Edele og 
slog Hænderne sammen. 

«Med unge Frøken Sofia af Mecklenburg,» 
svarede Anna med et Smil, medens hendes Øjne 
stod fulde af Taarer, c priseligt af ham, at han 
gjorde det,> føjede hun til og stræbte. at gøre sin 
Stemme fast. 

Edele sad nogle Øjeblikke stum og saa paa 
Anna med et Blik, som afvekslende udtrykte For- 
undring, Bebrejdelse og Deltagelse, 

Endelig sagde hun: 

<Anna, du vilde det jo ikke anderledes; det 
maatte jo komme saal> 

«Saa du tror at vide, hvad jeg vilde?* for Anna 
op og saa paa Edele med et funklende Blik. c Da 
jeg viste Hans Naade af, gjorde jeg, hvad jeg burde, 
mens mit Hjerte vilde ganske det modsatte, og 
bestemte den tornede Vej for mit ganske Liv, at 
maatte taale, hvad — o, jeg gider ikke sige merel» 

Edele hørte forundret dette Udbrud af Liden- 
skab hos en, der ellers altid i sin Færd havde vist 

saa stor Selvbeherskelse. Anna gættede hendes 
Tanker og vedblev: 

«EdeleI Sig kun, hvad du tænker, og skaan 
mig ikke! Det værste, som siges kunde, er blevet 
mig sagt. Jeg traf i Snoghøj din Moder. Hun var 
paa Vejen til Kolding at gøre Herskaberne sin Op- 
vartning og smiske for Frøken Sofia-, hun opsøgte mig 
i Hert)erget og udlod nu al sin længe opsparede 
Ondskab over mig. Jeg kom da hertil som en saaret 
Fugl, i hvis Bryst Falken har haft sine Kløer. > 

«Jeg kan tænke mig det,» svarede Edele; «jeg 
kender de Kløer og ved, hvor dybt de kunne slaa; 
som da Frants med de andre maatte udrede den 
store Bøde for hende, og hun ikke vilde vedkende 
sig den Gæld, men have det til givende. Dog, 
Anna, hvad dig angaar, da vilde og ønskede jeg i 
sin Tid det samme, som Moder, og for ikke heller 
at gøre hende, hvor ond hun end er. Uret, da maa 
jeg sige. hvad jeg tror, at om hun nogen Tid har 
haft noget Menneske kært. da er det dig.» 

«0 ja,» svarede Anna, c hun elskede mig som 
et Middel til at hæve sig selv til Ære og Magt. 
Var jeg bleven Dronning, skulde hun vel været min 
Hofmesterinde. Gud naade mig, jeg var bleven 
bunden baade paa Hænder og Fødder; men eftersom 
jeg ikke hører til de tamme Fugle, der lade sig 
hilde, da skøn Sagen, som den er, at hvor det saa 
ellers var gaaet, saa maatte det ende med et Brud 
mellem hende og mig. Jeg burde aldrig indladt 
mig med hende.* 

«Men om du nu dog havde fulgt hendes Raad?> 
spurgte Edele. c Det angrer dig dog, hvad du gjorde, 
og at det gik, som det gik.» 

cDer er i mig en god Aand og en ond,» svarede 
Anna, cog saa er det jo med os alle. De have 
nu kæmpet i mig om den Sag i fjorten lange Aar. 
Naar den gode havde Overmagten, fangede jeg Fred, 
men fik den onde Overtaget, da — o, Edele, det 
tænker jeg nødig paa og taler end nødigere derom.* 

cMen har Hans Naade ikke ladet høre fra sig?> 
spurgte Edele. «Det var jo i saa Maade hans Skyl- 
dighed, eftersom — » 

fjo, jo!» svarede Anna heftigt, c tøv lidt, og^ 
du skal faa det at se.» 

Hun greb den lille Lædertaske, som hun bar 
ved sit Bælte, aabnede den, fremtog Kongens Brev 
og rakte det til Edele, der rejste sig og gik hen 
til Bordet for at læse det ved Vokskerternes Skin,, 
mens Anna blev siddende ved Ilden. 

Da Edele havde læst Brevet, vendte hun tilbage 
til Anna, rakte hende det og sagde bevæget: 

cEt ædelt og trofast Hjerte slaar i den Herres 
Bryst, som skrev det. Om han til Slutning havde 
hadet dig, Anna, vilde jeg ikke undret mig derover. > 

fHan gjorde vel somme Stunder saa, men det 
vilde ikke ret gaa for ham, den kære, stakkels Herre U 

Da Anna havde sagt dette, overvældede Sinds- 
bevægelsen hende, og Taarerne brød frem. 

Edele lagde sin Arm om hendes Liv, og saa- 
ledes sad de nogen Tid i Tavshed, indtil Edele 
spurgte: 

cDu har vel skikket Hans Naade Svar? Hvad 
skrev du?» 

Da Edele havde faaet Brevets Indhold at vide^ 
sagde hun, idet hun saa til Anna med et sky Blik : 

cHvad om du dog gjorde, som Hans Naade 
indser og tænkte paa Ægteskab? Først da vil det 
vorde godt med dig og alt, som det bør være.» 

«Ja, saa lyder nu Talen til mig baade fra Ven- 
ner og Fjender; det hviskes til mig fra Krogene 
og raabes til mig fra Tagene; Luften er fuld af Røster,^ 
som sige: nu op, Anna Korfitsdatter, og gaa til Brude- 
skammelen med Oluf Mouritsen — ikke saa? Det 
var ham, du sigtede til, enddog du ikke nævnede 
Brudgommen, » 

€ja,» svarede Edele, c jeg mente ham. Hvem 
skulde det ellers være? Han var jo fra første Færd 
af udset til at være din Fæstemand, dine Frænder 



362 

lovede dig bort til ham, og du vilde for længst have 
været hans Hustru, var ikke Hans Naade kommen 
eder imellem, ja vel ogsaa efter dette, havde ikke 
den samme Herres store Nidkærhed været. > 

«Det første, du der sagde,* svarede Anna i 
samme heftige Tone, c kan muligt være rigtigt, men 
det andet for Gud ikke I > 

«01uf har lidt meget for din Skyld, » sagde 
Edele, c forbarm dig nu over haml> 

« Og nu skal jeg døje end mere for hans Skyld, > 
spurgte Anna, cgøre Bod, hvor ingen Synd var, og 
være hans Sygeplejerske?* 

«Hans Sygeplejerske?* udbrød Edele. «0 nej; 
ham skader intet; han har gæstet mig og lod frisk 
nok.* 

« Gæstet dig?» spurgte Anna og saa paa Edele 
med et mistroisk felik. « Har han alt været her og 
givet dig Ærinde til mig?» 

«Vist ikke, det var forgangen Sommer. Da 
talte han med mig om dig og det helt sørgmodigt. 
Jeg mente hende det ærligt og godt, sagde han, 
men hun lønnede mig med Ringeagt; alt er forspildt; 
det vorder ingen Sinde godt igen.» 

Da Anna tav, vedblev Edele: 

«Hvad saa vi andre ønske og sige, for ham 
kan du være tryg. Han bejler ikke til dig, uden 
du lader ham forstaa, at du har skiftet Sind og nu 
er ham god. Han er for stolt til at trænge sig paa, 
det er jeg vis paa.» 

«Det er udlagt,* sagde Anna og blev rød i 
Kinderne, «jeg skal bejle til ham.* 

<Ja, om du vil,* svarede Edele, «ikke i Ord, 
men i Gerningen; og vid nu, mit Hjerte, at i dit 
Sted gjorde jeg det. Han er det værd.* 

«Nu, da sig hellere, at han er for god til at 
faa en Hustru, der kommer til ham med et koldt 
og dødt Hjerte i sit Bryst. Ingen Sinde agtede jeg 
Oluf Mouritsen ringe, vid detU 

«Da er alt vel eller vil vorde det,* sagde Edele. 

<Dit Hjerte skal da nok blive varmt. Han vil bære 
dig paa Hænderne, pg du vil takke ham derfor.* 

«Ja,» sagde Anna med et Suk, c gennem Med- 
lidenhed og Taknemmelighed maa da Vejen gaa 
til den ynkværdige Kærlighed.* 

« Vejen kunde være værre, » svarede Edele, c og 
mindre sikker. Den første Gang jeg saa Frants, 
led jeg ham ikke, og hvor elskede jeg ham ikke 
^nart derefter og græder nu mine modige Taarer 
over hans Bortgang.* 

«0g af hvad Aarsag driver du nu saa paa mig,* 
spurgte Anna, f og vil med Vold have mig smedet 
i den Lænke?* 

« Først fordi jeg har dig kær og mener, at dette, 
som Sagen nu staar, tjener til dit Bedste; saa fordi 
jeg agter Oluf højt, han som har baaret sit Kors 
som en Mand og dog sagtmodigt. For Gud, Anna, 
jeg fattede stort Venskab for ham, da jeg hørte 
ham tale saa mildt om dig, for hvis Skyld han dog 
har maattet lide saa meget. Der maa, tænkte jeg, 
i det Menneske være en god og kærlig Aand, og 
den Jomfru, som betror sig til ham, maa faa blide 
og lykkelige Kaar.* 

Da Anna ikke gav noget Svar, vedblev Edele: 

«0g saa har jeg da nu allersidst tænkt paa 
mig selv, al den Stund, at om du gør, hvad jeg 
har tilraadet, da vil det jo gaa, som jeg spaaede, 
da du kom. Du vil ikke blive gammel i Gaarde 
hos mig; jeg vil snart miste dig.» 

Anna lagde ' sin Haand i Edeles og saa paa 
hende med et kærligt Blik; men derpaa udbrød hun: 

f Ak, Edele, hvilken Uro har jeg ikke voldet, 
mens jeg har været i denne elendige Verden 1 Er 
det mit glatte Ansigts Skyld, da give Gud, at det 
var blevet skamskændet i Moders Liv I* 

«Et ukristeligt Ønske,* svarede Edele med 
Fynd; «er det jo ikke heller dit glatte Ansigt, som 
du kalder det, og ikke din fagre Person, men den 
skønne Sjæl, som bor i den, og det varme Hjerte, 

som slaar i dit Bryst, der drager alles Hu til dig, 
saa du ikke kan blive venneløs. Du er at misunde 
og ikke at ynke.* 

Anna drog dog sin Haand til sig og sagde 
heftig : 

fHvilke ulidelige Ord, de om en skøn Sjæl 
og et varmt Hjerte I Jeg siger dig, at mit glatte 
Ansigt lyver; jeg ser intet i mig, som er skønt og- 
godt; alt er uskønt og vrangt. Fordum, da jég^ 
burde have været varm, var jeg kold og fornægtede 
min Ungdomskærlighed og skadede vel derved den 
Herre, jeg havde kær, baade paa Sjæl og Legeme. 
Din Moder sagde mig nogle bitre Ord derom; jeg^ 
tænkte, at det var en uretfærdig Anklage; dog 
lyder den end i mit Hjerte og vil ikke tie. Nu, 
Edele, da det ikke kan gøres om. nu da mit Liv 
kun har ringe Værd for mig, og jeg koldsindig 
burde gøre Skridtet fuldt ud og opfylde min Be- 
stemmelse, som er at opgive mig selv og opofres, 
nu luer mit Blod som Ild, og alle Helvedes Aander 
slippes løs i mig.» 

«0, hjertenskære Anna,* bad Edele ængste- 
lig, «tal ikke saa bitre Ord og se ikke saa vildt 
paa migU 

«Sig mig da,» udbrød Anna og knugede Ede- 
les Haand, chvad er ret og hvad vrangt? Min 
Hjerne forvirres, naar jeg skuer tilbage, og mit 
Hjerte sammensnøres, naar jeg skuer fremad.* 

fSe ikke tilbage,* svarede Edele, « kun fremad 
med frejdigt Mod, da vorder alt ret og intet mere 
vrangt. * 

cEt usselt Kreatur maatte jeg være, om jeg 
kunde gøre det,* svarede Anna; c men,* føjede hun 
til i en bitter Tone, c ikke fatter jeg dig, som med 
din Moder frydede dig og hjalp til, da der skulde 
gøres en Dronning af mig, og dog nu vil drive 
mig i Armene paa den Mand, du dengang med 
mig lod haant om. Til Brudeskammelen med dig^ 
det er Løsenet for alle Jomfruer, som om Ægte- 

skab stedse var Paradis og ikke nok saa tit Hel- 
vede. » 

«Ja,» svarede Edele oprigtigt, c det er nu en- 
gang vor Bestemmelse ; men til et Helvede vorder 
intet Ægteskab, naar der er den rette Tro og en 
god, kærlig Vilje. Sandt er det, at jeg frydede 
mig over din Lykke, fordi Kongen elskede dig, da 
jeg var ung og en Taabe. Frants underviste mig 
bedre, og jeg skønnede, at du gjorde, hvad der 
var rigtigt og ret, da du viste Hans Naade af; 
men du fejlede i, at du ^ligefuldt blev ved Hove, 
holdt dig frs^ dine egne og blev helt kongelig- 
sindet. Dit Hjerte hang dog ved Hans Naade 
fremdeles, det var vrangt og skaffer dig nu stor 
Pine. Du har selv voldet, at jeg maatte sige dig 
dette.* 

En kendelig Bleghed lagde sig over Annas 
Aasyn, og Edele ventede et heftigt Svar, men der 
kom først slet intet. Omsider sagde Anna i en kold 
Tone og med fast Røst: 

«Saa er da nu alt sagt, som siges maatte. 
Om du saa synes, da lad dette ikke mere komme 
paa Tale mellem os?> 

«0, Anna,» udbrød Edele med Taarer i Øj- 
nene, «lad nu ikke dit Hjerte blive koldt imod migl 
Forlad mig, om jeg har krænket digl» 

Anna saa op. Hendes Sjælsoprør spejlede sig 
endnu i hendes Øjne, da hun lod dem falde paa 
Edeles bevægede Aasyn, men hendes Læber bøjede 
sig dog til et Smil. 

cNu, Edele, » sagde hun, «jeg har staaet man- 
gen haard Dyst igennem i mine Dage og kommer 
vel med Herrens Bistand paa den ene eller anden 
Vis ogsaa gennem denne. At vredes paa dig 
vilde straffe sig haardt; først fordi jeg har dig af 
Hjertet kær, saa af den Aarsag, at jeg kom til dig 
for at yde dig Trøst og selv at finde Hvile. » 

«0,> svarede Edele rørt, c vær vred eller god, 
som du vil, kun at du forbliver hos mig 1 Dit 

Smil og dine Taarer have bragt Sommer til mit 
Hjerte, der før var saa dødt, som Snemarken 
hist ude.» 

«Nu er jeg saa god og from som du,» svarede 
Anna og gav hende et Kys. c Nu skulle vi leve 
lykkelige Dage med hinanden, de blive nu mange 
eller faa. Gud være da takket for dig, Edele, og 
dit stille, trygge Hjem, hvor jeg kan dølge mig og^ 
samle Kræfter, indtil jeg atter skal ud paa en ny 
Korsegang. » 



Femte Kapitel. 
En fast tvundet Traad. 



Den næste Dag gik rolig og godt, og Edele 
priste den allerede som den første af mange lykke- 
lige, da Vintersolen havde tilendebragt sin korte 
Vandring over den skyfri Himmel og nu forsvandt 
bag Hornelands Banker. 

De sad i Skumringen i Dagligværelset, som 
halvt oplystes af Kaminildens blussende Flammer, 
og havde deres Morskab af liden Erik, som tum- 
lede sig om i Stuen med en stor Dogge, en nassten 
udvokset Hvalp. 

De lo ad de Kolbøtter, Drengen og Hunden 
nu og da gjorde, indtil Hunden omsider blev vred 
og viste Tænder, hvad den havde god Grund til, 
thi unge Erik sparkede den og viste i det hele 
Tegn paa en Vildskab og Grumhed, som gjorde 
et pinligt Indtryk paa Anna. 

Hun tænkte, at om hans Brødre lignede ham, 
kunde deres Moders slemme Drømme, hvori hun 
saa Lig og blodplettede Ligskjorter, forklares paa 
naturlig Maade. 

Mens denne Tanke sysselsatte hende, sad hun 
ved Vinduet, fra hvilket hun havde Udsigt til Vinde- 
broen og Vejen, som fra den nærKggende Skov 
førte ind til Gaarden. 

Hun vilde netop vende sit Blik fra den mørke 
Skov, der nu næsten ganske var berøvet sin glim- 
rende Vinterdragt fra den foregaaende Dag, og se 
op i den stjerneklare Himmel, da hun blev noget 
var. Hun sjmtes, at det var en Hob R>'ttere, som 
for ud fra Skovranden, og hvis mørke Skikkelser 
aftegnede sig skarpt paa Snemarkens hvide Flade. 

Et Øjeblik efter fik hun Rede paa Synet; det 
var en Karm, der var sat paa Kælker, trukken af 
fire Heste og efterfulgt af nogle ridende Svende. 

cEdele,*. raabte hun, eder kommer Gæster I » 

Edele for til Vinduet; men allerede inden 
hun var naaet derhen, havde Anna gjort en ny 
Opdagelse — Svendenes Klædninger vare graa, 
og det var nu Hoffets Farve, og saa genkendte 
hun i samme Nu baade Karmen og Køresvenden 
Jørgen med det store Skæg. Bægge vare de blevne 
gamle i salig ' Dronning Dorotheas Tjeneste, og 
mangen god Gang havde Anna aget i den Karm 
og kørt af den samme Jørgen. 

Stum og ganske overvældet af det Syn saa 
hun Karmen nærme sig med en Fart, som stod i 
daarlig Samklang med dens plumpe og ærværdige 
Udseende, da Edele, lige som Hestene buldrende 
for ind paa Vindebroen, raabte: 

« Jesus, det er kongelige Majestæt selv!» 

fUtænkelig det,» udbrød Anna og sprang op, 
mens Edele stod der, stirrede raadvild paa hende 
og sagde: 

« Hvad gøre vi nu?» 

cEj, gaa dog og tag imod dine Gæster,* ud- 
brød Anna med blussende Kinder og Uro i sit 
Blik. 

Edele skyndte sig ud af Stuen, mens Anna 
blev tilbage. Med bankende Hjerte hørte hun 

Larmen af Fodtrin og højrøstet Tale. Men saa 
blev det stille; og da det varede nogen Tid, inden 
nogen viste sig, tænkte hun omsider paa at gaa 
efter Edele. I det samme gik Døren op og ind 
traadte — ikke Kong Frederik, Gud være lovet — 
men Holger Rosenkrantz og hans Hustru, unge 
Karen Gyldenstjerne. 

Dog voldte Synet af dem ikke Anna Glæde; 
thi Holger Rosenkrantz havde jo i sin Tid ivrig 
ønsket hendes Forbindelse med hans Svoger, og 
derfor var hendes første Tanke: mon de komme 
med Bud fra Oluf? Men, tænkte hun igen, hvorfor 
da med kongelig Befordring? 

Dog, hvilket deres Ærinde nu end var, saa 
hilste de paa hende med stor Hjertelighed; men 
denne Varme var nu noget nyt for hende. Edeles 
. Beskyldning for Kongelighed og Storagtighed var 
ikke noget Paafund af hende. Anna havde nu og 
da mærket paa flere af sine Frænder, at de i hende 
saa en frafalden. 

Mon der da alligevel i de Haandtryk og de 
Kys, hun fik, dulgte sig en Forventning om, at 
hun som en forloren, men angrende Datter eller 
Søster vilde vende tilbage til sin Pligt? 

«Vi komme for din Skyld, Anna,» sagde Hol- 
ger Rosenkrantz, idet han purrede op i sit krøl- 
lede, nu graasprængte Haar og saa paa hende med 
et venligt, men meget sigende Blik. 

fOg fik af den Aarsag en ublid Modtagelse 
af Edele, » sagde Fru Karen og saa til sin Ægte- 
herre. 

Anna lod sit Blik gaa fra den ene til den an- 
den og fæstede det til sidst paa Fru Karens smalle, 
af Fløjlshuen indfattede Aasyn med de skarpe, 
stolte Træk og de livlige, blaa Øjne. 

«Nu,» vedblev denne, < lad mig kun sige hende 
det straks. Vi ere komne, Anna, for at føre dig 
bort herfra som Fange.* 

«Bort herfra I » udbrød Anna og tog sin Haand, 
som Fru Karen holdt fast, hastig til sig. 

«Se, der kyste du hende straks ved din Iv- 
righed,* sagde Holger Rosenkrantz. « Lad mig tale 
med hende og forklare hende vort Ærinde.* 

<Nu, gør det da,* svarede Fru Karen lidt 
spidst. 

I det samme kom Edele, som var bleven op- 
holdt ved, at hun maatte give nogle Befalinger om 
Gæsternes Natteleje. Fru Karen gik hende i Møde, 
de hviskede et Øjeblik med hinanden, hvorpaa de 
forlod Stuen, idet Edele vendte sig paa Dørtærske- 
len og tilkastede Anna et sørgmodigt Blik. 

Da Holger Rosenkrantz var alene med Anna, 
sagde han til hende: 

«Lad os nu komme til Sæde, min kære 
Frænke; nu kunne vi tale uforstyrrede med hin- 
anden.* 

«For Gud, Holger,* udbrød Anna, idet hun 
satte sig ved hans Side paa Løjbænken ved Ka- 
minen, «jeg længes svarligen efter at høre, hvad 
det er, der saa uventet har ført dig og Karen 
herned.* 

<En mærkelig Sag, men dog ikke til at blive 
ræd over,* svarede Holger Rosenkrantz paa sin 
sindige Maade. ♦Vi komme ikke i vort eget 
Ærinde. Jeg er Budbringer fra Frøken Sofias Mo- 
der, Hertuginde Elisabeth, som ved mig retter den 
Anmodning til dig, at du vil forunde hende en 
Samtale og — * 

«Hvad kan Hendes Naade ,dog ville mig?* 
udbrød Anna, idet hun skiftede Farve. 

«Det vil du e;rfare af Hendes Naade selv,* 
svarede Holger Rosenkrantz tilbageholden. «Hør 
mig nu til Ende. Afrejsen er nær forestaaende og 
Hendes Naade tør desuden ikke paa længere Tid 
forlade sin Datter. Hun ønsker Sagen gjort af paa 
een Dag, og jeg foreslog da, at du mødes med 
Hendes Naade ved Snoghøj, paa Hønborg.* 

Anoa Hardenberg. 24 

Hønborg, som for længe siden er forsvunden^ 
var et kongeligt Slot, og Holger Rosenkrantz's 
Broder Jørgen havde det som Len. 

« Jørgen,* fortalte Holger Rpsenkrantz videre^ 
«gav straks sit Minde dertil og drog med os der- 
ned for at lade nogle Kamre rede og forsvarlig- 
opvarme til i Overmorgen, da Hendes Naade vil 
indfinde sig der. Af Birgitte Gjøe fik vi jo Kund- 
skab om, hvorhen du var dragen; vi haabede da, 
at du tøvede i Middelfart, og at vi kunde indhente 
dig paa Vejen, men fik i Middelfart Kundskab om» 
at du var faret Sønder paa som et Lyn, og vi 
maatte da videre og helt hferned.» 

«Og af hvad Aarsag paatog du og Karen eder 
den lange Rejse f> spurgte Anna. « Nogen Kund- 
skab om, hvad her stikker under, maa du give mig, 
Holger, ellers faar du mig ikke af Pletten.* 

<Nu,» svarede Holger Rosenkrantz, «vi kom 
for at føre dig hurtig og sikkert derop. Hendes 
Naade mente med Grund, at Brev med Sendebud 
ikke vilde kunne gøre det. Dog fører jeg ,Brev 
med mig,* tilføjede han, drog en Taske frem af 
sin Brystlomme, udtog deraf en med en Silkesnor 
omvunden og med Hertugindens fyrstelige Segl for- 
seglet Skrivelse og rakte hende den. 

Anna tog Brevet, rev Silkesnoren af, aabnede 
og læste det. Det indeholdt kun et Par Linier, i 
hvilke Hertuginden indtrængende bad heride følge 
Holger Rosenkrantz og Fru Karen til Hønborg og 
der unde hende en Samtale, som mærkelige og 
paatrængende Aarsager gjorde saare ønskelig. 

«Af den Skrivelse vorder jeg lige klog,» sagde 
Anna, da hun havde læst den og lod den synke i 
sit Skød. «Den siger mig blot, at du ikke har 
faret med Usandhed, hvad der var ganske over* 
fiødigt. » 

tjo dog,» svarede Holger Rosenkrantz, edens 
Fremkomst giver Bevis for, hvor højlig det ligger 
Hendes Naade paa Sinde at faa dig i Tale. Du 

bør opfylde Hendes Naades Ønske og drage 
med os.» 

Anna tav et Øjeblik, men udbrød derpaa 
heftig: 

« Holger, du ved, hvad det gælder, sig mig detl» 

cDet er en fyrstelig Hemmelighed,* svarede 
Holger Rosenkrantz med et Smil. «Ikke har Hen- 
des Naade fortroe t mig, hvad det er, hun har at 
sige dig. Dog ved jeg saa meget, at hun gør det 
efter kongelige Majestæts eget, udtrykkelige Ønske 
efter Samraad med Birgitte Gjøe. Af det første 
kan du skønne, at det maa efterkommes, af det 
andet, at det ikke kan blive dig til Skade.* 

« Holger,* spurgte Anna, cer du vidende om, 
at Hans Naade har tilskrevet mig paa Aakjær, og 
at jeg har skikket ham Svar?» 

«Ja,» svarede Holger, « Hertuginden sagde 
mig det.» 

«Nu,» sagde Anna, «da læs Skrivelsen selv og 
hør, hvad jeg svarede Hans Naade. » 

Hun fremdrog Kongens Brev og rakte det til 
Holger Rosenkrantz. Da han havde læst det, og 
hun kortelig havde meddelt ham Indholdet af sit 
Svar, sagde hun: 

«Er nu ikke efter dette alt imellem Hans Naade 
og mig afgjort og forbi ? Af hvad Aarsag skal nu 
Traaden spindes videre?* 

<Nu,> svarede Hplger Rosenkrantz i en skarp 
Tone, «den Traad var for Gud fast tvundet, og 
enddog vi for længst mente den klippet over, saa 
holdt den dog, og spandt du selv i saa Maade 
paa den i tolv- lange Aar. Se, hvor sej den er, 
og at den endnu har Tag i dig! Er din Vilje i 
den Sag ærlig, og vil du have den overskaaren 
til sidste Trævl, da gør ej flere Indvendinger, men 
drag i Morgen med os derop til det Møde.* 

I det samme blev der bragt Lys ind i Stuen 
af Edel&s. Kammerdreng, og straks efter kom hun 
selv tilbage med Fru Karen for at lade de andre 

24* 



37.2 

vide, at Maden var opbaaren, og at de kunde gaa 
til Bords. 

Maaltidet blev muntert og oplivedes af Karen 
Gyldenstjerne, der lod sit Vid spille og næsten 
ganske beherskede Samtalen. Edele paaslcønnede 
sin Gæsts Munterhed, og Holger Rosenkrantz syn- 
tes ogsaa at fornøje sig ved at se sin Hustru ud- 
folde de Egenskaber, som vistnok nu og da i det 
daglige Liv faldt ham til Besvær, men som dog 
fra først af havde daaret hans Hjerte. Hans første 
Hustru, Olufs Søster, havde været af den modsatte 
Natur, til Glæde og Hygge for ham i Hjemmet, 
men uden glimrende Egenskaber til at gøre sig 
gældende i Verden. 

Det eneste tavse Medlem af det lille Selskab 
var Anna. Mens de andre lo, kom der ikke en- 
gang et Smil paa hendes Læber, hvorfor Fru Ka- 
ren, da Maaltidet nærmede sig sin Slutning, og de 
vare i Færd med at spise Æbler og knække Nød- 
der, i sin Overgivenhed kastede en Nøddekerne 
hen paa hende og udbrød: 

« Eders Naade er saare højtidsfuld i Aften; 
vi have nu næsten ikke faaet et (Drd af eders fyrste- 
lige Læber !» 

«Nu, ædle Frue,» svarede Anna og lod det 
første Smil se, «hvor skulde vel mine Ord have 
fundet Plads for de mange, der ere vældede fra 
eders Læber?* 

c Der fik du den, Karen I » sagde Holger Ro- 
senkrantz og lo. 

cAah,» udbrød Fru Karen med et egent Smil, 
«jeg ventede mig ikke noget bedre! Jeg ved det 
fra forhen, at Anna ynder at indhylle sig i Tavs- 
heds Majestæt ; men rører man ved hende, kommer 
der Svar som en skarpoddet Pil fra en stram Bue- 
streng. » 

Anna saa forundret paa sin livlige Frænke, 
hvis Væsen ved denne Lejlighed med dets Blån- 

ding af Venlighed og Skadefrohed forekom hende 
noget gaadefuld. 

Hendes Forhold til Karen Gyldenstjerne havde 
aldrig været fortroligt; de havde aldrig været Ven- 
ner, men heller ikke Fjender. 

Vel huskede hun, at der engang fra Fru Ka- 
rens Side var fremkommet nogle Stiklerier over 
hendes begunstigede Stilling ved Hove og over den 
store Magt, hun havde over Kongen. Dette lille 
Angreb havde hun afvist med Fynd, og dertil 
havde vel Fru Karen sigtet med sin Beskyldning 
mod hende, at hun yndede at give skarpe Svar. 
Det var vel nu saa, at der selv hos dem af Annas 
Frænder og Kyndinge, der ikke vare fjendtlig stemte 
imod hende, havde rørt sig Misundelse over 'den 
store og uforandrede Gunst, hun havde nydt saavel 
hos Dronningen som hos Kongen, og dette vidste 
hun godt. Dog skulde man jo synes, at dér nu 
ikke mere var nogen Aarsag til slig Skinsyge, 
medmindre det, der nu ventede hende paa Høn- 
borg, var en ny Gunstbevisning, og Karen Gylden- 
stjerne var en halv uvillig Hjælperske dertil. 

Aa nej, tænkte Anna, det er ikke muligt og 
ikke heller ønskeligt. Hun mindedes Hertuginde 
EUsabeth som en Dame med et saare strengt og 
myndigt Væsen, og det var ikke vanskeligt at fore- 
stille sig, hvilke Følelser Frøken Sofias Moder 
maatte nære mod den Jomfru, til hvem Kongens 
Hjerte havde været knyttet saa fast, at det maaske 
var tvivlsomt, om Baandet selv nu, da han havde 
trolovet sig med en anden, ^helt var bristet. 

Anna kom da til den Slutning, at uagtet 
sligt ikke kunde være tilsigtet af Kongen, saa 
maatte dog det, der ventede hende paa Hønborg, 
være en Ydmygelse. 

Opfyldt af denne Tanke og pint af den Uvis- 
hed, hvori hun var, sad hun for Resten af Aftenen 
alene og indhyllet i sin Tavsheds Majestæt ved 

Kaminen, mens Edele underholdt sine Gæster i den 
anden Ende af Stuen. 

Fru Karen kom nu hen til hende, satte sig 
hos hende og sagde i en halv spøgende Tone : 

«Min Gemal lader ved mig forespørge, om 
Jomfruen har beraadet sig med sig selv og er kom 
men til en Beslutning? Er du villig »til at følge 
med os til Hønborg i Morgen ?» 

«Som Sagen staar, har jeg jo intet Valg, > 
svarede Anna uden Smil; c jeg maa derhen og tage, 
hvad det giver.* 

«0,> udbrød Fru Karen med et listigt Smil, 
«se dog Sagen lidt lysere an! Jeg tænkte just 
før — hvilken Potentat er Anna Korfitsdatter ikke 
endnu trods alt I At tænke sig, at Hendes Naade, 
Hertuginden af Mecklenburg, med Kongelige Maje- 
stæts Samtykke eller vel endogsaa paa hans Bud, 
skikker Rigens Marsk, min kære Gemal, og hans 
Frue, min Ringhed, til dig for at udbede sig den 
Gunst af dig, at du vil forunde hende en Sam- 
tale I > 

c Jeg er ikke opsat paa Spøg, Karen, » svarede 
Anna utaalmodig. « Havde du Hjerte for mig, 
vilde du ikke øve dit Lune paa mig i disse Alvors- 
tider; thi det er de for mig.» 

«0, jeg er dig ligefuldt god,» svarede Fru 
Karen og blev lidt rød i Kinderne, «det vil du 
nok skønne til sidst. > 

«Jeg skulde intet have imod at faa Grund der- 
til lidt før,» sagde Anna, efter at hun et Øjeblik 
havde set paa Fru Karen med et forskende Blik. 
«Løft Sløret lidt og lad mig skimte de Aarsager, 
som have bragt dig og Holger til at umage eder 
hid for min Skyld, som han sagde; og dog kunde 
jeg siden ikke faa andet ud af hans Forklaring end, 
at I have gjort det for at være Hertuginden til 
Behag. » 

«Min Gemal er saare hemmelighedsfuld udi 
Diplomatikken, » svarede Fru Karen; «men eftersom 

jeg kender hans gode og venlige Sindelag mod 
-dig, slutter jeg, at han i denne Sag paa een Gang 
rammer baade Hendes Naades og dit Bedste. 
Hendes Naade har intet betroet mig; men jeg for- 
nam, at det laa hende svært paa Sinde at faa dig 
i Tale, og da det blev overvejet, hvorlunde dette 
skulde sættes i Værk, var det mit snilde Hoved, 
som undfangede den Tanke om at mødes paa Høn- 
borg, og Lønnen for denne min Haandsrækning 
blev, at Hendes Naade bad mig ledsage Holger, 
for at du kunde have kvindelig Ledsagelse hid; 
og,> sluttede Fru Karen med et Smil, csaa kan 
nu den ene Fyrstinde møde den anden paa lige 
Fod hver med sit Hoflfølge.* 

Anna skønnede, at hun maatte lade sig nøje 
med den Forklaring, og med Hensyn til Fru Karens 
Mundkaadhed opgav hun ethvert Forsøg paa at 
lægge Baand paa den. 

Da Anna sent paa Aftenen var bleven alene 
med Edele, sagde denne i en sørgmodig Tone: 

«Ser du, Anna, det gik, som jeg spaaedel 
Næppe har du faaet Foden inden for min Dør, før- 
end der straks kommer Bud efter dig.» 

«Nu, Edele, » svarede Anna, « dette bliver kun 
en kort Adskillelse. Lad din Slæde følge med i 
Morgen, at jeg hurtig og uden Bram kan vende 
tilbage til dig.» 

«Hellere end gerne gør jeg det,» svarede 
Edele glad; «men sig mig dog, hvad gælder den 
Rejser* 

«De holde mig i Uvidenhed derom, » svarede 
Anna. «Har Karen intet Vink givet dig?» • 

«Nej,» svarede Edele, « skønt hun lod vigtig 
nok, enten hun nu blot giver sig Mine af at vide 
noget, eller hun holder paa det, hun ved.» 

«Nu,» svarede Anna og rejste sig for. at gaa 
til Sengs, « Ventetidens Pine vil ikke blive lang. 
Maatte nu blot dette blive min sidste Bod for min 
Ungdoms Daarskab, Edele. Det bæres mig dog 

stundom for, at saa længe jeg lever, vil jeg paa 
den ene eller den anden Vis komme til at bøde 
for den.» 

Den næste Morgen aarle drog hun bort med 
Holger og hans Frue., Rejsen gik med samme 
Fart op, som den var gaaet ned. Inden Mørket 
faldt paa, vare de over Bæltet og drog ind paa den 
gamle Borg, hvor Jørgen Rosenkrantz tog imod 
dem og lod sin Venlighed bøde paa de faa Be- 
kvemmeligheder, han havde at byde dem. 



Sjette Kapitel. 
Medet paa Henborg. 



Annas Hjerte bankede uroligt bag hendes 
Korset, da hun den næste Morgen fæstede det 
gyldne Spange om sin Midje og smykkede sig til 
Mødet med Hertuginden. Hun vilde have givet 
meget for denne Morgen at kunne være alene, men 
den Lindring fik hun ikke. Fru Karen, som alt 
var i fuld Puds, sad hos hende og saa til. 

Da Anna stod der paaklædt i en mørkjeblaa 
Fløjls Kjortel, udsyet med gyldne Snore, og et 
Perlebaand om sit rige Haar, og hendes Kammer- 
pige efter fuldført Gerning havde fjernet sig, møn- 
strede Fru Karen hende og udbrød: 

c Nu er du ikke ilde! Hendes Naade maa 
ved at se dig ønske: gid min Sofia var halv saa 
fager I Det maa vel være saa, Anna, atnaarman, 
som du har gjort, gemmer sin Kærlighed i sit 
Bryst, som et Klenodie i et vel laaset Smykke- 
skrin, og bevarer sig fra Ægteskab og timelige Be- 
kymringer, bjærger man sin Fagerhed og vinder en 
evig Ungdom.* 

Nu gjorde Anna et Forsøg paa at lukke Fru 
Karens Mund med noget sødt. Hun bøjede sit 
Hoved med paatagen Høviskhed og sagde med 
et Smil: 

« Lykkelig er jeg, som med Sandhed kan 
svare, at Fru Karen med sine Rosenkinder og sine 
klare Øjne beviser ganske det modsatte, at det er 
i Ægteskab man holder sig frisk. » 

Fru Karen lo rødmende og svarede med paa- 
tagen Beskedenhed: 

«Aa nej, ikke tør jeg maale mig med Anna 
Korfitsdatter, der har saa stort et Ry for Skønhed. > 

Anna lo, men det tykkedes Fru Karen, at den 
Latter faldt noget tvungent. Derpaa sagde hun: 

«Ej, nu have vi sagt hinanden høviske Ting 
nok! Vid ellers, » føjede hun til med Bitterhed,. 
«at jeg er naaet saa vidt i Visdom, at jeg vilde 
være vel saa glad, om jeg havde et stort Ry for 
Hæslighed. » 

« Sligt siger man, men mener det ikke. » 

♦ Dog mener man end mere, som man ikke 
faar sagt,» udbrød Anna heftig. 

cHvad da?» spurgte Fru Karen forundret. 

«At dette e^ ulideligt,* svarede Anna. cEn 
Taabe har jeg været fra først til sidst, men aller- 
mest nu, da jeg lod mig lokke til dette Møde med 
Hertuginde Elisabeth. Hvad har jeg med hende 
at skaffe ?» 

* «Ih, du Frelsens Gud,» udbrød Fru Karen,. 
«hvi tager du saa med eet paa Vej? Jeg troede 
om dig, at du var idel Fornuft og stedse Herre 
over dig .selv. » 

« Fordi du kender mig ikke,» svarede Anna 
med blussende Kinder. «Der bor dog en Djævel 
i mig; det forundrer mig selv, at jeg hidindtil 
avede ham saa vel. Han raaber nu til mig: gaa 
af Løvens Hule og rend herfra I Her venter dig 
Snarer, som ville holde dig fast I » 

€ Hvilke Snarer ?» spurgte Fru Karen og skiftede 
Farve. 

Anna saa hende stift ind i Øjnene og sagde 
langsomt: 

«Jeg fik en Tanke i Morges — for sent!> 

« Hvilken Tanke var det?> spurgte Fru Karen 
hurtig. . 

« Helst tier jeg derom,* svarede Anna; « holder 
den Stik, skal jeg sige dig, hvad det er.> 

«Altsaa render du ikke herfra, men bliver 
smukt?* spurgte Fru Karen. 

«Ak Gud ja,> sagde Anna og sank om paa 
Løjbænken, c skønner jeg ret, da er jeg alt fangen!* 

I det samme hørtes der nemlig Bjældeklatig 
og Piskeknald i nogen Afstand. Fru Karen gik til 
Vinduet og saa ud. 

«Nu, der kommer Hendes Naadel Det er et 
helt fyrsteligt Optog. Bøsseskytter for og bag, 
og paa Forsædet hos Køresvenden knejser Erland 
med sin høje Bjørnehue. Nu svinge de herind, 
Anna I » 

Men Anna rørte sig ikke af Pletten. 

«Du maa ned og tage imod Hendes Naade,» 
sagde Fru Karen. 

« Jeg gør det ikke, gør det selv, du, som viste 
hende Vejen hid. Jeg gaar i Hallen og venter 
hende der. Bed Hendes Naade at gaa alene ind 
til mig.» — 

Rank og stolt stod Anna i Hallen, da Hertug- 
inde Elisabeth traadte ind; men hendes Mod sank 
dog, da hun saa den stolte Skikkelse med det 
strenge Aasyn for sig. Hertugindens Træk min- 
dede om hendes Faders, Kong Frederik den Før- 
stes. Hun havde den samme bøjede Næse, faste 
Hage og store, noget fremstaaende Øjne; men der 
var mere Sjæl i dem, og naar hun smilte, blev 
Udtrykket behageligt og vindende. 

Anna gik Hertuginden i Møde, nejede dybt 
for hende og vilde, som Skik og Brug var, kysse 

hendes Haand; men til hendes Overraskelse drog 
Hendes Naade hende til sig, omfavnede hende og 
gav hende et hjerteligt Kys paa Munden. 

Derpaa sagde hun: 

« Først Tak, Anna Korfitsdatter, at du var os 
til Vilje og kom I Derved har du givet et nyt 
Bevis paa din trofaste Hengivenhed for min kære 
Brodersøn, Hans Naade Kongen, og vor ganske 
Slægt. Med den Tanke, at du vilde blive dig lig 
til det sidste og vise dig Hans Naades og min 
Tillid værdig, lod jeg dig kalde hid. Jeg vilde 
for Gud ellers ikke have gjort det; det faldt mig 
for Sandten ikke let. Jeg skønner af dit Blik, at 
du forstaar mig; men lad os nu tage Sæde hist 
henne tæt ved Ilden; her er ulidelig koldt i dette 
gamle Kastel. » 

Hertuginden svøbte sin Forværkskaabe tættere 
om sig, gik hen til Kaminen, hvor der var hensat 
en Løjbænk med en Fodpose foran, satte sig der, 
bød Anna tage Sæde og sagde derpaa: 

«Hør nu, hvad det er I Hans Naade har selv 
fra først af voldet dette; jeg nødsages til uden 
Fordølgelse at gøre dig vidende om, hvorledes det 
staar sig til med ham. Da han kom fra Odense, 
hvorfra han havde skikket dig sit Brev, var han ret 
bedrøvet og klagede sig haardt for mig, hvorledes 
hans Samvittighed, naar han tænkte paa dig, trykkede 
ham, og at han ikke kunde give sig tilfreds, førend 
han var kommen dig til Ords og af din egen Mund 
havde hørt, at du tilgiver ham. Kun med stor 
Møje fik jeg ham derfra , men var dog glad, at han 
havde opladt sit Hjerte for mig, en sanddru og 
oprigtig Herre, som han er. Heller ikke er hans 
trolovede Brud, min kære Datter, forbleven ganske 
uden Kundskab om det, som trykker Kongens Sam- 
vittighed; men hun har taget det med den For- 
standighed, jeg ventede mig af hende. Hun tvivler 
ikke om Kongens Hengivenhed for hende og lider 

paa, at den nu snart i et kærligt Ægteskab vil blive 
sikkert og evigt befæstet. » 

Hertuginden tav et Øjeblik, medens Anna sad 
og saa paa hende med blussende Kinder og et 
spændt Blik. 

«Jeg er selv forvisset derom, » vedblev Hertug- 
inden, idet hun saa op og fæstede Blikket paa 
Anna, cenddog det har vist sig, at ustraffet giver 
man ikke sit Hjerte Tøjlen og hænger ved en 
haabløs Kærlighed i lange Aar, som Hans Naade 
tvært imod al Fornuft har gjort. Dig bebrejder 
jeg intet,» tilføjede hun, da Anna vendte sig imod 
hende, som om hun vilde tage til Genmæle, «jeg 
ved om din store Dyd og Fasthed, som du i sin 
Tid udviste. Ære den, som Ære bør! Havde du 
ikke været stærkere end Hans Naade og set paa 
hans sande Vel, da vilde det nu staaet ganske 
anderledes til med os, og er da det ganske konge- 
lige Hus dig stor. Taknemmelighed skyldig.* 

« Eders Naade, » udbrød Anna med usikker 
Røst, csig hellere ikke mere derom I » 

«Nu,» vedblev Hertuginden med et naadigt 
Smil, «jeg ved, med hvem jeg taler. Dig bør og 
maa der vises fuld Oprigtighed. Men hør nu, hvor- 
ledes det videre gik! , Da din Svarskrivelse var 
kommen Kongen i Hænde, blev han atter greben 
af stor Uro. Han viste mig dit Brev og sagde: 
det, hun skriver om,, at hendes Jomfrustand behager 
hende vel, og at hendes Hu ikke staar til Foran- 
dring, bekymrer mig. Saa har jeg dog forvendt 
hendes Lykke og maa i Fremtiden have en ond 
Samvittighed. — Da lod han nogle Ord falde om 
den gamle Handel mellem Oluf Krognos og dig; 
spurgte, om den ikke atter lod sig bringe i Stand; 
nu vilde han give tusinde Daler til, at det kunde 
ske; frygtede dog for, at Oluf nu ikke vilde gøre 
det og mente, der forlød noget om, at Oluf nu 
havde en anden Jomfru kær; talede saa meget frem 
og tilbage derom og forkyn^lte mig sluttelig sin 

Vilje, at nu vilde og maatte han selv have dig i 
Tale. Da havde jeg atter en haard Dyst med ham, 
men fik ham dog omsider til at indse, at det af 
Hensyn til hans trolovede Brud ikke turde eller 
kunde ske, og da saa jeg bød mig til at ville gaa 
i hans Sted og sige dig alt, slog han sig omsider 
til Taals og lod det blive derved.* 

Farven var vegen fra Annas Kinder, mens Her- 
tuginden gav denne Beretning. Hendes Tanke fra 
om Morgenen var der og stak sit Medusahoved 
frem — de ville have mig gift og lagt i sikre 
Lænker ! 

Dog overraskede det hende at høre, at det 
var Kongen selv, der havde sat Sagen i Bevægelse. * 
Hun tvivlede, og den oprørske og skarptseende 
Djævel i hendes Hjerte, hvorom hun havde talt 
til Fru Karen, hviskede nu til hende: Hendes 
Naade lyver I Hun har selv indgivet Kongen dette; 
men selv om han virkelig i et Anfald af Sam- 
vittighedsskrupler har sagt, hvad du nys hørte, 
saa bedrager han sig selv; vi kende Hans Naade 
til hans inderste Hjertekrog. Se, i samme Aande- 
dræt, som han siger, at han vilde give tusinde Daler 
til, at den gamle Handel mellem Oluf og dig atter 
kunde komme i Stand, taler han o.m en anden 
Jomfru, Oluf skulde have kær, og aabenbarer der- 
ved sit genstridige Hjertes hemmelige Ønske, at 
det dog maa glippe, det mellem Oluf og dig! Nej, 
hvad det galdt om for Hans Naade, var at gense 
dig og endnu en Gang - — 

Der tav Djævelen, og Tankernes rivende Strøm 
standsede hos Anna; thi Hertuginden, der et Øje- 
blik i Tavshed havde betragtet hende, som om hun 
ventede at høre et Ord fra hende, sagde nu: 

'Hvad tænker du derom? Kunde du nu give 
Oluf Mouritsen din Tro? Lad mig sige dig, at 
Hans Naades Frygt for Modvilje fra Olufs Side og 
den Tale om en anden Jomfru, han skulde have 

kær, er ugrundet og har intet paa sig; det vide vi 
af Holger Rosenkrantz.* 

Anna vendte sig brat mod Hertuginden og- 
svarede heftig: 

«Hvad jeg skrev til Hans Naade, er mit Hjertes 
oprigtige Mening; min Jomfrustand behager mig; 
vel; min Hu staar ikke til Ægteskab.* 

«Ej,» udbrød Hertuginden i en skarp Tone^ 
«:saa fik Birgitte Gjøe dog Ret i det, hun sagde 
om dit genstridige Hjerte! Vid dog, at jeg ikke 
slipper dig saa let! For Gud, dette maa have en 
Ende, om ikke — » 

Her tav Hertuginden. Hun skønnede, at hun 
havde været nær ved at forløbe sig; hun fattede 
sig derfor hurtig og vedblev mere sagtmodig: 

<^Anna, jeg havde ventet større Forstand af 
dig; jeg ved dog, at du er en gudfrygtig Jomfru 
og har en Samvittighed. Du maa følge dens Bud ; 
du tør ikke ved Trods paa det sidste forspilde saa 
mange Aars gode Værk, at du i Ærbarhed og 
med stor Forstand holdt Kongens Lidenskab i Ave^ 
Ellers bliver til et Mundsvejr det, du skrev til Hans 
Naade om hans Ægteskab, som du bad Gud signe 
og gøre lyksaligt; thi i Gerningen fortrædiger du 
hans Fæstemø, som med Ungdommens Uskyld og 
af sit ganske Hjerte elsker ham.» 

«0, det være langt fra mig at ville det,» ud- 
brød Anna. «Hvad har jeg gjort eller sagt, som 
giver Eders Naade Ret til at beskylde mig for at 
nære sligt ondt Forsæt? Jeg holdt mig stille og 
afsides, intet begærende uden at leve i Fred og 
vorde glemt. Da skikker Eders Naade Bud efter 
mig og — » 

«Ja, ja,» udbrød Hertuginden ophidset, «jeg 
ved det. Du har den stærke Position, og vi komme 
bedende til dig I Er du nidkær og stolt? Du skal 
vorde stillet tilfreds. Regner du det for en Ære^ 
at jeg, selv en Kongedatter og Moder til Danmarks 
vordende Dronning, udsiger for dig mit Hjertes 

hemmelige Bekymringer, som jeg troede aldrig 
skulde komme over mine Læber og vorde til Ord^ 
du skal faa den Ære; det maa ske, mærker jeg^ 
og jeg gør det af Kærlighed til min Datter. » 

.<Det er ufornødent, » udbrød Anna og løftede 
afværgende Haanden. 

< Giver du dig da?> spurgte Hertuginden og 
vendte sig brat imod hende. 

Men Anna lod hovedrystende Haanden synke 
og drog et Suk. 

«Nu,» vedblev Hertuginden, «da er det dog 
saa, at du ikke ser eller ikke vil se, hvorlunde 
Sagen i Virkeligheden staar; men jeg skal dække 
den saaledes af for dig, at du maa vorde seende, 
og ingen Undskyldning levnes dig. Vid da, at 
Kongen under den store Anfægtelse, da han for- 
troede sig til mig, lod mig læse dybere i sin Sjæl, 
end jeg skøttede om; thi han talede saa meget 
godt om dig og med saa varme Ord, at det skar 
mig i Hjertet at fornæmme den store Utroskab,, 
han i den Svagheds Stund gjorde sig skyldig i; 
og derpaa er jeg, saa sandt hjælpe mig Gud, sikker 
og tør sige det, at havde Sofia været der og hørt 
den Tale, vilde hpn brudt med ham og givet ham 
hans Løfte tilbage.* 

Hertuginden drog Vejret dybt og vedblev: 

€ Skønner du ikke nu Faren? Ser du ikke, at 
den gamle Elskov, som du indgød Kongen, brydes 
i hans Hjerte med den ny, som snart skal helliges 
af Gud, saa den anden vorder dobbelt Synd? Han 
vil det rette, men vakler dog. Gør ham stærk, 
sluk den Brand i hans Hjerte og giv ham Fred! 
Kun du formaar det, naar du i Gerningen viser, at 
du ganske har vendt din Hu fra ham. Giv en 
anden Mand din Tro og knyt dig til ham med 
ærlig Hu og ved Ægteskabets hellige Baand, da 
først har du fuldført dit Værk, som du begyndte 
for tolv Aar siden, og da fange vi vel alle Fred. 
— Mig er det lige ens hvem; men jeg nævnede 

for dig ham, hvem dine Frænder have udpeget for 
mig som den, til hvem du var lovet bort fra din 
Ungdom af — Nu, hvad vil du saa?» 

Hertuginden kunde se paa Annas blege Aasyn, 
at hun var dybt rystet-, det varede et Øjeblik, inden 
Ordene fandt Vej over hendes Læber; endelig 
sagde hun: 

« Eders Naade har Ret; jeg skønner, at jeg 
bør gøre det;» men saa gjorde den stærke Sinds- 
bevægelse hende stum, og Taarerne brød frem. 

«Nu,» udbrød Hertuginden, idet hendes Aasyn 
opklaredes, og hun greb Annas Haand c Gud være 
priset, som vækkede din Samvittighed, saa du gik 
1 dig selv I Det skal vorde til Lykke for dig, derom 
føler jeg mig forvisset. Alle sige, at det er en 
god og retskaffen Husbonde, du der faar, og at 
han har dig inderlig kær, det han jo og har bevist 
til Overflod ved i lange Aar at vente paa dig. 
Gaa med en god Vilje dertil, Anna, 4a vil Herren 
lægge sin Velsignelse deri ! > 

«Det skal jeg, » svarede Anna, « om Herren vil 
staa mig bi!> ' 

Hendes blege Aasyn var vendt mod Hertug- 
inden, og hun saa paa hend^ med et alvorsfuldt, 
fast Blik. 

«0,> udbrød Hertuginden bevæget, c det vil 
han sikkerlig!» 

<Men det vil og være fornødent,* sagde Anna 
med mindre sikker Røst; csomme Ting gaa over 
■et Menneskes Kræfter ; og fatter Eders Naade ikke, 
at jeg vel maatte betænke mig paa at give en 
Mand min Tro, naar jeg ikke kan skænke ham mit 
ganske Hjerte?* 

<Er der da en anden,* spurgte Hertuginden, 
^til hvem du lettere kunde vende din Hu?» 

«0 nej, Eders Naade! » svarede Anna og smilte 
bittert. <For saa vidt ere de mig alle lige gode; 
men jeg agter Oluf Mouritsen højer end de fleste. 
Han er en Dannemand, til hvem jeg trygt kan 

betro min Ære; og naar jeg bliver hans Hustru, 
formilder jeg de vrede Frænder og glæder fornemme- 
lig eet Hjerte, min kære Faster, Birgitte Gjøes.» 

« Fornemmelig dog Oluf Mouritsens eget,» føjede 
Hertuginden alvorsfuldt til. «Nu,» vedblev hun, «det 
giver sig nok, og alt vil vorde godt.» 

Derpaa rejste hun sig. 

«Tør jeg melde Holger Rosenkrantz din Be- 
slutning, og tillader du ham at lade Oluf Mouritsen 
vide, at du vil give ham Gehør f> 

♦ I Guds Navn ja!» svarede Anna, idet hun 
fulgte Hertugindens Eksempel og stod op. 

Hendes Naade omfavnede hende og gav hende 
et Kys. 

<Saa være Gud med dig!» sagde hun, «du 
har handlet som en kristelig Jomfru, der er sig sit 
Ansvar for Gud bevidst. Fra nu af skal jeg inde- 
slutte dig i mine Bønner!* 

Inden Hertuginden drog bort, nød hun nogle 
Forfriskninger, og Anna var med de andre til Stede 
ved Maaltidet. Der blev ikke med et Ord hen- 
tydet til, hvad der var foregaaet mellem Hertug- 
inden og hende; men hun mærkede paa den store 
Venlighed og Opmærksomhed, som baade Holger 
og Jørgen Rosenkrantz viste hende, at de vidste alt. 

Anna fulgte Hertuginden til Vogns. Da hun 
gik ud af Hallen som den sidste, blev hun Erland 
var, som stod uden for Døren, rank som en Støtte, 
mens Herskaberne gik forbi. 

Han lagde Haanden paa sin Hue og gav hende 
den Hilsen, som ellers kun tilkom kongelige Per- 
soner, idet han sagde: 

«Jomfru Anna, forlad mig min Dristighed, at 
jeg spørger: hvor lider Samson? Er han end i 
Live?» 

<Ja, Erland,! svarede Anna bevæget, «men nu 
gammel og saare affældig.* 

«For Gud, Jomfru Anna,i sagde Erland med 
et sørgmodigt Smil paa sit store skæggede Ansigt, 

Anna Hardenberg. 25 

«jeg savnfede ham her i Dag. Meget omskiftes 
nu; men det tykkes mig, at de gamle Dage vare 
de gladeste.* 

Disse simple Ord fra Kongens tro Tjener, der 
jo sikkert vidste mere om Fortidens Hændelser, 
end han turde lade sig mærke med, lød i Annas 
Øren som en vemodig Afskedshilsen fra hans Herre. 

Da Karmen for bort med Hertuginde Elisabeth, 
og Borggaarden gav Genlyd af Bjældeklang, Piske- 
smæld og Rytternes klirrende Vaaben, gik der en 
Kuldegysning gennem Anna. 

Nu først var hendes Ungdomseventyr til Ende ; 
hun var til Mode, som om det sidste Glimt af 
Lykkens og Glædens Sol sluktes, og der blev idel 
Mørke omkring hende. 



Syvende Kapitel. 
Det vildfarne Lam. 



Der gik en Maaned efter Mødet paa Hønborg, 
inden Oluf Krognos kom til Hvedholm, hvor Tro- 
lovelsen skulde fuldbyrdes og Fæstensøllet drikkes. 
Enten det nu var Stolthed eller Finfølelse, der 
havde holdt ham tilbage, saa var Anna ham tak- 
nemmelig for denne Frist. 

Imidlertid var Sagen skriftlig bleven afgjort 
imellem dem, og Anna havde faaet Besøg af sin 
ældre Broder, Erik Hardenberg paa Thorlun degaard 
i Fyn, den eneste af hendes Brødre, som var i 
Live og nu alt i flere Aar hendes Værge. 

Det var ham, hvem Dronning Dorothea havde 
kaldet en Stodder, og i Folkemunde blev han kal- 
det den fattige Hardenberg, en sjælden Benæv- 
nelse i den rige Slægt. Som han var fattig 

paa Gods, var han det ogsaa paa Vid. I et stærkt 
og stort Legeme boede der en lille Sjæl, hvorfor 
Slægten ikke havde Ære af ham og Anna aldrig 
Glæde. I Krigens Tid havde han skulket og 
nægtet at gøre sin Pligttjeneste, saa at han nær 
var bleven fradømt Frihed og Adelskab. 

Men naar det gjaldt at vise sin Myndighed 
lige over for .en svagere Part, var han kry nok, og 
da han nærede Nag mod sin Søster, fordi hun 
havde holdt sig saa meget fra ham, hævnede han 
sig nu ved at krænke hende. 

Da han kom for at anmelde Olufs Bejlen for 
hende, sagde han til hende: 

«Bedre silde end slet ikke! En knibsk Jomfru 
var du i mange Aar og saa hoffærdig, at det høj- 
lig forundrer mig, at en Mand som Oluf Mouritsen 
gider tigge sig din Haand til, den du skammeligt 
saa længe forholdt ham. Dog maa vi vel være 
tilfredse med den gode Forsørgelse, du nu faar.» 

Disse og flere haarde Ord havde Anna sagt- 
modig hørt paa. Sligt var hende nu kun Smaating 
mod det store Offer, at hun gav sig selv hen til 
den Mand, hun ikke elskede. 

Hun havde imidlertid ikke spildt Tiden med 
unyttige Klager, men stræbt i Aanden at forberede 
sig til den Fremtid, der ventede hende; og det 
var lykkedes hende at blive Herre over sig selv, 
saa at hun viste Edele et mildt Aasyn og frem- 
deles var hende til Glæde og Trøst. 

Det var en sludfuld Dag i Februar Maaned, 
da Oluf kom. Ann« var bleven underrettet om 
hans Komme og sad nu ene i Dagligværelset og 
ventede paa ham. 3parsomt trængte Dagslyset ind 
gennem de smaa Vinduers af Regnen duggede 
Ruder, og de mørke Egepaneler slugte Lyset ; men 
i Kaminen flammede der et mægtigt Baal, der var-, 
mede og lyste. 

Mange Urostanker for Anna gennem Hovedet, 
mens hun sad der og lyttede og ventede, og Gen- 

25* 

gangere fra Fortiden, Minder, Syner og Skikkelser 
spøgede for hendes ophidsede Indbildningskraft. 

Mon det virkelig var Oluf Mouritsen, der vilde 
vise sig i Døren, naar den om en føje Stund aabnede 
sig og ikke en hel anden Skikkelse? 

Hun saa i Aanden for sig sin kongelige Elsker, 
som han var brudt ind til hende hin Aften paa 
Malmøhus, og Ildens Skær havde funklet i Ædel- 
stensknapperne paa hans Kjortel og spejlet sig i 
hans Øjne, som glødede af Elskov. 

Hvad vilde hun nu faa at se? En blegsyg 
Mand med et mat Blik, som ængstelig nærmede sig 
hende, og hvem hun selv maatte indgyde Mod? 

Da gik Døren op, og han stod pludselig for 
hende. Hun studsede ved Synet; thi hun havde i 
flere Aar ikke staaet Ansigt til Ansigt nied Oluf 
Krognos. Der viste sig en kraftig Mand med et 
frejdigt Blik og blussende Kinder. Maaske var det 
dog Undseelse, der farvede hans Kinder, ikke 
Sundhedens Glød. Der var ved Munden et syge- 
ligt Træk, som manede Sofie Lykkes Spaadom 
om et kort Liv og en tidlig Død frem for hendes 
Tanke. 

Han traadte imidlertid hen til hende med faste 
Skridt og mandig Holdning. Ogsaa han havde 
færdedes paa de blodige Marker, hvor Axel Walken- 
dorf og saa mange andre gæve Mænd havde ladet 
deres Liv; det kendtes paa ham. Han greb hendes 
Haand, førte den til sine Læber, mens hendes Kin- 
der nu blussede, og Farven veg fra hans, idet han 
sagde : 

«Anna, jeg bør sige eder, hvad jeg tænker, 
og lade alt blive klart imellem os. Stor Betænke- 
lighed har jeg næret ved at gaa til dette; ikke 
fordi jo min Kærlighed til eder er den samme, den 
har været i mange, lange Aar, men fordi jeg tviv- 
lende maatte spørge, om I ret har overvejet, hvad 
det er, hvortil I gaar ind?» 

<Jeg har det,» svarede Anna med usikker Røst; 

« mange tvingende Aarsager sagde mig, at det bør 
ske, eftersom I fremdeles begærer det.» 

€ Mange tvingende Aarsager, > sagde Oluf med 
et bittert Smil, <kun ikke den ene, som vilde gøre 
alle de andre unødige, den, at I har mig kær! Ak, 
Anna, staar Sagen da saa, at I kommer til mig 
med et helt koldt og uvilligt Hjerte ?» 

cO nej,» svarede Anna og fremtvang et Smil, 
<ci mit Hjerte er der nu god Vilje. Jeg haaber, at 
I skal vorde tilfreds med mig; jeg skal vorde eder 
en god og lydig Hustru.* 

<Det vil og være fornødent,* udbrød Oluf barsk. 
« Dette fra forhen maa være ganske forbi; jeg gider 
ikke nævne det eller ham, til hvem jeg sigter. 
Han har gjort mig mere ondt end nogen anden 
Mand ; saa har han da og været eders værste Fjende. 
Vide skal T, at i mine Øjne har I længe været som 
et vildfarende Lam, der nu omsider vender tilbage 
til sin rette Hyrde. Jeg haaber, at I skønner disse 
Ords Sandhed, og at det, I før sagde, om den 
gode Vilje, var mere end et Mundsvejr. I bør nu 
stræbe ganske at vende eders Hu til migl> 

Anna hørte disse myndige Ord med større 
Forundring end Vrede. Der var i dem en Aaben- 
hed og Mandighed, som egentlig huede hende 
bedre, end søde Elskovsord vilde have gjort. 

«Men da,> føjede han til, «skal I faa eders 
Løn og i mig finde en kærlig Husbonde. O, Anna, 
mange gode Ønsker, mangt oprigtigt Forsæt om 
at gøre Livet sødt for eder og lægge Hynder under 
ed«rs Fødder, saa at ingen Sten paa Korsegangen 
gennem dette elendige Liv kunde saare eder, ere 
i de forløbne, trange Aar blevne opsparede i mit 
Hjerte. Dette eller hint vilde jeg gjort, sagde jeg 
ofte til mig selv, om jeg havde haft en Hustru, og 
ikke hun, hvem jeg elsker, havde vendt sit Hjerte 
fra mig! Nu kan alt dette faa Luft og blive aaben- 
baret for eder. Vil det blive takkeløs Gerning?* 

Anna blev rørt, og hendes Øjne fyldtes med 

Taarer, Idet hun svarede, tiltahe hun ham ovil- 
kaarlig med det fortrolige du. 

<01uf,> sagde hun, c jeg er ikke saa megen 
Godhed vacrd. Du havde vel gjort visest i at lade 
mig fare,» 

<0 nej,» svarede Oluf, idet Kærlighed lyste 
ham af Øjnene, cjeg ved, hvad du er værd. lid 
paa det! Forundes det mig at helbrede din Sjæl 
og gøre dit Hjerte karsk, vil der ingen Hustru være 
i Danmarks Rige som du, og jeg vil vorde den 
lyksaligste Mand af alle!> 

Atter saa Anna op med Forundring. Hvor 
haardnakket fastholdt han ikke den Mening, at det 
havde været hendes Pligt at bøje sit Hjerte mod 
hans, og at en Afvigelse fra den hende af Forsynet 
gennem Frændernes Vilje anviste Vej, om den ikke 
skulde kaldes Synd, dog i det mindste maatte 
stemples som Unatur og Sygdom i Sjælen! 

Hun forsvarede sig ikke og modsagde ham 
ikke; hun saa kun paa ham med et Smil, som gav 
ham en uklar Følelse af hendes aandelige Over- 
legenhed, og han føjede da til med mindre Sikkerhed : 

« Forlad mig, Anna, at jeg har talet saa frit 
til dig; men dette maatte siges. » 

cMen helst ikke siges oftere I ^ svarede hun 
ham med Stolthed. «Vi maa gaa til dette med 
Taalmod og Forstandighed, Oluf, idet vi skønne, 
at vore Kaar ikke ere som andres. Ellers vil det 
briste. » 

«Du har Ret,» svarede han med et Suk, og 
tilføjede, idet han saa tvivlende paa hende, «kan 
hænde sig, at jeg burde sagt mindre, vidende, at 
naar Anna Korfitsdatter beslutter en Sag, da gør 
hun det fuldt ud og gaar dertil med en god og 
ærlig Vilje?* 

«Der traf du noget nær det rette, » svarede 
Anna, skønt hendes Røst lød lidt usikkert. 

Derpaa samtalede de rolig og venlig med hin- 
anden om alt, hvad der stod i Forbindelse med deres 



391 

forestaaende Trolovelse. Han afholdt sig ved dette 
deres første Møde fra alle Kærtegn, og hun lod 
ham ikke mere mærke nogen Kulde. Hun blev sig 
lig i Tækkelighed og Ynde, gav ham i al Blidhed 
frimodige og forstandige Svar, , naar han ønskede 
at høre hendes Mening. Da Samtalen var til Ende, 
stod derfor hans Hjerte saa heftig i Brand, som 
om hun havde overøst ham med Kærtegn. 

Edele, som havde været spændt paa at se, 
hvorledes dette første Møde vilde løbe af, og de 
Frænder, som vare komne til Hvedholm for at 
overvære Trolovelsen, skønnede ikke rettere, end 
at alt stod vel, og Trolovelsesgildet blev da efter 
alles Mening en Glædesfest. 

Det samme maatte siges om Brylluppet, som 
Aaret efter stod med stor Pragt i København. 

Fru Karen, som naturligvis var med til Gildet 
og for en stor Part tilskrev sig Fortjenesten af, at 
dette Ægteskab var kommet i Stand, undlod ikke 
at minde Bruden derom. 

« Bærer du nu Nag til mig,» spurgte hun Anna, 
« fordi jeg lokkede dig til Hønborg?» 

Uden Smil, men rolig og blidt svarede Anna: 

cjeg er tilfreds med min Lod og min gode 
Husbonde saare taknemmelig. » 

Karen Gyldenstjerne forargede, sig over disse 
koldsindige Ord, i hendes Øjne kun en lunken Paa- 
skønnelse af en misundelsesværdig Lykke; og de 
fleste tænkte som hun. 

Annas Husbonde var jo en af de rigeste Mænd 
i Landet og tillige nu baade i Besiddelse af Magt 
og Anseelse. Han var bleven indsat i Kongens 
Raad og havde desuden store Len inde, saa at 
Kongen altsaa ikke af sit tidligere Nag til ham 
havde ladet sig friste til at unddrage ham de Gunst- 
bevisninger, der ifølge hans Fødsel og Stilling i 
Samfundet tilkom ham, og hvortil han ved hele 
sit Forhold havde gjort sig værdig. 

Og denne højtstillede og med jordisk Gods 

saa rigt udstyrede Mand, der vilde være velkom- 
men som Bejler hos enhver Jomfru i Landet, selv 
den rigeste, han tog nu til Takke med en Brud, 
som ikke alene var fattig imod ham, men som i 
over tolv Aar havde vraget ham. Uagtet hendes 
Ungdoms Blomstringstid var forbi og han selv var 
en Mand paa otte og tredive Aar, elskede han hende 
dog med en Ynglings Fyrighed og Ridderlighed. 

Han havde nys givet hende et vægtigt Bevis 
derpaa ved den store Morgengave, han skænkede 
hende, idet han trods Modstand fra hans Frænders 
og Arvingers Side tilsikrede hende som hendes 
Livgeding for Livstid det skønne Bregentved med 
dets store Indtægter. 

Burde hans Hustru da ikke være lykkelig og 
glad som faa? Hvorvidt det vilde lykkes hende 
i Aarenes Løb, naar deres Samliv var bleven fæstnet, 
at udføre sine gode Forsætter og opfylde hans 
brændende Ønske, at hun skulde bøje sit Hjerte 
mod hans og elske ham, det Spørgsmaal blev aldrig 
besvaret, og Gaaden ikke løst; thi kun kort blev 
den Bane, de kom til at vandre med hinanden. 

Sofie Lykke fik Ret. Allerede kort efter Bryl- 
luppet viste det sig, at Olufs Helbred stod paa 
svage Fødder, et Ildebefindende stødte til og ud- 
viklede den Dødens Spire, han længe havde baaret 
i sit Legeme, saa hurtigt, at han allerede fem Maa- 
neder efter laa paa Sottesengen. 

Saa blev Anna dog, som hun havde sagt, hans 
Sygeplejerske, men en saare kærlig og trofast. Saa 
rent, varmt og skønt aabenbarede sig midt under 
Sygdommens haarde Lidelser hans dybe, stærke 
Kærlighed til hende, at hun rystedes i sit Inderste 
derved. Faldt den Mur, der adskilte hendes Hjerte 
fra hendes Husbondes, skete det ikke ved Bryllups- 
psalmens Klang, men da Døden blæste i Lur 
for dem. 

Det voldte hende oprigtig Smerte, at de alle- 
rede skulde skilles ad. Hun havde under deres 

korte Samliv set saa mange Beviser paa hans gode 
og ædle Sindelag, hun havde lært at agte hans 
mandige, faste Sjæl og samstemmede saa ganske 
med hans prunkløse Maade at være paa, og endelig- 
var hun paa Grund af hans Omhu for hendes Vel 
i saa stor en Taknemmelighedsgæld til ham, at hun 
fældede oprigtige Taarer ved Tanken om, at han 
allerede nu skulde rykkes bort fra hendes Side, og^ 
det blev hende forundt i et længere Spand af Tid 
at leve for ham og tage Del i hans Livsgerning. 

Disse Sindsrørelser kom til Udbrud ved hendes 
Ægtefælles Sygeleje, og de vare i hans Øjne et 
sikkert Vidnesbyrd om Kærlighed; han døde i den 
glade Tro, at hans. Hustru havde elsket ham. 

«Se, hvilken Hjertens Kærlighed vi have til 
hinanden, og hvilken haard Skæbne dette erU 
sagde han til sine Frænder, som dybt sørgende 
stod om hans Dødsleje. 

Da Døden nærmede sig, velsignede han sin 
Hustru og gjorde Korsets Tegn over hende; kort 
efter drog han sit sidste Suk. 

Hans skønne, kristelige Død og den Velsig- 
nelse, han inden sin Bortgang havde lyst over hende> 
helligede hans Minde for hende. Hun bestyrkede 
sig selv i den Tro, at hun paa det sidste havde 
elsket ham og svor i sit Hjerte, at det Troskabs- 
løfte, hun for Guds Alter havde aflagt til ham, 
skulde hun ubrødelig holde i al sin Tanke og med 
hele sin Sjæl til sin sidste Time. 

Det var paa Klausholm i Jylland, at Oluf Krog- 
nos døde. Hans Lig blev ført til Ringsted og bisat 
i Sankt Bents Kirke. Sværd og Skjold bleve ned- 
lagte i Graven med ham; thi der var ingen til at 
tage dem i Arv; han døde som den sidste af sin 
Slægt. 

For Anna gik Livet i hendes Enkestand sorgr 
fuldt nok, idet hun plagedes af gridske Fræn- 
der, der ikke undte hende det Gods, hendes Hus- 
bonde havde efterladt hende. Dog fattedes det 

hende ikke paa Hjælp i denne Kamp, saa hun be- 
holdt sin Ejendom, og Kong Frederik blev hendes 
tro Beskytter til det sidste. 

Da han i Aaret 1588 havde lukket sine Øjne, 
var hun endnu i sin bedste Alder, kun seks og 
fyrretyve Aar gammel. Dog følte hun sig træt af 
Livet, ensom og forladt. Vel agtedes og æredes 
hun af alle; men Døden havde efterhaanden bort- 
revet de faa Mennesker, hun virkelig havde haft kær. 

Hendes Ønske, at Birgitte Gjøe maatte leve 
saa længe, som hun skulde være her i denne sørge- 
lige Verden, var ikke opfyldt. Det var nu fjorten 
Aar, siden denne hendes trofaste Veninde havde 
lukket sine Øjne ; og Graven dækkede nu alt i fire 
Aar Edele Hardenberg. 

Dog rystede intet hende saa stærkt, som Bud- 
skabet om Kong Frederiks Død, og uden at hun 
kunde forklare sig Aarsagen, saa hun straks i den 
et Varsel om, at hendes Time snart vilde slaa. 

Midt under denne Sorg, som kom over hende 
1 hendes sidste Leveaar, hendes bevægede Livs 
tidlige Aften, ville vi opsøge hende paa hendes 
Enkesæde Bregentved, hvor hun nu i femten Aar 
havde hendraget sit Liv som Enke, ikke i Ørkes- 
løshed, men i gavnlig Virksomhed, og som havde 
været Skuepladsen for hendes gode Gerninger, men 
ogsaa Vidne til hendes indre Kampe, hendes Sorg, 
hendes Andagt og hendes Bod. 



Ottende Kapitel. 
Slutning. 



Det var en smuk, varm Efteraarsdag i Aaret 
1588. 

Mildt faldt Solglansen over det gamle Bregent- 

ved og de vidtstrakte Skove, i hvis Favn Gaarden 
laa. De mægtige Bøge stod der med deres brogede 
Løvkroner, hvis Farvepragt straalede i Morgen- 
glansen, og i Haven nærmest ved Stuehuset skin- 
nede de klippede Buksbomhække med deres blanke 
Blade, mens Blomsterne bag de snirklede Bedes 
stive Hegn bøjede deres dugsprængte Hoveder mod 
Jorden. 

Der rørte sig ikke en Vind; ingen Larm fra 
Avlsgaarden afbrød Stilheden. Kun nu og da 
susede en Fugl forbi med et kort Kvidder og for- 
svandt under Træernes Bladehang. Abildernes Grene 
bøjede sig under Vægten af den fuldmodne Frugt, 
som hist og her løsnede sig og faldt til Jorden, 
mens Klangen af Hovbøndernes Leer lød dæmpet 
fra det fjerne og mindede om, at det stundede 
mod Hvilens Tid for den ganske Natur. 

Da lød der pludselig højrøstede Børnestemmer 
i den lange Lindeallé, som førte fra Gaarden til 
en Høj ved Havehegnet, hvorfra der var Udsigt til 
de Marker, hvor Høstfolkene færdedes. En stor, 
stærk Dreng paa tolv Aar og en smuk Pige paa 
ti kom løbende med blussende Kinder og flagrende 
Haar, legende Tagfat. 

Drengen var Anna Hardenbergs Søstersøn Kor- 
fits. Hans Fader, Palle Grubbe, var for længe 
siden død, og hans Moder, Annas ældste Søster 
Margrethe, levede som Enke oppe i Norge, hvor 
hun havde været lige siden sin Ungdom. 

Pigen var Anna Rosenkrantz, en Datter af 
Edele Hardenbergs Søster Helvig og Erik Ottesen 
Rosenkrantz. 

Anna havde, barnløs som hun var, paataget sig 
disse to Børns Opdragelse. Hun fulgte deri Bir- 
gitte Gjøes Eksempel og haabede, idet hun tog 
nogle af sine Frænders Børn til sig, dels at gøre 
en god Gerning dels at udfylde sit ensomme Liv 
med Opdragelsens Syssel. 

Dog havde hun allerede faaet at føle, at denne 

selvpaatagne Pligt medførte store Sorger og Plager, 
deb paa Grund af hendes Plejebørns, især Drengens 
vilde Natur, dels fordi de, allerede inden hun fik 
dem under sin Tugt, vare blevne smittede af den 
Unøjsomhed og det Hang til Dovenskab og Ud- 
skejelser, som i det hele taget man-kedes paa den 
opvoksende Slægt og spaaede Tidernes Forfald. 

I den dæmrende Skygge Qemest i Alleen kom 
Anna selv gaaende, klædt i sin sorte Enkedragt. 
Enkehuen skjulte ganske hendes rige Haar, saa at 
man ikke saa, at det havde mistet sin skønne, brune 
Farve og nu var helt graat. 

Hun holdt sig rank; hendes Skikkelse var slank, 
og ingen matroneagtig Fylde havde udvisket hendes 
Ansigtstræks fine, ejendommelige Skønhed; men 
Aarene kendtes dog paa dem, og den Fasthed og 
Strenghed, som var hendes Slægts Særkende, traadte 
mere udpræget frem. 

Hun var bleg; hun gik langsomt og saa ned 
for sig; men da hun, opskræmmet ved Lyden af 
Børnenes Stemmer, saa op, blev hendes Aasyn som 
forvandlet. Hendes Øjnes Straaleglans var ufor- 
dunklet og gød Liv og Sjæl over hendes blege^ 
sorgfulde Træk. 

Børnene kom i fuldt Stormløb hen imod hende; 
men da de vare komne hende nær, standsede de 
brat, vekslede Blikke og saa sky til deres Foster- 
moder. 

«Nu, Anna,» sagde Korfits omsider til sin Lege- 
søster, «husk, at det gælder en RosenobelI» 

«Hvad,» udbrød Anna Hardenberg med et 
strengt Blik, « vædde I Rollinger alt om Rosenobler? 
Hvad er det, Anna? Sig frem!» 

Lille Anna Rosenkrantz sendte sin Moster et 
forlegent Blik fra sine blaa Øjne, stod og krammede 
med sin Kjortel og tav. 

«Jeg vil vide det,» sagde Anna Hardenberg, 
tog Barnet ved Haanden og trak det hen til sig. 

Pigebarnet blev rød i Hovedet, saa til Korfits^ 
men svarede endelig frygtsomt og stammende: 

cKorfits sagde, at jeg ikke turde driste mig 
til at spørge eder, Moster, om det er Sandten, hvad 
Marie Amme i Morges fortalte os, at om I havde 
villet, da kunde I være bleven Kongens Hustru og 
Danmarks Dronning.* 

« Hvilken Snak,» udbrød Anna Hardenberg og 
knugede sit Plejebarns Haand haardt. «Børn, lyt 
ikke til slig dum Sladder 1» 

Korfits saa nu til hende med et halvt frækt,, 
halvt frygtsomt Blik og sagde: 

«Godt og vel, Moster, at I ikke blev formælet 
med Kongen, thi, efter hvad man siger, var han 
en Drikkebroder, fuld fra Morgen til Aften, og drak 
sig paa det sidste til Døde.» 

Anna Hardenbergs blege Aasyn blev overgydt 
af en dyb Rødme, og hendes Øjne skød et Lyn. 

«Du lede Dreng,* udbrød hun harmfuld, «jeg 
skal lade din Hovmester varme din Ryg for dine 
onde Ord.» 

Korfits fjernede sig forsigtigt, men inden han 
løb derfra, saa han til sin Fostermoder med dæmo- 
nisk Kløgt i sit Blik og svarede: 

«Nu skønner jeg. Moster, at Marie talte Sand- 
hed, da hun stod paa, at I havde Hans Naade kær; 
thi ellers vilde eders Harme ikke have været saa 
stor, at I truede mig med Hug.» 

Derpaa forsvandt han bag Hækken; ogsaa 
Anna Rosenkrantz sled sig løs og løb efter ham. 

Et Smertenssuk undslap Anna Hardenbergs 
Bryst; hun blev staaende der bleg som Døden og 
stirrede hen for sig. Barnets grusomme Ord havde 
som med eet revet Sløret fra hendes Øjne. Hun 
saa og følte, at der var kun een Mand, hun i 
Sandhed og af Hjertet havde elsket, og det var 
Kong Frederik. Hun syntes at se hans Skikkelse 
for sig og hørte ham sige: 

Du har elsket mig, fra du kom til Skelsaar og 

Alder og indtil nu, mig og ingen anden I Din Kær- 
lighed til din Husbonde var Selvbedrag, dit Ægte- 
skabsløfte til ham blev en Løgn; du var ham dog^ 
utro i dit Hjerte; og som det gik dig, saa gik det 
mig; men Skylden for denne vor fælles hemmelige 
Brøde falder paa dit Hoved 1 

Sandhedens skærende Lys faldt over hendes- 
Livsbane i de svundne Aar og mindede hende om 
mørke Øjeblikke med Tankens Synder i det skjulte, 
men viste hende tillige Kendemærker paa, at Kon- 
gens Lidenskab for hende havde ulmet som en 
Glød under Asken, og da fornemmelig eet. 

Hun havde ladet sætte et pragtfuldt Gravminde 
af Alabast over sin Gemal i Sankt Bents Kirke i 
Ringsted, og kort efter udkom der en kongelig Re- 
ces, som strengelig forbød slig Luksus med Grav- 
minder. 

Hun havde faaet at vide, at Folk ymtede om^ 
at det var Pragten ved Gravmælet over hendes 
Ægtefælle, der havde skaaret Hans Naade i Øjnene, 
og at han ikke undte sin lykkelige Rival i hans 
Grav dette Bevis paa hendes Kærlighed. 

Hun havde dengang med Harme vist denne 
Tanke fra sig; men nu meldte den sig igen med 
fornyet Styrke ; og naar hun saa til den anden Side, 
maatte hun tilstaa, at hendes Husbonde aldrig, saa 
længe han levede, havde faaet Bugt med sit Nag^ 
til Kongen; denne mørke Plet havde holdt sig i hans 
Sjæl til det sidste. Da Præsten Niels Hemmingsen, 
som holdt Ligtalen over ham, priste hans Dyder 
og blandt dem nævnede hans Huldskab mod hans 
Herre og Konge, havde hun straks tænkt, at denne 
Ros ikke tilkom ham. 

Mens Stormen rasede i hendes Indre, og hun 
afmægtig kæmpede mod den Lidenskab, der nu 
længe i hendes Øjne havde staaet som Djævelens 
Værk og idel Synd, var hun langsomt gaaet gen- 
nem Alleen og stod nu paa Højen, dog næsten 

uden at vide, hvor hun var, og skuede ud over 
Egnen uden at se noget. 

Markstien, som løb nedenfor langs Hegnet, for- 
mørkedes pludselig af en Skygge. Hun vilde hastig^ 
fjerne sig; men i det samme viste den forbigaaendes 
Skikkelse sig, og da hun saa, hvem det var, studsede 
hun og blev staaende; thi ved Synet af ham blev 
pludselig Mindet om en Mærkedag i hendes be- 
vægede Ungdomstid levende hos hende. 

Det var den unge Bakkalaureus fra Gaden, der 
paa Kong Frederiks Kroningsdag, nu for snart tre- 
dive Aar siden, havde trængt sig hen til hende foV 
at faa hende at se, Hofprædikanten og Historio- 
grafen fra de senere Aar, med hvem hun havde 
talt saa meget om de Ting, der høre Guds Rige 
til, Anders Sørensen Vedel. 

Hvor underligt, at netop hans Skikkelse skulde 
krydse hendes Vej i denne mørke Time, da hendes 
Hjerte var fuldt af Nag, Tvivl og Angest! Kom han 
ikke som ved en Guds Styrelse for at skænke hende 
Trøst og Fred? 

Langsomt gik han forbi uden at blive hende 
var. Han havde slaaet sin sorte Kappe tilbage og 
holdt sin Hat i Haanden, som om han ret vilde 
nyde denne dejlige Morgens milde og dog friske 
Luft. Af hans djærve Aasyn og aandfulde Øjne 
lyste barnlig Glæde, som om han frydede sig over 
Naturens Skønhed; nej, han lignede snarere en 
Skjald, hvis Sjæl er vendt mod det høje, og som 
i sit Hjerte synger et Kvad til Skaberens Pris. 

Da lød nogle bløde, bævende Toner over 
hans Hoved, og han hørte sit Navn blive udtalt,^ 
trods den dæmpede Lyd saa tydeligt, at han brat 
vendte sig om og saa op. 

Han hilste ærbødig og sagde: 

«Ej, ædle Fru Anna, er det eder selv I » 

Hun saa paa ham med et blegt Aasyn, og^ 
det tykkedes ham, at der var en sær Glans i 
hendes Blik. 

«Hr. Anders,* sagde hun med bevæget Røst, 
-«I Jesu Navn, sig mig dog, hvor kommer I her?» 

«I mener, kære Frue,» svarede han med Lune, 
«at det maa være gaaet til med Trolddom, at jeg, 
uværdig Kannik i Ribe, og som burde være at 
finde hist ovre paa den flade Strand ved det store 
Hav, med eet viser mig her paa Bregentved Mark 
og vandrer som en ubuden Gæst midt imellem al 
<ienne Dejlighed og Overflødighed, som Gud Her- 
ren udøste over denne velsignede Egn? Nu, vid 
<la, at jeg ikke er kommen hid gennem Luften paa 
-et Kosteskaft, men agende med Møje gennem Lan- 
dene og skibende kristeligt over Sundene; med 
andre Ord, jeg har den ganske Sommer været 
paa en Rejse for at opsøgte og indsamle Doku- 
menter til mit store Værk, hvorom I vel har hørt.> 

Dermed sigtede Sakses navnkundige Oversætter 
til sin Danmarks Krønike, mest kendt ved sin tra- 
giske Skæbne, at den aldrig blev til. 

*Jeg kom hertil i Gaar,» sluttede han, «og er 
Hr. Nielses Gæst i Hasle Præstegaard. » 

€ Hvorfor tog I ikke ind til mig?> spurgte Anna 
med et sørgmodigt Smil; <her maa vel være noget 
af det, I søger.* 

«Jeg takker eder, kære Frue,* svarede Anders 
Vedel i en hjertelig Tone; «var det saa og min 
Hensigt at se herop; men ikke vilde jeg trænge 
mig paa som Gæst, især ikke, da jeg hører, at I 
lever saare stille og ganske har draget eder tilbage 
fra Verden.* 

cSaa er det, men dette er kun en Aarsag mere 
til, at eders Besøg vilde været mig kærkomment. 
Træd herind og und mig en Samtale; I ser vel 
Laagen hist henne.?* 

Da han var kommen ind i Haven, bød hun ham 
velkommen paa en saa hjertelig og bevæget Maade, 
at det undrede ham, og da hun derefter vedblev at 
^aa ved hans Side i Tavshed, men med kendelige 

Tegn paa Sindsrørelse i sit Aasyn, brød han omsider 
Isen og sagde: 

cKære Frue, lider I ilde, eller har I haft nogen 
stor Sorg? Kan jeg i nogen Maade være eder til 
Trøst eller Hjælp, da raad frit over migU 

«Kære Hr. Anders,* svarede hun, «mig er ikke 
timedes nogen ny Sorg og var heller ikke fornødent; 
jeg har nok i de gamle, der stedse igen vorde ny. 
Dog det bæres mig for, at nu vil det snart dages 
for mig; jeg fomæmmer, at det lider mod Enden, 
og burde jeg da ikke være sorgfuld, men fuld af 
Glæde, naar blot alt i mig var, som det burde være; 
men i nyt Hjerte regerer stor Uro, det maa I tro, 
og der har Tanker til Huse, som ikke behage Gud.» 

cNu,* sagde han, eder afmaler I blot den Elende, 
som er fælles for os alle. Syndere, som vi ere til 
Hobe, ofte i Fald, liien dog atter oprejste ved Jesu 
Kristi Naade; og hvad angaar det andet, I sagde 
om, at det lider mod Enden med eder, da betænk, 
at kun Gud Herren ved, naar vor Time skal slaa. 
I er end langt fra Alderdom, var jo stedse en dydig, 
from Kvinde og lever her paa eders skønne Gaard 
i Overflod, agtet og æret af alle og gørende vel. 
Jeg bør da sige eder, at er I end en sørgende Enke, 
I har dog saa meget at takke Gud for, at I ikke 
bør fortørne ham ved sligt Mismod.* 

Anna standsde og saa paa ham med et spændt 
Blik. 

«Men naar nu en Stemme i mig siger, baade 
naar jeg vaager og naar jeg drømmer: inden næste 
Løvfald ligger du i din Grav ! I ryster paa Ho- 
vedet. Nu, vi have før talt med hinanden om den 
Sag, og da sagde I, saa vidt jeg mindes, at slige 
Aabenbarelser kunne være Djævelens Værk — 
men naar Gud dog lader det ske, hvorom de 
varslede?* 

<Nu, kære Frue,* svarede Anders Vedel med 
Alvor, cer I saa sikker i eders Sag, at I har faaet 
Varsel om eders Død, da vil jeg ikke modsige 

Anna Hardenberg. 26 

eder. Hvert Menneske gør rettest i at tænke: 
inden Aaret er omme, inden Dagen er gaaet til 
Ende, ja maaske i den næste Stund, da er jeg 
rykket bort.» 

«Drag eder til Minde, » vedblev Anna, c hvor 
det gik Axel Henningsen U 

«0, Axel,» udbrød Anders Vedel bevæget, 
«den fromme Yngling med sit høje Mod og sin 
stærke Tral Dyrebar er hans Amindelse ogsaa 
for mig, som fik den Lykke at kende ham. Havde 
vi mange Ynglinge af den Sort, Frue, vilde det 
se bedre ud i denne onde Verden. Dog maa jeg 
om hans Forudfølelse af Døden sige, at der intet 
mærkeligt var i, at han lod sit Liv i Krigen 
blandt saa mange andre gode Mænd.» 

«Saa tænkte jeg og fordum,* svarede Anna; 
«men hør nu om min kære Frænke paa H vedholm. 
Hun havde en slig Aabenbaring i et Drømmesyn 
og saa sine tre Sønner som Lig, men den ene 
med en blodplettet Ligskjorte — og se det skete, 
som hun havde drømt, tog Herren hende end i 
sin Naade, saa hun ikke fik den værste Græm- 
melse; thi vel oplevede hun at se sine to Sønner, 
Torben og Anders, som Lig, eftersom de bægge 
døde unge, men hun havde lukket sine Øjne, da 
— o, I mindes jo sikkert Erik Bildes- blodige Daad 
og forsmædelige Død?» 

Det mindedes Anders Vedel grant. Det var 
nu fire Aar siden Erik Bilde og hans Søskendebarn, 
Jørgen Rud, ved et Drikkelag i København ragede 
uklar, at Erik overfaldt Jørgen og stødte ham ned, 
i samme Øjeblik som Jørgens Kaarde gennemborede 
hans Hjerte, saa at de bægge bleve paa Pladsen. 

«Af hvad Aarsag,» spurgte Anders Vedel efter 
et Øjebliks Tavshed, « hænger eders Tanke ved 
alt dette ræddelige? Eders Død vil næppe blive 
som Axel Henningsens ejler disse to usaliges. I 
vil ikke falde paa Valen og end mindre for Morder- 
haand. Naar eders Time slaar. Gud give sent, da 

vil I, saa haaber jeg, faa en blid, skøn og kristelig 
Død.> 

De vare komne til en Bænk, som stod under 
en stor Linds Bladehang. 

«Kom,> sagde Anna, c tag Sæde her med mig 
og tal til mig; det gør mit syge Hjerte godt.* 

« Hvorom, kære Frue,* spurgte Anders Vedel, 
«vil I, at jeg skal tale til eder?> 

c Om Livet og Døden, om Synd og Straf, om 
Himmel og Helvede,* svarede Anna 'og saa paa 
ham med et brændende Blik. «Tal til mig, som 
stod I i Kirken. 0,> vedblev hun og saa op i 
Træernes Løvhvælving, «her have vi en Kirke, 
hvis Buer, byggede af Guds egen Haand, over- 
skygge os.» 

Anders Vedel saa med et forundret og sky 
Blik til den skønne og sorgfulde Kvinde, som sad 
ved hans Side; ikke fordi hendes Bøn om, at han 
skulde prædike for hende paa fri Haand, over- 
raskede ham ; sligt kunde en Frue af hendes Fødsel 
og Anseelse vel falde paa at kræve af ham, og 
Hentydningen til Træernes Løvhvælving som en 
Guds Kirke frastødte ikke ham, der var en af sit 
Aarhundredes aandfuldeste Mænd. 

Nej, det var Kendskaben om Anna Harden- 
Gergs Fortid, der satte ham i Forlegenhed og i 
nogle Øjeblikke bandt hans Tunge. 

Naar han i sin Ungdom ved et Indfald, som 
kun en Mand af hans ejendommelige Natur og 
Begavelse kunde falde paa at sætte i Værk, saa 
dristig havde nærmet sig hende for at skue den 
Jomfru, om hvem man sagde, at hun stilede mod 
saa højt et Maal at blive Kongens Gemalinde og 
Danmarks Dronning, da var det ikke, fordi den 
Tanke, at en adelig Jomfru blev hævet saa højt, 
glædede ham. 

Nej, tværtimod ; paa samme Tid, som den pir- 
rede hans Nysgerrighed, forkastede han den; han 
fandt det Forsæt, man tillagde den unge Jomfru, 

formasteligt og saa i det et Tegn paa hendes Slægts 
store Hovmod. 

Vistnok følte han sig slaaet ved Synet af 
hende. Den Sjælsrenhed og Adel, der lyste ud 
af hendes skønne Aasyn, forfejlede ikke at gøre 
et stærkt Indtryk paa ham. Siden havde han kun 
hørt godt om hende, indtil han selv havde lært at 
kende hende; og da havde han visselig haft Lejlig- 
hed til at vurdere hendes Gudsfrygt og Aands- 
klarhed ; men han havde tillige paa hendes Væsen 
mærket en Stolthed, der ganske stemmede med 
den almindelige Forestilling om, at hun var ær- 
gerrig og virkelig af al sin Magt havde stilet 
mod det høje Maal, hun fik Skyld for at have 
eftertragtet. 

Han troede det selv; han vidste ikke, at hun 
med saa stor Sjælsstyrke havde afvist den Herlig- 
hed, der var bleven tilbudt hende, og at hun kun 
havde haft nødig at gribe til for at faa den. Han 
troede, som de fleste, at det var andre, der havde 
gjort hendes dristige Plan til intet. 

Mon, tænkte han, hendes Ungdoms Forfænge- 
lighed og Hoffærdighed nu angrer hende? Hun 
fængslede end i mange Aar Kongens Hjerte og 
hindrede ham i at indtræde i Ægtetkab med en 
af hans Lige, klyngende sig til det forfængelig 
Haab, at hendes stolte Drøm dog mulig til sidst 
vilde gaa i Opfyldelse; hun maa vel have døjet 
stor Pine, inden hun kom over denne Skuffelse: 
og hvis hun endog har hafl Kongens Person kær, 
med hvilket Sindelag er hun vel da gaaet til sit 
Ægteskab med Oluf Krognos? Til sligt sigtede 
vel det, hun før sagde om sin store Uro og om 
de Tanker, der ikke behagede Gud. Dog kan det 
vel næppe være denne stolte Kvindes Agt at 
skrifte for mig. Jeg vil da tale til hende som til 
enhver anden og sige hende, hvad Aanden ind- 
giver mig. 

Det gjorde han da og talte om Liv og. Død 

saa aandfuldt og indtrængende, at hun bevægedes 
ved at høre det. Til sidst dvælede han ved Tan- 
ken om en salig Død og sluttede med at sige: 

«Gid det, kære Frue, at faa en salig Død maa 
times eder, enten nu eders Stund, som I selv tror, 
er nær for Haanden, eller Gud Herren end vil 
skænke eder mange Leveaar.» 

cTak for det gode Ønske, » svarede Anna, 
men føjede sorgfuldt til: cikke tykkes det mig let 
at faa det opfyldt — ikke nu, har jeg end indbildt 
mig det forhen.* 

«Ja,» sagde Anders Vedel, «saa gaar det 
gerne op og ned i et Menneskes Hjerte. I maa 
tro, at jeg ved noget derom, jeg, der berettede 
saa mange, og hvis Øre har hørt saa mange bitre 
Hjertesuk. Dog, Gud have Lov, jeg mindes flere, 
som uden Frygt eller Svaghed gik dertil, og som 
i Sandhed flk en salig Død.» 

«0, fortæl mig derom,* bad Anna. c Fortæl 
mig om dem af eders Skriftebørn, som døde i Her- 
ren og lad mig lære af deres Eksempel!* 

«Nu,» svarede Anders Vedel, c da maa jeg vel 
fornemmelig nævne min kære Velynder, Hr. Johan 
Friis. ^OT ham prædikede jeg paa det yderste, 
og han sagde midt i sin Sygdoms store Ve : Guds 
Ord vil jeg have, paa Guds Ord vil jeg dø I 
Skønt saare svag, stod han op af sin Seng, ka- 
stede sin Hue, knælede paa Gulvet, tog da Sakra- 
mentet og sagde lydelig : Jeg skal gøre min Herre 
og Gud Ære I Og nu hans jordiske Herre og 
Konge,* vedblev Anders Vedel, henreven af sit 
Emne ; men da mindedes han pludselig, med hvem 
han talte og tav brat. 

Et svagt Rosenskær for over Annas blege 
Aasyn, idet hun sagde: 

<Nu, hvad vilde I sige om ham?* 

«Blot dette,* vedblev Anders Vedel, idet han 
saa ned for sig, «at vi jo alle vide, hvilken skøn 
Død han fik. Han døde sine Fædre værdig i en 

brændende Tro og er sikkerlig, hvad Skrøbelighed 
der end hæftede ved ham, gaaet ind til sin Herres 
Glæde.* 

Anna saa paa ham med et angestfuldt Blik og 
tav nogle Øjeblikke; men endelig brød det Spørgs- 
maal frem, som brændte hende paa Tungen. 

fSig mig, Hr. Anders,* spurgte hun, «forhol- 
der det sig, som onde Tunger sige, at han for- 
kortede sine Dage ved Drik?> 

Anders Vedel saa studsende paa hende, be- 
tænkte sig et Øjeblik og svarede derpaa: 

«Jeg frygter ja! Han havde den Skødesynd 
lige fra sin Ungdom ; ikke hans Forældres For- 
maning, ikke heller hans Gemalindes Bønner eller 
al hendes kærlige Omhu kunde ganske faa Bugt 
dermed. Dog, lad os ikke dømme dette for 
strengt! Dette er jo, Gud bedre det, den nu- 
levende Slægts Skødesynd! End ikke den bedste 
har holdt sig ganske fri og staar i den Sag ren. 
Hans Naade var ligefuldt en ædel, højsindet Herre, 
sig selv og sit store Ansvar bevidst, og han frem- 
mede med stor Nidkærhed Guds Rige!* 

cVisselig!* udbrød Anna, idet hendes Øjne 
fik Liv og hendes Kinder Farve. 

Anders Vedels Forsikring, at Kong Frederiks 
Umaadeholdenhed havde været som en stærk Na- 
turdrift og ikke til at udrydde, stod nu mod Sofie 
Lykkes haarde Beskyldning om, at hun ved at 
støde ham fra sig skulde have forvendt hans Liv. 
og hun drog et lettende Suk. 

Men Anders Vedel tænkte, at den Ild, der 
pludselig tændtes i hendes Øjne, da han værnede 
om Kong Frederiks Ære, havde en ganske anden 
Aarsag, som forargede ham. Hans Nidkærhed rev 
ham hen; han saa paa hende med et skarpt Blik 
og sagde: 

cÆdle Frue, forlad mig, at jeg siger eder, 
hvad jeg tænker; men højlig har det undret mig, 
at I har haft nødig at hente saa langt borte, hos 

mig, den Lærdom om en salig Død; thi det vide 
vi dog alle af Niels Hemmingsens skønne Ligtale 
over eders Gemal, at I selv stod ved hans Døds- 
leje. Vi kende de livsalige og kærlige Ord, eders 
Husbonde paa det sidste talte til eder, og vide, at 
han, før han lukkede sine Øjne; -velsignede eder 
og slog Korsets Tegn over eder. I maa da vel 
vide, hvorlunde en Kristen dør, og jeg kan ikke 
ønske eder nogen skønnere Død end hansi* 

Anna stirrede ufravendt paa ham, mens han 
sagde dette. Det var ikke Harme, Anders Vedel 
læste i de Øjne, der vare vendte imod ham, men 
en Sjæleangest og en Spænding, saa pinlig at skue, 
at det dog fortrød ham, at han havde sat hende 
i Rette. 

Omsider løstes Forstenelsen, og Taarerne brød 
frem. Anders Vedel rejste sig og sagde angerfuld : 

«Ak, kære Frue, forlad mig det, om jeg der i 
min Nidkærhed krænkede eder!» 

«0 nej, kære Hr. Anders,* svarede hun blidt^ 
« havde I end sagt mig langt haardere Ting, jeg 
vilde dog ikke have bebrejdet eder det.» 

Hun saa op til ham med et usikkert Blik; han 
skønnede, at hun havde noget f)aa Hjerte og tø- 
vede derfor med at forlade hende. Endelig sagde 
hun, idet hun talte langsomt og famlende: 

«Sig mig — naar en Kvinde — eller Mand — 
har elsket, eller,* rettede hun sig selv, c taget til 
Ægte mere end een Gang, hvorlunde mon da Mø- 
det mellem disse elskende vil blive udi Paradis?* 

«0, min kære Frue, i Paradis, der skulle vi 
være som Engle; der skal ikke tages til Ægte; 
der maa vi vel være som Søskende, Kvinden, som 
havde hun haft flere Brødre, Manden, som havde 
han haft Søstre. Gud vil da ganske. fylde vore 
Hjerter med sit Væsen, og kan der da ikke blive 
Tale om Nidkærhed eller nogen anden Hjerternes 
Kvide* 

Hun saa paa ham med et tvivlende Blik; men 

da han nu bød hende Farvel, rejste hun sig, gav 
ham Haanden, takkede ham, fordi han havde dvæ- 
let hos hende og forundt hende et Guds Ord, 
men bad ham se ind til hende igen, inden han 
forlod Egnen. 

Han lovede det og holdt Ord. Han kom flere 
Gange til Bregentved, og havde da den Glæde at 
se hende i en lysere Stemning, med et klarere 
Blik og den rolige Ynde i hendes Væsen, som var 
hendes Særkende; men da han kom sidste Gang 
for at byde hende Farvel, var hun i stærkt Oprør 
og bad ham dvæle en Stund hos sig. Hun sad 
dog tavs og aandsfraværende, som om hun ikke 
hørte, hvad han fortalte hende om sin Rejseplan, 
indtil hun endelig, som om hun efter megen Tvivl 
havde fattet en Beslutning, rejste sig og bad ham 
følge med. 

Hun førte ham. ind i et lille Kabinet, hvor der 
hang et Kontrafej- af hendes hensovede Ægtefælle, 
og hvor hun opbevarede, hvad hun ejede af Værdi, 
og som var heude dyrebart. 

Da de vare komne derind, gik hun hen til sit 
Smykkeskrin, ^aabnede det og udtog deraf en Safians- 
æske, som hun rakte ham med de Ord: 

«Tag dette til Amindelse om migU 

Han tog Æken og aabnede den, men studsede 
ved at se Indholdet. Det var Kong Frederiks 
Gave til hende. Diamanthjertet; det kronede F af 
Rubiner sagde ham straks, fra hvem det Smykke 
var kommet. 

«Kære Fruej» sagde han forlegen, csaa stor 
og kostelig en GaveU 

«Tag den,» udbrød hun heftig, «gør med den, 
hvad I vil, blot at jeg bliver den kvit. Den maa 
ikke findes blandt mine Efterladenskaber, ej heller 
den lille Ring, som ligger hos.> 

Han saa paa hende med et bevæget Aasyn og 
løftede Haanden, som om han vilde sige noget, 

men tav dog. Idet hun saa op til Billedet, der 
hang paa Væggen, sagde hun: 

«Jeg gør dette for min Husbondes Aasyn, I 
forstaar mig? Jeg tog kun een Gang til Ægte; 
jeg vil i Paradis kun have een Broder, ham, til 
hvem jeg for Guds Alter aflagde Troskabsløftet. 
Jeg siger dette til eder, fordi jeg ingen Ven ejer 
mere her paa Jorden, og fordi jeg tror, at Gud 
Herren skikkede eder til mig, for at dette kunde 
vorde fuldbyrdet.* 

«Da har I nu,> udbrød Anders Vedel dybt 
bevæget,^ een Ven, som vil bede for eder til sin 
sidste Stund ; ikke for det Klenodies Skyld, I lagde 
i min Haand ; dets Værdi vil jeg skænke til de 
fattige, men for det andet og større Klenodies 
Skyld, eders ædle Hjertes fulde Tillid, som I skæn- 
kede mig, og hvortil I fandt mig værdig. Nu, 
kære Frue, vil det nok blive godt med eder paa 
det sidste I » 

Derpaa tog han kærlig Afsked med hende; 
men da han til sidst udtalte det Ønske, at det 
maatte blive ham undt at mødes endnu en Gang 
med hende i dette Liv, sagde hun med et sørg- 
modigt Smil: 

«0, nej, ønsk for min Skyld ikke det I Bedst 
nu for mig at fare herfra, at den Strid, jeg har til- 
bage, maa blive kort. Mit Hjerte længes nu svar- 
ligen efter Hvile og den Fred, jeg ingen Sinde 
fandt her i dette elendige Liv.» 

Faa Maaneder efter blev hendes Bøn hørt og 
hendes Længsel stillet. Da brast hendes ædle 
Hjerte, og hendes stærke Sjæl fløj til Himlen for 
at hente sin Dom ved Naadens Trone, se sit Hjer- 
tes Gaade løst ved Sandhedens Lys og faa dets 
Tørst slukket ved den evige Kærligheds Kilde. 

